
1. COMPOZIŢIA ROCILOR 


încă din timpuri vechi, omul a fost preocupat de cunoaşterea ori¬ 
ginii şi compoziţiei Pămîntului, de marea varietate de roci şi minerale 
din care acesta este alcătuit. Pentru mulţi dintre chimiştii eminenţi ai 
secolelor XVIII şi XIX, mineralele neobişnuite au constituit semne de 
întrebare care au dus la identificarea şi, apoi, la separarea elementelor 
care lipseau din tabelul periodic al elementelor. Pe la sfîrşitul secolu¬ 
lui XIX, Berzelius, Lothar Meyer, Lawrence, Smith şi alţii au pus bazele 
schemei clasice de analiză a rocilor silicatice, aşa cum este cunoscută 
astăzi, iar la sfîrşitul aceluiaşi secol au fost propuse şi elaborate metode 
pentru determinarea tuturor elementelor prezente în cantităţi mai mari. 
Prin 1920, cînd Washington a publicat ediţia a treia a cărţii sale Manual 
pentru analiza chimică a rocilor [1], iar Hillebrand a publicat Analiza ro¬ 
cilor silicatice şi carbonatice [2] (o versiune revizuită şi completată a lu¬ 
crărilor publicate anterior de el), interesul pentru analiza rocilor sili¬ 
catice s-a extins şi asupra elementelor prezente în roci doar în cantităţi 
neînsemnate (elemente minore). Astfel, în scurt timp, la lista elementelor 
componente majore necesare pentru o „analiză completă 11 s-au adăugat 
bariul, zirconiul, sulful şi clorul, care puteau fi determinate în greutate 
prin metode bine puse la punct. Elementele titan, vanadiu şi crom au 
fost recunoscute ca fiind componente esenţiale pentru anumiţi silicaţi 
şi au fost elaborate procedee noi pentru determinarea lor. 

Acest interes pentru componenţii minori ai rocilor silicatice a con¬ 
tinuat, aproape fără întrerupere, pînă în zilele noastre, extinzîndu-se 
pentru elemente cu concentraţii tot mai scăzute, în paralel cu punerea 
la punct a unor metode de precizie din ce în ce mai mare. Ca şi în alte 
aplicaţii bine definite ale chimiei analitice, capacitatea de a efectua o 
analiză bună depinde de abilitatea analistului de a face separarea şi de 
a-şi controla determinările ■— prin gravimetrie sau titrimetrie —* fără 
să neglijeze vechea metodă colorimetrică de comparare vizuală a culo¬ 
rilor. Sensibilitatea generală a metodelor fotometrice, precum şi îmbu¬ 
nătăţirile aduse aparaturii începînd cam din anul 1950 încoace, au dus 
la o considerabilă extindere a utilizării acestor metode. Mai întîi me¬ 
todele s-au extins la analiza elementelor componente minore şi a mi- 
croelementelor — cum sînt titaniul, fosforul, şi fluorul — dar ulterior 
şi la analiza elementelor prezente în cantităţi însemnate, cum sînt sili¬ 
ciul, ferul şi aluminiul. 

Unii analişti şi-au îndreptat preocupările spre a pune la punct noi 
scheme de analiză a rocilor, bazate mai ales pe metodele spectrofotome- 
trice, şi pentru determinarea calciului şi magneziului prin titrare com- 
plexometrică. Aceste scheme sînt discutate mai în detaliu în capitolul 5. 
Cele mai multe dintre schemele propuse prezintă anumite neajunsuri: 
unele sînt imperfecte din punct de vedere analitic, altele reclamă servi¬ 
ciile unui analist experimentat şi majoritatea, dacă nu chiar toate, sînt 
prea rigide pentru a putea fi aplicate fără modificare la o gamă largă 
de roci. 

Deşi mulţi chimişti privesc cu suspiciune schemele de analiză com¬ 
pletă a rocilor silicatice prin spectrofotometrie, mulţi geologi privesc cu 
interes perspectiva de a obţine ieftin şi rapid un mare număr de astfel 
de analize. Din păcate, acest entuziasm nu este însoţit întotdeauna şi 
de o înţelegere a proceselor chimice (şi a erorilor) aferente sau a difi¬ 
cultăţilor care se întîmpină în efectuarea unor măsurători spectrofoto- 
metrice precise. Uşurinţa cu care se pot obţine rezultate identice prin 
repetarea analizei este considerată, adeseori, ca un indiciu al acurateţei 
determinării. Ceea ce adesea se neglijează este faptul că analizele „ra- 
pide“ (uneori aproximative) utile pentru studii comparative, pot să fie 
folosite ulterior de alţi cercetători şi atunci să aibă o semnificaţie egală 
cu acea obţinută din analize efectuate prin metode mai precise. 

Introducerea pe scară largă a metodelor spectrofotometrice în ana¬ 
liza rocilor silicatice a fost urmată de utilizarea altor metode instrumen¬ 
tale. Astfel, spectrografia de emisie (cunoscută şi sub denumirea de spec- 
trografie optică), utilizată anterior mai ales pentru analiza calitativă a 
mineralelor, a devenit o metodă adiţională preţioasă în multe analize de 
laborator pentru studierea rocilor. în unele cazuri, examinarea calitativă 
a tuturor rocilor silicatice înainte de efectuarea analizei chimice a de¬ 
venit o practică curentă. Aceasta serveşte la identificarea elementelor 
care prezintă interes şi care pot fi determinate ulterior prin alte mij¬ 
loace. Examinarea calitativă oferă, de asemenea, un indiciu asupra va¬ 
lorilor aproximative la care analistul se poate aştepta. Spectroscopia de 
emisie corespunde dezideratului geologului de a efectua un număr mare 
de analize rapide şi ieftine, cel puţin pentru componenţii minori şi pen¬ 
tru microelementele din silicaţi. încercările de a folosi pentru analize 
complete au fost sporadice. 

Una dintre cele mai incomode determinări din schema clasică, în 
cazul analizei complete a rocilor silicatice, este cea a metalelor alcaline, 
care comportă dificultăţi în ceea ce priveşte procedeul de descompunere 
şi necesită operaţii ulterioare de separare. De aceea este uşor de înţe¬ 
les de ce s-a trecut la folosirea pe scară largă a flamfotometriei chiar 
înainte de a se înţelege şi a se defini bine dificultăţile legate de folosi¬ 
rea acesteia. în scurt timp, metodele gravimetrice au devenit inutile pen¬ 
tru separarea metalelor alcaline. Determinarea metalelor alcaline mai 
rare, care anterior se încerca rareori, şi care şi mai rar dădea rezultate. 

a devenit acum posibilă pe baza de rutină. Prin metoda flamfotometrică 
puteau fi determinate, de asemenea, calciul, stronţiul şi bariul, elemente 
cu flacără de emisie caracteristică, deşi nu cu aceeaşi uşurinţă ca sodiul 
şi potasiul, deci cu mai mică încredere din partea analiştilor care dis¬ 
puneau de alte metode. 

în schemele de analiză rapidă a rocilor, determinarea calciului şi 
magneziului se face, de regulă, prin titrare, procedeul fiind uneori di¬ 
ficil în prezenţa unei cantităţi mari de mangan. O altă metodă care se 
foloseşte în ultimii ani pentru determinarea calciului şi magneziului, 
precum şi a manganului şi ferului este spectroscopia de absorbţie ato¬ 
mică. Această metodă este deosebit de sensibilă şi pentru alte elemente, 
între care zinc şi cupru, prezente sub formă de urme în majoritatea ro¬ 
cilor silicatice. 

Dificultăţile inerente colectării şi determinării întregii cantităţi de 
silice prin metoda clasică pot fi evitate folosind o metodă combinată: 
gravimetrică şi fotometrică [4], Cea mai mare parte a silicei se recupe¬ 
rează printr-o simplă evaporare cu acid clorhidric, urmată apoi de de¬ 
terminarea prin volatilizarea cu acid fluorhidric prin procedeul uzual. 
Fracţia minoră care scapă în cursul colectării se determină din filtrat 
prin metoda fotometrică cu albastru de molibden. 

în acest stadiu al desfăşurării analizei rocii, cea mai grea problemă 
rămînea determinarea aluminiului. în schema clasică de analiză, alu¬ 
miniul se determină prin diferenţă. O consecinţă a acestui procedeu era 
aceea că erorile de determinare a aluminiului se reflectau şi asupra altor 
constituenţi. Metodele directe gravimetrice şi trimetrice de determinare 
a aluminiului după separarea elementelor care interferă (fer, titan, mag¬ 
neziu, crom, vanadiu, zircon şi eventual fosfor) sînt adeseori dificile şi 
de aceea se aplică numai în cazuri rare. Metodele spectrofotometrice pen¬ 
tru aluminiu sînt neselective, făcînd necesară şi aplicarea unui proce¬ 
deu de separare, în timp ce pentru spectroscopia de absorbţie atomică 
trebuie să se folosească un arzător care degajă temperatură ridicată. 

în încheierea acestei introduceri este cazul să amintim de articolul 
„ Co-operative investigation of the precision and accuracy of Chemical, 
spectrochemical and modal analysis of silicates rocks “, publicat în Geo- 
logical Survey Bulletin No 980 din Statele Unite [5] şi în alte cîteva 
articole ulterioare. Este vorba de o experienţă constînd în distribuirea a 
două probe de bază — un granit G-l şi un diabaz W-l — la un număr 
de laboratoare care execută cu regularitate analize de roci. Apoi s-a fă¬ 
cut o examinare de detaliu a rezultatelor determinărilor efectuate după 
aceea. Una dintre cele mai importante constatări care s-au desprins din 
această investigaţie a fost că concordanţa dintre rezultatele obţinute de 
analişti nu -a fost de gradul care se poate pretinde unor estimări indi¬ 
viduale ale acurateţei procedeelor respective. Cauzele acestei necon- 
cordanţe au fost mai multe şi precizia a fost mai bună pentru unele ele¬ 
mente decît pentru altele. Această investigare a contribuit, însă, la ridi¬ 
carea calităţii analizelor rocilor. 

STANDARDE (ETALOANE) INTERNAŢIONALE 


Este dificil să se compare rezultatele unui laborator cu cele ale 
altui laborator dacă nu se dispune de etaloane (standarde) privind de¬ 
terminările efectuate în laboratoarele respective [6], Probele de granit 
G-l şi diabaz W-l distribuite de United States Geological Survey sînt, 
în general, menţionate ca „probe standard", deşi la vremea cînd le-a 
distribuit instituţia americană s-a abţinut să le atribuie această va¬ 
loare. Acestea nu au fost primele probe de material geologic preparate 
pentru distribuire. National Bureau of Standards (Biroul Naţional de 
Standarde) din S.U.A. şi Bureau of Analysed Samples (Biroul de probe 
analizate) din Anglia au preparat mai multe materiale de prim interes 
pentru industria ceramică şi totodată pentru cei ce execută analize de 
roci. Pînă recent, nici una dintre aceste profoe-etalon nu a beneficiat de 
o distribuţie la scară mondială, fiind lipsite de autoritatea pe care o 
reclamă standardele geochimice internaţionale. 

Nevoia presantă de astfel de materiale standard şi intervalul lung 
de timp care a trecut de la distribuirea probelor etalon G-l şi W-l pînă 
la întocmirea ultimelor standarde au condus la ceea ce s-ar putea numi 
o „ proliferare“ de noi standarde. Nu toate acestea sînt întocmite cu 
grijă şi atenţie pînă la detaliile pe care le reclamă standardele inter¬ 
naţionale. Se pare că nu s-a înţeles faptul că prepararea, incluzînd sfă¬ 
râmarea, măcinarea şi probarea unei cantităţi mari de material în stare 
omogenă şi necontaminat, sînt operaţii de o importanţă considerabilă. 

Suspiciunea că proba a putut fi contaminată, nu atît de dezastru¬ 
oasă pentru analist, care face o comparaţie între rezultate, poate să-i 
încurce pe geolog şi pe geochimist. Pentru a uşura folosirea ulterioară 
a materialului de către alţi cercetători, trebuie descrise procedeele care 
s-au aplicat la sfărâmarea, măcinarea şi prelevarea probei şi să se con¬ 
semneze în detaliu orice măsuri care s-au luat pentru a limita conta¬ 
minarea sau chiar pentru a măsura gradul şi natura contaminării. Nu¬ 
mai atunci este posibil să se ia în consideraţie semnificaţia pebrologică 
a unor valori neobişnuit de ridicate, cum sînt cele de 5 ppm molibden 
în probele G-l şi de 50 ppm staniu în T-l. 

Marea varietate de standarde existente în prezent pentru roci, mi¬ 
nerale şi alte materiale înrudite se poate vedea din tabelul 1, adaptat 
după Flanagan şi Gwyn [7], prin adăugarea unor materiale noi şi eli¬ 
minarea acelora care nu mai există în prezent. Flanagan [8] a întocmit 
o listă mai mare, de peste 100 materiale „standard", provenite din 23 
de surse din 11 ţări. In acea listă, după cum a remarcat Abbey [9], nu 
numai că există o inconsecvenţă în simbolurile folosite pentru identificare, 
dar există şi tendinţa ca fiecare grup de probe să fie selectat şi preparat 
prin metode diferite. 

Astfel, în prezent există un număr foarte mare de modele de ana¬ 
lize pentru granit, caracterizate printr-o diferenţă de compoziţie rela¬ 
tiv mică, în timp ce puţinele analize de roci ultrabazice sînt şi ele ca¬ 

Tabelul 1. Probe etalon şi provenienţa lor 


Tipul de rocă sau 
material analizate 

Numărul 

probei 

Sursa 
(vezi 
notele de 
sub tabel) 

Observaţii 

1 

2 

3 

4 

Anhidrit 

AN 

6 


Andezit 

AGV-1 

12 


Bazalt 

RR 

5 



BM 

6 



(49^78 

11 

Garantată numai pentru con- 




ţinutul de radiu 


ECR-1 

12 



JB-il 



Bauxită 

69a 

11 



BX-N 



Biotit 

H-B 

8 



Mica-Fe 

5 


Cărămidă arsă 

2169 

3 

( pl'us proba 315 

Cărămidă de silice 

067 

3 

plus proba 314 


1,02 

11 


Galeşi li-cat 

M-3 

4 


C i menit 

ilOll'l 

11 

plus probele 103 la 1016 

Minereu eromifer 

308 

3 


Şist argilos 

TB 

6 


Dis'ten (Kyanit) 

JXT-N 

5 


Diabaz (Dolerit) 

1-3 

4 



41904 

11 

Garantată numai pentru con- 




ţinutul de .radiu 


W-il 

12 


Diorit 

'DR-N 

5 


Dolomit 

4010 

10 

plus calcar şi blende mag- 




netitice 

Dunit 

DTS-1 

12 



D 

14 


Gabbro-diorit 

4902 

11 

garantată numai pentru con- 




ţinutul de radiu plus pro- 

Sticlăi 

(89 

11 

bele 91, 92 şi 93 


VS-N 

5 


Granit 

G-B 

2 

Comunicare la Asociaţia 




Geologică Carpato-Balcanică 


il-l 

4 



G 

14 



GA 

5 



GH 

5 



GM 

5 



G-Q 

12 

înlocuieşte pe G-l 

Granodiorit 

GtSP-'l 

12 



JG-1 

13 


Hematit 

45(3 

10 

plus dolomit şi blendă 

Hornblendă 

ttH 



Minereu de fer 

1715/1 

3 

plus probele 301 şi 302 


27e 

11 



28a 

11 


Kyanit 

ODT-N 

5 



15 






Tabelul 1. (continuare) 


1 

2 

3 

4 

Calcar 

KH 

6 



401 

10 

plus blende dolomiitice 


11 a 

11 


Luijarit 

ÎL 1 

14 


Minereu de mangan 

17-6/1 

3 



25c 

11 


Maignetit 

4/50 

10 

plus dolomit şi blendă he- 




maititică 

Magnezi't, ars 

104 

11 


Moscovit 

— 

8 



P-207 

12 

Pentru datare prim metodele 
K-iAr şi Rb-Sr 

Nori/t 

iN 

14 

Peri'dotit 

PCC-1 

12 


Pete li 1 1 

182 

11 


Flogopit 

Miea-Mg 

• 11 


Fosfat 

120a 


Feldspat potasie 

70a 

11 



370 

3 


Piroxenit 

P 

14 


Refractare 

76 

11 

plus probele 77, 78, 103a, 




il98 şi 199 

Nisip, sticlă 

16'5 

11 


Şist 

M-2 

4 


Serpentină 

UB-N 

5 


Marno-argile 

TS 

6 


Silimanit 

300 

3 


Zgură, bazică 

l'74/l 

3 

plus probele 248/1 şi 249/1 

Feldspat sodic 

90a 

11 


375 

3 


Spodumen 

161 

11 


Minereu de sulfuri 

SU-il 

9 


Sienit 

S 

14 


Minereu de staniu 

108 

11 


Tonalit 

T-ll 

1 


Minereu de zinc 

113 

11 

9. A. H. Gillieson, Canadian Standard Reference Materials Project, Mineral 
Sciences Division, Mines Branch, 555, Booth Street, Ottawa, Canada. 

racterizate ca foarte apropiate între ele în ceea ce priveşte compoziţia 
chimică. Unele dintre aceste „probe standard" au fost analizate în sco¬ 
puri economice şi rezultatele lor se cunosc de mulţi ani; altele sînt re¬ 
lativ noi şi deocamdată există puţine date privind compoziţia lor. 

Este greu de înţeles cum probe obţinute în cantităţi variabile şi 
în condiţii diferite, analizate în laboratoare adeseori izolate unele de 
altele, nu pot conduce la o selectare adecvată a materialului. Criticile 
făcute în prima ediţie (neglijarea rocilor sedimentare şi neindicarea mi¬ 
neralelor care intră în componenţa rocilor) rămîn valabile şi acum, deşi 
s-au adus unele îmbunătăţiri în această direcţie. 

Valoarea acestor materiale scade pe măsură ce rezervele se epui¬ 
zează şi orice măsură care duce la prelungirea duratei probelor-stan- 
dard individuale este recomandabilă. Flanagan [10] sugerează că fie¬ 
care dintre cei care intră în posesia acestor standarde ar trebui să pre¬ 
leveze o cantitate de aproximativ 10 kg din două sau trei roci din aria 
geologică respectivă, să le prepare ca pe nişte „probe standard de casă" 
şi să le etaloneze prin comparaţie cu standardele internaţionale. 


ELEMENTE DETERMINATE 


La determinarea rocilor silicatice petrologul este interesat, în pri¬ 
mul rînd, de compoziţia mineralogică, iar interesul pentru analiza chi¬ 
mică se îndreaptă, în general, spre componenţii majori ai mineralelor 
din roci, adică spre elementele prezente în proporţii mai mari. în ma¬ 
joritatea rocilor silicatice, un număr mic de elemente, calculate ca oxizi, 
însumează 99% în greutate sau chiar mai mult. Astfel, toate analizele 
de roci eruptive, pentru a fi complete, trebuie să stabilească conţinutu¬ 
rile în următorii constituenţi: 

— siliciu; 

— aluminiu; 

— fer (feros şi feric); 

— magneziu; 


2 — Metode chimice de analiză a rocilor 

—• calciu; 

— titan; 

— fosfor; 

■—■ sodiu; 

— potasiu; 

— apă (eliberată la 105° şi peste 105°C). 

O analiză completă nu se rezumă însă, numai la aceşti componenţi, 
ci va trebui să determine şi alte elemente, care sînt prezente uneori 
în proba analizată în proporţii de pînă la oîteva procente. Dintre aceste 
elemente se menţionează; 

— sulf (sulfură şi sulfat); 

— carbon (carbonat şi alte combinaţii); 

— clor; 

— fluor; 

— crom; 

■— vanadiu; 

— bariu. 

Lista elementelor care se iau în consideraţie pentru determinare 
poate fi extinsă considerabil, prin includerea altor elemente mai puţin 
frecvente, de exemplu zirconiu, stronţiu şi litiu, care sînt prezente în 
unele cazuri în cantităţi peste limita sub care conţinuturile sînt carac¬ 
terizate ca „urme 11 (convenţional peste 0,02%) Şi care în trecut erau, 
în general, neglijate la analiză. Pentru a stabili prezenţa acestor con¬ 
stituenţi sau chiar a altora şi mai rari, se utilizează, adeseori, spectro- 
grafia de emisie. Pentru multe dintre roci, probabilitatea de a conţine 
cantităţi neobişnuit de mari de anumite elemente poate fi indicată de 
petrolog, pe baza examinării unei secţiuni subţiri. O altă cale de a ob¬ 
ţine informaţii privind prezenţa elementelor rare este de a cerceta ana¬ 
lize efectuate anterior pe roci de tip similar. Din acest considerent, în 
fiecare capitol al acestei lucrări sînt prezentate valorile medii ale răs- 
pîndirii diferitelor elemente în anumite tipuri de roci, în măsura în care 
există astfel de date. Aceste valori trebuie folosite ou precauţie, deoa¬ 
rece multe dintre ele sînt calculate dintr-un număr mare de valori in¬ 
dividuale, reprezentînd o gamă foarte largă de conţinuturi. 

Elementele prezente în roci sedimentare sînt, în esenţă, aceleaşi 
ca şi în rocile eruptive silicatice. în gresii şi cuarţite, silicea este com¬ 
ponentul dominant şi uneori singurul component major, toate celelalte 
elemente fiind prezente numai ca elemente minare sau ca urme. Argi¬ 
lele, mîlurile şi airdeziile se aseamănă cu rocile silicatice eruptive, con- 
ţinînd aceleaşi elemente majore în proporţii aproape similare; ele con¬ 
ţin însă cantităţi mai mari de dioxid de carbon, substanţe organice şi 
sulf piritie. Unele calcare sînt practic carbonat de calciu, dar altele con¬ 
ţin cantităţi mai mari de magneziu şi fier. Calcarele arenacee pot con¬ 
ţine cantităţi apreciabile de silice, aluminiu, fier şi alte elemente. 

Unul dintre tipurile de roci cel mai dificil de analizat sînt carbo- 
natitele. Aceşti carbonaţi ai rocilor eruptive au compoziţie mineralogică 
foarte variabilă şi conţin adeseori cantităţi apreciabile de silicaţi (în 
special piroxeni şi mice), minerale din grupa oxizilor (magnetit), fosfaţi 

(apatit, monazit) şi sulfuri. Multe dintre zăcămintele de carbonatite pre¬ 
zintă importanţă economică. Astfel din piroclor se extrage niobiu, mag- 
netitul este un important minereu de fier, apatitul este un fosfat impor¬ 
tant, sulfurile servesc la extragerea cuprului, iar vermiculitul are între¬ 
buinţări variate în industrie. Diferenţele între zăcămintele cunoscute 
sînt aşa de mari că nu este posibil să se întocmească o listă a elemen¬ 
telor care ar trebui determinate printr-o „analiză completă 11 . 

In prezent, introducerea metodelor mai sensibile de analiză face 
posibil ca lista elementelor care pot fi determinate din rocile eruptive 
silicatice să fie extinsă practic la toate elementele sistemului periodic 
pe care le conţin aceste roci. 


RAPORTAREA REZULTATELOR UNEI ANALIZE 


Uneori analizelor chimice publicate li se dau utilizări care nu au 
fost verificate şi recomandate de analist. De aceea, adeseori valoarea 
potenţială a unei analize este mai mare decît suma determinărilor, ea 
crescînd şi mai mult dacă la rezultatele analizei se adaugă toate deta¬ 
liile privind provenienţa probei şi observaţiile examenului petrografic. 
Rezultatele unei analize trebuie să fie însoţite, de asemenea, de numele 
analistului, adresa laboratorului în care s-a făcut analiza şi data efec¬ 
tuării ei. Aceste indicaţii vor permite să se obţină ulterior, dacă este 
cazul, informaţii şi mai detaliate, de exemplu asupra procedeelor utili¬ 
zate. Pledînd pentru mai multe informaţii de acest fel, Hamilton [11] 
citează din Shaw [12] următorul exemplu de informaţii petrografice care 
trebuie să însoţească analiza: 

L 62 Şist staurolitic 

Un şist cutat cu reflexe argintii. Porfiroblaste de staurolit cu incluziuni de 
grafit şi uneori cu granaţi, într-o matrice de cuarţ, muscovit şi biotit, cu plane 
de şistozitate cutate. Cristalele de staurolit au fost fragmentate de forfecări de-a 
lungul lamelelor de mică. Mineralul opac principal este grafitul, dar isînt pre¬ 
zenţi şi oxizi de fer. Subordonat (în cantităţi reduse) conţine feldspat şi sfen. 
Grad de metamorfism: zona istaurolitului. 

în multe cazuri nu va fi posibil să se dea o atît de detaliată de¬ 
scriere a specimenului (probei), dar se va consemna orice informaţie 
accesibilă, în aşa fel încît să nu rămână nici un dubiu asupra tipului de 
rocă ce a fost analizată. 

Modalitatea convenţională de prezentare a unei analize detaliate 
a unei roci silicatice este de a exprima fiecare element sub formă de 
oxid şi de a se indica conţinutul pînă la a doua zecimală. Dificultăţi pot 
interveni, de exemplu, la redarea conţinutului de fer feros al rocilor 
care conţin multă pirită sau substanţă organică. De aceea s-au făcut 

încercări de a reda rezultatele analizelor numai printr-o zecimală şi de 
a exprima constituenţii ca elemente în loc de oxizi. Niciuna din aceste 
modalităţi de redare nu se bucură pînă în prezent de o largă accep¬ 
tare. însumarea oxizilor este, în general, considerată ca un test de în- 
demînare a analistului şi pentru acest singur motiv nu este de dorit 
să se renunţe la ea. Pe de altă parte, analistul poate să-şi dea seama 
de posibilitatea de a compensa erorile ce apar în analizele pe care le 
execută şi să prezinte un total fortuit bun. Chalmers şi Page [13] con¬ 
sideră că pentru cazurile în care rezultatele servesc ca bază de compa¬ 
raţie este necesar ca fiecare analiză chimică completă să fie însoţită şi 
de o estimare a preciziei şi acurateţei rezultatelor. Trebuie să se renunţe 
la pretenţiile pentru exactităţi comparabile cu sau mai mari decît cele 
acceptate pentru greutăţile atomice ale elementelor. 

Constituenţii prezenţi numai sub formă de urme se raportează, de 
obicei, ca părţi per milion (ppm), nu sub formă de oxizi. în cazul con¬ 
centraţiilor mai reduse, conţinuturile se redau, uneori, în părţi per bi- 
lion (miliard) adică 1 la IO 9 , notate cu ppb. 

2. PREPARAREA PROBEI 


SELECTAREA MATERIALULUI 


Problemele pe care le ridică selectarea materialului supus analizei 
privesc în cea mai mare măsură pe geolog, dar geochimistul şi chimis¬ 
tul analist trebuie să fie avizaţi şi ei asupra dificultăţilor pe care le 
comportă certitudinea că materialul ce intră in laborator este reprezen¬ 
tativ pentru aflorimentul din care el a fost recoltat. Selectarea materia¬ 
lului, constituirea probei într-o cantitate adecvată, etichetarea corectă 
şi depozitarea în condiţii optime a materialului înainte de expediere 
spre laborator sînt operaţii care trebuie efectuate cu multă grijă. Este 
de notat importanţa păstrării adnotărilor detaliate de teren privitoare 
la expunerea rocilor şi la indexarea corectă a tuturor probelor recoltate. 

In general, cînd recoltarea materialului nu este dificilă, este re¬ 
comandabil să se -colecteze o cantitate mai mare de prima dată decît 
să se repete deplasarea pentru a se completa materialul pentru analiză. 
In acest sens trebuie să se aibă în vedere şi rezerva de material nece¬ 
sar pentru studii petrografice şi eventual mineralogice, precum şi pen¬ 
tru analiza chimică şi spectrografică. De asemenea, trebuie păstrate 
probe pentru studii şi referinţe ulterioare. 

Este important să se înţeleagă foarte bine -ce se intenţionează să 
reprezinte o probă. Uneori se recoltează dintr-un afloriment de granit 
un singur specimen. Or trebuie înţeles că este puţin probabil ca un sin¬ 
gur specimen sau chiar mai multe fragmente prelevate de la suprafaţa 
aflorimentului să fie reprezentative pentru granitul din adîncime şi că 
fiecare specimen colectat reprezintă granitul numai din locul din care 
a fost prelevat. Practica combinării de fragmente din cît mai mult 
puncte posibil de pe aria aflorimentului de rocă pentru a constitui o 
probă combinată (compozită) prezintă avantajul că reduce efortul care 
se depune -pentru o analiză reuşită. Rezultatele obţinute pe probe com¬ 
binate tind să reflecte modul în care s-a făcut compunerea probei şi pot 
indica o compoziţie globală care nu apare nicăieri în aflorimentul res¬ 
pectiv. Prin urmare, ori de cîte ori este posibil, aflorimentele vor fi 

probate pe toată suprafaţa expusă, dar specimenele prelevate vor fi 
păstrate separat şi, dacă este posibil, analizate separat. Rezultatele ob¬ 
ţinute pentru constituenţii care prezintă interes sînt de mai mare în¬ 
credere dacă indică atît valoarea medie cit şi mărimea abaterii faţă de 
aceasta. 

Este de dorit ca mărimea unei probe din care se selectează un spe¬ 
cimen reprezentativ să fie aleasă în funcţie şi de dimensiunile granule¬ 
lor minerale. De exemplu pentru o rocă cu granulaţie fină, fără feno- 
cristale, cum este doleritul, va fi necesară o cantitate cu mult mai mică 
decît pentru o rocă cu granulaţie mare sau porfiritică. De aceea, este di¬ 
ficil să se formuleze vreo regulă în ceea ce priveşte cantitatea de ma¬ 
terial (rocă) ce trebuie prelevată. în 
general, numai pentru rocile alcătuite 
din cristale foarte mari, cum sînt peg- 
matitele, este necesară o probă în 
greutate mai mare de 20 kg. Pentru 
dolerite şi alte roci fin granulare se co¬ 
lectează o cantitate de cel puţin 2,5 kg. 
In tabelul 2, adaptat la sugestia dr. 
C. G. B. DuBois, sînt indicate cantită¬ 
ţile aproximative de probă pe care 
geologii trebuie să le preleveze dacă au 
în vedere efectuarea de analize chi¬ 
mice. 

Se pot face desigur analize chimice pe probe în cantităţi mult mai 
mici, chiar de 1—2 g dacă este nevoie. In aceste condiţii, însă, sarcina 
analistului devine mai dificilă, datorită faptului că i se limitează posi¬ 
bilitatea de a alege metodele şi de a repeta determinările. Este cu totul 
contraindicat să se folosească în analiză tot materialul şi să nu se lase 
o parte din el pentru referinţă sau pentru lucrări viitoare. 

Trebuie să se dea o atenţie corespunzătoare prelevării probelor, pe 
cit este posibil, din roca proaspătă, excluzînd crusta de material alterat 
de la suprafaţa expusă. Vor fi excluse (sau, de preferinţă colectate şi 
analizate separat) fragmentele cu vine şi incluziuni de alte minerale 
decît cele specifice rocii respective. Pentru indexarea specimenelor, nu 
se vor folosi vopsele, întrucît acestea pot produce contaminarea unuia 
sau mai multor micro-constituenţi, influenţând dozarea corectă a lor. 
Dacă, totuşi, este necesar să se folosească vopsele — cum este cazul, 
de exemplu, în zonele tropicale unde etichetele sau ambalajele de hîr- 
tie pot fi mîncate de furnici — atunci acestea vor trebui să fie înde¬ 
părtate în laborator înainte ca specimenul să fie sfărîmat. Probele de 
roci trebuie ambalate în pungi noi, deoarece pungile care au mai fost 
folosite reprezintă, adeseori, o sursă de contaminare. Se cunosc cazuri 
cînd petrologul şi-a pierdut timp examinând cristale albe mici lipite de 
specimen, ca să constate, că acestea erau de zahăr, rămase de la folosi¬ 
rea anterioară a ambalajului. 


Tabelul 2. Cantităţi de rocă 
ce trebuie colectate 


Dimensiunea 
maximă a 
granulelor, mm 

Cantitatea 
de probă, 
kg 

1 

2,5 

5 

5 

10 

10 

20 

20 

sfarîmarea şi MĂCINAREA 


Prima operaţie cu care începe pregătirea probei este de a examina 
întreaga cantitate de material existent şi a selecta cantităţile necesare 
pentru analizele chimică şi spectrografică. în acest scop, este indicat ca 
mai întîi să se preleveze cantităţile necesare pentru analiza petrogra- 
fică şi pentru proba de rezervă (martor). în cazul rocilor macrogranu- 
lare şi a celor porfiritice, va fi necesară o probă de cel puţin 10 kg de 
material pentru analiza chimică şi proporţional mai redusă (tabelul 2) 
pentru rocile cu granulaţie fină şi uniformă. 

Acestor operaţii, precum şi tuturor stadiilor următoare legate de 
probare, sfărîmare şi măcinare trebuie să li se acorde atenţia cuvenită, 
în aşa fel încît materialul străin care contaminează proba să fie redus 
la minim şi să existe siguranţa că oricare dintre elementele introduse 
nu vor influenţa în mod apreciabil compoziţia materialului analizat. 
Numai atunci rezultatele analizei chimice ale probei constituite pot fi 
considerate că reprezintă compoziţia chimică a materialului colectat. 

în rezumat, se redau pro¬ 
cedeele folosite de autor la pre¬ 
gătirea pentru analiză a silica- 
ţilor din roci , magmatice şi a 
rocilor carbonatice. 

Pentru roci friabile, proce¬ 
deul se simplifică, de exemplu, 
sedimentele neconsolidate pot fi 
introduse, de regulă, direct în- 
tr-un mojar de agat în care se 
sfărîmă. Pentru toate celelalte 
tipuri de roci, probele se con- 
casează, mai întîi, într-un mic 
concasor cu fălci. Materialul re¬ 
zultat din concasare se cerne, 
iar refuzul de pe sită (materia¬ 
lul care nu trece prin sită) este 
reintrodus în concasor după ce, 
în prealabil, acesta a fost reglat, 
în aşa fel încît distanţa dintre 
fălci să fie ceva mai mică. în¬ 
treaga cantitate de probă poate 
fi mărunţită în felul acesta, pînă 
cînd materialul trece prin sita 
de 5 mesh. Apoi materialul este 
sortat prin spălare, pînă se ob¬ 
ţine o cantitate de circa 500 g, 
care se cerne prin sita de 
10 mesh, refuzul fiind introdus 
din nou în concasor ale cărui 
fălci sînt reglate în poziţia cu 
care macină materialul cît mai 
fin posibil. Materialul rezultat 
este spălat (cernut) încă o dată 

pînă cînd rămîne o cantitate de Fig. 1. Aparat de laborator. 

75 —100 g, care apoi se macină şi constituie proba pentru analiză. Măcinarea (mă- 
runţirea) se face introducînd şi fărămiţînd cantităţi mici de material într-un mo- 
jar mecanic de agat cu pistil. Mojararea se întrerupe din cînd în cînd, pentru a 
separa prin cernere materialul care este reţinut de sita de 100 mesh. 

După ce se termină operaţia de mojarare, proba de material se transferă 
într-un recipient de sticlă suficient de mare (recomandabil 200—250 ml) în care 
se amestecă bine prin scuturare şi rostogolire. Apoi materialul se transferă într-o 
sticlă mai mică, pe care se lipeşte o etichetă şi se notează date despre probă: locul 


Tabelul 3. Analiza de sită a silicaţilor preparaţi 
pentru analiză 


Mărimea găurilor sitei 
(Dimensiuni după standardele 
britanice), mesh 

Procente de material reţinute de sită 

Cuarţit 

Granit 

Diorit 

8 

0,06 

1,92 

0,03 

100 

20,64 

27,27 

21,53 

120 

12,60 

10,95 

11,02 

150 

12,00 

11,65 

10,69 

170 

6,16 

6,99 

7,16 

200 

4,22 

6,26 

13,15 

240 

8,68 

10,17 

17,91 

300 

3,53 

4,23 

5,22 

350 

2,64 

2,57 

1,23 


29,47 

17,99 

11,86 


de unde a fost recoltată, numărul de. serie sau din catalog şi referinţe din caietul 
de laborator, între care adnotări asupra procedeelor de prelevare (constituire a 
probei), sfărîmare şi mărunţire, asupra operaţiilor de cernere, greutatea materialu¬ 
lui preparat, data preparării. Cu aceasta, proba este gata pentru analiză. 

Nu se recomandă folosirea metodei conurilor şi sfertuirii pentru prelevare 
în scopul analizei chimice a unor cantităţi mici din materialul colectat. în acest 
scop pot fi folosite dispozitive cu jgheaburi de diferite mărimi, de tipul celui re¬ 
prezentat în fig. 1, sau o maşină centrifugă. 

Probele obţinute prin măcinare în mojarul mecanic de agat sînt similare 
prin aceea că ele conţin mult material fin. Aceasta se poate vedea din tabelul 3. 
în care sînt date rezultatele analizelor unor roci silicatice care au fost pregătite 
pentru analize complete prin măcinare şi au fost cernute cu sita de 72 mesh. Nu¬ 
mărul total de particule prezente în probele astfel obţinute şi în alte probe mă¬ 
cinate similar depăşeşte 10' ] /g iar aria suprafeţelor acestora, măsurate prin absorb¬ 
ţie de azot variază în intervalul 0,5 — 1,5 m 2 la un gram. 


CONTAMINAREA 


Mojarul de agat cu pistil favorizează adeseori contaminarea, însă 
introducerea de material străin poate avea loc în toate stadiile prin care 
trece prepararea probei. Este cunoscută deja contaminarea de la etiche¬ 
tele colorate. Dacă totuşi probele au fost primite cu astfel de etichete, 
ele trebuie îndepărtate prin răzuire sau polizare înainte ca eşantionul 

de probă să fie sfărîmat. Concasorul cu fălci trebuie curăţat cu grijă şi 
peste tot, pentru a evita contaminarea. Dacă concasorul este echipat cu 
fălci de oţel moale, de pe feţele acestuia se pot desprinde mici frag¬ 
mente care pot să dea erori apreciabile la determinarea ferului feros. 
Cantităţile de fer introduse accidental pe această cale pot fi reduse con¬ 
siderabil dacă fălcile comcasoruiui sînt din oţel-mangan călit, dar aceasta 
poate duce la contaminarea probei cu mici cantităţi de alte elemente, 
de exemplu crom. 

Procedeul de a folosi fălci de oţel pentru sfărîmarea probei şi de 
a extrage apoi particulele de fier cu un magnet nu este recomandabil, 
pentru că magnetul va extrage şi fragmentele de minerale feroase din 
probă, cum sînt magnetitul, pirotina şi ilmenitul. Prin aceasta rezulta¬ 
tele analizelor unor probe, de exemplu de carbonatit, nu vor reflecta 
compoziţia reală a rocii. 

Prin utilizarea unei pînze de sită din nylon, montată pe un cadru 
inelar, confecţionat şi el din material plastic (un tub de acrilat) se poate 
evita contaminarea în timpul operaţiei de cernere a materialului. Cer¬ 
nerea se va face în aşa fel încît să se producă cit mai puţin praf, pen¬ 
tru a nu se produce pierderi. 

Cînd se execută analize de probe de roci (minereuri) diferite, este 
preferabil ca pentru fiecare dintre acestea să se rezerve cîte un mojar. 
Aceasta pentru că după zdrobirea unui minereu metalifer, în mojar vor 
rămîne urme din acest material, oricît de bine ar fi curăţat şi spălat, 
ceea ce va produce contaminarea probei dintr-un alt minereu. Următo¬ 
rul exemplu este edificator în acest sens. S-au măcinat 5 g de ferberit 
(mineral de wolfram) într-un mojar mecanic pînă cînd tot materialul 
a trecut prin sita de 150 mesh. Apoi mojarul a fost spălat şi uscat. S-au 
introdus apoi în el 5 g de cuarţ sfărîmat, care a fost măcinat timp de 
5 minute, după care mojarul a fost din nou spălat şi uscat. S-au măci¬ 
nat în continuare alte cîteva porţii de cuarţ, după fiecare măcinare mo¬ 
jarul fiind spălat şi uscat. Apoi aceste probe măcinate au fost supuse 
analizei pentru wolfram. Rezultatele sînt arătate în tabelul 4. Este prac¬ 
tic imposibil să nu se introducă urme de elemente dintr-o probă în alta 
dacă se foloseşte acelaşi mojar pentru ambele minereuri sau roci. 


Tabelul 4. Contaminarea cuarfului prin măcinare 


Materialul 

Wolfram, 

ppm 

Materialul 

Wolfram, 

ppm 

Cuarţ înainte de zdro- 


A din cea 

16,1 

bine 

9,7 

A şasea 

7,4 

Prima porţie de cuarţ 


A şaptea 

3,8 

pisat 

1 300 

A opta 

2,9 

A doua 

61 

A noua 

3,1 

A treia 

31 

A zecea 

2,5 

A patra 

22,6 

A unsprezecea 

3,1 

Introducerea de material străin nu este singura modificare la care 
sînt expuse probele în timpul măcinării. Ele pot pierde din apa pe care 
o conţin, sau în unele cazuri pot prelua o cantitate suplimentară; de 

asemenea, ferul feros şi sulful pot 
fi expuse parţial la oxidare. Aceste 
efecte sporesc prin măcinarea exce¬ 
sivă. Pentru acest considerent Hil- 
lebrand [1] recomandă ca rocile sili- 
catice să fie sfărîmate numai pînă la 
dimensiunea la care trec prin sita 
de 70 mesh. Prin aceasta se reduc 
modificările produse de oxidare, în¬ 
să creşte dificultatea de descompu¬ 
nere a rocii. French şi Adams [2] au 
analizat un eşantion de diabaz (dole- 
rit) conţinînd aproximativ 10% FeO 
şi au constatat că conţinutul de FeO 
scade progresiv pe măsură ce dura¬ 
ta de măcinare se prelungeşte. După 
20 minute, conţinutul de FeO a des¬ 
crescut cu peste 0,5% şi această 
rată a oxidării s-a menţinut pe toată perioada măcinării (v. fig. 2). Prin 
măcinarea unei probe de rocă în acelaşi mojar timp de 10 minute, dar 
prin umezire continuă cu acetonă s-a obţinut un material suficient de 
fin evitîndu-se oxidarea. 



4 6 8 10 20 

Timpul, min 

Fig. 2. 


MĂCINAREA FINĂ A MICELOR 


Oricine a încercat că sfărîme eşantioane de minerale de mică sau 
eşantioane de rocă conţinînd cantităţi mari de mică a fost confruntat 
cu dificultatea de a reduce aceste minerale foioase la starea de pulbere. 
Dacă se folosesc moj are mecanice, atunci mineralele mai tari, mai ca¬ 
sante, se sfărîmă primele, rămînînd lamelele de mică ce îmbogăţesc ul¬ 
timele fracţii. Trebuie să se ia măsuri de precauţie pentru ca să nu se 
piardă nici unul dintre fragmentele de mică, iar proba adusă la starea 
de pulbere trebuie să se amestece bine înainte de a lua din ea porţii 
pentru analiză. 

Abbey şi Maxwell [3] au constatat că o coacere prealabilă a micei 
face ca măcinarea să fie mai uşoară, dar că produsul rezultat (pulberea) 
cîştigă treptat în greutate, făcînd practic imposibilă măsurarea cu pre¬ 
cizie a greutăţii. Pentru mărunţirea micei ei recomandă folosirea unei 
„centrifuge 1 ' cu palete, la o turaţie de 15 000 rot/min, după cum ur¬ 
mează: 

Se pune întreaga cantitate de mică (peste 15 g) în centrifugă şi se 
adaugă apă astfel ca să acopere paletele. Se pune în funcţiune centri¬ 
fuga timp de 3—5 minute, oprind-o de cîteva ori pentru a răzui şi a 
reintroduce în circuit particulele grosiere aruncate de palete pe pereţi 
şi pe capac. Suspensia care rezultă se evaporă pînă la uscare într-o 
capsulă de cuarţ pe o baie de apă la 100°C. Se răceşte apoi pînă la 
temperatura camerei, se împrăştie materialul pe o hîrtie curată, se sfă- 
rîmă toţi bulgării cu o spatulă şi se amestecă bine prin învîrtire. 


PROBE PENTRU DETERMINAREA ELEMENTELOR-URME 


O metodă de fragmentare a rocilor silicatice prin care se evită în 
mare măsură contaminarea prin sfărîmare şi măcinare pe cale meca¬ 
nică a fost descrisă de Hawley şi MacDonald [4], Aceasta implică în¬ 
călzirea rocii, spartă în prealabil în bucăţi de 2—3 cm, pînă la tempe¬ 
ratura de circa 600°, într-un cuptor electric şi răcirea ei bruscă prin in¬ 
troducere în apă rece. Pe această cale rocile granitice se pot aduce uşor 
la forma de pulbere în timp ce altele, cum sînt sienitele, devin fragile, 
putînd fi măcinate uşor în mojare obişnuite. Unii silicaţi necesită repe¬ 
tarea acestui tratament. 

Materialul de rocă preparat în felul acesta nu va fi folosit pentru 
determinarea eonţinuturilor de apă, dioxid de carbon, sulf, fer feros şi, 
de preferinţă, nici pentru determinarea constituenţilor majori. 

3. DESCOMPUNEREA PROBEI 


Rocile se caracterizează printr-un anumit grad de ordonare în 
forme cristaline a mineralelor constituente. Descompunerea probei — 
prima etapă a oricărei analize — constă din dezagregarea unora sau tu¬ 
turor mineralelor fie înainte de dizolvare fie chiar prin dizolvarea con¬ 
stituenţilor care prezintă interes. Procesele de descompunere diferă con¬ 
siderabil, de la simpla extracţie cu apă, solvenţi organici sau acizi mi¬ 
nerali, la tehnicile mai complicate ale sinterizării sau topirii. Puţine 
dintre aceste procedee asigură descompunerea completă a tuturor com¬ 
ponenţilor, ceea ce nici nu este de dorit întotdeauna. Multe din proce¬ 
deele de descompunere urmăresc să îndepărteze cea mai mare parte a 
constituenţilor minerali şi să rămînă o fracţie cantitativ redusă sub for¬ 
mă de reziduu ce poate fi extras din soluţie prin filtrare. Dacă acest 
reziduu necesită sau nu o descompunere în continuare aceasta depinde 
de cantitatea lui şi mai ales de interesul pentru eventualele elemente 
la care ne putem aştepta să le conţină. 

De exemplu, la analiza unei roci bazice materialul măcinat a fost 
evaporat cu acid fluorhidric şi acid sulfuric şi, după ce au fost extraşi 
toţi sulfaţii solubili, a rămas un reziduu mărunt, reprezentînd 0,88°/o 
din cantitatea de rocă. Acest reziduu, recuperat, s-a dovedit a fi consti¬ 
tuit în totalitate din cromit. Acesta a fost ignorat la determinarea me¬ 
talelor alcaline şi a fost de importanţă doar secundară la determinarea 
ferului total. Deşi acest reziduu conţine cea mai mare parte din cromul 
prezent în eşantionul analizat el nu a prezentat interes direct pentru că 
conţinutul de crom a fost determinat pe o probă separată. 

Un alt exemplu este acela al analizei unei roci carbonatice care a 
fost descompusă cu acid clorhidric fierbinte. Reziduul conţinea biotit, 
magnetit perovskit, piroclor şi barit (baritină). Prin determinarea calciu¬ 
lui, magneziului şi stronţiului din extractul acid s-a stabilit şi conţinu¬ 
tul de carbonat de metale alcalino-pămîntoase din roca analizată, în 
timp ce bariul, titaniul, tantalul şi niobiul erau cuprinse aproape în to¬ 
talitate în reziduu. 

PROCEDEE DE EXTRACŢIE 


EXTRACŢIA CU APĂ 

Este un procedeu cu aplicaţii foarte limitate la rocile şi mineralele 
şilicatice, anume atunci cînd materialul supus analizei conţine minerale 
din grupa evaporitelor, cum sînt clorurile sau sulfatul de magneziu. Un 
număr redus de minerale, între care calaicanul — FeSO, • 7H 2 0, se di¬ 
zolvă în apă, iar extractele tind să fie tulburi şi să depun oxid de fier 
hidratat dacă nu se adaugă cîteva picături de acid sulfuric. 

EXTRACŢIA CU SOLVENŢI ORGANICI 

Deşi există o gamă largă de solvenţi organici, numai cîteva mine¬ 
rale se pretează la extracţia cu aceşti solvenţi. Pentru analiza rocilor 
şilicatice solvenţii organici au cea mai mare utilizare la extracţia car¬ 
bonului, azotului şi compuşilor sulfului din roci sedimentare. Elemen¬ 
tul sulf nu este un constituent comun al rocilor, dar atunci cînd este 
prezent el poate fi separat prin extracţie cu disulfură de carbon sau mai 
sigur cu piridină. 


DESCOMPUNEREA CU ACIZI MINERALI 


DESCOMPUNEREA CU ACID CLORHIDRIC 

Cu excepţia grupei scapoliţilor, toate mineralele care conţin dio- 
xid de carbon se descompun în acid clorhidric diluat, fie la rece fie în¬ 
călzit la temperaturi ridicate. în consecinţă această metodă de descom¬ 
punere este deosebit de utilă la analiza carbonaţilor şi rocilor carbona- 
titice, servind la separarea fracţiei de carbonat de fracţiile de silicaţi şi 
oxid. Anumiţi silicaţi, însă, în special silicaţii caldei — cum este wolla- 
stonitul din calcarele metamorfozate — se pot descompune, integral sau 
parţial, doar prin încălzire prelungită în acid clorhidric. Sînt atacate de 
acidul clorhidric şi unele sulfuri minerale. 


DESCOMPUNEREA CU ACID AZOTIC 

Acidul azotic concentrat serveşte la descompunerea mineralelor 
carbonatice şi a mineralelor din grupa sulfurilor. Posibilitatea de a des¬ 
compune sulfurile este de cea mai mare importanţă pentru analiza ro¬ 
cilor şilicatice, aceasta permiţînd determinarea sulfului conţinut în sul- 

furi. De obicei, acidul azotic este adăugat la acidul clorhidric, prin 
această combinare putîndu-se descompune orice mineral carbonatic. Me¬ 
talele care se prezintă sub forma mineralelor sulfidice în matricea ro¬ 
cilor silicatice, între care plumbul şi zincul, pot fi determinate prin po- 
larografie sau prin spectroscopia de absorbţie atomică. 


DESCOMPUNEREA CU ACID FLUORIIIDRIC 

Acidul fluorhidric este utilizat de multă vreme pentru descompu¬ 
nerea rocilor silicatice, de obicei în combinaţie cu acid azotic, acid per- 
cloric sau acid sulfuric. Această combinaţie face, de fapt, posibilă eli¬ 
minarea prin evaporare a întregii cantităţi de fluor, ca şi a silicei, ră- 
mînînd un reziduu care poate fi dizolvat în apă sau în acid diluat şi 
care este folosit la determinarea metalelor alcaline, alcalino-pămîntoase, 
ferului, aluminiului, titanului, manganului şi fosforului. La multe roci 
rămîne o mică cantitate de reziduu format din minerale rezistente la 
acizi, cum sînt zirconul, topazul, corindonul, silimanitul, turmalina şi 
rutilul, împreună cu sulfat de bariu, în special dacă proba supusă ana¬ 
lizei conţine mult bariu şi cînd pentru descompunere se foloseşte acid 
sulfuric. 

Utilizarea acidului fluorhidric fără adăugarea unui alt acid mine¬ 
ral a fost recomandată recent de Langmyr şi Sveen [1,] apoi de May şi 
Rowe [2], Pentru a realiza o descompunere cît mai completă sînt nece¬ 
sare temperaturi şi presiuni ridicate; de exemplu Langmyr şi Sveen au 
folosit temperaturi pînă la 250° într-o bombă de politetrafluoretilenă 
(PTFE) căptuşită cu aluminiu, iar May şi Rowe au folosit temperaturi 
pînă la 525° şi o presiune estimată la 30 000 livre* per inci pătrat, în¬ 
tr-o bombă căptuşită cu platină. Avantajele pe care le prezintă descom¬ 
punerea cu acid fluorhidric la temperaturi şi presiuni ridicate constau 
în aceea că descompunerea mineralelor refractare este mai eficace de- 
cît în cazul evaporării cu un amestec de acid sulfuric cu acid fluorhi¬ 
dric şi că siliciul nevolatilizîndu-se (datorită sistemului închis) poate fi 
ulterior determinat pe cale fotometrică. Antweiler [3] a utilizat acid 
fluorhidric pentru a descompune fragmente mari (pînă la 50 g) de rocă 
silicatică prin dizolvare la temperatura de 85°C timp de 24 ore, într-un 
container de polietilenă sau de alt material adecvat, prevăzut cu un ca¬ 
pac bine strîns. 

Majoritatea autorilor, totuşi, preferă să folosească acidul fluorhi¬ 
dric în prezenţa unuia dintre alţi acizi minerali. Aceasta moderează re¬ 
acţia iniţială dintre acidul fluorhidric şi materialul silicatie aflat sub 
formă de pulbere, deşi se recomandă ca tot materialul să fie umezit cu 
apă înainte de a adăuga acid fluorhidric. Dacă nu se procedează în acest 
fel se ajunge la o supraîncălzire şi, drept urmare, la pierdere de mate¬ 
rial prin stropire. Adeseori se adaugă acid azotic cu scopul de a des- 


* 1 livră/in 2 — 0,0703 kgf/cm 2 . 

compune orice urme de minerale carbonatice, de a oxida sulfurile şi 
materia organică şi de a converti ferul şi alte elemente la stări de va¬ 
lenţe mai ridicate. 

Evaporarea cu amestecuri de acid percloric şi acid fluorhidric este 
recomandată adeseori pentru descompunerea silicaţilor. Această evapo¬ 
rare este cu mult mai uşor de efectuat decît evaporarea cu acid sulfuric, 
tendinţa soluţiei de a stropi fiind mai redusă, deoarece sărurile perclo- 
ratului cristalizează mai curat decît sulfaţii corespondenţi. Reziduul de 
perclorat, spre deosebire de cel de sulfat, este uşor solubil în apă (sul¬ 
fatul de aluminiu şi cel de fer feric, în special, o dată deshidratat se 
dizolvă cu dificultate); în plus, ionul percloratului, spre deosebire de al 
sulfatului, nu are efect depresant asupra emisiei flăcării de către meta¬ 
lele alcaline, astfel că trebuie preferat chiar numai din acest conside¬ 
rent pentru această determinare. 

Evaporarea cu un acid mineral ca adaos la acidul fluorhidric ser¬ 
veşte, de asemenea, la îndepărtarea ionului de fluor, care ar deranja 
determinarea aluminiului, titaniului şi a altor cîteva elemente. Ordinea 
crescătoare a eficienţei în îndepărtarea fluorului rezidual este următoa¬ 
rea: acid azotic, acid percloric, acid sulfuric. Langmyr [4] a arătat că 
o respectare a evaporării cu acid percloric la temperatura de 180° reduce 
nivelul fluorului la o valoare care poate fi atinsă la o singură fumegare 
cu acid sulfuric la temperatura de 250° şi că apoi în reziduu mai rămîn 
cantităţi de fluor doar de ordinul microgramelor. 

Lucrări efectuate în laboratorul autorului au confirmat, în linii 
generale, aceste observaţii, cu excepţia faptului că în fiecare caz au 
fost determinate cantităţi mai mari de fluor; după constatările autorului 
singura cale eficientă de a elimina aceste urme de fluor o constituie 
adăugarea de pirosulfat de potasiu la reziduul obţinut prin evaporarea 
excesului de acid sulfuric şi înlocuirea evaporării cu topirea. Un avan¬ 
taj în plus al topirii constă în faptul că topitura de pirosulfat este uşor 
solubilă în acid clorhidric diluat, fierbinte. 

Unii autori au făcut recomandarea ca proba de rocă silicatică mă¬ 
cinată să fie lăsată peste noapte cu acidul fluorhidric, fie la tempera¬ 
tura camerei, fie la temperatura unei băi de apă. Adăugarea de acid 
percloric sau de alt acid mineral şi apoi evaporarea ar urma să se exe¬ 
cute în ziua următoare. Acest procedeu este eficace în special pentru 
descompunerea rocilor care sînt bogate în magneziu. 


PROCEDEE DE TOPIRE 


TOPIREA CU FLUORURA ALCALINA 

Topirea cu fluorură de amoniu este recomandată pentru descom¬ 
punerea berilului şi a altor minerale silicatice [5], Dar nu toţi silicaţii 
sînt atacaţi; de exemplu, încercările de a descompune silimanitul, kya- 

nitul (sfenul) şi zirconul nu au dat rezultate [6], în majoritatea cazuri¬ 
lor în care se foloseşte fluorură alcalină, topitură de fluorură trece in¬ 
tr-o topitură de pirosulfat prin încălzire cu acid sulfuric. Aceasta ser¬ 
veşte la descompunerea fluorurilor complexe, la trecerea tuturor fluo- 
rurilor metalice în sulfaţi şi la eliminarea mai mult sau mai puţin com¬ 
pletă a fluorului din topitură. 

TOPIREA CU PIROSULFAT DE POTASIU 

Topirea probelor de rocă cu bisulfat de potasiu este indicată doar 
în unele cazuri. în faza de Început a topirii bisulfatul trece în pirosul¬ 
fat, astfel că folosirea lui nu este indicată datorită faptului că în timpul 
transformării produce o stropire intensă. Mineralele oxidice sînt foarte 
puţin atacate înainte de eliminarea apei. Mineralele silicatice nu se des¬ 
compun prin topire directă cu pirosulfat de potasiu; acesta poate fi fo¬ 
losit însă pentru descompunerea reziduului care rămîne după evaporare 
cu acid fluorhidric, fie imediat după această evaporare fie după ce în 
prealabil au fost îndepărtate prin dizolvare cu acid diluat cea mai mare 
parte a constituenţilor metalici aflaţi sub formă de percloraţi sau sulfaţi. 

Reziduul obţinut este de multe ori în cantitate foarte mică, dar 
adeseori conţine o diversitate de minerale, între care silicaţi (zircon, tur- 
malină, andalusit etc.) şi unii oxizi (rutil, ilmenit, casiterit, cromit etc.) 
Pentru majoritatea rocilor silicatice, aceste asociaţii de minerale se pot 
descompune prin topire cu carbonat de sodiu anhidru, dar în cazul pre¬ 
dominării anumitor minerale (ilmenit sau rutil, de exemplu) se poate 
folosi pirosulfat de potasiu. Cromitul, casiteritul şi zirconul (minerale 
accesorii dintre cele mai comune) sînt atacate slab prin topire cu piro¬ 
sulfat. 

Creuzetele şi capsulele din platină, deşi folosite şi recomandate 
pentru topire cu pirosulfat, nu sînt recipientele cele mai indicate pen¬ 
tru acest scop, deoarece prin folosirea lor trioxidul de sulf se pierde 
uşor din topitură şi rămîne sulfatul de potasiu, care nu mai este eficace 
în descompunerea mineralelor oxidice. Pe lîngă aceasta, în timpul topirii 
platina este atacată destul de mult, trecînd în topitură de rocă şi inter¬ 
venind în determinări ulterioare, de exemplu în determinarea vanadiu- 
lui (vezi vanadiul). De aceea, pentru o astfel de determinare se sugerează 
ca proba de rocă să fie descompusă mai întîi prin evaporare cu acid 
fluorhidric într-un vas de PTFE (politetrafluoretilenă), iar reziduul să 
fie transferat într-un creuzet de silice în care să se facă topirea piro- 
sulfatului 

TOPIREA CU CARBONAT DE SODIU 

Toate rocile silicatice se descompun, mai mult sau mai puţin com¬ 
plet, prin topire prelungită cu carbonat de sodiu anhidru, de obicei în¬ 
tr-un creuzet de platină. Se folosesc pentru topire şi creuzete dintr-un 
aliaj de platină şi iridiu, care au o rezistenţă mecanică cu mult mai 
mare (deci se deformează mai greu). Se pot folosi, de asemenea, creuzete 

dintr-un aliaj de paladiu şi aur (palau), care, în afară de faptul că este 
mai tare decît platina pură, este cu mult mai ieftin. Cantităţile de pla¬ 
tină sau alt metal nobil introduse în topitură sînt foarte mici, incit pot 
fi ignorate de obicei. 

Creuzetele de platină se acoperă, de obicei, cu pete de rugină de 
fer după cîteva topiri de material de rocă cu carbonat de sodiu. Expli¬ 
caţia constă în faptul că are loc o anumită reducere a ferului către sta¬ 
rea metalică şi acesta formează cu platina un aliaj. O parte din acest 
fer poate fi îndepărtat, uneori, prin încălzire cu acid clorhidric 6N, o 
parte prim topirea unei cantităţi de pirosulfat de potasiu în creuzet, însă 
urmele de fer sînt foarte dificil, dacă nu imposibil, de îndepărtat. In 
analizele rocilor acide şi intermediare această oxidare poate fi ignorată, 
fiind neînsemnată. In cazul rocilor bazice se poate adăuga o mică canti¬ 
tate de azotat sau clorat de potasiu, pentru a menţine topitură într-o 
stare de oxidare. Acest adaos are ca efect o uşoară creştere a proporţiei 
în care platina este atacată şi extrasă din creuzet. Topituri reducătoare 
pot da probele de roci care conţin sulfură sau materie carbunoasă. Este 
bine ca aceste elemente să fie îndepărtate prin ardere (calcinare) îna¬ 
inte de a se adăuga carbonatul de sodiu, deşi cantităţile mici de mine¬ 
rale sulfidice (sulfuri) şi materie organică pot fi tolerate, pentru că aces¬ 
tea vor fi oxidate de azotatul sau cloratul de potasiu care se adaugă. 
Pentru a topi complet 1 g de rocă silicatică se folosesc 5 g de carbonat 
de sodiu. Nu se justifică cantităţi mai mari nici chiar pentru roci ba¬ 
zice. In cazul unor roci acide este suficientă o cantitate de 3 g pentru a 
obţine o topitură fluidă. După topire timp de 1 oră la temperatura de 
aproximativ 1000°C, matricea unei roci silicatice şi majoritatea minera¬ 
lelor accesorii se descompun complet. Se recomandă însă, să se continue 
încălzirea la 1200° timp de încă circa 10 minute, pentru descompunerea 
zirconului, rutilului şi cromitului, care sînt prezente, uneori, în canti¬ 
tăţi mici în rocă (vezi amănunte asupra procedeului în capitolul 4). 

Deşi, în general, este recomandată topirea cu carbonat de sodiu, 
unii autori au observat că adeseori este suficientă sinterizarea. Finn şi 
Klekotka [7], de exemplu, au sinterizat o cantitate de 0,5 g de rocă sili¬ 
catică măcinată cu 0,6 g de carbonat de sodiu anhidru. Această metodă 
de descompunere prezintă următoarele avantaje: se reduc cantităţile de 
acizi şi alţi reactivi care trebuie adăugate în stadiile următoare ale ana¬ 
lizei; se reduce considerabil cantitatea de săruri de sodiu care trebuie 
spălată din precipitate; se reduce contaminarea cu platină şi unele im¬ 
purităţi prezente în carbonatul de sodiu; se reduce timpul necesar pen¬ 
tru efectuarea analizei. 

Hoffman [8] a folosit 0,5 g de carbonat de sodiu cu 0,5 g material 
din proba de rocă, pe care le-a sinterizat într-o capsulă de platină de 
75 ml, la temperatura de 1200°. Un adaos de acid clorhidric la sinter 
a dus la obţinerea unui reziduu insolubil de silice, care a putut fi 
deshidratat în aceeaşi capsulă de 75 ml, în locul soluţiei propriu-zise 
obţinute prin tratarea materialului în stare topită, care necesită evapora¬ 
rea şi deshidratarea într-un vas mult mai mare. 


3 — Metode chimice de analiză a rocilor 

Acest raport de 1 : 1 între cantitatea de probă de rocă şi canti¬ 
tatea de carbonat de sodiu anhidru nu este recomandabil pentru des¬ 
compunerea hyanitului, sillimanitului, andaluzitului sau a rocilor sili- 
catice care conţin mari cantităţi de aluminosilicaţi. Aceste minerale tind 
să se topească şi să formeze topituri sticloase cu o structură ordonată, 
ce nu poate fi uşor dezintegrată prin adăugare de acid clorhidric. Pentru 
acestea se vor folosi cantităţi mai mari de carbonat de sodiu şi pentru 
fiecare gram de probă se va folosi o cantitate de 4 g de fondant. 

TOPIREA CU HIDROXID ALCALIN 

Hidroxizii de sodiu şi potasiu sînt fondanţi cu mare eficacitate 
pentru descompunerea mineralelor silicatice. Prin folosirea lor descom¬ 
punerea are loc la temperaturi cu mult mai joase decît cele necesare 
pentru topirea cu carbonat de sodiu. Uşurinţa cu care mineralele sili¬ 
catice se dizolvă în alcali topiţi trebuie privită cu circumspecţie, în sen¬ 
sul că fracţia reprezentată de mineralele accesorii poate rămîne neata¬ 
cată, ceea ce face necesară prelungirea duratei de încălzire. Astfel, deşi 
pentru feldspaţi şi alte minerale silicatice este mai mult decît suficientă 
topirea timp de 5 minute, pentru rocile silicatice se recomandă ca 
topirea să fie prelungită timp de 1 oră. 

Deoarece alcaliile topite sînt deosebit de corosive, topirea lor tre¬ 
buie să se facă la o temperatură cit se poate de joasă, încălzind creuze¬ 
tul numai pînă cînd fundul acestuia ajunge la culoarea roşu uşor închis. 
Cercetări mai vechi recomandau să se folosească în acest scop o lampă 
cu spirt, iar creuzetul să se aşeze intr-un ochi rotund tăiat intr-o plită 
de azbest (fig. 3). în felul acesta, părţile superioare ale creuzetului se 
menţin reci, prevenind „debordarea 11 alcaliilor peste marginea superioară 
a acestuia. 

Creuzetele de platină sînt expuse la un atac considerabil de către 
substanţele alcaline topite, astfel că nu trebuie folosite. S-a sugerat fo¬ 
losirea creuzetelor de argint şi de aur, care sînt mult mai slab atacate 

de alcaliile topite. De notat, însă că şi 
aceste metale sînt expuse la un anumit 
atac, astfel că argintul sau aurul care 
sînt introduse în analiză prin folosirea 
creuzetelor din aceste metale trebuie eli¬ 
minate ^ulterior din soluţie. Pe de altă par¬ 
te, trebuie să se aibă în vedere că argin¬ 
tul şi aurul au punctele de topire la tem¬ 
peraturile de 960 şi, respectiv, 1 063 C C, 
adică mai joase decît ale platinei, din ca¬ 
re cauză creuzetele confecţionate din aces¬ 
te metale se pot distruge cu uşurinţă în 
cazul unei supraîncălziri. 

La analiza multor roci, pentru to¬ 
pirea cu aceste substanţe se pot folosi 
creuzete de fier sau nichel. Deşi aceste 



Fig. 3. Aparat pentru topire 
cu hidroxid alcalin. 

metale sînt expuse la un atac mai intens, în majoritatea cazurilor creu¬ 
zetele rezistă la mai multe topiri înainte de a deveni poroase. Ele nu 
pot fi folosite, însă, pentru determinări în care ferul sau nichelul intro¬ 
duse în topitură deranjează analiza următoare, dar se folosesc frecvent 
pentru determinarea unor elemente, cum sînt cromul şi vanadiul, care 
formează anioni la stările lor de valenţă mai mare. Aceste creuzete se 
folosesc şi pentru determinarea silicei printr-o metodă fotometrică, cînd 
este necesară o descompunere eficientă şi rapidă a fracţiei silicatice. 

De notat că atît hidroxidul de sodiu cit şi cel de potasiu pot con¬ 
ţine urme de apă absorbită, ceea ce face necesar ca ele să fie topite în 
creuzet înainte de a introduce proba de analizat. 

Procedeu. Se curăţă creuzetul de nichel sau de fier cu acid 
clorhidric diluat şi încălzit, se clăteşte cu apă şi se usucă pe o placă 
încălzită. Folosind o balanţă, se cîntăreşte cantitatea de hidroxid de 
sodiu sau potasiu necesară pentru topire, se pune în creuzet, se acoperă 
cu un capac şi se încălzeşte lent la o flacără mică timp de cîteva mi¬ 
nute. Se lasă apoi să se răcească într-un desicator. Se cîntăreşte canti¬ 
tatea de probă de rocă direct pe topitură de hidroxid şi apoi se mută 
creuzetul pe o plită încălzită la temperatura pentru topire. Temperatura 
plitelor la capacitatea lor maximă de încălzire este de obicei suficientă 
pentru ca topitură să devină fluidă şi să se producă reacţia cu proba 
de analizat. Odată ce pulberea de rocă este complet umezită de alkali, 
creuzetul se mută pe un ochi tăiat într-o plită de azbest (fig. 3) şi se 
continuă topirea la o flacără mică la durata de timp necesară. 

Prin acest procedeu se evită dezavantajul care apare ca urmare 
a „fumegării“, adică pierderea unei părţi din material sub formă de 
vapori fini, care are loc atunci cînd proba de rocă este amestecată şi 
topită direct cu granule de hidroxid alcalin luate din flaconul de reactiv. 

Procedeu. Se pune creuzetul încălzit, dar nu la o tempera¬ 
tură prea mare, culcat într-un pahar de laborator din sticlă (ori din 
oţel inoxidabil în cazul cînd urmează să se determine silicea) şi se aco¬ 
peră topitură cu apă. Dacă temperatura topiturii este adecvată, se va 
produce o dezagregare bruscă a ei. în cazul în care nu are loc dezagre¬ 
garea, se pune paharul într-o baie de apă şi se încălzeşte pînă cînd are 
loc descompunerea completă, în aşa fel încît să nu mai rămînă topitură 
aderentă la pereţii creuzetului. 

Pentru determinarea silicei se preferă creuzete de nichel, dar aces¬ 
tea nu vor fi folosite dacă analiza urmăreşte determinarea ferului, 
deoarece cînd silicaţii fuzionează cu hidroxid de sodiu se produce o pier¬ 
dere de fer [9], 

SINTERIZAREA SAU TOPIREA CU PEROXID DE SODIU 

Peroxidul de sodiu este deosebit de util pentru analiza minerale¬ 
lor, pentru că el este singurul fondant care poate fi folosit uşor la des¬ 
compunerea completă a casiteritului sau cromitului. Mai de mult, unii 
cercetători aveau tendinţa să evite folosirea peroxidului de sodiu, pe de 

o parte din cauza calităţii nesigure a acestui reactiv în vremea aceea, iar 
pe de altă parte datorită acţiunii corosive a acestuia asupra materialelor 
din care sînt confecţionate creuzetele — platină, aur, argint, nichel, fer. 
Cînd avantajele folosirii peroxidului de sodiu erau evidente, de exem¬ 
plu în cazul unei analize de silicat care conţinea cantităţi apreciabile 
de cromit, atunci se foloseau creuzete de fer sau de nichel, care erau 
abandonate după cîteva determinări. 

In anii mai recenţi, aceste dificultăţi au fost depăşite şi folosirea 
peroxidului de sodiu este posibilă pe scară mai largă. De anticipat însă 
că anumite sorturi de reactivi s-au dovedit a conţine calciu şi că aceş¬ 
tia trebuie evitaţi în cazul unor analize complete. 

Un procedeu prin care se poate evita atacul excesiv al platinei 
este de a acoperi creuzetul cu un strat compact de carbonat anhidru 
de sodiu topit înainte de a adăuga şi amesteca fondantul de peroxid 
de sodiu cu materialul din proba de analizat. Procedeul dă rezultate 
bune numai dacă topirea amestecului nu durează exagerat de mult. 
Creuzetele de nichel pot fi protejate de o corodare excesivă printr-o aco¬ 
perire similară a interiorului creuzetului cu hidroxid de sodiu topit. 

Creuzetele de zirconiu s-au dovedit a avea o rezistenţă superioară 
faţă de peroxidul de sodiu topit [10], însă creuzetele vechi din acest 
metal pot introduce cantităţi apreciabile de zirconiu în topitură, în spe¬ 
cial cînd topirile sînt efectuate la temperaturi peste 700°C. Astfel de 
temperaturi nu sînt, însă, necesare. De exemplu, Rafter şi Seelye [ii] 
au constatat că majoritatea mineralelor care apar în rocile silicatice se 
descompun rapid prin sinterizare cu peroxid de sodiu la o temperatură 
de 480°+20°. Topiri la temperaturi de pînă la 540°C se pot realiza 
în creuzete de platină fără riscul de a se introduce platină în sinterul 
sau soluţia de rocă. Rafter [12] recomandă ca probele care urmează să 
fie supuse la descompunerea pe această cale să fie măcinate pînă la 
dimensiunea care să permită trecerea prin sita de 240 mesh; conside¬ 
răm, insă, că pentru majoritatea rocilor silicatice nu este necesară o 
măcinare atît de fină, întrucît acestea sînt atacate cu uşurinţă la di¬ 
mensiunea de 100 mesh prin sinterizare la temperatura recomandată. 

Topiturile sau sinterul de peroxid de sodiu se dezintegrează cu 
uşurinţă prin reacţia cu apă, rezultînd o soluţie puternic alcalină conţi- 
nînd cea mai mare parte a silicei şi aluminiului precum şi un reziduu 
care conţine fer, titan şi alte metale sub formă de hidroxizi. Dacă ana¬ 
liza are ca scop şi determinarea silicei, atunci, ea şi în cazul topirii cu 
hidroxid alcalin, nu trebuie să se folosească recipiente din sticlă, ci din 
oţel inoxidabil sau din polipropilenă. Reacţia peroxidului de sodiu cu 
apă poate să fie violentă şi în nici un caz nu trebuie să se toarne apă 
direct pe topitură din creuzet, deoarece prin aceasta se produc supra¬ 
încălziri locale şi s-ar stropi de alcali caustici. 

Mod de lucru. Se cîntăreşte cu grijă o cantitate de aproximativ 0,5 g 
de probă într-un creuzet de platină, se adaugă 1 g de peroxid de sodiu 
şi se amestecă cu o baghetă de platină. Se curăţă cu o perie toate par¬ 
ticulele care aderă pe baghetă şi se reintroduc în creuzet, apoi se aco- 

peră amestecul cu un strat subţire de peroxid de sodiu. Se acoperă creu¬ 
zetul cu un capac de platină şi se transferă într-un cuptor electric re¬ 
glat pentru temperatura de 500°. 

După 10 minute se scoate creuzetul, se lasă să se răcească, apoi se 
introduce într-un pahar de laborator de 250 ml din polipropilenă sau 
oţel inoxidabil. Se acoperă cu capacul apoi se toarnă suficientă apă 
pentru a acoperi sinterul, cu atenţie dar nu prea încet. După termina¬ 
rea reacţiei, se scot creuzetul şi capacul, se clătesc, se acoperă paharul 
cu o sticlă de ceas de polipropilenă şi se fierbe lent timp de circa 10 
minute pentru a descompune peroxizii. 

TOPIREA CU OXID DE BOR SAU BORAŢI ALCALINI 

Oxidul de bor şi acidul boric, deşi aparent sînt fondanţi care ar 
părea indicaţi pentru descompunerea rocilor silicatice, nu s-au folo¬ 
sit niciodată pe scară largă în acest scop. Motivul pare să fie starea 
extrem de vîscoasă a topiturilor care fac dificil de utilizat aceste sub¬ 
stanţe, precum şi faptul că borul trebuie îndepărtat ulterior pentru ca 
analiza să exprime cu mai multă exactitate conţinuturile probei. 

Utilizarea boraxului (tetraboratului de sodiu), sau a combinaţiilor 
oxidului boric, acidului boric sau boraxului cu carbonat de sodiu a re¬ 
prezentat un anumit progres în analiza materialelor bogate în alumină, 
fiind recomandate [13] pentru descompunerea mineralelor cu tempera¬ 
tură de topire ridicată, cum sînt corindonul, şi mineralele care conţin 
crom şi zirconiu. Aceşti reactivi pot fi utilizaţi, cu bune rezultate, pen¬ 
tru analiza distenului (kyanit), silimanitului şi altor alumosilicaţi. 

Mod de lucru. Se cîntăreşte o cantitate de aproximativ 1 g de pulbere 
de aluminosilicat într-un creuzet de platină şi se amestecă intim cu 3 g 
de carbonat anhidru de sodiu şi 0,5 g sticlă de borax. Se acoperă creu¬ 
zetul cu un capac de platină şi se încălzeşte fie deasupra unui bec 
Bunsen fie într-un cuptor cu muflă la temperatura de circa 650°, timp 
de 30 minute, pentru a permite degajarea dioxidului de carbon şi sinte- 
rizarea materialului cu fondantul. Se ridică temperatura treptat, pînă 
cînd se produce topirea, apoi se continuă încălzirea la circa 1000°C timp 
de 10 minute, pentru a se realiza descompunerea completă. După aceea, 
topitura se lasă să se răcească pe peretele interior al creuzetului. 

Topiturile realizate cu borat şi carbonat se descompun uşor în 
acid clorhidric diluat, dînd soluţii care pot fi evaporate în vederea de¬ 
terminării silicei. înainte de a începe evaporarea, în soluţie se adaugă 
alcool metilic, cu scopul de a elimina borul sub forma de eter bormeti- 
lic volatil. O nereuşită a eliminării borului în acest moment va avea ca 
rezultat determinarea unui conţinut ridicat de silice, întrucît o parte 
din bor va fi captat de silice la deshidratare şi se va pierde ulterior la 
evaporarea silicei (deja cîntărită) cu acid sulfuric. De notat că evapora¬ 
rea cu alcool metilic nu este necesară dacă silicea urmează să fie de¬ 
terminată fotometric, deoarece borul nu interferă nici în cazul aplicării 
metodei cu silicomolibdat nici în metoda albastrului de molibden. 

Biskupsky [6] a sugerat să se folosească la descompunerea rocilor 
şi mineralelor silicatice un fondant compus din acid boric şi fluorură 
de litiu. Prin topire se formează tetraborat de litiu, în timp ce silicea 
este eliminată ca tetraflorură volatilă. Atît borul cît şi excesul de fluo¬ 
rură se îndepărtează prin încălzirea topiturii cu acid sulfuric concen¬ 
trat. Avantajele acestui procedeu ar fi scurtarea timpului de topire la 
12—13 min, precum şi descompunerea fără dificultate a mineralelor 
greu fuzibile, cum sînt zirconul, sillimanitul, topazul, spineiul, corin- 
donul, rutilul, distenul şi altele. 

Mod de lucru. Se amestecă 2 g de acid boric cu 3 g de fluorură de li¬ 
tiu, într-un creuzet de platină. Se pune o cantitate de 0,5 g de pulbere 
din materialul de analizat într-o mică adîncitură creată în acest ames¬ 
tec şi se acoperă cu amestecul fondant, bătînd uşor marginile creuzetu¬ 
lui cu degetul. Se acoperă cu un capac de platină şi se încălzeşte timp 
de 2—3 minute deasupra unei flăcări mici. Se creşte treptat tempera¬ 
tura, în final ţinîndu-se creuzetul timp de 10 minute deasupra flăcării 
maxime a unui bec Meker. Se lasă să se răcească. Se adaugă 10 ml de 
acid sulfuric concentrat şi se încălzeşte lent pînă cînd din topitură nu 
se mai degajă bule de gaz. Se continuă încălzirea la temperatură cres- 
cîndă pînă la degajarea abundentă a vaporilor de acid sulfuric timp de 
2—3 minute. Se lasă să se răcească, apoi se transferă creuzetul şi capa¬ 
cul într-un pahar de laborator conţinînd 250 ml de apă şi se fierbe 
timp de 10—15 min, cu 5 ml acid clorhidrie sau acid azotic pînă cînd se 
obţine o soluţie completă. 

Ignamells [14, 15] recomandă folosirea metaboratului de litiu ca 
fondant adecvat pentru descompunerea rocilor silicatice în vederea 
determinării siliciului, fosforului, ferului, titanului, manganului, niche¬ 
lului şi cromului prin spectrofotometrie. Sodiul şi potasiul pot fi de¬ 
terminate prin flam-fotometrie [16], iar celelalte elemente se determină 
din soluţie prin spectrografia de emisie, prin aceasta realizîndu-se de fapt, 
o analiză completă (fără FeCX, CO a , H,0 şi unii componenţi minori) a 
cantităţii de probă supusă analizei (v. capitolul 5). 


PROCEDEE DE DESCOMPUNERE COMBINATE 


ANALIZA AURULUI ŞI ARGINTULUI PRIN DOCIMAZIE 

Docimazia este termenul utilizat pentru determinarea prin proce¬ 
dee pirometalurgice a aurului şi argintului din roci, minereuri, concen¬ 
trate şi lingouri. Procedeul implică mai multe operaţii, între care „to¬ 
pirea în creuzet 11 , „scorificarea 11 şi „cupelarea“. 

Topirea în creuzet este stadiul iniţial, în care materialul este to¬ 
pit împreună cu carbonat de sodiu sau cu un amestec de carbonat de 
sodiu şi borax, la care se adaugă un oxid de plumb (de regulă miniu 
— Pb 3 Oj) şi un agent reducător — mangal, făină de var (praf de cal¬ 
car) sau tartru. Sînt necesare măsuri speciale în cazul probelor de mi¬ 
nereuri piritoase care conţin arsen sau telur; în timpul topirii acestora, 
oxidul de plumb este redus la starea de plumb metalic, care se strânge 
sub forma unei globule la baza creuzetului, în care se concentrează şi 
conţinuturile de aur şi argint. 

Scorificarea, adică topirea oxidantă a globulei de plumb, efec¬ 
tuată pentru îndepărtarea impurităţilor prezente, are ca rezultat redu¬ 
cerea dimensiunii globulei. 

Această globulă de plumb îşi reduce dimensiunea prin proce¬ 
sul de scorificare, care este o topire oxidantă a globulei de plumb, efec¬ 
tuată cu scopul de a elimina impurităţile prezente. 

în operaţia de cupelare, globula, redusă la 15—20 g în greutate, 
se pune într-o cupelă încălzită de făină de oase sau de magneziu, care 
absoarbe oxidul de plumb format prin topirea oxidantă ulterioară pînă 
cînd, în final, rămîne un mic strat (sau o „globulă") de aliaj de aur şi 
argint. Acesta poate fi cîntărit, iar aurul şi argintul pot fi separate şi 
determinate. 

Aceste procedee au fost revizuite şi extinse pentru determinarea 
şi a metalelor platinice, dar în esenţă ele rămîn ceea ce au fost din- 
totdeauna — încercări constînd dintr-o simplă manipulare asociată cu 
o judecată subtilă, bazată pe o practică îndelungată. Deşi se folosesc încă 
pe scară largă la analiza minereurilor, ele sînt înlocuite din ce în ce mai 
mult de spectrofotometria de absorbţie atomică şi de analiza prin acti¬ 
varea neutronilor. 

FONDANŢI IN AMESTEC 

Pentru determinarea anumitor elemente chimice se folosesc o serie 
de fondanţi şi procedee de sinterizare speciale. Astfel, pentru deter¬ 
minarea metalelor alcaline se foloseşte un amestec de carbonat de cal¬ 
ciu şi clorură de amoniu (procedeul Lawrence Smith, descris în deta¬ 
liu în prima ediţie, dar considerat în prezent depăşit). Pentru recuperarea 
staniului prezent sub formă de cassiterit se utilizează iodură de amoniu 
(v. cap. 40 — Staniu); alţi fondanţi speciali sînt cianurile alcaline, uti¬ 
lizate pentru descompunerea cassiteritului: 

Sn0 2 +2NaCN=2Na CNO + Sn. 

Pentru convertirea arsenului, stibiului şi staniului în tiosărurile 
lor se foloseşte un amestec de sulf elementar şi carbonat de potasiu. 

Niciunul dintre procedee nu are o aplicaţie directă în analiza 
rocilor silicatice. 

4. SCHEMA CLASICĂ DE ANALIZĂ A ROCILOR 
SILICATICE 


In schema clasică de analiză a rocilor silicatice se are în ve¬ 
dere, întotdeauna, determinarea conţinutului total din cei 13 constituenţi 
mai frecvenţi în aceste roci. Dintre aceşti constituenţi, metalele alca¬ 
line se determină din cote separate de probă pregătită pentru analiză, 
aşa cum se procedează cu umiditatea, apa totală şi ferul feros. Majori¬ 
tatea analiştilor preferau să determine pe cote separate şi manganul, 
titanul, fosforul şi ferul total, astfel că din ceea ce se numea „porţia 
principală' 1 rămîneau de determinat numai silicea, „amestecul de oxizi 11 , 
calciul şi magneziul. Cînd se dispunea doar de o cantitate mică de probă 
de rocă silicatică, cota folosită pentru determinarea umidităţii era intro¬ 
dusă în „porţia principală 11 din care se determinau elementele, în cea din 
care se determina ferul total şi, uneori, în cota care servea la determi¬ 
narea titanului. Stronţiul, cînd este prezent în cantităţi mai mari (de- 
cît „în urme 11 ) era precipitat ca oxalat, apoi era separat şi determinat 
gravimetric. 

Una dintre cele mai severe critici care i se face schemei clasice 
este că orice eroare ce se produce la determinarea unora dintre con¬ 
stituenţi — fer, titan sau fosfor —, de exemplu, se reflectă într-o eroare 
similară în conţinutul de aluminiu, care se obţine, întotdeauna, prin di¬ 
ferenţă. Chiar numai pentru acest singur motiv, atunci cînd se mai fo¬ 
loseşte încă separarea clasică, determinarea ferului titanului şi fosforu¬ 
lui trebuie făcute pe cote separate de probă. 

Acest capitol este consacrat, în principal, analizei porţiei princi¬ 
pale, adică determinării silicei, determinării totalului elementelor prin 
precipitare cu amoniac (cunoscute sub denumirea colectivă de „suma 
oxizilor 11 , „grupa amoniacului 11 sau de „precipitat R 2 0 3 “), împreună cu 
calciul şi magneziul. în schema clasică iniţială de analiză manganul 
apare parţial cu magneziul în precipitatul de fosfat şi parţial cu ferul şi 
alte elemente în precipitatul de amoniu [2]. Au fost concepute proce¬ 
dee de a colecta tot manganul într-o fracţie, dar rezultatele nu sînt pe 
deplin satisfăcătoare. Cromul, vanadiul, zirconiul şi alte elemente pre¬ 
cipită şi ele cînd se foloseşte amoniac, or cînd acestea sînt prezente în 

cantităţi mai mari decît urme pot introduce erori în ceea ce priveşte 
conţinutul de aluminiu înregistrat. 

In fig. 4 este reprezentată schema unei analize în care se foloseşte 
1 g de rocă silicatică măcinată. In mare, schema şi unele metode folo¬ 
site sînt cunoscute din se¬ 
colul al XlX-lea, clar de 
atunci au avut loc multe 
îmbunătăţiri, îndeosebi pe 
linia procedeelor de con¬ 
centrare, ca urmare a cu¬ 
noştinţelor şi experienţei 
acumulate în timp. 


DESCOMPUNEREA 

PROBEI 


Modul de lucru. O canti¬ 
tate de 1 g de pulbere de 
rocă silicatică se pune in¬ 
tr-un creuzet de platină 
cu o capacitate de circa 
25 ml, se adaugă 3—5 g 
de carbonat de sodiu an- 
hidru (vezi capitolul 3 — 
Topirea cu hidroxid alca¬ 
lin) şi se amestecă cu o 
baghetă de platină sau de 
sticlă. Se şterge cu peria, 
şi se reintroduc în creuzet 
baghetă, se acoperă cu un 
capac de platină. Se încălzeşte materialul deasupra unui bec Bunsen sau 
într-un cuptor electric pînă la culoarea roşu închis (cuptorul se reglează 
la 700°C) şi se menţine la această temperatură timp de circa 30 minute. 
Apoi se continuă lent încălzirea pînă la circa 1 000°, menţinîndu-se la 
această temperatură timp de încă 30 minute şi, în sfîrşit, se transferă 
creuzetul pe un bec Meker (fără flacără) sau într-un cuptor electric reglat 
pentru temperatura de 1 200°C şi se menţine la această temperatură timp 
de încă 10 minute. Se lasă apoi creuzetul să se răcească răsucindu-1 cu un 
cleşte platinat, în aşa fel încît topitura să se solidifice sub forma unui 
strat pe pereţii creuzetului. Se umple creuzetul cu apă aproape pînă 
la partea superioară, se adaugă 2 sau 3 picături de etanol şi se lasă 
aşa peste noapte. In ziua următoare se tranvazează soluţia şi reziduul 
din creuzet într-o capsulă mare de platină (cu diametrul de circa 15 cm), 
se spală creuzetul cu apă şi se pune la o parte. In prezenţa unui con- 

ţinut ridicat de mangan, topitura se colorează în verde datorită man- 
ganului alcalin, dar fenomenul este împiedicat de etanolul care a fost 
adăugat. 

Acest procedeu serveşte la descompunerea completă a tuturor mi¬ 
neralelor prezente în rocile silicatice. După cum s-a menţionat în capito¬ 
lul 3, cantitatea de carbonat de sodiu folosită este considerată, în pre¬ 
zent, prea mare, astfel că ea poate fi redusă, aplicînd, de exemplu, pro¬ 
cedeul sinterizării descris de Hoffman [2], după cum urmează: 

Se cîntăreşte o cantitate de 0,5 g pulbere din proba de rocă sili- 
catică şi 0,5 g de carbonat anhidru de sodiu într-o capsulă de platină 
de 75 ml şi se amestecă materialul cu o baghetă de sticlă. Dacă proba 
de rocă conţine mult fer feros, atunci se adaugă şi 0,05 g de azotat de 
potasiu. Amestecul realizat se strînge, cu ajutorul unei pensule, în 
centrul capsulei, apoi se întinde sub forma unui disc cu diametrul de 
circa 3 cm. Acest amestec se acoperă, cît mai uniform posibil, cu încă 
0,5 g de carbonat anhidru de sodiu. Se introduce capsula într-un cuptor 
electric cu muflă şi se încălzeşte, la început mai lent apoi mai puternic, 
pînă la temperatura de 1 200°C. Se menţine capsula la această tem¬ 
peratură timp de 15 minute, apoi se lasă să se răcească, acoperită, pen¬ 
tru a preveni pierderea de material datorită contracţiei din timpul ră¬ 
cirii, cînd pot sări fragmente din materialul luat în analiză. Avantajele 
acestei metode de descompunere au fost menţionate în capitolul 3. Ea 
şi-a găsit aplicaţie şi în tehnologia sticlei, fiind recomandată cu insisten¬ 
ţă de Chirnside [3]. Pentru descompunerea porţiei principale se poate 
folosi şi un sinter de peroxid de sodiu într-un creuzet de platină. Tre¬ 
buie să se dea atenţie obţinerii unui peroxid de sodiu de bună calitate, 
fără calciu. Procedeul de descompunere este prezentat în detaliu la 
pag. 35. 


DETERMINAREA SILICEI 


SEPARAREA ŞI COLECTAREA SILICEI 

Peste materialul din proba de rocă silicatică, descompusă prin pro¬ 
cedeul descris anterior, se adaugă acid clorhidrie, apoi soluţia de clo- 
rură se evaporă pînă la uscare. Mulţi analişti preferă să folosească 
pentru această evaporare capsule de platină, dar se pot folosi şi cap¬ 
sule de porţelan. Cea mai mare parte a silicei prezente în soluţie se 
recuperează prin deshidratare şi filtrare, în filtrat rămînînd aluminiu], 
ferul, alcaliile şi elementele alcalino-pămîntoase, împreună cu o neîn¬ 
semnată parte din silice. în schema clasică de analiză, filtratul se pune 
din nou în vasul de platină pentru a se repeta evaporarea şi deshidra¬ 
tarea, adică de a recupera fracţia de silice rămasă. După această re¬ 
petare a evaporării, în soluţie rămîn numai cîteva miligrame de silice, 

care nu mai pot fi recuperate printr-o a treia evaporare. Prin adăugare 
de amoniac, aceste urme de silice vor precipita împreună cu fierul, alu¬ 
miniul, titanul şi alte elemente. 

In procedeul descris de Hoffman [2], evaporarea şi deshidratarea 
silicei se fac în capsula de platină de 7,5 ml folosită pentru descom¬ 
punere, iar fracţiile de silice recuperate prin filtrare se reintroduc în 
capsulă pentru topire şi un nou tratament. 

Mod de lucru. Se acoperă capsula de platină cu sticlă mare de ceas. 
Se împinge capacul uşor la o parte şi se adaugă cu grijă 15 ml de acid 
clorhidric concentrat. Se readuce capacul în poziţia de acoperire com¬ 
pletă şi se aşteaptă cîteva minute pînă cînd se termină reacţia intensă. 

Se adaugă 5 ml de acid clorhidric concentrat în creuzetul de pla¬ 
tină folosit la descompunerea probei, se acoperă cu o sticlă mică de 
ceas şi se introduce cu totul într-o baie de apă pentru 10 minute. Se 
lasă să se răcească, apoi se spală cu un jet de apă resturile rămase în 
capsula mare de platină. Se şterge marginea exterioară a creuzetului cu 
hîrtie de filtru umezită pentru a strînge toate urmele de silice care au 
aderat la el, se introduce această bucată de hîrtie în soluţia din cap¬ 
sulă. Dacă se foloseşte acelaşi creuzet pentru calcinarea precipitatului 
de silice, atunci se arde creuzetul deasupra unui bec Meker, se lasă să 
se răcească, se cîntăreşte după exact 25 minute, apoi se pune la o parte 
pînă la o nouă folosire. 

Notă. Creuzetele de platină-iridiu, deşi sînt adecvate pentru topi¬ 
rea carbonatului de sodiu, nu se vor folosi pentru calcinare, deoarece 
pierd din greutate la temperaturi ridicate. 

Se ia capacul, se spală cu apă, şi apoi se pune deasupra capsulei. 
Se transferă capsula pe o baie de apă şi se încălzeşte pînă cînd se ob¬ 
servă că nu se mai produce o efervescenţă, se clăteşte sticla de ceasor¬ 
nic şi se dă la o parte, apoi se evaporă soluţia pînă la uscare, pe baia 
de apă. Pe măsură ce ultimele urme de apă şi acid sînt îndepărtate, 
culoarea galben intens a reziduului trece la o nuanţă mai pală. După 
aceea se verifică dacă acidul clorhidric a fost eliminat complet, folo¬ 
sind un dop de la o sticlă de amoniac. După ce se constată că nu se mai 
degajă gaz de clorură de amoniu, se lasă capsula pe baia de apă timp 
de 30 minute. 

Se ia capsula de pe baia de apă, se lasă să se răcească şi se adaugă 
10 ml de acid clorhidric concentrat, balansînd capsula pentru ca tot re¬ 
ziduul să fie umezit de acid. Se clăteşte sticla de ceas şi marginile cap¬ 
sulei, adăugind suficientă apă pentru a se ajunge la un volum total de 
circa 100 ml. Se agită soluţia cu o baghetă de sticlă şi se încălzeşte pe 
o baie de abur pînă cînd toate sărurile solubile se dizolvă, rămînînd 
numai un reziduu gelatinos de silice. 

Se colectează reziduul de silice pe o bucată mică de hîrtie de filtru 
cu porozitate medie şi se spală de cel puţin şase ori cu apă rece şi de 
două ori cu apă fierbinte, pentru a îndepărta toate clorurile solubile 
din reziduu. Se spală filtratul eu apă, se toarnă înapoi în capsula mai 
mare de platină, se pune capsula pe baia de apă şi se evaporă din nou 
pînă la uscare. In timpul încălzirii în vederea evaporării, se sfărîmă 

toate cristalele de clorură de sodiu cu capătul aplatizat al unei baghete 
de sticlă. Cînd toată apa şi tot acidul clorhidric au fost eliminate, se 
transferă capsula într-un cuptor electric şi se usucă la temperatura 
de 105—110° timp de 1 oră. 

Se umezeşte reziduul cu 10 ml de acid clorhidric concentrat şi se 
dizolvă sărurile de clor în circa 100 ml de apă, ca şi mai înainte. Se 
colectează reziduul fin, constînd în mare parte din silice, pe o bucată 
mică de hîrtie de filtru cu poruzîtate mică şi se spală cu apă mai întîi 
rece, apoi caldă şi apoi fierbinte, cum s-a arătat mai înainte. Se şterge 
cu grijă capsula mare de platină cu o hîrtie de filtru umezită, pentru a 
colecta urmele de silice care aderă pe metal, şi se pune hîrtia peste re¬ 
ziduul din pîlnia de filtrare înainte de spălare. 

Se păstrează filtratul combinat şi lichidul ce a rezultat de la spă¬ 
lare pentru analiza următoare. 

CALCINAREA ŞI VOLATILIZAREA SILICEI 

Reziduurile de silice conţin mici cantităţi de fer, aluminiu; în 
cantităţi şi mai mici sînt prezente şi alte elemente — titan, zircon şi 
fosfor. Prezenţa calciului, magneziului, stronţiului şi beriliului este 
puţin probabilă şi, dacă spălarea a fost făcută în mod corect şi adecvat, 
este puţin probabilă şi prezenţa elementelor alcaline. 

Greutatea totală a reziduului de silice se determină după ardere 
în creuzetul de platină. Silicea este eliminată prin evaporare cu acid 
fluorhidric şi acid sulfuric: 

Si0 2 +4HF=SiF 4 + 2H 2 0 

Ferul, aluminiul şi alte elemente prezente în cantităţi mici se 
transformă în sulfaţi, dar în cazul unei calcinări puternice acestea se 
transformă din nou în oxizi. Diferenţa în greutate corespunde silicei 
care se pierde prin evaporarea cu acid fluorhidric. Sînt necesare şi mici 
corecţii, ţinînd seama de urmele de silice rămase în hîrtia de filtru şi 
de cea care rămîne ca reziduu nevolatilizat în acidul fluorhidric. La gra¬ 
dele actuale de calitate a acidului fluorhidric această corecţie trebuie să 
fie foarte mică, ridicîndu-se la nu mai mult de 1 mg. înainte de a cal¬ 
cula conţinutul de silice din proba supusă analizei, trebuie adăugat 
„urmele de silice care se recuperează din precipitatul de amoniac în 
ultimul stadiu al analizei. 

Mod de lucru. Se curăţă şi se calcinează pe un bec Meker un creuzet de> 
platină cu capacitatea de 25—30 ml, apoi se cîntăreşte. Se pun în el 
bucăţile umezite de hîrtie de filtru care conţin reziduuri de silice şi se 
usucă cu grijă deasupra unei flăcări mici sau într-un cuptor electric. 
Se lasă să se răcească, se amestecă cu 4—5 picături de acid sulfuric 
20 N şi se continuă încălzirea la o flacără joasă, pînă cînd hîrtia arde, 
rămînînd un reziduu alb. Se trece creuzetul deasupra unui arzător 
Meker, se acoperă cu un capac de platină — puţin deplasat faţă de 
poziţia acoperit total — şi se încălzeşte puternic timp de 20 minute. Se 
lasă să se răcească într-un desicator şi se cîntăreşte după exact 25 mi- 

nute. Se repetă arderea pentru încă 10 minute, se răceşte şi se cînlă- 
reşte ca mai înainte; arderea se repetă dacă este necesar pînă se ob¬ 
ţine o greutate constantă. 

Se umezeşte reziduul cu 1 ml de apă şi se adaugă 5 picături de 
acid sulfuric 20N şi 10 ml de acid fluorhidric concentrat. Se transferă 
creuzetul pe o plită şi se evaporă silicea şi acidul fluorhidric în exces. 
Către sfîrşitul evaporării se ridică temperatura pentru a se elimina 
acidul sulfuric liber. Se lasă să se răcească. Se trece creuzetul pe un 
suport triunghiular de cuarţ şi se încălzeşte deasupra unui bec Bun- 
sen, pentru a descompune sulfaţii, apoi deasupra unui bec Meker pînă 
se obţine o greutate constantă. Pierderea în greutate reprezintă frac¬ 
ţia principală de silice necorectată. Se pune creuzetul la o parte, pen¬ 
tru arderea precipitatului de amoniac. 

Pentru stabilirea corecţiei se transferă hîrtiile de filtru, în număr 
egal cu cele folosite la determinarea silicei, într-un creuzet de platină 
curat şi cîntărit, de pe care s-a dat jos funinginea şi se arde deasupra 
unui arzător Meker. Se lasă creuzetul să se răcească şi apoi se cîntăreşte 
reziduul obţinut. Aceasta dă greutatea cenuşii hîrtiei de filtru. Acum 
se adaugă 5 picături de acid sulfuric 20N şi 10 ml de acid fluorhidric 
concentrat, se trece creuzetul pe o plită şi se evaporă acizii fluorhidric 
şi sulfuric, ca la evaporarea silicei. în final se calcinează deasupra unui 
arzător Meker, se răceşte şi se cîntăreşte. De obicei se constată o mică 
creştere în greutate după calcinare, corespunzînd sumei aritmetice a 
pierderii prin volatilizarea silicei din cenuşa hîrtiei de filtru şi cîştigu- 
lui în greutate reprezentată de reziduul nevolatil din acidul fluorhidric. 
Creşterea totală în greutate trebuie adăugată la valoarea obţinută an¬ 
terior pentru silice. 


DETERMINAREA „SUMEI OXIZILOR“ 


PRECIPITAREA OXIZILOR 

Oxizii metalelor sînt precipitaţi din filtratul pentru determinarea 
silicei, adăugind amoniac la soluţia fierbinte pînă cînd aceasta devine 
alcalină (la un pH în jurul lui 7), schimbînd culoarea la roşu de metil 
sau purpuriu de bromcrezol. Ferul, aluminiul, fosforul, zirconiul, va- 
nadiul, şi cromul precipită împreună cu un număr de alte elemente 
prezente doar în cantităţi minore sau sub formă de urme, între care 
beriliul, galiul, indiul, thoriul, scandiul şi elementele rare. Nichelul, 
cobaltul şi zincul, prezente în cantităţi foarte mici în majoritatea rocilor 
silicatice, nu precipită, ci însoţesc calciul, stronţiul şi magneziul în 
filtrat. Dacă nichelul este prezent în cantităţi mai mari decît sub formă 
de urme, atunci o parte din el va fi prins în precipitatul cu amoniac [4]. 

In precipitatul de amoniac vor fi antrenate şi mici cantităţi de calciu 
şi magneziu, dar acestea se recuperează dizolvînd precipitatul în acid 
clorhidric diluat, care apoi se reprecipită cu amoniac. 

Deşi aluminiul precipită în masă cu amoniac, se mai găsesc, totuşi, 
mici cantităţi din acest element („urme de aluminiu' 1 ) în filtrate, oare 
pot fi recuperate şi adăugate la precipitatul cu amoniac. 

Manganul în cantităţi mici nu precipită, de regulă, cu amoniac, ci 
trece în filtratul alcalin şi este precipitat ulterior ca fosfat împreună cu 
magneziul. Cînd este prezent în cantităţi mai mari, manganul se împarte 
între cele două fracţii, partea cea mai importantă precipitînd cu mag¬ 
neziul. S-a exprimat părerea că manganul precipită cu reactivi din 
grupa amoniului dacă se adaugă agenţi oxidanţi. Hoit şi Harwood [5] 
au folosit în acest scop apă de brom, iar Hillebrand a folosit persulfat 
de amoniu [6], Niciunul dintre procedee nu dă un precipitat complet 
de mangan [1], Utilizarea agenţilor oxidanţi, cum este persulfatul, 
determină trecerea cromului la o stare de valenţă superioară, care nu 
mai precipită apoi cu amoniac. în plus, prin adăugarea agenţilor de 
oxidare creşte dificultatea de a regla pH-ul soluţiei. După opinia auto¬ 
rului. cel mai simplu şi eficient procedeu este să se colecteze manganul 
care precipită odată cu magneziul şi apoi el să fie determinat fotometric 
din reziduul fosfatic. Aceasta face posibil ca odată cu determinarea 
manganului total într-o porţie de probă, să se calculeze fracţia minoră 
din precipitatul cu amoniac. Cantitatea de mangan colectată din preci¬ 
pitatul de oxalat poate fi ignorată, în general. Prin îndepărtarea man¬ 
ganului, după precipitarea cu un reactiv din grupa amoniacului, prin 
tratare cu apă de brom sau prin co-precipitaire cu zirconiu, aşa cum au 
procedat Peck şi Smith [7], nu se realizează mare lucru, deoarece şi aşa 
cantitatea mică de mangan încorporată în precipitatul de amoniac va 
trebui determinată. 

Mod de lucru. Se adaugă 5 ml de acid clorhidric diluat la amestecul 
constituit din filtrat şi apa care a servit pentru îndepărtarea silicei 
(pentru rocile bogate în magneziu se adaugă 10 ml) şi soluţie concentrată 
de amoniac, pînă cînd se formează un precipitat ce se dizolvă doar prin 
amestecare. Se încălzeşte soluţia pînă la fierbere, se adaugă cîteva pică¬ 
turi de soluţie indicator de bromcresol şi se continuă apoi adăugarea 
amoniacului pînă se realizează o precipitare completă şi pînă cînd lichi¬ 
dul supernatant (care pluteşte la suprafaţă) a căpătat culoarea purpurie. 
Se va evita un exces de amoniac. 

La rocile care conţin mult fier, punctul final al reacţiei devine 
obscur şi este bine să se adauge amoniac pînă cînd practic precipitarea 
este completă înainte de a adăuga o ultimă picătură de soluţie indicator. 
Culoarea indicatorului poate fi observată în timp ce acesta este ameste¬ 
cat cu soluţia. Se încălzeşte soluţia din nou pînă la punctul de fierbere 
şi se lasă precipitatul să se stabilizeze întrucîtva. Dacă lichidul super¬ 
natant nu are culoarea purpurie, se mai adaugă amoniac, picătură cu 
picătură, pînă cînd se ajunge la această culoare. Se introduce în soluţie 
o hlrtie de filtru macerată şi se lasă să stea 1 minut. 


47 



Se colectează reziduul pe o hîrtie de filtru cu porozitatea mare 
şi se spală de şase ori cu o soluţie conţinînd 20 g/l azotat de amoniu 
şi se aduce la starea alcalină cu amoniac, pînă cînd ajunge la culoarea 
purpurie de bromcresol. Se păstrează filtratul şi apa de spălare. Se 
transferă hîrtia de filtru şi reziduul înapoi în paharul în care s-a făcut 
precipitarea, se adaugă 50 ml apă şi 15 ml acid clorhidric concentrat. 
Se acoperă paharul cu o sticlă de ceas şi se încălzeşte pe o baie de apă 
pînă cînd se realizează o dizolvare completă apoi se diluează cu apă 
pînă la cantitatea de 250—300 ml. Se precipită din nou cu amoniac, aşa 
cum s-a arătat mai înainte, se colectează precipitatul de amoniac pe o 
hîrtie de filtru cu porozitate mare şi se spală tot ca mai înainte. Se com¬ 
bină filtratul şi apa rezultată de la spălare cu acelea obţinute de la 
prima precipitare cu amoniac şi se păstrează pentru etapele următoare 
ale analizei. Se transferă hîrtia de filtru în creuzetul de platină care 
s-a folosit anterior pentru volatilizarea silicei. 

RECUPERAREA „URMELOR DE ALUMINIU" 

Cantitatea mică de aluminiu prezentă în filtrat după precipitarea 
cu amoniac poate fi recuperată prin evaporarea soluţiei pînă scade la 
un volum mic, urmată de reprecipitare cu amoniac. Dacă s-a adăugat 
persulfat de amoniu, atunci în filtrat a trecut şi cromul, astfel că şi 
acesta va fi colectat odată cu urmele de aluminiu. 

Mod de lucru. La amestecul constituit din filtrate şi apele rezultate de 
la spălare se adaugă acid clorhidric concentrat, prin picurare, pînă cînd 
soluţia devine acidă, apoi se mută paharul pe o baie de abur sau pe 
un fierbător şi se evaporă pînă cînd volumul ajunge la circa 200 ml. 
Apoi se adaugă amoniac concentrat, picătură cu picătură, pînă cînd so¬ 
luţia devine alcalină (culoarea roşie a bromcresolului); se acoperă paharul 
cu o sticlă de ceas şi se fierbe în baia de abur timp de 10 minute. 
Urmele de aluminiu formează o mică cantitate de precipitat gelatinos, 
Se colectează acest precipitat pe o hîrtie de filtru cu porozitate mică 
şi se spală de patru sau cinci ori cu soluţia de azotat de amoniu, se 
dizolvă în acid clorhidric diluat şi se reprecipită cu amoniac. Se colec¬ 
tează precipitatul, ca mai înainte, se spală bine şi se adaugă la preci¬ 
pitatul cu amoniac aflat în creuzet. Se păstrează o parte din amestecul 
alcătuit din filtrate şi apa cu care s-a spălat, pentru determinarea cal¬ 
ciului şi magneziului. 

CALCINAREA OXIZILOR 

Precipitatul cu amoniac se topeşte în creuzetul folosit la volati¬ 
lizarea silicei care mai conţine mici cantităţi de fier, aluminiu şi alte 
elemente co-precipitate cu silicea. Opiniile în ceea ce priveşte cea mai 
adecvată temperatură de calcinare diferă. Conversia oxidului feric în 
magnetit la temperaturi de peste 1100°C a făcut pe unii autori să con¬ 
sidere că aceasta este temperatura maximă care trebuie folosită. Se 
ştie, însă, că alumina nu se deshidratează complet la această tempera- 

tură şi din acest motiv alţi autori au recomandat temperatura de 1200°C. 
Pentru precipitatele cu amoniac, constituite în cea mai mare parte din 
alumină, această temperatură, de 1200°, poate fi folosită în adevăr, dar 
pentru precipitatele bogate în fer o astfel de temperatură va fi folo¬ 
sită numai dacă se poate asigura o atmosferă oxidantă. 

Mod de lucru. Se calcinează hîrtiile de filtru în creuzetul de platină şi, 
folosind un bec Bunsen cu flacără mică, se arde cărbunele rezultat la o 
temperatură scăzută. Se măreşte flacăra şi se încălzeşte în creuzetul 
neacoperit, deasupra flăcării maxime a arzătorului, timp de 30 minute. 
Se transferă creuzetul intr-un cuptor cu muflă şi se încălzeşte la o 
temperatură constantă de 1200°. Dacă nu se dispune de o muflă cu 
flacără oxidantă, se foloseşte un arzător Meker cu flacără, avînd grijă 
ca, pe cit este posibil, flacăra să nu afecteze părţile superioare ale 
creuzetului acoperit parţial. 

RECUPERAREA „URMELOR DE SILICE*' 

Oxizii calcinaţi sînt deosebit de refractari după calcinarea la o 
temperatură de 1200°C. Ei pot fi trecuţi, totuşi, în soluţie prin topire 
cu pirosulfat de potasiu. Din amestecul de oxizi se poate recupera, de 
obicei, o mică cantitate de silice, aşa-numitele „urme", prin filtrare şi 
determinare după procedeul prezentat mai înainte. Dacă este necesar, 
din soluţia sulfatică pot fi determinate fotometric şi elementele fer, 
titaniu, vanadiu şi fosfor, deşi, după cum s-a subliniat anterior, aceste 
determinări se fac mai bine pe cote separate de material. 

Mod de lucru. După cîntărirea amestecului de oxizi, se adaugă 6—7 g 
de pirosulfat de potasiu, se acoperă creuzetul cu un capac de platină 
bine etanşat şi se topeşte lent deasupra unei flăcări mici a becului 
Bunsen timp de cel puţin o oră. (Nu se foloseşte o flacără prea mare 
pentru că aceasta ar determina pierderea rapidă a trioxidului de sulf din 
topitură). 

Apoi creuzetul se încălzeşte la flacără maximă a becului Bunsen 
timp de 5—10 minute, după care se lasă să se răcească. Se introduce 
creuzetul într-un pahar de laborator şi se adaugă 100 ml de acid sul¬ 
furic 4N. Se acoperă paharul cu o sticlă de ceas şi se transferă pe o 
baie de apă pe care se ţine pînă cînd topitură solidă s-a dezintegrat 
complet. Se spală şi se dau la o parte creuzetul, capacul şi sticla de ceas. 

Se mută paharul pe o plită, se evaporă pînă cînd acidul sul¬ 
furic fumegă şi se lasă să fumege intens timp de 10 minute. Se lasă să 
se răcească. Se diluează cu atenţie, adăugînd circa 100 ml apă şi se lasă 
să se dizolve pe o baie de abur pînă cînd tot materialul solubil trece 
în soluţie. în acest stadiu trebuie să se obţină o soluţie limpede în care 
se pot observa cîteva miligrame de silice sub forma de reziduu. Se 
colectează acest reziduu pe o bucată mică de hîrtie de filtru cu poro- 
zitate medie, se spală cu apă rece şi se determină silicea prin volatilizare 
cu acid fluorhidric şi acid sulfuric, aşa cum s-a mai arătat anterior. Se 

combină filtratul şi apa cu care s-a spălat şi se diluează în volum in¬ 
tr-un balon gradat de 200 ml pentru determinarea sumei elementelor 
fer, titaniu etc., dacă se cere acest lucru. 


DETERMINAREA ALUMINIULUI PRIN DIFERENŢA 


Conţinutul de aluminiu din proba de analizat determinat prin me¬ 
toda diferenţială se obţine prin scăderea din suma oxizilor, exprimată 
în procente din proba analizată, a sumei celorlalte elemente prezente, 
determinate fiecare separat: ferul total, calculat ca Fe 2 0 3 ; titaniul, cal¬ 
culat ca Ti0 2 ; fosforul, calculat ca P 2 0 5 ; vanadiul, calculat ca V 2 0 3 ; 
cromul, calculat ca Cr 2 0 3 ; zirconiul, calculat ca Zr0 2 ; manganul pre¬ 
zent în reziduu, calculat ca Mn 3 0 4 ; urmele de silice calculate ca Si0 2 
(celelalte elemente rareori sînt prezente în cantităţi suficiente pentru 
a fi calculate în acest fel). 


DETERMINAREA CALCIULUI 


Calciul se separă din filtratele care rămîn după colectarea „ur¬ 
melor de aluminiu" prin precipitare ca oxalat de calciu. De notat că 
odată cu calciul va precipita şi majoritatea stronţiunui prezent în 
proba folosită pentru analiză. Deşi schema clasică de analiză a rocilor 
silicatice prevede o separare şi determinarea separată a stronţiului, 
metoda este considerată inadecvată; pentru determinarea stronţiului, 
se recomandă metoda spectroscopiei de absorbţie atomică pe o cotă se¬ 
parată de probă (vezi capitolul 41). De fapt cantitatea de stronţiu pre¬ 
zentă în majoritatea rocilor silicatice nu introduce erori însemnate la 
determinarea calciului prin precipitarea lui ca oxalat, şi pentru cele mai 
multe roci nu este necesară determinarea separată a stronţiului co- 
precitat. 

Mod de lucru. Amestecul de filtrare şi ape de spălare care au rezul¬ 
tat de la recuperarea urmelor de aluminiu totalizează un volum de 
circa 200 ml. Se aduce această soluţie la starea alcalină, adică la culoa¬ 
rea purpurie a soluţiei indicatoare de bromcrezol, şi se încălzeşte pînă 
la fierbere. Se dizolvă 5 g oxalat de amoniu în 100 ml apă fierbinte 
şi se adaugă la soluţie. Se fierbe din nou soluţia, se ţine pe o baie de 
apă timp de 10 minute pentru concentrare, apoi se lasă să stea în vas 
peste noapte. 

Se colectează oxalatul de calciu precipitat pe o hîrtie de filtru cu 
porozitate fină şi se spală de 5 ori cu o soluţie rece conţinînd 1 g de 

oxalat de amoniu per litru. Se păstrează filtratul şi apele cu care se 
spală. Se toarnă precipitatul (prin clătire) înapoi în paharul folosit 
pentru precipitare şi se dizolvă prin încălzire cu 5 ml de acid clorhi- 
dric concentrat şi 100 ml apă. Se încălzeşte soluţia pînă la fierbere şi se 
filtrează din nou, coleetînd filtratul într-un pahar curat de 400 ml şi 
se spală hîrtia de filtru de 7—8 ori cu apă caldă. 

Se adaugă 2 g de oxalat de amoniu dizolvat în circa 50 ml apă 
caldă, apoi în continuare se adaugă soluţie concentrată de amoniac pînă 
cînd se formează un precipitat slab care nu se redizolvă prin agitare. 
Se limpezeşte acest precipitat cu 2 picături de acid clorhidric concen¬ 
trat, se încălzeşte soluţia pînă la fierbere şi se precipită oxalatul de cal¬ 
ciu adăugind soluţie de amoniac 4N pînă cînd soluţia devine alcalină 
trecînd la culoarea roşu-metil sau purpuriu (de bromcresol). Se mută 
paharul pe baie de apă în care se ţine 30 minute, apoi se lasă să se ră¬ 
cească şi să stea 3—4 ore, sau peste noapte. Se colectează precipitatul 
pe o hîrtie de filtru cu porozitate mică şi se spală de şase ori cu solu¬ 
ţie de oxalat de amoniu. Se amestecă filtratul şi apa de spălare cu cele 
obţinute de la prima precipitare a oxalatului de calciu şi se păstrează 
pentru determinarea magneziului. 

Se transferă hîrtia de filtru şi conţinutul într-un creuzet de pla¬ 
tină curat, calcinat şi cîntărit şi se usucă într-un cuptor electric reglat 
pentru temperatura de 105°C, sau deasupra unei flăcări foarte mici. Se 
arde hîrtia de filtru deasupra unui bec Bunsen pînă la incandescenţă 
la roşu închis, apoi se arde deasupra arzătorului Meker la flacără mare. 
Se răceşte şi se cântăreşte ca, oxid de calciu (CaO). Reziduul de oxid de 
calciu este higroscopic şi dacă se dispune de un cuptor cu muflă, atunci 
creuzetul poate fi calcinat la o temperatură de 500“C iar reziduul poate 
fi calculat sub formă de carbonat de calciu. 


DETERMINAREA MAGNEZIULUI 


Magneziul se determină prin precipitare sub formă de fosfat de 
magneziu şi amoniu hexahidratat: 

2Mg(NH 4 )P0 4 • 6H 2 0=13H 2 0+Mg 2 P„0, + 2NH 3 

Manganul eventual prezent în soluţie va precipita de asemenea ca 
fosfat de amoniu şi va fi calcinat şi cîntărit ca pirofosfat — Mn 2 P 2 0 7 . 
Alte elemente care contaminează pirofosfatul de magneziu pot fi ba- 
riul şi urmele de stronţiu şi calciu necolectate în precipitatul de oxalat. 

Unii analişti precipită magneziul în prezenţa unor cantităţi mari 
de săruri de amoniu care s-au adăugat la soluţia în care este dizolvată 


4 * 

roca în cursul separărilor anterioare. Acest procedeu nu este recoman¬ 
dat, întrucît sărurile de amoniu tind să împiedice precipitarea magne- 
ziului cînd acesta este prezent în cantităţi mici şi să determine o pre¬ 
cipitare incompletă cînd magneziul este prezent în cantităţi mari. In 
procedeul descris, acesta este eliminat prin evaporare cu acid azotic con¬ 
centrat. 

Calcinarea pirofosfatului de magneziu este una dintre cele mai di¬ 
ficile operaţii din schema clasică de analiză a rocilor silicatice. Dacă 
arderea se face la temperatură prea ridicată, atunci o parte din piro- 
fosfat poate fi redus şi precipitatul se impregnează întotdeauna cu car¬ 
bon, care ulterior este dificil de calcinat. Compoziţia precipitatului nu 
corespunde întotdeauna exact eu compoziţia pirofosfatului — Mg(NH 4 ) 
P0 4 -6H 2 0, pentru că el poate conţine ceva Mg(NH 4 ) 4 (P0 4 ) 2 . Prin calci- 
nare acesta formează Mg(P0 3 ) 2 , care poate fi convertit în piirofosfat nu¬ 
mai prin calcinare la o temperatură între 1 150 şi 1200°. Ori la astfel de 
temperaturi pirofosfatul pierde treptat P 2 0 5 . Dacă precipitatul de fos¬ 
fat de magneziu şi amoniu conţine urme de calciu sau de alte elemente, 
atunci calcinarea poate duce la topirea reziduului la temperaturi de 
circa 1000°. 

Mod de lucru. Se amestecă într-un pahar mare de laborator filtra¬ 
tele şi apele de spălare rezultate de la precipitările oxalatului de cal¬ 
ciu şi se evaporă pe o baie de apă cînd volumul soluţiei ajunge la circa 
200 ml. Se toarnă soluţia într-un pahar de 600 ml, se lasă să se ră¬ 
cească şi se acoperă cu o sticlă de ceas. Se deplasează uşor sticla de 
ceas şi se adaugă 100 ml de acid azotic concentrat. Se deplasează la loc 

sticla de ceas şi se pune din nou paharul pe baia de apă, unde se în¬ 

călzeşte pînă cînd încetează orice reacţie. Se clăteşte sticla de ceas şi 
se dă la o parte, apoi soluţia se evaporă pînă la uscare. 

Se dizolvă reziduul în 100 ml de apă şi dacă este necesar se aci¬ 
dulează cu cîteva picături de acid clorhidrie. Se alcalinizează soluţia 
(controlînd cu indicator roşu de metil sau purpură de bromcresol) se 
concentrează prin menţinerea ei timp de 10 minute pe baia de apă, apoi 
se colectează reziduul pe o hîrtie de filtru cu porozitate mare. Se spală 
acest reziduu cu soluţie de azotat de amoniu, se transferă într-un creu¬ 
zet de platină, se usucă, se calcinează şi se cîntăreşte. Greutatea rezi¬ 
duului nu trebuie să fie mai mare de 2 mg şi el este constituit în cea 

mai mare parte din alumină. Se diluează filtratul cu apă pînă la can¬ 
titatea de 250 ml şi se aduce la starea acidă cu acid clorhidrie. Se adaugă 
6 g de fosfat monoacid de amoniu, dizolvat în 50 ml de apă, apoi 30 ml 
amoniac concentrat turnat în timp ce se amestecă continuu. Se acoperă 
paharul cu o sticlă de ceas şi se lasă să stea peste noapte de preferinţă 
într-un refrigerator (dacă proba de rocă conţine cantităţi foarte mici de 
magneziu se lasă să stea timp de 48 ore). 

Se colectează precipitatul pe o hîrtie de filtru cu porozitate mică 
şi se spală de şase ori cu soluţie normală de amoniac (aproximativ 50 ml 
de amoniac concentrat la un litru). Se păstrează filtratul şi apele care 

s-au folosit pentru clătire. Se clăteşte şi se toarnă precipitatul înapoi 
în paharul folosit pentru precipitare, se adaugă 1 ml de acid clorhidric 
concentrat şi 50 ml de apă, se încălzeşte pînă cînd soluţia devine per¬ 
fectă. Se filtrează înapoi soluţia prin hîrtia de filtru folosită pentru pri¬ 
mul precipitat şi se spală bine cu apă. Se colectează filtratul şi apele 
cu care s-a spălat într-un pahar de 400 ml şi se diluează cu apă pînă 
la cantitatea de aproximativ 200 ml. Se adaugă 1 g de fosfat monoacid 
de amoniu dizolvat în puţină apă, se adaugă apoi hidroxid de amoniu 
concentrat, picătură cu picătură, pînă cînd se observă că precipitarea 
magneziului s-a terminat (sau pînă cînd soluţia este alcalină în cazul 
cînd magneziul este prezent doar sub formă de urme) şi, în continuare, 
10 ml de amoniac concentrat. Se lasă soluţia să stea peste noapte. 

Se colectează precipitatul pe o hîrtie de filtru cu porozitate mică 
şi se limpezeşte cu soluţie de amoniac diluat, ca mai înainte. Filtratul 
şi soluţia cu care s-a spălat se pot amesteca cu cele obţinute de la prima 
precipitare a magneziului, pentru a fi folosite la determinarea niche¬ 
lului, dacă este necesar; în caz contrar acestea se aruncă. Se transferă 
hîrtia de filtru conţinînd fosfat de magneziu şi amoniu într-un creuzet 
de platină curat, calcinat şi cîntărit, şi se încălzeşte cu grijă deasupra 
unui bec Bunsen, pentru a se usca precipitatul, a carboniza hîrtia şi a 
arde carbonul la o temperatură pe cît posibil mai joasă. Se continuă 
încălzirea la flacăra maximă a becului Bunsen, pînă cînd se obţine un 
reziduu complet alb, apoi deasupra unui bec Meker sau într-un cuptor 
electric reglat pentru temperatura de 1050°, pînă cînd greutatea rezi¬ 
duului devine constantă. Acest reziduu se evaluează ca Mg 2 P 2 0 7 , care 
conţine 36,22% MgO. 


DETERMINAREA MANGANULUI 
DIN REZIDUUL DE MAGNEZIU 


Reziduul calcinat de pirofosfat de magneziu se solubilizează com¬ 
plet destul de greu în acid clorhidric diluat; în schimb, este solubil în 
acid sulfuric concentrat, dînd o soluţie care poate să fie folosită cu uşu¬ 
rinţă pentru determinarea fotometrică a manganului. 

Mod de lucru. Se înmoaie reziduul de pirofosfat de magneziu, cu 
5 ml de apă, se adaugă 2 ml de acid azotic concentrat şi 5 ml de acid 
sulfuric 20N. Se trece creuzetul pe o plită şi se evaporă pînă la fume- 
garea acidului sulfuric. Se lasă să se răcească, se diluează cu apă, se 
clăteşte şi se toarnă într-un pahar mic pentru determinarea fotome¬ 
trică a manganului prin oxidare la permanganat cu periodat de potasiu, 
aşa cum se arată şi în capitolul 30 (Determinarea cu periodat de potasiu). 

5. ANALIZA RAPIDA A ROCILOR SILICATICE 


Analiza chimică completă a rocilor silicatice prin metode clasice 
necesită foarte mult timp şi reclamă serviciile unui analist cu multă 
experienţă, ceea ce înseamnă că analizele sînt costisitoare. Un geolog 
care studiază un anumit afloriment (deschidere) de roci va renunţa, 
din cauza costului, la analizele care sînt edificatoare, decît la cele in¬ 
formative. De aceea orice pas în direcţia realizării unor analize mai 
ieftine şi mai rapide a rocilor silicatice sînt de interes atît pentru geo¬ 
logul de teren cît şi pentru petrograf. Cel care execută analize de roci, 
fiind obişnuit cu dificultăţile şi erorile care intervin cînd aplică schema 
clasică de analiză, va fi de asemenea interesat în posibilitatea de a folosi 
metode de analiză mai noi, deşi nu va fi în totalitate de acord cu unele 
idei, în special cu unele dintre schemele prezentate mai înainte. 

Analiza clasică a rocilor este bazată, practic, pe metoda gravime¬ 
trică. Această metodă care prin ea însăşi necesită mult timp de execu¬ 
ţie, îşi prelungeşte durata cu atît mai mult cu cît implică o anumită 
succesiune de precipitări migăloase dintre care multe trebuie să fie re¬ 
petate pentru a obţine separări de o exactitate rezonabilă. Schemele de 
analiză rapidă a silicaţilor şi altor roci se bazează pe înlocuirea acestor 
procedee gravimetrice cu metode mai simple şi mai rapide. Şi mai im¬ 
portant decît aceasta este faptul că determinările se fac adeseori, în 
prezenţa altor elemente, evitîndu-se etape de separare de lungă durată 
şi incomode. 

Ceea ce este surprinzător la unele scheme de analiză executate cu 
mai mulţi ani în urmă este că autorii, cînd au fost constrînşi să facă 
separări, nu au ştiut să beneficieze de avantajul metodelor mai noi, 
metoda schimbătorilor de ioni sau a extracţiei cu solvenţi, de exemplu 
ei au preferat să rămînă la separările imperfecte folosite în schema cla¬ 
sică, uneori aplicîndu-le într-un mod în care în prezent nici un analist 
adept al schemelor clasice nu l-ar tolera. în acest sens este ilustrativ o 
frază citată de Chirnside [1]. „Ce analist clasic va face o singură pre¬ 
cipitare a elementelor din grupa amoniului prin reglarea pH-ului la 
4,8—5,1 prin adăugarea prin picurare a amoniacului şi apoi să spere că 
va determina întreaga cantitate de calciu din filtrat"? (Shapiro and 
Brannock — Original scheme for rapid rock analysis)" [2], 

Schema clasică de analiză a rocilor silicatice, aşa cum o înţelegem 
noi în prezent, nu este o schemă elaborată, ci este un rezultat al unei 

evoluţii. Şi schemele de analiză rapidă a rocilor silicatice sînt supuse 
acestui proces de evoluţie şi nu va trece prea mult timp pînă cînd unele 
încercări vor fi discutate şi criticate prin comparaţie cu schemele cele 
mai noi. 

După opinia autorului, în unele lucrări de specialitate se insistă 
prea mult pe viteza de execuţie şi pe gradul de pregătire necesar ana¬ 
listului. în adevăr un analist cu puţină experienţă va obţine, invariabil, 
rezultate mai slabe, dar şi analişti mai experimentaţi pot avea dificul¬ 
tăţi în efectuarea de analize după unele scheme publicate. Viteza cu 
care se efectuează analiza unei roci, indiferent de schema care se folo¬ 
seşte, este, în mare măsură funcţie de modul de organizare a muncii, 
iar instrucţiunile detaliate asupra modului în care analistul trebuie să-şi 
organizeze timpul zilnic de lucru sînt, şi ele, în general fără efect. Dacă 
este în stare să-şi organizeze lucrările o va face, iar dacă nu este ca¬ 
pabil, atunci graficele orare sînt inutile. 

Condiţiile care trebuie să le îndeplinească orice nouă schemă de 
analiză a rocilor sînt, fără îndoială, următoarele: 

A. Să evite separarea, ori de cîte ori este posibil; determinarea 
componenţilor individuali să se facă în prezenţa altor componenţi care 
există în probă. 

B. Metoda folosită pentru determinarea unui component să fie 
specifică pentru aceasta şi să dea rezultate care să aibă acurateţe şi 
precizie acceptabile. 

C. Numărul de porţii din probă luate pentru analiză să fie cit 
mai mic. 

D. Schema să fie aplicabilă la o gamă largă de roci silicatice şi 
rezultatele analizelor efectuate prin metodele descrise anterior să nu 
fie inexacte, eronate sau ambigue pentru nici una dintre rocile silicatice 
obişnuite. 

Astfel, efortul considerabil pe care îl necesită punerea la punct a 
noi scheme de analiză a rocilor silicatice, bazate pe formarea de ioni 
complecşi şi pe schimb de ioni [3—5], deşi sînt utile, nu par să se înscrie 
pe linia tendinţei de a dezvolta metode instrumentale rapide de analiză 
a rocilor. 

Schemele introduse au un număr de trăsături comune. în primul 
rînd, deşi se are în vedere determinarea sumei a 13 dintre cei mai abun¬ 
denţi componenţi ai rocilor silicatice, „umiditatea", apa totală şi ferul 
feros se determină pe cote separate din proba de rocă. Metodele de ana¬ 
liză pentru aceste determinări sînt aproape întotdeauna cele folosite în 
schema clasică. 

în al doilea rînd, ori de cîte ori este posibil se folosesc metode 
instrumentale. Astfel, pentru sodiu şi potasiu se folosesc metodele flam- 
fotometriei, iar pentru siliciu, aluminiu, fer total, titaniu, mangan şi 
fosfor se folosesc procedee fotometrice. Pentru determinarea calciului 
şi magneziului se cunosc diferite metode tritimetrice, dar multe dintre 
ele sînt pe cale de a fi abandonate, fiind înlocuite, în mare măsură, de 
metodele mai noi, bazate pe spectroscopia de absorbţie atomică. 

în al treilea rînd, deşi există destule excepţii, majoritatea scheme¬ 
lor de analiză rapidă se bazează pe descompunerea a două porţii de 
probă pentru determinarea a zece componenţi. Siliciul şi uneori alumi¬ 
niul se determină într-o singură fracţie, o mică cantitate de probă, des¬ 
compusă prin topire cu hidroxid de sodiu, pe cînd ferul, titanul, man- 
ganul, fosforul, calciul şi magneziul se determină dintr-o porţie de probă 
ceva mai mare, descompusă prin evaporare cu acid fluorhidric. 

în sfîrşit, metodele aplicate sînt adecvate pentru analize „în serie“ 
adică pentru executarea simultană de analize pe şase sau opt probe de 
rocă, într-un timp care depăşeşte cu foarte puţin timpul necesar pen¬ 
tru prelucrarea unei singure probe. Ori pentru un analist începător sau 
pentru unul care este solicitat doar ocazional să efectueze analiza unei 
roci, posibilitatea de a ţine seamă de o probă analizată anterior este 
de mare ajutor în prevenirea unor erori grosolane, cum sînt cele care 


derivă din calcule matematice greşite. 

Cu toate că există unele diferenţe notabile de detaliu între o sche¬ 
mă şi alta, în linii mari cel puţin uniformitatea este remarcabilă. Astfel, 
detaliile reprezentate în fig. 5, deşi sînt preluate dintr-o versiune mai 
nouă a schemei propuse de Shapiro şi Brannock [6], se aplică la fel de 
bine schemei prezentate de Blanchet şi Malaprade [7] şi are o asemă¬ 
nare mai mult decît întâmplătoare cu schemele propuse de Corey şi 
Jackson [81, Riley [9], Riley şi Williams [10] şi alţii. 


Porţia nr. 1. Această porţie, 
folosită de Shapiro şi Brannock 
[6] pentru determinarea atît a si¬ 
licei cît şi a aluminiului şi de Ri¬ 
ley numai pentru silice, este pre¬ 
parată prin topirea unei mici 
părţi clin probă cu hidroxid de so¬ 
diu într-un creuzet de nichel. 
Operaţia este descrisă în capito¬ 
lul 3 (Topirea cu hidroxid alca¬ 
lin). Întrucît silicea este prezen¬ 
tă întotdeauna în cantităţi mari 
şi adeseori mai mari decît suma 
celorlalte elemente, pentru a ob¬ 
ţine date exacte, este necesar ca 
atît măsurarea volumelor şi a 
densităţilor optice, cît şi prepara¬ 
rea soluţiei să se efectueze cu 
multă atenţie; o atenţie specială 
este necesară la efectuarea topi¬ 
rii. cînd se pot produc pierderi 
prin „stropire 11 . Chiar în condiţii 
de mare atenţie, exactitatea de¬ 
terminărilor este limitată de im¬ 
preciziile metodelor spectrofoto- 
metrice; o anumită îmbunătăţire 



Fig. 5. Schemă pentru analiza rapidă a 
rocilor silicatiee.* Poate fi determinată şi 
prin titrimetrie.** Poate fi determinată şi 
prin fotometrie. 

a preciziei se realizează prin analize repetate şi făcînd mai multe înre¬ 
gistrări pentru fiecare probă. Pentru silice, cei mai mulţi autori au pre¬ 
zentat metodele albastrului de molibden, care, în general, sînt asemănă¬ 
toare cu cele descrise la capitolul „Siliciu", deşi au fost sugerate şi me¬ 
tode bazate pe formarea silicomolibdenului galben. 

Pentru aluminiu există o varietate mai mare de metode, acesta 
puţind fi determinat fie din prima fie din a doua porţie de probă luate 
în analiză. Metodele sînt diferite, de la determinarea fotometrică cu alu- 
minon [8], cu Roşu de alizarinâ S [6] sau 8-hidroxichinolină [9], pînă la 
metode trimetrice bazate pe formarea de complecşi cu EDTA (etilen- 
diamintetracetic). în multe roci silicatice, după siliciu aluminiul este 
constituentul cel mai abundent şi de aceea determinarea lui reclamă 
grijă pentru precizie. Niciunul dintre reactivii propuşi pînă acum nu 
este specific sau măcar selectiv pentru aluminiu. Din această cauză, unii 
autori separă aluminiul de elementele cu care se asociază [8], în timp 
ce alţii adaugă reactivi de complexare pentru a împiedica această aso¬ 
ciere. Metodele adoptate în unele scheme de analiză rapidă a rocilor au 
fost supuse la critici severe şi se poate aprecia că vor mai fi necesare 
multe lucrări pînă să se ajungă la situaţia ca aluminiul să poată fi de¬ 
terminat tot aşa de uşor, de precis, şi de exact, ca multe alte elemente. 

Porţia nr. 2. Această porţie se foloseşte pentru determinarea fe¬ 
rului total, manganului, fosforului, calciului, magneziului şi metalelor 
alcaline. Ea este preparată pentru analiza prin evaporare cu acid fluor- 
hidric şi acid sulfuric sau percloric. Dificultăţi apar cînd, aşa cum se 
îmtîmplă frecvent, după această tratare rămîne un reziduu. Minerale 
din grupa oxizilor, cum sînt cromitul, rutilul sau corindonul, nu con¬ 
ţin cantităţi apreciabile de metale alcaline, astfel că la determinarea lor 
nu vor interveni erori semnificative dacă aceste reziduuri se neglijează. 
Proba luată în analiză poate conţine, însă. cantităţi apreciabile de tita- 
niu, precum şi cantităţi importante de alţi constituenţi minori. Ferul, 
titaniul şi alte elemente minore de acest fel pot să fie recuperate prin 
topirea reziduului cu carbonat de sodiu sau cu pirosulfat de potasiu. 

Pentru unele minerale silicatice rezistente la descompunere cu acid, 
care conţin metale alcaline şi sînt dificil de preparat pentru analiză, 
Riley [9] recomandă un procedeu bazat pe încălzirea cu acid fluorhidric 
şi acid percloric într-o bombă de PTFE (politetrafluoretilenă), la tempe¬ 
ratura de 150°C. Procedee întrucîtva similare, folosind însă, numai acid 
fluorhidric într-o bombă de PTFE sau de metal căptuşit cu platină, sînt 
recomandate de Langmyhr şi Graff [11] şi de May şi Rowe [12] pentru 
descompunerea porţiei de probă a rocii silicatice. 

Titanul, manganul şi fosforul — elemente care sînt prezente în 
cantităţi mici sau minore — se determină prin metode fotometrice dacă 
precizia şi acurateţea lor sînt adecvate. 

Pentru titaniu, reactivul cel frecvent recomandat este perhidrolul 
(apa oxigenată), dar acesta are o sensibilitate mică. Pentru rocile acide 
şi intermediare care conţin doar cantităţi mici de titaniu sînt mult mai 
sensibile tironul (acidul catechol-3 : 5 : disulfonic) şi diantipirilmetanul. 

Manganul se determină cu permanganat, după oxidare fie cu pe- 
riodat de potasiu fie cu persulfat de amoniu. 

Cele două metode care se folosesc în mod curent pentru fosfor se 
bazează respectiv pe formarea unui fosfovanadomolibdat galben şi a unui 
albastru de molibden prin reducerea foisfomolibdatului. Toate aceste 
metode sînt descrise în amănunt în capitolele care urmează. 

Cu toate că pentru determinarea ferului total se recomandă, ade¬ 
seori, aplicarea metodelor fotometrice, precizia care se realizează le face 
să fie adecvate numai pentru roci bazice sau de alt tip bogate în fer 
feros sau feric. Alternativa acceptabilă la metodele fotometrice sugerate 
este o metodă titrimetrică folosind dicromat de potasiu, permanganat 
de potasiu sau o soluţie de sulfat de ceriu. Pentru roci care conţin fer 
doar în cantităţi mici, sînt de preferat metode fotometrice folosind 2 : 2'- 
dipiridil sau 1 :10-fenantrolină în loc să se folosească acid tioglicolic [13], 
acid clorhidric [2], tiron, acid salicilic sau alţi reactivi recomandaţi de 
unii analişti. O metodă titrimetrică este totuşi preferabilă pentru cazu¬ 
rile în care ferul este prezent în cantităţi mari. 

In schemele de analiză rapidă a rocilor, metodele alcaline sînt de 
regulă, determinate prin flamfotometrie, deşi metodele absorbţiei ato¬ 
mice au intrat deja în practica curentă. Pentru calciu şi magneziu pro¬ 
cedeele cu EDTA propuse reclamă o anumită experienţă şi îndemînare 
pentru a obţine rezultate corecte. Punctul final al titrării pentru deter¬ 
minarea calciului, în special, este foarte subiectiv şi departe de a putea 
fi repetat în prezenţa unei cantităţi mari de fer şi mangan. Pentru anu¬ 
mite situaţii, în special pentru roci carbonatice şi roci silicatice bogate 
în calciu şi magneziu şi sărace în fier şi mangan, metodele titrimetrice 
cu EDTA sînt, totuşi, preferate. 

Caracterul nesatisfăcător al unor determinări efectuate după aceste 
scheme de analiză rapidă a rocilor a fost semnalat mai de mult, cele 
mai criticabile fiind metodele fotometrice pentru aluminiu şi metodele 
titrimetrice pentru calciu şi magneziu. De aceea nu este surprinzător 
că introducerea spectroscopiei de absorbţie atomică, cu perspectiva ei 
promiţătoare de a furniza metode pentru determinarea cel puţin a unora 
dintre componenţii majori ai rocilor silicatice, a fost pusă la baza altor 
scheme de analiză a rocilor, rapide şi obişnuite. 

Procedeele de descompunere folosite în schemele combinate (spec- 
trofotometrice-litrimetrice) mai vechi, ulterior îmbunătăţite treptat de 
alţi analişti, s-au dovedit a fi adaptabile la această nouă tehnică, care 
în prezent, în unele laboratoare, tinde să înlocuiască în întregime o 
parte din metodele mai vechi, cum este titrimetria calciului şi mai ales 
a magneziuluji. Ca şi alte scheme, analiza rapidă bazată pe absorbţia 
atomică trebuie completată cu metode tradiţionale de determinare a umi¬ 
dităţii, apei totale şi ferului feric. 

Determinarea unor elemente prezente în cantităţi minore sau sub 
formă de urme în rocile silicatice este deosebit de sensibilă la această 
metodă, ceea ce a condus la includerea ei în unele din schemele pro¬ 
puse. Este vorba de vanadiu, crom şi zinc, elemente care nu sînt întot- 

deauna prezente în rocile silicatice şi din alte grupe în cantităţi sufi¬ 
ciente pentru a fi observate şi înregistrate prin această metodă, cel pu¬ 
ţin în stadiul actual. 


SCHEMELE ELABORATE DE SHAPIRO 
ŞI BRANNOCK [2, 6, 14] 


Deşi nu sînt primele de acest fel, schemele propuse de Shapiro 
şi Brannock au constituit, probabil, mai mult decît un stimulent pentru 
interesul geologului în aplicarea acestui tip de analiză decît cele ale pre¬ 
decesorilor şi imitatorilor lor. Criticile la care au fost supuse unele din¬ 
tre metode au condus la importante îmbunătăţiri atît ale tehnicilor de 

execuţie cît şi ale metode¬ 
lor aplicate, însă multe din¬ 
tre procedee sînt depăşite în 
prezent. 


SCHEMA LUI RILEY [9] 


Această schemă, repre¬ 
zentată în fig. 6, diferă de 
altele propuse în acea peri¬ 
oadă sau anterior, prin aceea 
că foloseşte procedee mo¬ 
derne de separare, contri¬ 
buind la mărirea preciziei şi 
acurateţei determinării. De 
exemplu, înainte de titrarea 
calciului şi magneziului cu 
EDTA, elementele care de¬ 
ranjează determinarea sînt 
îndepărtate prin extracţia 
complecşilor lor cu 8-hidro- 
xichinolină şi trecute în clo¬ 
roform. In mod similar se 
foloseşte separarea cu schim¬ 
bători de anioni pentru a 
Fig. 6. Schemă de analiză rapidă a rocilor sili- . elimina ferul, aluminiul şi 
catice după Riley, 1958 [9], U_titanul înainte de a deter- 

mina prin flamfotometrie metalele alcaline. Schema lui Riley a fost apli¬ 
cată pe scară largă probabil datorită faptului că acurateţea şi precizia 
metodelor folosite sînt mai mari decît ale altor metode propuse, dar po¬ 
sibil şi pentru că o gamă largă de roci şi minerale silicatice pot fi anali¬ 
zate fără dificultate respectînd instrucţiunile de detaliu care însoţesc 
descrierea metodei. 


SCHEMA PROPUSA DE LANGMYHR ŞI GRAFF [11] 


Această schemă este mai recentă decît a lui Riley şi are şansa de 
a deveni tot atît de larg cunoscută. Ea se bazează pe folosirea a două 
porţii de probă pentru determinarea sumei a zece constituenţi, ambele 
porţii fiind descompuse cu acid fluorhidric. Prima porţie, destinată doar 
pentru determinarea silicei, se descompune intr-un vas închis de PTFE 
la temperatură şi presiune ridicate numai cu acid fluorhidric. După ce 
se adaugă clorură de aluminiu pentru a complexa excesul de acid fluor¬ 
hidric, silicea se determină pe cale fotometrică, ca silicomolibdat galben. 
A doua porţie, se descompune intr-un vas de PTFE deschis, cu un ames¬ 
tec de acid fluorhidric şi acid sulfuric. Soluţia sulfatică obţinută se fo¬ 
loseşte direct pentru determinarea spectrofotometrică a ferului total, ti¬ 
tanului, manganului şi fosforului, şi pentru a furniza o soluţie martor 
reactivă pentru determinarea silicei. 

Pentru a separa alcaliile şi pămînturile alcaline de fer, aluminiu 
şi alte elemente din grupa amoniului, Langmyhr şi Graff folosesc o du¬ 
blă precipitare cu amoniac. Valoarea acestei separări este discutabilă, 
pentru că, aşa cum s-a menţionat în capitolul anterior, o parte din alu¬ 
miniu trece în filtratul provenit din precipitarea cu amoniac, ceea ce 
face să rezulte valori mai reduse pentru aluminiul determinat. In plus, 
distribuirea manganului între precipitatul cu amoniac şi filtrat va crea, 
desigur, dificultăţi la determinarea, în continuare, a calciului, probabil 
şi a aluminiului. 


SCHEMA LUI INGAMELLS [15, 16] 


Un important element de progres în analiza rapidă a rocilor îl con¬ 
stituie schema propusă de Ingamells, în care se pleacă de la topirea 
materialului de analizat cu metaborat de litiu (LiBO.,). Descompunerea 
unei porţii de probă de 0,1—0,2 g se realizează în 10 minute, iar soluţia 
obţinută prin dizolvarea topiturii în acid azotic poate să fie folosită 
pentru determinarea fotometrică a siliciului, aluminiului, ferului total, 

titanului, magneziului şi fosforului, ca şi a nichelului şi cromului (care 
se evidenţiază pentru prima dată într-o analiză rapidă a rocilor). 

Sodiul şi potasiul pot fi determinate din soluţie prin flamfotome- 
trie prin procedee obişnuite. Determinarea poate să fie extinsă pentru 
rubidiu şi chiar pentru cesiu, după ce s-a adăugat potasiu [17]. 


SCHEMA LUI SHAPIRO [18] 


Aplicînd schema lui Ingamells, Shapiro a făcut un pas mai de¬ 
parte folosind soluţia acidă de topitură pentru determinarea calciului 
şi magneziului (precum şi a sodiului şi potasiului) prin spectroscopia de 
absorbţie atomică. Dacă se dispune de un spectrograf de emisie, atunci 
din aceeaşi soluţie pot să fie determinate stronţiul, bariul, cromul, cu¬ 
prul, zincul, nichelul şi zirconiul folosind un electrod rotativ. 

Iniţial s-a sugerat ca pentru topire să se folosească creuzete de 
platină, însă s-a constatat că topitură aderă la metal şi desprinderea ei 
de pe creuzet este dificilă. Shapiro [18] recomandă folosirea de creu¬ 
zete noi de grafit, la care topitură nu aderă şi poate fi transvazată pen¬ 
tru a fi dizolvată în acid mineral diluat. Aceste creuzete sînt, însă, scum¬ 
pe. în scopul prevenirii polimerizării silicei în extractul acid, concen¬ 
traţia de silice nu trebuie să depăşească circa 150 ppm. Aceasta în¬ 
seamnă că toţi ceilalţi constituenţi ai probei de rocă vor fi prezenţi 
într-un grad ridicat de diluţie şi pentru determinarea lor sînt necesare 
metode de mare sensibilitate. De exemplu, metoda fosfovanadomolibda- 
tului, folosită de Shapiro şi Brannock [6] pentru determinarea fosfo¬ 
rului, nu mai este suficient de sensibilă şi este înlocuită prin metoda 
albastrului de molibden. Instrucţiunile detaliate pe care le prezentăm 
pentru prepararea soluţiei de rocă sînt adaptate din lucrări aparţinînd 
lui Shapiro [18] şi lui Ingamells [16]. 

Mod de lucru. Se cîntăreşte o cantitate de 0,1 g rocă silicatică sub 
formă de pulbere într-un creuzet nou de grafit şi se adaugă 0,6 g de 
metaborat anhidru de litiu. Se lasă timp de cîteva minute în faţa uşii 
deschise a unui cuptor cu muflă reglat la temperatura de 1000°C şi 
apoi se introduce în cuptor pe o placă de silice. Se ţine timp de 10 mi¬ 
nute în cuptor, apoi se scoate placa din silice cu creuzetul şi se lasă să 
se răcească. Topitură nu umezeşte creuzetul şi poate să fie detaşată cu 
uşurinţă de grafit. 

Se transferă apoi topitură din creuzet într-un pahar de laborator 
de 1 500 ml din polietilenă sau polipropilenă, conţinînd circa 950 ml de 
apă şi 15 ml de acid clorhidric concentrat. Topitură se va dizolva încet, 
în decurs de 2—3 ore, dar dizolvarea poate fi accelerată prin agitare 
mecanică. După terminarea disoluţiei, se transferă soluţia într-un balon 
gradat de 1 litru şi se diluează la semn cu apă. Dacă determinarea si- 

licei nu se face imediat, atunci soluţia se transferă într-un recipient 
curat şi uscat de polietilenă pentru depozitare. 

Soluţia poate să fie folosită ulterior pentru determinarea silicei 
printr-o metodă cu albastru de molibden (v. capitolul 39), pentru de¬ 
terminarea aluminiului printr-o metodă a roşului-S de alizarină cu cal¬ 
ciu [6], pentru determinarea titaniului folosind tiron (v. cap. Titaniu), 
pentru determinarea ferului total cu 1 :10-fenantrolină (v. cap. Fer) şi 
pentru determinarea fosforului printr-o metodă cu albastru de molib¬ 
den (v. cap. Fosfor). Calciul, magneziul, manganul, sodiul şi potasiul 
pot fi determinate din soluţie prin spectroscopie de absorbţie atomică, 
adăugind ca agent de separare soluţie cu lantaniu. 

Introducerea treptată a metodelor absorbţiei atomice, mai întîi 
pentru elementele alcalino-pămîntoase şi magneziu, apoi pentru fer, 
mangan, sodiu şi potasiu, a facilitat calea spre o serie de scheme de 
analiză a rocilor. în cele ce urmează vor fi prezentate mai în detaliu 
cele mai importante. 


SCHEMA LUI BELT [19] 


Această schemă, una dintre primele care au folosit spectroscopia 
de absorbţie atomică, a fost elaborată înainte de a se folosi pe scară 
largă flacăra de temperatură ridicată de oxid azotos şi acetilenă. Pen¬ 
tru descompunerea matricei silicatice s-a folosit un amestec de acizi 
(fluorhidric, azotic şi percloric). Reziduul se dizolvă în acid clorhidric, 
se adaugă lantan ca agent de separare pentru calciu şi magneziu în pre¬ 
zenţa aluminiului şi fosforului, iar determinarea sodiului, potasiului, 
manganului, ferului, magneziului şi calciului se făcea folosindu-se fla¬ 
căra oxiacetilenică. 


SCHEMA LUI BEBNAS [20] 


în această schemă se foloseşte pentru analiză o singură porţie din 
proba de rocă, iar descompunerea se realizează cu acid fluorhidric în¬ 
tr-un recipient de PTFE închis etanş şi ţinut la temperatura de 110°C 
timp de 30—40 minute. Se adaugă acid boric pentru a complexa ionul 
de fluor în exces şi pentru a dizolva fluorurile greu solubile. După di¬ 
luare pînă la volumul convenabil, soluţia se aspiră în flacără de oxid 
azotos şi acetilenă, pentru determinarea siliciului, aluminiului, titaniu¬ 
lui, vanadiului, calciului şi magneziului, şi în flacără aer-acetilenică pen¬ 
tru determinarea ferului total, sodiului şi potasiului. Concentraţia tutu- 

ror acestor elemente se determină prin raportare la curbe de etalonare 
sau prin delimitare pe intervale înguste ale spectrului. 

în legătură cu această schemă sînt de făcut cîteva observaţii. 

Astfel, deşi se consideră că majoritatea rocilor şi mineralelor se 
descompun complet prin dizolvare în acid fluorhidric, este recomandabil 
ca analizele să fie continuate, avînd în vedere gama largă de minerale 
care pot exista în rocile silicatice. 

în al doilea rînd, trebuie spus că avînd în vedere conţinutul re¬ 
dus de vanadiu din multe roci silicatice, includerea acestui element în 
schema de determinare prin folosirea unei porţii de probă mult mai 
mare este discutabilă, cu atît mai mult cu cit din ea lipseşte manganul, 
element care este mai abundent. 

De asemenea, este de notat că în această schemă nu se ia măsura 
de a preveni efectele de inter-element prin adăugare de agenţi de se¬ 
parare şi nici pentru a împiedica ionizarea unor elemente prin adău¬ 
garea de alcalii. Bernas consideră că fluoroboratul „are capacitatea de 
a compensa efectele de inter-element şi, prin aceasta, de a elimina fe¬ 
nomenele de interferenţă". S-ar putea ca această afirmaţie să fie vala¬ 
bilă pentru silicaţii comuni, dar este îndoielnic că ea poate fi susţinută 
pentru întreaga gamă de roci silicatice şi de alte tipuri care se întîl- 
nesc în natură. 


SCHEMA ELABORATA DE LANGMYHR ŞI PAUS [21] 


Această schemă de determinare priveşte siliciul, aluminiul, tita- 
niul, calciul şi magneziul cu ajutorul flăcării de oxid azotos şi acetilenă, 
şi determinarea ferului, manganului, sodiului şi potasiului cu flacără 
aer-acetilenică. 

Deşi în descrierea metodei, autorii susţin că folosesc lantaniul ca agent 
de separare şi săruri alcaline ca atenuatori, nu se dă nici un amănunt 
despre modul în care se introduc aceste substanţe. 


SCHEMELE LUI ABBEV [22—25] 


într-o serie de monografii publicate de Geological Survey of Ca¬ 
nada, Abbey descrie atît descompunerea cu acizi .(fluorhidric, azotic şi 
percloric), cît şi topirea cu boirat de litiu pentru determinarea unor gru¬ 
pe de elemente prezente în roci silicatice (tabelul 5). 

Tabelul 5. Scheme pentru determinarea selectivă a unor grupe de elemente 


Referinţa 

bibliografică 

Procedeu de descompunere | 

Elemente determinate 

22 

HF/HNO 3 /HC 104 

litiu, magneziu, zinc, fer 

23 

HF/HNO^HCIO, 

•fer, magneziu, calcium, sodiu, potasiu 

24 

Fluoborat 'de litiu 

siliciu, alumină, fer, magneziu, calciu, 
sodiu, potasiu 

25 

HF/HNOa/HClO, 

bariu, stronţiu, plus fer magneziu, cal¬ 
ciu, sodiu, potasiu (litiu, rubidiu şi ce¬ 
siu prin flamfotometrie) 


In aceste scheme se adaugă stronţiu, ca agent de separare pentru 
determinarea aluminiului, manganului, cromului, nichelului, silicei (esti¬ 
mativ), magneziului, calciului, sodiului, potasiului şi ferului total. Ca 
agenţi tampon pentru determinarea titaniului se adaugă aluminiu, iar 
pentru bariu şi stronţiu se adaugă sodiu. 

Schema lui Abbey pentru determinarea a 14 constituenţi ai rocilor 
silicatice, similară în multe privinţe cu aceea a lui Van Loon şi Parissis 
[26], necesită determinări în plus numai pentru fer feros, dioxid de car¬ 
bon total şi sulf total, umiditate şi apă totală, pentru a furniza o ana¬ 
liză completă a majorităţii rocilor şi mineralelor silicatice. Abbey însuşi 
apreciază că determinarea cea mai de încredere a silicei se poate face 
printr-o metodă neclasică implicînd topirea probei de analizat cu meta- 
fluoborat de litiu, urmată de precipitarea şi deshidratarea silicei prin 
procedeul clasic. Procedeul descompunerii cu metaborat de litiu poate 
fi extins la determinarea cobaltului, cuprului, plumbului, rubidiului şi 
zincului, cînd acestea sînt prezente în conţinuturi însemnate în roci 
silicatice. 

Mod de lucru. Se arde un creuzet de grafit la temperatura de aproximativ 
1 000°, timp de 15—20 minute. Se lasă să se răcească fără să se deran¬ 
jeze pulberea de grafit de pe creuzet, apoi se adaugă 1 g metaborat 
de litiu. Se cîntăreşte cu grijă o cantitate de 0,2 g de pulbere din proba 
de rocă şi cu o pensulă se trece materialul în creuzet şi se amestecă cu 
metaborat de litiu. Se încălzeşte creuzetul la 950—1 000° într-un cuptor 
electric cu muflă preîncălzit, timp de 15 minute. Se roteşte creuzetul 
pentru a facilita atacul complet al particulelor de pe pereţii acestuia, 
apoi se continuă încălzirea încă 5 minute. Se scoate creuzetul din cup¬ 
tor şi se toarnă topitura în 40 ml de apă într-un flacon de plastic (tri- 
metilpentan). Dacă la răcire creuzetul conţine încă particule de topitură, 
acestea se perie cu o pensulă în flacon. 

Se introduce în flacon o vergea magnetică învelită în PTFE şi 
25 ml acid fluorhidric (diluat 6 + 19 cu apă) şi imediat se astupă flaco¬ 
nul. Se amestecă pînă cînd fragmentele de topitură se dezintegrează 
complet, apoi se răceşte în refrigerator. Se destupă butelia şi imediat se 
adaugă 100 ml soluţie ce conţine 5 g acid boric per litru. Se astupă din 
nou şi se amestecă încă o dată, pînă cînd se obţine o soluţie completă. 
Se filtrează printr-o hîrtie de filtru cu porozitate mare, pentru a înde- 

părta eventualele suspensii de grafit, se spală cu apă şi se diluează la 
volum într-un balon gradat de 200 ml. Se amestecă bine şi se transferă 
într-o butelie uscată de polietilenă. Aceasta va fi „soluţia principală 1 *. 

Determinarea aluminiului, manganului, cromului, nichelului şi sili- 
ciului. Se transferă prin pipetare 20 ml soluţie conţinînd 36 g azotat de 
stronţiu la 1 litru într-un balon gradat, se adaugă cu pipeta 50 ml solu¬ 
ţie de rocă, se diluează la volum cu apă şi se amestecă bine. Această 
soluţie se foloseşte pentru determinarea aluminiului, cu ajutorul unui 
spectrofotometru de absorbţie atomică fixat la o lungime de undă adec¬ 
vată şi cu o sursă de lumină potrivită, cum se arată în capitolele referi¬ 
toare la elementele respective. 

Determinarea magneziului, calciului, sodiului, potasiului şi fierului 
total. Se transferă prin pipetare 10 ml din soluţia de stronţiu menţionată 
mai sus într-un balon gradat de 100 ml. Se adaugă, cu pipeta, 10 ml 
din soluţia ce conţine proba, se diluează la volum cu apă şi se amestecă 
bine. Această soluţie se foloseşte pentru determinarea magneziului cal¬ 
ciului, sodiului, potasiului şi ferului total, folosind un spectrofotometru 
de absorbţie atomică fixat la o lungime de undă adecvată şi cu sursă de 
lumină potrivită, aşa cum se arată în capitolele în care se prezintă ele¬ 
mentele respective. 

Determinarea titaniului. Se transferă, prin pipetare, 1 ml dintr-o 
soluţie de aluminiu (v. nota 1) într-un tub curat şi uscat, cu capacitate 
de circa 15 ml, se adaugă cu pipeta 10 ml de soluţiei de rocă şi se ames¬ 
tecă bine. Această soluţie se foloseşte la determinarea titanului prin spec¬ 
troscopie de absorbţie atomică, cum se arată în capitolul 14. 

Determinarea bariului şi stronţiului. Se transferă, prin pipetare, 
0,5 ml soluţie tampon de sodiu (v. nota 2) într-un tub curat şi uscat, 
cu capacitatea de 15 ml, se adaugă prin pipetare 10 ml soluţie de rocă 
şi se amestecă bine. Această soluţie se foloseşte la determinarea stron¬ 
ţiului şi bariului, aşa cum se arată în capitolele în care sînt descrise 
cele două elemente. 

Determinarea fosforului. Se transferă, prin pipetare, 10 ml soluţie 
de rocă într-un balon gradat de 50 ml. Se adaugă 5 ml soluţie acidă 
de molibdat (v. nota 3) şi se adaugă 2 ml dintr-o soluţie de hidrazină 
care conţine 0,15 g/ml. Se diluează pînă aproape la volum şi se ames¬ 
tecă bine. Apoi soluţia se încălzeşte 20—30 minute prin imersare într-o 
baie de apă care fierbe. Se lasă să se răcească şi după aceea se diluează 
la volum şi se măsoară densitatea optică a albastrului de molibden care 
se formează, aşa cum se arată în capitolul 23. 

Note 

1. Se dizolvă 14 g azotat de aluminiu nehidratat în 25 ml apă şi 
se evaporă cu 100 ml acid clorhidric concentrat. Se repetă evaporarea 
cu acid clorhidric pentru a se desăvîrşi descompunerea, după cărei se lasă 
să stea peste noapte pe o baie de abur. Se dizolvă reziduul uscat în 
25 ml acid clorhidric concentrat şi puţină apă, repetînd evaporarea, apoi 
se dizolvă în 10 ml acid clorhidric plus 50 ml apă şi se diluează la 100 ml. 

2. Se dizolvă 10 g clorură de sodiu în apă şi se diluează la 100 ml. 

3. Se dizolvă 5 g molibdat de amoniu în 200 ml acid sulfuric şi se 
diluează la 250 ml cu acelaşi acid. 

4. Schema descrisă de Abbey include determinarea silicei prin 
spectrofotometrie diferenţială. Procedeul, întrucîtva asemănător, descris 
în detaliu în articolul original nu dă întotdeauna rezultate de acurateţe 
acceptabilă, deci nu este recomandat. Din acest motiv, el nu este descris 
în detaliu aici, şi dacă rezultatele obţinute în determinarea „conţinutu¬ 
lui aproximativ de siliciu", aşa cum se arată mai sus nu sînt acceptabile, 
atunci se va face apel la alte metode (v. capitolul Siliciu). 

Iată şi alte cîteva lucrări de interes pentru analiza rapidă a rocilor 
silicatice. 

Beredo şi Diaz [28] au folosit un amestec fondant compus din car¬ 
bonat de litiu şi acid boric, precum şi EDTA, în scopul îmbunătăţirii sta¬ 
bilităţii soluţiei de rocă şi pentru reducerea efectelor de interelement 
atunci cînd se aplică metode ale spectrometriei de absorbţie atomică. Ca 
agent de separare se foloseşte bariu. 

Govindaraju [28] descrie o schemă de determinare a 16 elemente 
componente ale rocilor silicatice, bazate în principal pe dizolvarea cu 
schimbare de ioni şi spectrometria de emisie. 

Price şi Whiteside [30, 31] descriu o metodă generală de analiză 
a silicaţilor. Probele se descompun intr-un vas de presiune cu acid fluor- 
hidric, se adaugă acid boric pentru a complexa ionii de fluorură şi a 
dizolva fluorurile precipitate, iar determinarea se încheie prin spectros¬ 
copie de absorbţie atomică, folosind o flacără de oxid azotos — aceti- 
lenă. Autorii consideră că nu este necesar să se folosească agenţi de 
separare. 

Strelow, Liebenburg şi Victor au descompus materialul silicatic cu 
un amestec de acizi (fluorhidric, clorhidric şi percloric), şi au separat 
10 elemente majore şi minore aplicînd cromatografia cu schimb de cati- 
oni. Determinarea a fost completată cu spectrofotometrie, spectroscopie 
de absorbţie atomică şi titrimetrie. 

Mazzucotelli, Frache, Dadone şi Baffi [33] descriu un procedeu în 
care s-au folosit cromatografia cu schimbare de anioni, urmată de cro¬ 
matografia cu schimbare de cationi pentru separarea a 15 elemente com¬ 
ponente minore şi sub formă de urme din silicaţi. Determinarea a fost 
completată cu spectroscopie de absorbţie atomică (cu spectrofotometrie 
pentru titaniu). 

Jeanroy [34] a sugerat folosirea ca fondant a metaboratului, iar 
Aslin [35] propune să se folosească drept fondant un amestec de litiu şi 
metaborat de stronţiu. 

Utilizarea metodelor absorbţiei atomice fără flacără pentru analiza 
rocilor silicatice a fost studiată de Langmyhr [36], In această metodă, 
materialul de analizat, în stare solidă, este atomizat direct pe traiecto¬ 
ria de absorbţie a unui spectrometru de absorbţie atomică. Se afirmă că 
prin folosirea acestei metode, acurateţea analizei este tot aşa de bună 
sau mai bună decît cea obţinută prin metode convenţionale. 



Din multele lucrări la care ne-am referit se poate constata că există 
multe posibilităţi de a aborda o analiză de acest tip. Alegerea metodei 
va fi dictată, în mare măsură, de limitările ei, îndeosebi de etapa finală 
a determinării propriu-zise. Astfel, pentru silice este clar că nu se poate 
aplica descompunerea cu acid într-un vas deschis şi că alternativa este 
topirea, de exemplu cu metaborat de litiu, urmată de descompunere cu 
acid fluorhidric într-o bombă. Necesitatea de a îndepărta ionii de fluor 
şi fluoruri înainte de determinarea aluminiului şi titaniului este bine 
înţeleasă. Titrările cu EDTA nu sînt sensibile pentru a determina cal¬ 
ciul sau magneziul, cînd acestea sînt prezentate sub formă de urme în 
cazul cînd alte elemente sînt prezente în exces. De exemplu, titrarea 
calciului este deosebit de dificilă în prezenţa manganului şi a altor ele¬ 
mente. 

Trebuie subliniat că este relativ uşor să se obţină rezultate accep¬ 
tabile aplicînd metode de analiză rapidă, dar că este mai dificil ca aceste 
rezultate să prezinte o acurateţe, concomitent cu precizia. Ca şi toate 
metodele de analiză a rocilor, este necesar să se dea atenţie fiecărei ope¬ 
raţii ale determinării, îndeosebi pipetării şi diluării la volum. Cînd se 
aplică metodele spectroscopiei de emisie şi spectroscopiei de absorbţie 
atomică, trebuie să se controleze riguros condiţiile de executare a ana¬ 
lizei (alegerea lungimii de undă, lărgimii benzii, alegerii gazului com¬ 
bustibil, ionizării, agentului de separare etc.) şi să nu se devieze fără 
motive întemeiate şi decizii conştiente de la schemele descrise de autorii 
care le-au experimentat. în sfîrşit, sînt de subliniat necesitatea de a se 
face etalonări repetate şi de a utiliza probe etalon sau de referinţă. 

6 . CONSIDERAŢII STATISTICE 


A existat o vreme cînd analistul se mulţumea să determine con¬ 
stituenţii rocilor silicatice o dată şi să repete determinările pentru fie¬ 
care element numai dacă totalul rezultatului analizei nu se înscria în 
intervalul 99,75—100,25%. Numai atunci cînd totalul se situa sub 99,75, 
analistul începea să caute cromul, nichelul şi alţi constituenţi care, even¬ 
tual, erau prezenţi în cantităţi minore. în prezent se ştie că un total 
bun nu este o dovadă că analiza este bună [1] şi că erorile negative la 
determinarea unui element (de exemplu la determinarea siliciului) pot 
fi mascate de erori pozitive la determinarea altui element (de exemplu 
la determinarea conţinutului de aluminiu). Procedeele recent puse la 
punct, prin care fiecare component se determină separat din aceeaşi 
soluţie cu probă de analizat, fără a se recurge la separări greoaie (de 
lungă durată) elimină, în mare măsură, această nesiguranţă dată de erori. 
Cu toate acestea, în analizele care se efectuează continuă să intervină 
erori; oricare analist trebuie să ştie nu numai din ce cauză apar aceste 
erori ci şi cum se evaluează mărimea lor şi cum se pot compara cu ero¬ 
rile făcute de alţi analişti. Acest lucru este uşor de zis dar greu de 
făcut, dacă se are în vedere faptul că analiza rocilor silicatice ia foarte 
mult timp, astfel că analistul nu are timp să respecte scheme pretenţi¬ 
oase ale altor analize, condiţie necesară pentru o prelucrare statistică rigu¬ 
roasă. Se poate face, totuşi, mai mult cu analizele repetate de care ade¬ 
seori se dispune pentru unii constituenţi. Din fericire, existenţa stan¬ 
dardelor internaţionale de roci oferă posibilitatea ca analistul să evite 
erorile grosolane şi să îmbunătăţească acurateţea pe calea simplei com¬ 
paraţii. 


CLASIFICAREA ERORILOR 


O eroare poate să fie definită ca nepotrivirea între valoarea adevă¬ 
rată a fiecărui constituent şi rezultatul obţinut experimental fără a ţine 
cont de mărimea sau de cauza care determină această neconcordanţă. 

O greşeală este o eroare oare se produce datorită unei incorecte 
interpretări sau aplicări a metodei. Exemple de greşeli sînt bine cunos¬ 
cute de majoritatea analiştilor: omiterea de a reduce ferul feric înainte 
de determinările cu 1 :10-fenantrolină folosirea unui balon cotat de 
200 ml în locul unuia de 250 ml şi inabilitatea de a scădea corect o 
cîntărire din alta. De obicei greşelile devin aparente prin mărimea nepo¬ 
trivirii şi rezultatele lor pot fi eliminate înainte de a analiza statistică a 
restului. 

Erorile intlmplătoare (aleatoare) sînt cele care apar ori de cîte ori 
se fac măsurări subiective (inexacte). Ca exemple pot fi menţionate mă¬ 
surarea volumului în locul în care trebuie înregistrată poziţia meniscului 
sau măsurarea densităţii optice în locul în care trebuie notată poziţia 
liniei sau indicatorului faţă de scală. Cînd se execută un număr mare de 
determinări, atunci erorile întîmplătoare vor fi atît pozitive cit şi nega¬ 
tive şi vor da o valoare medie practic lipsită de erori de acest fel. 

Totuşi, o eroare întîmplătoare care se introduce la prepararea unei 
soluţii s'tandard — care se foloseşte, de exemplu, pentru etalonarea fotor 
metrică sau a absorbţiei atomice — se va repeta în determinările urmă¬ 
toare efectuate cu acea soluţie, ceea ce face ca ea să devină o eroare 
sistematică. 

Erorile sistematice sînt erori care intervin în toate determinările 
dintr-o serie şi totdeauna în aceeaşi direcţie. Ele nu pot fi eliminate prin 
medierea rezultatelor aferente seriei, iar valoarea medie va conţine ace¬ 
eaşi eroare. Erorile sistematice pot fi reduse prin medierea valorii medii 
cu alte valori, obţinute folosind metode diferite. 

Erorile care apar în cursul unei analize de roci silicatice efectuată 
prin metode clasice au fost analizate de Chalmers şi Page [2], care, pe 
baza unor exemple, au conclus că redarea rezultatelor prin mai mult de 
trei cifre semnificative pare puţin justificată. Redarea prin cea de a 
doua zecimală (ceea ce revine la a 4-a cifră semnificativă în cazul sili¬ 
cei, de obicei, şi pentru aluminiu şi uneori pentru alţi constituenţi) 
este susţinută de Chayes [3], care a atras atenţia că o dată rotunjită 
această cifră nu mai poate fi reconstituită de cel care o foloseşte. 


PRECIZIA ŞI ACURATEŢEA 


După toate cîte s-au spus despre precizie şi acurateţe este surprin¬ 
zător că încă există confuzii între cele două noţiuni. 

Acurateţea poate fi definită ca măsura (gradul) pînă la care o ana¬ 
liză este capabilă să dea valoarea adevărată pentru un component, adică 
X — x, unde X este valoarea „adevărată", iar x valoarea medie (=Ecc/n) 
a rezultatelor calculate dintr-o serie de n determinări. Deşi uşor de defi¬ 
nit, acurateţea este dificil de măsurat, pentru că valoarea „adevărată" 
X rareori poate fi cunoscută, frecvent ea putînd doar să fie dedusă din 
alte metode de analiză, mai riguroase. 

Precizia este măsura (gradul) în care rezultatele unei anumite serii 
de determinări se împrăştie în jurul valorii medii. Un procedeu prin 
care poate să fie raportată această împrăştiere este de a nota valorile 
maximă şi minimă ale seriei, împreună cu valoarea medie calculată. 
Aceasta nu va oferi nici o idee despre modul în care rezultatele se abat 
de la valoarea medie sau se strîng în jurul acesteia; de aceea este prefe¬ 
rabil să se calculeze parametrul cunoscut sub denumirea de abatere stan¬ 
dard s, dată de formula 

/£-*)■. 

V n-l 

Abaterea standard este un parametru determinat experimental şi 
de aceea se asociază rezultatelor din care a fost calculată şi nu neapărat 
oricărui set de rezultate, chiar dacă ele au fost obţinute prin aceeaşi me¬ 
todă. Orice schimbare a< metodei, a probei de rocă, a analistului sau a 
laboratorului va afecta valoarea abaterii standard. Unii autori folosesc 
termenul eroare standard; însă acesta este bine să fie evitat, pentru că 
el a fost folosit pentru expresia s/ Jn (eroarea standard a mediei). 

Formula dată mai înainte se foloseşte frecvent pentru calcularea 
abaterii standard a unui set de rezultate, mai ales cînd o metodă nouă 
de analiză se cere evaluată sau comparată cu una mai veche, verificată 
deja. Nu întotdeauna se pot repeta schemele de analiză şi în aceste ca¬ 
zuri abaterea standard poate să fie calculată din analize rezervă cînd 
acestea au fost executate pe un număr de probe (cel puţin 25, prefe¬ 
rabil mai multe), folosind expresia 



în care d este diferenţa între rezultatele analizelor rezervă, iar n-numă¬ 
rul de analize-rezervă. 

Alţi parametri folosiţi pentru a compara un set de rezultate cu 
altele sînt dispersia (s-) şi coeficientul de variaţie (exprimat prin 100 s/x), 
numit şi abatere relativă şi notat cu simbolul C. Abaterea relativă se folo¬ 
seşte pentru a compara două seturi de rezultate, în procente. 

Ceea ce produce confuzii, uneori este faptul că o serie de rezul¬ 
tate pot să fie precise dar lipsite de acurateţe sau, invers, pot să pre¬ 
zinte acurateţe dar să fie imprecise. Un analist care foloseşte un balon 
cotat cu o eroare de gradaţie va obţine rezultate de o acurateţe nesatis¬ 
făcătoare, indiferent de atenţia cu care lucrează şi cit de precise sînt 
rezultatele pe care le obţine. Dimpotrivă, lucrînd cu aparate bine eta- 
lonate, toate erorile de diluţie pînă la semn vor fi mediate după o serie 
de determinări şi se va obţine o valoare exactă din ceea ce ar fi putut 
să fie un grup de rezultate inexacte. Acesta este ilustrat de rezultatele 
din tabelul 6, în care sînt date trei serii de determinări pentru fer din 
roci granitice R117, obţinute de trei analişti care au lucrat independent 
folosind, toţi, aceeaşi metodă fotometrică. 

Rezultatele analistului A sînt bu¬ 
ne, atît în ceea ce priveşte acurateţea 
cit şi în ceea ce priveşte precizia (în- 
tr-un studiu interlaboratorial folosind 
acest material valoarea medie obţinută 
din 12 analize independente a fost 
1,27%; Mercy şi Saunders au obţinut 
valori de 1,28—1,30% şi o medie de 
1,30% prin 5 metode diferite). Rezul¬ 
tatele analistului B (un analist fără 
experienţă) arată o medie, de aseme¬ 
nea, bună, dar rezultatele prezintă o 
împrăştiere prea mare între determi¬ 
nări pentru a fi acceptate. Rezultatele 
obţinute de analistul C au precizia 
care se poate aştepta de la această me- 


Tabelul 6. Conţinutul de fer din 
granit, determinat de trei analişti, 
prin metoda fotometrică, exprimat 
în procente de Fel) 


Analistul A 

Analistul B 

j Analistul C 

1,27 

1,28 

1,20 

1,28 

1,36 

1,18 

1,28 

1,30 

1,18 

1,27 

1,20 

1,21 

1,29 

1,22 

1,18 

1,28 

1,27 

1,20 

x 1.28 

1,27 

1,19 

s 0,008 

| 0,059 

1,21 


todă, dar nu prezintă acurateţe. Această inacurateţe neobişnuită a con¬ 
stituit urmarea unor greşeli în cîntărirea materialului folosit. 


Termenii reproductibilitate şi repetabilitate se întîlnesc adeseori 
în legătură cu precizia. In accepţia uzuală repetabilitatea se calculează cu 
abaterea standard a unei serii de rezultate obţinute de un singur analist 
care face toate determinările în acelaşi timp sau intr-un interval foarte 
scurt. Prin contrast reproductibilitatea este abaterea standard a unei serii 
de rezultate obţinute de un număr de analişti lucrînd în laboratoare dife¬ 
rite, de obicei la date diferite şi mai ales cu seturi diferite de aparate. 
Diferenţa dintre cei doi termeni pare să fie de mare fineţe, însă ea este 
aplicată de unii autori. 


Reproductibilitatea şi repetabilitatea pot fi ilustrate de două serii 
de rezultate obţinute la determinarea conţinutului de crom dintr-un dia- 
baz de la Centerville, Va, S.U.A. Prima serie din tabelul 7 coloana A 
constă din 15 determinări făcute de autor numai prin metoda descrisă 


Tabelul 7. Conţinuturile de crom al diabazului W-l [71. Vezi şi fig. 7 şi 8 


A 

Cr, ppm 

B 

Cr, ppm 

128 

117 

113 

100 

110 

120 

130 

140 

138 

133 

124 

180 

150 

100 

116 

130 

123 

126 

129 

120 

170 

120 

105 

100 

123 

126 

118 

130 

124 

160 

144 

115 

122 

124 

117 

112 

141,5 

110 

135 

125 




125 

113 

116,3 

154 


n 

\Vc 




29 



X 

1124 

ppm 



126 ppm 



interval 

113—13 8 ppm 


100'—170 ppm 


s 

6,5 

ppm 



19 ppm 



C 

| 5,2 procente 


15 procente 

în cap. 20 (măsurarea fotometrică a soluţiei alcaline de cromat după topi¬ 
rea materialului de rocă cu un amestec de carbonat anhidru de sodiu şi 

clorat de potasiu, urmată de o ex¬ 
tracţie apoasă a topiturii). A doua 
serie de rezultate (coloana B), pre¬ 
zentate de Ahrens şi Fleischer [6] 
şi de Fleischer [7], au fost obţinu¬ 
te de un număr de analişti care au 
lucrat cu metode diferite, în labo¬ 
ratoare diferite într-un interval de 
cîţiva ani. 

Datele din coloana A demon¬ 
strează repetabilitatea rezultatelor 
obţinute printr-o singură metodă, 
în timp ce datele din coloana B 
arată reproductibilitatea rezultate¬ 
lor la determinarea cromului. Va¬ 
lorile medii ale celor două seturi 
de rezultate nu diferă mult, deşi 
deşi abaterea standard calculată 
pentru determinările din al doilea 
set este, aşa cum era de aşteptat, 
mai mare decît pentru primul set 
de determinări efectuate de ace¬ 
laşi analist. Rezultatele din tabel sînt proiectate pe histogramele din fig. 7, 
cu intervale de 5 şi respectiv 10 ppm, iar distribuţia rezultatelor este ară¬ 
tată în fig. 8. 



100 


160 


120 140 

Cr, ppm 

Interval de clasă 
10 ppm 

Fig. 7. Histogramele conţinuturilor de 
crom determinate în proba W-l [7], 

Fig. 8. Distribu- 
_, ţia conţinuturilor 

150 Cr. ppm de crom în P rol >a 
—r W-l, după histo- 

• gramele din fig. 7. 


Rezultate înregistrate de Ahrens şi Fleischer[6|şi de Fleischer(7J 


INTERVALE DE ÎNCREDERE 

După cum s-a arătat mai înainte, erorile de analiză pot fi sistematice 
sau întîmplătoare. Erorile sistematice afectează acurateţea determină¬ 
rii, adică a poziţiei valorii medii faţă de valoarea „adevărată 11 , iar 

erorile întîmplătoare dau naştere atît la abateri pozitive cit şi la abateri 
negative de la valoarea medie din care se calculează precizia. Erorile din 
ultima categorie se distribuie, de obicei, în jurul valorii medii. Curbele 
distribuţiei normale sînt bine cunoscute în determinările experimentale 
şi sînt bine caracterizate statistic; ele pot fi obţinute din histograme în 
care numărul total de rezultate este foarte mare, iar intervalul de clasă 
este foarte mic. La analiza rocilor silicatice, rareori se dispune de sufi¬ 
ciente determinări pentru o astfel de prelucrare statistică, însă o apro¬ 
ximare faţă de curba de distribuţie normală poate să fie obţinută prin 
trasarea unei curbe de distribuţie de tip Gauss ajustată pe o histogramă 
a rezultatelor de care se dispune. Aşa s-a procedat în cazul celor două 
seturi de rezultate ale anlizelor cromului din fig. 7. 

Din curba normală se poate calcula ce proporţie din numărul total 
de rezultate va fi situată într-un anumit interval faţă de valoarea medie. 
De exemplu, două treimi din toate rezultatele vor fi cuprinse în interio¬ 
rul unei abateri standard a valorii medii, aproximativ 95% din rezultate 
se vor afla în două abateri standard, şi peste 99% în trei abateri stan¬ 
dard ale valorii medii. Aceasta permite încadrarea determinărilor în inter¬ 
vale de încredere. Astfel, un rezultat exprimat ca 11,04% Fe 2 0 3 i0,06% 
la nivelul de încredere de 95% arată că o serie de determinări a fost 
efectuată la valoarea medie de 11,04% Fe 2 0 3 cu o abatere standard de 
0,03%. Aceasta permite predicţia că 95% din toate aceste determinări 
vor da rezultate cuprinse în intervalul 10,98—11,10%, iar 99% din rezul¬ 
tate se vor situa în intervalul 10,95—11,13%. Aceste cifre sînt aproxi¬ 
mări adecvate pentru o distribuţie normală a rezultatelor, însă ele per¬ 
mit să se facă predicţii rezonabile şi dintr-un număr mic de rezultate 
ale determinărilor de care se dispune de obicei, şi care pot să fie con¬ 
siderate ca parte a unei distribuţii normale. 


SEMNIFICAŢIA REZULTATELOR 


Este relativ uşor de comparat două seturi de rezultate examinînd 
valorile lor medii, abaterile standard şi coeficienţii de variaţie. Ceea ce 
este mai dificil este de a stabili dacă diferenţele observate sînt semnifi¬ 
cative sau nu. într-o anumită măsură această evaluare este subiectivă, 
şi pentru rezolvarea ei se calculează probabilitatea că diferenţele obser¬ 
vate sînt semnificative. Ca exemplu de calcul se menţionează lucrarea 
unui analist care a determinat cromul dintr-o probă printr-o metodă 
similară cu aceea prezentată la pag. 204 şi care a obţinut ca rezultate 111, 
113 şi 113 ppm Cr. Aceste rezultate sînt foarte apropiate cu acelea obţi¬ 
nute de autor (tabelul 7, coloana A), dar valoarea de 112, ppm este situ¬ 
ată în afara intervalului dat. Prezintă aceste rezultate noi o diferenţă 
semnificativă? Care este probabilitatea ca ele să fi apărut întîmplător şi 

ca determinări ulterioare ale acestui analist să indice că rezultatele lui 
aparţin distribuţiei iniţiale a rezultatelor. 

Problema poate fi examinată folosind distribuţia Student* [8]. 
Această distribuţie, notată cu t defineşte limita de variaţie care este de 
aşteptat de la o probabilitate dată pentru fiecare grad de libertate. Valo¬ 
rile ei sînt date sub formă de tabele în lucrări de statistică, iar sub formă 
abreviată în lucrări de chimie analitică [9]. 

Prin exemplul de mai jos urmărim să stabilim dacă noul set de 
rezultate cu X=112 şi n=3 este compatibil cu x=12i şi s=6,5. 

Cu aceste date calculăm distribuţia t: 

t _ rv-xiV(n-i) = 112-124 xţ/T =2 

s 6.5 ’ 

Prin introducerea valorilor t în tabelul cu 2 grade de libertate 
[=(ra—1)] se obţine t= 2,7, între probabilitatea P=70,10 şi P=0,20. Aceasta 
înseamnă că există o probabilitate între 10 şi 20% ca aceste noi rezultate 
să nu difere de cele din setul anterior. O probabilitate cuprinsă între 
5 şi 10% va fi considerată semnificativă, iar sub 5%, foarte semnifi¬ 
cativă. Astfel cu toate că s-ar putea să avem reţineri în privinţa vala¬ 
bilităţii noilor date şi deşi putem considera că sînt necesare încă alte 
determinări, nu există indicii că rezultatele diferă în mod semnificativ. 

O altă problemă, întrucîtva similară, este aceea a comparării rezul¬ 
tatelor obţinute pentru o probă cu rezultatele obţinute pe o altă probă, 
ca în exemplul ce urmează: 

în 1951 au fost publicate date comparative asupra rezultatelor ana¬ 
lizelor efectuate în laboratoare diferite. S-au dat rezultate detaliate a 
circa 30 analize complete, efectuate pe două roci silicatice: un diabaz 
(la care ne-am mai referit anterior) şi un granit G-l. 

O comparaţie similară, la scară mult mai limitată, a făcut şi auto¬ 
rul acestei cărţi în anii 1960—1962, folosind o altă rocă, granitică, R m , 
provenind din insula Shetland. în felul acesta probele diferă şi ca pro¬ 
venienţă (cercetare). Problema care se ridică este de a stabili dacă există 
o bază statistică pentru a se afirma că rezultatele aferente probei R U7 
reprezintă o îmbunătăţire faţă de cele anterioare, aferente probei G-l. 

Aceste două seturi de rezultate pot fi comparate luînd în consi¬ 
deraţie dispersia s 2 pentru fiecare constituent. Raportul dintre dispersia 
mai mare şi dispersia mai mică este cunoscut sub denumirea de „valoa¬ 
re F“, iar semnificaţia acestor valori poate fi determinată din tabele, în 
acelaşi mod ca şi pentru valorile t. Rezultatele determinărilor ferului 
total obţinute prin cele două seturi de analize complete sînt date în tabe¬ 
lul 8, împreună cu parametrii celor două distribuţii calculate din valorile 
individuale. (Rezultatele aferente probei G-l sînt numai dintre cele ori¬ 
ginale, preluate din articolul publicat de Schlecht şi Steves [10]). 

Etapa următoare o constituie stabilirea unei ipoteze de zero, prin 
care să se demonstreze că nu există diferenţă semnificativă între dis- 


* Numele de scriitor al lui W. S. Gosset. 

Tabelul 8. Conţinutul dc fer total calculai pentru două probe G-l şi R111 



Proba G 

-1 


Proba R117 

1,29 

1,91 

2,04 

2,34 

1,26 

1,28 

2,47 

1,86 

1,92 

1,94 

1,02 

1,32 

1,99 

2,01 

2,10 

2,16 

1,20 

1,28 

2,26 

2,99 

1,84 

1,85 

1,29 

1,30 

1,86 

1,91 

1,91 

2,13 

1,30 

1,30 

2,20 

2,27 

1,88 

1,90 

1,30 

1,36 

1,92 

1,94 

1,96 

2,00 



1,83 

1,83 





n 

30 



12 


X 

2,02% 



1,27% 

s 

0,28% 



0,086% 

C 

14% 



6,8% 



tribuţia valorilor aferente ferului în analiza R 117 şi distribuţia aceloraşi 
valori în analiza G-l, ceea ce s-ar întîmpla dacă raportul dispersiilor ar 
fi egal cu unitatea. Astfel problema se reduce la calcularea valorii F şi 
a mărimii abaterii acesteia de la unitate. 

înainte de aceasta, însă, este necesar să se examineze dacă sau nu 
abaterile standard ale acestor seturi de rezultate se asociază cu mărimea 
valorii medii. Date experimentale au arătat că la multe analize, dar în 
nici un caz la toate, există o anumită relaţie între aceşti parametri. Ca 
o primă aproximaţie, această relaţie poate fi considerată liniară şi se 
poate aplica o corecţie pentru ca cele două dispersii să poată fi compa¬ 
rate faţă de aceeaşi valoare medie, care în acest exemplu este de 1,27% 
Fe 2 0 3 . în consecinţă, abaterea standard corectată pentru G-l este dată de 
expresia 


S2(G-1) 


S 1(G-1) XX (R117) 
X (G—1) 


=0,18% 


Aplicînd corecţia Bessel 


^2(G-l) 


7 (R117) : 


(0,18)* X n 


n—1 
(0,086)= Xn 


=0,0335 (unde n=30) 


n —1 

F= 00335 =42 
0,0080 


=0,0080 (unde n.=12) 


In tabelele cu valori F nu se dă valoarea pentru 29 grade de libertate 
(adică 30—1), cea mai apropiată fiind valoarea pentru 30 grade de liber¬ 
tate, pentru care F= 2,57 la nivelul de 5% şi 3,94 la nivelul de 1%. De 

aceea se poate conclude că şansa ca ipoteza de zero să fie corectă este 
mai mică de 1%, deci că semnificaţia ultimelor rezultate este mult 
mai bună. 


TESTUL x 2 

Testările semnificaţiei rezultatelor calculate pe baza distribuţiei t 
sau a valorilor F nu sînt singurele procedee de evaluare a semnificaţiei 
datelor geochimice. Multe din seturile de valori numerice disponibile în 
prezent pot fi convertite în distribuţii de frecvenţă, care pot să fie exa¬ 
minate apoi prin testul x 2 . Acesta se foloseşte pentru a evalua probabili¬ 
tatea că un set dat de rezultate experimentale sînt în acord cu o anumită 
teorie, de exemplu probabilitatea că o serie de analize replici (rezervă) 
ale unei probe sînt distribuite normal în jurul valorii medii, aşa cum 
ar fi de aşteptat dacă metoda folosită ar fi lipsită de erori sistematice, 
în exemplul care urmează se examinează cu ajutorul testului x 2 o serie 
de valori ale conţinuturilor de wolfram dintr-o clasă de roci silicatice, cu 
scopul de a stabili valabilitatea legii repartiţiei logaritmice normale. 

Tabelul 9 A. Conţinuturile de wolfram al unor roci granitice, ppm 


1,4 

0,5 

0,8 

0,5 

1,9 

1,3 

1,5 

2,2 1 

1,5 

1,5 

1,5 

1,5 

1,1 

3,1 

1,4 

3,1 

1,9 

3,3 

3,7 

3,5 

3,7 

1,3 

3,1 

2,4 

1,6 

3,7 

2,6 

9,2 | 

7,7 

11,9 

12,0 

4,5 

0,6 

0,3 

0,5 

0,2 

0,4 

1,1 

_ 

0,1 

0,2 , 

1,0 

7,7 

0,1 

1,2 

1,1 

2,3 

1,7 

1,7 

1,1 

0,4 

0,2 

1,5 

0,2 

0,5 

1,1 

1,2 

1,9 

— 

- 


Tabelul original indică şi localităţile din care provin probele. 


în tabelul 9 A sînt cuprinse valorile conţinuturilor de wolfram 
determinate dintr-un număr de 58 de roci granitice [11]. Acest număr 
de rezultate este mic pentru ca pe baza lui să se tragă vreo concluzie 
privind sistemul de distribuţie, însă asimetria distribuţiei se evidenţiază 
imediat. Acest lucru poate să fie confirmat de o histogramă a rezultate¬ 
lor [11], care conduce la ipoteza că ele au o distribuţie lognormală. Media 
celor 58 valori de conţinuturi este de 2,1 ppm, iar abaterea standard este 
2,5 ppm. Media geometrică (adică media valorilor log) este de 1,2 ppm, 
iar abaterea standard s e a valorilor log este 0,49 log ppm. 

Acum valorile rezultatelor cuprinse în tabelul 9 A pot să fie trans¬ 
formate într-o distribuţie de frecvenţă cu intervale de clasă egale cu 
abaterea standard, aşa cum s-a arătat în tabelul 9 B, coloana „frecvenţe 
observate". 

înainte de a merge mai departe cu calcularea lui % 2 este necesar să 
vedem dacă există limitări şi ce limitări afectează calculul. Pentru apli¬ 
caţii de acest gen există numai două limitări care trebuie luate în con¬ 
sideraţie. Numărul total de observaţii trebuie să fie mare şi nici o ce¬ 
lulă de frecvenţă să nu conţină numere mici. Cu cit este mai mare nu- 


78 




Tabelul 9B. Conţinuturile de wolfram ca distribuţie de frecvenţă 


Elemente de frecvenţă 

Frecvenţa 

observată 

Frecvenţa 

presupusă* 

1. (5 g — 3s g ) lai (î g —2s g ) 

(0,04H ppm la 0,102 ppm) 

31 

1,31 


2. (x g -2s g la (î g -s g ) 

I 8 


•9,2 

(0,102 ppm la 0,4 ppm) 

5 

7,9] 


3. (.r g —s g ) la (x g ) 

(0,4 ppm la 1,2 ppm) 

18 

19,8 


4. (x g ) la (5g+s g ) 

(1,2 ppm la 3,7 ppm) 

2,5, 5 

19,8 


=■ (x g —. Sg) la 0r g + ! 2Sg) 

(3,7 ppm la 11,6 ppm) 

4,51 

7,91 


6. *g+ 2 s B la (Xg-H2is g ) 

>6,5 

1 

[9,2 

(11,6 ppm la 35 ppm) 

2 J 

1 , 3 ] 



* Lognonmalitatea presupusă calculată din distribuţia frecvenţelor intr-o 
distribuţie normală (68% din rezultate ±s din x, 9B% în 2s şi peste 99% în 3s. 


mărul total de valori cu atît este mai bine; n—58 nu este un număr foarte 
mare, dar se consideră suficient (n-~50 poate fi considerat ca limită in¬ 
ferioară). Totuşi, celulele numerotate ou 1, 5 şi 6 în tabelul 9 B conţin 
fiecare mai puţin de 5 valori, care reprezintă numărul cel mai mic ce 
poate fi acceptat într-o celulă. Această dificultate poate fi ocolită prin 
combinarea celulelor 1 cu 2 şi 5 cu 6. 

Valoarea x 2 poate fi acum calculată astfel: 


frecvenţa observată — frecvenţa aşteptată 
frecventa aşteptată 


- + !M2! + M + WQ1 =2 75 

9,2 19,8 19,8 9,2 ’ 


Ca şi distribuţia t Student şi distribuţia valorilor F, valorile dis¬ 
tribuţiei x 2 sînt date în manuale de analiză statistică. Există atît tabele 
ale acestor valori cit şi grafice care dau valorile x 2 pentru un număr de 
probabilităţi cu diferite grade de libertate. în exemplul dat aici există 
patru celule de frecvenţă, dar stabilind trei dintre ele derivă automat cea 
de a patra. De aceea există numai trei grade de libertate. Prin introdu¬ 
cerea în tabelul cu x 2 a valorilor la trei grade de libertate x 2 =2,75 este 
cuprins între P=0,30 şi P=i0,50. Cu alte cuvinte, există o probabilitate 
între 30 şi 50% ca aceste rezultate ale determinărilor conţinutului de 
wolfram din o serie de roci granitice să facă parte dintr-o distribuţie log- 
normală. Pentru acest caz se consideră că există o concordanţă foarte bună 
între frecvenţele observate şi cele anticipate. 


79 





Este cazul, poate, să menţionăm că o concordanţă prea bună este 
suspectă. Deşi este posibil, totuşi, rareori se întîmplă ca frecvenţa ob¬ 
servată să fie exact egală cu cea presupusă (P=1,0), iar cînd se întîm¬ 
plă să fie, datele trebuie să fie examinate în scopul verificării veridici¬ 
tăţii lor. 

Prin exemplele date am intenţionat doar să introducem pe cititorii 
de specialitate în aplicarea metodelor statistice; pentru detalii sau pen¬ 
tru o analiză mai riguroasă a rezultatelor trebuie consultate manuale de 
specialitate. Dintre cărţile apărute în limba engleză se recomandă Stci- 
tistical Methods for Research Workers, de R. A. Fisher (Oliver and Boyd, 
13 th editions, 1963) sau Design and Ânalysis of Industrial experiments, 
de P. L. Davies (Oliver and Boyd, 2 edition 1956). 

7. ALUMINIU 


OCURENŢA 


Dintre toate elementele prezente în rocile magmatice care formează 
crusta terestră, numai oxigenul şi siliciul sînt mai abundente decît alu¬ 
miniul. Dunitele şi peridotitele — primele roci care cristalizează din topi- 
tura magmatică — conţin foarte puţin aluminiu, acest element concen- 
trîndu-se, deci, în fracţia de soluţie magmatică ce rămîne, pentru ca apoi 
să apară în conţinuturi cu mult mai mari în stadiul principal al crista¬ 
lizării. Apoi conţinutul de aluminiu descreşte în stadiile care urmează, pe 
măsură ce se produce diferenţierea magmatică (v. fig. 9). 

Mineralele silicatice care conţin aluminiu sînt micele, feldspaţii şi 
feldspatoizii şi, într-o mai mică măsură, mulţi dintre amfiboli şi piro- 
xeni. Unele dintre cele mai importante minerale de aluminiu nu cris¬ 
talizează în stadiile principale ale diferenţierii magmei silicatice, ci apar 
împreună ou concentraţiile de elemente rare în stadiul pegmatitic sau 
în alte stadii de formare 
a rocilor; printre minera¬ 
lele de aluminiu din aceas¬ 
tă categorie se numără 
berilul, spodumenul, topa¬ 
zul, ambligonitul şi crioli- 
tul. Andaluzitul, silimani- 
tul şi kyanitul — alumi- 
nosilicaţi importanţi din 
punct de vedere industri¬ 
al — întîlnite în roci me- 
tamorfice conţin pînă la 
60% A1,0 3 - Dintre mine¬ 
ralele mai rare de alumi¬ 
niu se menţionează corin- 
donul, crisoberilul, tur- 
coasa, alaunul şi alunitul. 

Principalele surse de Fig g Conţinuturile de aluminiu ale rocilor silica- 
aluminiu (ca metal) smt tice. 



Diferenţierea magmatică 


6 — Metode chimice de analiză a rocilor 

minereuirile de bauxită şi laterit, care conţin mineralele diaspor, boeh- 
mit şi gibbsit — oxizi hidrataţi contaminaţi, de regulă, cu oxid feTic 
hidratat. Caolinul, un produs de alterare a feldspatului, este, de ase¬ 
menea, un minereu care se exploatează la scară largă. 


CONSIDERAŢII ASUPRA METODELOR DE DETERMINARE 


Metode gravimetrice. în procedeul clasic de determinare a aluminiu¬ 
lui prin diferenţă, ferul, aluminiul şi alte elemente din grupa amoniului 
erau precipitate împreună şi dozate ca „oxizi“. Conţinuturile în celelalte 
elemente (altele decît aluminiul) din acest reziduu se determinau sepa¬ 
rat, iar conţinutul de aluminiu se calcula prin diferenţă. Acest procedeu 
este descris mai pe larg în cap. 4 (Determinarea sumei oxizilor). El im¬ 
plică determinarea cu precizie a ferului, titaniului, vanadiului, cromului, 
fosforului şi a acelei părţi din mangan (inclusiv a nichelului dacă este 
prezent în cantităţi mai mari decît urme) precipitată cu elemente din 
grupa amoniului. 

Determinarea aluminiului prin diferenţă nu este satisfăcătoare, pen¬ 
tru că o mică cantitate de aluminiu de obicei scapă precipitării cu amo¬ 
niac şi poate să fie recuperată din filtrat, şi pentru că orice eroare în 
determinarea elementelor din grupa amoniului care rămîn în reziduu 
se va cumula şi se va reflecta în erori similare la determinarea conţinutu¬ 
lui de aluminiu. Urmele de silice care rămîn în soluţie după deshidra¬ 
tarea şi extracţia fracţiei principale de silice, vor fi antrenate în preci¬ 
pitatul cu amoniac şi dacă nu vor fi recuperate şi determinate vor fi 
calculate drept aluminiu. 

în soluţie de acid acetic diluat, aluminiul formează cu 8-hidroxi- 
chinolina (fig. I) un compus galben insolubil, care poate să fie folosit 
pentru determinarea gravimetrică a aluminiului. Complexul poate să fie 
uscat, pînă cînd greutatea rămîne constantă, la temperatură de 130—140°, 
cînd el are compoziţia Al(C 9 H 6 ON) 3 cu ll,10»/o A1 2 0 3 . 

I 8-Hidroxichinolihă 


OH 

Principalul avantaj al folosirii hidroxichinolinei ca reactiv pentru 
determinarea aluminiului este că aceasta permite o determinare directă. 
Din păcate, însă, un mare număr de alte elemente formează complecşi 
similari cu acest reactiv, şi de aceea aste necesar ca mai întîi să se facă 
o separare. Ori chiar dacă această precipitare a aluminiului se face cu 

multă grijă, precipitatul are tendinţa de a oclude mici cantităţi de reac¬ 
tiv, ceea ce face ca rezultatele să fie exprimate prin conţinuturi mai 
mari. 

Determinarea titrimetrieă. 8-hidroxinolina poate să fie folosită ca 
bază pentru determinarea titrimetrieă indirectă a aluminiului, prin bro- 
murarea reactivului. Complexul de aluminiu precipitat se dizolvă într-un 
acid mineral diluat şi se titrează cu o soluţie standard de bromat de pota¬ 
siu. Roşul de metil, care se distruge sub acţiunea unui exces al reactivului 
de oxidare, se foloseşte pentru a indica punctul final aproximativ. Acesta 
lasă un uşor exces de bromat, care se poate măsura prin adăugare de io- 
dură de potasiu şi continuînd titrarea cu soluţie etalon de tiosulfat de 
sodiu, pină cînd dispare culoarea albastră pe care aceasta o dă cu amidon. 
Ca şi în cazul metodei gravimetrice cu 8-hidroxinolină, şi la această deter¬ 
minare este necesară o separare prealabilă de elementele care interferă 
în determinare conducînd la valori mai mari decît cele reale, datorită 
micilor cantităţi de coprecipitat al reactivului. 

Determinarea cu EDTA şi CyDTA. Aluminiul formează cu EDTA 
(acid etildiamintetraacetic) un complex foarte stabil, însă reacţia este 
extrem de lentă la temperatura camerei; formarea complexului se rea¬ 
lizează, însă, în cîteva minute la temperatura de fierbere. Din acest mo¬ 
tiv, precum şi datorită faptului că lipsesc indicatori, în majoritatea me¬ 
todelor titrimetrice de determinare a aluminiului cu EDTA se adaugă 
reactiv în exces, fierbînd soluţia pentru a desăvîrşi formarea complexului 
şi titrînd, apoi, reactivul în exces cu un alt ion de metal pentru care se 
dispune de un indicator. Dintre metalele propuse să fie folosite în acest 
scop se menţionează; zincul, cu oranj de xilenol, ca indicator [lj; zinc 
cu ditizonă; thoriu cu roşu S de alizarină [3]; plumb cu PAR [4]; cupru ou 
violet de pirocatechină [5]. 

Rezultate ceva mai bune se pot obţine înlocuind EDTA cu CyDTA 
(acid cyclohexandiamintetraacetic), care reacţionează mult mai uşor cu 
aluminiul [6]; întrucît, însă, lipsesc indicatori adecvaţi, se preferă încă 
metoda retitrării complexului în exces. 

De regulă, este necesar ca aluminiul să se separe de alte elemente 
care reacţionează cu EDTA şi CyDTA, cum sînt ferul şi titanul, precum 
şi vanadiul, manganul, nichelul şi cromul (toate aceste elemente putînd 
ajunge la proporţii de element minor în roci silicatice). Evans [7] a pro¬ 
pus un procedeu care implică două retitrări cu CyDTA, care nu mai nece¬ 
sită o separare prealabilă. Prima titrare dă suma ferului, aluminiului şi 
titanului. în cea de a doua este titrat numai ferul, iar aluminiul şi tita¬ 
nul sînt mascate cu ion de fluorură. Apoi, conţinutul de titan se deter¬ 
mină fotometric într-o alicotă separată de soluţie de rocă, ceea ce face 
posibilă calcularea conţinutului de aluminiu prin diferenţă. Nichelul pre¬ 
zent în probă va fi raportat ca fer, iar cromul sau zirconul vor fi rapor¬ 
tate ca aluminiu. 

Determinarea fotometrică. Dintre numeroşii reactivi sugeraţi pentru 
determinarea fotometrică, nici unul nu este specific sau măcar 
selectiv pentru aluminiu. Timp de cîţiva ani s-a pledat pentru aplicarea 


6' 

unor procedee bazate pe formare de lacuri colorate cu anumiţi compuşi 
organici, cum sînt aluminonul (acid tricarboxilic de aurină) [8],’ eriocrom- 
cianina R [9] ori roşu S de alizarină [10, 11], însă s-a văzut că aceştia 
sînt supuşi interferenţei perturbatoare de către fer şi alte elemente exis¬ 
tente în roci silicatice şi că nu asigură precizia dorită. 

Determinarea cu 8-hidroxinolină. Complexul care îl formează alu¬ 
miniul cu 8-hidroxinolina, descris anterior la determinarea gravimetrică 
şi la determinarea titrimetrică a aluminiului, poate să fie folosit şi pen¬ 
tru determinarea fotometrică. Soluţia galbenă are o densitate optică ma¬ 
ximă la o lungime de undă de circa 400 nm, iar legea Baer-Lambert 
este valabilă pînă la cel puţin 200 pg A1 2 0 3 la 25 ml cloroform. O uşoară 
decolorare se produce îndeosebi cînd soluţiile sînt expuse direct la lu¬ 
mina solară, motiv pentru care Riley [12] recomandă păstrarea lor într-un 
dulap în care nu pătrunde lumina. Stabilitatea depinde, intr-o anumită 
măsură, de calitatea cloroformului folosit [13]. 

Riley [12] a descris aplicarea metodei fotometrice la roci silicatice 
folosind 2 : 2'-dipiridil pentru a complexa ferul prezent în soluţie, 
aplicînd o corecţie pentru titan. Manganul nu interferă. Rezultate infe¬ 
rioare se obţin dacă ionii de fluorură nu sînt eliminaţi complet (de notat 
că urmele neînsemnate de fluorură pot să fie complexate prin adăuga¬ 
rea de beriliu). 

Determinarea cu violet de pirocalechină (numit şi violet de catechol 
sau catecholsulfonftaleină (fig. II). Cu violet de pirocatechol, aluminiul 
formează un complex albastru, care a fost utilizat de Wilson şi Sergeant 
pentru determinarea aluminiului din roci şi minerale silicatice. Valoarea 
pH recomandată este de 6,1—6,2 şi se obţine cu o soluţie tampon ames¬ 
tec de acetat de amoniu şi acid acetic. Culoarea se dezvoltă timp de circa 
1 oră, după care rămîne practic constantă. Legea Beer-Lambert este vala¬ 
bilă pînă la 80 pg de A1 2 0 3 la 100 ml de soluţie, iar valorile maxime ale 
densităţii optice se obţin la o lungime de undă de 580 nm. 



In determinare interferă multe elemente, însă pentru o determi¬ 
nare în care nu se cere o acurateţe foartei mare se adaugă o soluţie de 
1 :10-fenantrolină, care va complexa ionul de fer, rămînînd titanul ca 
singurul element major perturbant pentru care este necesară o corec¬ 
ţie. Există o metodă mai precisă (prezentată în detaliu în cele ce urmează) 
prin care ferul, titanul, vanadiul şi zirconul sînt eliminate prin extracţie 
cu cupferron. 

Alţi reactivi fotometrici. Pentru determinarea fotometrică a alu¬ 
miniului au fost propuşi numeroşi reactivi, însă numai foarte puţini din¬ 
tre ei s-au dovedit aplicabili la analiza rocilor silicatice. Dintre reactivii 
folosiţi în alte scopuri şi care au aplicaţii în acest domeniu se menţio¬ 
nează: crom azurol S [15, 16], oranj de xilenol [17], stilbazo [18]* şi 
roşu de pirogalol [19], 

Spectroscopia de absorbţie atomică. Una dintre primele metode care 
au folosit această tehnică implică extracţia cupferatului de aluminiu în 
soluţie de isobutilmetil cetonă, care apoi era pulverizată într-o flacără 
de oxiacetilenă [20], Procedeul nu era suficient de sensibil. în lucrări 
mai recente [21, 22] s-a propus utilizarea de arzătoare puternice, cu oxid 
azotos. Formarea de compuşi şi alte efecte secundare fac ca aluminiul 
să fie unul dintre elementele cele mai dificile de determinat prin această 
tehnică. Sînt necesare încă cercetări pînă se vor obţine rezultate de încre¬ 
dere pentru roci şi minerale silicatice. 

Separarea aluminiului. 8-Hidroxichinaldina (fig. III), spre deose¬ 
bire de 8-hidroxichinolină nu formează un complex insolubil de alumi¬ 
niu în soluţia diluată de acid acetic şi poate fi folosită pentru a preci¬ 
pita ionii de fer, titaniu şi alte metale. Acest compus a fost propus de 
Hynek [23] pentru separarea aluminiului de acele elemente care inter¬ 
fera In determinarea gravimetrică cu 8-hidiroxinolină. S-a observat, însă, 
că în prezenţa unui procent mare de fer, se pierd mici cantităţi de alu¬ 
miniu din soluţie prin coprecipitare. Riley şi Williams [24] au folosit 
extracţia cu 8-hidroxichinaldină la pH=10 pentru a elimina ferul, cro¬ 
mul, nichelul şi vanadiul din soluţie. Titaniul nu se elimină la acest pH, 
ci este extras prin o a doua operaţie, la pH=4, înainte de a forma com¬ 



plexul de aluminiu cu 8-hidroxinolină la pH-ul de 4,5; acest pH scăzut a 
fost ales pentru a preveni formarea de complecşi cu beriliu şi mangan, 
care de asemenea nu sînt eliminate nici cu 8-hidroxichinaldină. Zirco- 
nul nu este extras, cu toate că el este prezent în rocile silicatice în can¬ 
tităţi suficiente pentru a perturba determinarea aluminiului. Cînd este 
prezent în cantităţi mai mari, el poate fi îndepărtat sub formă de lac 
de culoare mov cu acid sulfonic de chinalizarină (la pH-ul de 4,5), care nu 
este extras cu aluminiul în soluţia de cloroform. 

N-Nitrosophenylhidroxilamina (v. fig. IV) (folosită ca sare de amo¬ 
niu cu numele uzual de „ cupferron“) formează complecşi insolubili cu 
ferul feric, titan şi vanadiu. Aceştia pot fi îndepărtaţi din soluţia apoasă 
de acid prin extracţie cu cloroform [25], Aluminiul rămîne în faza apoasă 


* acid 4,4-bis(dihidroxifenilazo)stilben-2,2'-disulfonic 

şi poate, după extracţia reactivului în exces şi îndepărtarea cloroformu¬ 
lui rezidual, să fie determinat gravimetric, titrimetric sau fotometric cu 
8-hidroxichinolină. Soluţiile de cupferron în cloroform sînt instabile şi 
trebuie păstrate la gheaţă, sau, de preferinţă, se prepară cînd se folosesc, 
din reactivi solizi. Dar chiar şi reactivul solid se degradează, astfel că 
trebuie să se folosească numai cupferon proaspăt şi de bună calitate. 



N(N0Î0NH 4 


Există mai multe procedee bazate pe folosirea cupferronului, iar 
separările realizate diferă puţin. Vlacil şi Zatka [26] descriu o separare 
cu cupferron în două etape, mai întîi dintr-o soluţie de 2% acid sulfu- 
ric, apoi dintr-o soluţie tampon la pH de 5—5,6, pentru îndepărtarea 
ferului, titanului şi altor elemente, avînd în vedere că, aşa cum s-a ară¬ 
tat, titanul nu este extras dacă pH-ul este de aproximativ 10 [24], Kiss 
[27] a recomandat un procedeu bazat pe îndepărtarea ferului prin izobu- 
tilmetil cetonă din acid clorhidric 6N, înainte de a îndepărta titanul cu 
cupferron. Aceasta permite ca determinarea ferului să se facă din ace¬ 
eaşi porţie de probă de rocă. Miller şi Chalmers [28] au extras cupferaţi 
de fer, titaniu şi vanadiu într-o soluţie de o-diclorbenzen înainte de a 
extrage aluminiul şi beriliul în eter dietilic sub formă de complecşi cu 
acetilacetonă. Manganul şi nichelul nu sînt extrase cu cupferron; există 
unele îndoieli şi în ceea ce priveşte extracţia cromului, care poate, însă 
să fie îndepărtat prin volatilizare sub formă de clorură de cromil' [29], 

Precipitarea cu hidroxid de sodiu. Pitchard [30] a executat o sepa¬ 
rare bazată pe precipitarea cu hidroxid de sodiu în prezenta CyDTA. 
Se explică că aluminiul este reţinut în soluţie, iar ferul, titanul, magne- 
ziul, manganul şi calciul precipită. Acest procedeu a fost investigat de 
Mercy şi Saunders [31], care au semnalat pierderi de aluminiu prin ab¬ 
sorbţie pe precipitatul de hidroxid. 

Separarea cu schimbare de ioni. Aluminiul nu este retinut dacă se 
lasă să treacă soluţii de roci silicatice (şi altele) în acid corhidric prin- 
tr-o coloană de răşină schimbătoare de ioni puternic bazică. Aceasta 
permite să se realizeze o bună separare de fer, cobalt şi zinc, care sînt 
reţinute din soluţii 9 M în acid clorhidric. 

Titaniul şi manganul acompaniază aluminiul în eluatul din coloană. 
Acest procedeu este indicat cînd se doreşte o determinare separată a fe¬ 
rului dintr-o aceeaşi probă. 

Electroliza cu catod de mercur. Ferul, cromul, cobaltul, nichelul, 
zincul şi un număr de alte elemente pot fi îndepărtate din soluţia dilu¬ 
ată de acid sulfuric prin electroliză, folosind un catod lichid de mercur 
[32], Aluminiul rămîne în soluţie diluată. Acest procedeu de separare 
nu are aplicaţie largă la silicaţi şi la alte roci, pentru că titanul, vana- 
diul, zirconiul şi fosforul nu sînt eliminate la catod, ci rămîn în soluţie 
cu aluminiul. 

DETERMINAREA GRAVIMETRICA CU 8-HIDROXICHINOLINA 


In procedeul pe care îl descriem aici, ferul, titaniul şi alte ele¬ 
mente sînt eliminate printr-o extracţie a cupferaţilor lor în cloroform, 
urmată de o precipitare directă a aluminiului în faza apoasă cu 8-hidro- 
xichinolină. Precipitatul se colectează, se usucă pînă cînd greutatea ră- 
mîne constantă, intr-un cuptor electric, apoi se cîntăreşte ca Al(C 9 H 6 ON) 3 . 

Reactivi: Cupferon, sarea de amoniu a iV-nitrosofenilhidroxilaminei. 
Numai reactiv proaspăt, de calitate bună. 

Cloroform 

Soluţie de 8-hidroxichinolină. Se dizolvă 2,5 g reactiv în 100 ml 
de acid acetic 2N. 

Acetat de amoniu 

Roşu de bromcresol (soluţie indicator). Se dizolvă 0,1 g în 
100 ml de etanol. 

Mod de lucru: Se cîntăreşte o cantitate de 0,5 g probă de rocă sub formă 
de pulbere într-o capsulă de platină, se umezeşte cu apă şi se adaugă 
1 ml de acid azotic concentrat, 10 ml de acid sulfuric 20N şi 10 ml de 
acid fluorhidric concentrat. Se pune capsula pe o plită, pe care se încăl¬ 
zeşte şi se evaporă pînă la fumegarea acidului sulfuric. Se lasă să se 
răcească, se clătesc pereţii capsulei cu puţină apă, se adaugă 5 ml de 
apă şi 5 ml de acid fluorhidric concentrat, după care se evaporă din 
nou pentru a fumega acidul sulfuric. Se lasă să se răcească, se diluează 
cu 5 ml de apă şi din nou se evaporă pînă la fumegare. Se mai repetă 
o dată evaporarea pentru a fi siguri că a fost eliminat fluorul rezidual 
şi că a fost îndepărtată cea mai mare parte din urmele de acid sulfuric. 

Se transferă reziduul umed intr-un pahar de 250 ml, folosind circa 
100 ml de acid clorhidric 2N, şi se încălzeşte pe o plită pînă cînd tot 
materialul solid a fost dizolvat. Se colectează orice material insolubil pe 
o bucăţică de hîrtie de filtru, se spală cu puţină apă şi se transferă în- 
tr-un creuzet mic de platină. Se usucă şi se calcinează reziduul, apoi se 
topeşte cu 0,5 g dintr-un fondant conţinînd carbonat anhidru de sodiu 
şi sticlă de borax (v. nota 1). Se lasă să se răcească, sei dizolvă topitura 
în acid clorhidric 2N şi se adaugă la soluţia principală de probă de rocă. 

Se transferă soluţia intr-un balon gradat de 250 ml şi se diluează 
la volum cu acid clorhidric 2N. Se pipetează 100 ml din această solu¬ 
ţie într-un pahar, se acoperă paharul cu o sticlă de ceas şi se lasă să 
stea într-un refrigerator pînă cînd temperatura sa a scăzut la cel puţin 
8° apoi se transferă într-o pîlnie de separaţie de 500 ml cu circa 100 ml 
de apă răcită la gheaţă (v. nota 2). Se trece la extracţia ferului, tita¬ 
nului etc., prin adăugarea a circa 0,5 g de cupferon solid şi 20 ml cloroform. 
Se astupă pîlnia, se întoarce şi se lasă să se producă o decompresiune 
prin deschiderea robinetului pentru o clipă. Se închide robinetul şi se 
scutură pîlnia timp de 1 minut. Stratul organic se colorează sub acţiunea 
cupferatului, putînd fi separat şi îndepărtat. Se repetă extracţia cu porţii 
de 0,25 g de cupferon şi alicotet de 20 ml de cloroform, pînă cînd extrac- 

tele nu mai sînt colorate, apoi cu cloroform pur de 2—3 ori, pentru a 
îndepărta tot cupferonul din faza apoasă. Se înlătură extractele organice 
şi se toarnă soluţia apoasă într-un pahar de 400 ml. Se clăteşte pîlnia cu 
puţin acid clorhidric N şi se adaugă la soluţia principală. 

Se încălzeşte la fierbere, pentru a se îndepărta toate urmele de 
cloroform care au rămas în soluţie, şi se adaugă 8 g de acetat de amo¬ 
niu, cîteva picături de roşu de bromcresol ca soluţie indicator şi solu¬ 
ţie de amoniac — picătură cu picătură — pînă cînd culoarea galbenă 
virează la roşu. Se încălzeşte apoi soluţia pînă la circa 60° şi se preci¬ 
pită aluminiul, adăugind încet 20 ml soluţie de 8-hidroxichinolină (v. nota 
3). Se aduce soluţia pînă la fierbere şi apoi se lasă să 1 stea timp de 30 
minute. 

Se colectează precipitatul într-un creuzet de sticlă sinterizată cu 
porozitatei medie, cîntărit în prealabil, se spală cu apă rece, se usucă 
într-un cuptor electric potrivit pentru o temperatură de 130-140°, apoi 
se cîntăreşte ca A1(C 9 H 0 ON) 3 . Acest precipitat conţine 11,10% AI,0 3 . 

Note 

1. Corindonul eventual prezent în proba de rocă este deosebit de 
rezistent la descompunere dacă nu se adaugă borax sau acid boric. Pen¬ 
tru majoritatea rocilor este suficient să se adauge 0,5 g de fondant care 
conţine 10% sticlă de borax la carbonatul anhidru de sodiu. 

2. O temperatură mai ridicată va avea ca rezultat formarea unui 
produs organic vîscos atunci cînd se adaugă cupferonul. 

3. Se va adăuga suficient reactiv, pentru a asigura un exces de 
15—30% peste cel care apare necesar din calcularea compoziţiei preci¬ 
pitatului de aluminiu. De notat că 1 ml din soluţia de 2,5% 8-hidroxichi¬ 
nolină va precipita 2,9 mg de Al 2 O s . 

4. Complexul de aluminiu precipitat trebuie să aibă culoarea gal¬ 
benă, dar poate să capete o nuanţă verzuie în prezenţa urmelor de fer 
rămase după extracţia cu cupferon. Reziduul poate să fie îndepărtat de 
pe sticla sinterizată a creuzetului cu acid clorhidric 6N, iar creuzetul 
poate să fie curăţat cu acid azotic concentrat înainte de a mai fi folosit 
la o determinare. 

5. Unii analişti preferă să elimine în totalitate acizii minerali din 
soluţie, după extracţia cupferaţilor, prin evaporare cu acid azotic con¬ 
centrat şi mici cantităţi de acid sulfuric. Prin aceasta se distruge şi orice 
material organic rămas în soluţie. 


DETERMINAREA TITRIMETRICA CU CyDTA 


Acest procedeu este similar cu cel descris de Mercy şi Saunders 
[31], bazîndu-se pe îndepărtarea elementelor care interferă, printr-o 
extracţie cu cloroform a cupferaţilor lor. 

Reactivi: Soluţie acidă de CyDTA (acid ciclohexandiamintetraacetic). Se 
adaugă aproximativ 8 g de reactiv la 100 ml apă şi se di¬ 
zolvă adăugind soluţie de hidroxid de sodiu picătură cu pică¬ 
tură. Se diluează pînă la 1 I cu apă şi se păstrează intr-un 
flacon de polietilenă. 

Soluţie de hexametilentetramină, saturată în apă. 

Soluţie indicator de oranj de xilenol. Se dizolvă 0,25 g în 
50 ml apă. 

Soluţie de nitrat de plumb. Se dizolvă 6,5—6,7 g de azotat de 
plumb în 1 1 de apă. 

Soluţie standard de clorură de aluminiu. Se cîntăreşte 0,25 g 
de foiţă sau sîrmă de aluminiu pur şi curat într-un pahar 
mic şi se dizolvă în 40 ml de acid clorhidric 3N. Se trans¬ 
feră într-un balon gradat de 1 1 şi se diluează la volum cu 
apă. Această soluţie conţine circa 50 mg A1 2 0 3 la 1 ml (con¬ 
centraţia exactă poate să fie calculată din greutatea alumi¬ 
niului introdus). 

Etalonarea. Se transferă 25 ml din soluţia standard de aluminiu 
într-un flacon conic de 500 ml. Se) adaugă 5 ’ml de acid clorhidric N, 
150 ml apă şi 25 ml soluţie de CyDTA. Se adaugă suficientă soluţie tam¬ 
pon de hexametilentetramină pentru a aduce pH-ul soluţiei la o valoare 
în limitele 5—5,5, se adaugă cîteva picături de soluţie indicator şi se 
titrează excesul de soluţie de CyDTA cu soluţie de azotat de plumb pînă 
la apariţia în permanenţă a culorii violet. 

Se transferă, de asejnenea, 15 ml de soluţie de CyDTA într-un alt 
flacon conic de 500 ml, se adaugă 5 ml de acid'clorhidric N, 150 ml apă, 
suficientă hexametilentetramină (ca soluţie tampon) pentru a aduce pH-ul 
la 5—5,5 precum şi cîteva picături de soluţie indicator. Se titrează din 
nou cu soluţie de azotat de plumb pînă cînd se ajunge la culoarea violet 
stabil. 

Se calculează echivalenţa soluţiei de plumb faţă de soluţia CyDTA, 
iar de aici echivalenţa soluţiei CyDTA faţă de soluţia standard de alu¬ 
miniu. 

Mod de lucru. Se prepară o soluţie din probă de rocă, prin evaporare 
cu acid fluorhidric, acid azotic şi acid sulfuric, aşa cum s-a arătat mai 
înainte la metoda bazată pe precipitarea cu 8-hidroxichinolină, însă folo¬ 
sind numai 0,1 g de rocă fin măcinată. Se descompune orice reziduu prin 
topire, se adaugă extractul acid la soluţia principală de rocă pentru a se 
obţine un volum de soluţie de 30 ml şi se extrag ferul, titanul şi vana- 
diul cu o soluţie cloroform de cupferon. Se elimină tot materialul orga¬ 
nic, prin extracţie cu cloroform conţinînd puţină acetonă. 

Se transferă soluţia apoasă într-un pahar de 400 ml, se clăteşte 
pîlnia cu puţină apă şi se adaugă apa cu care s-a spălat la soluţia din 
pahar. Se adaugă 5 ml de acid percloric concentrat şi 5 ml de acid azo¬ 
tic concentrat, apoi se evaporă pînă la fumegarea acidului percloric. Ime¬ 
diat ce apar vapori, se adaugă cîteva picături de acid chorhidric concen¬ 
trat şi apoi se continuă evaporarea (v. nota 1). După circa 5 minute de 

fumegare se mai adaugă cîteva picături de acid clorhidric concentrat, 
operaţie care se repetă după alte 5 minute de fumegare. Se continuă 
evaporarea pînă la cristalizarea incipientă, apoi se lasă să se răcească, 
se adaugă 150 ml de apă, se încălzeşte pînă cînd soluţia devine limpede, 
după care se lasă să se răcească. 

Se adaugă 25 ml de soluţie de CyDTA (v. nota 2), soluţie tampon 
pentru a aduce pH-ul la 5—5,5 şi cîteva picături de soluţie indicator. Se 
titrează escesul de CyDTA cu soluţia de azotat de plumb pînă se obţine 
culoarea violet şi se calculează conţinutul de aluminiu din soluţie. 

Note 

1. Această evaporare cu acid clorhidric concentrat serveşte la vola¬ 
tilizarea cromului care se găseşte sub formă de clorură de cromit şi se 
poate sări peste ea în cazul rocilor sărace în crom. 

2. Aceasta asigură 10—15 ml de soluţie de CyDTA în exces pen¬ 
tru rocile care conţin în jur de 10»/o A1 2 0 3 ; cantitatea poate fi crescută 
pentru rocile care conţin mai mult oxid de aluminiu. 

3. Dacă manganul sau nichelul sînt prezente în conţinuturi mai 
mari decît „urme, acestea trebuie să se determine separat şi să se aplice 
corecţii la valoarea determinată a aluminiului (1 mg de MnO este echi¬ 
valent cu 0,72 mg ALO., iar 1 mg de NiO este echivalent cu 0,68 mg 

AIA)- 

4. După Mercy şi Saunders [31], vanadiul nu este eliminat complet 
în extracţia cupferonului. Interferenţa micilor cantităţi de vanadiu ră¬ 
mase poate să fie prevenită prin adăugarea a 3 picături de perhidrol 
concentrat (100 voi) în soluţie înainte de a adăuga indicator în vederea 
titrării cu soluţie de azotat de plumb. 


DETERMINAREA FOTOMETRICA CU 8-HIDROXICHINOLINA 


Acest procedeu a fost descris de Riley [12], In afară de îndepărta¬ 
rea silicei, nu se face vreo altă separare în prealabil. 

Reactivi: Soluţie de 8-hidroxichinolină. Se dizolvă 1,25 g reactiv în 
250 ml de cloroform pur şi se păstrează în refrigerator. 
Această soluţie se degradează încet, cu timpul, căpătînd o 
culoare brună, cînd trebuie aruncată. 

Soluţie reactivă de complexare. Se dizolvă 1 g de clorhidrat 
de hidroxilamină, 3,6 g de acetat de sodiu trihidratat şi 0,4 g 
de tetrahidrat sulfat de beriliu în 50 ml apă. Se adaugă 0,04 g 
de 2 :2'-dipiridil dizolvat în 20 ml de acid clorhidric 
0,2 N şi se diluează cu apă. Atenţie! înainte de manipulare 
compuşilor sau soluţiilor de beriliu citiţi introducerea de la 
capitolul 32. 

Soluţie standard de aluminiu de bază (etalon). Se dizolvă 0,106 
de aluminiu pur (fir sau foiţă) în acid clorhidric diluat, evi- 
tînd un exces, se transferă intr-un balon gradat de 1 1 şi 
se diluează la volum cu apă. Această soluţie conţine 200 ug 
Al 2 0 3 /ml. 

Soluţie standard de aluminiu de lucru (etalon secundar). Se 
pipetează 50 ml din soluţia de bază intr-un balon gradat de 
500 ml şi se completează cu apă pînă la semn. Această solu¬ 
ţie conţine 20 mg Al 2 0 3 ,/ml. 

Mod de lucru. Se descompune o porţie de 0,1 g probă de rocă silicatică 
măcinată fin, prin evaporare cu acizi (clorhidric, azotic şi perei orie) şi se 
diluează cu apă pînă la 500 ml, aşa cum s-a arătat la determinarea me¬ 
talelor alcaline. 

Se pipetează 5 ml din această soluţie de rocă într-o pîlnie de sepa¬ 
rare de 75 sau 100 ml, se adaugă 5 ml de apă şi 10 ml din soluţia de 
reactiv de complexare (măsurată cu o ,,pipetă automată* 4 sau cu un instru¬ 
ment similar adecvat şi nu cu pipeta obişnuită — vezi pag. 324) şi 
se lasă să stea timp de cîteva minute. Se adaugă apoi 20 ml din soluţia 
reactivă de 8-hidroxichinolină. Se astupă ermetic, se inversează pîlnia 
şi se descarcă de presiune prin deschiderea pentru o clipă a robinetului. 
Se închide robinetul şi se scutură timp de 5—8 minute, reducînd pre¬ 
siunea la anumite intervale. Se lasă să se separe în strate, se trece stratul 
organic printr-un tampon de hîrtie de filtru (însertat în tubul pîlniei) 
intr-un balon gradat de 25 ml. Se clăteşte pîlnia de separare de trei ori 
cu 3—4 ml de cloroform şi se adaugă acest lichid care a servit pentru 
spălare la soluţia din balonul gradat. Se diluează la volum cu cloroform. 

Se măsoară densitatea optică într-o celulă de 1 cm, de preferinţă 
astupată, folosind cloroform ca soluţie de referinţă, cu spectrofotometrul 
potrivit pentru lungimea de undă de 410 mm. Se măsoară, de asemenea, 
densitatea optică a unui soluţii reactive martor, preparată în acelaşi mod 
ca şi soluţia de lucru, dar fără să se dizolve în ea material de rocă. 

Etalonarea. Se transferă alicote de 0—10 ml din soluţia standard de 
aluminiu conţinînd 0—200 pg A1 2 0 3 în pîlnii de separare de 75 sau 
100 ml şi se diluează cu apă fiecare pînă la 10 ml, dacă este necesar. 
Se adaugă agentul de complexare şi soluţia de hidroxichinolină, apoi se 
extrage complexul de aluminiu, în modul în care s-a arătat mai îna¬ 
inte. Se măsoară densitatea optică a fiecărui extract în comparaţie cu 
densitatea optică a cloroformului în cuve de 1 cm, la o lungime de undă 
de 410, nm, ca şi în cazul extractului de probă, şi se construieşte graficul 
relaţiei dintre densitatea optică şi concentraţia de aluminiu. 

Note 

1. Complexul de aluminiu este galben curat şi dă o soluţie de cu¬ 
loare galben pur în cloroform. Dacă pH-ul soluţiei apoase este prea mic, 
ferul nu va fi redus în totalitate de către hidroxichinolină şi va rezulta 
un extract verde. Pentru a preveni acest lucru, se va creşte concentraţia 
soluţiei tampon, pentru a aduce pH-ul la o valoare cuprinsă între 4 9 
şi 5. 

2. Pentru titaniul care, eventual, se găseşte în soluţia în care este 
dizolvată proba de rocă este necesară o mică corecţie. Aceasta poate să 
fie stabilită adăugind 10 mg TiO, (echivalent cu l»/ 0 Ti0 2 în soluţia de 
probă de rocă) la 100 pg A1 2 0 3 , iar cînd se execută extracţia cu 8-hidro- 
xichinolină (cum este cazul soluţiilor de etalonare) măsurînd densitatea 
optică crescută datorită numai prezenţei titaniului. 


DETERMINAREA FOTOMETRICA CU VIOLET 
DE PIROCATECHINA 


Acest procedeu, pus la punct de Wilson şi Sergeant [14], este bazat, 
de asemenea, pe folosirea cupferonului pentru îndepărtarea elementelor 
care înterferă în determinare. 

Reactivi: Violet de pirocatechină (soluţie). Se dizolvă 0,075 g reactiv în 
50 ml apă. 

Soluţie de clorhidrat de hidroxilaminâ. Se dizolvă 10 g de reac¬ 
tiv în 100 ml apă. 

Soluţie tampon. Se dizolvă 50 g de acetat de amoniu în 450 ml 
apă, aducînd pH-ul la 6,2 prin adăugare de acid acetic (fo¬ 
losind un pH-metru) şi se diluează la 500 ml cu apă. 

Cupferon 

Cloroform 

Soluţie standard de aluminiu de lucru. Se diluează soluţia de 
bază (preparată aşa cum s-a arătat la metoda anterioară) cu 
apă, pentru a obţine o soluţie de lucru conţinînd 4 pg| 
Al 2 0 3 /ml. 

Mod de lucru. Se descompune o cantitate de 0,1 g de probă de rocă sili- 
catică sub formă de pulbere, prin evaporare cu acid fluorhidric şi acid 
sulfuric, aşa cum s-a arătat mai înainte, şi se extrag ferul, titaniul, vana- 
diul şi zirconiul cu cupferon. Se transferă soluţia apoasă într-un balon 
gradat de 250 ml şi se diluează cu apă la volum. Se pipetează o alicotă 
din această soluţie conţinînd pînă la 40 (ug de aluminiu într-un pahar 
de 100 ml şi se diluează pînă la 20 ml cu apă. Se adaugă 2 ml soluţie de 
perclorat de hidroxilaminâ, 2 ml soluţie de violet de pirocatechină şi 
5 ml de soluţie tampon. Se amestecă bine şi se aduce pH-ul la 6,1—6,2 
adăugind cu atenţie amoniac (se măsoară cu pH-metrul) şi avînd grijă 
ca soluţia să nu devină distinct alcalină. 

Se clăteşte soluţia cu puţină apă şi se trece într-un balon gradat, 
apoi se adaugă 50 ml soluţie tampon şi se diluează la volum cu apă. Se 
lasă să stea timp de 2 ore, apoi se măsoară densitatea optică în cuve 
de 1 cm cu spectrofotometrul potrivit la lungimea de undă de 580 nm. 
Se determină, de asemenea densitatea optică a soluţiei martor prepa¬ 
rată în acelaşi mod dar fără a dizolva în ea pulbere din proba de rocă. 

Etalonarea. Se transferă alicote de pînă la 20 ml din soluţia stan¬ 
dard de aluminiu conţinînd pînă la 80 pg de A1 2 0 3 în pahare de 100 ml 
şi în fiecare pahar se diluează soluţia pînă la 20 ml, după caz. Se adaugă 
perclorat de hidroxilamină, violet de pirocatechină şi soluţii tampon, iar 
în continuare se procedează ca şi cu soluţia de rocă. Se construieşte grafi¬ 
cul relaţiei dintre densitatea optică şi concentraţia de aluminiu, obţinînd 
curba de etalonare. 

8. ARGINT, AUR ŞI METALE PLATINICE 


OCURENŢA 


Hamaguchi şi Kuroda [1] au constatat că rocile bazice conţin ceva 
mai mult argint decît cele acide (tabelul 10). Această estimare contrazice 
pe aceea care derivă din considerente de electronegativitate şi potenţial 
de ionizare, care indică că argintul se acumulează în topituri reziduale 
[2], Această anomalie aparentă a comportării argintului se datoreşte 
faptului că el este îndepărtat cu uşurinţă din topiturile silicatice, fiind 
încorporat în faza sulfidică. Mineralele galenă şi calcopirită sînt indicate 
ca principale purtătoare de argint. Din aceste sulfuri se extrage cea mai 

mare parte a producţiei de 
argint, întrucît mineralele de 
argint se găsesc sporadic. Ar¬ 
gintul nativ, cînd se găseşte, 
conţine, de regulă, mari can¬ 
tităţi de alte elemente, în spe¬ 
cial aur şi cupru. Alte mine¬ 
rale de argint sînt cerargiritul 
—AgCl, bromiritul—AgBr, 
iodiritul—Agi, embolitul— 
Ag(ClBr), argentitul—Ag,S, 
stephanitul—Ag 5 SbSj, prous- 
titul—Ag s AsS 3 , hessitul— 
Ag.Te. 

Cercetări efectuate de Vincent şi Crocket l[3] asupra rocilor din 
intruziunea de la Skaergaard arată că, în medie, conţinutul de aur din 
roci silicatice este cuprins în intervalul 1—10 ppb. Valori destul de' 
apropiate au stabilit şi De Grazia şi Haskin [4] pentru o gamă largă de 
roci silicatice şi alte tipuri de roci (tabelul 11). 

Ţinînd seama de distribuţia destul de uniformă a aurului în roci 
silicatice De Grazia şi Haskin [4] sugerează că aurul se prezintă sub formă 
de particule fine, posibil coloidale, care rămîn inerte din punct de ve¬ 
dere chimic în cursul proceselor geochimice, tinzînd să rămînă suspen¬ 
date în topituri sau soluţii. 


Tabelul 10. Conţinuturile medii de argint ale 
rocilor silicatice 


Tipul de rocă 


Conţinut de Ag, ppb* 


Ultrabazice 

Bazice 

Intermediare 

Acide 


60 

110 

73 

46 


Media conţinutului în crusta terestră, ppb 
* Părţi per biliari (miliard), adică 10“°. 

Tabelul 11. Conţinuturile medii de aur în unele grupe de roci 


Tipul de rocă 

Aur, ppb 

Roci aci'de magmatice şi metamorfice 

2,4 

Roci bazice magmatice şi metamorfice 

2,6 

Bazalte din dorsala medio-altlantică 

10 

Carbonaţi 

2,5 

Argile şi şîstoase 

4,7 

Gresii 

6,0 

Argile (sedimente) pelaiguce 

12 


Valori mai mari ale conţinuturilor de aur au fost determinate de 
Shcerbakov şi Perezhogin [5] (tabelul 12). 


Tabelul 12. Conţinuturile medii de aur din unele roci şi minerale 


Roca sau mineralul 

Au, ppb 

Roca sau mineralul 

Au, ppb 

Granit 

3,2 

Calcare şi marne 

3,2 

Granodiori't 

4,0 

Moscovit 

3,8 

Cuarţ porfiric 

5,4 

Sfen 

3,9 

Sienite 

4,4 

Biotit 

4,0 

Biorite 

3,5 

FekUspat 

4,0 

Gabbrouri din Altai-Sayan 

6,4 

Amfiboli 

5,9 

Gabbro din trape 

10,0 

Cuarţ 

11 

Gabbro neutru 

8,7 

Turmalină 

12 

Diabaze şi porfirite 

6,5 

Olivină 

14 

Roci ultrabazice 

9,4 

Piroxeni 

16 

Argile şistoase şi gresii 

3,6 

Magneţi t' 

48 


Se poate aprecia că deşi pot exista diferenţe regionale în distri¬ 
buţia aurului, sînt necesare încă lucrări prin care să se stabilească valori 
de încredere ale abundenţei acestui metal. 

Spre deosebire de argint, principala sursă de aur o formează zăcă¬ 
minte conţinînd aur liber sau nativ. In condiţii favorabile, rocile care 
conţin chiar numai 3—4 ppm aur pot fi exploatate economic. Alte mine¬ 
rale de aur, care apar uneori drept curiozităţi, sînt calveritul—AuTe,, 
petzitul —(Ag, Au) 2 Te şi silvani tul—AuAgTe 4 . Cantităţi apreciabile de 
aur conţin unele sulfuri şi arseniuri. 

Metalele platinice se aseamănă cu aurul prin aceea că apar, de re¬ 
gulă, în stare metalică. Ele apar aproape întotdeauna asociate intre ele 
şi adeseori împreună cu aur, cupru şi alte metale. Există un număr mic 
de metale platinice, între care sulfuri şi telururi. 

Metalele platinice nu substituie alte metale în reţelele silicaţilor 
care formează roci, ci tind să cristalizeze în formă metalică. Din această 
cauză ele nu au o distribuţie uniformă [6] şi este dificil să se preleveze 
probe reprezentative pentru analize. Aceasta rezultă şi din lucrările unor 

analişti care au încercat să evalueze conţinutul de metal platinic după 
probe prelevate dintr-o singură deschidere în rocă şi au observat că 
există un interval mare de variaţii (chiar la dublu) între conţinuturile 
determinate din eşantioane vecine. 

Determinarea metalelor din această grupă este dificilă şi erorile 
de analiză foarte diferite. 

Se cunosc puţine date despre distribuţia acestor 6 metale în roci 
silicatice şi, din motivele arătate mai sus, multe dintre rezultate nu sînt 
de încredere adică sînt atipice. Crocket şi Skippen [7] au determinat 
1,9 ... 1,2 ppb palladiu în bazalte oceanice de geneză neorogenă şi 8,2 ppb 
în bazalte de provenienţă orogenă şi continentală. Pentru W-l s-a esti¬ 
mat o valoare de 16 ppb, iar pentru G-l o valoare de 1,6 ppb. Alte date 
asemănătoare au fost înregistrate de Wright şi Fleischer [6], Vinogradov 

[8] menţionează cîteva determinări efectuate de cercetători mai vechi, 
între care şi valoarea de 40 ppb pentru inridiu în roci bazice. Pentru 
platină s-au menţionat valori de 0,5 şi 0,3 ppm în roci ultrabazice, 0,2 
şi 0,1 ppm în roci bazice şi 0,02 ppm în roci acide. Aceste valori par să 
fie mai mari decît cele reale şi necesită o revizuire care este posibilă cu 
metodele mai sensibile existente în prezent. Astfel Baedecker şi Ehmann 

[9] au raportat conţinuturi de iridiu de sub 0,07 şi 0,05 ppb în G-l şi W-l 
respectiv, în timp ce Sarma, Sen şi Chowdhury [10] au obţinut 8,2 şi 
9,2 ppb platină din aceste roci. 

Osmiul este menţionat cu valori de 0,05 ppb şi G-l şi 0,026 ppb în 
W-l de către Morgan [11], Valori ceva mai mari (0,2 şi 0,46 ppb) au 
raportat Bate şi Huizenga [12], 

Pentru rhodiu şi rutheniu nu există date demne de încredere în 
ce priveşte ocurenţa în roci silicatice sau de alt tip. 


DETERMINAREA ARGINTULUI DIN ROCI SILICATICE 


La nivelurile concentraţiilor care se întîlnesc în roci silicatice, argin¬ 
tul nu poate fi determinat direct prin metode gravimetrice sau titrime- 
trice. Metodele gravimetrice se folosesc, totuşi, de multă vreme în com¬ 
binaţie cu o concentrare prealabilă, cum este procedeul docimaziei, care 
permite să se ia în analiză cantităţi mari de probă. Spectrografia de emi¬ 
sie şi metode spectrofotometrice au fost combinate, de asemenea, cu 
procedeele docimaziei sau cu o fază de extracţie, în scopul creşterii sen¬ 
sibilităţii. Aceste metode, deşi larg utilizate, sînt în prezent în mare 
măsură depăşite de metode bazate pe spectroscopia de absorbţie atomică, 
care sînt relativ directe şi de mare sensibilitate. 

Se foloseşte, de regulă, o flacără de aer-acetilenă şi absorbţia se 
măsoară la 238,1 nm. Interferenţele sînt puţine, cea mai puternică fiind 
din partea aluminiului. Din acest motiv, precum şi în scopul creşterii sen¬ 
sibilităţii, majoritatea analiştilor efectuează o concentrare prealabilă, care 

poate să fie docimazia cu globulă de metal topit [23, 24] sau o extracţie 
cu reactiv organic. Dintre reactivii sugeraţi se menţionează tiofosfat’ul 
de triizooctil, trifenilfosfina, difeniltioureea, ditizona şi dietilditiocarba- 
matul. 

Sînt descrise şi metode de determinare prin absorbţie atomică prin 
volatilizare directă din roci silicatice. 

Metoda care se prezintă aici are la bază descrierea lui Chao et al. 
[25]. In această metodă, pentru a se recupera argintul prezent în struc¬ 
turile silicatice, s-a înlocuit etapa dizolvării în acid prin evaporare cu 
acid fluorhidric. 

Reactivi: Soluţie de tiofosfat de triizooctil. Se transferă 70 ml de me- 
tilizobutilcetonă într-un balon gradat şi se diluează la volum 
cu tiofosfat de triizooctil. 

Soluţie etalon de argint de bază. Se dizolvă 0,157 g de azotat 
de argint pur şi uscat în puţină apă în care s-au pus cîteva 
picături de acid azotic şi se diluează la 1 1 cu acid azotic 
0,1 M. Această soluţie conţine 100 pg argint per ml. Se păs¬ 
trează într-un dulap sau într-o sticlă de culoare închisă. 

Soluţie etalon de argint pentru lucru. Se prepară cînd se folo¬ 
seşte, prin diluarea unor alico te adecvate din soluţia de bază, 
cu acid azotic 6 M. 

Mod de lucru. Se cîntăreşte 1 g de pulbere de rocă într-o capsulă de 
platină, se umezeşte ou puţină apă, apoi se adaugă 5 ml acid sulfuric 20 N, 
2 ml acid azotic concentrat şi 10 ml acid fluorhidric concentrat. Se eva¬ 
poră pînă la fumegarea acidului sulfuric. Se lasă să se răcească, se clă¬ 
teşte şi se diluează, cu puţină apă, se adaugă 2 ml acid azotic concentrat 
şi din nou se evaporă, de data aceasta pînă la uscare. 

Se umezeşte reziduul cu acid azotic concentrat şi, în continuare, 
folosind în total 4 ml de acid, se transferă într-un vas de extracţie. Acesta 
poate fi un flacon tubular, conic, sau orice vas cu capacitatea de circa 
25 ml, care se poate astupa cu un dop sau închide etanş printr-un alt 
sistem. Se clăteşte capsula cu 6 ml de apă, care se toarnă apoi în fla¬ 
con. Se adaugă, prin pipetare, 3 ml soluţie de tiofosfat de triisooctil, 
se astupă tubul sau flaconul şi se agită prin scuturare, timp de 1 minut, 
pentru aiextrage argintul. Se lasă să se separe fazele. 

Se aspiră extractul organic în flacăra de aer-acetilenă a unui spec- 
trofotometru de absorbţie atomică echipat cu un catod tubular de argint, 
înregistrînd absorbţia la lungimea de undă de 328,1 nm. 

Se înregistrează, de asemenea, absorbţia extractelor preparate simi¬ 
lar din părţi alicote preluate din soluţia etalon de lucru, care conţine 
0,05 pînă la 20 pg _Ag. Fiecare parte alicotă trebuie diluată la 10 ml, 
cu acid azotic 6 M înainte de extracţia cu tiofosfat triizooctil, cum s-a 
arătat mai înainte. 

Note 

1. Autorii arată că metoda poate fi folosită pentru probe de rocă 
ce conţin 50 ppb pînă la 20 ppm Ag. O probă în greutate ceva mai mare 


7 — Metode chimice de analiză a rocilor 

se poate lua pentru roci cu conţinut redus de argint. Pentru roci cu con¬ 
ţinuturi mai mari, soluţia acidă conţinînd proba dizolvată poate fi dilu¬ 
ată la volum cu acid azotic 6 M, din care se preia o parte alicotă de 
10 ml pentru extracţie. 


DETERMINAREA AURULUI DIN ROCI SILICATICE 


Importanţa economică a aurului şi interesul faţă de prezenţa lui 
în rocile silicatice chiar în cantităţi reduse au condiţionat căutări’ pen¬ 
tru punerea la punct a unor metode de analiză de mare acurateţe la con¬ 
ţinuturi de ordinele ppm sau ppb. Se aplică pentru determinare proce¬ 
deele clasice ale docimaziei, adeseori completate cu determinări gravi¬ 
metrice, adică cîntărirea directă a aurului metalic după colectarea lui 
într-o globulă de plumb, urmată de scorificare şi cupelare în scopul înde¬ 
părtării plumbului, şi separare pentru îndepărtarea argintului. O îmbu¬ 
nătăţire a sensibilităţii se poate obţine completînd determinarea prin 
metode spectrochimice de emisie sau spectrofotometrice, aşa cum a proce¬ 
dat Chow et al. [26], Mihalca şi Resmann au constatat că docimazia este 
supusă la erori considerabile, care, cel puţin în parte, se transmit în pro¬ 
cedeele docimazice cu topire în creuzet ca mecanism de colectare şi con¬ 
centrare pentru determinare prin absorbţie atomică. 

Dintre metodele fluorimetrice de determinare a aurului se menţio¬ 
nează cele bazate pe folosirea rodaminei B [14] şi a butilrodaminei S[27], 
Metodele nu au avut o largă audienţă, probabil din cauza uşurinţei rela¬ 
tive cu care aurul poate fi determinat prin spectroscopia de absorbţie 
atomică. Linia cea mai sensibilă este de 242,8 nm, iar atunci cînd se 
foloseşte o flacără aeracetilenică se produc interferenţe neînsemnate, în¬ 
deosebi dacă se face o extracţie în soluţie organică. Există o amplă lite¬ 
ratură asupra acestei metode, inclusiv în ceea ce priveşte folosirea unui 
cuptor de grafit. Dintre procedeele de concentrare se menţionează ex¬ 
tracţia cu metilizobutilcetonă, sulfură de dibutil şi alcool izoamilic, pre¬ 
cum şi precipitarea cu seleniu şi telur ca colectori. 

Metoda care se prezintă mai jos, avînd la bază cea descrisă de 
Rubeska et al. [28], cu modificări efectuate de Parkes şi Murray-Smith 
[29], pleacă de la un atac acid al probei fin măcinate. Această meitodă 
este utilizată pentru recuperarea aurului şi altor metale preţioase din roci 
şi minerale silicatice, părînd a fi justificată, în mare măsură, de modul 
de distribuţie a aurului în aceste roci, cu condiţia ca sulfurile şi alte 
cîteva minerale accesorii să fie descompuse în prealabil. Trebuie reţi¬ 
nut, însă, că în fracţia silicatică ce se aruncă rămîn cantităţi foarte mici 
de aur. Un procedeu modificat, descris de Rubeska et al. [28], comportă 
evaporarea cu acid fluorhidric pentru descompunerea materialelor sili¬ 
catice. 

Reactivi: Clorură de sodiu 

Soluţie de sulfură de dibutil. Se dizolvă 14,6 g de reactiv în 
500 ml de diizobutilcetonă. Reactivul se păstrează într-o 
sticlă închisă ermetic, la întuneric, pentru a întîrzia oxi- 
darea. 

Soluţie standard de aur de bază. Se dizolvă 0,1 g de aur în- 
tr-un amestec de 8 ml acid chlorhidric concentrat şi 2 ml 
acid azotic concentrat. Se evaporă pe o baie/ de apă pînă 
aproape de uscare, se dizolvă în acid clorhidric 2 M, se 
transferă într-un balon gradat de 100 ml şi se diluează la 
volum cu acid 2 M. Această soluţie conţine 1 mg Aur/ml. 

Soluţie etalon de aur pentru lucru. Se prepară cînd se între¬ 
buinţează, prin diluarea unei părţi alicote din soluţia de 
bază cu acid clorhidric 2 M, obţinîndu-se o soluţie etalon 
de lucru conţinînd 1 pg Au/ml. 

Mod de lucru. Se cîntăreşte o cantitate de circa 25 g probă de rocă adusă 
în stare de pulbere într-o capsulă de cuarţ sau porţelan şi se amestecă 
intim cu 10 g azotat de amoniu (v. nota 1). Se trece capsula într-un 
cuptor cu muflă şi se ridică temperatura de-a lungul unei perioade de 1 
oră pînă la temperatura de aproximativ 650°, menţinînd această tem¬ 
peratură timp de 30 minute. Se scoate capsula, se lasă să se răcească 
şi apoi se sfărîmă sinterul cu o baghetă de sticlă cu un capăt aplatizat. 
Se transferă materialul într-un pahar de laborator de 600 ml. 

Se adaugă 3 g clorură de sodiu şi 60 ml acid clorhidric concentrat. 
Se lasă să stea timp de 20 minute, apoi se adaugă 20 ml acid azotic con¬ 
centrat. Se pune la fierbere, amestecînd, dacă este necesar, pentru a nu 
se forma aglomerate, timp de 30 minute, apoi se evaporă pînă aproape la 
fierbere, pe o baie de,abur (v. nota 2). 

Se dizolvă sărurile solubile, prin încălzire cu 50 ml de acid clor¬ 
hidric 2 M, se lasă să se depună reziduul, şi se toarnă lichidul de dea¬ 
supra (supernatant) într-un tub centrifug de 100 ml. Se spală reziduul 
cu alte porţii mai mici de acid clorhidric fierbinte, adăugind lichidul care 
rezultă de la spălare la soluţia principală, şi se centrifughează, pentru a 
îndepărta materialul nedizolvat (v. nota 3). 

Se transferă soluţia într-o pîlnie de separare de 250 ml, se adaugă 
prin pipetare 5 ml soluţie de sulfură de dibutil şi se scutură timp de 5 
minute. Se lasă să se separe fazele. Se aspiră faza organică într-o fla¬ 
cără aer-acetilenică a spectrofotometrului de absorbţie atomică, echipat 
cu un tub catodic de aur şi se măsoară absorbţia la lungimea de undă de 
242,8 nm (v. nota 4). 

Se măsoară, de asemenea, absorbţia unei soluţii reactive martor 
preparată după procedeul uzual, şi a unor soluţii etalon, preparate prin 
extracţia din acid clorhidric a unor alicote de soluţie etalon pentru lu¬ 
cru conţinînd 1—5 pg aur. 

Procedeu cu descompunerea probei în acid flu- 
orhidric. Se procedează identic ca şi mai înainte (Mod de lucru), dar 

trecînd sinterul dezintegrat într-o capsulă de PTFE. Se umezeşte cu apă 
şi se adaugă 30 ml de acid fluorhidric concentrat, precum şi 20 ml acid 
percloric concentrat. Se evaporă, mai întîi pînă la fumegarea acidului 
percloric, apoi pînă la uscare. Se lasă să se răcească, se umezeşte cu apă, 
se adaugă 10 ml de acid fluorhidric concentrat şi 5 ml acid percloric 
şi se evaporă din nou pînă la uscare. Se dizolvă reziduul care rămîne, 
prin încălzire cu 20 ml acid clorhidric concentrat şi 8 ml acid azotic 
concentrat. Se evaporă aproape pînă la uscare (dar fără a se usca), se 
dizolvă reziduul în acid clorhidric 2 M şi se continuă determinarea aşa 
cum se arată mai înainte. 

Note 

1. Ideal ar fi să se folosească pulbere de azotat de amoniu, însă, 
din cauza pericolului de explozie, materialul macrocristalin nu va fi zdro¬ 
bit în mojar; se va folosi doar materialul cel mai fin de care se dispune. 
Prin descompunerea controlată a azotatului de amoniu rezultă oxid de 
azot care stimulează oxidarea şi menţine materialul de probă în stare 
poroasă. 

2. Parkes şi Murray-Smith [25] menţionează reducerea la o valenţă 
mai mică, deci pierderi la extracţie, atunci cînd soluţiile sînt evaporate 
pînă la uscare. 

3. Sînt menţionate cazuri în care hîrtia de filtru reduce aurul din 
soluţie; din acest motiv se preferă centrifugarea în locul filtrării. 

4. Din extractul de sulfură de dibutil se poate determina, în afară 
de aur, şi paladiul. Spectrometrul de absorbţie atomică, trebuie echipat 
cu o lampă de paladiu iar absorbţia trebuie măsurată la lungimea de 
undă de 247,5 nm. 


DETERMINAREA METALELOR PLATINICE 
DIN ROCI SILICATICE 


Ca şi pentru argint şi aur, metodele tradiţionale de determinare a 
celor şase metalei din această grupă au la bază docimazia cu topire în 
creuzet [15], în unele laboratoare, determinarea gravimetrică finală a 
fost înlocuită cu spectrografia de emisie sau cu spectroscopia de absorb¬ 
ţie atomică [23, 24], 

Grimaldi şi Schnepfe au determinat conţinuturi de paladiu de ordi¬ 
nul ppb folosind o probă de 10 g, prin dizolvare în acid, extracţie cu 
apă regală, coprecipitare cu adăugare de platină şi telur şi determinare 
spectrofotometrică cu paranitrosodimetilanilină. Dintre alţi reactivi care 
formează compuşi coloraţi cu metale plitinice se menţionează clorhidra- 
tul de mepazină pentru osmiu, l-fenil-2-tetrazolin-5-tiolon pentru pla¬ 
tină şi paladiu şi rodamina 6 G pentru platină. Determinările ruteniului 

şi osmiului, solubile în acizi, se bazează pe volatilizarea Ru0 4 şi 0s0 4 
din acid percloric oxidant, măsurare spectrofotometrică cu acid sulfani- 
lic şi N, N-dimetilanilină şi tiocianat. 

Fishkova [30] a descris un procedeu de determinare a platinei şi 
paladiului (cu aur) prin absorbţie atomică, cu extracţie acidă. Rubeska 
et al. au descris un procedeu de determinare a paladiului (de asemenea 
cu aur), folosind fie o extracţie, fie o evaporare cu acid fluorhidric.i 
Această metodă este prezentată în detaliu în paragraful anterior. O 
metodă bazată pe atac cu acid fluorhidric şi dizolvare în apă regală a 
fost descris de Simonsen [31] pentru determinarea platinei din roci 
bazice. Sensibilitatea la determinare prin spectroscopie de absorbţie ato¬ 
mică se îmbunătăţeşte dacă se face o extracţie cu ditizonă, dar ea rămîne 
insuficientă pentru majoritatea rocilor silicatice. 

9. ARSENIU 


OCURENŢA 


Multe dintre datele mai vechi asupra ocurenţei şi distribuţiei arse- 
niului în roci şi minerale silicatice sînt evident neveridice. Primul studiu 
de un adevărat interes a fost, probabil, cel publicat de Onishi şi San- 
dell [1], care au extras arseniul dVi silicaţi prin distilare sub formă de 
arsină—AsH 3 . Din tabelul 13, adaptat după date prezentate în articolul 
lor, ei arată că conţinutul de arseniu în diferite tipuri de roci variază. 
Diferenţele sînt prea mici pentru a putea stabili un criteriu cu certitu¬ 
dine. Este olar, totuşi că arseniul nu însoţeşte exclusiv sau îndeosebi, vre¬ 
unul dintre constituienţii majori ai rocilor silicatice. 


Tabelul 13. Conţinuturile de arseniu ale unor roci magmatice 



| Conţinutul de As, ppm 

Tipul de rocă 



media 

intervalul 

Riolite, felslte, tipărite 

3,5 

0,7- 7,5 

Sticle silicice vulcanice 

5,9 

2,0-12,2 

Roci granitice 

1,7 

0,0— 8,5 

Roci intermediare 

2,4 

0,5-13,5 

Eazalte şi diaibaze 

1,9 

0,6- 9,0 

Gabbrouri 

1,4 

0,3— 5,6 

Peridotite, dunite etc. 

1,0 

0,3- 3,0 

Serpentine 

2,8 

0,8-15,8 


Argilele conţin mai mult arseniu decît rocile magmatice, cele mai 
bogate în acest element fiind acele argile care conţin sulfuri minerale 
şi substanţă cărbunoasă. Onishi şi Sandell estimează conţinutul în arseniu 
al argilelor ca fiind de 10+5 ppm, iar gama de conţinuturi determinate 
în 20 de probe individuale analizate (provenite în principal din Statele 
Unite) a fost de 0,8'—59 ppm [1], 

Conţinuturile întîmplătoare, neobişnuit de mari, întîlnite uneori 
atît în roci magmatice cit şi în roci sedimentare, pot să fie atribuite mai 
ales prezenţei arsenopiritei şi altor sulfuri minerale care conţin arseniu. 
De notat este şi asocierea arseniului cu cobaltul [2], 

CONSIDERAŢII ASUPRA METODELOR DE DETERMINARE 


Distilarea sub formă de arsină—AsH 3 , deşi este un procedeu tradi¬ 
ţional pentru extracţia arseniului, folosit şi de Onishi şi Sandell la analiza 
rocilor silicatice, prezintă dezavantajul că foloseşte reactivi care pot să 
conţină arseniu în cantităţi similare cu cele din proba de rocă supusă 
analizei. 

Un alt procedeu de distilare frecvent utilizat este acela de a extrage 
clorura arsenioasă în soluţie apoasă de acid clorhidric la o temperatură 
care nu depăşesc 108°. La această temperatură, nici stibiul nici staniul 
nu vor distila. Germaniul, eventual prezent în proba de rocă, va însoţi 
arseniul, părînd să nu interfere, totuşi, la determinarea acestuia. în 
distilat pot să fie extrase, de asemenea, mici cantităţi de seleniu [4]. în 
cazurile în care din aceeaşi soluţie pot să fie determinate atît arseniul 
cît şi stibiul, de exemplu prin polarografie [5], atunci se pot folosi tem¬ 
peraturi mai mari pentru trecerea ambelor elemente în distilat. Detalii 
asupra acestui procedeu sînt date la capitolul Stibiu. 

Extracţia iodurii de arseniu cu tetraclorură de carbon din soluţii de 
acid clorhidric 9—12 M [6] nu pare să se aplice la roci silicatice sau 
carbonatice, dar poate să fie un procedeu de separare cu valoare de al¬ 
ternativă la distilare sau la tehnica co-cristalizării, cum este, de exemplu, 
cea descrisă de Portman şi Riley [7], 

In etapele iniţiale ale descompunerii rocii, dacă se foloseşte acid 
fluorhidric se pot produce pierderi de arseniu sub formă de fluorură 
arsenioasă care este volatilă. De aceea este de preferat să se recurgă ia 
topire cu alcalii. Pentru determinarea arseniului din argile marine, Rader 
şi Grimaldi [4] au folosit cu rezultate bune atît topirea cît şi descompu¬ 
nerea cu acizi. 


DETERMINAREA SPECTROFOTOMETRICA 


Pentru determinarea fotometrică a arseniului se folosesc numeroase 
procedee, multe dintre ele fiind bazate pe formarea unui complex de 
arsenomolibdat, care este redus, apoi, la albastru de molibden. Silicea şi 
fosforul, care formează complecşi similari, coloraţi în galben,, ce pot să fie 
reduşi la albastru de molibden, interferă dacă nu sînt eliminate în pri¬ 
mele stadii ale analizei. Din acest motiv se recomandă ca balonul cotat 
care se foloseşte să se umple cu acid sulfuric concentrat şi să fie lăsat 
aşa pînă a doua zi. 

Pentru reducerea arsenomolibdatului s-a folosit clorură stanoasă, 
dar culoarea albastră care a rezultat s-a dovedit a fi instabilă [8, 9]. Pen¬ 
tru a se obţine albastru stabil s-a folosit hidrazină [10] şi acid ascor- 

bic [11], însă reducerea este lentă, necesitînd citeva ore pentru dezvolta¬ 
rea completă a culorii. Portman şi Riley [7] au sugerat să se folosească un 
reactiv colorat mixt, conţinînd molibdat de amoniu, acid ascorbic şi o 
sare de stibiu; rezultă un albastru de arseniu-molibden printr-o reacţie 
analogă cu aceea descrisă pentru determinarea fosforului [12]. 

Este necesar să se facă un compromis între o sensibilitate satisfăcă¬ 
toare faţă de arseniu obţinută la concentraţii ridicate de acid şi dezvolta¬ 
rea rapidă a culorii favorizată de aciditatea scăzută. Un factor major în 
formarea albastrului de molibden îl constituie proporţiile relative de 
acid şi molibden prezente — cantitatea de agent reducător fiind de im¬ 
portanţă minoră, cu condiţia ca ea să nu depăşească nivelul critic [7]. 

Spectrul de absorbţie al soluţiei de albastru de molibden (fig. 10) 
se aseamănă cu acela care se obţine prin reducerea soluţiilor de silicomo- 
libdat sau fosfomolibdat la absorbţia maximă care are loc la lungimea 
de undă de 835 nm (Pentru reactivul pe bază de antimoniu pe care l-au 
folosit, Portmann şi Riley recomandă o lungime de undă ceva mai mare, 
anume de 866 nm). Curbele liniare de etalonare arată că legea Beer- 
Lambert este valabilă cel puţin pînă la conţinutul de 2,5 ppm As (adică 
250 igg la 100 ml de soluţie), ceea ce acoperă gama de concentraţii care 
se găsesc în mod normal în roci silicatice, carbonatice şi de altă compo¬ 
ziţie (limita inferioară a acestor concentraţii se arată în fig. 11). 

O altă metodă spectrofotometrică pentru determinarea arseniului 
se bazează pe culoarea roşie pe care o dă sarea de argint a dietilditiocar- 
bamatului (fig. V) în soluţie de piridină [13, 14], Pentru a forma un com¬ 
plet, este necesar ca arseniul să fie redus la arsină, pentru care trebuie 
să se folosească zinc fără impurităţi de arseniu, precum şi acid clorhidric. 
Complecşi similari, însă de sensibilitate ceva mai redusă, formează de 
asemenea stibiul şi germaniul, care pot să interfere însă prezenţa unor 

Fig. 12. Spectrele de absorbţie ale complecşilor de 
arseniu, stibiu şi germaniu formaţi cu ditiocarba- 
mat. 



conţinuturi foarte mici din aceste elemente în rocile silicatice nu duce 
la erori importante. Spectrele de absorbţie ale celor trei complecşi sînt 
arătate în fig. 12. 

METODA CU ALBASTRU DE MOLIBDEN CU DESCOMPUNERE 

IN ACIZI 

Rader şi Grimaldi [4] au argumentat că arseniul din unele argile 
marine poate să fie extras prin simpla descompunere cu acid. în acest 
caz roca supusă analizei nu este intens atacată însă toate sulfurile pre¬ 
zente sînt descompuse complet. Acest procedeu, care evită o topire alca¬ 
lină, nu poate fi recomandat pentru cazurile în care arseniul este prezent 
în cantităţi foarte mici, nici cînd el este prezent în matricea silicatică. 

Reactivi: Sulfat de hidrazină 

Bromură de potasiu 

Reactiv colorant. Se prepară două soluţii separate, A şi B. în 
felul următor. Pentru soluţia A se dizolvă 10 g de molibdat 
de amoniu în 250 ml acid sulfuric 20 N şi se diluează cu 
apă pînă la 1 litru. Pentru soluţia B se dizolvă 0,75 g sulfat 
de hidrazină în 500 ml apă. Se prepară reactivul colorant, 
atunci cînd se foloseşte, prin diluarea a 50 ml din soluţia A 
pînă la 450 ml cu apă, adăugind 15 ml din soluţia B şi ch¬ 
iuind apoi cu apă pînă la volumul de 500 ml. 

Soluţie standard de arseniu de bază. Se dizolvă 0,132 g de oxid 
arsenios pur în 5 ml de soluţie de hidroxid de sodiu 5 N, care 
apoi se acidizează cu acid clorhidric diluat şi se diluează cu 
apă pînă la volumul de 1 1. Această soluţie conţine 0,1 mg 
As/ml. 

Soluţie standard de arseniu de lucru. Se diluează cu apă 5 ml 
de soluţie de bază pînă la cantitatea de 500 ml. Această so¬ 
luţie conţine 1 pg As/ml. 

Mod de lucru: Se cîntăreşte 1 g de probă de rocă fin măcinată într-un 
pahar de laborator de 100 ml, se adaugă 10 ml de acid azotic concentrat, 
se amestecă încet conţinutul, pentru a se umezi toată proba, şi se di¬ 
zolvă pe o baie de abur timp de 15 minute. 

Se lasă să se răcească, se adaugă 10 ml de acid sulfuric 20N şi 7 ml 
acid percloric concentrat, după care se evaporă pe o plită pentru ca să 
fumege acidul sulfuric. Se lasă să se răcească. Dacă după acest trata¬ 
ment mai rămîne materie organică, se repetă evaporarea, adăugind încă 
acid azotic şi acid percloric. Se lasă să se răcească şi se repetă evaporarea 
pînă la fumegarea acidului sulfuric şi eliminarea completă a acidului 
azotic şi acidului percloric. Se lasă, din nou, să se răcească, se adaugă 
15 ml apă, se agită lichidul pentru a prelua reziduul depus şi, folosind 
20 ml de acid clorhidric concentrat, se transferă soluţia şi reziduul în ba¬ 
lonul de distilare (v. fig. 88). Se adaugă 0,5 g bromură de potasiu şi 1 g 
sulfat de hidrazină şi se asamblează balonul la aparatul de distilare. 
Se transferă 10 ml de apă în recipientul de colectare. 

Se distila soluţia în care este dizolvată proba, ţinînd capătul tubului 
afundat în apa din recipientul de colectare şi avînd grijă ca temperatura 
din balonul de distilare să nu depăşească 108°. Se continuă distilarea 
pînă cînd se colectează aproximativ 25 ml de distilat (35 ml în vasul de 
colectare), ceea ce se realizează, de obicei, în 30—35 minute. Se dă la 
o parte vasul colector, se adaugă 10 ml acid azotic concentrat şi se eva¬ 
poră pînă la uscare pe o plită. Se introduce balonul intr-un cuptor elec¬ 
tric la temperatura de 130° şi se lasă timp de 30 minute pentru a se eli¬ 
mina orice urmă de acid azotic. Se adaugă în balon exact 25 ml de reactiv 
colorant, se acoperă şi se încălzeşte pe o baie de abur timp de 20 minute 
pentru ca să apară culoarea. Se dă la o parte balonul de pe plită, se 
lasă să se răcească şi se măsoară densitatea optică într-o celulă de 1 cm, 
cu spectrofotometrul fixat la o lungime de undă de 840 nm (v. nota 1). 
Se măsoară, de asemenea, densitatea optică a unei soluţii martor, prepa¬ 
rată în acelaşi mod ca şi soluţia de rocă, dar fără a dizolva în ea pul¬ 
bere de rocă. 

Etalonarea. Se transferă părţi alicote de 5 ... 40 ml de soluţie stan¬ 
dard de arseniu (eonţinînd 5 .... 40 gg As) în flacoane conice de 100 ml. 
Se adaugă 10 ml de acid azotic concentrat în fiecare şi evaporă pînă la 
uscare pe o plită. Se continuă, aşa cum s-a arătat mai înainte, pentru 
dezvoltarea culorii, apoi se măsoară densitatea optică a fiecărei soluţii. 
Se construieşte diagrama relaţiei dintre densitatea optică şi concentraţia 
de arseniu. 

Notă. Densitatea optică poate să fie măsurată direct dacă soluţia de 
probă de rocă conţine sub 50 gg As. Dacă proba de rocă conţine mai 
mult arseniu, atunci se transferă soluţia într-un balon gradat de 250 ml 
şi se diluează la semn cu acid sulfuric 0,5 N. Nu este nevoie de alt agent 
colorant decît dacă conţinutul de arsen în soluţie depăşeşte 400 gg. 

METODA ALBASTRULUI DE MOLIBDEN, CU TOPIRE 

Fondantul care se foloseşte constă dintr-un amestec de carbonat 
de potasiu şi oxid ,de magneziu. Nu se va folosi carbonat de sodiu, pen¬ 
tru că acesta conduce la precipitarea clorurii de sodiu în timpul distilării. 
Nu este necesară nici o măsură de prevedere pentru îndepărtarea silicei, 
aceasta avînd tendinţa de a precipita spre sfîrşitul distilării. 

Reactivi: Acid bromhidric concentrat. 

Amestec de topire. Se amestecă o parte de oxid de magneziu 
(în greutate) cu trei părţi (în greutate) de carbonat de po¬ 
tasiu. 

Mod de lucru. Se cîntăreşte o cantitate de 0,25—0,50 g de probă de rocă 
într-un creuzet de platină de 30 ml şi se adaugă 2 ... 3,5 g de amestec de 
fondant. Se amestecă toate cu grijă şi se acoperă cu încă 0,5 g de fon- 
dant. Se acoperă creuzetul şi se încălzeşte timp de 30 minute într-un cup¬ 
tor electric potrivit pentru temperatura de 650°. Treptat se ridică tem¬ 
peratura cuptorului pînă la 900°, apoi se menţine la această temperatură 

timp de încă 20 minute, sau pînă cînd substanţa organică se distruge. Se 
lasă să se răcească. Se pune creuzetul într-un pahar ,de laborator şi se 
adaugă 20 ml de apă (nu se adaugă alcool chiar dacă prin topire s-a for¬ 
mat manganat). Se acoperă paharul şi se adaugă cu grijă 60 ml acid clor- 
hidric concentrat, agitînd uşor soluţia. Se lasă soluţia să se dezintegreze 
la rece. Se scoate creuzetul şi se clăteşte cu încă lO ml de acid clorhidric 
concentrat. 

Se transferă soluţia în balonul de distilare, se clăteşte paharul cu pu¬ 
ţin acid clorhidric, care apoi se toarnă în balon (v. fig. 88), obţimînd un 
volum total de aproximativ 100 ml. Se adaugă 2 ml de acid bromhidric 
concentrat şi 0,5 g sulfat de hidrazină. Se distilă soluţia şi se colectează 
circa 50 ml de distilat într-un pahar de laborator conţinînd circa 50 ml 
apă, care se răceşte prin imersiune într-un recipient cu gheaţă. Se adaugă 
25 ml acid azotic concentrat la acest distilat şi se evaporă pînă la uscare 
pe o baie de abur. Se transferă paharul într-un cuptor electric pentru a 
se elimina complet acidul azotic, apoi se continuă determinarea arseniului 
din distilat, în succesiunea descrisă în paragraful anterior. 

Metoda cu arsină şi albastru de molibden. In această metodă, proba 
de rocă silicatică se descompune printr-o topire alcalină, iar arsenul pre¬ 
zent se reduce la arsină cu zinc şi acid clorhidric. Arsina se poate capta 
într-un aparat de tipul Gutzeit, 
ajungîndu-se la culori ce pot fi com¬ 
parate şi asortate cu cele ale solu¬ 
ţiilor standard de arseniu descrise de 
Carmichael şi McDonald [16]. Pro¬ 
cedeul pe care îl descriem mai jos 
este o modificare a celui folosit de 
Onishi şi Sandell [3]; acesta implică 
o oxidare a arsinei şi apoi reduce¬ 
rea arsenomolibdatului la albastru 
de molibden, pentru a se putea efec¬ 
tua măsurători fotometrice. 

Aparatul folosit pentru deter¬ 
minarea prin această metodă este 
reprezentat în fig. 13. Tamponul de 
vată de sticlă are rolul de a împie¬ 
dica antrenarea picăturilor de lichid. 

Al doilea tampon, din vată cu ace- 
tat de plumb, are rolul de a elimina 
hidrogenul sulfurat (care interferă în 
determinare) din curentul de gaz. 

Tamponul cu acetat de plumb se 
prepară prin îmbibarea vatei de 
bumbac într-o soluţie de acetat de 
plumb conţinînd 200 g reactiv la 
1 litru, şi uscată în curent de aer cald 



Fig. 13. Aparat pentru dezvoltarea şi 
colectarea arsinei. 

Reactivi: Hidroxid de sodiu (soluţie de spălare). Se dizolvă 1 g de reac¬ 
tiv în 100 ml de apă. 

Acid clorhidric (purificat de arseniu) 

Zinc metalic, (granule de 20—30 mesh, fără arseniu) 

lodură de potasiu (soluţie). Se dizolvă 15 g de reactiv în 100 ml 
apă. 

Clorură stanoasă (soluţie). Se dizolvă 40 g de clorură stanoasă 
hidratată în 100 ml de acid clorhidric concentrat. 

Iod (soluţie). Se dizolvă în apă 0,25 g iod şi 0,4 g iodură de 
potasiu, apoi se diluează pînă la 100 ml. 

Bicarbonat de sodiu (soluţie). Se dizolvă 4,2 g de reactiv în 
100 ml de apă. 

Metabisulfit de sodiu (soluţie). Se prepară, înainte de între¬ 
buinţare, prin dizolvarea a 0,5 g reactiv în 10 ml de apă. 

Molibdat de amoniu. Cînd se reclamă folosirea lui, se ames¬ 
tecă cîte 10 ml pentru fiecare din soluţiile A şi B. Pentru 
soluţia A se dizolvă 1 g de molibdat de amoniu în 10 ml de 
apă şi se adaugă 90 ml acid sulfuric 6 N. Pentru soluţia B se 
dizolvă 0,15 g sulfat de hidrazină în 100 ml apă. 

Mod de lucru. Se topeşte o cantitate de circa 2,5 g hidroxid de sodiu 
într-un creuzet de 10 ml de nichel sau zirconiu şi se lasă să se răcească. 
Se cîntăreşte o porţie de 0,5 g din proba de rocă fin măcinată peste hi- 
droxidul de sodiu solidificat şi se adaugă 0,25 g peroxid de sodiu (v. no¬ 
ta 1). Se acoperă creuzetul şi se topeşte lent conţinutul, menţinîndu-se 
pe foc_20—30 minute, sau pînă cînd se realizează descompunerea com¬ 
pletă. încălzirea trebuie supravegheată îndeosebi în prima etapă a topirii, 
pentru că reacţia poate fi violentă dacă proba conţine multă sulfură. Se 
lasă să se răcească. 

Se umple creuzetul cu aproximativ 8 ml de apă şi se încălzeşte pe o 
plită sau pe baia de apă pînă cînd topitura se dezintegrează complet. 
Se filtrează soluţia pe o bucată de hîrtie de filtru cu porozitate medie, 
apoi se spală bine reziduul cu circa 10 porţii de cîte 1—2 ml de soluţie 
de hidroxid de sodiu pentru spălare. Se dă la o parte reziduul şi se co¬ 
lectează filtratul şi lichidul rezultat de la spălare în balonul folosit pen¬ 
tru reducerea arseniului (fig. 18). Soluţia nu trebuie să depăşească 25 ml 
în volum. Se răceşte soluţia şi se adaugă 11 ml de acid clorhidric con¬ 
centrat, picătură cu picătură, timp în care vasul se clăteşte prin învîr- 
tire. Din soluţie se poate separa silice, dar aceasta poate să fie ignorată, 
în continuare se adaugă 2 ml soluţie de iodură de potasiu şi 1 ml soluţie 
de clorură stanoasă. Se lasă soluţia să stea la temperatura camerei timp 
de 15—30 minute. 

Se pipetează 1 ml de soluţie de iod şi 0,2 ml de soluţie de bicar¬ 
bonat de sodiu în braţul (tubul) de absorbţie al aparatului. Apoi se 
adaugă 2 g zinc metalic la soluţia din balon şi imediat se asamblează 
aparatul ca în fig. 13. Se lasă gazele care se dezvoltă la temperatura ca¬ 
merei să barboteze încet prin soluţia de iod timp de circa 30 min. După 
acest interval de timp, soluţia din absorber va fi încă uşor galbenă, ceea 

ce indică un exces de iod. Se deconectează balonul şi se toarnă conţi¬ 
nutul absorberului într-un balon gradat de 10 ml. Se clăteşte absorberul 
cu maximum 1 ml de apă şi se trece lichidul rezultat în balonul gradat. 
Se adaugă o singură picătură de soluţie de metabisulfit de sodiu în balon, 
pentru a îndepărta excesul de iod, apoi se adaugă 5 ml din soluţia reac¬ 
tivă de molibdat de amoniu. Se încălzeşte balonul timp de 15 minute pe 
o baie de abur, se răceşte şi se diluează cu apă la volum. 

Se măsoară densitatea optică a soluţiei în comparaţie cu a apei, în 
cuve de 4 cm, folosind spectrofotametrul la lungimea de undă de 840 nm. 
Se determină de asemenea densitatea optică a unei soluţii martor, prepa¬ 
rată în acelaşi mod ca şi soluţia cu proba de analizat dar omiţînd mate¬ 
rialul de rocă. Conţinutul de arseniu din probă poate fi obţinut prin ra¬ 
portare la graficul de etalonare (v. nota 2). 

Etalonarea. Se transferă părţi alicote de 1—3 ml soluţie standard 
de arseniu conţinînd 1 pînă la 3 lug arseniu în baloane gradate de 10 ml, 
se adaugă 1 ml de soluţie de iod şi 0,2 ml soluţie de bicarbonat de sodiu 
în fiecare balon. Se mişcă încet şi rotit pentru a se amesteca, apoi se 
adaugă 1 picătură de soluţie de metabisulfit de sodiu şi 5 ml de soluţie 
reactivă de molibdat de amoniu în fiecare balon. Se încălzesc 15 minute 
pe baia de abur, se răcesc, se diluează la volum cu apă şi se măsoară den¬ 
sitatea optică a fiecărei soluţii în cuve de 4 cm, aşa cum s-a arătat mai 
înainte. Se construieşte diagrama relaţiei dintre valorile densităţii optice 
şi concentraţiile de arseniu. 

Note: 

1. Adăugarea de peroxid de sodiu are doar scopul de a ajuta des¬ 
compunerea, îndeosebi în prezenţa sulfurilor minerale. 

2. Este recomandabil să se încerce extracţia arseniului prin adău¬ 
garea unei alicote adecvate de soluţie standard de arseniu la un material 
de rocă la cărui conţinut de arseniu se cunoaşte şi să se determine con¬ 
ţinutul total de arseniu prin procedeul descris. Onishi şi Sandell [3] 
apreciază că recuperarea arseniului din roci silicatice comune depăşeşte, 
de regulă, 95<>/o. 

METODA CU DIETILDITIOCARBAMAT DE ARGINT 

Pentru determinarea prin această metodă proba de rocă poate să fie 
descompusă prin topire cu hidroxid de sodiu, aşa cum s-a arătat la me¬ 
toda prezentată mai înainte. Apoi arseniul prezent în soluţie este redus 
la arsină cu zinc metalic şi acid clorhidric, înainte de reacţia cu soluţie 
reactivă de argint în aparatul arătat în fig. 13. 

Reactivi: Soluţie de dietilditiocarbamat de argint. Se dizolvă 0,5 g de 
reactiv în 100 ml piridină. 

Acid clorhidric, zinc, iodură de potasiu şi clorură stanoasă, 
ca şi la metoda descrisă anterior. 


111 



Mod de lucru. Se prepară soluţia de rocă silicatică prin descompunerea 
cu hidroxid de sodiu, aşa cum se arată la metoda anterioară, se reduce 
arseniul prezent în ea cu zinc şi acid clorhidric în aparatul schiţat în 
fig. 13, trecînd gazele prin 3 ml de soluţie de dietilditiocarbamat de ar¬ 
gint, introdusă în braţul de absorbţie. Se lasă să se producă reducerea 
timp de 45—60 min la temperatura camerei, apoi se deconectează balo¬ 
nul de reacţie. Se clatină absor- 
berul prin înclinare într-o parte 
şi alta pentru a se dizolva orice 
complex ce aderă la pereţii tubu¬ 
lui, se transferă soluţia de piri- 
dină într-o cuvă de 1 cm şi se 
măsoară densitatea optică cu 
spectrofotometrul fixat la lungi¬ 
mea de undă de 540 nm. înainte 
de a fi reutilizat, aparatul se clă¬ 
teşte bine cu acetonă, se lasă să 
se usuce şi se înlocuieşte tampo- 
nul-filtru de acetat de plumb. 

Etalonarea. Se transferă 
părţi alicote de 1—10 ml de solu¬ 
ţie standard de arseniu conţinînd 
1—10 ţig As în balonul de re¬ 
acţie, se adaugă acid clorhidric, 
soluţie de iodură de potasiu şi 
zinc metalic lipsit de arseniu, ca 
şi pentru soluţia în care este di¬ 
zolvată roca. Se pun 3 ml de so¬ 
luţie de dietilditiocarbamat de argint în braţul de absorbţie, se conectează 
la aparat şi se colectează arsina după cum s-a arătat mai sus. Se măsoară 
densitatea optică a fiecărei soluţii şi se construieşte pentru fiecare soluţie 
diagrama relaţiei dintre densitatea optică şi concentraţia de arseniu, ca în 
fig. 14. 

METODA CO-CRISTALIZARII CU TIONALIDA 

Tionalida (tioglicol-2-naftilamidă) (fig. V.) formează complecşi 
insolubili cu mai multe elemente, inclusiv arseniul. Complexul cu arse¬ 
niul poate să fie extras din soluţia apoasă prin metoda co-cristalizării 
dintr-un solvent organic, cum este acetona. Această metodă de extracţie 
a arseniului a fost elaborată de Portman şi Riley [7], care au folosit As74 
ca trasor radioactiv. Aceşti cercetători au conchis că arseniul se poate 
extrage din apa marină chiar la un conţinut de 0,05 pg, recuperarea 

NH.CO. CH 2 SH 

ThionalidO 




Fig. 14. Curba de etalonare pentru ar¬ 
seniu, cu utilizare de dietilditiocarbamat 
de argint (cuve de 1 cm, lungime de undă 
de 540 nm). 

realizîndu-se în proporţie de 97—98»/ 0 - Acest procedeu este prezentat 
în cele ce urmează ca o aplicare la determinarea arseniului din roci si- 
licatice. 

Determinarea se încheie cu o reacţie spectrofotometrică stibiu-ar- 
seniu-albastru de molibden. 

Se folosesc creuzete de argint de 10 ml, pentru topiri cu alcalii 
caustice. 

Reactivi: Acid sulfuric 5 N 

Tionalidă, soluţie. Se prepară la folosirea prin dizolvarea a 2 g 
reactiv în 100 ml acetonă. 

Acid ascorbic, soluţie 5%. Se prepară (la folosire) o soluţie de 
5% Prin dizolvarea a 5 g de reactiv solid în 100 ml apă. 

Acid ascorbic, soluţie 0,1 M. Se prepară, pe loc, prin dizolva¬ 
rea a 1,76 g de reactiv în apă şi diluare pînă la 100 ml. 
Această soluţie se păstrează în refrigerator la 0°, pînă la 
folosire, iar dacă se închide la culoare se aruncă. 

Soluţie de stibiu. Se dizolvă 0,274 g tartrat de stibiu şi potasiu 
în apă şi se diluează la 100 ml. 

Soluţie de molibdat de amoniu. Se dizolvă 4,8 g molibdat de 
amoniu în apă şi se diluează la 100 ml. 

Soluţie amestec de reactivi. Se prepară amestecînd 50 ml de 
acid sulfuric 5 N, 15 ml de soluţie de molibdat de amoniu, 
5 ml de soluţie de stibiu şi 30 ml de soluţie de acid ascorbic 
0,1 M. Se diluează cu apă pînă la 125 ml. Această soluţie de 
amestec de reactivi este instabilă şi trebuie folosită în de¬ 
curs de 1 oră de la preparare. 

Mod de lucru. Se cîntăreşte o cantitate de 0,25 g de probă de rocă sili- 
catică fin măcinată într-un creuzet de argint de 10 ml şi se adaugă 1,5 g 
hidroxid de sodiu. Se introduce creuzetul într-un cuptor electric fixat 
pentru temperatura de 750° şi se lasă să se topească circa 10 minute. 
Se lasă să se răcească, apoi se introduce creuzetul într-un pahar mic de 
laborator şi se solubilizează topitura cu circa 50 ml apă. Se clăteşte 
creuzetul şi se dă la o parte, iar soluţia se lasă să stea peste noapte pen¬ 
tru ca materialul insolubil să se depună. Se filtrează soluţia decantată 
printr-o hîrtie de filtru rezistenţă, apelîndu-se la o aspirare dacă este ne¬ 
cesar, apoi se spală bine reziduul cu apă. 

Se combină filtratul cu lichidul de spălare într-un vas conic de 
1 1, se diluează pînă la 500 ml cu apă, se adaugă 15 ml acid sulfuric 5N 
şi 1 ml de etanol. Se încălzeşte soluţia timp de cîteva minute pe o plită, 
pentru a reduce manganul care eventual se formează în cursul topirii, se 
adaugă 4 ml de soluţie 5% de acid ascorbic şi se încălzeşte pînă la fier¬ 
bere pe o plită, pentru a reduce orice compus de arseniu la valenţa cea 
mai mică. 

Se lasă să se răcească timp de 10 min, apoi se adaugă încă 2 ml de 
soluţie 5% acid ascorbic şi se lasă vasul la temperatura camerei. Se agită 
continuu cu un agitator mecanic în timp ce se adaugă 10 ml de acid sul¬ 
furic 5N, apoi 7 ml de soluţie de tionalidă. Se continuă amestecarea încă 

5 min, pentru a se desăvîrşi coagularea precipitatului. Se lasă vasul să 
stea 10 minute, apoi se încălzeşte pînă la fierbere pe o plită, pe care se 
fierbe încet 30 minute pentru a se elimina toată acetona.. Se lasă încă 
o dată să se răcească, se amestecă, apoi se lasă peste noapte, iar în ziua 
următoare se colectează precipitatul pe o hîrtie de filtru şi se spală pre¬ 
cipitatul cu apă. 

Se transferă precipitatul şi filtrul într-un vas conic de 25 ml şi se 
adaugă 7,5 ml acid azotic concentrat. Se astupă gura vasului cu un dop 
sferic (fig. 15) şi se încălzeşte lent pe o plită fierbinte, pînă cînd soluţia 
capătă culoarea galben pal, ceea ee poate să dureze 24—36 ore. Cînd 
rămîne un lichid galben vîscos se suflă un curent de dioxid de carbon 
şi se continuă încălzirea pentru a se elimina toate urmele reziduale de 
acid azotic. Se continuă evaporarea pînă cînd fumul 
alb dens încetează să se mai degaje. Este necesară aten¬ 
ţie pentru a se evita o supraîncălzire poate duce la 
carbonizare. Dacă se întîmplă aşa, atunci se adaugă 
1 ml de acid azotic concentrat şi se repetă evaporarea. 

Se răceşte reziduul, care s-a stabilizat ca un solid 
de culoare galben pal, să adaugă 1 ml de acid sulfuric N 
şi se încălzeşte încet pînă cînd tot materialul solid se 
dizolvă. Se transferă soluţia într-un balon gradat de 
10 ml, se adaugă 2 ml din soluţia de reactivi în amestec 
şi se diluează la volum cu apă. Se lasă soluţia să 
stea cel puţin 30 minute, apoi se măsoară densitatea 
optică faţă de apă, în cuve de 4 cm, cu spectrofoto- 
metrul fixat la lungimea de undă de 866 mm. Culoarea 
n!c pentru 3 oxida- g alb enă a soluţiei poate să mascheze parţial albastrul 
darea tionalidei. de molibden, dar aceasta nu deranjează determinarea. 

Se determină, de asemenea, densitatea optică a unei 
soluţii reactive martor, preparată în acelaşi mod ca şi soluţia de rocă, 
dar fără să conţină roca de analizat. Valoarea acestui reactiv nu trebuie 
să depăşească 0,1, ceea ce echivalează cu circa 1 pg de arseniu. 

Etalonarea. Se transferă părţi alicote de 1 ... 5 ml de soluţie standard 
de arseniu, conţinînd 1...5 ug As, în boloane gradate de 10 ml. Se 
adaugă 2 ml de soluţie reactivă mixtă în fiecare, se lasă să stea cel puţin 
30 minute, apoi se măsoară densitatea optică a soluţiei din fiecare balon, 
aşa cum s-a mai arătat. Se construieşte diagrama relaţiei dintre densita¬ 
tea optică şi concentraţia de arseniu. 


DETERMINAREA ARSENIULUI PRIN SPECTROSCOPIE 
DE ABSORBŢIE ATOMICA 

Determinarea prin spectroscopia de absorbţie atomică poate fi pre¬ 
cedată de o distilare sub formă de arsină — AsH 3 , în scopul izolării sau 
concentrării arseniuiui [5, 16], Problemele care se pun pentru reuşita 

determinării le constituie siguranţa că tot arseniul se recuperează într-un 
timp rezonabil şi că gazele care se degajă sînt prezente în flacăra instru¬ 
mentului într-o manieră reproductibilă. Utilizînd o flacără de hidrogen 
cu argon, o lungime a flăcării de 10 cm şi efectuînd măsurarea la lungi¬ 
mea de undă de 193,7 nm, Terashima [16] a realizat o sensibilitate de 
0,04 ppm As, pe o porţie de probă în greutate de 1 g. Senzolone et al. [4] 
au absorbit arsina formată prin distilare într-o soluţie diluată de azotat 
de argint şi au folosit această soluţie pentru determinarea arseniului prin 
spectroscopie de absorbţie atomică fără flacără („atomizor cu electrod de 
cărbune"). Aceasta a permis determinarea a 0,1 pînă la 5pg As din soluţie, 
ceea ce corespunde unei limite de 1 ppm dintr-o porţie de probă în greu¬ 
tate de 0,1 g. 

10. AZOT 


OCURENŢA 


Cantităţi apreciabile de azot (gaz) se degajă din multe roci prin 
încălzire în vid. In general, rocile silicatice nu conţin azoturi (nitruri) 
decît în cazuri foarte rare (vezi de exemplu, Baur [1]). întrucît azotul 
nu se poate elimina atît de uşor ca alte gaze [2], probabil că el nu este 
prezent niciodată ca azot liber. Orice metodă de extracţie s-ar folosi, 
cea mai mare parte din azot se detectează sub formă de amoniac. Este 
posibil ca el să fie prezent chiar sub această formă, dar nu este exclusă 
posibilitatea ca amestecurile de azot şi hidrogen să treacă în amoniac 
atunci cînd sînt eliberate din silicaţi [3]. 

Conţinutul de azot amoniacal al silicaţilor este foarte variabil; valo¬ 
rile medii calculate [2] sînt de 0,00138 pentru dunite (13 determinări), 
0,00485 pentru roci mafice (11 determinări) şi 0,00267 pentru roci grani¬ 
tice (10 probe). Valori similare au mai fost date de Stevenson [4] şi 
Wlotzka [5], cu diferenţa că pentru unele şisturi argiloase conţinuturile 
sînt mai ridicate. 

Azotul amoniacal pare să fie concentrat în fracţiunea de minerale 
de mică, în care el poate să înlocuiască potasiul (K + are R=13 pm iar 
NH + are R=143 pm); o astfel de constatare a făcut Stevenson [4], care 
a observat o corelaţie între azot şi potasiu din mineralele de mică. 

Wlotzka [5] a examinat un număr de roci pentru a determina azotul 
din azotaţi, găsind cantităţi mici (5—20 ppm) în sedimente de suprafaţă, 
ceva urme în argile saline şi calcare, şi deloc în argile obişnuite, calcare 
şi roci magmatice. 


DETERMINAREA AZOTULUI 


O parte din azot poate fi extras din rocile silicatice, prin dizolvare 
în apă, dar pe această cale nu este posibil să se obţină o indicaţie despre 
cantitatea totală de amoniac prezent în specimen. Dintre metodeie folosite 

în acest scop se menţionează pulverizarea în vid, calcinarea în vid şi des¬ 
compunerea cu acizi împreună cu alcalii. Vinogradov et al. [1] menţio¬ 
nează că topirea probelor de silicaţi în vid nu dă rezultate concordante 
şi că preferă descompunerea cu un amestec de acid ortofosforic cu acid 
pirofosforic într-o fiolă de cuarţ parţial închisă. Temperatura de descom¬ 
punere a fost de 240° şi după terminarea descompunerii amoniacul elibe¬ 
rat cu alcalii a fost absorbit în acid clorhidric diluat şi determinat cu 
reactiv Nessler. 

Un procedeu similar a folosit Stevenson [6], folosind acid sulfuric 
într-un tub complet etanş, la temperatura de 420° pentru o durată de 
minim 90 min. Un micro-aparat Kjeldahl de distilare a fost folosit pentru 
recuperarea amoniacului, care a fost determinat cu reactiv Nessler. Pen¬ 
tru probele care conţineau peste 10 pg azot, distilatul de amoniac a fost 
colectat în acid boric şi titrat cu soluţie de acid sulfuric 0,01 N. 

Wlotzka [5] a constatat că la topirea alcalină într-un sistem închis 
o parte din amoniac a trecut în azotat. Acesta a fost redus cu aliaj 
Devarda, iar amoniacul total a fost determinat cu reactiv Nessler. Wlotzka 
a descompus roci şi minerale silicatice cu acid fluorhidric într-un flacon 
de polietilenă închis, a adăugat hidroxid de sodiu şi a distilat amoniacul 
din soluţie alcalină. Adăugind aliaj Devarda la soluţie, după îndepărtarea 
amoniacului, a fost posibil să determine şi azotul prezent iniţial sub formă 
de azotat. 

Gibson şi Moore [7] au descris o metodă de topire la temperatură 
înaltă folosind heliu ca purtător inert. Probele de roci silicatice şi de 
meteoriţi au fost topite într-un creuzet folosind un cuptor de inducţie 
tip Leco la o temperatură de 2 400°. Pentru a converti monoxidul de 
carbon care se formează în dioxid de carbon, a trecut gazul printr-un 
catalizator format din oxid de pămînturi rare şi oxid de cupru; dioxidul 
a fost eliminat din sistem, împreună cu vaporii de apă, prin trecere 
printr-un captator cu perclorat de magneziu. Gazele rămase au fost 
colectate într-un captator cu sită moleculară la temperatura azotului lichid 
şi ulterior a fost separat cromatografic folosind o sită moleculară de 
tipul 5 A. Componenţii au fost detectaţi prin conductivitate termică. 

Reactivul martor a fost de ordinul a 4—6 pg N. Conţinutul de azot 
determinat pe şapte probe standard — USGS a fost de 27 pînă la 59 ppm 
<pg N/g). 


REFERINŢE BIBLIOGRAFICE 

1. BAUiR W. H., Nature (1972) 240, 461. 

2. VINOGRADOV A. P., FLOREN'SKII K. P. and VOLYNETS V. F., Geokhimiya 
(1963) (9), 875. 

3. RAYLEIGH L., Proc. Royal Soc. (1939) Al70, 451. 

4. STEVENSON F. J., Geochim. Cosmochim. Acta (1960) 19, 261. 

5. WLOTZKA F., Geochim. Cosmochim. Acta (1961) 24, 106. 

6. STEVENSON F. J., Analyt. Chem. (1960) 32, 1704. 

7. GIBSON E. K. Jr. and MOORE B. M.. Analyt. Chem. (1970) 42, 461. 



11. BARIU 


OCURENŢA 


Bariul a fost semnalat de foarte mulţi cercetători în toate tipurile 
de roci magmatice, însă cu deosebire în silicaţi acizi şi alcalini. în tabe¬ 
lul 15, extras din date sintetizate de Engelhardt [1], sînt arătate conţi¬ 
nuturile medii din cîteva roci. Conţinuturile medii estimate de Engelhardt 
pentru rocile magmatice sînt de 480 ppm BaO, valoare care este apropiată 
de aceea de 430 ppm calculată ca medie a conţinutului din roci sedimen¬ 
tare. Calcarele marine şi sedimentele evaporitice conţin cantităţi mici de 
bariu (1 ... 10 ppm în cele mai multe dintre probele analizate). Conţinu¬ 
turi ridicate de bariu au rocile din grupa carbonatitelor. 


Tabelul 14. Conţinuturile de bariu din unele roci magmatice 


Tipul de rocă 

BaO, în ppm 

Piroxenit şi peridotit 

3 

Gabbro, anortozit şi bazalt 

70 

Diorit şi andezit 

260 

Granit şi liparit 

470 

Sienit nefelkiic şi fonolit 

580 

Sienit şi traihit 

1 800 

Roci leuicitice 

1 000-4 000 


în roci silicatice bariul apare sub formă de baritină (barit) care este 
un sulfat de bariu, şi sub forma mineralului celsian, care este un feldspat 
cu bariu. El mai intră în componenţa unor minerale silicatice, înlocuind 
ioni cu raza apropiată, îndeosebi în feldspaţi potasici (Ba 2+ , R=143 pico- 
metri; K + , R=133 picometri) care se separă în fazele tîrzii ale cristali¬ 
zării. Mineralele de bariu care formează minereuri din care se extrage 
acest element sînt baritina şi unii carbonaţi witheritul — BaCOo, barito- 
calcitul — BaCa(CO s ) 2 şi celestobaritul — BaSr(C0 3 ) 2 . 

DETERMINAREA PRIN METODA GRAVIMETRICA 


Reziduul care rezultă de la descompunerea rocilor silicatice prin 
evaporare cu acizi concentraţi (fluorhidric şi sulfuric) conţine bariu pre¬ 
zent în aceste roci sub formă de sulfat insolubil. Mineralele accesorii care 
sînt incomplet atacate prin acest procedeu rămîn împreună cu sulfatul 
de bariu şi trebuie separate înainte ca reziduul să poată fi cîntărit. 
Această metodă de determinare a bariului poate să fie combinată cu 
determinarea manganului, ferului, titaniului şi fosforului. Rocile şi mine¬ 
ralele carbonatice se descompun uşor cu acid clorhidric, însă o precipi¬ 
tare ulterioară a bariului cu acid sulfuric diluat dă un reziduu care poate 
să fie intens contaminat cu calciu, stronţiu şi minerale accesorii. 

Rocile silicatice mai pot să fie descompuse prin topire cu carbonat 
de sodiu, metodă prin care determinarea bariului poate să fie combinată 
cu determinarea cromului, vanadiului, sulfului, clorului şi zirconiului [3], 
sau prin sinterizare cu peroxid de sodiu. Aceste metode prezintă avanta¬ 
jul că mineralele accesorii au o şansă mai mare să fie descompuse, şi 
dezavantajul că sulfatul de bariu colectat poate să fie contaminat cu alte 
elemente. După solubilizare şi filtrare, reziduul insolubil se poate acidiza 
cu acid sulfuric pentru ca bariul să precipite ca sulfat în prezenţa cal¬ 
ciului; acesta din urmă se adaugă în cazul în care există puţin sau lip¬ 
seşte în proba de rocă care se analizează. 

Nu se recomandă determinarea prin metode gravimetrice bazate pe 
precipitarea şi pe cîntărirea bariului sub formă de eromat de bariu, deoare¬ 
ce acesta favorizează coprecipitarea şi a altor elemente care vor fi cîn- 
tări'te şi pentru că aromatul poate să conţină prea muli crom [4]. 

Insolubilitatea sulfatului de bariu face posibil ca bariul să se separe 
simplu şi destul de complet într-un reziduu fin şi compact, separat de 
partea predominantă care reprezintă matricea rocii. Bariul va fi acom¬ 
paniat de mici cantităţi de calciu şi stronţiu sub formă de sulfaţi, precum 
şi de alte minerale care nu sînt atacate sau sînt slab atacate şi care vor fi 
colectate odată cu sulfatul de bariu. După deshidratare cu acid sulfuric 
concentrat, în reziduu vor mai apărea sulfat feric şi sulfat de aluminiu, 
care însă vor trece în soluţie printr-o dizolvare prelungită. Un procedeu 
frecvent folosit pentru purificarea reziduului de bariu face uz de solu- 
bilitatea sulfatului de bariu în acid sulfuric concentrat, din care acesta 
poate fi recuperat prin diluare cu apă. Un procedeu mai recent descris [5] 
face uz de solubilitatea sulfatului de bariu în soluţie amoniacală de EDTA. 
Complecşii de calciu şi stronţiu cu EDTA sînt stabili la un diapazon larg 
de valori ale pH-uiui, spre deosebire de complexul de bariu care este 
stabil numai în soluţie alcalină. De aceea sulfatul de bariu precipită prin 
acidizare. Procedeul, prezentat în detaliu în cele ce urmează, a fost 
descris de Wilson [6], 

In ambele procedee sulfatul de bariu este colectat, uscat, calcinat 
şi cîntărit. Limita inferioară a acestei determinări este de circa 100 ppm, 
folosind o cantitate de probă de rocă de 2 g. 

Colectarea unor cantităţi mici de precipitat de sulfat de bariu 
nu este o operaţie uşoară. Dimensiunea particulei este, de obicei, foarte 
mică, astfel că este necesar să se folosească o hîrtie de filtru fină. Chiar 
şi cu această condiţie îndeplinită, o mică parte din precipitat poate să 
treacă totuşi prin hîrtie, ceea ce poate conduce la determinarea -unor 
conţinuturi reduse şi eronate de bariu. 

Reactivi: Soluţie de carbonat de sodiu (pentru spălare). Se dizolvă 10 g 
de carbonat anhidru în 500 ml apă. 

Soluţie acidă de EDTA. Se pun 10 g acid etilendiaminotetra- 
acetic (adică acid liber, nu sarea de sodiu) în 50 ml de apă, 
la care se adaugă 10 ml acid sulfuric N; se neutralizează şi 
se dizolvă EDTA prin adăugare de amoniac; se aduce la 
starea de acid (verificată cu roşu de metil) şi se diluează cu 
apă pînă la 100 ml. 

Soluţie alcalină de EDTA. Se pune o cantitate de 0,5 g de acid 
etilendiaminotetraacetic (acid liber) în 50 ml apă, se adaugă 
10 ml acid sulfuric N, 10 ml de soluţie concentrată de amo¬ 
niac şi se diluează cu apă la 100 ml. 

Mod de lucru: Se cîntăreşte o cantitate de 2 g probă de rocă fin pulve¬ 
rizată într-o capsulă de platină de 3 inci şi se adaugă 1 ml de acid azotic 
concentrat (v. nota 1), 15 ml de acid sulfuric 20 N şi 25 ml de acid fluor- 
hidric concentrat. Se pune capsula pe o plită şi se evaporă pînă la 
fumegarea acidului sulfuric. Se lasă să se răcească, se clătesc pereţii 
capsulei cu puţină apă, se mai adaugă încă 10 ml apă şi se evaporă din 
nou pînă la fumegarea acidului sulfuric. Se lasă să se răcească şi se clă¬ 
teşte conţinutul capsulei într-un pahar de laborator de 250 ml conţinînd 
100 ml apă. Se transferă paharul pe o plită sau pe o baie de abur şi se 
dizolvă pînă cînd tot materialul solubil trece în soluţie. Sulfatul feric şi 
sulfatul de aluminiu, dacă sînt prezente, prelungesc această durată. Se 
lasă soluţia să se răcească, de preferinţă pînă în ziua următoare. Sulfatul 
de bariu va apărea ca un precipitat fin de culoare albă, care se observă 
mai bine dacă soluţia se agită uşor, odată sau de două ori, cu o baghetă 
de sticlă. 

Se colectează reziduul insolubil pe o hîrtie de filtru cu porozitate 
fină, după ce mai întîi s-a decantat toată soluţia. Se spală bine reziduul 
cu cantităţi mici de apă rece. Filtratul şi apa de spălare se pot combina 
şi se lasă să stea peste noapte, pentru a asigura colectarea completă a 
precipitatului de sulfat de bariu. Această soluţie poate să fie folosită apoi 
pentru determinarea manganului, titanului, ferului şi fosforului, dacă 
este cazul. Se transferă hîrtia de filtru şi reziduul într-un creuzet mic de 
platină, în care se usucă şi se calcinează deasupra unui arzător pînă cînd 
fundul creuzetului capătă o culoare roşcată. Se lasă să se răcească, se 
adaugă o mică cantitate de carbonat de sodiu anhidru (v. nota 2) şi se 
topeşte pe un bec Bunsen la flacără mare timp de 30 min. Se lasă să se 
răcească. Se extrage topitura cu apă fierbinte, apoi soluţia rezultată şi 
reziduul se clătesc bine şi se trec într-un pahar mic de laborator. Se 
colectează reziduul pe o hîrtie de filtru fină şi se spală cu puţină soluţie 

fierbinte de carbonat de sodiu. Se dau la o parte filtratul şi lichidul de 
spălare. Folosind un jet fin de apă se trece reziduul înapoi într-un pahar 
şi se dizolvă în cîţiva milimetri de acid clorhidric diluat. Se clăteşte 
creuzetul de platină folosit pentru topire cu puţin acid diluat şi se adaugă 
lichidul care rezultă la soluţia din pahar. Se filtrează soluţia prin hîrtia 
de filtru folosită pentru filtrarea anterioară şi se spală bine cu mici 
cantităţi de apă. Se colectează filtratul şi lichidul de spălare (care va 
totaliza un volum de 30—35 ml) într-un pahar de laborator de 50 ml, se 
adaugă cîteva picături de acid sulfuric 20 N, se agită şi se lasă să stea 
peste noapte. 

Se colectează sulfatul de bariu precipitat pe o bucăţică de hîrtie de 
filtru cu porozitate fină, se spală întîi cu acid sulfuric 0,1 N (v. nota 3), 
apoi cu puţină apă. Se transferă hîrtia de filtru într-un creuzet de platină 
cu greutatea cunoscută, se usucă şi se calcinează pe flacăra puternică a 
arzătorului, lăsînd creuzetul deschis (v. nota 4), apoi se cîntăreşte sulfatul 
de bariu BaS0 4 . 

Purificarea sulfatului de bariu. Se adaugă 2 ml de 
acid sulfuric 20 N la reziduul calcinat în creuzetul mic de platină. Se 
transferă pe o plită şi se încălzeşte pînă cînd tot sulfatul de bariu a trecut 
în soluţie. (Unele pete negre mici sînt, probabil, particule de carbon de 
la hîrtia de filtru arsă şi ele pot fi eliminate adăugind puţin acid azotic 
concentrat la soluţia rece de acid sulfuric şi apoi evaporînd acidul sulfu¬ 
ric). Se lasă să se răcească, apoi se trece soluţia, prin clătire, într-un 
pahar mic de laborator, se diluează pînă la 25 ml cu apă şi se lasă să 
stea peste noapte. Se colectează precipitatul, se calcinează şi se cîntă¬ 
reşte, după cum s-a arătat mai înainte. 

Un alt procedeu de purificare a reziduului acid insolubil se bazează 
pe stabilitatea complecşilor formaţi cu EDTA. Se clăteşte reziduul în- 
tr-un pahar de laborator de 50 ml, folosind cîţiva ml de apă şi se adaugă 
5 ml de soluţie acidă de EDTA. Se încălzeşte paharul pe o plită sau pe 
o baie de abur timp de cîteva minute; prin aceasta, se dizolvă sulfatul de 
calciu eventual prezent, soluţia poate să fie filtrată prin hîrtia de filtru 
iniţială, iar filtratul poate fi aruncat. Se trece din nou reziduul (prin clătire 
cu apă) într-un pahar de 50 ml, cu puţină apă, se adaugă 5 ml soluţie 
alcalină de EDTA, o bucată mică de hîrtie de filtru macerată şi se încăl¬ 
zeşte pe baia de abur, pentru a se dizolva sulfatul de bariu (v. nota 5). 
Se filtrează soluţia printr-o bucată mică de hîrtie de filtru cu porozitate 
mică, pentru a se reţine orice material insolubil, şi se spală bine cu 
puţină apă caldă. Se colectează filtratul şi apa cu care s-a spălat într-un 
pahar de laborator de 50 ml curat, se adaugă 2 picături de soluţie indicator 
de roşu de metil şi se acidizează cu acid clorhidric diluat. 

Se transferă paharul pe o baie de abur, se dizolvă timp de 1 oră şi 
se lasă să stea peste noapte. Se colectează sulfatul de bariu pe o bucăţică 
de hîrtie de filtru cu porozitatea fină, se spală cu apă în care s-au pus 
cîteva picături de acid sulfuric N, se usucă, se calcinează şi se colectează 
ca sulfat de bariu, aşa cum s-a arătat mai înainte. 


121 



Note 


1. Trebuie să se ia măsuri pentru a evita pierderi de probă de rocă 
prin stropire dacă roca conţine mult carbonat de calciu. 

2. Cantitatea de carbonat de sodiu necesară va depinde de cantitatea 
de reziduu care rămîne. Pentru multe dintre roci, este suficientă o canti¬ 
tate de 0,25—0,50 g, dar dacă greutatea reziduului depăşeşte 0,1 g, atunci 
sînt necesare cantităţi de fondant de 6 pînă la 10 ori mai mari. 

3. La temperatura camerei, sulfatul de bariu este solubil în apă 
pînă la conţinutul de 2,3 g/l. Solubilitatea este mult mai redusă în soluţie 
de acid sulfuric diluat. 

4. Pentru a arde tot carbonul din hîrtia de filtru este necesară o 
atmosferă oxidantă la o temperatură cît mai scăzută posibil. Nerealizarea 
acestei condiţii conduce la o anumită reducere a sulfatului de bariu, deci 
implicit la determinarea unui conţinut mai redus de bariu decît cel real. 

5. Sulfatul de bariu calcinat nu se dizolvă uşor în soluţia alcalină 
de EDTA şi dacă această metodă de purificare intră în schema adoptată 



Fig. 16. Spectrul de emisie a unei soluţii conţinând 
1 000 ppm bariu. 


de determinare, atunci 
prima calcinare în creuze¬ 
tul de platină va fi omisă. 


DETERMINAREA 

PRIN 

FLAMFOTOMETRIE 


Compuşii bariului 
imprimă unei flăcări o 
culoare verde de măr, în¬ 
să sensibilitatea reacţiei 
nu este comparabilă cu a 
reacţiilor la flacără a me¬ 
talelor alcaline. Spectrul 
bariului (fig. 16) este com¬ 
plex, dar trăsătura cea mai 
caracteristică este linia 
de rezonanţă atomică la 
553,5 nm. Un studiu siste¬ 
matic ai spectrului bariu¬ 
lui a fost făcut de Dean 
et al. [7], care au consta¬ 
tat că prezenţa metalelor 
alcaline şi elementelor al- 
calino-teroase tinde să in¬ 
tensifice emisia bariului 

la 553,6, pe cînd aluminiul, ferul şi titanul tind să o reducă. Emisia cal¬ 
ciului la 554 nm interferează cu emisia bariului la 553,6 nm, ceea ce 
practic împiedică folosirea flamfotometriei pentru determinarea bariului 
din roci silicatice şi carbonatice, dacă cele două elemente nu sînt separate 
în prealabil. 


DETERMINAREA PRIN SPECTROSCOPIA DE ABSORBŢIE 
ATOMICA 


In flacăra de aer-acetilenă, absorbţia bariului la lungimea de undă 
cea mai sensibilă pentru acest element este mascată de benzile oxidului 
de calciu. Amos şi Willis [8] au observat, însă, că există o creştere mare 
a sensibilităţii bariului la absorbţie în prezenţa calciului cînd se utilizează 
o flacără de oxid azotos-acetilenă. Aceasta se datorează, probabil, des¬ 
compunerii mai avansate a structurilor oxidice în flacăra cu temperatură 
mai mare. 

Ca şi la determinarea altor elemente, prezenţa aluminiului în can¬ 
tităţile în care acesta se găseşte în roci silicatice are un efect negativ 
apreciabil asupra absorbţiei bariului. Acest efect poate să fie eliminat 
prin adăugare de lantaniu în soluţia de rocă. Frînarea ionizării, care este 
deosebit de importantă la determinarea bariului, poate fi realizată prin 
adăugare de potasiu. 

In urma unui studiu asupra spectrului bariului, Dean et al. au 
constatat că prezenţa metalelor alcaline şi a altor elemente alcalino- 
pămîntoase tind să intensifice emisia bariului, în timp ce aluminiu, ferul 
şi titanul tind să slăbească emisia. Uşurinţa şi comoditatea spectroscopiei 
de absorbţie atomică au condus la punerea la punct a mai multor metode 
prin care bariul se determină în prezenţa altor elemente. R. Cioni, 
A. Mazzucotelli şi G. Ottonello (care au constatat, de asemenea, interfe¬ 
renţa elementelor menţionate mai sus, îndeosebi a metalelor alcaline, a 
lantanidelor aluminiului şi ferului) au investigat în detaliu sugestiile mai 
vechi de a utiliza ca agenţi de emisie stronţiul sau lantaniul, pentru a 
face posibilă determinarea bariului prin spectroscopie de absorbţie ato¬ 
mică. A fost investigată şi o metodă cu „adaosuri standard", însă autorii 
menţionaţi au conclus că nici una dintre metode nu asigură o acurateţe 
satisfăcătoare a rezultatelor şi că este absolut necesară separarea preala¬ 
bilă a elementelor care produc interferenţe. 

Un procedeu de acest tip se prezintă mai jos, după Frache şi 
Mazzucotelli*. 


* Frache R. and Mazzucotelli A. Talanta (1976) 23, 389. 

Reactivi: Acid clorhidric 3 M in etanol 20%. 

Soluţie de clorură de potasiu 10%. Se dizolvă 19 g clorură de 
potasiu în apă şi se diluează la 1 1. 

Soluţie etalon de bariu de bază. Se dizolvă 1,44 g de carbonat 
de bariu deshidratat în apă conţinînd 5 ml acid clorhidric 
concentrat şi se diluează la volum într-un balon gradat de 
1 1. Această soluţie conţine 1 000 pg bariu la 1 ml. Cînd este 
nevoie se prepară din aceasta o soluţie care conţine 
100 pg Ba/ml prin diluare. 

Coloană schimbătoare de ioni. Se confecţionează o coloană schimbătoare 
de ioni într-un tub de sticlă borosilicatică, în care se realizează un strat 
de răşină cu lungimea de 18 cm şi diametrul de 2 cm. în coloană se intro¬ 
duce răşină schimbătoare de ioni de tipul Slury Dowex 50x8, de 200— 
400 mesh, cu 300 ml de acid clorhidric şi se transferă în coloană. Se elu- 
ează acidul clorhidric şi se spală cu apă stratul de răşină pînă cînd 
eluatul nu mai dă reacţie acidă. 

Mod de lucru. Se cîntăreşte 1 g de rocă adusă în stare de pulbere într-o 
capsulă de platină sau de PTFE, se umezeşte cu apă, se adaugă 10 ml 
acid fluorhidric concentrat şi 10 ml acid percloric 70%, se amestecă cu 
o baghetă de platină sau de PTFE şi se lasă să stea pînă în ziua urmă¬ 
toare. Se evaporă pînă la uscare. Se adaugă 10 ml de acid percloric 70% 
şi se evaporă din nou pînă la uscare. Se adaugă 5 ml acid percloric 70% 
şi se evaporă încă o dată pînă la uscare. Se adaugă 20 ml de apă şi 5 ml 
acid clorhidric concentrat, apoi se încălzeşte pînă cînd există certitudinea 
că tot materialul solubil trece în soluţie. 

Se diluează soluţia la circa 100 ml, cu apă, şi se lasă să curgă prin 
coloana schimbătoare de ioni într-un ritm de circa 2,5 ml/min. Se elu- 
ează cu 300 ml de acid clorhidric 3 M care conţine şi 20% etanol. (Eluatul 
colectat conţine fer, aluminiu, magneziu, calciu, potasiu şi sodiu prezente 
în rocă, şi poate fi folosit pentru determinarea acestor elemente. Stron- 
ţiul prezent va fi reţinut parţial pe coloană. 

Se eluează bariul din coloană cu 300 ml de acid clorhidric 3 M şi 
se evaporă eluatul la volumul de circa 50 ml. Se transferă într-un vas 
gradat de 100 ml, se adaugă 10 ml soluţie de clorură de potasiu şi se 
diluează la volum cu apă. 

Se prepară şi o soluţie reactivă martor, după acelaşi procedeu însă 
fără a dizolva în ea probă de rocă. 

Se fixează spectrometrul de absorbţie atomică la lungimea de undă 
de 553,5 nm, folosind un tub catodic cu bariu; se măsoară absorbţia solu¬ 
ţiei aspirate într-o flacără de oxid de azot şi acetilenă. Se măsoară, de 
asemenea, absorbţia soluţiei reactive martor şi a unui set de soluţii etalon 
de bariu preparate prin diluări din soluţia etalon de bază, conţinînd 10 ml 
de soluţie de clorură de potasiu şi 100 pînă la 1 000 pg Ba la 100 ml. 

Note 

1. Eventualul reziduu trebuie recuperat, calcinat într-otn mic creuzet 
de platină şi topit cu puţin fondant constînd din cantităţi egale (în greu- 

tate) de carbonat de sodiu şi borax. Topitura se dezintegrează în apă, 
materialul insolubil se colectează, se spală pentru a elimina sărurile de 
sodiu şi se dizolvă într-o cantitate minimă de acid clorhidric. Această 
soluţie se poate adăuga apoi la soluţia de bază înainte de a fi diluată la 
100 ml, adică înainte de separarea cu schimbare de ioni. 

2. Probele constituite din minerale foarte rezistente la descompu¬ 
nere cu acid fluorhidric şi acid percloric se vor descompune prin topire 
cu 2,5 g de carbonat de sodiu şi borax, după procedeul descris la nota 1. 
Soluţia martor va fi preparată în mod similar. 

12. BERILIU 


OCURENŢA 


Deşi beriliul este, prin excelenţă, un element constituent rar şi 
dispers al rocilor şi mineralelor silicatice, el poate să apară, totuşi, în 
concentraţii considerabile îndeosebi în stadiile tîrzii de punere în loc a 
graniţelor şi de formare a pegmatitelor. In aceste stadii poate să se 
producă cristalizarea unor minerale silicatice cu conţinut ridicat de beri- 
liu şi la formarea de minerale de beriliu individuale. Solodov [1] men¬ 
ţionează ca exemple de minerale bogate în beriliu albitul cu 56 ppm Be, 
muscovitul cu 46 ppm Be şi microclinul cu 8—9 ppm Be. 

Gradul de concentrare a beriliului în rocile formate în stadiile tîrzii 
concordă cu observaţia lui Beus [2] că conţinutul de beriliu al rocilor 
granitice descreşte proporţional cu adîncimea. în stadiile foarte tîrzii, 
graniţele pot să conţină cantităţi apreciabile de beriliu. De exemplu 
Dawson [3] a menţionat conţinuturi de 23 pînă la 212 ppm Be (media 84) 
în 13 eşantioane de graniţe de la Foxadale din Insula Man, iar Machacek 
et al. [14] au menţionat eşantioane de granit conţinînd pînă la 34 ppm Be. 
Majoritatea rocilor silicatice, conţin, însă, doar foarte mici cantităţi de 
beriliu, de la sub 1 ppm în roci bazice pînă la 5 ppm în graniţe şi 7 ppm 
în sienite. Există opinii [8—10] că rocile subsaturate în alcalii pot conţine 
cantităţi mai mari de beriliu (pînă la circa 20 ppm). 

Cel mai răspîndit mineral de beriliu este berilul. Cristale foarte 
mari de berii au fost găsite în cîteva ţări. Varietăţile transparente (foarte 
rare) sînt valorificate cu pietre preţioase. Alte minerale care conţin beri¬ 
liu ca un component important sînt bromelitul (un oxid), crisoberilul şi 
taafeitul (berilaţi), un antimonat şi un carbonat (mai rari) şi o varietate 
de silicaţi, unii dintre ei nefiind definiţi complet [11], Analiza multor 
dintre aceste minerale a ridicat la început probleme, datorită dificultăţilor 
de a identifica beriliul în prezenţa aluminiului şi de a fi separat canti¬ 
tativ de acesta. Compoziţia beriliului este exprimată de obicei prin for¬ 
mula 3BeO ■ A1,0 3 ■ 6SiO,, ceea ce revine la 14»/ 0 BeO sau aproape 8% Be. 
Specimene (eşantioane) mineralogice prelevate manual conţin 12—14% 
BeO, iar minereurile concentrate conţin 10—12%. Multe pegmatite cu 
berii conţin, de asemenea, o diversitate de minerale de litiu, în special 

spodumen, ambligonit, zinnwaldit şi lepidolit. Aşa se explică de ce beriliul 
este semnalat ca o impuritate frecventă în concentratele de litiu ale 
acestor minerale. 


TOXICITATEA BERILIULUI 


Deşi berilul, cel mai concentrat minereu de beriliu, a fost considerat 
mult timp ca inert şi netoxic, trebuie să se ia întotdeauna măsuri cores¬ 
punzătoare de protecţie cînd se prepară şi se manipulează orice soluţie 
sau reziduu de beriliu. Nu există încă un tratament pentru afecţiunea 
pulmonară denumită „beriloză“, or chiar o scurtă expunere la cantităţi 
mici de praf de beriliu s-a dovedit a fi nefastă. Trebuie să se ia măsuri 
de precauţie ca soluţiile ce conţin beriliu să nu vină în contact cu pielea, 
deoarece orice depunere pe o rană deschisă poate să dea naştere la o 
iritaţie nevindecabilă sau la o formă de dermatoză care nu poate fi 
tratată decît de medic. 

înainte de a mînui mineruri de beriliu sau de a prepara soluţii 
standard de beriliu, analistul trebuie să cunoască bine gradul de periculo¬ 
zitate şi măsurile de precauţie care trebuie să se ia în laboratoarele în 
care intră probe de roci conţinînd beriliu. 


CONSIDERAŢII ASUPRA DETERMINĂRII BERILIULUI 


Există puţine informaţii privind precizia, acurateţea şi metodele spe¬ 
cifice de determinare a beriliului. O lungă perioadă de timp, determinarea 
acestui element se baza pe precipitare ca hidroxid — BeOH 2 , urmată de 
calcinare, pentru a fi adus la forma de oxid. Acest procedeu implică o 
separare îngrijită a beriliului atît de anionii cît şi de cationii care ar putea 
deranja determinarea lui. Dificultăţile de a efectua aceste separări avînd 
certitudinea că ele nu antrenează nici o pierdere de beriliu au fost discu¬ 
tate de Hillebrand şi Lundell [12], 

Beriliul poate să fie precipitat sub formă de fosfat de amoniu — 
Be(NH,)P0 4 la un pH de 5,2, [13] şi apoi calcinat pentru a fi adus la starea 
de pirofosfat, stare în care poate să fie cîntărit printr-un procedeu similar 
cu acela folosit pentru magneziu. Această metodă, deşi a fost supusă la 
unele critici, este prezentată în detaliu mai jos, în schema folosită la 
National Chemical Laboratory din Marea Britanie [14], Pentru precipi¬ 
tarea beriliului s-a folosit ca reactiv acetoanilida [15]; s-a obţinut un 
complex de forma 2 :1 conţinînd 2,49% metal. Acest complex se poate 

usca la 100° şi poate fi cîntărit direct. Perturbarea pe care o produc ferul 
şi aluminiul poate să fie eliminată prin precipitarea complexului la un 
pH=8, în prezenţa EDTA. 

Pentru determinarea fotometrică a beriliului au fost propuse mai 
multe procedee. Dintre reactivii folosiţi, în general, în aceste procedee 
se menţionează p-nitrobenzenazo-resorcinol [16], acetilacetona [17] şi 
berilonul II [18]. Dintre reactivii recomandaţi ulterior se menţionează 
berilonul III [19], cromazurolul S şi negrul F intens de sulfoniu [21], Pe 
scară largă se folosesc metode fluorimetrice cu morin [22—25], 

în cele ce urmează se prezintă în detaliu procedeul bazat pe beri- 
lon II pentru minereuri de berii şi silicaţi bogaţi in beriliu şi procedeul 
bazat pe folosirea morinului pentru roci silicatice normale conţinînd 
cîteva ppm Be. 


DETERMINAREA GRAVIMETRICA CA FOSFAT 


Iniţial precipitarea beriliului sub formă de fosfat de amoniu a fost 
criticată [12] pe considerentul că precipitatul nu are compoziţia ideală 
indicată de formula Be(NH 4 )P0 4 . De mulţi ani, însă, se obţin rezultate 
acceptabile prin acest procedeu, care a devenit metoda gravimetrică pre¬ 
ferată pentru determinarea beriliului la National Chemical Laboratory din 
Anglia [14], Avantajele invocate sînt factorul favorabil de conversie 
(Be,P 2 0 7 : BeO=l : 0,2606) Şi absenţa interferenţei în determinare a fos¬ 
fatului, care este prezent în multe minerale de beriliu. 

în condiţii normale, precipitatul fosfatic este granular şi cînd această 
condiţie este realizată tendinţa de a oclude impurităţi se reduce. Airoldi 
[26], care a revizuit metoda, recomandă să se folosească sarea disodică a 
EDTA, ceea ce s-a dovedit a fi neindicat [14], din cauză că precipitatul 
final poate fi contaminat cu sodiu, dînd reziduului de pirofosfat un aspect 
sticlos şi făcînd ca el să adere la capsula de platină folosită pentru 
calcinare. 

Reactivi: Fluorură de potasiu anhidră 

Acid etilendiamintetraacetic (nu sare dublă de sodiu). Se dizolvă 
10 g de reactiv solid în 100 ml apă, adăugind amoniac con¬ 
centrat, picătură cu picătură. 

Soluţie de fosfat acid de diamoniu. Se dizolvă 20 g de reactiv 
în 100 ml apă. 

Soluţie de acetat de amoniu saturată. 

Soluţie de acetat de amoniu de spălare. Se dizolvă 2 g de acetat 
de amoniu în apă, se adaugă 3 ml acid acetic glacial şi se 
diluează pînă la 1 1 cu apă. Se foloseşte un pH-metru pentru 
potrivirea pH-ului soluţiei la 5,2 prin adăugare de amoniac. 

Mod de lucru. Se cîntăreşte o cantitate de 0,5 g (v. nota 1) de minereu 
de beriliu fin măcinat (nota 2), într-un creuzet de platină, şi se topeşte 
cu 3 g de fluorură de potasiu anhidră. Se lasă creuzetul să se răcească, 
se adaugă 5 ml de acid sulfuric concentrat şi se evaporă lent pînă se 
degajă intens vapori de acid sulfuric. Se lasă să se răcească, se pune 
creuzetul în poziţie culcat într-un pahar de laborator de 250 ml, şi se 
diluează topitura prin încălzire pe o baie de abur cu 50—75 ml apă. Se 
clăteşte creuzetul şi se dă la o parte. In acest stadiu trebuie să se obţină 
o soluţie completă (v. nota 3). Folosind un pH-metru se aduce pH-ul 
soluţiei la valoarea 2, prin adăugare de amoniac concentrat picătură cu 
picătură. Apoi se adaugă 15 ml de soluţie EDTA şi se fierbe 2—3 minute 
pentru ca cromul eventual prezent să fie complexat de EDTA. Se lasă 
să se răcească, se adaugă 5 ml soluţie de fosfat de amoniu şi, folosind din 
nou pH-metrul, se aduce pH-ul la 5,2, prin adăugare de soluţie saturată 
de acetat de amoniu. Se fierbe timp de 2 minute. 

Se aşază paharul pe o baie de abur numai pînă cînd precipitatul alb 
a devenit granular şi s-a depus. Se răceşte la temperatura camerei, se 
lasă să stea timp de 1 oră, apoi se colectează precipitatul pe o hîrtie de 
filtru cu porozitate fină. Se spală precipitatul cu o cantitate care poate 
să ajungă la circa 100 ml soluţie de acetat de amoniu pentru spălare, 
păstrând filtratul şi soluţia de spălare (v. nota 4). Se dizolvă precipitatul 
în circa 100 ml de acid clorhidric 4 N fierbinte, se adaugă 7,5 ml soluţie 
EDTA, se aduce pH-ul soluţiei la 2 prin adăugarea de amoniac picătură 
cu picătură, şi se fierbe. Se răceşte soluţia, se adaugă 1 ml de soluţie de 
fosfat de amoniu şi din nou se aduce pH-ul la valoarea de 5,2, prin adău¬ 
garea de_ soluţie saturată de acetat de amoniu. Se fierbe timp de 2 minute 
şi se lasă timp de 2 ore pe o baie de abur. Apoi se lasă precipitatul să se 
depună timp de 4 ore sau, preferabil, peste noapte. 

Se colectează precipitatul pe o hîrtie de filtru cu porozitate fină 
şi se spală cu soluţie de spălare de acetat de amoniu, ca şi înainte. Se 
transferă hîrtia şi precipitatul într-un creuzet cîntărit de platină, se usucă 
şi se carbonizează hîrtia cu o lampă de încălzire cu unde infraroşii şi se 
calcinează în condiţii oxidante într-un cuptor cu muflă fixat la tempe¬ 
ratura de 1 000°. Se lasă să se răcească şi produsul rezultat se cîntăreşte, 
ca Be,P 2 0 7 cu un conţinut de 26,06% BeO sau 9,395% Bej 

Note 

1. Dacă proba analizată conţine mai puţin de 5o/ 0 BeO, atunci se 
foloseşte o porţie de 1 g şi se topeşte cu 6 g de fluorură de potasiu. 

2. Atacul prin topire cu fluorură alcalină nu este complet decît 
atunci cînd materialul de probă este sub formă de pulbere fină (se reco¬ 
mandă ca acesta să treacă prin sita de 200 mesh). 

3. Mineralele care nu simt atacate se pot filtra în acest stadiu. 

4. Filtratele nu sînt niciodată complet lipsite de beriliu. De obicei 
conţinuturile acestora pot să fie ignorate, dar dacă este necesar, beriliul 
din ele poate să fie determinat pe cale fotometrică, după distrugerea 
materiei organice, în modul următor: Se combină filtratul cu lichidul de 


9 — Metode chimice de analiză a rocilor 

spălare şi se diluează pînă la 250 ml cu apă. Se pipetează 50 ml într-un 
balon Kjeldahl, se adaugă 1 ml de acid sulfuric concentrat, 25 ml acid 
azotic fumans şi se fierbe pînă rămîne un volum redus. Se răceşte, se 
adaugă 10 ml acid azotic fumans şi 30 ml acid clorhidric concentrat, apoi 
se fierbe pînă cînd se degajă vapori de acid sulfuric. Se răceşte şi se 
diluează cu apă pînă la 50 ml într-un balon cotat. Se transformă o alicotă 
din această soluţie într-un balon de 50 ml şi se determină beriliul cu 
berilon II, aşa cum se arată mai jos. 


DETERMINAREA SPECTROFOTOMETRICA 
CU BERILON II 


Berilonul II este denumirea uzuală pentru sarea tetrasodică a aci¬ 
dului 8-hidroxinaftalenă-3 : 6-acid disulfonic-l-azo-2'-naftalenă-l' : 8'-di- 
hidroxi-3'-6' disulfonic (v. fig. VI). Reactivul are culoarea violet intens în 
soluţie alcalină, în timp ce complexul de beriliu este albastru. Această 
diferenţă de culoare a fost folosită de Karanovich [18] ca punct de ple¬ 
care pentru determinarea beriliului. Acest cercetător menţionează că în 

determinare interferă numai cromul, molibdenul, platina, thoriul şi ele¬ 
mentele rare [14] şi acestea numai cînd se află în proporţie de 500 : 1. De 
notat că în condiţii normale aceste elemente nu sînt prezente în această 
cantitate în minereurile de beriliu, concentrate sau minerale, astfel că 
nu este necesară o separare chimică. 

în scopul creşterii selectivităţii reactivului, Karanovich a adăugat 
EDTA pentru a complexa alte metale şi acid ascorbic pentru a reduce 
ferul feric la starea bivalentă care nu deranjează determinarea. Dacă are 
loc o interferenţă a ferului cînd acesta se află în cantităţi mari, poate 
apărea necesitatea de a înlocui EDTA cu N : iV-di-2-hidroxietil glicină 
(„Nervanaid F“), cu care se obţine o soluţie limpede incoloră cu ferul feric 
în soluţie puternic alcalină. Un alt procedeu care se poate aplica în cazul 
în care proba conţine mult fer este de a separa beriliul printr-o precipi¬ 
tare prealabilă ca fosfat, folosind titan ca agent purtător. 

Culoarea complexului beriliu-berilon II slăbeşte treptat din intensi¬ 
tate, astfel că măsurarea densităţii optice nu trebuie întîrziată. Este ideal 
ca proba şi soluţiile standard să fie preparate împreună şi să se măsoare 
în acelaşi timp —■ de preferinţă după ce au fost lăsate să stea 15—30 mi- 



Fig. 17. Curba de etalonare pentru be- Fig. 18. Spectrul de absorbţie al beri- 
riliu obţinută cu berilon II. Ionului II (A — concentraţie 0,001 în 

apă, pH = 12—13) şi al complexului be- 
rillon II cu beriliu (B). 

nute. Soluţiile complexului de beriliu nu ascultă de legea Beer-Lambert [27] 
(fig. 17). Precizia este foarte slabă cînd conţinutul de beriliu este sub 
circa 8 pg. Soluţiile reactive au o absorbţie apreciabilă la lungimea de 
undă folosită pentru complexul de beriliu [28] (fig. 18). De aceea, solu¬ 
ţiile reactive trebuie măsurate cu o atenţie mai mare. 

Reactivi: Fluorură de potasiu anhidră 

Soluţie de sare disodică de EDTA. Se dizolvă 5 g reactiv în 
100 ml apă 

Soluţie de acid ascorbic. Se dizolvă 0,75 g în 100 ml de apă. 
Se prepară proaspăt la cîteva zile. 

Soluţie reactivă de berilon II. Se dizolvă 0,1 g de reactiv solid 
în 100 ml apă. (De notat că reactivul solid furnizat de unii 
producători s-a dovedit a fi insuficient de pur pentru această 
determinare.) 

Soluţie standard de beriliu de bază. Se dizolvă suficient sulfat 
de beriliu — BeS0 4 ■ 4H 2 0 în acid sulfuric 2 N, rezultînd o 
soluţie ce conţine circa 1 mg Be/ml. Se etalonează prin preci¬ 
pitare ca fosfat, aşa cum s-a arătat anterior, apoi se diluează, 
înainte de utilizare, pentru a obţine o soluţie conţinînd 
4 pg Be/ml în 0,5 g acid sulfuric N. 

Mod de lucru. Se cîntăreşte o cantitate de 0,1—0,2 g pulbere de minereu 
de beriliu sau rocă silicatică cu conţinut de beriliu intr-un creuzet de 
platină, se adaugă 2—3 g fluorură de potasiu şi se topesc pe un arzător 
pînă cînd se obţine o topitură omogenă. Se lasă să se răcească şi se adaugă 
4—6 ml acid sulfuric concentrat. Se transferă creuzetul pe o plită sub 
o lampă de încălzit cu unde infraroşii, se încălzeşte lent pînă cînd se 
elimină tot acidul fluorhidric, apoi încălzirea se intensifică pentru a se 
evapora acidul sulfuric, iar în final se continuă încălzirea pe un arzător, 
pînă cînd fundul creuzetului capătă culoarea roşie. Se lasă să se răcească 
apoi se introduce creuzetul culcat într-un pahar de laborator de 250 ml, 
conţinând 50—60 ml apă, şi se fierbe pe plită pînă la dizolvarea completă 
(v. nota 1). Se clăteşte creuzetul şi se dă la o parte. Se răceşte soluţia, 
se transferă Intr-un balon gradat de 100 ml, se aduce la semn cu apă şi 
se amestecă bine. 

Se pipetează din această soluţie o alicotă de 10 ml sau mai puţin 
(v. nota 2), într-un vas conic de 100 ml şi o altă alicotă egală cu prima 
se pune într-un balon gradat de 50 ml. Se titrează conţinutul din vasul 
conic cu soluţie de hidroxid de sodiu N, folosind ca indicator fenolftaleină 
şi se înregistrează titrul. Apoi se adaugă în balonul gradat 2 ml de soluţie 
de acid ascorbic, se pune dopul şi se agită pentru a se amesteca birie. 
Se adaugă 5 ml soluţie disodică de EDTA şi se agită din nou pentru 
amestecare. Apoi se adaugă soluţie de hidroxid de sodiu, echivalentă în 
volum cu titrul, plus volumul necesar pentru neutralizarea acidului sul¬ 
furic prezent în soluţia standard de beriliu eventual adăugată (nota 2), 
precum şi un exces de 5 ml. Se pune dopul şi se agită din nou pentru 
a se amesteca bine. 

Se diluează cu apă conţinutul din balonul gradat pînă la volumul 
de 45 ml (se marchează pe balon acest nivel), se adaugă 5 ml de soluţie 
reactivă de berilon II, se diluează la volum şi se amestecă bine. Se lasă 
această soluţie să stea 15 minute, apoi se măsoară densitatea optică în 
cuve de 1 cm prin comparaţie cu soluţia de bază (v. nota 3), folosind un 
spectrofotometru fixat la lungimea de undă de 630 nm. Se trasează o 
curbă care să exprime relaţia dintre densitatea optică a soluţiilor standard 
şi concentraţia de beriliu; de aici se calculează conţinutul de beriliu din 
proba de analizat. 

Note 

1. Granulele minerale neatacate pot fi separate prin filtrare. 

2. Această alicotă poate să conţină 8—16 gg Be. S-a constatat că 
precizia determinării este foarte redusă dacă cantitatea de soluţie pipe- 
tată este mai mică de 8 gg. Dacă alicota de 10 ml conţine sub 10 gg Be, 
se adaugă 2 ml de soluţie standard (etalon) de beriliu în balonul gradat. 
Această soluţie standard este o soluţie de acid sulfuric 0,5 N şi, de aceea, 
va fi necesar să se determine volumul de soluţie de hidroxid de sodiu N 
pentru a neutraliza alicota de 2 ml. 

3. Se prepară, de asemenea, o soluţie reactivă de bază, punînd 10 ml 
apă distilată într-un alt balon gradat de 50 ml, adăugind acid ascorbic 

şi alţi reactivi, aşa cum s-a arătat mai înainte. Soluţiile standard se obţin 
transferînd 2, 3, şi 4 ml de soluţie standard de beriiiu în baloane gradate 
de 50 ml şi urmînd procedeul prezentat anterior. în fiecare caz trebuie 
inclus şi volumul de soluţie de hidroxid de sodiu necesar pentru a neutra¬ 
liza acidul sulfuric adăugat. 

Precipitarea ca fosfat cu colector de titaniu. 
Procedeul a fost descris de Ponomarev pentru determinarea beriliului din 
roci cu conţinut scăzut (cîteva ppm). El implică descompunerea rocii prin 
evaporare cu acid fluorhidric, topirea reziduului cu fluorură acidă de 
potasiu şi evaporarea cu acid sulfuric, obţinîndu-se o topitură de sulfat. 
Această topitură se extrage cu apă care conţine acid clorhidric şi extrac¬ 
tul se neutralizează cu amoniac. Se adaugă EDTA, apoi o soluţie conţinînd 
25 mg TiO,. Acest titaniu se precipită din soluţie apoi ca fosfat, după ce 
aceasta a fost alcalinizată pînă la roşu de metii, coîectind orice urmă de 
beriiiu prezent. 

Precipitatul se dizolvă în soluţie apoasă de hidroxid de sodiu, se 
evaporă pînă cînd rămîne un volum mic, apoi se ia o alicotă de lichid 
pentru determinarea fotometrică a beriliului, folosind berilon II, aşa cum 
s-a arătat mai înainte. 


DETERMINAREA FLUORIMETRICA CU MORIN 


Marinul, descris ca pentahidroxijlavon (vezi fig. VII) este o substanţă 
colorantă obţinută din fistic. Recent s-a propus înlocuirea acesteia cu o 
substanţă cristalizată de culoare neagră irizată, avînd în vedere că pro¬ 
bele care se preferau se prezentau sub formă de pulbere de culoare 
galben închis. De notat că substanţa fluorescentă neagră este săracă în 

reactiv activ şi conţine impurităţi care maschează reacţia de fluorescentă 
cu beriiiu. Purificarea este dificilă dacă nu imposibilă. De aceea, ori de 
cîte ori este posibil, este de preferat să se folosească reactivul de culoare 
galben închis. Acesta este insolubil în apă, dar este solubil în alcool sau 
alcalii apoase. în soluţii neutre sau acide, morinul reacţionează cu unii 
ioni metalici, formînd produşi care dau fluorescenţă de intensităţi diferite; 
Charlot [30] a alcătuit un tabel cu metale care reacţionează, cuprinzînd 
şi valorile sensibilităţii reacţiilor. în soluţie alcalină numai beriliul dă o 
fluorescenţă puternică; fluorescenţe mai slabe s-au observat la zinc, scan- 
diu, unele elemente din grupa pămînturilor rare, zirconiu, thoriu, magne- 

ziu şi calciu. In aceste condiţii reactivul însuşi este şi el slab fluorescent. 
Interferenţa unora dintre aceste elemente poate fi prevenită dacă în 
soluţie se adaugă EDTA sau DTPA (acid dietilen-triaminpentaacetic) [24], 
deşi acestea pot produce o uşoară descreştere a intensităţii fluorescenţei 
complexului de beriliu. Această fluorescenţă variază liniar cu conţinutul 
de beriliu din soluţie dar se pierde încet după un timp. De aceea, măsu¬ 
rătorile trebuie să se facă intr-o oră de la prepararea soluţiei, preferabil 
chiar în 30 minute. Sili şi Willis [31] consideră că slăbirea fluorescenţei 
s-ar datora oxidării morinului în contact cu aerul şi afirmă că în absenţa 
aerului are loc o uşoară creştere a fluorescenţei. Intr-un articol ulte¬ 
rior [24], această instabilitate este pusă pe seama oxidării catalitice a 
reactivului de către urmele de cupru prezente în apa distilată şi în 
reactivi. 

Procedeele bazate pe utilizarea morinului se aplică, în general, 
pentru determinarea beriliului din rocile care au conţinuturi reduse din 
acest metal. In aceste cazuri este important să se afle cit beriliu s-a pierdut 
în timpul pregătirii probei de rocă. Pentru aceasta, Sili şi Willis [25] au 
adăugat un izotop activ al beriliului Be 7 în proba de rocă înainte de a fi 
descompusă şi au determinat radioactivitatea soluţiei finale ca o măsură 
a beriliului recuperat. Deşi această etapă nu este inclusă în procedeul 
descris în cele ce urmează, acest rafinament al determinării poate fi 
adăugat fără dificultate (v. nota 1). 

Pentru separarea beriliului de alte elemente prezente în rocile sili- 
catice, se va forma un complex cu acetilacetonă, care va fi extras în 
cloroform. Aluminiul se extrage în mod similar, cu excepţia cazului în 
care acidul slab sau soluţia neutră se fierb cu EDTA pentru a facilita for¬ 
marea complexului Al -EDTA. Chiar şi în acest caz, de obicei vor rămîne 
cîteva mg de aluminiu, care va fi extras cu beriliul. 

Reactivi: Fluorură de potasiu anhidră 

Acetilacetonă 

Soluţie de sare disodică de EDTA. Se dizolvă 10 g de sare 
disodică a acidului etilendiamintetraacetic în apă şi se diluează 
la 100 ml. 

Soluţie de EDTA pentru spălare. Se adaugă 10 ml de acid sul¬ 
furic 20 N şi 10 ml de soluţie de EDTA 10% în 400 ml de 
apă. Se aduce la starea alcalină, adică pînă la schimbarea în 
roşu a culorii indicatorului fenol, şi se diluează la 500 ml 
cu apă. 

Soluţie de morin. Se dizolvă 50 mg de reactiv în 100 ml etanol. 
Pentru utilizare, se diluează de 10 ori cu apă. 

Soluţie de hidroxid de sodiu 8,2 M. 

Soluţie de sulfat de chinină 0,01%. Se dizolvă 50 mg de reactiv 
în 500 ml apă conţinînd 10 ml de acid percloric 72%. 

Soluţie de trietanolamină. Se dizolvă 5 g de sare disodică a 
acidului etilendiamintetraacetic şi 3 ml de trietanolamină în 
95 ml de apă. 

Soluţie indicator de fenolftaleină 0,1% în apă. 

Soluţie tampon de piperidină. Se amestecă la un loc 10 g sulfat 
de hidrazină, 5 g de EDTA, 30 ml apă şi 50 ml de piperidină 
redistilată, pînă cînd se obţine o soluţie omogenă. Se diluează 
pînă la 500 ml cu apă. 

Soluţie alcalină de stanină. Se dizolvă 1,5 g clorură stanoasă 
în 2 ml de apă. Se adaugă 25 ml apă rece, apoi se toarnă sus¬ 
pensia lăptoasă care rezultă într-o soluţie rece de 2,4 g hi- 
droxid de sodiu în 10 ml apă. Se transferă soluţia într-un 
balon gradat de 50 ml, diluîndu-se la volum cu apă. Soluţia 
este instabilă astfel că trebuie preparată de fiecare dată 
numai înainte de folosire. 

Mod de lucru. Se cîntăreşte o cantitate de 0,5 g pulbere de probă de rocă 
într-o capsulă mică de platină, se înmoaie cu apă şi se adaugă 1 ml de 
acid azotic concentrat şi 10 ml acid fluorhidric concentrat. Se agită uşor 
pentru a permite eliminarea dioxidului de carbon eliberat, apoi se evaporă 
încet, pînă la uscare, pe o baie de abur sau pe o plită. Cînd e aproape 
uscat reziduul, se topeşte cu o cantitate minimă de fluorură de potasiu 
anhidră. Se lasă să se răcească, se adaugă 1 ml de acid sulfuric concentrat 
şi se evaporă din nou mai întîi pînă fumegă şi apoi pînă cînd tot mate¬ 
rialul solid s-a dizolvat şi s-a obţinut o topitură de pirosulfat. 

Se lasă să se răcească, se dizolvă topitură în 40 ml de acid clor- 
hidric 3N apoi se fierbe încet această soluţie timp de 10 minute, pentru 
a se hidroliza pirofosfaţii formaţi în timpul topirii. Se lasă să se răcească 
încă o dată. 

Pentru probele care conţin 1 ppm Be sau mai puţin, toată cantita¬ 
tea de soluţie trebuie folosită în stadiile următoare de analiză. 

Pentru probele care conţin cantităţi mai mari de beriliu, se diluează 
această soluţie la volum şi se foloseşte o alicotă adecvată, diluată la 40 ml 
cu apă. La această soluţie, care se ţine într-un balon gradat sau într-un 
pahar de laborator, se adaugă 30 ml de soluţie EDTA 10»/o (v. nota 2) şi 
3—4 picături de soluţie indicator de fenolsulfonftaleină. Apoi se adaugă 
hidroxid de amoniu, picătură cu picătură, pînă cînd apare primul semn 
de roşu alcalin. Se decolorează această soluţie adăugind 1—2 picături de 
acid sulfuric diluat, ajungînd la un pH de aproximativ 6. Apoi se fierbe 
soluţia timp de 5 minute, se răceşte la temperatura camerei, după care 
se transferă într-o pîlnie de separare de 125 ml. 

Se adaugă 10 picături (0,25 ml) de acetilacetonă la soluţie se astupă 
şi se agită puternic timp de 10 secunde. Se adaugă hidroxid de amoniu, 
picătură cu picătură, pînă cînd apare culoarea roşie a indicatorului, 
apoi se adaugă 10 ml de cloroform şi se agită viguros timp de încă 
2 minute. Se scurge stratul organic şi se repetă extracţia cu încă 3 pică¬ 
turi de acetilacetonă şi 10 ml de cloroform. 

Se combină extractele organice într-o pîlnie de separare de 10 mi, 
curată, se astupă şi se agită, timp de 1 min, cu 20 ml de soluţie de EDTA. 
Se scurge stratul organic într-un pahar de laborator de 100 nil. Se adaugă 
2 picături de acetilacetonă peste stratul organic din pîlnia de separare 
şi se face extracţia în încă 10 ml de cloroform. Se adaugă acest strat de 

cloroform adiţional la extractul din pahar. Apoi in pahar se adaugă 3 ml 
de acid percloric concentrat şi 3 ml de acid azotic concentrat. Se acoperă 
paharul cu o sticlă de ceas şi se încălzeşte lent pentru a se evapora cloro¬ 
formul, avînd grijă să se evite clocotirea. Acetilacetona reacţionează 
puternic cu acidul azotic; de aceea se va lăsa să se formeze precipitatul 
înainte de a se ridica temperatura pentru a nu se elimina acidul perclo¬ 
ric. Soluţia nu va fi lăsată să se evapore pînă la uscarea completă, 
pentru a nu se forma oxid de beriliu insolubil. 

Se adaugă în pahar exact 3 ml de soluţie de hidroxid de sodiu, 
8,2 M şi 3 picături de soluţie de sulfat de chinină. Apoi se adaugă acid 
percloric concentrat, picătură cu picătură, pînă cînd apare o eflorescenţă 
albastră, după care soluţia se examinează în lumină ultravioletă. După 
ce se adaugă în exces încă o picătură de acid percloric, paharul se agită 
prin răsucire pentru a dizolva hidroxidul de beriliu care se mai găseşte 
pe pereţii paharului. Se transferă .nu mai mult de 17 ml de soluţie într-un 
balon gradat de 25 ml (v. nota 3). De asemenea, se prepară o soluţie mar¬ 
tor, plecînd de la 5 ml apă şi o soluţie standard de beriliu conţinînd 
0,5 pg Be în 5 ml de apă, prin adăugarea a 3 ml soluţie de hidroxid de 
sodiu şi a 3 picături de soluţie de sulfat de chinină, apoi neutralizînd cu 
acid percloric, aşa cum s-a arătat anterior. 

Se fac fluorescente soluţia de probă de rocă, soluţia reactivă mar¬ 
tor şi soluţia standard de beriliu, în succesiune fără întîrziere, după cum 
urmează. La fiecare se adaugă 0,5 ml soluţie de trietanolamină şi hidroxid 
de sodiu N, picătură cu picătură, pentru a stinge fluorescenţa datorată 
chininei, apoi încă 2 picături. în continuare se adaugă 5 ml de soluţie 
alcalină de stanină, clătind pereţii balonului gradat cu puţină apă. Se 

amestecă soluţia, se adaugă 5 ml 
soluţie tampon de piperidină şi se 
amestecă din nou. Se diluează so¬ 
luţia pînă, la cel mult 24 ml, se 
amestecă din nou, apoi se intro¬ 
duce 1 ml soluţie de morin mai jos 
de suprafaţa soluţiei de probă, evi- 
tînd contactul cu aerul. Se dilu¬ 
ează soluţia exact la volum, se as¬ 
tupă balonul gradat, se amestecă 
bine şi se lasă să stea într-o baie 
la temperatură constantă pentru 
cel puţin 5 minute înainte de a 
măsura fluorescenţa (v. nota 4). 

Se măsoară intensitatea fluo- 
rescenţei folosind fie un etalon 
permanent, cum este filtrul din 
sitclă de uraniu, descris de Sili şi 
Willis [31], fie fluorescenţa unei 
soluţii etalon de beriliu, pînă cînd 
se fixează scala de transmitanţă 



Fig. 19. Spectrele de excitaţie ale morinu- 
lui (a) şi ale complexului beriliu-mo- 
rin (b) cu spectrele de fluorescentă ale 
morinului (c) şi ale complexului be- 
riliu-morin (d). 

a instrumentului. Lungimea de undă care se foloseşte depinde de tipul 
instrumentului şi de posibilitatea de a alege filtrele. Dacă se poate folosi 
un spectrofluorimetru înregistrator, atunci radiaţia excitatoare va fi fi¬ 
xată la circa 445 nm, iar spectrul de fluorescenţă înregistrată în interva¬ 
lul 500—550 nm. Dacă se dispune numai de un instrument de filtrare, 
atunci se vor alege filtre care să dea o bandă îngustă de excitare la circa 
445 nm cu un bec de wolfram sau să izoleze radiaţia de la 436 nm a lămpii 
cu mercur. Pentru izolarea radiaţiei de fluorescenţă trebuie să se folo¬ 
sească filtre cu o transmisie maximă la circa 525 nm. După cum se poate 
vedea din fig. 19 reactivul morin şi complexul de beriliu au excitare res¬ 
pectiv fluorescenţă apreciabile la aceste lungimi de undă. 

Note: 

1. Dacă urmează să se folosească diluţia izotopică, atunci volumul 
de trasori de beriliu care trebuie să se adauge la proba de rocă va da 
circa 2X10 4 impulsuri pe minut în soluţia finală folosită pentru măsu¬ 
rarea fluorescenţei. Pipeta folosită pentru a transfera soluţia indicator în 
soluţia de rocă trebuie să se folosească şi pentru a transfera un volum 
identic de soluţie indicator într-un vas separat care conţine soluţie 
reactivă de beriliu, pentru ca ulterior să se poată face comparaţia cu 
activitatea beriliului recuperat. 

2. Cantitatea de EDTA adăugată trebuie să fie suficientă pentru a 
complexa pe toţi ceilalţi ioni metalici prezenţi. 

Dacă se produce o eventuală turbiditate la neutralizarea soluţiei, 
atunci aceasta se va acidiza, se va mai adăuga EDTA şi se va repeta 
adăugarea de hidroxid de amoniu. Dacă în analiză a fost luată o alicotă 
de soluţie de rocă, atunci poate fi posibil să se reducă volumul de EDTA 
necesar. Nu se vor adăuga însă mai puţin de 10 ml. 

3. Lucrînd cu atenţie, este posibil să se obţină o creştere a sen¬ 
sibilităţii prin folosirea unui balon gradat de 10 ml. In acest caz se va 
folosi o soluţie tampon de piperidină mai concentrată. 

4. Fluorescenţă soluţiilor de beriliu-morin depinde de temperatură, 
astfel că soluţiile martor, standard şi de rocă trebuie aduse, toate, la 
aceeaşi temperatură, pe cît posibil mai apropiată de temperatura came¬ 
rei. Dacă compartimentul din spectrofluorimetru în care se introduce 
proba poate să fie termostatat, atunci atît temperatura acestui compar¬ 
timent cît şi temperatura constantă din baie vor fi stabilite la 
temperatura camerei. 


DETERMINAREA PRIN SPECTROSCOPIE DE ABSORBŢIE 
ATOMICA 

Procedeul care se prezintă aici este aplicabil direct la majoritatea 
rocilor silicatice. în general este suficientă o probă în greutate de 100 mg, 
dar s-au folosit şi porţii de 250 mg pentru roci bazice cu conţinut de 

mimai 0,02 ppm Be. Pentru descompunere se foloseşte un vas de pre¬ 
siune căptuşit cu PTFE. 

Reactivi: Soluţie de EDTA 0,3 M. Se dizolvă 111,7 g de sare disodică a 
acidului etilendiamintetraacetic (EDTA) în apă cu suficient 
amoniac pentru a aduce pH-ul la valoarea 8. Se diluează la 
1 litru. 

Soluţie indicator de bromfenol. Se dizolvă 0,125 g de reactiv 
solid şi 0,1 g hidroxid de sodiu în 250 ml apă. 

Soluţie de acetilacetonă. Se adaugă 10 ml de acetilacetonă la 
90 ml de xiilen. 

Soluţie etalon de beriliu de bază. Se dizolvă 1,97 g sulfat de 
beriliu tetrahidrat în apă, se adaugă 2 ml acid clorhidric con¬ 
centrat şi se diluează la 100 ml cu apă. Din aceasta se pre¬ 
pară soluţiile pentru lucru, prin diluare, după caz. Această 
soluţie conţine 1 mg Be/ml. 

Mod de lucru. Se cîntăreşte o cantitate de 0,1 pînă la 0,25 g din pulberea 
de rocă, într-un vas de presiune pentru descompunere, se adaugă 2 ml 
acid azotic concentrat şi 4 ml acid fluorlţidric concentrat. Se închide 
vasul şi se încălzeşte la temperatura de 225° timp de 16 ore. Se lasă să 
se răcească, apoi se transferă conţinutul într-o capsulă de platină şi 
se evaporă pînă la uscare. Se răceşte, se adaugă 5 ml de acid sulfuric 
20 N şi se evaporă pînă la fumegarea acidului sulfuric. Se lasă să se 
răcească încă o dată, se adaugă 4 ml acid clorhidric 3M şi 7 ml soluţie de 
EDTA, apoi se încălzeşte dacă este necesar pentru a se obţine o soluţie 
clară. Se transferă conţinutul într-o pîlnie de separare de 50 ml. 

Se adaugă soluţie indicator de bromofenol, apoi soluţie de amoniac 
12 M, prin picurare, pînă cînd culoarea indicatorului rămîne constant 
albastră (v. nota 1) şi 2 picături în exces. Se adaugă 10 ml soluţie de 
acetilacetonă şi se extrage berilul prin scuturare timp de 5 minute. Se 
înlătură stratul apos şi se scoate beriliul din stratul organic prin scutu¬ 
rare cu 4 ml acid clorhidric 3 M timp de 10 minute. Se trece stratul 
apos într-un balon gradat de 5 ml şi se diluează la volum cu acid elor- 
hidric 3 M. Se transferă 10 pi din această soluţie într-un cuptor de grafit 
conectat la un spectrometru de absorbţie atomică. Se usucă proba la 
temperatura de 110° timp de 20 secunde se arde la 800° timp de 20 se¬ 
cunde şi se atomizează la 2 700° timp de 6 secunde (v. nota 2). 

Pentru determinare se folosesc un tub catodic, argon (gaz) pentru 
calcinare, iar absorbţia se măsoară întrerupînd alimentarea cu argon la 
lungimea de undă de 234,9 nm. Etalonarea se face folosind părţi alicote 
de soluţie standard de beriliu pentru lucru, supus la procedee de extracţie 
cu solvent. 

Note 

1. Pentru această reacţie se recomandă un pH mai mare de 8. 

2. Condiţiile instrumentale exacte depind de indicaţiile furnizorului. 
Este de notat totuşi că au fost înregistrate pierderi de beriliu prin pră- 
jiri la temperaturi de peste 800°. 

13. BISMUT 


OCURENŢA 


Minerale specifice de bismut nu par să fie constituenţi normali 
ai rocilor silicatice. Prezenţa mineralelor bismutit (un carbonat bazic) şi 
bismutinit (Bi,S 3 ) indică doar procese de mineralizare în aria respectivă. 
Conţinutul de bismut al rocilor magmatice şi altor roci şi minerale sili¬ 
catice este foarte mic, cu mult sub limita de detecţie a majorităţii metode¬ 
lor fotometrice şi spectrografice. Pentru aceşti silicaţi s-au pus la punct 
o serie de metode noi, bazate pe activarea cu neutroni şi pe diluţia izo- 
topică [1, 2, 6], care au făcut posibil să se determine conţinuturi de bismut 
de ordinul celor determinate în unele roci standard conform normativelor 
USGS (tabelul 15). 


Tabelul 15. Conţinuturile (le bismut ale unor probe de rocă 
considerate ca etalon, în ppb 


Etalonul 

Referinţa 1 

Referinţa 2 

Referinţa 3 

AGV-1 

44 

56,4 

55,5 

BCR-1 

35 

46,7 

49,6 

DTS-1 

5,9 

4,8 

5,1 

G-l 


46 

51,9 

G-2 

63 

37,6 

51,0 

GSP-1 

33 

36,8 

36,7 

PCC-il 

13 

8 

5,7 

W-l 


43,5 

51,6 


Folosind o metodă de diluţie izotopică substoichiometrică Greenland 
et al. [10] au raportat conţinutul de bismut din 74 de roci din alcătuirea 
unui corp de dolerit tholeitic şi două batolite calco-alcaline. Toate cele 
trei corpuri de roci au arătat o creştere a conţinutului de bismut în 
magmele reziduale, funcţie de diferenţierea magmatică. Conţinuturi de 
bismut, de asemenea mai mari decît în rocile gazdă, s-au determinat în 
apatit şi sfen (minerale accesorii bogate în calciu); această asociaţie Bi-Ca 
nu pare să fie semnificativă pentru geochimia acestui element. O mare 

parte din bismut poate să fie prezent ca incluziuni într-o fază minerală 
minoră, care, avînd în vedere caracterul calcofil al bismutului, poate să 
fie faza de cristalizare a sulfurilor. Abundenţa bismutului în crusta 
terestră a fost estimată la 50 ppb (părţi per miliard), ceea ce concordă bine 
cu cifra de 60 ppb calculată de Marowschi şi Wedepohl [11], Unii autori 
au estimat şi valori ceva mad ridicate; de exemplu Velikii a menţionat 
conţinuturi de la 25 ppb la 2,2 ppm în roci magmatice din Fergana de 
Sud (U.R.S.S.), iar Brooks et al. [5, 6] au comunicat valori cuprinse între 
10 şi 800 ppb. 

Sînt descrise numeroase procedee de determinare a bismutului din 
roci silicatice şi de alte compoziţii, dar acestea sînt aplicabile, în primul 
rînd, la roci şi minerale bogate în acest element. Intre acestea se numără 
metode fotometrice bazate pe ditizonă după extracţia iodurii de bismut 
în acetat izoamilic [1] şi pe extracţia sub formă de dietilditiocarbamat [2], 
o metodă de absorbţie atomică implicînd extracţia bismutului solubil în 
acid azotic şi pulverizarea într-o flacără de aer-acetilenă [3], precum şi 
o metodă polarografică ce se aplică după o extracţie cu dietilditiocarbamat 
de dietilamoniu [4], Nici una dintre aceste metode nu este suficient de 
sensibilă pentru determinarea bismutului din roci silicatice obişnuite. 
Heinrich [5] şi Kane [6] au descris metode bazate pe spectroscopie de 
absorbţie atomică fără flacără, aplicabile la determinări din roci sili¬ 
catice. 

Metoda care se prezintă aici a fost adoptată din articolul publicat 
de Kane. 

Reactivi: Soluţie de clorhidrat de hidroxilamină. Se dizolvă 1 g de reactiv 
solid în 100 ml de apă. 

Soluţie de iodură de potasiu. Se dizolvă 1 g iodură de potasiu 
şi 1 g clorhidrat de hidroxilamină în 1 litru de apă. 

Soluţie de EDTA de bază. Se dizolvă 3,72 g de sare disodică a 
acidului etilendiaminotetraacetic în 100 ml apă. 

Soluţie de EDTA pentru lucru. Se diluează 1 ml din soluţie de 
bază pînă la 1 1, cu apă, obţinînd o soluţie cu concentraţia 
10 _5 M; soluţia se prepară înainte de întrebuinţare. 

Soluţie etalon de bismut. Se dizolvă 0,1 g bismut metalic în 
5 ml acid azotic diluat (1 + 9) prin încălzire la temperatura 
de 100°C. Se răceşte şi se transferă într-un balon gradat de 
100 ml. Această soluţie conţine 1 mg Bi/ml. Se prepară, cînd 
este necesar, prin diluare cu apă, soluţii conţinînd 100, 50 
şi 10 mg Bi/ml. 

Mod de lucru. Se cîntăreşte o cantitate de 0,1 g pulbere de rocă sau 
de cenuşă (nota 2) într-un pahar de PTFE. Se adaugă 3 ml de acid per- 
cloric concentrat şi 10 ml de acid fluorhidric concentrat. Se prepară solu¬ 
ţia de rocă, o soluţie reactivă martor şi o serie de soluţii standard (eta¬ 
lon), cuprinse în intervalul de concentraţii între 2 şi 50 ng Bi/g, folosind 
aceleaşi cantităţi de acizi după următorul procedeu. Se dizolvă şi se eva¬ 
poră pînă la uscare la temperaturi de 115—120°. Se dizolvă reziduul 

prin încălzire lentă cu 2 ml de acid percloric concentrat şi 5 ml de apă. 
Se răceşte şi se trece într-o pîlnie de separare de 60 ml. 

Se adaugă 1 ml soluţie de clorhidrat de hidroxilamină, pentru a 
reduce ferul feric, apoi 5 ml de metilizobutilcetonă. Se adaugă 6 ml 
soluţie de iodură de potasiu şi se agită bine, prin scuturare, pentru a 
se separa fazele. Se lasă să se separe şi se înlătură faza apoasă. Apoi 
se spală stratul organic cu 2,5 ml apă şi 2,5 ml soluţie de iodură de 
potasiu, scurgînd din nou stratul apos. 

Se extrage bismutul din stratul organic de două ori prin scuturare 
cu cîte 1 ml soluţie de EDTA 10 —5 M. Se combină extractele apoase. Se 
trece o cantitate de 20 pl din această soluţie în cuptorul de grafit al 
spectrofotometrului şi se determină absorbţia bismutului după instruc¬ 
ţiunile care însoţesc aparatul (v. nota 1). 

Note: 

1. Dacă roca conţine mult carbon organic, se calcinează o anumită 
cantitate (cîntărită) într-un cuptor cu muflă, ridicînd temperatura de la 
100 la 500°, timp de 3—4 ore. Se calcinează la 500° cel puţin 12 ore. 
Conţinutul de cenuşă al materialului se calculează după pierderea în 
greutate. 

2. Pentru a construi grafice de calibrare se pot folosi măsurători ale 
vîrfului curbei, iar din acestea se calculează concentraţia de bismut din 
materialul supus analizei. 

14. BOR 


OCURENŢA 


Vinogradov [1] afirmă că rocile bazice conţin mai puţin bor decît 
rocile acide. Concluzia a fost susţinută de Maurice [2] într-o amplă ana¬ 
liză a geochimiei borului. Insă conţinuturile de bor ale rocilor silicatice 
se caracterizează printr-o variaţie neobişnuit de largă şi eşantioanele cu 
conţinuturi de bor cu mult peste media grupei respective de roci (tabe¬ 
lul 16) sînt, fără îndoială, rarităţi. Lyakhovich [3], de exemplu, citează 
pînă la 310 ppm bor într-o serie de specimene de granit, în timp ce 
Bawden [4] menţionează pînă la 0,17% bor în şisturi argiloase şi pînă 

la 0,12% în graniţe din Scoţia. 

Tabelul 16. Conţinuturile de bor în roci acidice borul apare în spe- 

ale rocilor magmatice cial în mineralul numit turmalină şi 

graniţele bogate în bor conţin cantităţi 
importante din acest mineral, uşor de 
recunoscut. Turmalina conţine circa 3% 
bor, 10—11% B,0 3 . 

Există mai multe minerale rare în 
care borul este un constituent princi¬ 
pal, dar în general în rocile silicatice 
majoritatea borului este prezent în mi¬ 
nerale silicatice comune, cum sînt feld- 
spaţii, piroxenii şi amfibolii [2], Datolitul 
— un borosilicat de calciu din roci bazice de tipul bazaltelor — conţine 
circa 6% bor, 20—22% B 2 0 3 , ceea ce se poate considera ca limite supe¬ 
rioară a concentraţiei de bor în mineralele silicatice. Limita inferioară 
pentru rocile şi mineralele silicatice obişnuite este de sub 1 ppm. 

Multe dintre datele mai vechi privitoare la ocurenţa borului sînt 
incerte datorită inexistenţei unor metode precise şi adecvate de analiză. 

Caracteristicile nucleului borului, în particular secţiunea mare pen¬ 
tru absorbţia neutronilor termici, au condus la interesul pentru determi¬ 
narea conţinuturilor mici de bor. Au fost reconsiderate şi îmbunătăţite 
metodele de separare mai vechi, care implică distilarea ca borat de metil, 
şi au fost puse la punct noi metode, care au la bază pirohidroliza, extrac- 


Tipul de rocă 

Conţinut de B, 
în ppm 

Graniţe, grani- 


toide 

15 

Diori'te, andezite 

15 

Bazalte 1 , gabbro- 


uri 

5 

Doinite 

1 

ţia cu solvenţi şi schimbul de ioni. Au fost investigaţi mulţi reactivi 
coloranţi care să fie utilizaţi în determinarea fotometrică; rezultatul este 
că, exceptînd mineralele cu conţinut ridicat de bor, interesul s-a deplasat 
către vechile procedee titrimetrice. 


SEPARAREA BORULUI 


Distilarea sub formă de borat de metil este cunoscută ca metodă 
clasică de separare a borului, însă informaţiile furnizate de literatura de 
specialitate sînt contradictorii în ceea ce priveşte rezultatele. De exemplu, 
Strahm [5] face următoarele observaţii: „Deşi distilarea boratului de metil 
este o metodă de separare aplicată pe scară largă, ea este greoaie şi gradul 
de precizie în determinarea borului este redus. Faptul că mulţi cercetă¬ 
tori s-au orientat spre alte metode demonstrează că metoda este neadec¬ 
vată şi nepractică pentru uz general". Mills [6] făcea următoarea remarcă: 
„Pentru probele de roci silicatice metoda cea mai adecvată este varianta 
semi-micro a metodei clasice de distilare a boratului de metil elaborată 
de Wherry — Chapen [7]. 

Dificultăţile care pot să apară în această metodă se datoresc prezen¬ 
ţei borului în aproape toate ustensilele de sticlă din laborator şi chiar în 
aparatele de distilare care sînt confecţionate din sticlă topită. O altă 
dificultate semnalată este necesitatea de a păstra condiţii anhidre sau 
aproape anhidre în timpul esterificării şi dezvoltării boratului. 

Procedeele de separare prin schimbare de ioni sînt, în general, mai 
rapide decît metodele de distilare. Aceste metode sînt recomandate şi 
pentru eliminarea cationilor care interferă cu borul. în plus, aceste 
procedee sînt mai simple decît distilarea atît în ceea ce priveşte aparatele 
necesare cît şi metoda de lucru în sine. Rocile şi mineralele silicatice 
sînt aduse în soluţie prin topire alcalină, iar extractul apos se acidi- 
zează cu acid clorhidric. Trecînd această soluţie printr-o coloană cu 
răşină schimbătoare de ioni se îndepărtează ferul şi alţi ioni perturba¬ 
tori şi se obţine o soluţie, care poate să fie folosită direct pentru deter¬ 
minarea borului, fie prin titrimetrie, fie prin spectrofotometrie. într-o 
variantă ulterioară a acestui procedeu, Fleet [8] se dispensează de folo¬ 
sirea unei coloane şi adaugă răşina direct în extractul acid de rocă topită. 
Acest procedeu va fi prezentat în detaliu în continuare. 

Dintre alte procedee care se folosesc la separarea borului în silicaţi 
se menţionează extracţia în soluţii organice (de exemplu un amestec de 
etanol şi eter dietilic folosit de Glaze şi Finn [9] şi pirohidroliza. Această 
metodă a dat rezultate bune la recuperarea borului din sticlă [10]; 
Mills [6] arată că nu a putut să facă o separare cantitativă a borului 
din silicaţi prin aplicarea ei. 


10 — Metode chimice de analiză a rocilor 

DETERMINAREA TITRIMETRICA A BORULUI 
DIN TURMALINA 


Unul dintre primele procedee de determinare a borului din roci 
şi minerale silicatice a fost titrarea acidului boric eliberat cu alcali etalo- 
naţi, în prezenţa unui amestec de acid polihidroxilic şi manitol. Complexul 
acid boric — manitol acţionează ca un acid monobazic puternic. Com¬ 
binat cu o separare prin schimb de ioni, acest procedeu poate fi simplu 
şi uşor de aplicat la analiza turmalinei şi a altor minerale silicatice care 
conţin bor, cum sînt oxinitul, datolitul, danburitul şi dumortieritul. Pro¬ 
cedeul prezentat aici este adaptat după cel descris de Kramer [11], 

Reactivi: Hidroxid de sodiu, soluţie 5 M şi soluţie standard 0,05 M. 

Manitol 

Răşină schimbătoare de ioni. De preferinţă răşină cationică 
puternic acidă, cum sînt Amberlitul IR 120(H) sau Cowex 50 
W-X8 sub forma unui strat de 2 cm şi 25 cm lungime. Co¬ 
loana poate să fie de sticlă borosilicatică (atacul sticlei este 
neglijabil) sau din tub de polipropilenă. Pentru a pregăti 
coloana în vederea folosirii sau regenerării ei pentru refolo- 
sire se spală stratul de răşină cu 100 ml acid clorhidric 6 N, 
apoi cu apă, pînă cînd eluatul nu mai conţine acid. 

Mod de lucru. Se cîntăreşte o cantitate de 0,5 g turmalină fin măcinată 
sau de alt mineral de bor într-un creuzet mic de platină, se amestecă cu 
3 g de carbonat de sodiu anhidru şi se topeşte deasupra unui bec Bunsen 
timp de 30 min. Se trece apoi creuzetul pe un bec Meker şi se continuă 
încălzirea încă 30 min. Se lasă topitura să se răcească, după ce ea se 
întinde pe pereţii creuzetului cum se procedează de obicei. 

Se pune creuzetul culcat într-un pahar de laborator de 100 ml din 
polietilenă sau polipropilenă şi care conţine 20 ml apă; se adaugă acid 
clorhidric concentrat care să se scurgă pe pereţii paharului, pînă cînd se 
ajunge la un exces de 1 ml peste cantitatea necesară pentru a neutraliza 
carbonatul alcalin folosit pentru topire. Se încălzeşte soluţia şi se lasă să 
stea pînă cînd topitura se descompune complet şi tot materialul trece în 
soluţie. Se clătesc creuzetul de platină şi capacul şi se dau la o parte. 
In acest stadiu nu trebuie să mai rămînă nici un granul de mineral; sin¬ 
gurul reziduu admisibil este constituit din fulgii de silice precipitaţi din 
soluţie. Se filtrează soluţia printr-o hîrtie de filtru de 9 cm cu porozitate 
mare, aşezată pe o pîlnie de polietilenă, într-un pahar de polietilenă, 
apoi se spală reziduul cu apă fierbinte pînă cînd se ajunge la un volum 
de circa 50 ml. Se dă reziduul la o parte. 

Se adaugă hidroxid de sodiu 5 M, picătură cu picătură, pînă cînd se 
formează un precipitat care nu se dizolvă nici prin încălzire. Se toarnă 
peste acest precipitat cîteva picături de acid clorhidric şi se transferă 
soluţia în coloana schimbătoare de ioni, care în prealabil se spală cu 
apă. Se lasă eluatul să se colecteze într-un ritm dintre 30 şi 40 ml pe 

minut intr-un pahar de polipropilenă, apoi se spală răşina cu circa 200 ml 
apă. Se adaugă 0,5 ml de acid clorhidric concentrat şi se fierbe soluţia 
nu mai mult de 1 minut (v. nota 1), pentru a se elimina bioxidul de car¬ 
bon, apoi se răceşte soluţia la temperatura camerei. 

Folosind un agitator magnetic şi un pH-metru, se adaugă hidroxid 
de sodiu mai întîi concentrat apoi diluat, picătură cu picătură, pînă cînd 
pH-ul soluţiei ajunge la 7. Apoi se adaugă 20 g de manitol solid şi se 
titrează acidul boric cu soluţie etalon M de hidroxid de sodiu, pînă cînd 
pH-ul a ajuns din nou la 7. Se scade din titru valoarea unui reactiv mar¬ 
tor înainte de a calcula rezultatele. Reacţia care se produce poate fi 
exprimată prin ecuaţia 

H 3 B0 3 +Na0H=NaH 2 B0 3 +H 2 0 

astfel că 1 ml de soluţie 0,05 M de hidroxid de sodiu este echivalent cu 
1,741 mg de B 2 0 3 (nota 2). 

Note 

1. Prelungirea fierberii soluţiilor de acid clorhidric va duce la o 
substanţială pierdere de bor [12], 

2. Cînd borul se include în totalul componenţilor rocii sau mine¬ 
ralului, se obişnuieşte ca rezultatele să se exprime în procente de oxid 
boric — B 2 0 3 . Cînd borul este un constituent prezent doar sub formă de 
urme rezultatele se exprimă în ppm. 


DETERMINAREA SPECTROFOTOMETRICA DIN ROCI 
SILICATICE 


Dintre numeroşi reactivi descrişi pentru determinarea fotometrică a 
borului, se folosesc pe scară largă doar curcumina, carminul (acidul car- 
minic) şi diantrimida (l.l'-iminodiantrachinonă). 

Curcumina, principalul colorant activ al plantei Curcuma longa 
(şofran de India) se foloseşte de mult timp pentru detectarea şi determi¬ 
narea conţinuturilor reduse de bor. Iniţial au existat dificultăţi considera¬ 
bile în obţinerea unor rezultate cantitative repetabile. Ulterior Hayes şi 
Metcalfe [13] au stabilit condiţiile necesare pentru o determinare de în¬ 
credere cu acest reactiv. Alonso şi Sanchez [14] au descris aplicarea 
acestui procedeu de determinare după o prealabilă separare cu ajutorul 
răşinii schimbătoare de ioni Dowex 50 W-X8. 

Folosirea diantrimidei la determinarea fotometrică a borului a fost 
examinată în detaliu de Danielsson [15], Acest reactiv este mai sensibil 
decît carmina, dar mai puţin sensibil decît curcumina. Diantrimida per¬ 
mite o etalonare liniară în soluţie de acid sulfuric concentrat. Reactivul 
ca atare are o bandă de absorbţie cu valoarea maximă sub 400 nm, 

evident diferită de aceea a complexului de bor, care are valoarea maximă 
la 620 nm. Viteza de reacţie a borului cu diantrimidă este mult depen¬ 
dentă de temperatură. Valorile densităţii optice sînt, de asemenea, depen¬ 
dente de temperatură, deşi acest efect este pus în legătură cu concentraţia 
în acid. 

Carmina, denumire dată unui material colorant natural, este un 
compus de calciu-aluminiu a acidului carminic, care este un derivat al 
antrachinonei. Atît carmina cit şi acidul carminic reacţionează cu borul 
în acid sulfuric concentrat, dînd complecşi coloraţi în albastru, dar pen¬ 
tru că acidul carminic este delicvescent se preferă carmina [16]. în 
absenţa borului, culoarea acestui colorant este roşu deschis, iar în pre¬ 
zenţa borului aceasta se schimbă în albastru. Lungimea de undă a absorb¬ 
ţiei maxime variază de la 520 nm pentru reactiv la 585 nm pentru com¬ 
plexul de bor [17]. Legea Beer — Lambert este respectată deasupra inter¬ 
valului de concentraţie 0—10 ppm bor. 

Caracteristicile culorii care se dezvoltă pot să difere cu marca de 
reactiv folosit [8]. Hatcher şi Wilcox [17] notează că complexul colorat 
de bor poate să fie măsurat după 45 min şi că după 4 ore nu arată modi¬ 
ficări apreciabile. Fleet [8] susţine că absorbţia atinge un maxim după 
40 min, după care scade. Procedeul descris de Fleet, care a folosit o răşină 
schimbătoare de ioni pentru a separa ionii care interferă cu borul, este 
prezentat în cele ce urmează. 

Reactivi: Soluţie de manitol. Se dizolvă 1 g de reactiv în 100 ml apă. 

Soluţie de carmina. Se dizolvă 50 mg de reactiv în 100 ml de 
acid sulfuric concentrat. 

Acid clorhidric 0,6 N 

Soluţie de hidroxid de sodiu 0,1 N 

Soluţie etalon de bor de bază. Se dizolvă în apă 0,5716 g acid 
boric recristalizat şi se diluează la 1 1. 

Această soluţie conţine 100 pg Br/ml. 

Soluţie etalon de bor de lucru. Se diluează cu apă alicote din 
soluţia de bază, pentru a obţine 3 noi soluţii conţinînd res¬ 
pectiv 5, 10 şi 20 pg B/ml. 

Mod de lucru. Se cîntăreşte o cantitate de 0,2 g de probă de rocă pulbere 
(cantitatea poate să fie mai mică dacă proba conţine peste 200 ppm bor) 
într-un creuzet de platină şi se adaugă 1,25 g carbonat de potasiu. Se 
amestecă şi se topeşte deasupra unui bec Bunsen timp de 1 oră. Se lasă 
creuzetul să se răcească, înmuind topitura prin încălzire cu o mică can¬ 
titate de apă, apoi se transferă soluţia şi reziduul într-un pahar de labo¬ 
rator de 50 ml din polipropilenă, care acoperă paharul. Se adaugă 2 ml 
soluţie manitol, 20 ml răşină schimbătoare de ioni şi 2 ml de acid clor¬ 
hidric 0,6 N. Se dezagregă eventualele aglomerate de reziduu, se amestecă 
cu răşina schimbătoare de ioni şi se adaugă suficientă apă pentru a forma 
o pastă subţire. Se lasă să stea peste noapte. 

Se colectează răşina schimbătoare de ioni şi silicea precipitată pe o 
bucată mică de hîrtie de filtru cu porozitate medie, se spală bine cu apă şi 

se dă la o parte. Se colectează filtratul şi soluţia rezultată de la spălare 
intr-un pahar de polipropilenă de 400 ml, se adaugă 23 ml de soluţie de 
hidroxid de sodiu 0,1 N şi se evaporă cu grijă, pînă la uscare, pe o baie 
de abur. Se lasă să se răcească şi se adaugă cu pipeta 5 ml de acid clor- 
hidric 0,6 N. Cînd reziduul s-a di¬ 
zolvat se toarnă această soluţie 
intr-un tub de centrifugă şi se 
centrifughează. 

Se pipetează 2 ml din soluţia 
centrifugată intr-un pahar de poli¬ 
propilenă de 50 ml, se adaugă 2 pi¬ 
cături de acid clorhidric concen¬ 
trat şi, cu mare grijă, se adaugă 
10 ml de acid sulfuric concentrat. 

Se lasă soluţia să se răcească, 
apoi se adaugă 10 ml de soluţie re¬ 
activă de carmină. Se răsuceşte 
paharul pentru a se omogeniza 
amestecul, apoi se lasă să stea 
timp de 40 minute. Se măsoară 
densitatea optică a soluţiei în cuve 
de 1 cm, cu spectrofotometrul fi¬ 
xat la lungimea de undă de 585 nm. 

Pentru a obţine soluţia de referinţă, se pun 2 ml de apă intr-un 
pahar de polipropilenă de 50 ml şi se adaugă acid clorhidric concentrat, 
acid sulfuric şi reactivul de carmină, procedînd ca şi în cazul soluţiei de 
probă de rocă. 

Se prepară şi o soluţie reactivă martor, din 1,25 g carbonat de pota¬ 
siu topit, fără a dizolva proba de rocă, intr-un creuzet separat, urmînd 
procedeul descris. O serie de 3 soluţii folosite pentru etalonare, se obţin 
transferînd alicote de 2 ml din cele 3 soluţii de lucru conţinînd 10, 20 
şi 40 pg B, fiecare în pahar separat şi procedînd aşa cum s-a arătat mai 
înainte (fig. 20). 



Q.ug 

Fig. 20. Curbe de etalonare a borului ob¬ 
ţinute cu carmin, la lungimea de undă 
de 585 nm. 

15. CADMIU 


OCURENŢA 


Conţinutul de cadmiu' al rocilor silicatice normale se situează sub 
limita de detecţie prin metode spectrografice sau spectrofotometrice sim¬ 
ple. Estimările în cele ce priveşte abundenţa cadmiului în crusta terestră 
diferă. S-au calculat valori de la 0,08 la 0,31 ppm [1—4], însă mai credi¬ 
bilă pare valoarea de 0,2 ppm. Conţinutul de cadmiu al argilelor pare a 
fi de acest ordin, dar calcarele şi gresiile au conţinuturi mai reduse. 


DETERMINAREA CADMIULUI DIN ROCI SILICATICE 


Pentru a determina conţinuturi de ordinul celor menţionate este 
necesar să se folosească metode seensibile cum sînt activarea cu neutroni 
[3, 4] sau polarografia [5—7], Cromatografia cu schimbare de ioni [1, 8] 
şi extracţia eu solvenţi [5, 6] sînt procedee cu ajutorul cărora se pot 
face separarea preliminară şi concentrarea preliminară. Metoda pe care 
o prezentăm mai jos, descrisă de Stanton et al. [6], foloseşte extracţia cu 
ditizonă pentru concentrarea cadmiului şi polarografia pentru a desă- 
vlrşi determinarea. O metodă similară a fost prezentată de Butler şi 
Thomson [8], Multe dintre polarografele mai vechi cu înregistrare cu 
peniţă nu au sensibilitate suficientă la cadmiu pentru această determi¬ 
nare, astfel că se recomandă folosirea polarografelor cu raze catodice, 
cu unde rectangulare sau cu impulsuri. 

Reactivi: Tetraclorură de carbon (de grad înalt de puritate). 

Soluţie tampon de citrat de sodiu. Se dizolvă 20 g citrat triso- 
dic hidratat şi 1 g de clorură de hidroxid de amoniu în 100 
ml de apă şi se adaugă amoniac pînă cînd soluţia se alcalini- 
zează la albastru de timol (v. nota 1). 

Soluţie de ditizonă. Se dizolvă 15 ml de ditizonă pură în 100 
ml tetraclorură de carbon. Se păstrează în refrigerator şi se 
prepară proaspătă săptămînal. 

Acid clorhidric, soluţie 0,2 N. 

Hidrat de hidrazină, soluţie. Se dizolvă 1,5 g de reactiv în 10 
ml de apă. 

Acid fosforic 2 M. 

Soluţie etalon de cadmiu de bază. Se dizolvă 0,102 g clorură 
de cadmiu (CdCl 2 ' 2 V 2 H 2 0 ) în apă şi se diluează pînă la 1 1. 
Această soluţie conţine 0,5 pg Cd/ml. 

Soluţie etalon de cadmiu pentru lucru. Se dizolvă 1 ml soluţie 
de bază la 100 ml cu apă. Această soluţie conţine 0,5 pg 
Cd/ml. 

Mod de lucru. Se cîntăreşte o cantitate de 1 g de pulbere de rocă silicatică 
într-un creuzet de platină, se adaugă 20 ml acid fluorhidrici concentrat şi 
3 ml de acid percloric, apoi se evaporă, în mod uzual, pentru fumegarea 
acidului percloric. Se pune creuzetul pe o plită şi se evaporă pînă la us¬ 
care. Se înmoaie reziduul uscat cu 3 ml acid clorhidric menţinut la fier¬ 
bere constantă, se adaugă 10—15 ml apă şi se continuă fierberea pînă la 
dizolva-rea completă. Se răceşte, se transferă într-o pîlnie de separare 
de 100—125 ml şi se adaugă 25 ml de soluţie tampon de citrat de sodiu. 

Se extrag metalele care reacţionează, folosind, pe rînd, porţii de so¬ 
luţie de ditizonă, pînă cînd nu se mai produce nici o reacţie, colectînd 
extractele de tetraclorură de carbon într-o altă pîlnie de separare. Îna¬ 
inte de a îndepărta faza apoasă i se controlează pH-ul; dacă este sub 8,9 
se aduce la această valoare prin adăugarea de amoniac, apoi se repetă 
extracţia cu încă 5 ml soluţie de ditizonă. în cea de a doua pîlnie de se¬ 
parare se separă tetraclorură de carbon din faza apoasă care eventual a 
mai rămas şi apoi stratul de substanţă organică se transferă într-un pahar 
de 100 ml. Se clăteşte pîlnia de separare cu puţină tetraclorură de carbon, 
apoi se adaugă conţinutul în pahar. 

Se evaporă extractele combinate pînă la uscare, apoi se adaugă 2 
ml acid sulfuric 20 N şi 1 ml acid percloric concentrat. Se trece paharul 
pe o plită şi se evaporă la uscare. Se dizolvă reziduul prin încălzire cu 
1 ml (exact) de acid clorhidric 0,2 N, apoi se transferă într-o cupă pola- 
rografică. Se adaugă 0,2 ml soluţie de hidrat de hidrazină şi 0,2 ml acid 
fosforic 2 M. Se dezaerează soluţia cu azot, în mod uzual, şi se determină 
cadmiul prezent în ea prin reducere polarografică, măsurînd unda la 
—.0,70 V. 

Etalonarea. Se transferă în cuva polarografică 1 ml soluţie de clo¬ 
rură de cadmiu conţinînd 0,5 pg Cd. Se adaugă soluţie de hidrazină 
şi acid fosforic, apoi se continuă- la fel ca şi în cazul soluţiei de probă 
de rocă. 

Note 


1. în descrierea metodei, autorii [6] au în vedere şi determinarea al¬ 
tor elemente: cobalt, cupru, plumb, nichel şi zinc. Pentru aceste determi¬ 
nări este necesar ca din soluţia etalon să se îndepărteze metalele grele 
înainte de a se întrebuinţa soluţia. Aceasta se face prin extracţie cu so¬ 
luţie de ditizonă. 

16. CALCIU 


OCURENŢA 


Peridotitele şi dunitele, primele roci care cristalizează din soluţiile 
magmatice, conţin cantităţi mici de calciu; la cristalizarea olivinei şi en- 
statitului, acest element tinde să se concentreze în topituri remanente» 
In stadiile următoare ale diferenţierii magmatice are loc cristalizarea pi- 
roxenilor monoclinici şi a feldspaţilor bogaţi în calciu, minerale care dau 
naştere la roci cu mai mult calciu; diferenţierea culminează cu separarea 
gravitaţională a anortozitelor, care pot să conţină pînă la 20% CaO. Mag¬ 
ma reziduală devine din ce în ce mai săracă în calciu, astfel că rocile care 
se formează în continuare conţin din ce în ce mai puţin calciu (fig. 21). 

Minerale silicatice în care calciul este un constituent esenţial sînt 
augitul şi alţi piroxeni din seria diopsid-hedenbergit, hornblenda şi am- 



Diterentierea magmatica 


Fig. 21. Conţinuturile de calciu ale rocilor silica¬ 
tice. 

fibolii din seria tremolit-actinolit, precum şi feldspaţii anortoclazi şi pla- 
gioclazi. Unii feldspatoizi, granaţi, epidoţi şi zeoliţi conţin calciu în pro¬ 
porţii de ordinul constituenţilor majori; sînt cazurile scapolitului, wolas- 
tonitului (CaSi0 3 ) şi stenului (CaTiSi0 3 ). Dintre mineralele carbonatice 
de calciu se menţionează calcitul şi aragonitiul-CaC0 3 , dolomitul-CaMg 
(C0 3 ), şi ankeritul. Dintre mineralele nesilicatice de calciu se menţionea¬ 
ză gipsul-CaS0 4 - 2H 2 0, anhidritul-CaS0 4 , fluorina-CaF,, perovskitul- 
CaTi0 3 , scheelitul-CaW0 4 , unii arseniaţi, fosfaţi, vanadaţi şi uranaţi, pre¬ 
cum şi unele evaporite — cloruri carbonaţi şi boraţi. 


DETERMINAREA CALCIULUI CA OXALAT 


Procedeul gravimetric clasic. După eliminarea ferului, aluminiului 
şi a altor elemente din grupa amoniului, calciul eventual prezent în fil¬ 
trat poate fi precipitat ca oxalat, fiind însoţit de mici cantităţi de stron- 
ţiu care se găsesc în majoritatea rocilor silicatice. In procedeul clasic de 
determinare a calciului, primul precipitat de oxalat se redizolvă în acid 
clorhidric diluat apoi se reprecipită dintr-un volum mai mic de soluţie. 
Prin aceasta se obţine un precipitat aproape complet lipsit de magneziu 
şi mangan [1], care poate să fie calcinat pînă la oxid într-un creuzet de 
platină (vezi Determinarea calciului, capitolul 4). După calcinare, oxidul 
de calciu tinde să crească în greutate, prin absorbţie de apă şi dioxid de 
carbon. Aceasta nu duce la o eroare importantă, însă modificarea poate 
să fie evitată prin calcinarea precipitatului numai pînă la 500°, ceea ce 
conduce la transformarea oxalatului în carbonat, care poate să fie cîntărit 
fără ca determinarea să fie afectată de erori. 

DETERMINAREA GRAVIMETRICA DIRECTA 

In mod uzual, înainte de precipitarea calciului, se elimină ferul, 
aluminiul, titaniul şi fosforul. Pe baza unor determinări pe care le-a efec¬ 
tuat,, Meade [2] arată că nu este absolut necesar să se procedeze în acest 
fel şi că oxalatul de calciu poate să fie precipitat cantitativ dintr-o solu¬ 
ţie slab acidă conţinînd acid citric sau un alt acid organic, în scopul de a 
preveni precipitarea elementelor din grupa amoniului. 

Manganul este un element care deranjează determinarea; dificultăţi 
apar şi în cazul cînd roca supusă analizei este bogată în magneziu sau ti- 
taniu. Maynes [3] susţine, însă, că manganul, magneziul, ferul, aluminiul 
şi titaniul pot fi reţinute în soluţie dacă acidul citric este înlocuit cu 8-hi- 
droxinolină-5-acid sulfonic. 

Reactivi: Soluţie de acid 8-hidroxichinolin-5-sulfonic. Se dizolvă 10 g de 
reactiv în puţină apă amoniacală şi se diluează la 200 ml cu 
apă. 

Oxalat de amoniu. 

Soluţie de oxalat de amoniu pentru spălare. Se dizolvă 1 g de 
reactiv în 500 ml apă. 

Mod de lucru. Se cîntăreşte 1 g de probă de pulbere de rocă silicatică 
într-o capsulă de platină, se înmoaie cu apă şi se adaugă 1 ml de acid 
azotic concentrat, 5 ml de acid percloric concentrat şi 10 ml de acid fluor- 
hildric concentrat. Se transferă capsula pe o plită şi se evaporă, mai întîi 
pentru a se degaja acidul percloric, apoi pînă la uscare. Se lasă să se 
răcească, se clătesc cu apă pereţii capsulei, se adaugă 4 ml acid clorhidric 
concentrat şi 5 ml acid sulfuric 20 N şi se încălzeşte pînă la fumegarea 
acidului sulfuric. Se lasă să se răcească, se clătesc cu apă pereţii capsulei 
şi din nou se evaporă, de această dată pînă la fumegarea puternică a aci¬ 
dului sulfuric. Se lasă să se răcească, se adaugă apă şi se dizolvă pe o 
baie de abur cînd tot materialul solubil trece în soluţie. 

Se transferă soluţia prin clătire cu apă într-un pahar de 600 ml. 
Dacă rămîne ceva reziduu neatacat, se colectează pe o bucată mică de 
hîrtie de filtru, se spală cu apă şi se topeşte într-o capsulă de platină cu 
puţin carbonat de sodiu anhidru. Se dizolvă soluţia în apă, se acidizează 
cu acid sulfuric, şi se adaugă la soluţia de rocă (v. nota 1). Se diluează la 
volumul de circa 200 ml. 

Se adaugă 60 ml soluţie de 8-hidroxichinolină-5-acid sulfonic (v. 
nota 2) şi se încălzeşte pînă aproape de fierbere. Se adaugă picături de 
indicator roşu de metil (soluţie), apoi amoniac concentrat, picătură cu pi¬ 
cătură, pînă cînd se obţine o soluţie galbenă; la aceasta se adaugă încă 5 
ml de amoniac concentrat. Se adaugă apoi 5 g de oxalat de amoniu solid 
şi se agită pînă cînd se dizolvă pe o baie de abur pe care se încălzeşte 
timp de 2 ore. Se lasă să se răcească uşor, apoi folosind un pH-metru se 
aduce pH-ul la 6,0 adăugind acid clorhidric diluat. Se lasă soluţia să stea 
peste noapte. 

Se colectează oxalatul de calciu precipitat pe o hîrtie de filtru cu 
porozitate mică şi se spală cu soluţia de oxalat de amoniu pentru spălare, 
pînă cînd filtratul devine complet incolor. Se transferă hîrtia de filtru 
şi precipitatul într-un creuzet de platină cîntărit, se încălzeşte pînă la 
uscare, apoi, în continuare, se calcinează, într-un cuptor electric cu mu- 
flă, programat pentru temperatura de 1000° şi se cîntăreşte sub formă de 
oxid de calciu, sau se potriveşte cuptorul pentru 500° şi se cîntăreşte sub 
formă de carbonat de calciu. 

Note 

1. Din filtrare poate să rezulte un precipitat fin de sulfat de bariu, 
care se spală cu puţin acid sulfuric şi se aruncă. 

2. Pentru roci bazice (sau de altă natură) bogate în fer, aluminiu şi 
magneziu, cantitatea de reactiv trebuie mărită la 120 ml. 

3. Ca şi în procedeul clasic, dacă în rocă este prezent ceva stronţiu, 
acesta va precipita în cea mai mare parte ca oxalat şi va fi calculat drept 
calciu. 

SEPARAREA STRONŢIULUI 


Mai demult precipitatele de oxalat de calciu calcinate se foloseau 
pentru determinarea stronţiului, şi se aplica apoi o corecţie pentru a ob¬ 
ţine conţinutul „adevărat 11 de calciu. De notat, însă, că niciuna dintre 
metodele chimice nu permit o perfectă separare şi că valorile pentru cal¬ 
ciu riscă să fie tot atît de eronate după corecţie ca şi înainte de a se apli¬ 
ca corecţia. 

Azotatul de sodiu este relativ insolubil, astfel că poate să fie colec¬ 
tat şi cîntărit intr-un creuzet de sticlă sinterizată sau de silice. Acest 
procedeu este înlocuit în prezent de metodele fotometrice şi de absorbţie 
atomică, care nu necesită o etapă de separare extensivă. 


DETERMINAREA TITRIMETRICA CU PERMANGANAT 


După purificare, oxalatul de calciu poate fi dizolvat în acid sulfuric 
diluat, iar acidul oxalic eliberat poate fi titrat cu soluţie etalon de per- 
manganat de potasiu. Micile cantităţi de stronţiu prezente în roci şi co¬ 
lectate în cea mai mare parte în precipitatul de oxalat vor fi, de aseme¬ 
nea, calculate împreună cu calciul. 

Reactivi: Soluţie de oxalat de amoniu pentru spălare. Se dizolvă 1 g de 
reactiv în 500 ml apă şi se aduce la starea alcalină folosind 
indicator roşu de metil. 

Soluţie de permanganat de potasiu 0,1 N. Se pregăteşte prin ti- 
trare cu oxalat de sodiu sau oxid arsenios. 

Mod de lucru. Se precipită calciul ca oxalat, aşa cum s-a arătat în capi¬ 
tolul 4 (Determinarea calciului). Se colectează precipitatul pe o hîrtie 
de filtru cu porozitate fină şi se spală cu o soluţie adecvată, cum s-a 
arătat. Se dizolvă oxalatul de calciu de pe filtru cu puţin acid clorhi- 
dric diluat şi se reprecipită oxalatul de calciu prin adăugarea a 0,2 g de 
oxalat de amoniu şi apă amoniacală pînă cînd soluţia devine alcalină, 
fără să se mai adauge 8-hidroxichinolină-5-acid sulfonic. Se colectează 
precipitatul pe o hîrtie de filtru cu porozitate fină şi se spală de două 
ori cu soluţie de oxalat de amoniu pentru spălare, apoi cu mici cantităţi 
de apă rece, pînă cînd filtratul este curăţat de oxalat. 

Se toarnă precipitatul (prin clătire) intr-un pahar de laborator şi 
se dizolvă prin încălzire cu 100 ml de acid sulfuric 3 N. Se filtrează so¬ 
luţia fierbinte prin hîrtie folosită anterior la colectarea oxalatului de 
calciu limpezit şi se spală bine cu apă. Se încălzeşte soluţia la 60—70° 
şi se titrează cu soluţie standard 0,1 N de permanganat de potasiu. 

1 ml de permanganat de potasiu 0,1 N este echivalent cu 2,80 mg 
oxid de calciu, ceea ce conduce la titrarea a circa 36 ml la o porţie de 
1 g probă de rocă silicatică conţinînd 10»/o CaO. 

Astfel, pentru anortozite şi roci similare conţinînd cantităţi mai 
mari de calciu, se vot lua pentru determinare porţii de probă de 0,5 g. 
Pentru roci carbonatice se vor folosi porţii de 1 g rocă, iar soluţia de 
rocă se diluează la volum într-un balon gradat de 250 ml. Din aceasta 
se poate lua apoi o alicotă de 50 ml pentru precipitarea calciului şi ti¬ 
trarea ulterioară, aşa cum s-a arătat mai înainte. 


DETERMINAREA TITRIMETRICA CU EDTA 


Acidul etilendiamintetraacetic (EDTA) formează complecşi cu ma¬ 
joritatea metalelor şi nu poate să fie folosit pentru determinarea titri- 
metrică a calciului decît dacă se iau măsuri de precauţie pentru a evita 
interferenţa de la ferul trivalent şi de la alte metale bivalente. La ana¬ 
liza rocilor silicatice interferenţa este dată, în cea mai mare măsură, de 
fer, aluminiu, mangan şi magneziu. Ferul şi aluminiul pot să fie preci¬ 
pitate cu amoniac, dar din filtrat pot să fie recuperate întotdeauna urme 
de aluminiu. Cantităţi mici de calciu şi magneziu sînt de regulă copreci- 
pitate cu precipitatul de amoniu, dar acestea pot fi recuperate dintr-un 
filtrat ulterior, prin reprecipitare cu amoniac. Ferul şi aluminiul pot să 
fie eliminate din soluţia de rocă prin extracţia de complecşi cu 8-hidro- 
xichinolină în cloroform, aşa cum a arătat Cluley [5], care a efectuat 
analiza sticlei. 

Interferenţa dată de fer şi aluminiu se poate reduce considerabil 
prin adăugare de trietanolamină. Pentru a titra calciul în prezenţa 
magneziului trebuie să se folosească un pH peste valoarea 12; la acest 
pH magneziul este precipitat ca hidroxid şi interferenţa sa se diminuea¬ 
ză. Un astfel de procedeu este descris în capitolul Magneziu, unde se 
observă că determinarea titrimetrică este combinată cu calciu plus mag¬ 
neziu, cu scopul de a obţine valori pentru ambele elemente. 

Deşi este adecvat pentru analize de rutină, procedeul dă anumite 
erori, aşa cum au constatat şi alţi cercetători. Punctul final al deter¬ 
minării calciului este foarte dificil de stabilit, în special în prezenţa 
manganului sau ferului care afectează indicatorul chiar dacă se adaugă 
trietanolamină ca agent de complexare. Nu se pot tolera decît cantităţi 
foarte mici de săruri de amoniu, deoarece acestea împiedică precipitarea 
completă a magneziului, care este apoi titrat împreună cu calciul. In 
prezenţa magneziului nu se pot utiliza unii indicatori foarte indicaţi pen¬ 
tru soluţii pure de calciu. în absenţa magneziului, de exemplu în cazul 
unor calcare şi marne, s-au obţinut puncte finale clare, uşor de identifi¬ 
cat, folosind acidul alizarin negru SN (negru mordant 25, C.I. 21725) 

[6, 7], metalftaleină (complexon de ftaleină) mascat cu verde B de naf- 
tol şi albastru de metiltimol. Un procedeu pentru această determinare 
este prezentat mai jos. 

O altă cale de determinare atît a calciului cit şi a magneziului din roci 
silicatice se bazează pe separarea cu schimbători de ioni a acestora de 
toate celelalte elemente care deranjează şi pe separarea unul de celă¬ 
lalt. O dată făcută această separare, nu mai există nici o dificultate în 
determinarea calciului, putîndu-se folosi un pH ceva mai scăzut (10— 
10,5), folosind ca indicator negru T de ericrom, atît pentru calciu cit şi 
pentru magneziu. Acest procedeu, pus la punct de Abdulah şi Riley [10], 
necesită cîteva zile pentru a termina separarea, dar cea mai mare parte 
din acest timp poate să fie folosit pentru alte determinări. Procedeu] 
este prezentat mai detaliat la pag. 294, 


DETERMINAREA CALCIULUI DIN ROCI CARBONATICE 
(sărace în magneziu) 

tn acest procedeu eventualul calciu prezent în fracţia insolubilă în 
acid se îndepărtează şi se titrează numai calciul solubil, MgO poate fi to¬ 
lerat pînă la 4%. Ferul, aluminiul şi alte metale insolubile în acid nu 
sînt, de regulă, prezente în proporţii mai mari decît ca urme, care pot 
să fie complexate prin adăugare de cianură de potasiu şi trietanola- 
mină. 

Reactivi: Soluţie etalon de EDTA 0,02 M. Se dizolvă 7,4 g de EDTA în 
1 1 de apă şi se etalonează prin titrare cu soluţie etalon de 
calciu. 

Soluţie de trietanolamină. Se dizolvă 6,4 g cianură de potasiu 
în 60 ml apă şi se amestecă cu 40 ml de trietanolamină. 

Soluţie de clorhidrat de hidroxilamină. Se dizolvă 10 g de re¬ 
activ în 100 ml apă. 

Soluţie de hidroxid de sodiu. Se dizolvă 300 g de reactiv în apă 
şi se diluează la 100 ml. 

Indicator acid alizarin negru S.N. Se sfărîmă împreună 0,2 g 
reactiv cu 10 g clorură de sodiu. 

Soluţie de etalon de calciu. Se dizolvă 0,5 g de carbonat pur de 
calciu într-o cantitate cît mai mică de acid clorhidric diluat, 
se transferă într-un balon gradat de 500 ml şi se diluează la 
volum cu apă. 

Mod de lucru. Se cîntăreşte o cantitate de 0,5 g de pulbere de rocă cal- 
caroasă într-un pahar de 500 ml de formă „alungită 1 * sau „conică 11 şi se 
amestecă cu apă. Se acoperă paharul cu o sticlă de ceas şi se adaugă 
acid percloric diluat, prelins pe pereţii paharului, pînă cînd se dizolvă tot 
materialul solid, evitînd excesul de acid percloric. Se fierbe soluţia pen¬ 
tru a se degaja dioxidul de carbon, apoi se lasă să se răcească şi se di¬ 
luează cu apă la volum într-un balon gradat de 50 ml. Dacă rămîne 
ceva reziduu, se colectează pe o hîrtie de filtru, se spală cu apă şi se 

transferă filtratul şi soluţia rezultată de la spălare într-un balon gradat 
de 500 ml înainte de a se dilua ia volum cu apă. 

Se pipetează 50 ml din această soluţie într-un flacon conic de 250 ml 
se adaugă 5 ml clorhidrat de hidroxilamină, urmat de 5 ml de soluţie 
de trietanolamină (N.B! se va folosi un cilindru gradat), 10 ml soluţie de 
hidroxid de sodiu şi o cantitate suficientă de indicator pentru a da solu¬ 
ţiei culoarea adecvată de roşu spre purpuriu. Se titrează cu soluţie stan¬ 
dard de EDTA pînă cînd indicatorul devine albastru clar. 


DETERMINAREA FOTOMETRICA DIN ROCI SILICATICE 


Se cunosc foarte puţini reactivi care dau reacţii colorate specifice 
sau selective pentru ionul de calciu. Unul dintre cel mai interesant din¬ 
tre aceştia este calcicromul, considerat ca ciclo-tris-7 (l-azo-8-naftalenă-3 : 
6-acid disulfonic (v. fig. VIII), şi folosit ca indicator pentru titrarea cal¬ 
ciului cu EDTA [11], Acest reactiv se foloseşte pentru determinarea fo- 
tometrică a calciului [12], dar nu există informaţii că a fost aplicat pen¬ 
tru determinarea acestui element din roci silicatice sau carbonatice, pro¬ 



babil din cauza interferenţei din partea magneziului. Murexidul (purpu- 
rat de amoniu) şi glioxal bis (2-hidroxianil) au fost, de asemenea, reco¬ 
mandaţi ca reactivi pentru calciu, dar nici aceştia nu par să fi fost folo¬ 
siţi la analiza rocilor. Leonard [13] a folosit, totuşi, glioxal bis (2-hidro¬ 
xianil) pentru determinarea calciului din carbonat de magneziu, metoda 
lui părînd să poată fi adaptată pentru a fi utilizată la magnezite. 

DETERMINAREA CALCIULUI PRIN FLAMFOTOMETRIE 


Spectrul care se obţine prin aspirarea sărurilor de calciu într-o fla¬ 
cără adecvată este relativ simplu, constînd dintr-o linie de rezonanţă la 
422,7 nm şi sisteme benzi cu maxime la lungimi de undă de 544, 606 şi 
662 nm. O altă emisie se produce aproape de infraroşu şi un dublet la 
393/397 nm; acesta se datorează ionilor de calciu prezenţi în flacără de 
temperatură ridicată. Sodiul deranjează determinarea calciului prin aceea 
că contribuie la emisia de fond la lungimea de undă a liniei de rezonanţă, 
dar acest inconvenient poate să fie depăşit prin folosirea unui aparat în¬ 
registrator şi construirea curbei de emisie de la circa 410 la 440 nm. 

La concentraţii ridicate, elementele alcaline interferă şi ele, redu- 
cînd emisia calciului, acest efect fiind mai intens în prezenţa ferului, alu¬ 
miniului, sulfatului şi fosfatului. Aceste elemente formează compuşi cu 
calciul, în special în flacără de temperaturi joase. Interferenţa acestora 
poate să fie prevenită total, dacă se separă calciul prin precipitare ca 
oxalat, aşa cum se face în procedeul clasic. întrucît această necesită o 
dublă precipitare a elementelor din grupa amoniului, metoda necesită un 
timp îndelungat şi este greoaie. Un alt procedeu, mai rapid, este de a 
adăuga un exces din fiecare element care interferă, atît la soluţia de rocă 
cit şi în soluţiile tampon de calciu. 


DETERMINAREA CALCIULUI PRIN SPECTROSCOPIE 
DE ABSORBŢIE ATOMICA 


Ca şi la fotometria cu emisie de flacără, şi la aplicarea acestei me¬ 
tode apare interferenţa aluminiului, ferului şi altor elemente, care for¬ 
mează compuşi cu calciul în flacără. Această interferenţă este însă cu 
mult mai redusă decît cea care se produce în fotometria cu emisie de fla¬ 
cără şi poate fi încă diminuată dacă se foloseşte o flacără de temperatură 
ridicată (aer-acetilenică). Dacă se procedează astfel, singura interferenţă 
însemnată care intervine la determinarea din roci silicatice este din par¬ 
tea aluminiului. Pentru a contracara interferenţa acestuia în soluţie se 
adaugă stronţiu sau lantaniu, care servesc ca agenţi de separare. Aşa se 
procedează şi la determinarea magneziului din roci silicatice, astfel că 
aceeaşi soluţie de rocă poate să fie preparată pentru ambele determinări, 
aşa cum se arată în cap. Magneziu (Determinarea Ca şi Mg prin spec¬ 
troscopia de absorbţie atomică). 


11 — Metode chimice de analiză a rocilor 

17. CARBON 


OCURENŢA 


Judecind după importanţa elementului carbon, este surprinzător că 
interesul faţă de prezenţa compuşilor organici în roci silicatice a început 
să se manifeste relativ de curînd. O mare varietate de compuşi organici 
— hidrocarburi aliciclice, hidrocarburi aromatice, acizi graşi, amino-acizi, 
porfirine şi compuşi organici ai sulfului — conţin rocile sedimentare. 
Posibilitatea de a extrage hidrocarburi normale şi hidrocarburi cu catenă 
ramificată, saturate şi nesaturate, prin piroliză din roci magmatice a fost 
semnalată de Jeffery şi Kipping [1], care au constatat prezenţa de com¬ 
puşi cu catene de la C 4 la C 4 . Posibilitatea aplicării catalizei pentru ex¬ 
tracţia de compuşi organici a fost menţionată de Bear şi Thomas [2] în- 
tr-o discuţie asupra naturii „mirosului argilos“, pe care ei l-au numit 
„petrichor“. 

Ocurenţele grafitului, diamantului şi a variatele forme de combus¬ 
tibili fosili — antracit, cărbune brun, lignit, bitumen şi petrol — care 
sînt materii prime de interes economic, i-au preocupat sporadic pe cei 
care execută analize de roci. 

Ocurenţă mai mare şi o importanţă economică considerabilă au de¬ 
pozitele de calcare şi alte roci şi minerale carbonatice. Aceste minerale 
nu ridică probleme deosebite la analiză, pentru că metodele folosite pen¬ 
tru determinarea majorităţii elementelor din silicaţi pot să fie adoptate 
la roci carbonatice. Carbonaţii de natură magmatică numiţi şi „carbo- 
natite", care pot să conţină concentraţii anormale de anumite elemente 
rare, ridică uneori probleme mai deosebite la analiză, necesitînd proce¬ 
dee speciale de analiză. 

Conţinuturile de dioxid de carbon al unor roci şi minerale comune 
sînt arătate în fig. 27. Conţinuturi teoretice maxime de peste 50% s-au 
găsit în unele magnezite, în timp ce roci care conţin între 35 şi 50% 
există în multe formaţiuni geologice, de exemplu în cretă, calcar, dolo- 
mit, calcar dolomitic. Conţinuturi între 5 şi 35% dioxid de carbon au fost 
determinate în carbonatite şi roci metamorfice, iar sub 5% în multe roci 
silicatice. Jeffery şi Kipping [3] au reuşit să determine părţi per milion 
de dioxid de carbon în mai multe roci în care acesta nu fusese semnalat; 

dealtfel, se pare că majoritatea rocilor silicatice conţin mici cantităţi din 
acest constituent. 

Prezenţa mineralelor carbonatice în roci silicatice este argumentată 
de efervescenţa care se produce la încălzirea lor cu acid diluat. Astfel 

Fig. 22. Conţinuturile de dioxid de carbon ale rocilor 
şi mineralelor. 


se ia circa 1 g de probă în stare de pulbere şi eliberată de bulele pe care 
le conţine prin fierbere cu puţină apă, se acidizează cu cîţiva mililitri de 
acid clorhidric, se lasă să stea cîteva minute, apoi se încălzeşte încet. 
Prin acest procedeu se pot detecta conţinuturi de pînă la 0,1 o/o dioxid de 
carbon, care se degajă sub formă de bule. Calcitul se descompune la re¬ 
ce, dioxidul de carbon eliberat fiind uşor de observat înainte de încălzire. 
Alte minerale sub formă de carbonaţi, în special sideritul, ankeritul şi 
dolomitul, eliberează dioxidul de carbon numai prin încălzire. Este nece¬ 
sară atenţie pentru a evita confundarea hidrogenului cu dioxidul de 
carbon. (Hidrogenul poate să se formeze prin reducerea acidului clorhi¬ 
dric dacă proba conţine ceva urme de fer introdus la prepararea mate¬ 
rialului pentru analiză). Din unele sulfuri minerale se poate degaja hi¬ 
drogen sulfurat, care, de asemenea, nu trebuie confundat cu dioxidul de 
carbon. 


DETERMINAREA DIOXIDULUI DE CARBON 


Cel mai simplu procedeu pentru determinarea acestui compus se 
bazează pe măsurarea volumului de gaz eliberat prin încălzirea probei de 
analizat cu acid mineral. Acest procedeu nu este suficient de precis, ast- 

fel că sînt de preferat procedee gravimetrice. Pentru roci care conţin 
doar urme de dioxid de carbon se poate folosi un procedeu de cromato- 
grafie de gaz. 

METODA SHAPIRO ŞI BRANNOCK 

Shapiro şi Brannock [4], inspirîndu-se de la Fahey [5], au construit 
un aparat special (fig. 23) în care dioxidul de carbon este eliberat şi mă¬ 
surat. Acesta constă dintr-un tub în care proba este supusă la fierbere, 
cu un braţ ramificat al cărui capăt este în¬ 
chis. Dimensiunea şi forma acestui aparat 
reprezintă un compromis între precizia mă¬ 
surătorii (care implică un braţ lung în care 
se poate măsura gazul) şi pierderea de dio¬ 
xid de carbon prin solubilizare în petrol 
(pierdere care creşte cu lungimea traseului 
parcurs de bule). Acest aparat, cu care se pot 
determina conţinuturi de pînă la 6 % C0 2 (li¬ 
mita superioară), nu se foloseşte pentru roci 
carbonatice. Unele probe de rocă, în particu¬ 
lar cele care au fost sfărîmate sau măcinate 
cu maşini construite din oţel, pot conţine ur¬ 
me de fer care duc la formarea de hidrogen 
gazos prin încălzire cu un acid mineral. 

Eroarea produsă de prezenţa ferului poate să 
ajungă la 0,2%, însă se poate evita prin 
adăugare de clorură mercurică în probă, care 
transformă urmele de fer feros; acesta din 
urmă nu eliberează hidrogen. 

Reactivi: Clorură de mercur, uscată, pudră. 

Soluţie de clorură de mercur apoasă saturată. 

Petrol (ţiţei) parafinos, un petrol greu, suficient de vîscos (de 
tipul celui vîndut în Anglia sub denumirea de „liquid para- 
ffin“). 

Etalon de dioxid de carbon. In acest scop se recomandă o rocă 
silicatică ce a fost analizată printr-o metodă gravimetrică şi 
care conţine circa 2% C0 2 . Aceasta serveşte la etalonarea 
braţului lateral al aparatului. 

Mod de lucru. Se cîntăreşte o cantitate adecvată de pulbere de rocă în 
tubul uscat, avînd grijă ca să nu adere material pe pereţii acestuia. Se 
adaugă circa 1 g de clorură de mercur, pulbere, şi 2 ml soluţie de clo¬ 
rură mercurică. Se bate, uşor, tubul cu degetul pentru a se îndepărta 
toate bulele de aer. Se umple tubul pînă la semn cu ulei, se roteşte 
pentru a se scoate tot aerul din braţul lateral închis, iar în final se 
aduce tubul într-o poziţie în care braţul lateral să tindă către verticală 
în sus (fig. 23). 

Fig. 23. Aparat utilizat de 
Shapiro şi Brannock pentru 
determinarea dioxidului de 
carbon din roci silicatice. 


165 



Se adaugă în tub 2 ml de acid clorhidric 6 N şi se imersează par¬ 
tea inferioară a aparatului într-o baie de petrol menţinută la o tempe¬ 
ratură între 110 şi 120°. Se ţine tubul la această temperatură timp de 
cel puţin 5 min, pînă cînd toate bulele de gaz eliberate sînt colectate în 
braţul lateral al aparatului. Se scoate tubul din baia de petrol şi se ră¬ 
ceşte braţul lateral turnînd apă rece peste el pentru scurt timp. Se 
măsoară cu o riglă milimetrică lungimea de tub ocupată de dioxidul de 
carbon gazos. 

Se repetă operaţia folosind greutăţi cunoscute ale dioxidului de 
carbon etalon, în scopul calibrării braţului lateral. 

METODA CU APARATUL SCIIROTTER 

Acest aparat, schiţat în fig. 24, este conceput pentru determinarea 
pierderii în greutate care are loc cînd dioxidul de carbon este scos din 
minerale carbonatice. Metoda nu este de mare precizie, însă un ana¬ 
list cu experienţă poate să obţină rezultate de precizie şi acurateţe sa¬ 
tisfăcătoare pentru rocile şi mineralele carbonatice. Ea nu este indicată 
însă pentru probe conţinînd mai puţin de circa 10o/o dioxid de carbon. 
Eroarea cea mai mare intervine atunci cînd nu se reuşeşte să se usuce 
complet gazele care se degajă prin încălzire. 

Aparatul este constituit dintr-un flacon de 100 ml cu fund plat, 
prevăzut cu o pîlnie cu robinet conţinînd acid fosforic şi un barbotor de 
gaz pentru acid sulfuric concentrat. Este indicat să se folosească man- 
şoane de PTEF la contactele sticlă pe sticlă ale pîlniei şi barbotorului. 

Reactivi: Acid fosforic diluat 142. 

Mod de lucru. Se clăteşte bine, se usucă şi se asamblează aparatul, aşa 
cum se arată în fig. 24. Se demontează apoi 
aparatul şi se cîntăreşte flaconul gol. Se pune o 
porţie de probă de rocă de 1—5 g în flacon şi 
se recîntăreşte pentru a determina greutatea 
probei. Se adaugă circa 5 ml de apă în flacon 
şi se remontează aparatul, punînd 5 ml acid 
fosforic în pîlnie şi 2 ml de acid sulfuric con¬ 
centrat în barbotor. Se astupă barbotorul şi 
pîlnia cu dopuri adecvate şi se cîntăreşte apa¬ 
ratul asamblat. 

Se scot dopurile de la barbotor şi de la 
pîlnie şi se deschide robinetul pentru a permite 
scurgerea lentă a acidului fosforic în flacon, 
avînd grijă ca dioxidul de carbon să se degaje 
încet, iar bulele să treacă lent prin acidul sul¬ 
furic, întrerupînd curgerea acidului fosforic în 
vas şi răcind vasul dacă reacţia este prea vio¬ 
lentă. Se închide robinetul pîlniei cu puţin 
timp înainte ca acidul fosforic să treacă com¬ 
plet în flacon. 



Fig. 24. Aparatul lui Schrot- 
ter pentru determinarea 
conţinutului de dioxid de 
carbon. 

Cînd s-a terminat degajarea gazului, se scutură uşor flaconul (ro- 
tindu-1) şi se trece pe o plită pe care se încălzeşte pînă la temperatura 
de circa 90°, fără a se lăsa să dea în fierbere. Se lasă aparatul să se 
răcească, se deschide robinetul şi, folosind o pompă de aer, se trece un 
curent de aer uscat prin aparat timp de 2 minute, pentru a scoate di- 
oxidul de carbon rămas în flacon. Se pun din nou dopurile şi se cîntă- 
reşte aparatul asamblat. Se raportează pierderea în greutate ca conţinut 
de dioxid de carbon al probei. 

METODA GRAVIMETRICA CU TUBURI DE ABSORBŢIE 
ŞI DESCOMPUNERE IN ACIZI 

Cînd se urmăreşte o acurateţe mai mare a determinării se aplică 
o metodă gravimetrică. Metoda la care ne referim implică descompune¬ 
rea probei cu acid fosforic diluat. Gazul degajat este uscat prin trece¬ 
rea lui printr-un tub de absorbţie care conţine perclorat de magneziu 
anhidru, iar în final dioxidul de carbon este absorbit într-un tub cîn- 
tărit conţinînd sodă calcinată. Se foloseşte un strat sau o umplutură de 
fosfat de cupru pentru a reţine hidrogenul sulfurat care se poate for¬ 
ma sub acţiunea acidului fosforic asupra unor sulfuri minerale care 
pot exista în materialul analizat. 

Aparatul care se foloseşte este schiţat în fig. 25. O dată asamblat 
acesta rămîne permanent pe loc; dacă aceasta nu este posibil, recipien¬ 
tele componente ale aparatului se păstrează într-o cutie de lemn. 

Borgstrom [7] recomandă ca pentru unii scapoliţi, din care dioxi¬ 
dul de carbon nu se eliberează cu uşurinţă,, numai cu acid clorhidric sau 
acid fosforic, să se utilizeze un amestec de acid clorhidric cu acid fluor- 
hidric. Deşi procedeul propus de el figurează în cărţile de analiză a 
rocilor, el nu pare să fie folosit pe scară largă în analize, probabil dato- 

rită costului mai mare al aparatelor proiectate să reziste la acid fluor- 
hidric. în prezent, folosirea în acest scop a polipropilenei şi a altor ma¬ 
teriale similare înlătură aceste dificultăţi. 

Cînd se foloseşte acid fosforic pentru descompunerea probei re¬ 
zultă un reactiv martor slab. Acesta a fost recomandat de Morgan [8] 
în locul acidului clorhidric care se folosea în vremea aceea în labora¬ 
toare. Autorul a încercat să folosească EDTA pentru această descompu¬ 
nere dar a constatat că acest reactiv nu dă rezultate mai bune decît aci¬ 
dul fosforic şi că într-o anumită măsură este mai puţin eficace pentru 
eliberarea bioxidului de carbon din scopoliţi şi din unele carbonatite. 
Cu EDTA s-a eliberat bioxidul de carbon din unele sulfuri minerale, 
însă acest reactiv este mai puţin eficient decît acidul fosforic în oxida- 
rea parţială a kerogenului (materie organică insolubilă) cu eliberare de 
CO, [9], 

O altă îmbunătăţire la care se poate apela în unele cazuri este de 
a folosi un mic motor electric pentru reciclarea aerului prin sistem [10J. 
Acest procedeu este util îndeosebi cînd valorile martor ale conţinuturi- 
lor sînt importante, de exemplu cînd se dispune de o cantitate limitată 
de material de probă şi cînd sînt necesare lucrări la scară semi-micro. 
Aparatul (fig. 25) constă dintr-un balon cu fund rotund, o pîlnie cu ro¬ 
binet pentru adăugarea acidului fosforic, un condensator cu reflux răcit 
ou apă şi o serie de vase, notate în figură de la 2\ la T 7 . Dintre' acestea 
T 2 , T 3 şi T t sînt baloane Nesbit, T t şi T 7 sînt baloane Arnold, T 5 este o 
butelie Drechsel de 125 ml, iar T s este un balon Midvale. 

Baloanele Arnold conţin acid fosforic siropos şi servesc pentru a 
indica viteza de curgere a gazului prin aparat, iar butelia Drechsel, care 
conţine acid sulfuric concentrat, are rolul de a elimina apa din gaz pen¬ 
tru a prelungi viaţa tubului de uscare T 4 . Nivelul acidului în baloanele 
Arnold şi în butelia Drechsel trebuie să fie deasupra capătului inferior 
al tubului care trece prin ele. Balonul Midvale (T 6 ), folosit pentru a eli¬ 
mina dioxidul de carbon din aerul care intră, are în el vată de bumbac 
pînă deasupra capătului tubului şi azbest sodic pînă la nivelul indicat 
în figură. Vasul T 2 , a cărui creştere în greutate serveşte pentru a indica 
greutatea dioxidului de carbon absorbit, este umplut cu azbest sodic, 
acoperit cu un strat de 3/4 inci (circa 20 mm) de perclorat anhidru de 
magneziu. Vasul T 3 , folosit pentru a reţine hidrogenul sulfurat din cu¬ 
rentul de gaz, are în el fosfat de cupru, deasupra căruia se află un strat 
de perclorat anhidru de magneziu, iar vasul T 4 conţine numai perclorat 
de magneziu. în fiecare tub Nesbit, reactivul este ţinut pe loc cu un 
tampon de vată de bumbac. Tuburile sînt conectate între ele prin îmbi¬ 
nări cu manşon. Aparatul este asamblat pe un cadru-schelă de laborator, 
cu ajutorul unor coliere şi clame elastice acoperite cu polietilenă. Ae¬ 
rul este introdus prin aparat cu ajutorul unei pompe cu filtru sau cu 
un motor electric mic şi este reglat cu un robinet. Pentru încălzirea ba¬ 
lonului se foloseşte un microarzător. 

Iieactivi: Acid fosforic, diluat 1 + 1, fiert proaspăt şi lăsat să se răcească. 

Perclorat de magneziu, anhidru cu granulaţia de 14—22 mesh. 

Azbest sodic, 8—14 mesh. 

Fosfat cupric granular preparat special prin presarea unei paste 
consistente de reactiv sub formă de praf în soluţie de ami¬ 
don l»/o printr-o tablă de metal perforată şi uscată într-un 
cuptor electric la 110°. 

Mod de lucru. Se montează aparatul după schema din fig. 25, cu baloa¬ 
nele umplute aşa cum s-a arătat mai înainte. Cu toate robinetele deschise 
complet, se începe pomparea aerului prin aparat şi se observă dacă prin 
baloanele Arnold aerul trece aproximativ în acelaşi ritm, de 1-—2 bule 
pe secundă. Începînd cu T 7 se închide apoi se deschide fiecare robinet 
pe rînd şi se observă dacă cu fiecare robinet închis, încetează trecerea 
curentului de aer prin balonul Arnold T u ceea ce este un indiciu că 
fiecare robinet funcţionează corect. în final se închid toate robinetele şi 
se pune balonul Nesbit T 2 pe un taler de balanţă, lăsîndu-1 să stea 30 mi¬ 
nute. Se şterge bine exteriorul balonului cu o cîrpă curată şi se 
cîntăreşte. 

Se cîntăreşte, de asemene^, o porţie de 1 ... 5 g din proba luată în 
analiză, în funcţie de conţinutul de dioxid de carbon care se anticipează, 
se clăteşte cu puţină apă şi se trece în balon. Se toarnă circa 50 ml acid 
fosforic diluat în pîlnia cu robinet. Se reasamblează aparatul ca în figură, 
dar cu robinetele T 1—7 deschise încăodată şi cu un colier plasat între 
pompa de sucţiune şi T u limitînd curgerea aerului prin aparatul com¬ 
plet închis. 

Se porneşte pompa şi se deschide robinetul pentru a se produce un 
curent continuu de bule prin baloanele Arnold. Se deschide robinetul 
pentru a permite trecerea lentă a acidului fosforic în balon, oprind tem¬ 
porar curentul de aer, dacă se produce o degajare rapidă de dioxid de car¬ 
bon. Se închide robinetul pîlniei înainte de a se fi scurs tot acidul. 

Cînd se observă că s-a terminat degajarea dioxidului de carbon se 
aduce soluţia la fierbere; se fierbe încet, menţinînd curentul de aer să 
treacă prin aparat încă circa 45 minute, pentru a absorbi tot dioxidul 
de carbon din balonul mare şi a-1 trece în tubul Nesbit. în sfîrşit, se 
opreşte arzătorul, se închid toate robinetele deschise şi se deschide robi¬ 
netul pîlniei. Se trece tubul Nesbit T 2 pe talerul unei balanţe, se lasă să 
stea ca mai înainte, se şterge şi apoi ce cîntăreşte creşterea în greutate 
datorită dioxidului de carbon absorbit. 

METODA GRAVIMETRICA CU TUBURI DE ABSORBŢIE 

ŞI DESCOMPUNERE TERMICA 

Dificultatea de a elibera tot dioxidul de carbon din unele minerale 
scapolitice prin frierbere cu acid mineral diluat poate să fie evitată dacă 
se procedează la descompunerea termică a probei. în acest procedeu, 
determinarea dioxidului de carbon se poate combina cu determinarea 
apei totale, măsurînd creşterea în greutate a fiecărui tub umplut cu per- 
clorat de magneziu şi cu azbest sodic, aşa cum a procedat Riley, care a 

descris această metodă [11]. Nereuşitele iniţiale de a obţine dioxid de 
carbon au fost explicate de Riley ca fiind datorate formării oxizilor acizi 
de azot. Ulterior el a evitat formarea acestor compuşi, înlocuind curentul 
de aer trecut prin aparat cu un curent de gaz de azot furnizat dintr-un 
cilindru, încorporînd o porţiune mică din lungimea tubului C din com¬ 
ponenţa aparatului (fig. 26) cu sîrmă de cupru şi încălzind pînă la 
700—750°. Pentru a evita influenţa nedorită a oxizilor de sulf asupra 
determinării, el a închis în această scurtă porţiune a tubului de silice un 
strat de pulbere de argint şi a folosit un barbotor conţinînd o soluţie 
saturată de trioxid de crom în acid fosforic. 

Cuptorul principal se încălzeşte pînă la temperatura de 1 000—1 200°, 
iar probele sînt introduse în zona fierbinte a cuptorului cu ajutorul unei 
vergele de oţel anticorosiv. Probele nu trebuie să fie introduse direct 
în partea cea mai încălzită a cuptorului atunci cînd ele conţin multă 
apă sau minerale carbonatice care se descompun uşor, cum sînt sideritul 
şi magnezitul. Dacă nu se dă atenţie acestei precauţii, atunci se poate 
ajunge Ja o pierdere mecanică de probă din recipient şi la o pierdere 
de dioxid de carbon datorită absorbţiei incomplete urmată de degajarea 
prea rapidă. 

Majoritatea mineralelor carbonatice pierd cu uşurinţă dioxid de car¬ 
bon la 1 100°; stronţiatul, scopolitul şi witheritul necesită o încălzire 
pînă la 1 200°. Recuperarea completă a dioxidului de carbon din witherit 
poate necesita o încălzire de pînă la 3 ore la această temperatură. 

Aparate. Pentru amănunte privind construcţia celor două cuptoare 
folosite de Tiley trebuie consultat articolul original [11], 

Cuptor de temperatură ridicată (1 100—1 200°). Este constituit din¬ 
tr-un tub de ouarţ cu diametrul interior de 1,8 cm şi lungimea de 45 om. 
Pentru introducerea probei în tub se foloseşte un dispozitiv de inserţie, 
cu ajutorul căruia probele conţinute în cuve de alumină sînt împinse 
treptat în zona fierbinte a cuptorului. Pentru majoritatea probelor de 
rocă se foloseşte temperatura de 1 100°. Pentru probele care conţin mi¬ 
nerale care se descompun mai greu (staurolit, cordierit, topaz sau mine¬ 
ralele corbonatice menţionate mai înainte) temperatura va fi ridicată la 
1 200°; aceasta temperatură depăşeşte, întrucîtva, pe cea recomandată 
pentru tuburi de silice, astfel că la încălziri repetate tuburile se vor de¬ 
forma treptat. Cind se folosesc la temperatura obişnuită, de 1 100°, tu¬ 
burile rezistă cel puţin 3 luni. 

Cuptor de temperatură joasă (700—750°). Tubul acestui cuptor are 
o lungime de 10 crp, diametrul interior de 1 cm, şi este umplut cu strate 
alternante de sîrmă de cupru şi pulbere de argint, care sînt menţinute 
pe loc cu tampoane de vată de azbest. Ambele capete ale tubului sînt 
topite pe porţiuni de pînă la 3 om din lungimea tubului de cuart al 
cărui diametru extern este de 5 cm. Cel puţin o dată pe săptămînă se va 
trece un curent de gaz de cărbune prin tubul încălzit pentru a reduce 
la metal oxidul de cupru care se formează eventual. Durata de viaţă a 
unui tub este de circa 3 luni de utilizare continuă pentru analize de roci 
cu conţinut redus de sulf. 

Agregat de purificare a gazelor. Riley recomandă să se folosească 
azot obişnuit, dintr-un cilindru, echipat cu un regulator cu două faze 
şi cu un robinet cu ac. Pentru măsurarea debitului de gaz, se foloseşte 
un barbotor umplut cu acid sulfuric reglat pentru un debit de circa 



Fig. 26. Aparat pentru determinarea dioxidului de carbon şi a apei: 
A — dispozitiv de inserţie; B — tub de combustie din silice; C — tub 
de silice conţinînd sîrmă de cupru şi pulbere de argint. 


3 l/oră. Azotul este purificat prin trecerea lui printr-un tub conţinînd 
calce sodată, clorură de calciu topită şi, în final, perclorat de magneziu. 

Tuburile de absorbţie folosite de Riley (fig. 26) sînt mai mici decît 
multe din cele care se folosesc uzual şi trebuie înlocuite cu tuburi mai 
mari, pentru probe conţinînd mult dioxid de carbon sau apă. 

Barbotorul. Pentru probe conţinînd peste 0,5o/o sulf, barbotorul, um¬ 
plut cu soluţie saturată de trioxid de crom în acid fosforic siropos, tre¬ 
buie interpus între tubul pentru absorbţia apei şi tubul pentru absorbţia 
dioxidului de carbon, aşa cum se arată în figură. Braţul său lateral con¬ 
ţine perclorat anhidru de magneziu. 

Reactivi: Perclorat anhidru de magneziu, 14—22 mesh 
Azbest sodic, 8—14 mesh 
Trioxid de crom 
Sîrmă de cupru 

Pulbere de argint. Se prepară din piatră ponce mărunţită la 
14 mesh în soluţie concentrată de azotat de argint, supuse la 
evaporare şi calcinată puternic. 

Oxid de magneziu, calcinat după cum este cazul. 

Mod de lucru. înainte să fie folosite se controlează ca cele două cuptoare 
să fie potrivite la temperaturi corecte şi se ajustează debitul de trecere 
al azotului la circa 3 l/oră. Se lasă gazul să treacă prin aparat timp de 
circa 20 minute, apoi se scot tuburile de absorbţie şi se şterg bine 
cu o cîrpă curată, iar după ce au stat 5 minute pe platoul balanţei, 
se cîntăreşte fiecare tub, separat. 

Se cîntăreşte o parte alicotă de 0,5—l,5g de probă de rocă fin mă¬ 
cinată într-o cuvă de 2 ml de alumină căptuşită cu o bucată de folie de 
nichel (înainte de cîntărire cuva trebuie calcinată). Dacă proba conţine 

mult fluor sau sulf, atunci proba se acoperă cu un strat subţire de oxid 
de magneziu proaspăt calcinat. 

Se introduce cuva la capătul tubului de combustie, se remontează 
dispozitivul de inserţie şi se lasă 5 minute pentru ca curentul de azot să 
aspire şi să scoată afară tot aerul introdus în aparat. Se reconectează tu¬ 
burile de absorbţie şi se împinge proba în cuptor folosind vergeaua de 
metal. Probele care conţin multă apă sau minerale carbonaţi ce care se 
descompun cu uşurinţă vor fi împinse mai întîi în zona cu temperatură 
mai redusă, apoi vor fi introduse în zona cu temperatură mare, cînd des¬ 
compunerea este aproape terminată. După ce au fost menţinute 30— 
40 minute la temperatură ridicată, tuburile de absorbţie se scot, se şterg, 
se lasă să stea, apoi se cîntăresc ca mai înainte. 

Se execută o determinare martor (de control) în acelaşi mod, dar 
fără a folosi probă de rocă, atît înainte de cît şi după prima determinare, 
precum şi la terminarea fiecărui set de determinări. Reactivii martor nu 
trebuie să fie în cantităţi mai mari de circa 0,1 mg apă pe oră şi 0,2 mg 
de dioxid de carbon pe oră. Valori mai mari pentru dioxidul de carbon 
obţinute la determinarea martor (de control) indică, de obicei, că um¬ 
plutura din cuptorul de temperatură joasă s-a consumat, ceea ce implică 
refacerea ei, aşa cum s-a arătat. 


DETERMINAREA DIOXIDULUI DE CARBON PRIN TITRARE 
FARA APA 


în procedeele gravimetrice descrise mai înainte valorile martor pot 
să fie de acelaşi ordin de mărime ca şi greutatea dioxidului de carbon 
absorbit din unele probe. Pentru a evita acest neajuns, Read [12] a rea¬ 
lizat un procedeu tritrimetric în care titrarea se face fără apă. Ca şi la 
alte metode, dioxidul de carbon este eliberat prin încălzire cu acid orto- 
fosforic diluat. Gazul eliberat este dirijat într-un curent de azot şi trecut 
prin absorbanţi, pentru a se îndepărta apa şi hidrogenul sulfurat, apoi 
este absorbit într-o soluţie 5% de monoetanolamină în dimetilformamidă 
conţinînd timolftaleină ca indicator. Dioxidul de carbon se titrează direct 
cu o soluţie de hidroxid de tetrabutilamoniu în toluen. 

O metodă asemănătoare a fost descrisă de Sen Gupta [13], Acesta 
a făcut absorbţia într-o soluţie de monoetanolamină în acetonă care con¬ 
ţine un exces adecvat de metoxid de sodiu împreună cu fenolftaleină ca 
indicator. Baza în exces este titrată cu o soluţie standard de acid ben- 
zoic în metanol. 

DETERMINAREA DIOXIDULUI DE CARBON PRIN 
CROMATOGRAFIA DE GAZE 


Chiar şi la cele mai perfecţionate tehnici folosind tuburi pentru 
absorbţia gazului pot rezulta valori martor de ordinul 0,1—0,2 mg/oră, 
ceea ce conduce la incertitudini în cazurile în care proba de rocă con¬ 
ţine 0,02«/o sau mai puţin dioxid de carbon. Pentru concentraţii de acest 
ordin dă bune rezultate cromatografia de gaz descrisă de Jeffery şi Kip- 
ping [3]. Proba de rocă este fiartă sub reflux cu acid fosforic, iar gazele 
eliberate sînt trecute într-un cromatograf într-un curent de gaz purtă¬ 
tor, de exemplu hidrogen. Separarea dioxidului de carbon de oxigen şi 
azot are loc pe o coloană umplută cu silicagel (se poate folosi şi mangal 
activat) Se foloseşte şi un detector de conductivitate termică. 

Pe această cale au fost executate determinări pe roci conţinînd 
50 ppm dioxid de carbon. Jeffery şi Kipping [3] au estimat că prin 
această metodă se pot determina conţinuturi de pînă la 5 ppm, iar Car- 
penter [14] susţine că se pot determina conţinuturi de pînă la 0,2 ppm 
dioxid de carbon. Pentru detalii se recomandă să se consulte articolele 
originale. 


DETERMINAREA C0 2 DUPĂ PIERDERILE PRIN 
CALCINARE 


Pierderea totală în greutate care se produce prin calcinarea probei de 
rocă măcinată fin poate constitui un indicator al conţinutului total de apă 
pentru rocile ce conţin cantităţi mici de alţi componenţi volatili, cum sînt 
sulful, fluorul şi dioxidul de carbon <(v. capitolul 27 — Hidrogen. — Pier¬ 
deri prin calcinare); de asemenea, ea se foloseşte în cazul rocilor carbo- 
natice, pentru estimarea conţinutului de dioxid de carbon, ignorînd apa 
totală şi materia organică prezente în rocă. 

Pentru expulzarea completă a dioxidului de carbon din calcare, do- 
lomite şi siderite se consideră suficientă o temperatură de 1 000°; la 
această temperatură nu se descompune, însă, sulfatul de calciu care se 
formează prin calcinarea anhidritului şi gipsului. Nici stronţianitul şi 
whiteritul nu se descompun complet la această temperatură. Unele erori 
provin şi din cauza oxidării parţiale a sideritului şi piritei în oxid feric. 

Prin urmare, rezultatele obţinute prin această metodă pot fi consi¬ 
derate doar ca estimative pentru conţinutul de bioxid de carbon, metoda 
neputînd substitui determinarea directă a apei totale şi a dioxidului de 
carbon. 

Pierderea prin calcinare determinată prin această metodă trebuie să 
fie însoţită de precizări în legătură cu metoda folosită. 

DETERMINAREA CARBONULUI DIN „ROCI NECARBONATICE' 


Carbonul grafitic se determină uneori prin măsurarea pierderilor la 
calcinare, deşi, aşa cum s-a arătat mai înainte, metoda nu se recomandă 
decît prin simplitate şi viteza de executare. Pentru concentrate de gra¬ 
fit pierderea la calcinare este un parametru industrial important, dar me¬ 
toda nu trebuie aplicată pentru determinarea conţinutului de carbon din 
roci silicatice. 

Singurele metode care se recomandă pentru silicaţi sînt cele bazate 
pe oxidarea totală a carbonului, urmată de determinarea dioxidului de 
carbon format. Aceasta se poate face după o prealabilă descompunere a 
eventualelor minerale carbonatice prezente [15] sau în acelaşi timp cu 
descompunerea carbonaţilor. în acest ultim caz trebuie să se facă deter¬ 
minarea carbonaţilor, iar rezultatul să se calculeze sub formă de carbon 
scăzut din rezultatul pentru carbon total. 

Ca oxidanţi pentru conversia carbonului şi a compuşilor de carbon 
se recomandă acidul cronic, dicromatul de potasiu, peroxidul de sodiu 
şi oxigenul. 

Cu acid cromic oxidarea nu este întotdeauna completă [16], deoarece 
compuşii de carbon volatili pot să distile din amestecul de acizi şi rezul¬ 
tatele să indice valori mai mici decît cele reale. O anumită îmbunătăţire 
se realizează cu un sistem de circulare „închisă 11 [10], înisă pentru multe 
probe este recomandabil să se folosească un alt procedeu. Aceeaşi obiec¬ 
ţie se poate face pentru folosirea dicromatului de potasiu în soluţie de 
acid sulfuric, care reacţionează ca acid cromic. 

Dicromatul de potasiu poate să fie folosit pentru determinarea 
capacităţii reducătoare a probei de rocă [17, 18]. Se adaugă o anumită 
cantitate de dicromat, iar excesul se titrează cu soluţie de sulfat feros, 
în acest procedeu nu este posibil să se facă distincţie între reducerea da¬ 
torită prezenţei de materie organică sau cărbunoasă şi cea datorată pre¬ 
zenţei sulfurilor minerale. Mai este de ţinut cont şi de o parte din conţi¬ 
nutul de fer feros prezent în probă. 

Topirea cu peroxid de sodiu într-o bombă închisă se foloseşte de 
U. S. Geological Survey [17] pentru determinarea carbonului total din 
argile marine. Probele care conţin peste 30% carbon organic se oxidează 
cu uşurinţă, dar cele cu conţinut mai redus reclamă adăugarea unui 
agent de combustie, cum este praful de aluminiu sau de magneziu, pen¬ 
tru a furniza căldura necesară oxidării complete a carbonului. Eventua¬ 
lele sulfuri prezente vor fi oxidate în sulfaţi şi nu vor deranja deter¬ 
minarea. Cantităţile d(e probă luate în analiză vor fi mici (0,4 g sau 
mai puţin) şi, datorită faptului că peroxidul de sodiu tinde să absoarbă 
dioxid de carbon din aer, este necesară o corecţie pe o probă etalon. 
Această metodă este adecvată numai pentru probe care conţin 0,2% car¬ 
bon sau mai mult. 


174 



Metodele cu tuburi de combustie sînt, în general, preferabile pentru 
roci silicatice. Cînd într-un laborator sînt în uz alte metode mai rapide 
sau estimative de rutină, atunci se recomandă uneori aplicarea metodei 
cu tub de combustie pentru controlul rezultatelor [16], 


METODA GRAVIMETRICĂ A OXIDARII CU ACID CROMIC 


Dixon [16], care a descris această metodă, notează că rezultatele pot 
să fie cu cîteva procente mai reduse decît conţinutul real, datorită, în 
principal, formării de monoxid de carbon şi distilării compuşilor volatili 
ai carbonului din amestecul oxidant. Pe lîngă faptul că a folosit un cata¬ 
lizator de mercur, Dixon a interpus o a doua etapă de oxidare între 
vasul de oxidare şi agregatul de absorbţie. Acest de al doilea vas serveşte 
la condensarea compuşilor volatili ai carbonului şi pentru a asigura po¬ 
sibilitatea oxidării în continuare. în timpul determinării efectuate de 
Dixon acest al doilea vas conţinea acid cromic şi acid fosforic, fără cata¬ 
lizator de mercur, şi a fost încălzit pînă la punctul de fierbere înainte 
să înceapă oxidarea în primul vas. 

Este discutabil dacă eroarea introdusă de omiterea celei de a doua 
oxidări este atît de mare încît să justifice manipularea suplimentară pe 
care o implică mai ales pentru probele conţinînd doar cîteva procente 
de carbon. 

Aparat. în fig. 27 este prezentată schema aparatului folosit în această me¬ 
todă. Acesta constă din două baloane cu fund rotund pentru oxidare, 
o pîlnie cu robinet pentru adăugarea acidului reactiv şi un agregat 
pentru absorbţie dioxidului de carbon, care se montează în punctul A 
(agregatul este identic cu acela reprezentat în fig. 26 în acelaşi scop). 

Reactivi: Reactiv de acid cromic. Se dizolvă 4 g trioxid de crom în 
40 ml de acid fosforic siropos. 

Reactiv de acid cromic şi oxid mercuric. Se dizolvă 4 g de tri¬ 
oxid de crom şi 0,1 g oxid mercuric în 40 ml acid fosforic 
siropos. 

Mod de lucru. Pentru probele de rocă care conţin mai puţin de 1% car¬ 
bon, se va folosi la determinare o porţie de 2 g. Pentru probele care con¬ 
ţin cîteva procente de carbon, cantitatea de probă se va reduce la 0,5 g. 

Proba de analizat se introduce în balonul de reacţie C şi aparatul se 
asamblează aşa cum se arată în fig. 27, conţinînd acid fosforic în pîlnia 
cu robinet. Se execută determinarea dioxidului de carbon din probă folo¬ 
sind cîţiva ml de acizi fosforic pentru descompunerea carbonaţilor pre¬ 
zenţi, aşa cum s-a arătat la metoda gravimetrică cu tuburi de absorbţie. 

Se lasă aparatul să se răcească, se introduce o cantitate de 40 ml 
reactiv de acid cromic în al doilea balon de reacţie B, şi 40 ml de reac- 

tiv de acid cromic — oxid mercuric în balonul de reacţie C. Se reasam- 
blează aparatul ca în figură şi se trece aer prin aparat cu un debit care 
să formeze 2 bule pe secundă. Se încălzeşte balonul B şi cînd conţinutul 

din el fierbe uşor se în¬ 
cepe încălzirea balonului C 
folosind o flacără mică la 
început. Oxidarea tinde să 
se desfăşoare mai repede 
la circa 70° şi poate să fie 
necesar să se îndepărteze 
temporar sursa de căldură 
pentru a modera reacţia. 

Se lasă să continue 
oxidarea pînă cînd culoa¬ 
rea lichidului din flaconul 
C se schimbă de la roşu- 
oranj la verde închis, ceea 
ce indică trecerea completă 
a cromului (IV) în crom 
(III). Aceasta poate să du¬ 
reze 30 min, depinzînd de 
cantitatea de carbon pre¬ 
zent şi de ritmul de încăl- 
Fig. 27. Aparat pentru eliminarea carbonului (or- zire. Se lasă să se răcească 
sanie) total. şi se continuă să se treacă 

aer prin aparat, pentru a 
colecta tot dioxidul de carbon care a rămas în cele două baloane. In 
final se deconectează agregatul de absorbţie şi se măsoară greutatea di- 
oxidului de carbon adsorbit. Din aceasta se calculează conţinutul de carbon 
al probei analizate. 

De notat că culoarea închisă a multor şisturi cărbunoase poate in¬ 
duce în eroare şi că aceasta nu indică întotdeauna un conţinut ridicat de 
carbon. Şisturile negre, care adeseori se aseamănă cu cărbunele slab, pot 
conţine uneori doar 0,5—1»/ 0 carbon. 


METODA CU TUB DE COMBUSTIE 


Aparatul schiţat în fig. 26, folosind un tub de combustie pentru 
determinarea dioxidului de carbon, poate fi utilizat într-un mod întru- 
cîtva similar pentru determinarea carbonului total din roci şi minerale, 
încălzind proba cu un fondant adecvat — dicromat de potasiu, cromat de 
plumb, sau pentoxid de vanadiu — are loc o oxidare completă, cu for¬ 
mare de dioxid de carbon atît din minerale carbonatice cit şi din car- 

bonul necarbonatic. Conţinutul de carbonat al probei trebuie determinat 
separat. Eventualele sulfuri prezente se vor oxida, formîndu-se dioxid 
şi trioxid de sulf. Acestea se separă şi se îndepărtează înainte de a se 
colecta dioxidul de carbon în agregatul de absorbţie cîntărit. 

Determinarea carbonului necarbonatic din minerale marnoargiloase 
ridică o serie de probleme speciale. Ferris şi Jepson [19] recomandă ca 
pentru acestea să se folosească o metodă de determinare în tub de com¬ 
bustie. Materialul argilos este încălzit la o temperatură de 900° într-un 
curent de oxigen pur, pentru ca tot carbonul din probă să treacă în 
dioxid de carbon, care este absorbit într-o soluţie de monoetanolamină în 
dimetilformamidă. Determinarea propriu-zisă se face prin titrare cu o 
soluţie de hidroxid de tetrabutilamoniu într-un amestec de toluen şi me¬ 
tanol cu fenolftaleină ca indicator — metodă similară cu cea descrisă de 
Read [12]. Impurităţile din curentul de gaz includ dioxid de sulf, tetra- 
fluorură de siliciu şi acid fluorhidric. Acestea deranjează titrarea, astfel 
că trebuie eliminate. 


DETERMINAREA MATERIEI ORGANICE 


Separarea materialului organic atît din roci consolidate cît şi din 
sedimente neconsolidate prin extracţie cu solvenţi organici este un pro¬ 
cedeu empiric. Rezultatele sînt influenţate de următorii factori: greuta¬ 
tea probei în raport de volumul de solvent; dimensiunile la care a fost 
sfărîmată sau măcinată proba; durata de timp în care se face extracţia; 
solventul folosit [20]. Ca extractanţi se folosesc cloroform, benzen şi 
amestecuri de benzen cu metanol şi acetonă. Materialul care se extrage 
după ce se îndepărtează solventul se numeşte „fracţie bituminoasă" sau 
mai frecvent „bitumen". Aceasta se aseamănă cu petrolul şi poate să fie 
separat în hidrocarburile sale componente şi în alţi compuşi organici; 
mai departe aceşti componenţi se pot determina prin metode cunoscute 
de chimiştii organiceni, de exemplu cromatografia de gaz şi spectroscopia 
în infraroşu. 

O altă fracţie se poate separa prin extracţia reziduului cu soluţie 
apoasă de hidroxid de sodiu; aceasta se numeşte „conţinut de carbon 
humic“ sau „acizi humici" şi se poate determina prin oxidare cu dicro- 
mat [21]. 

Cea mai mare parte a conţinutului organic al rocilor sedimentare 
rămîne împreună cu fracţia minerală după aceste extracţii. Această frac¬ 
ţie insolubilă în solvenţi, numită kerogen [22], poate fi separată prin 
îndepărtarea în trepte a tuturor celorlalţi constituenţi ai sedimentului. 

Carbonaţii se îndepărtează prin dizolvare în acid clorhidric diluat 
iar cuarţul şi silicaţil prin tratare cu acid fluorhidric. Pirita poate să fie 

componentul care să deranjeze, deoarece ea este adeseori abundentă 
în sedimentele cărfounoase. Uneori ea poate să fie separată în lichide 
grele, alteori se recurge la reducerea ei cu granule de zinc în acid 
clorhidric. 

Fracţia organică insolubilă şi după această tratare poate să fie con¬ 
taminată cu mici cantităţi de zircon şi alte minerale detritice asemănă¬ 
toare. Pentru detalii asupra procedeului de analiză adecvat se reco¬ 
mandă articolele originale [23, 24 şi 25], iar pentru separarea şi determi¬ 
narea diferitelor clase de compuşi organici (hidrocarburi, acizi graşi, 
aminoacizi etc.) se recomandă referinţele 26, 27 şi 28 din bibliografia 
menţionată la acest capitol. 

18. CLOR, BROM ŞI IOD 


OCURENŢA 


Numai în rare cazuri conţinutul de clor din roci magmatice ajunge 
la l»/o greutate; de obicei el se găseşte în aceste roci în proporţii între 
100 şi 1 000 ppm. în tabelul 17 sînt date conţinuturile medii de brom şi 
clor din unele roci silicatice după Selivanov [1], Se observă că valorile ra¬ 
portului clor/brom sînt cuprinse între 100 :1 şi 300 :1. De notat, însă, 
că valorile pentru brom nu dau decît o indicaţie despre nivelul conţinu- 


care ne putem aştepta ca 


Tabelul 17. Conţinulurile de clor şi brom 
din unele roci silicatice 


Tipul de rocă 

Clor, ppm 

Brom, ppm 

Granit 

330 

1,6 

Granodiorit 

540 

2,57 

Sienit 

400 

1,07 

Gabbro 

200 

2,00 

Bazalt 

260 

2,67 


)t fi intilnite în roci magmatice şi 
că, de fapt, ele sînt mai mari. Ast¬ 
fel Filby [2] indică conţinuturi de 
0,25—0,84 ppm drept standarde 
geochimice, apropiate de cele es¬ 
timate de Behne [3]. 

Pentru iod, Goldschmidt men¬ 
ţionează conţinuturi de 0,2—0,3 
ppm, determinate de G. Lunde din 
roci magmatice; aceste valori se 
apropie de cele estimate de Crouch 
[5], care a determinat conţinuturi 
de 0,04—0,2 ppm. 


Nici bromul nici iodul nu formează minerale specifice în roci sili¬ 
catice. In schimb astfel de minerale sînt cunoscute în zăcăminte de eva- 
porite în Chile şi în alte ţări. Există un număr mic de minerale, foarte 
rare, în care bromul şi iodul sînt constituenţi majori, de exemplu mars- 
hitul — Cui, bromiritul — AgBr şi embolitul — Ag(Cl, Br). 

In roci silicatice, clorul apare în principal în mineralele clorapatit, 
scapolit, sodalit, iar în zăcăminte metalifere, în cantităţi mici, apare în 
unele minerale rare, cum sînt fosgenitul, piromorfitul şi vanadinitul. 

Ocurenţa principală a mineralelor de clor este în zăcăminte de eva- 
porite, care conţin halit — NaCl, carnalit — KC1 • MgCl 2 ■ 6H 2 0 şi sil- 
vină — KC1. Halitul a fost semnalat şi în unele roci vulcanice şi în sili- 
caţi alteraţi saturaţi în saramură. 



Prezenţa acidului clorhidric gazos în gazele degajate din coşurile şi 
fisurile vulcanice, ocurenţa clorurilor simple de metale alcaline şi alte 
metale — NaCl, KC1, FeCl 2 etc. — indică abundenţa clorului în ultimele 
stadii ale activităţii magmatice. Dimensiunea mare a ionului clor (fi= 
1 800 pm) face dificilă explicaţia acomodării acestui element în reţelele 
silicatice şi a concentrării lui în acest stadiu tardiv al diferenţierii mag¬ 
matice. 


DETERMINAREA CLORULUI SOLUBIL IN APA 


Existenţa clorului solubil în apă în cantităţi mai mari decît urme 
este, de regulă, un indiciu al prezenţei halitului, calsilitului, carnalitului 
şi altor minerale evaporitice în roca supusă analizei. Pentru a determina 
clorul solubil în apă, se încălzeşte pînă la fierbere o cantitate adecvată 
de probă de rocă timp de 30 minute, în circa 100 ml de apă, se filtrează 
printr-o hîrtie de filtru cu porozitate mică, se spală reziduul cu apă 
caldă şi se îndepărtează. Se adaugă la filtrat 5 ml de acid azotic con¬ 
centrat şi se precipită clorul cu soluţie de azotat de argint, aşa cum 
se arată în cele ce urmează pentru clorul solubil în acid. 


DETERMINAREA CLORULUI SOLUBIL IN ACID 


Multe dintre minaralele de clor se descompun complet prin încăl¬ 
zire cu acid azotic diluat. De aceea, dacă examenul petrologie nu indică 
prezenţa scopolitului şi a altor minerale similare care se descompun greu 
este de preferat să se aplice acest procedeu, în locul celui folosit pentru 
determinarea clorului total, care este mai laborios. La descompunerea 
în acid azotic, se pot produce pierderi dacă acidul nu este diluat suficient 
şi dacă încălzirea se prelungeşte peste timpul necesar. 

Reactivi: Soluţie de azotat de argint. Se dizolvă 5 g de azotat de argint 
în 100 ml de apă care conţine 1 ml de acid azotic concentrat. 

Mod de lucru. Se cîntăreşte o cantitate de 2 g sau peste 2 g de probă de 
rocă fin măcinată într-un pahar de laborator de 150 ml, se adaugă 2 ml 
de acid azotic concentrat şi 40 ml de apă. Se acoperă paharul cu o sticlă 
de ceas şi se transferă pe o baie de abur. După ce efervescenţa s-a ter¬ 
minat complet, se fierbe timp de 2 minute (nu mai mult), apoi se lasă să 
se răcească. Se filtrează lichidul printr-o hîrtie de filtru cu porozitate mică 

şi se spală bine reziduul cu apă caldă. Se combină filtratul şi apa de la spăla¬ 
re într-un pahar de 400 ml şi se lasă să se răcească la temperatura camerei. 

Se protejează paharul de acţiunea luminii, prin înfăşurare în hîrtie 
neagră^ suficient de groasă sau prin acoperirea lui cu lac la exterior şi se 
acoperă cu o sticlă de ceas. Se adaugă încă un uşor exces de soluţie de 
azotat de argint şi se mută paharul pe o baie de abur, pentru a se coa¬ 
gula clorura de argint precipitată. Se transferă paharul într-un vas de 
culoare închisă şi se lasă peste noapte să se răcească. Se colectează pre¬ 
cipitatul într-un creuzet mic de sticlă sinterizată de porozitate medie, cîn- 
tăriţ în prealabil, şi se spală cu acid azotic 0,16 N. In final se spală de 
două ori cu apă rece se usucă într-un cuptor electric la temperatura 
de circa 150° şi se cîntăreşte clorura de argint. 

Note 

1. Dacă cantitatea de clor solubil în acid din rocă este prea mică 
pentru a coagula, clorul se poate determina prin turbidimetrie cu un 
spectrofotometru sau prin compararea turbidităţii cu cea obţinută prin 
adăugarea de soluţie standard de clorură de sodiu într-o soluţie acidă de 
azotat de argint. 

2. Creuzetele de sticlă sinterizată se pot curăţa cu o mică cantitate 
de soluţie de amoniac concentrat, apoi cu apă, pentru a îndepărta săru¬ 
rile de argint, acid azotic pentru a îndepărta petele de argint, şi din nou 
cu apă pentru a înlătura acidul azotic. 


DETERMINAREA CLORULUI TOTAL 


Pentru determinarea clorului total, proba de rocă se topeşte cu car¬ 
bonat alcalin iar clorul se precipită sub formă de clorură de argint din 
extractul apos acidizat. Determinarea se poate combina cu determinările 
sulfului, bariului, zirconiului, cromului şi vanadiului, aşa cum au arătat 
Bennett şi Pickup [6]. 

Adăugarea de fondant de azotat de potasiu serveşte la creşterea 
fluidităţii topiturii şi la oxidarea integrală a ferului feros prezent în 
Proba analizată. O anumită parte din carbonatul de sodiu poate fi sub¬ 
stituită cu carbonat de potasiu, pentru a reduce temperatura necesară 
topirii, iar pentru a ajuta descompunerea oxizilor minerali rezistenţi se 
poate adăuga borax. 

Reactivi: Soluţie de carbonat de sodiu pentru spălare. Se dizolvă 10 g de 
carbonat anhidru de sodiu în 500 ml apă. 

Mod de lucru. Se cîntăreşte o cantitate de 2 g de probă de rocă fin pulve¬ 
rizată într-un creuzet mare şi se amestecă cu 0,5 g azotat de potasiu şi 

10 g de carbonat anhidru de sodiu. Se topeşte conţinutul din creuzet mai 
întîi deasupra unui bec Bunsen apoi pe un bec Merker, în total timp 
de 1 oră, apoi se lasă să se răcească. Se toarnă topitura în apă fierbinte 
conţinînd 2 picături de etanol, pentru a reduce manganatul care se for¬ 
mează în timpul topirii. Se lasă să se răcească şi se colectează reziduul 
pe o hîrtie de filtru cu porozitate mare şi se spală bine cu soluţie caldă 
de carbonat de sodiu pentru spălare. Se înlătură reziduul. Se combină fil¬ 
tratul şi lichidul rezultat de la spălare într-un pahar de laborator de 
600 ml şi se diluează cu apă pînă la circa 400 ml. 

Se adaugă 2—3 picături de soluţie indicator de roşu de metil, acid 
azotic 2N, pînă cînd se obţine culoarea roşie a indicatorului, apoi se 
adaugă încă 1 ml în exces. Se agită bine, pentru a se îndepărta dioxidul 
de carbon care se eliberează. Se precipită clorul prezent în soluţie şi se 
continuă determinarea aşa cum s-a arătat pentru clorul solubil în acid. 

Notă. Avînd în vedere că precipitarea se face într-un volum sufi¬ 
cient de mare şi soluţia este doar slab acidă, silicea nu va precipita. Dacă 
se doreşte separarea silicei, ea trebuie colectată cu clorură de argint. 
Aceasta din urmă se poate dizolva apoi în puţină soluţie de amoniac di¬ 
luată fierbinte, filtrată de silice şi reprecipitată prin adăugare de acid 
azotic diluat. 


DETERMINAREA SPECTROFOTOMETRICA A CLORULUI 


Colectarea şi cîntărirea cantităţilor mici de clorură de argint care 
se obţin din roci conţinînd 0,05% clor sînt operaţii dificile. Pentru ast¬ 
fel de roci adeseori se mai foloseşte un procedeu bitrimetric, care, însă, 
nu asigură precizia satisfăcătoare la conţinuturi de clor sub 0,01%. 

în literatura de specialitate sînt descrise mai multe procedee spec- 
trofotometrice adaptate pentru roci care conţin cantităţi mici de clor. 

Kuroda şi Sandell [7] au descris un procedeu bazat pe formarea 
unei suspensii coloidale de sulfură de argint în soluţie amoniacală apoasă, 
în acest scop, roca silicatică se topeşte cu carbonat alcalin, topitura se 
dizolvă cu apă, iar clorul prezent în filtrat sub formă de clorură de ar¬ 
gint se determină prin procedeul care a fost prezentat mai înainte. Clo- 
rura de argint se colectează într-un mic creuzet de filtrare din sticlă sin- 
terizată, se spală şi se dizolvă într-un mic volum de soluţie amoniacală. 
Se adaugă sulfură de sodiu şi soluţia se diluează la 10 ml, pregătindu-se 
pentru măsurări fotometrice. 

Prin acest procedeu se pot determina cu acurateţe conţinuturile 
mici de clor din roci silicatice, dar o limită mai inferioară este greu de 
realizat datorită dificultăţii de a recupera cantităţile foarte mici de clo¬ 
rură de argint precipitată. 

Bergmann şi Sanik [8] au descris un procedeu fotometric care nu 
prezintă o limită din acest punct de vedere. Ei au adăugat tiocianat de 
mercur la filtratul acidizat obţinut după o topire alcalină. Ionii de clor 
prezenţi înlocuiesc ionii de tiocianat, care devin deci liberi şi formează 
tiocianat feric colorat roşu intens (nota 1). O variantă modificată a 
acestui procedeu a fost descrisă de Huang şi Johns [9], folosind o soluţie 
de probă de rocă preparată de ei pentru a determina fluorul (v. capito¬ 
lul 23 — Determinarea fotometrică a fluorului fără distilare). 

Reactivi: Soluţie ferică. Se dizolvă 12 g de sulfat feriamoniacal 
—■ FeNH 4 (S0 4 ) 2 - 12H,0 în 100 ml de acid azotic 9M. 

Soluţie saturată de tiocianat de mercur. Se amestecă 0,35 g 
tiocianat de mercur — Hg(CNS) 2 cu 100 ml etanol 95Vo, se 
agită şi se lasă să stea peste noapte pentru ca precipitatul să 
se sedimenteze. 

Soluţie standard de clorură de sodiu de bază. Se dizolvă 0,8242 g 
de clorură de sodiu anhidră în 500 ml de apă. Această solu¬ 
ţie conţine 1 mg Cl/ml. 

Soluţie standard de clorură de sodiu de lucru. Se diluează cu 
apă o parte alicotă de 5 ml din soluţia de bază pînă la 
500 ml. Această soluţie conţine 10 pg Cl/ml. 

Mod de lucru. Se descompune proba de rocă şi se obţine clor în soluţie 
de acid azojtic diluat, aşa cum se descrie la determinarea fotometrică 
a fluorului, în capitolul 23. Se transferă o alicotă de 10 sau 20 ml într-un 
balon gradat de 25 ml şi se adaugă 2 ml de soluţie de sulfat de feri- 
amoniu şi 2 ml soluţie de tiocianat de mercur. 

Se amestecă soluţia, se diluează la volum şi se amestecă din nou. 
Se măsoară densitatea optică a soluţiei în comparaţie cu apă în cuve de 
1 cm, cu spectrofotometrul fixat la lungimea de undă de 460 nm. Se mă¬ 
soară, de asemenea, densitatea optică a unei soluţii reactive martor, pre¬ 
parată în acelaşi fel dar fără să conţină probă de rocă. i 

Etalonarea. Se transferă părţi alicote de 2 pînă la 10 ml de soluţie 
standard de clorură de sodiu (care conţin 20 pînă la 100 pg de clor) în 
baloane gradate de cîte 25 ml, fiecare diluîndu-se cu apă pînă la 20 ml. 
Se adaugă 2 ml de soluţie de sulfat de feriamoniu şi 2 ml de soluţie de 
tiocianat de mercur, se diluează la volum şi se amestecă bine. Se mă¬ 
soară densitatea optică a fiecărei soluţii, aşa cum s-a arătat anterior (vezi 
nota 2). 

Note 

1. Aceleaşi reacţii dau bromul şi iodul cu tiocianat de mercur, însă 
este puţin probabil că acestea sînt prezente în roci silicatice în cantităţi 
care să deranjeze determinarea clorului. 

2. Grafitul de etalonare construit pentru acest procedeu va fi con¬ 
trolat la fiecare nouă soluţie de sulfat feriamoniacal cu tiocianat de 
mercur. 

DETERMINAREA CLORULUI CU ELECTROD 
DE ION-SELECTIVI 


Crearea electrozilor ion-selectivi a constituit premisa pentru noi 
metode de analiză şi de adaptare a metodelor mai vechi pentru determi¬ 
narea a mai multe elemente, între care clorul. Astfel, Haynes şi Clark 
[10] au pus la punct un procedeu în care se foloseşte un electrod de clo- 
rură pentru a determina activitatea ionului de clorură printr-o metodă 
similară cu cea clasică, implicînd precipitarea clorurii de argint. Punctul 
de echivalenţă de la titrarea azotatului de argint se determină direct, prin 
măsurarea potenţialelor de electrod ale argintului în exces cu un electrod 
de argint. 


DETERMINAREA BROMULUI 


Un procedeu de determinare a bromului din roci silicatice a fost 
pus la punct de Behne [3], în acest procedeu, se foloseşte o cantitate de 
1—2 g de probă de rocă. Aceasta se topeşte cu hidroxid de sodiu, iar 
topitura se dizolvă cu apă. Materialul insolubil se filtrează, iar filtratul se 
evaporă pînă la uscare, după ce în prealabil s-a convertit tot excesul de 
hidroxid la carbonat şi bicarbonat de calciu, cu un exces de dioxid de 
carbon gazos. Sărurile uscate sînt extrase cu etanol, iar bromura de so¬ 
diu (şi iodura) trec în soluţia organică. Soluţia etanolică este filtrată din 
carbonatul de sodiu, iar solventul este îndepărtat prin evaporare. Reziduul 
conţine bromură care se transformă în bromat, prin oxidare cu hipoclo- 
rit, după relaţia 

Br- + 3 HOCl=!BrOr + 3H+ + 3C1- 
Se adaugă apoi iodură de potasiu 

BrOr + 6I-+6H+=Br-+ 3H 2 0+3I 2 

eliberînd şase echivalenţi de iod pentru fiecare echivalent de brom după 
metoda lui Van de Meulen [11], Iodul eliberat se titrează cu o soluţie 
standard de tiosulfat de sodiu în prezenţa molibdatului de amoniu (cata¬ 
lizator). 

Pentru descompunere este preferabil să se utilizeze hidroxid de so¬ 
diu în loc de hidroxid de potasiu, deoarece bromura de sodiu este mai 
solubilă în etanol (11,8 g/l la temperatura de 30°) decît bromura de po¬ 
tasiu (3,2 g/l la aceeaşi temperatură). 

Behne notează că din soluţiile standard de bromură se poate recu¬ 
pera numai aproximativ 90% brom. Avînd în vedere că procedeul de ti- 
trare Van der Meulen este cantitativ se poate presupune că pierderea de 
brom care are loc în faza de extracţie, ipoteză pe care Behne nu a avut-o 
în vedere. 

Iodul reacţionează în acelaşi mod ca şi bromul, astfel că rezultatele 
determinării vor include şi iodul care eventual este conţinut în proba de 
rocă analizată. Sensibilitatea metodei este de aproximativ 1 pg Br, ceea 
ce arată că procedeul nu dă rezultate în cazul silicaţilor care conţin sub 
1 ppm Br. Pentru roci cu conţinuturi sub 1 ppm se recomandă procedeul 
descris de Filby [12], în care este utilizată o tehnică a activării cu neu¬ 
troni, realizînd o sensibilitate de 0,001 ppm Br. 


DETERMINAREA IODULUI 


Crouch [5] a descris un procedeu de determinare a iodului din roci 
silicatice bazat pe culoarea albastră dată de iodul liber cu amidon. Proba 
de rocă se descompune prin topire cu hidroxid de sodiu, iar iodul este 
izolat prin coprecipitare cu clorură de argint. Pentru oxidarea ionilor de 
iod sub formă de iodat se utilizează brom, iar iodatul rezultat este pus în 
reacţie cu iodură de cadmiu pentru a pune iodul în libertate, conform 
ecuaţiei: 

107 +5I- + 6H + =3I 2 + 3HX> 

Limita de detecţie este de ordinul a 0,15 pg I, .ceea ce se implică ne¬ 
cesitatea unor cantităţi mari de probe pentru majoritatea rocilor sili¬ 
catice. 

Shneider şi Miller [13] au descris o metodă de determinare a iodu¬ 
lui, folosind acţiunea catalitică a acestui element asupra reacţiei dintre 
ceriu(IV) şi arseniu(III). Pentru aceasta, în prealabil, trebuie eliminate 
din soluţie silicea şi manganul. Sensibilitatea realizată a fost de 0,2 ppm I. 

Grimaldi şi Schnepfe au descris o metodă de determinare întrucîtva 
mai simplă, bazată pe extracţia iodului elementar in tetraclorură de car¬ 
bon. Proba se descompune prin sinterizare cu un amestec de carbonat de 
sodiu, carbonat de potasiu şi oxid de magneziu. Iodura din extractul apos 
este oxidată în iodat cu ajutorul permanganatului alcalin şi apoi redusă 
la iodură cu sulfat stanos. După ce se adaugă nitrit de sodiu şi uree, se 
extrage iodul elementar în soluţie de tetraclorură de carbon şi se mă¬ 
soară densitatea optică la o lungime de undă de 517 nm. Limita inferi¬ 
oară de detecţie este de ordinul 1 ppm, ceea ce recomandă metoda ca 
adecvată pentru roci deosebit de bogate în iod. 

19. COBALT 


OCURENŢA 


Ocurenţa cobaltului în rocile magmatice a fost estimată de Unksov 
şi Lodochnikova [1], care au analizat relaţia dintre conţinuturile de co¬ 
balt şi nichel raportate la conţinutul de silice (fig. 28). Această relaţie a 
valorilor medii ignoră împrăştierea considerabilă a cobaltului în rocile 
granitice. Intr-un studiu al geochimiei cobaltului, Carr şi Turekian [2] 
demonstrează dependenţa conţinuturilor de cobalt de conţinutul de mag¬ 
neziu al rocilor granitice, observaţie făcută anterior şi pentru rocile mag¬ 
matice din America de către Sandell şi Goldich [3], Pentru rocile grani¬ 
tice, conţinuturi de cobalt mai mici de 1 ppm sînt obişnuite, ele ajungînd 

la peste 10 ppm în cele 
care conţin peste 1 % Mg. 
Pentru rocile bazaltice 
s-au estimat conţinuturi în 
jur de 50 ppm, de aseme¬ 
nea cu o mare împrăştiere 
a valorilor individuale. 

Minerale de cobalt se 
întîlnesc rar şi atunci cînd 
se găsesc sînt asociate cu 
mineralizaţii sulfitice; aşa 
este, de exemplu, linneitul 
— (Co, Ni) 3 S 4 şi varietatea 
acestuia singenitul. Sulfu¬ 
rile minerale, între care 
pirita, blenda, pirotitul, 
pentlanditul, arsenopirita 
şi alte minerale de arseniu, 
s-au dovedit a fi purtătoa¬ 
re. 28. Conţinuturile de cobalt .ţi nichel din roci re de «)balt în unele zăcă- 
silicatice. minte. 

CONSIDERAŢII ASUPRA METODELOR 
DE DETERMINARE 


în general nu există dificultăţi la determinarea colorimetrică a co¬ 
baltului din bazalte şi alte roci similare [5, 6], O grijă mai mare trebuie 
acordată la aplicarea acestor metode în cazul rocilor granitice, îndeosebi 
cînd acestea au conţinuturi sub 1 ppm cobalt. Pentru rocile granitice au 
fost puse la punct metode de activare a neutronilor, bazate pe iradiere 
cu neutroni termici, urmate de o separare chimică înainte de calcu¬ 
lare [7, 8]. 

Pentru determinarea cobaltului din roci bazice se folosesc frecvent 
metode spectrografice. Din rocile granitice şi alte roci similare care au 
conţinuturi foarte mici de cobalt, acesta nu poate fi detectat întotdeauna 
nici prin spectrografie. 

La baza determinării fotometrice a cobaltului stă reacţia acestuia cu 
tiocianat de amoniu. Se obţine un compus de culoare albastră, care poate 
fi extras din soluţie apoasă într-o soluţie de alcool izoamilic. Această re¬ 
acţie numai cu tiocianat nu are suficientă sensibilitate pentru determina¬ 
rea cobaltului din roci şi minerale silicatice şi carbonatice, dar dă rezul¬ 
tate satisfăcătoare în cazul sulfurilor minerale. 

Cobaltul formează cu ditizona un complex de culoare roşu-violet, 
care poate să fie extras în tetraclorură de carbon sau soluţie de cloroform 
pentru măsurarea fotometrică. Procedeul se foloseşte mai frecvent pen¬ 
tru a concentra cobaltul intr-un volum mai redus de soluţie, pentru a-1 
putea separa de alte cîteva metale. Garmichael şi McDonald [5], apoi Ra- 
dev şi Grimaldi [11] au aplicat această metodă combinînd-o cu măsurarea 
fotometrică cu ajutorul unui reactiv separat care formează o culoare 
proprie. S-a constatat [12] că o concentraţie excesivă de clorhidrat de hi- 
droxilamină în soluţie apoasă deranjează extracţia cobaltului cu ditizonă, 
ducînd la o recuperare mai slabă a acestuia. 

Se cunosc numai cîţiva reactivi fotometrici sensibili pentru cobalt. 
Unul dintre aceştia este sarea nitrozo-R, utilizată la analiza rocilor sili¬ 
catice; un procedeu folosind acest reactiv, cu o extracţie cu ditizonă este 
descris mai jos. Alţi reactivi propuşi pentru determinarea spectrofoto- 
metrică a cobaltului din silicaţi sînt CyDTA, 2-nitroso-l-naftol [13] şi 
tiocianat cu tri-ra-butilamină [14], 


DETERMINAREA SPECTROFOTOMETRICA CU SARE 
NITROSO-R 


Sarea nitrozo-R (sare disodică a acidului l-nitroso-2-hidroxinaftale- 
nă-3 : 6-disulfonic, fig. IX) reacţionează cu cobaltul în soluţie acidă, dînd 
un complex stabil colorat în roşu, solubil în soluţie apoasă. Chiar reacti- 

vul este colorat intens, avînd o apreciabilă absorbţie de fond. Există pro¬ 
cedee de reducere a acestei absorbţii de fond, prin decolorarea reactivului 
cu acid azotic sau cu brom, dar se pot obţine rezultate acceptabile pen¬ 
tru roci silicatice făcînd determinarea la o lungime de undă la care ab¬ 
sorbţia de fond este mult redusă. In privinţa lungimii de undă cea mai 
adecvată este necesar să se consulte articolul lui Sandei [15]. 



In procedeul pe care îl prezentăm mai jos [11] complexul de cobalt 
format cu reactivul se formează într-o soluţie tampon fiartă de citrat-fos- 
fat-borat, descrisă de McNaught [16], Nichelul sau cobaltul extrase din 
soluţia de rocă prin extracţie cu ditizonă vor forma complecşi coloraţi cu 
reactivul, dar aceştia se descompun prin fierbere în acid azotic. 

Reactivi: Soluţie de acid citric. Se dizolvă în apă 50 g de monohidrat de 
acid citric purificat şi se diluează la 100 ml. ’ 

Soluţie de acid citric 0,20 N. Se dizolvă 4,2 g de reactiv purifi¬ 
cat (monohidrat) în apă şi se diluează la 100 ml. 

Soluţie de ditizonă. Se dizolvă 0,05 g de difeniltiocarbazonă în 
100 g de tetraclorură de carbon. Se depozitează intr-un 
frigider. 

Soluţie de sare nitrozo-R. Se dizolvă 0,05 g de reactiv în 
100 ml apă. 

Soluţie tampon. Se dizolvă 6,2 g de acid boriq, 35,6 g fosfat di- 
sodic heptahidrat şi 20 g hidroxid de sodiu în apă şi se di¬ 
luează la 1 litru. 

Soluţie de cobalt standard de bază. Se dizolvă în apă 0,807 g 
de clorură de cobalt (CoC 1 2 -6H 2 0) conţinînd 2 ml de acid 
clorhidric concentrat şi se aduce la semn intr-un balon gra¬ 
dat de 1 1. Această soluţie conţine 200 gg Co/ml. ' 

Soluţie standard de cobalt de lucru. Se diluează 5 ml din so¬ 
luţia de bază pînă la 1 1, cu apă. Această soluţie conţine 1 g 
Co/ml. 

Mod de lucru. Se cîntăreşte 1 g de rocă silicatică fin pulverizată într-o 
capsulă de platină (v. nota 1), se umezeşte cu apă şi se adaugă 10 ml 
acid fluorhidric, 10 ml acid azotic şi 4 ml acid percloric. Se acoperă 
capsula cu un capac de platină sau de polipropilenă şi se lasă pe baia 
de apă 30 minute. Se clăteşte capacul şi se dă la o parte, se transferă 
capsula pe o plită şi se încălzeşte pentru a fumega acidul percloric. Se 
lasă să se răcească, se clătesc marginile laterale ale capsulei cu puţină 
apă şi din nou se evaporă pentru degajarea acidului percloric. Din nou 
se clătesc pereţii capsulei şi se pune capsula pe plită, de această dată 

evaporînd aproape pînă la uscare. Se va evita supraîncălzirea sărurilor 
umezite. Se adaugă 2—4 ml de acid clorhidric 6 N peste reziduu, apoi 10 
ml de apă. Se pune pe baia de apă, unde se ţine 1 sau 2 minute, pînă 
cînd se dizolvă toate sărurile solubile. Dacă rămîne un reziduu, acesta 
trebuie strîns şi descompus aşa cum se indică în nota 2. 

Se evaporă soluţia, dacă este necesar, astfel ca ea să poată fi dilu¬ 
ată cu apă pînă la semn într-un balon. în acest stadiu s-ar putea să cris¬ 
talizeze ceva clorură de sodiu sau perclorat de potasiu. Se lasă precipi¬ 
tatul să se depună, se pipetează o alicotă de 10 ml din soluţie într-un 
mic pahar de laborator şi se adaugă 5 ml de soluţie concentrată de 
acid citric. 

Folosind un pH-metru, se aduce pH-ul soluţiei la 9, prin adăuga¬ 
re de apă amoniacală. Se transferă soluţia într-o pîlnie de separare de 
60 ml şi se adaugă 5 ml de soluţie de ditizonă, se astupă pîlnia şi se 
scutură energic pentru a extrage complexul de cobalt în soluţia de te- 
traclorură de carbon. Se scurge stratul inferior de substanţă organică şi 
se extrage faza apoasă cu alte porţii de soluţie de reactiv cu ditizonă 
(în cantităţi de 5 ml), pînă cînd culoarea verde a fazei organice persistă 
după scuturare cel puţin timp de 1 min. De regulă sînt necesare pen¬ 
tru aceasta trei-patru porţii de cîte 5 ml. Se înlătură stratul apos şi se 

combină extractele organice. 

Se pune din nou soluţia organică în pîlnia de separare şi se 
adaugă 5 ml de apă amoniacală diluată (1 + 99). Se scutură bine timp de 
1 minut, se lasă să se depună şi se transferă soluţia organică într-un pa¬ 
har de laborator de 50 ml. Se înlătură fracţia apoasă. Se evaporă sol¬ 
ventul de tetraclorură de carbon pe o baie de apă. Se adaugă peste rezi¬ 
duu 0,5 ml de acid sulfuric 20 N şi între 0,25 şi 0,5 g de acid percloric 

şi se încălzeşte pe o plită pînă cînd se formează un lichid incolor, apoi 

se continuă evaporarea acizilor sulfuric şi percloric, inclusiv picăturile 
care eventual s-au condensat pe peretele paharului. 

Se adaugă 1 ml de acid clorhidric 6 N, cu care se umezesc pereţii şi 
fundul paharului. Se clătesc pereţii cu o foarte mică cantitate de apă şi 
se evaporă soluţia pînă la uscare. Se desăvîrşeşte uscarea, îndepărtînd 
ultimele urme de apă şi de acid într-un cuptor electric programat la 
temperatura de 140°. Se adaugă în pahar 1 ml de soluţie de acid citric 
0,2 M, apoi 1,2 ml din soluţia tampon. Se agită soluţia în timp ce se 
adaugă exact 2 ml de soluţie reactivă de sare-nitroso-R. Se fierbe 1 mi¬ 
nut, apoi se lasă să se răcească. 

Se adaugă 1 ml de acid azotic la soluţie şi se fierbe din nou timp 
de 1 minut. Se răceşte soluţia şi se transferă într-un balon cotat, adu- 
cîndu-se la semn cu apă distilată. Se măsoară apoi densitatea optică a 
acestei soluţii în comparaţie cu a soluţiei martor, cu ajutorul unui spec- 
trofotometru fixat la lungimea de undă de 475 nm. Soluţia reactivă 
martor se prepară punînd 1 ml de soluţie de acid citric 0,2 M la o can¬ 
titate de 1,2 ml soluţie tampon, adăugind exact 2 ml de soluţie reactivă 
de sare nitroso-R şi fierbîndu-se timp de 5 minute. Această soluţie se 
răceşte apoi, se mai fierbe 1 minut cu acid azotic, se răceşte şi se dilu- 

ează la 10 ml într-un balon gradat, aşa cum s-a arătat pentru soluţia în 
care se dizolvă proba. 

Etalonarea. Se preiau alicote de pînă la 30 ml de soluţie standard 
de cobalt conţinînd pînă la 3 ipg cobalt în pahare de laborator de 50 ml. 

Se evaporă pînă la uscare pe o 
plită pentru a se îndepărta toa¬ 
te urmele de acid şi apoi se con¬ 
tinuă aşa cum s-a arătat mai 
înainte la descrierea metodei, 
începînd cu adăugarea a 1 ml 
de acid citric 0,2 M şi 1,2 ml de 
soluţie tampon. Se construieşte 
curba relaţiei dintre densitatea 
optică a acestor soluţii şi con¬ 
ţinutul de cobalt din ele (fig. 
29). 

Note 

1. Dacă proba mai conţine 
ceva material organic ea trebuie 
calcinată timp de cîteva minu- 
'0 20 30 te la o temperatură de 700— 

Co, (ig/iomi Î100°C înainte de a fi umezită cu 

Fig. 29. Grafic de etalonare pentru cobalt, apă. 

cu sare nitroso R (cuve de 1 cm, lungime de 2. Orice reziduu trebuie 

undă 475 nm). colectat cu grijă, spălat cu pu¬ 

ţină apă, uscat, calcinat şi to¬ 
pit cu o cantitate minimă de carbonat anhidru de sodiu. Topitura se di¬ 
zolvă în puţin acid clorhidric 6 N şi se adaugă la soluţia principală în 
care s-a dizolvat roca. 


DETERMINAREA COBALTULUI CU TIOCIANAT 
ŞI TRI-n-BUTILAMINA 


Acest procedeu se bazează pe formarea şi extracţia reactivului tri- 
n-butilamoniu tetratiocianatocobalt (III), descris în detaliu de Stanton 
et al. [14], pe baza unei lucrări mai vechi a lui Zeigler et al. [17], Deşi 
extracţia cobaltului este completă în intervalul de pH de 1-5,2, adăuga¬ 
rea de hexametafosfat de sodiu pentru a masca urmele de fer din solu¬ 
ţia apoasă restrînge pH-ul la care are loc extracţia completă a acestui 
element la intervalul 4,5—5,2. Cuprul care este, eventual, prezent în 
soluţia de rocă este redus de clorhidratul de hidroxilamină prezentă în 
soluţia tampon, astfel că nu mai produce interferenţă. Nici un alt metal 

extras cu ditizonă nu interferă cu cobaltul în timpul determinării, decît 
dacă este prezent în cantităţi mai mari decît cele existente de regulă în 
rocile silicatice. In aceste intervale de concentrare în soluţie a comple¬ 
xului de cobalt se respectă legea Beer-Lambert, obţinîndu-se o curbă 
de etalonare de forma unei drepte. 

Reactivi: Soluţie tampon. Se dizolvă 100 g de citrat trisodic şi 5 g de 
clorhidrat de hidroxilamină în 400 ml apă, se adaugă apă 
amoniacală pînă cînd soluţia devine alcalină cu albastru de 
timol. Se face extracţia cu volume succesive de soluţie de di¬ 
tizonă 0,015% pînă cînd nu se mai produce o reacţie; apoi 
se elimină ditizonă din soluţia apoasă prin extracţii succesi¬ 
ve cu cloroform. In final se fac extracţii cu trei porţii de cîte 
20 ml de tetraclorură de carbon, se aduce pH-ul la o valoare 
între 10,8 şi 11 cu apă amoniacală, apoi se diluează pînă la 
500 ml cu apă. 

Soluţie de ditizonă. Se dizolvă 0,015 g de difenilcarbazonă pură 
pentru analiză în 100 ml de tetraclorură de carbon. Se păs¬ 
trează în refrigerator pînă cînd se foloseşte. 

Soluţie de acetat de sodiu şi tiocianat de potasiu. Se dizolvă 
75 g de acetat de sodiu trihidrat şi 2,5 g clorhidrat de hidro¬ 
xilamină în apă conţinînd 50 ml de acid clorhidric şi se di¬ 
luează la 25 ml cu apă. Se dizolvă, de asemenea, 17,5 g de 
tiocianat de potasiu în apă şi se diluează la 250 ml. Cînd este 
nevoie să se întrebuinţeze se amestecă volume egale din cele 
două soluţii; pH-ul la care trebuie să se ajungă este de 
4,9—5,1. 

Soluţie de hexametafosfat de sodiu. Se dizolvă 15 g de hexa- 
metafosfat în apă şi se diluează la 100 ml. 

Soluţie de tri-n-butilamină. Se amestecă benzen, alcool amilic 
(v. nota 1) şi tri-Ji-butilamină în proporţii de 7 : 2 :1, canti¬ 
tativ după necesităţi. 

Soluţie standard de cobalt de lucru. Folosind 0,2 g de acid 
clorhidric 0,2 N, se diluează 25 ml de soluţie de bază pînă la 
volumul de 1 1 într-un balon gradat. Această soluţie conţine 
5 igg Co/ml. 

Mod de lucru. Se cîntăreşte 1 g de probă de rocă fin măcinată (v. nota 2) 
într-un creuzet de platină, se umezeşte cu apă şi se adaugă 20 ml acid 
fluorhidric şi 3 ml acid percloric. Se acoperă creuzetul lăsînd o mică 
deschidere şi se lasă soluţia peste noapte să se evapore pe o baie de apă. 
A doua zi se transferă pe o plită şi se încălzeşte pentru a elimina acidul 
percloric. Reziduul rezultat se încălzeşte cu 3 ml de acid clorhidric 6 N 
şi 10—15 ml de apă, apoi se transferă (atît soluţia cît şi reziduul) în¬ 
tr-un pahar de 50 ml şi se lasă pe o baie de apă pînă cînd toate sărurile 
solubile s-au dizolvat, apoi se dă la o parte şi se lasă să se răcească 
(v. nota 3). 

Se adaugă 25 ml de soluţie tampon de citrat de sodiu şi se transfe¬ 
ră într-o pîlnie de separare de 150 ml. Se extrag metalele care reacţio- 

nează cu porţii de cîte 5 ml de soluţie de ditizonă pînă cînd nu se mai 
produce nici o reacţie, colectînd fazele de tetraclorură de carbon într-o 
altă pîlnie de separare. înainte de a înlătura faza apoasă, se controlează 
pH-ul; dacă acesta este sub 8, 9 se corectează, în sensul creşterii valorii 
lui, adăugind soluţie de amoniac şi făcînd încă o extracţie cu porţie de 
5 ml de soluţie de ditizonă. în cea de a doua pîlnie se desăvîrşeşte se¬ 
pararea extractelor de tetraclorură de carbon de faza apoasă care o mai 
însoţeşte, transvazînd stratul organic intr-un pahar de laborator de 100 ml. 
Se spală pîlnia de separare cu tetraclorură de carbon şi se colectează 
apa de spălare în pahar. 

Se evaporă extractele combinate pînă la uscare pe o baie de apă, 
apoi se adaugă 2 ml acid sulfuric şi 1 ml acid percloric. Se acoperă pa¬ 
harul şi se încălzeşte pe o baie de nisip pînă cînd lichidul se decolorea¬ 
ză, apoi se dă la o parte capacul de sticlă şi din nou se evaporă pînă la 
uscare. Reziduul se dizolvă prin încălzire lentă cu 3 ml de acid clorhi- 
dric 0,6 N şi se transferă intr-un balon gradat de 10 ml. Se aduce la 
semn cu apă distilată şi se amestecă bine. în afară de determinarea co¬ 
baltului, soluţia poate să fie utilizată pentru a determina cadmiul, cu¬ 
prul, plumbul, nichelul şi zincul [14]. 

Pentru a determina conţinutul de cobalt din soluţia în care a fost 
dizolvată roca de analizat, se transferă 3 ml intr-un tub sau flacon ce 
pot să fie astupate, se adaugă 5 ml de soluţie amestec de acetat de so¬ 
diu şi tiocianat de potasiu, 1 ml de soluţie de hexametafosfat de sodiu şi 
4 ml soluţie de tri-re-butilamină. Se astupă tubul sau flaconul şi se agită 
puternic timp de 1 min. Se lasă să se separe fazele, se îndepărtează stra¬ 
tul de benzen, se filtrează şi se aruncă apa care eventual se mai separă, 
iar restul conţinutului se transferă într-o cuvă de 1 om a spectrofotome- 
trului. Se măsoară densitatea optică a extractului în comparaţie cu ben¬ 
zenul pur la lungimea de undă de 625 nm şi se determină conţinutul de 
cobalt prin raportare la curba de etalonare (v. nota 4). Se măsoară, de 
asemenea, densitatea optică a soluţiei reactive martor, preparată în ace¬ 
laşi mod ca şi soluţia în care s-a dizolvat roca dar fără aceasta. 

Etălonarea. Se pipetează părţi alicote de 0—10 ml soluţie standard 
de lucru, conţinînd 0—50 pg de cobalt în pahare de laborator de 50 ml. 
Se evaporă soluţiile pînă la uscare, se adaugă 3 ml de acid clorhidric 
0,2 N în fiecare şi se încălzesc pentru a dizolva reziduurile. Se transfe¬ 
ră în tuburi sau flacoane care pot fi astupate, se adaugă 5 ml de solu¬ 
ţie de acetat de sodiu şi tiocianat de potasiu, 1 ml soluţie de hexameta¬ 
fosfat de sodiu şi 4 ml de tri-n-butilamină şi se extrage complexul de 
cobalt după procedeul descris mai sus. Se măsoară densităţile optice ale 
extractelor la 625 mm în cuve de 1 cm şi se construieşte curba relaţiei 
dintre densitatea optică şi concentraţia de cobalt. 

Note 

1. Zeigler et al. [17] sugerează să se folosească alcool izoamilic 
pur, dar atunci cînd se utilizează acest reactiv la determinarea cobaltu- 

lui din roci moi şi din sedimente Stanton şi McDonald [18] susţin că se 
poate folosi atît alcool n-amilic cit şi alcool izoamilic. 

2. Pentru material de rocă bazică se foloseşte numai 0,5 g de probă. 

3. Reziduul insolubil care eventual mai rămîne în acest stadiu tre¬ 
buie colectat, spălat cu apă, calcinat, topit cu puţin carbonat de sodiu, 
dizolvat, în acid clorhidric diluat şi adăugat la soluţia de rocă luată în 
analiză. 

4. Cantităţi ceva mai mici de cobalt se pot estima vizual prin 
comparaţie cu o serie de etaloane preparate din 0,25—4,5 pg cobalt. 
Acestea şi soluţia eu proba de analizat trebuie preparate aşa cum s-a 
arătat mai sus la descrierea metodei, dar folosind numai 0,5 ml de so¬ 
luţie reactivă de tri-re-butilamină. 


SEPARAREA PRIN SCHIMBĂTORI DE IONI 
ŞI DETERMINAREA CU CyDTA 


Răşinile schimbătoare de anioni pot fi folosite convenabil la se¬ 
pararea şi concentrarea unui număr mic de ioni metalici care apar în 
roci silicatice. Cobaltul este un element care poate să fie separat pe 
această cale, puţind fi determinat apoi prin măsurarea fotometrică a 
complexului de cobalt (III) de culoare violetă cu EDTA sau CyDTA. La 
concentraţiile care se întîlnesc obişnuit se respectă legea Beer-Lambert 
(fig. 30). ' 

Roca silicatică de analizat se descompune prin evaporare cu acid 
fluorhidric şi acid azotic, în modul uzual, iar excesul de acid azotic se 

îndepărtează prin evaporare pî- 
nă la uscare. Azotaţii de metale 
şi oxizii se transformă în clorură 
cu ajutorul acidului clorhidric, 
iar soluţia de clorură se trans¬ 
feră într-o coloană scurtă cu o 
răşină schimbătoare de ioni pu¬ 
ternic bazică, cum este răşina 
Dowex 1X8, care în prealabil 
se spală cu acid clorhidric 9M. 
Manganul, titaniul, aluminiul, 
calciul, magneziul şi metalele 
alcaline sînt eluate din coloană 
folosind trei volume de coloană 
de acid clorhidric 9M. Cobaltul 
prezent în proba ce se anali- 
Co,fig/i0mi zează se recuperează apoi prin 

Fig. 30. Grafic de etalonare pentru cobalt. eluţie 1 cu patru volume de co- 

Ioană de acid clorhidric 5M (La nevoie, ferul, zincul şi cadmiul pot fi 
recuperate şi ele prin eluţie cu acid clorhidric mai diluat). 

Eluatul care conţine cobalt se evaporă pînă la uscare iar reziduul 
se dizolvă într-o soluţie tampon de acid acetic şi acetat de sodiu (valori 
maxime ale densităţii optice s-au obţinut în intervalul de pH de la 1,5 
la 7). Apoi se adaugă un exces de CyDTA, urmat de apă oxigenată 
pentru a oxida Co(II) în Co(III), apoi soluţia se fierbe pentru a desă- 
vîrşi formarea complexului. După răcire, soluţia poate fi diluată cu apă 
la 10 ml şi i se poate măsura densitatea optică la 545 nm. 

Coeficientul de extracţie molară a complexului CyDTA-cobalt(III) 
a fost estimat la 305 19; de aceea, este important să se folosească o por¬ 
ţie de probă de rocă de cel puţin 1 g sau chiar mai mare atunci cînd 
conţinutul de cobalt este mai mic de 50 ppm şi să se menţină la mini¬ 
mum volumul final de soluţie. Metoda nu este adecvată pentru roci 
acide sau alte roci care conţin sub 10 ppm cobalt. EDTA dă un complex 
similar cu Co(III), dar pentru măsurarea densităţii optice se recomandă 
o lungime de undă de 520 nm [20]. 

20. CROM 


OCURENŢA 


Ocurenţa cromului în roci silicatice a fost studiată de Goldschimidt 
[1] care a conchis că acest element este prezent în cantităţi mari în ro¬ 
cile magmatice care cristalizează la începutul diferenţierii magmei, cum 
sînt rocile olivinice, şi în can¬ 
tităţi mai mici (de la circa 
1 000 la 5 000 ppm) în piro- 
xenite. Tabelul 18 arată do¬ 
meniile conţinuturilor crista- 
latelor tîrzii, care conţin can¬ 
tităţi de crom din ce în ce 
mai mici. 

Tabelul 18. Conţinuturile (le 
crom din unele tipuri de roci 


Tipul de rocă 

Conţinut 
de crom, ppm 

Feridotit 

3 400 

Gabbro 

340 

Diori't 

68 

Granit 

2 

S'ienit nefelmic 

0,7 


Frohlich [2] a ajuns la 
concluzia că conţinutul de 
crom din rocile eruptive va¬ 
riază invers cu conţinutul de 
silice. De notat că abateri 
peste media valorilor conţi¬ 
nuturilor de crom în funcţie 



Fig. 31. Conţinuturile de crom ale rocilor silica¬ 
tice magmatice. 


de conţinutul în silice sînt considerabile, aşa cum rezultă din fig. 31, în 
care sînt proiectate pe o diagramă conţinuturile din 118 roci magmatice, 
aproape toate din Marea Britanie [3, 4]. Rezultatele celor 505 analize 

complete efectuate au fost notate astfel: „urme“, „nedetectat“ şi „0,00%“ 
pentru 79 analize, în care au preponderenţă roci acide şi alte roci cu con¬ 
ţinuturi ridicate de silice. Nu a fost înregistrat conţinutul de crom din 
restul de 308 analize, multe dintre ele fiind efectuate anterior. 

Cea mai mare parte a cromului prezent în roci silicatice bogate în 
crom este conţinută în minerale accesorii, îndeosebi în cromit şi magne- 
tit cromifer. Alte minerale întîlnite în unele dintre aceste roci sînt uva- 
rovitul (granat de crom), fuchsitul (mică cromiferă) şi tawamavitul (epi- 
dot cu crom). Datorită uşurinţei cu care Cr 3+ poate să înlocuiască 
Fe 3+ , cea mai mare parte din cromul prezent în diferenţiatele magmatice 
iniţiale este încorporată în mineralele feromagneziene cristalizate în 
aceste faze ale cristalizării magmatice. Totuşi, aşa cum a remarcat 
Ringwood [5], cromul poate să intre în complecşii care formează reţe¬ 
lele cristaline şi să se concentreze în stadiile tardive ale cristalizării 
magmatice. 

In roci sedimentare au fost semnalate conţinuturi ridicate de crom 
în unele bauxite şi minereuri sedimentare de fier. Rocile carbonatice 
conţin foarte puţin crom. 


CONSIDERAŢII ASUPRA METODELOR DE DETERMINARE 


Nu există nici o metodă adecvată pentru determinarea cromului 
din toate rocile silicatice, al căror conţinut de crom poate să varieze de 
la mai puţin de 1 ppm pînă la 10% sau chiar mai mult (în unele norite). 
Pentru a acoperi acest larg domeniu de conţinuturi se utilizează trei 
metode fotometrice: metoda bazată pe culoarea pe care cromul o dă cu 
EDTA, culoarea cromatului alcalin şi culoarea cu difenilcarbazidă. In¬ 
tervalele de conţinuturi pentru care se foloseşte, de regulă, fiecare din¬ 
tre aceste metode sînt arătate în tabelul 19. 


Tabelul 19. Intervale de aplicabilitate a metodelor foto- 
melrice la determinarea cromului 


Metoda 

Intervalul de conţinuturi de Cr 
pentru care este indicată 

EDTA 

0.5 pînă la 10#/o 

Cromat alcalin 

il«0 ppm pînă la 5% 

Difenilcarbazidă 

0,5 ppm pînă la 200 ppm 


Toate cele trei metode se aplică după ce în prealabil cromul a fost 
separat de alte elemente prezente în roca silicatică supusă analizei, ceea 
ce, de obicei, se realizează prin topirea probei cu un fondant alcalin 
adecvat, adeseori conţinînd un agent de oxidare, şi dizolvînd topitura 

cu apă. Ca agenţi de descompunere au fost recomandaţi carbonat de 
sodiu, carbonat de sodiu cu azotat de potasiu, clorat de potasiu, oxid 
de magneziu, hidroxid de potasiu şi peroxid de sodiu. Chiar cînd se 
utilizează peroxid de sodiu o mică parte din proba de rocă supusă anali¬ 
zei poate să rămînă neatacată şi, pentru că acest reziduu poate conţine 
o proporţie apreciabilă de minerale cromifere, se recomandă ca el să 
fie retratat. Chiar cînd descompunerea probei este completă, o mică 
parte din crom poate să rămînă în reziduul insolubil în apă, în ciuda 
spălării intense a reziduului cu soluţie diluată de carbonat de sodiu. O 
astfel de pierdere de crom,, care în general este estimată la 1%, a fost 
demonstrată [6] la o probă de fuchsit de la Nakirolo (Uganda) care con¬ 
ţinea l,57o/o crom total şi la un specimen de antophillit de la South Ha- 
rris (Scoţia) care conţinea O,37o/ 0 crom total. Ambele probe au putut fi 
descompuse cu uşurinţă prin topire cu carbonat de sodiu şi azotat de 
potasiu, dar, cu toate acestea, reziduul rămas după diluarea topiturii în 
apă s-a constatat că conţine echivalentul a 0,015 şi respectiv 0,004»/o din 
conţinutul probei. 

Pentru multe cazuri este suficientă o singură topire, urmată de o 
extracţie din soluţie apoasă. Trebuie, totuşi să devină o practică cu¬ 
rentă examinarea reziduului rezultat de la extracţie, pentru a avea cer¬ 
titudinea că toate mineralele rezistente de titaniu sînt descompuse. 

Procedeul mai vechi de separare a cromului şi vanadiului, împreu¬ 
nă cu alte elemente similare (cum sînt molibdenul şi wolframul), prin 
precipitare cu azotat mercuros, este folosit mai rar în prezent. 


DETERMINAREA CROMULUI CU EDTA 


Atît acidul etilendiamintetraacetic (EDTA) cît şi acidul ciclohexan- 
diamintetraacetic (CyDTA) reacţionează cu cromul (III), formînd com¬ 
plecşi coloraţi în violet, care pot să fie folosiţi în determinarea fotome- 
trică. Complecşii formaţi au absorbanţe molare similare şi absorbţii 
maxime la aceeaşi lungime de undă, anume la 540 nm (fig. 32) t 

CyDTA este un reactiv relativ scump, astfel că nu există nici un 
motiv ca el să fie preferat reactivului EDTA, care este mai ieftin şi mai 
uşor de procurat. 

Reacţia cromului (III) cu EDTA este de o importanţă deosebită 
pentru determinarea cromului care este prezent sub formă de constitu¬ 
ent major în minerale, cum este cazul cromiţiului; de adăugat că această 
reacţie se foloseşte cu succes şi pentru unele roci şi minerale silicatice 
care conţin 1% crom (sau mai mult). Limita inferioară, sub care este 
necesar ca în prealabil să se elimine silicea, pare să fie de ordinul a 
0,2% Cr; sub 0,5% este de preferat procedeul bazat pe măsurarea cu¬ 
lorii galbene a soluţiilor de cromat alcalin. 

Toate rocile silicatice se pot descompune prin sinterizare sau topire 
cu peroxid de sodiu, urmată de extracţia topiturii cu apă. La filtrare, 
cromatul alcalin se separă de fer şi de urmele eventuale de cobalt, cu¬ 
pru şi nichel, care, de asemenea, formează complecşi coloraţi cu EDTA. 

Aluminiul şi alte elemente care 
formează cu EDTA complecşi 
incolori, nu deranjează determi¬ 
narea, cu condiţia ca tot timpul 
să existe un exces de com- 
plexon. Silicea nu deranjează 
nici ea, decît la precipitarea din 
soluţie, impunînd o limită de 
circa 0,3 g de material de probă 
care poate să fie luată în ana¬ 
liză. 

Pentru topire se pot folosi 
creuzete de fer sau zirconiu; se 
vor evita creuzete de nichel, de¬ 
oarece acestea pot să conţină 
cantităţi apreciabile de crom, 
parte din acesta puţind trece în 

Fig. 32. Spectrul de absorbţie al complexului Soluţie Şi să indice conţinuturi 
crom-EDTA (cuve de 4 cm, 2,5 mg Cr/100 ml). ma i mari, în special cînd se fo¬ 
loseşte peroxid de sodiu pentru 
descompunere. Creuzetele de 
zirconiu pot să conţină şi ele 
puţin crom, însă atacul creuze¬ 
tului este cu totul neînsemnat, 
încît cromul care s-ar-, adăuga la 
filtrat pe această cale poate să 
fie ignorat, de regulă. 

Cromatul alcalin format în 
timpul sinterizării sau topirii 
este redus la crom(III) la un pH 
între 4 şi 5 cu ajutorul sulfitu- 
lui de sodiu, iar complexul cu 
EDTA se formează apoi prin 
fierberea soluţiei cu un exces 
de reactiv timp de minimum 
20 minute. O dată format, com¬ 
plexul este foarte stabil, iar so¬ 
luţiile se supun legii Beer-Lam- 




460 500 540 580 620 

A, nm 


Fig. 33. Grafic de etalonare a cromului cu 
EDTA (cuve de 4 cm, lungime de undă 
540 nm). 


bert la concentraţii de pînă la 
cel puţin 12 mgCr/100 ml, 
adică 120 ppm (fig. 33). 

Reactivi: Peroxid de sodiu 

Soluţie tampon. Se dizolvă 10,5 g de acetat de sodiu trihidratat 
şi 10 ml de acid acetic glacial în apă şi se diluează la 100 ml. 

Soluţie EDTA. Se dizolvă 1 g de sare disodică a acidului eti- 
lendiamintetraacetic în 100 ml apă. 

Soluţie de sulfit de sodiu. Se dizolvă 1 g de sulfit de sodiu hi- 
dratat în 100 ml apă. Se prepară proaspătă la fiecare săptă- 
mînă. 

Soluţie etalon de crom de bază. Se dizolvă în apă 0,3734 g de 
cromat anhidru de potasiu şi se diluează la 100 ml intr-un 
balon gradat. Această soluţie conţine 1 mg Cr/ml. 

Soluţie etalon de lucru. Se diluează 50 ml de soluţie de bază 
la 250 ml cu apă şi se transferă intr-un balon curat şi uscat 
de polietilenă. Această soluţie conţine 200 ipg Cr/ml. 

Mod de lucru. Se cîntăreşte o cantitate de 0,2—0,3 g de pulbere de probă 
silicatică intr-un creuzet mic de zirconiu, se amestecă eu 0,6—1 g de pe- 
roxid de sodiu, şi se sinterizează la temperatura de 550° intr-un cuptor 
electric sau se topeşte deasupra unui arzător cu gaz. Se aşază creuzetul 
culcat intr-un mic pahar, se acoperă cu o sticlă de ceas şi se adaugă sufi¬ 
cientă apă pentru a acoperi topitura. Se încălzeşte încet, pînă cînd topi- 
tura se dezintegrează complet, apoi se clăteşte creuzetul şi se dă la o 
parte. Se fierbe soluţia încet timp de circa 10 minute, pentru a se des¬ 
compune excesul de peroxid,, şi se filtrează pe o hîrtie de filtru rezistentă. 
Se spală reziduul de cîteva ori cu cantităţi mici de soluţie diluată de car¬ 
bonat de sodiu şi se lasă la o parte filtratul. 

Se trece reziduul din nou în pahar prin spălare cu un jet de apă, 
se mai adaugă apă, pentru a se ajunge la un volum total de circa 50 ml 
şi se adaugă acid clorhidric concentrat, încălzind, dacă este necesar, pen¬ 
tru ca tot materialul solubil să treacă în soluţie. Dacă atacul iniţial al 
mineralului a fost complet, în soluţia acidă nu se vor observa particule 
granulare de culoare închisă, astfel că soluţia se poate da la o parte. Dacă 
se discern granule înnegrite, acestea se colectează pe o mică bucată de 
hîrtie de filtru, se spală cu apă, se calcinează în creuzetul de zirconiu 
care s-a folosit anterior la topire şi se topeşte cu puţin peroxid de sodiu, 
se extrage cu apă, se fierbe şi se filtrează ca mai inainte. Se combină cele 
două filtrate alcaline şi, dacă este necesar, se reduce volumul prin eva¬ 
porare la 75—80 ml. 

Folosind un pH-metru sau hîrtie de pH, se corectează pH-ul solu¬ 
ţiei în intervalul 4 pînă la 5 cu acid clorhidric, se adaugă 5 ml de solu¬ 
ţie tampon de acetat, 5 ml de soluţie EDTA şi 5 ml soluţie de sulfit de 
sodiu. Se adaugă cîteva granule de alumină topite,, se acoperă paharul 
cu o sticlă de ceas şi se fierbe încet timp de circa 30 min. în prezenţa 
cromului, soluţia capătă treptat culoare violet, de regulă în primele 5 
minute de la începerea fierberii. După 30 min., soluţia se răceşte şi se 
diluează la volum, cu apă, intr-un balon gradat de 100 ml. 

Se prepară, de asemenea o soluţie reactivă martor, în acelaşi mod 
fără să se introducă în ea pulbere de probă care face obiectul analizei. 

Se măsoară densitatea optică a soluţiei de rocă comparativ cu aceea a 
soluţiei reactive martor, în cuve de 4 cm, cu spectrofotometrul fixat la 
lungimea de undă de 540 nm. Se calculează conţinutul de crom al solu¬ 
ţiei de rocă cu ajutorul curbei de etalonare, sau folosind un factor de 
etalonare. 

Etalonarea. Pentru a obţine curba de etalonare, se pipetează părţi 
alicote de 5—30 ml de soluţie standard conţinînd 1—3 mg de crom în pa¬ 
hare de laborator separate de cîte 150 ml. Se diluează fiecare pînă la 
circa 5 ml şi se adaugă soluţie tampon de acetat şi soluţii de EDTA şi de 
sulfit de sodiu, apoi se continuă cum s-a arătat mai înainte (la descrie¬ 
rea metodei). Se construieşte apoi curba pe diagrama din fig. 33. 


DETERMINAREA SUB FORMA DE CROMAT ALCALIN 


Acest procedeu prezintă avantajul că o dată ce s-a făcut separarea 
sub formă de cromat alcalin, nu mai este necesară o altă operaţie decît 
diluaţia la volumul dorit. Soluţiile de cromat prezintă maximum de 
absorbţie a luminii la lungimea de undă de 370 nm (fig. 34) pentru in¬ 
tervalul de concentraţii de cel puţin pînă la 12 ppm se obţine o curbă de 
etalonare de forma unei drepte (fig. 35). Dacă se foloseşte un fotometru 
sau un absorţiometru cu filtre violete, măsurătoarea se face la limita 
zonei de absorbţie şi se poate obţine o curbă de etalonare; în acest caz 
sensibilitatea este mult redusă. 




Fig. 34. Spectrul absorbţiei cromatului Fig. 35. Gratie do etalonare pentru 

alcalin şi al soluţiilor de azotit. crom sub forma cromatului alcalin 

(cuve de 1 cm. lungime de undă de 
370 nm). 

Culori galbene similare dau şi uraniul şi ceriul, dar aceste elemente 
numai în cazuri rare sînt prezente în cantităţi suficiente pentru a inter¬ 
fera şi deranja determinarea. In soluţie coloidală şi ferul poate să impri¬ 
me o culoare galbenă soluţiei în care este dizolvată proba de rocă, dar 
aceasta se poate evita prin fierberea soluţiei de rocă pe o baie de abur, 
lăsarea ei peste noapte şi filtrarea la rece. Şi elementul platină introdus 
în soluţie din creuzet este considerat ca o sursă de interferenţă în deter¬ 
minări. Această contaminare se poate limita prin reducerea la minim a 
agentului de oxidare care se adaugă la topirea alcalină şi folosind pentru 
descompunere o temperatură cit mai joasă posibilă. Platina care eventual 
mai intră în soluţie se îndreaptă prin fierberea topiturii cu apă conţinînd 
puţin alcool. Un adaos de puţin borax în topitură ajută la descompune¬ 
rea mineralelor cromifere mai rezistente, cum sînt magnetitul şi cro- 
mitul. 

Unele hîrtii de filtru conţin o mică cantitate de materie organică 
ce poate conduce la apariţia culorii galbene a filtratului în soluţiile alca¬ 
line care se folosesc. Interferenţa care se produce pe această cale poate 
să fie evitată cu uşurinţă spălînd fiecare hîrtie de filtru cu o soluţie de 
carbonat alcalin înainte de a fi întrebuinţate. 

Excluderea completă a agentului de oxidare poate conduce la o 
slabă recuperare a cromului din unele roci silicatice, în special din cele 
care sînt bogate în fer feros [7], De obicei se adaugă azotat de potasiu la 
topire, însă nitritul alcalin care se formează în timpul topirii se absoarbe 
puternic la lungimea de undă folosită (fig. 34) astfel că dacă acesta nu 
este distrus complet vor rezulta valori mari ale densităţii optice. Interfe¬ 
renţa nitritului se poate evita măsurînd soluţiile cu un absorţiometru 
dotat cu un filtru violet de gelatină (care are emisia maximă la circa 
430 nm), aşa cum au arătat Bennet şi Pickup [7], 

Astfel de procedee sînt cu mult mai puţin sensibile decît cele în 
care se foloseşte un spectrofotometru potrivit la lungimea de undă de 
370 nm. Pentru a evita interferenţa dată de nitrit, Rader şi Grimald [8] 
au folosit clorat de potasiu pentru a desăvîrşi oxidarea rocii supusă ana¬ 
lizei. O variantă a acestui procedeu este descrisă mai jos. 

Multe dintre metodele de determinare a cromului folosesc ca pro¬ 
cedeu de descompunere a probei topirea deasupra unui arzător cu gaz. 
S-a constatat, însă, că creuzetele de platină sînt într-o măsură aprecia¬ 
bilă poroase (permeabile) pentru gazele de la arzător şi că nu întotdea¬ 
una are loc o oxidare pînă la cromat. Din acest motiv, se recomandă fo¬ 
losirea unui mic cuptor electric cu muflă. In acest caz trebuie să evite o 
încălzire prea rapidă, în special în primul stadiu al atacului, cînd se eli¬ 
berează dioxidul de carbon, care poate avea drept consecinţă pierderi de 
material şi deteriorarea cuptorului. Un indiciu bun că s-a realizat o topi¬ 
re corespunzătoare, cu oxidarea completă, este culoarea verde a topiturii 
după răcire (ca rezultat al oxidării manganului în manganat). Fenomenul 
este deosebit de evident în cazul rocilor bazice şi al altor roci care con¬ 
ţin mult mangan, dar, de regulă, poate să fie constatat şi la roci granitice 

sau de altă compoziţie. Cînd nu se obţine această culoare verde, se mai 
poate adăuga o cantitate clorat de potasiu şi să se continue topirea. 

Reactivi: Clorat de potasiu 

■Sticlă de borax pulverizată 

Soluţie de carbonat de sodiu pentru spălare. Se dizolvă 10 g de 
carbonat de sodiu anhidru în 500 ml apă. 

Soluţie standard de crom de lucru. Se diluează 20 ml de solu¬ 
ţie martor (vezi procedeul prezentat anterior) pînă la 1 1, in¬ 
tr-un balon gradat şi se transferă imediat într-un flacon de 
polietilenă curat şi uscat. Această soluţie conţine p 20 pg 
Cr/ml. 

Mod de lucru. Se cîntăreşte 1 g de probă de rocă fin măcinată într-un 
creuzet de platină şi se amestecă cu 5 g de carbonat de sodiu anhidru şi 
0,5 g clorat de potasiu. Dacă proba de rocă conţine mult dorit sau mag- 
netit, se adaugă şi 0,5 g de sticlă de borax. Se acoperă creuzetul cu un 
capac de platină şi se transferă într-un cuptor electric rece cu muflă. 
Se creşte treptat temperatura la 900—950°, menţinînd această tempera¬ 
tură timp de 1 oră. Se va urmări cu atenţie să nu se producă pierderi 
mecanice din amestec în faza iniţială a topirii. Se lasă topitura să se 
solidifice pe marginile creuzetului, pentru a obţine un strat subţire de 
culoare verde-gălbui. Dacă nu se obţine această culoare, se continuă topi¬ 
rea după ce în prealabil se mai adaugă o cantitate suplimentară de clo¬ 
rat de potasiu. 

Se extrage topitura cu apă, se adaugă cîteva picături de alcool eti¬ 
lic, se fierbe pe o baie de abur sau pe o plită, pentru a avea sigu¬ 
ranţa că tot materialul solubil a trecut în soluţie şi că tot manganatul 
a fost descompus. Să sfărîmă eventualii bulgări de material solid cu 
capătul aplatizat al unei baghete de sticlă. Se 'colectează reziduul 
pe o hîrtie de filtru rezistentă şi cu porozitate mare, care în prealabil a 
fost spălată de cîteva ori cu soluţie fierbinte de spălare de carbonat de 
sodiu, apoi se spală şi reziduul de cîteva ori cu această soluţie de spălare. 
Se introduc filtratul şi apa de spălare într-un pahar şi se fierb din nou 
pe o baie de abur sau pe o plită cel puţin timp de 1 oră, se evaporă la 
un volum de 40—-45 ml, şi se lasă să se răcească, de preferinţă peste 
noapte. Cînd soluţia este suficient de rece, se filtrează (pentru a se re¬ 
ţine reziduul fin care se mai poate separa) într-un balon gradat de 50 ml 
şi se diluează la volum cu apă. Se prepară, de asemenea, o soluţie etalon 
în acelaşi mod dar fără să se pună probă de rocă în ea. 

Dacă nu se intenţionează ca reziduul să se folosească pentru- deter¬ 
minarea bariului sau zirconiului, el va fi examinat pentru a fi siguri că 
porţia de probă luată în analiză a fost descompusă complet. Reziduul se 
va dizolva în acid clorhidric pentru a obţine o soluţie completă, care să 
nu conţină decît cel mult o mică cantitate de precipitat floculos de silice, 
dar nu particule negre sau grăunţoase de material neatacat. 

Se măsoară densitatea optică a soluţiei prin comparare cu a soluţiei 
martor, în cuve de 1 cm, fixînd spectrofotometrul la lungimea de undă de 

370 nm şi se determină conţinutul de crom al probei prin referinţă la 
curba de etalonare sau folosind un factor de calibrare. Dacă măsurile 
densităţii optice se fac utilizînd un absorbţiometru cu filtru, atunci nu 
se obţine o curbă de etalonare în formă de dreaptă şi nu se va folosi un 
factor de etalonare. 

Etalonarea. Se transferă părţi alicote de 5 pînă la 30 ml din soluţia 
standard de crom (care conţine 100—600 yg Cr) în baloane gradate de 
50 ml. Se adaugă 5 g de carbonat anhidru de sodiu în fiecare balon, apă 
suficientă pentru a dizolva materialul solid, apoi în continuare se diluează 
la volum cu apă. Se măsoară densitatea optică a fiecărei soluţii în euve 
de 1 cm la lungimea de undă de 370 nm, folosind ca referinţă o soluţie 
asemănătoare fără adaos de crom. Se construieşte un grafic al relaţiei 
dintre densitatea optică şi concentraţia de crom. 


DETERMINAREA CU DIEENILCARBAZIDA SIMETRICA 


Cromul (VI) reacţionează cu sim-dijenilcarbazidă (v. fig. X) în solu¬ 
ţie diluată acidă, dînd o culoare violet roşietică care se poate folosi 
pentru determinarea fotometrică a cromului. 


X 



-difenitcarbazido 


Reacţia prezintă o anumită complexitate, limplicînd o oxidare a reac¬ 
tivului şi formarea unei molecule complexe conţinînd crom [9]. Absorb¬ 
ţia maximă a soluţiei colorate are loc la lungimea de 540 nm (fig. 36), iar 
absorbtivitatea molară este de 31 400 [10], De aceea reacţia este de înaltă 
sensibilitate, putînd fi folosită pentru determinarea a cîteva ppm de Cr 
prezent în unele roci silicatice. La concentraţiile folosite se respectă 
legea Beer-Lambert (fig. 37). 

Alte elemente care dau culori cu reactivul sînt molibdenul — care 
formează o culoare Violetă similară, mercurul — care dă o culoare al¬ 
bastră, ferul şi vanadiul — care dau culori brune. Dintre acestea mercu¬ 
rul este cel mai puţin probabil să apară în roci silicatice în cantităţi su¬ 
ficiente pentru a interfera. Reacţia difenil-carbazidei cu molibdenul este 
de o sensibilitate mai redusă decît cu cromul; întrucît însă, majoritatea 
rocilor conţin molibden în cantităţi considerabil mai reduse decît cromul, 
interferenţa acestui element este de asemenea, puţin probabilă. Ferul 

se separă, de regulă, de crom prin topire alcalină, iar la extragerea topi- 
turii cu apă, în filtrat trec doar urme de fer; Frolich [11] arată că aces¬ 
tea pot fi îndepărtate prin trecerea soluţiei printr-o coloană schimbă¬ 
toare de ioni. în realitate nu întotdeauna este necesar să se recurgă la 
acest procedeu, pentru că cea mai mare parte a acestor urme de fer pre- 




Fig. 36. Spectrul de absorbţie al comple- Fig. 37. Grafic de etalonare pentru Cr 
xului de crom cu difeniloarbazidă (cuve cu difenilcarbazidă (cuve de 4 cm, 1 
de 4 cm, 6,4 pg Cr/25 ml). gime de undă 540 nm). 

cipită din soluţie în timpul cît aceasta este lăsată în repaus. Ceea ce 
eventual mai rămîne şi reacţionează ulterior cu reactivul are o absorbţie 
neînsemnată la 540 nm, care poate fi neglijată. 

O interferenţă însemnată este aceea a vanadiului care nu este 
separat de crom în unele procedee care se aplică la descompunerea pro¬ 
bei. Complexul de culoare brună pe care acesta îl formează cu reactivul 
este instabil — culoarea dispărînd rapid cînd este lăsată în repaus — ast¬ 
fel că se pot obţine rezultate aproape corecte, dacă măsurarea se va face 
după 10—15 min. Din acest considerent, şi ţinînd seama de faptul că 
complexul de vanadiu are o absorbţie mult mai mică decît complexul 
de crom la 540 nm, eliminarea vanadiului este necesară numai dacă el 
depăşeşte cantitativ cu mult conţinutul de crom. 

Un procedeu care implică extracţia complexului de vanadiu cu 
8-hidroxinolină a fost descris de Sandell [12]. Culoarea violet dată de 
crom cu reactivul se formează rapid în soluţie 0,2 N de acid sulfuric; 
aceasta este instabilă la concentraţii de acid mai mari şi nu apare deloc 
dacă aciditatea este mai redusă. O concentraţie corectă de acid se obţine, 
adeseori, prin neutralizarea soluţiei şi adăugind apoi un volum măsurat 
de acid sulfuric. Grogan et al. [13] preferă să utilizeze un pH-metru 
pentru aducerea pH-ului soluţiei la o valoare între 1,3 şi 1,7. 

Micile pierderi de crom care se produc cînd se descompune proba 
de rocă prin topire alcalină pot să fie evitate prin descompunerea pro¬ 
bei în acid. Spangerberg et al. [14] au descris folosirea în acest scop a 
descompunerii cu bifluorură de potasiu, însă mai uzual este procedeul 
evaporării cu un amestec de acid sulfuric şi acid fluorhidric. Ferul poate 
să fie îndepărtat prin extracţie cu acetat de amil sau cu alţi solvenţi or¬ 
ganici din acid clorhidric 10 N. Cromul III se oxidează la cromat cu sulfat 
de ceriu şi amoniu, iar reactivul în exces poate să fie distrus cu azidă 
de sodiu, care reduce şi manganul eventual oxidat. Complexul de culoare 
violetă care se formează cu difenilcarbazidă se măsoară ou ajutorul unui 
spectrofotometnu, aşa cum se arată mai jos. 

Printre alte dificultăţi care mai apar se menţionează tendinţa ionilor 
de crom (VI) de a fi absorbiţi pe pereţii vaselor de sticlă ce se folosesc 
de obicei, observată de Chuecas şi Riley [15], şi pierderea de crom care 
se produce cînd se precipită silice din soluţii acide. Aceste dificultăţi pot 
să fie evitate [16] lucrînd în aparate de platină şi plastic cînd este posi¬ 
bil şi prin eliminarea majorităţii silicei în stadiul de extracţie. Elimina¬ 
rea acesteia se realizează prin adăugarea de oxid de magneziu la fondantul 
de carbonat de sodiu folosit pentru descompunerea rocii silicatice, ceea 
ce serveşte la limitarea atacului creuzetului şi duce la formarea de sili- 
cat de magneziu insolubil, care este reţinut în reziduul insolubil. Pro¬ 
cedeul descris mai jos se bazează pe cel descris de Fuge [16] şi de alţi 
cercetători. 

Reactivi: Amestec de carbonat de sodiu şi oxid de magneziu. Se ames¬ 
tecă intim 12 g carbonat anhidru de sodiu şi 3 g de oxid de 
magneziu. Rezultă o cantitate de fondant suficientă pentru 
25 determinări. 

Soluţie de carbonat de sodiu de spălare. Se dizolvă 5 g de car¬ 
bonat anhidru de sodiu în 250 ml apă. 

Soluţie de difenilcarbazidă simetrică. Se dizolvă 0,25 g de reac¬ 
tiv de bună calitate în 100 ml acetonă. Această soluţie se de- 
preciază încet în timp şi trebuie împrospătată cînd capătă 
culoarea brun intens. 

Soluţie standard de crom pentru lucru. O cantitate de 20 ml de 
soluţie standard de crom proaspătă conţinînd 20 gg/ml se di¬ 
luează la 1 1 cu apă şi se transferă imediat într-un flacon 
curat şi uscat de polietilenă. Această soluţie conţine 
0,4 m Cr/ml. 

Mod de lucru. Se cîntăreşte o cantitate de 0, 1 din proba de rocă fin mă¬ 
cinată într-un creuzet mic de platină şi se amestecă intim cu 0,6 g de 
amestec de carbonat de sodiu — oxid de magneziu. Se acoperă creuzetul 
cu un capac de platină şi se introduce într-un cuptor electric cu muflă 
fixat pentru a încălzi la temperatura de circa 900° şi se menţine la 
această temperatură timp de 45 min. Se scoate creuzetul din cuptor şi 
se lasă să se răcească. Se adaugă cîţiva ml de apă împreună cu 2 pică¬ 
turi de etanol şi se încălzeşte creuzetul pe o plită pentru a dezintegra 

topitura. Se sfărîmă eventualii bulgări de material solid, cu ajutorul 
unei vergele rezistente de polietilenă şi se completează apa pierdută prin 
evaporare, dacă e necesar. Se fierbe pe o plită timp de î oră, apoi creu¬ 
zetul se dă la o parte şi se lasă să se răcească. 

Se colectează reziduul pe o hîrtie de filtru cu porozitate fină, pusă 
într-o pîlnie de polietilenă şi se spală succesiv cu volume mici de soluţie 
de spălare de carbonat de sodiu. Se colectează filtratul şi lichidul de spă¬ 
lare intr-un mic pahar de polipropilenă şi se diluează la circa 20 ml cu 
apă. Măsurînd cu un pH-metru se aduce pH-ul soluţiei la o valoare cu¬ 
prinsă în intervalul 1,3—1,7 prin adăugare de acid sulfuric ION, răsu¬ 
cind paharul pentru a stimula eliberarea unei cantităţi cit mai mari de 
dioxid de carbon. Se adaugă 1 ml de soluţie de difenilcarbazidă, se trans¬ 
feră intr-un balon gradat de 25 ml, se scutură pentru a se degaja orice 
urmă de dioxid de carbon şi se diluează la volum cu apă. 

Se prepară, de asemenea, o soluţie reactivă martor, în acelaşi fel 
ca şi soluţia în care s-a dizolvat proba de rocă, dar omiţînd proba. Se 
lasă soluţiile colorate să stea 15 minute, apoi se măsoară densitatea op¬ 
tică în cuve de 4 cm, comparativ cu apa, folosind un spectrofotometru 
fixat la lungimea de undă de 540 nm. Se măsoară densitatea optică şi a 
soluţiei reactive martor. 

Etalonarea. Se preiau părţi alicote de pînă la 20 ml din soluţia stan¬ 
dard de crom (care conţine pînă la 8 pg Cr) în baloane gradate separate 
de 25 ml. Se diluează fiecare soluţie, la circa 20 ml, cu apă, se adaugă 
1 ml de acid sulfuric 6 N şi 1 ml din soluţia de difenilcarbazidă la fie¬ 
care flacon. Se diluează la volum, se lasă să stea 15 min, apoi se măsoară 
densitatea optică a fiecărei soluţii în cuve de 4 cm, cu spectrofotometrul 
fixat la lungimea de undă de 540 nm, cum s-a arătat mai sus. Se tra¬ 
sează curba relaţiei dintre densitatea optică şi concentraţia de crom 
(v. fig. 37). 


DETERMINAREA PRIN SPECTROSCOPIE DE ABSORBŢIE 
ATOMICA 


S-a constatat că atît ferul cît şi nichelul frînează absorbţia cromului 
în flacără aer acetilenică [7], Interferenţa din partea acestor elemente 
poate să fie diminuată prin folosirea flăcării de oxid azotos-acetilenă, de 
temperatură mai ridicată, dar aceasta se face pe seama reducerii sensi¬ 
bilităţii determinării cromului. Folosind o astfel de flacără, o lungime 
de undă de absorbţie de 357,9 nm şi o soluţie de acid azotic pentru di¬ 
zolvarea probei de rocă, Beccaluva şi Venturelli [17] au determinat con¬ 
ţinuturi de crom la o serie de roci standard: de la 11 ppm Cr în G-2 la 
3 960 ppm în DTS-1. 

14 — Metode chimice de analiză a rocilor 



21. CUPRU 


OCURENŢA 


Asocierea cuprului cu roci magmatice bazice a fost constatată în 
multe locuri în care cristalizarea fazei sulfidice include şi depunerea 
caleopiritei — CuFeS 2 . Ca rezultat al studiului privitor la fracţionarea 
intensă a magmei bazice la Skaergard, Wager şi Mitchel l[l] au arătat că 
cuprul este prezent într-o magmă parentală şi se poate acumula în 
magma reziduală pînă cînd se produce cristalizarea unei faze de sul¬ 
furi. La prima vedere, comportarea pare întrucîtva anormală, pentru că 
ionul cupros poate fi camuflat 'de sodiu (Cu + are R=95 pm iar Na + are 
R —98 pm), iar ionul cupric (R =72 pm) poate fi camuflat de ferul feros 
(R =74 pm). Analiza efectuată pe minerale de la' Skaergaard arată că nu 
se întîmplă aşa. Ringwood [2] a sugerat că această comportare aparent 
anormală se datorează slabei legături cupru-oxigen, comparativ cu legă¬ 
turile sodiu-oxigen şi fer-oxigen. Ahrens [3], care, de asemenea, a co¬ 
mentat tendinţa cuprului de a nu intra în minerale mafice (cu fer şi 
magneziu), atribuie această comportare naturii puternic covalente a legă¬ 
turii cupru-oxigen şi tendinţei atomului de cupru de a forma legături 
coplanare cu oxigenul. 

Sandell şi Goldich [4] au conclus că conţinutul de cupru al rocilor 
magmatice din Statele (Unite ale Americii creşte odată cu creşterea con¬ 
ţinutului de silice (tabelul 20). 

Rezultatele determinărilor pu¬ 
blicate ulterior (după 1943) concordă, 
în general, cu această concluzie, deşi 
rocile ultrabazice pot fi asemănătoare 
cu rocile acide şi să conţină şi ele 
doar cîteva ppm cupru. Calcarele, 
gresiile şi rocile asemănătoare conţin 
foarte puţin cupru, dar rocile argiloa- 
se pot conţine 40—50 ppm Cu. 


Tabelul 20. Relaţiile dintre conţinu¬ 
tul de cupru şi conţinutul de silice 


SiOj (medie) 
ppm 

Cu (medie), ppm 

48,5 

149 

62 

38 

72 

16 

CONSIDERAŢII ASUPRA METODELOR DE DETERMINARE 


Importanţa economică a mineralizaţiilor de cupru a stimulat un 
mare interes pentru metodele geochimice de prospectare a acestui ele¬ 
ment. Au fost puse la punct numeroase procedee analitice pentru deter¬ 
minarea cuprului din roci sedimentare şi silicatice, majoritatea fiind sti¬ 
mulate de nevoia de a fi rapide, simple şi ieftine pentru a fi aplicate în 
zone izolate. Astfel de procedee determină invariabil numai acea parte 
a cuprului care se prezintă într-o formă uşor de determinat, de exem¬ 
plu care poate fi extras în acid sulfuric diluat [5] sau în soluţie apoasă 
după topire cu pirosulfat de potasiu [6], Deşi sînt ideale pentru scopu¬ 
rile menţionate, aceste metode nu dau o măsură a conţinutului total de 
cupru cînd sînt aplicate la roci silicatice. Pentru acestea din urmă este 
recomandabil să se descompună mineralele silicatice prezente folosind 
acid clorhidric în combinaţie ■ fie cu acid azotic fie cu acid sulfuric, după 
procedeul cunoscut [7], 

Sînt rare cazurile cînd cantitatea de cupru prezentă în roci silica¬ 
tice este suficientă pentru determinare gravimetrică sau volumetrică, ast¬ 
fel că, în general, se folosesc metode fotometrice. Reactivii utilizaţi mai 
frecvent sînt difeniltriocarbazona(ditizona), dietilditiooarbamatul şi di- 
quinolilul. 


Tabelul 21. Reactivi folosiţi la determinarea cuprului 
prin fotometrie 


Reactivul 


X, nm 

Dif eni lti ocarb azonă 



(ditizonă) 

25 000 

585* 

Dietilditiocarbamat 

13 000 

436 

Diohinolil (diquinolil) 

5 500 

540 


* Charlot [8] indică valorile = 22 000 la 430 nan şi 
35 000 la 620 nan. 


Dintre aceştia, cel mai sensibil pentru cupru este ditizona (tabe¬ 
lul 21), însă aceasta reacţionează cu mulţi alţi ioni metalici în afară de 
cupru. Un procedeu constînd din determinarea cu ditizonă, după o prea¬ 
labilă extracţie a cuprului, plumbului şi zincului a fost descris de Rader 
şi Grimaldi [9]; acest procedeu va fi prezentat mai jos. 

Mai puţin sensibil decît ditizona sînt reactivii de tipul ditiocarbama- 
tului. Mai des utilizat este compusul dietil, cu toate că se recomandă 
dibenzilul [10]. Aceşti compuşi reacţionează şi cu alţi ioni metalici. Deşi 
sînt folosiţi frecvent la determinarea cuprului din multe materiale, ditio- 
carbamaţii nu se utilizează pe scară largă la determinări din roci şi 
minerale silicatice, probabil din cauză că un al treilea reactiv — diquino- 
lilul — este cu mult mai comod. Deşi este mai scump şi considerabil mai 

puţin sensibil decît celelalte două, diquinolilul este cu mult mai puţin 
supus interferenţei de către alţi ioni metalici. Pentru determinarea cu¬ 
prului din roci silicatice, el poate fi folosit direct, aşa cum arată Riley 
şi Sinhaseni [7] sau după separarea prealabilă a cuprului, zincului şi 
plumbului cu ditizonă, aşa cum au procedat Rader et al. [9], 

Spectroscopia de absorbţie atomică este o altă metodă de determinare 
a cuprului din roci silicatice [11], avînd limita inferioară de sensibilitate 
de circa 5 ppm Cu. Aceasta prezintă avantajul că este simplă, rapidă şi 
nu este afectată de interferenţe din partea altor elemente prezente în 
rocă. Determinarea cuprului poate fi combinată cu a altor elemente, cum 
sînt zincul, manganul, magneziul şi ferul. 

Pentru determinarea prin această metodă, materialul de analizat se 
evaporă pînă la uscare cu acid fluorhidric şi acid percloric, reziduul se 
dizolvă în acid clorhidric diluat, se aduce pînă aproape de neutralizare 
prin adăugare de amoniac, se diluează la semn, şi se măsoară flacăra de 
absorbţie la lungimea de undă de 325 nm. Detalii suplimentare se dau 
la capitolul „Zinc“. 


DETERMINAREA SPECTROFOTOMETRICĂ 
CU 2,2'-DIQUINOLIL 


Diquinolilul (fig. XI), cunoscut şi sub denumirea de „cuproină“ 
este unul dintre reactivii specifici pentru cupru ((7) care au structura de 
,,feron“ dar sînt inhibaţi de a reacţiona cu fer (II) de prezenţa substituen- 
ţilor orto. Reactivul 2,9-dimetilfenantrolină şi alţi derivaţi ai fenantroli- 



nei, deşi sînt ceva mai sensibili decît diquinolilul ca reactivi pentru 
cupru, sînt considerabil mai scumpi. Reacţia cu diquinolil a fost folosită 
prima dată pentru determinarea cuprului de către Breckenridge et 
al. [12], iar ulterior s-a extins la determinarea unei largi game de mate¬ 
riale şi produse. Complexul de culoare roză format de ionul de cupru se 
dizolvă cu un solvent din grupa alcoolilor la un pH cuprins în intervalul 
4,5—7,5 [13], Hoste et al. [14] susţin că extracţia (dizolvarea) completă se 
poate realiza la un pH în intervalul 2—9, însă Riley şi Sinhaseni [7] au 
ajuns la constatarea că practic cuprul nu poate fi extras de loc la un pH 
mai mic de 2,7 şi recomandă să se lucreze în intervalul 4,2—5,8. 

Pentru extracţie se folosesc alcool obişnuit sau alcool izoamilic. 
Aceştia sînt, însă, foarte solubili în apă; Riley şi Sinhaseni [7] arată că 

pentru acest scop se poate folosi şi ra-hexanol care este mai puţin solu¬ 
bil. Pentru toţi solvenţii recomandaţi este necesară de regulă, o pu¬ 
rificare. 

Riley şi Sinhaseni [7] au recomandat să se facă trei extracţii ale 
soluţiei de cupru cu adăugarea de clorhidrat de hidroxilamină pentru a 



X,nm Cu.jjg/IOml 

Fig. 38. Spestrul de absorbţie al Fig. 39. Grafic de etalonare pentru cu- 

complexului de cupru cu diquinolil pru cu diquinolil (cuve de 2 cm, lun- 

(cuve de 2 cm, 45 pg Cu/10 ml). gime de undă 540 nm). 

avea siguranţă că tot cuprul care rămîne este în stare cuproasă. Unii ana¬ 
lişti au constatat că extractele cuproase cu diquinolil suferă o decolorare; 
această slăbire a culorii se poate preveni adăugind puţină hidrochinonă 
la extractele organice [7], 

Extractele cupru-diquinolil au absorbţie maximă la lungimi de undă 
de 540—545 nm (fig. 38), iar legea Beer-Lambert este respectată pînă 
la cel puţin 10 ppm în extractele organice (fig. 39), ceea ce acoperă do¬ 
meniul de concentraţii necesar, în mod curent, pentru analiza rocilor. 

Procedeul prezentat aici este o adaptare după acela descris de Ri¬ 
ley şi Sinhaseni [7], Toate soluţiile folosite pentru această determinare 
trebuie preparate în apă care a fost distilată intr-un distilator confecţio¬ 
nat în întregime din sticlă sau din cuarţ, sau care a trecut printr-o co¬ 
loană schimbătoare de ioni „demineralizatoare“. Aparatul de sticlă utili¬ 
zat pentru determinare trebuie curăţat foarte bine, lăsîndu-1 să stea 
peste noapte cu un amestec de acid azotic şi acid sulfuric (1 + 1), ambele 
concentrate. Amestecul de acizi va fi eliminat, apoi, prin evaporare pînă 
la uscare, iar aparatul va fi clătit de cîteva ori cu apă distilată. 

Reactivi: Soluţie de diquinolil (dichinolil). Se dizolvă 0,03 g de 2,2-d diqui¬ 
nolil în 100 ml n-hexanol care a fost proaspăt distilat din 
hidroxid de sodiu solid. 

Soluţie de clorhidrat de hidroxilamină. Se dizolvă 25 g de clo- 
rură de amoniu pură în circa 80 ml apă, se filtrează, dacă 

este cazul, şi se diluează la 100 ml cu apă. Dacă în soluţie 
reactivă rămîn cantităţi apreciabile de cupru, acesta se ex¬ 
trage succesiv cu porţii de 10 ml soluţie de ditizonă O.Olo/o 
în tetraclorură de carbon, pînă cînd soluţia de ditizonă 
nu-şi mai schimbă culoarea verde. Apoi soluţia se supune 
unei extracţii cu tetraclorură de carbon, pînă cînd soluţia 
apoasă îşi pierde culoarea complet. 

Soluţie tampon de acetat de sodiu. Se dizolvă 136 g de acetat 
de sodiu trihidratat în apă şi se diluează la 1 1. Dacă soluţia 
reactivă care rezultă conţine cupru mai mult decît sub 
formă de urme, atunci ea trebuie purificată prin extracţie 
cu soluţie de ditizonă 0,01°/o în tetraclorură, ca şi în cazul 
clorhidratului de hidroxilamină. 

Soluţie de hidrochinonă. Se dizolvă 1 g de reactiv în 100 ml 
etanol redistilat (soluţia se prepară atunci cînd este nevoie). 

Soluţie standard de cupru de bază. Se dizolvă exact 0,1 g cu¬ 
pru pur în 3 ml acid azotic concentrat, se adaugă 1 ml de 
acid sulfuric 20 N şi se evaporă pînă la fumegarea acidului 
sulfuric. Se lasă să se răcească, se dizolvă reziduul în apă 
distilată şi se diluează la 500 ml. Această soluţie conţine 
200 igg Cu/ml. 

Soluţie standard de cupru pentru lucru. Se diluează 5 ml din 
soluţia de bază la 250 ml, cu apă. Această soluţie conţine 
4 gg Cu/ml şi se utilizează pentru etalonare în cuve de 1 cm 
ale spectrofotometrului. Pentru etalonarea în celule de 4 cm, 
se diluează 5 ml soluţie de bază pînă la 1 1, cu apă, obţinînd 
o soluţie ce conţine 1 gg Cu/ml. 

Mod de lucru. Se cîntăreşte i g de rocă fin măcinată intr-un creuzet de 
platină, apoi se adaugă 2 ml acid azotic concentrat şi 15 ml acid fluor- 
hidric concentrat. Se lasă creuzetul acoperit peste noapte pe o baie de 
apă, apoi se evaporă pînă la uscare. Se topeşte reziduul uscat cu 1,5—2 g 
pirosulfat de potasiu la incandescenţă timp de 5 min, avînd grijă să nu se 
producă vre-o pierdere de material în primele stadii ale încălzirii cînd 
se poate produce o efervescenţă excesivă. Pe o baie de apă se dizolvă 
turta obţinută cu 100 ml apă conţinînd 1,5 ml acid clorhidric concentrat. 
După răcire, soluţia se transferă intr-un balon gradat de 250 ml şi se 
diluează la volum cu apă. 

Se transferă o parte alicotă de 100 ml (conţinînd pînă la 80 gg de 
cupru) într-o pîlnie de separare de 250 ml, se adaugă 2,5 ml soluţie de 
clorhidrat de hidroxilamină şi 25 ml soluţie tampon de acetat de sodiu. 
Se adaugă 6 ml soluţie reactivă de diquinolil, se agită timp de 5 minute,, 
apoi se lasă să separe fazele. Se scurge stratul apos inferior intr-o altă 
pîlnie de separare şi se extrage din nou cu 2,5 ml soluţie reactivă de 
dichinolil. Se separă fazele şi se extrage încăodată stratul apos cu 2 ml 
de soluţie de dichinolil. Se combină cele trei extracte intr-un balon cotat 
de 10 ml conţinînd 0,5 ml soluţie de hidroxichinonă, apoi se diluează 
soluţia la semn cu re-hexanol. 

Se măsoară densitatea optică a soluţiei in ouve de 1 sau 4 cm, cu 
spectrofotometrul fixat la lungimea de undă de 540 nm. Se măsoară’, de 
asemenea, densitatea optică a unei soluţii martor, preparată în acelaşi fel 
ca şi soluţia în care este dizolvată roca, dar fără să conţină rocă. 

Etalonarea. Se foloseşte soluţie standard conţinînd 4 ugCu/ml pentru 
etalonarea cuvelor de 1 cm şi soluţie standard conţinînd 1 ng Cu/ml pen¬ 
tru celule de 4 cm. Se preiau părţi alicote de pînă la 25 ml în pîlnii de 
separare de 250 ml, se adaugă 1,5 ml acid clorhidric concentrat şi se di¬ 
luează soluţiile din fiecare pîlnie pînă la 100 ml cu apă. Se adaugă hidro- 
xilamină şi soluţie tampon, se extrage cuprul cu dichinolil (soluţie) şi se 
măsoară densităţile optice, aşa cum s-a arătat mai sus. 

Se construieşte diagrama relaţiei dintre densitatea optică şi concen¬ 
traţia de cupru în intervalul 0—25 iggCu (pentru cuvele de 4 cm) sau 
0—100 ggCu (pentru cuvele de 1 cm). O soluţie care conţine 25 pgCu 
în 10 ml de extract organic va avea o densitate optică de circa 0,984 în 
cuve de 4 cm şi 0,246 în cuve de 1 cm. 

Note 

1. Această metodă se poate folosi pentru determinarea cuprului din 
roci şi minerale carbonatice, după cum urmează. Se dizolvă 5 g de car¬ 
bonat prin adăugarea treptată a 20 ml acid azotic 4 N. Dacă spuma tinde 
să se ridice pînă la gura balonului, ea poate fi anihilată adăugind o pică¬ 
tură de alcool octilic. Se evaporă cu grijă soluţia pînă la uscare, pe o 
plită; dacă se constată prezenţa de materie organică, se adaugă 10—15 ml 
acid azotic concentrat şi se repetă evaporarea. Reziduul se evaporă de 
două ori pînă la uscare, cu 15 ml de acid clorhidric concentrat, pentru a 
elimina acidul azotic. Se dizolvă reziduul în 100 ml de apă distilată în 
care s-au pus 1,5 ml acid clorhidric concentrat şi se diluează la 250 ml 
într-un balon gradat. Cuprul se determină dintr-o alicotă din această 
soluţie, aşa cum s-a arătat mai înainte. 


EXTRACŢIA ŞI DETERMINAREA CUPRULUI 
CU DITIZONA 


Difeniltiocarbazona (fig. XII), numită mai frecvent ditizonă, reac¬ 
ţionează cu multe metale, dînd compuşi de culori roşu, portocaliu şi brun 
şi este solubilă în solvenţi organici. Ca mediu pentru măsurarea foto- 
metrică a acestor compuşi metalici se foloseşte,, în general, tetraclorură 
de carbon, dar unii analişti preferă cloroformul pentru uşurinţa cu care 
se extrage şi pentru că măreşte solubilitatea ditizonaţilor metalici. 

Sensibilitatea foarte mare a ditizonei faţă de cupru nu reprezintă 
un avantaj la analiza rocilor silicatice. Acest fapt, precum şi lipsa selec- 

tivităţii şi slaba stabilitate a soluţiilor reactive constituie motivele pentru 
care mulţi cercetători preferă alte metode de determinare a cuprului. 

Rader şi Grimaldi [9] recomandă, totuşi, să se utilizeze mai întîi 
ditizonă pentru extracţia unor metale grele, inclusiv a cuprului, şi apoi 
determinarea să continue fie cu dichinolil, fie cu ditizonă. 



Colectarea cuprului, plumbului şi zincului sub formă de ditizonaţi 
se face prin extracţie în tetraclorură de carbon, dintr-o soluţie de citrat 
bazic cu pH-ul=9. Plumbul şi zincul sînt eliminate din extract cu aju¬ 
torul unui acid diluat, rămînînd ditizonat de cupru în faza organică a 
tetraclorurii de carbon. Soluţia se evaporă pînă la uscare, iar cuprul 
se determină cu dichinolil, cum s-a arătat mai sus, sau cu ditizonă, apoi 
prin extracţie dintr-o soluţie cu pH=3. Bismutul şi alte metale grele care 
pot acompania cuprul în aceste extracţii nu sînt, de obicei, prezente în 
rocile silicatice în cantităţi oare să /ducă la interferenţe. 

Ca şi la alte metode de determinare a metalelor grele aflate sub 
formă de urme„ apa care se foloseşte pentru prepararea soluţiilor tre¬ 
buie redistilată într-un distilator de sticlă curată sau de cuarţ, or să fie 
trecută printr-o coloană schimbătoare de ion „demineralizatoare 11 . Toate 
ustensilele de sticlă trebuie spălate bine înainte de folosire. 

EXTRACŢIA CU DITIZONĂ A CUPRULUI, PLUMBULUI 

ŞI ZINCULUI 

Reactivi: Ditizonă. Se dizolvă 50 mg de reactiv pur (v. nota 1) în 10 ml 
de tetraclorură de carbon redistilată. Această soluţie se păs¬ 
trează într-un dulap ferit de lumină şi la rece, într-un re¬ 
frigerator. 

Tetraclorură de carbon. Intr-un aparat de distilat de sticlă 
pyrex, se redistilă tetraclorură de carbon pură. 

Soluţie de acid citric. Se dizolvă 250 g de reactiv pur în 300 ml 
apă şi se diluează apoi la 500 ml. 

Mod de lucru. Se cîntăreşte o cantitate de 0,5—1 g de pulbere de rocă 
într-o capsulă de platină. Se adaugă 10 ml acid fluorhidric concentrat 

şi 5 ml acid percloric. Se lasă capsula să stea peste noapte la tempe¬ 
ratura camerei, sau pe o baie de apă timp de circa 30 min, apoi se eva¬ 
poră pentru fumegarea acidului percloric. Se răceşte, se clătesc margi¬ 
nile capsulei cu puţină apă şi se evaporă din nou, de data aceasta pînă 
cînd prin fumegare volumul de acid s-a redus la circa 1 ml. Se răceşte, 
se adaugă 2 ml acid clorhidric 6 N şi 15 ml de apă, apoi se încălzeşte 
pentru ca să treacă în soluţie tot materialul solubil ce a mai rămas 
(v. nota 2). 

Pentru roci acide şi intermediare ale căror conţinuturi de cupru 
nu este de aşteptat să depăşească 50 ppm se va folosi întreaga cantitate 
de soluţie pentru extracţia metalelor grele. Soluţia în care au fost dizol¬ 
vate roci bazice trebuie, însă, transvazată într-un balon gradat, din care 
se vor prelua alicotele necesare pe parcursul analizei. 

Se adaugă 10 ml de acid citric la soluţia care conţine roca sau la 
o parte alicotă convenabilă din aceasta într-un pahar mic de laborator 
şi, folosind un pH-metru, se adaugă amoniac pentru a aduce pH-ul solu¬ 
ţiei la 9. Dacă precipită compuşi de fer sau de aluminiu, se mai adaugă 
o cantitate de soluţie de acid citric şi din nou se aduce pH-ul la va¬ 
loarea 9 (v. nota 3). Se transferă apoi soluţia într-o pîlnie de separare 
de 50 ml, se adaugă 5 ml de ditizonă (soluţie) şi se agită 2 minute. Se 
scurge stratul de tetraclorură de carbon într-o altă pîlnie de separare. 
Se adaugă încă 5 ml soluţie de ditizonă la faza apoasă şi se agită 2 mi¬ 
nute, apoi se scurge stratul de tetraclorură de carbon, ca mai înainte. 

Se repetă extracţiile cu alte porţii de 5 ml de soluţie de ditizonă 
pînă cînd se obţine un strat organic colorat în verde. Dacă sînt necesare 
mai mult de 5 porţii, atunci se dă la o parte soluţia pregătită care a mai 
rămas şi se încep alte extracţii, folosind o mică alicotă din soluţia de 
rocă. Cînd se termină extracţia, se înlătură stratul apos şi se combină 
extractele organice. 

Se adaugă 5 ml de apă amoniacală diluată (1 + 99) la soluţia orga¬ 
nică şi se agită timp de 2 minute. Se separă cele două straturi. Se lasă 
la o parte stratul organic, iar stratul apos se agită în amestec cu 2 ml 
soluţie de ditizonă. Se scurge stratul organic şi se combină cu extrac¬ 
tul de tetraclorură de carbon care a fost lăsat la o parte mai înainte. 
Se înlătură stratul apos. Este important să existe certitudinea că 
în acest stadiu tetraclorură de carbon nu mai conţine nici mici picături 
de apă antrenate din faza apoasă. 

Se adaugă 10 ml acid clorhidric 0,02 N la extractul de tetraclorură 
de carbon şi se agită 2 minute. Dacă stratul organic rămîne roşu, se 
adaugă 1—2 ml soluţie de ditizonă şi se agită din nou. Se scurge stratul 
organic într-o altă pîlnie de separare şi se agită din nou cu o altă porţie 
de 10 ml de acid clorhidric 0,02 N. Plumbul şi zincul care eventual sînt 
prezente în extract se vor transfera acum în extractele apoase, care pot fi 
combinate şi folosite pentru determinarea acestor două elemente, dacă 
se cere acest lucru. 

Se transferă stratul de tetraclorură de carbon într-un mic pahar 
de laborator şi se evaporă pînă la uscare. Se adaugă 0,5 ml acid azotic 

concentrat şi 0,5 ml de acid percloric concentrat, se acoperă paharul cu 
o sticlă de ceas la fel de mică şi se încălzeşte pe o plită pînă cînd se 
obţine o soluţie complet decolorată. Se răceşte, se clătesc sticla de ceas 
şi marginile interioare ale paharului, apoi se evaporă pînă la uscare 
completă. Din nou se răceşte, se adaugă cîteva picături de acid clorhidric 
concentrat şi 10 ml de apă, apoi se pune pe o baie de apă pînă cînd tot 
materialul solubil trece în soluţie. Se diluează soluţia la 50 ml cu apă 
într-un balon cotat. 

Această soluţie poate fi folosită pentru determinarea cuprului cu 
dichinolil, aşa cum s-a descris mai sus. 

DETERMINAREA CUPRULUI CU DITIZONA 

Reactivi: Ditizonă, soluţie apoasă (0,002% la volum). Această soluţie se 
prepară cînd se foloseşte, prin diluarea soluţiei de 0,05% în 
tetraclorură de carbon redistilată. 

Acid clorhidric 0,001 N. Se prepară prin diluarea acidului 
0,1 N, etalonat dinainte prin titrare cu carbonat de calciu. 

Mod de lucru. Intr-un pahar mic de laborator se pipetează o alicotă con¬ 
venabilă de extract de cupru conţinînd nu mai mult de 5 igg cupru şi se 
evaporă pînă la uscare pe o baie de apă. Se mută paharul într-un cup¬ 
tor electric potrivit pentru temperatura de 120° şi se usucă bine pînă la 
eliminarea completă a acidului clorhidric. Se lasă paharul să se răcească, 
se adaugă prin pipetare exact 5 ml de acid clorhidric 0,001 N şi se în¬ 
călzeşte pînă cînd tot materialul solubil a trecut în soluţie. 

Se transferă soluţia într-o pîlnie de separare, uscată, folosind o altă 
cantitate de exact 5 ml acid clorhidric 0,001 N pentru a clăti paharul şi a 
obţine 10 ml soluţie de cupru. Se adaugă, tot prin pipetare, 10 ml soluţie 
de ditizonă 0,002% şi se agită 2 minute. Dacă se obţine un extract roşu 
propriu-zis isau roşu-violet, aceasta înseamnă că alicota de soluţie de 
rocă conţine o cantitate prea mare de cupru şi determinarea trebuie 
repetată folosind o alicotă mai mică. 

Se filtrează soluţia de tetraclorură de carbon printr-o bucăţică de 
hîrtie de filtru, aruncînd primii 2 ml şi apoi umplînd o cuvă a spectro- 
fotometrului. Se măsoară densitatea optică prin comparaţie cu aceea a 
soluţiei de ditizonă 0,002%. Se măsoară, de asemenea, densitatea optică 
a unei soluţii reactive martor, preparată o dată şi în acelaşi mod ca şi 
soluţia care conţine proba dizolvată, dar fără aceasta. 

Etalonarea. Se transferă părţi alicote de 0—5 ml de soluţie stan¬ 
dard conţinînd 0,5 gg cupru în pahare mici şi se continuă, cum s-a ară¬ 
tat mai sus, prin evaporare pînă la uscare şi prin uscare într-un cuptor 
electric. Cel mai important în calibrare, ca şi la determinare, este de a 
avea certitudinea că tot acidul a fost eliminat înainte de a fi solubilizat 
în acid clorhidric 0,001 N şi ca extracţia următoare să se facă dintr-un 
volum de soluţie de exact 10 ml. Se măsoară densităţile optice ale ex¬ 
tractelor şi se întocmeşte diagrama relaţiei dintre valorile acesteia şi con¬ 
centraţiile de cupru. 

Note 

1. Pentru purificarea ditizonei se procedează astfel: Se dizolvă 
circa 0,5 g reactiv în 50 ml cloroform şi se filtrează soluţia rezultată 
printr-un creuzet uscat cu placă de sticlă poroasă macrogranulară, pen¬ 
tru a înlătura materialul insolubil. Se transferă soluţia într-o pîlnie de 
separare de 250 ml şi se agită cu patru porţii succesive de cîte 50—75 ml 
de soluţie apoasă amoniacală (1 + 99). 

Se dă la o parte stratul organic şi se combină extractele amonia- 
cale. Se filtrează această soluţie printr-un mic tampon de vată de bum¬ 
bac pentru a elimina eventualele picături de cloroform. 

La filtrat, se adaugă acid clorhidric, picătură cu picătură, pînă cînd 
acesta devine acid şi reactivul precipită. Se adaugă 15 ml cloroform şi se 
agită pentru a extrage ditizona. Se separă stratul organic, se adaugă 
alte porţii de cloroform la faza apoasă şi se agită din nou pentru a face 
ca reacţia să fie completă. 

Se combină extractele de cloroform, se adaugă un volum egal de 
apă şi se agită. Se transferă această soluţie de cloroform intr-un pahar 
mic şi se evaporă la o temperatură nu mai mare de 50°. Produsul obţinut 
se păstrează la rece şi întuneric într-un dulap sau, preferabil, intr-un 
refrigerator. 

2. Reziduul insolubil se colectează pe o bucată mică de hîrtie de 
filtru, se spală cu puţină apă, se usucă, apoi se calcinează şi se topeşte 
cu o mică cantitate de carbonat anhidru de sodiu. Se dizolvă topitura în 
puţină apă, se adaugă un mic exces de acid clorhidric şi se combină cu 
soluţia principală. 

3. Dacă se cere determinarea şi a plumbului, atunci operaţiile de 
aducere a soluţiei la pH=9 şi de extracţie a metalelor grele la acest 
pH se vor executa cit mai repede posibil. Altfel soluţiile de rocă ce 
conţin cantităţi importante de calciu şi fosfat pot da precipitate de fos¬ 
fat de calciu, care oclud plumb, denaturînd conţinutul real al acestui 
element. 

22. FER 


OCURENŢA 


Ferul este unul dintre elementele cele mai comune, abundenţa sa 
fiind de circa 5o/o în greutate în crusta terestră, al patrulea element pe 
lista abundenţelor, după oxigen, siliciu şi aluminiu. Ferul nativ este rar 
dar a fost întâlnit, totuşi, în mai multe locuri. Minerale care conţin fer 
sînt larg răspîndite (fig. 40). Conţinutul de fer din mineralele silicatice 
variază considerabil, ceea ce se reflectă şi asupra conţinuturilor din rocile 

Fig. 40. Conţinuturile de fer ale unor roci şi minerale. 

silicatice. Hortonolitul şi alte roci bazice similare pat să conţină 30— 
40% Fe (calculat ca FeO), în timp ce multe dintre rocile acide conţin nu 
mai mult de lo/ 0 oxid de fer total (feric+feros). 

In analizele rocilor silicatice, ferul feros şi ferul feric se raportează, 
de regulă, ca oxizi. Ferul feric este asociat frecvent cu aluminiu, iar fe¬ 
rul feros cu magneziu. Această din urmă asociere se observă la forma¬ 
rea mineralelor cu compoziţie şi proprietăţi intermediare între ferul 
pur şi termenii finali magnezieni puri. Cea mai simplă serie formată în 
acest mod este cea a olivinelor (ortosilicaţi), ale cărei termeni sînt 

Mg 2 Si0 4 şi Fe,Si0 4 
forsterit fayalit 

Olivina comună este reprezentată de obicei prin formula (Mg, 
Fe) 2 Si0 4 . 

O altă serie de minerale în care apare acest tip de substituţie con¬ 
tinuă a unui element cu altul este seria piroxenilor, în care substituţia 
ferului şi magneziului dă seria enstatit-hypersten, iar substituţia calciu¬ 
lui, ferului şi magneziului dă seria diopsid-hedenbergit. Substituţii apar 
pe scară largă şi la mineralele din seriile amfiboli şi mice. Întrucît Mg 2+ 
are o rază ionică ceva mai mică decît a Fe 2+ (Mg 2+ are R —66 pm, iar 
Fe 2+ are R =74 pm), primele care cristalizează din magma care dă naş¬ 
tere rocii vor fi varietăţile de minerale bogate în magneziu; ferul apare 
în cantităţi mai mari în cristalatele tîrzii. 

Sulfurile minerale care conţin fer au mare importanţă economică. 
Astfel de minerale apar atît în roci magmatice cît şi în roci sedimentare 
şi cînd sînt prezente în cantităţi mai mari decît urme pot să creeze difi¬ 
cultăţi la determinarea ferului feros. Dificultăţi similare pot să apară şi 
în prezenţa materialului cărbunos (de obicei în argile, marne şi şisturi 
argiloase) şi în prezenţa ferului nativ sau captat. 


DETERMINAREA FERULUI METALIC (NATIV) 


Ferul nativ apare fie în forme masive, fie diseminat în granule, 
aşa cum se întîlneşte în bazalte la Giant’s Causeway, în Irlanda. Metoda 
de analiză pe care o prezentăm mai jos este adaptată după cea descrisă 
de Easton şi Lovering [1] pentru faza metalică a meteoriţilor chondritici. 
Ea poate fi aplicată la roci silicatice, cu condiţia ca materialul care se 
analizează să fie măcinat suficient de fin, pentru a elibera în totalitate 
faza metalică — de obicei să treacă prin sita de 200 mesh. 

Procedeul se bazează pe extracţia metalului prin încălzirea probei 
cu o soluţie apoasă de clorură de mercur şi clorură de amoniu [2], 

In schema de analiză propusă de Easton şi Lovering se foloseşte o 
răşină schimbătoare din anion pentru a separa ionii de fer, cobalt şi 

nichel unul de ceilalţi şi de sărurile de mercur. Această metodă de sepa¬ 
rare a fost reţinută pentru roci silicatice, dar a fost omisă eluţia niche¬ 
lului şi cobaltului. 

Aparatură. Se foloseşte o coloană schimbătoare de anioni, cu un 
strat de răşină de 2 cm grosime şi 12 cm în lungime, umplută cu răşină 
Dowex 1X4 cu granulaţia de 100—150 mesh (sau un alt schimbător de 
anioni bazic puternic). înainte de folosire, coloana se spală cu 100 ml de 
acid clorhidric 6 N, 150 ml acid clorhidric 0,5 N, şi din nou cu 100 ml 
acid clorhidric 6 N. 

Reactivi: Clorură mercurică 

Clorură de amoniu 

Soluţie de clorhidrat de hidroxilamină. Se dizolvă 10 g reactiv 
în 100 ml de apă. 

Soluţie de 1,10-fenantrolină. Se dizolvă 0,2 g de reactiv solid 
în 200 ml de apă. 

Soluţie de citrat de sodiu. Se dizolvă 10 g dihidrat în 100 ml 
de apă. 

Soluţie standard de fer de bază. Se dizolvă 0,1 g de fer pur în 
10 ml de acid clorhidric 6 N şi se diluează la 500 ml cu apă. 
Această soluţie conţine 0,2 mg Fe/ml. 

Soluţie standard de fer pentru lucru. Se diluează 25 ml din 
soluţia de bază pînă la volumul de 250 ml cu apă. Această 
soluţie conţine 250 pg Fe/ml. 

Mod de lucru. Se cîntăreşte o cantitate de 0,5 g pulbere de probă de rocă 
(200 mesh) Intr-un balon gradat de 100 ml care să poată fi astupat. Se 
adaugă 0,6 g clorură mercurică, 0,6 g clorură de amoniu şi circa 70 ml 
de apă caldă. Se agită balonul pentru a avea certitudinea unui amestec 
omogen, se înveleşte într-o folie pentru a-1 proteja de lumină, apoi se 
pune şi se lasă să stea pe o baie de apă timp de 4—5 zile. Se colectează 
reziduul pe o hîrtie de filtru cu porozitate mare şi se spală de cîteva ori 
pentru a avea certitudinea că toate sărurile solubile au fost spălate. 

Se evaporă filtratul şi apa de spălare, combinate, pe o baie de aburi 
şi se dizolvă reziduul obţinut într-o cantitate minimă de acid clorhidric 
6 N. Se transferă această soluţie în coloana schimbătoare de anion şi se 
eluează cu o cantitate de acid 6 N echivalentă cu de 3 ori volumul coloa¬ 
nei. Se îndepărtează eluatul. Se eluează ferul din coloană cu patru vo¬ 
lume coloană de acid clorhidric 0,5 M. Excesul de clorură mercurică se 
reţine pe răşina schimbătoare de anion, care astfel poate fi înlăturată. 
Se trece soluţia conţinînd ferul eluat într-un balon gradat de 250 ml 
şi se aduce la semn cu apă. 

Se transferă o parte alicotă din această soluţie (care conţine nu 
mai mult de 500 pg de fer) într-un balon gradat de 100 ml, se diluează 
pînă la un volum de circa 25 ml, se adaugă 5 ml soluţie de clorhidrat de 
hidroxilamină şi se lasă să stea timp de 5 minute. Apoi se adaugă 10 ml 
soluţie de 1,10-fenantrolină şi 10 ml soluţie de citrat de amoniu, după 
care se aduce la semn cu apă. Se amestecă bine, se lasă să stea timp de 
2 ore şi se măsoară densitatea optică într-o cuvă de 1 cm, cu spectrofoto- 


223 



metrul fixat la lungimea de undă de 508 nm. Se foloseşte curba de eta- 
lonare pentru a stabili concentraţia de fer din soluţie şi de aici se calcu¬ 
lează conţinutul de fer metalic al probei. 

Etalonarea. Se transferă părţi alicote de 0—25 ml din soluţia de 
bază (care conţine 0—500 pg fer) în baloane de 100 ml gradate şi’ se di¬ 
luează soluţia din fiecare balon la volumul de 25 ml cu apă. Se adaugă 
soluţiile de clorhidrat de hidroxilamină, de 1,10-fenantrolină şi de citrat 
de sodiu, apoi se măsoară densităţile optice, aşa cum s-a arătat mai sus. 
Se construieşte curba relaţiei dintre densitatea optică şi concentraţia de 
fer metalic. Se obţine o curbă de etalonare în formă de linie dreaptă. 


DETERMINAREA FERULUI SULFATIC 


Mineralele pirită şi marcasită, ambele avînd formula FeS 2 , sînt des¬ 
tul de răspîndite. Cînd zăcămintele care conţin aceste sulfuri au o „zonă 
de oxidare“, se poate întîlni şi mineralul melanterit-FeS0 4 • 7H 2 0 (numit 
şi calaican). Acesta este un mineral instabil, pierzînd apa şi oxidîndu-se 
prin expunere la aer şi formînd sulfat feric bazic. Sulfatul total din ro¬ 
cile friabile puternic alterate care conţin melanterit şi din concentratele 
minerale obţinute din ele poate fi extras cu uşurinţă în apă care conţine 
cîteva picături de acid sulfuric diluat, iar ferul poate fi determinat prin 
titrare cu soluţie de dicromat de potasiu (v. mai departe — Ferul feros). 
Mineralele carbonatice nu rezistă în mediul acid în care se formează me- 
lanteritul. 


DETERMINAREA FERULUI CARBONATIC 


Siderîtul-FeC0 3 , ankeritul (un carbonat de fer, calciu şi magneziu) 
şi alţi carbonaţi naturali care conţin fer se dizolvă încet în acid clorhi- 
dric diluat la temperatura camerei; dizolvarea se accelerează prin încăl¬ 
zire. Ferul care trece în soluţie poate fi determinat prin titrare cu solu¬ 
ţie de dicromat (v. mai departe Metode cu agenţi reducători metalici). In 
timpul acestei dizolvări se pot descompune, parţial sau total, şi alte mi¬ 
nerale, astfel că o parte din ferul dizolvat poate proveni din alte mine¬ 
rale silicatice. Examinarea mineralogică a specimenului de rocă poate 
indica dacă sau nu determinarea ferului prin dizolvare în acizi este o 
metodă adecvată pentru ferul carbonatic. 

DETERMINAREA FERULUI DIN SULFURI 


Dificultatea de a determina ferul feros în prezenţa piritei şi piroti- 
tului este discutată în paragraful următor. Aceleaşi dificultăţi apar cînd 
se încearcă să se determine ferul prezent în combinaţie cu sulf, în sen¬ 
sul că unele dintre sulfuri se oxidează în timpul sfărîmării rocii şi că 
sulful şi hidrogenul sulfurat care se eliberează prin atacarea mineralelor 
din grupa sulfurilor vor afecta starea de valenţă a ferului care derivă 
din alte minerale. O dată trecut în soluţie, nu există mijloace de a dife¬ 
renţia ferul provenit din sulfuri de cel provenit din alte minerale. In 
plus, sulfurile de fer apar într-un număr de minerale care variază 
considerabil în ceea ce priveşte compoziţia şi rezistenţa la descompu¬ 
nere. Şi în acest caz examenul mineralogic poate fi util pentru inter¬ 
pretarea rezultatelor şi indicarea unei metode adecvate de analiză. In 
multe roci, mineralul sulfidic predominant este pirita. Pentru acestea, o 
valoare aproximativă a ferului se poate obţine prin determinarea conţi¬ 
nutului de sulf solubil în acid azotic. 

O determinare directă a ferului conţinut de sulfurile din roci, ba¬ 
zată pe rezistenţa la descompunere cu acid fluorhidric şi acid sulfuric a 
fost descrisă de Trusov [3], De notat însă că în acest procedeu, eventua¬ 
lul fer rezidual, feros sau feric, care poate apărea în mineralele cromit şi 
magmetit va fi calculat ca fer din sulfuri, ceea ce conduce la erori în plus 
Pe de altă parte aceste erori se compensează într-o anumită măsură 
prin erorile în minus determinate de o uşoară oxidare a piritei. O adap¬ 
tare a acestei metode se prezintă mai jos. Ea nu este aplicabilă la roci 
conţinînd mineralul pirotit (pirotină), care este solubil în soluţia acidă 
folosită. 

Mod de lucru. Se descompune o porţie de 0,5—1 g din proba de ro¬ 
că, zdrobită nu prea fin, prin evaporare cu 10 ml de acid sulfuric 20 N şi 
10 ml acid fluorhidric într-o capsulă de platină sau de PTFE. După ce 
se răceşte, se toarnă amestecul în 80 ml de soluţie saturată de acid bo- 
ric. Se colectează reziduul insolubil de roci care conţine pirită pe o hîr- 
tie de filtru cu porozitate mare şi se spală bine cu apă, pînă cînd apa de 
spălare nu mai dă o culoare de reacţie cu soluţie de tiocianat de amoniu. 

Se transferă hîrtia de filtru şi reziduul într-un creuzet de silice şi 
se calcinează la temperatura de circa 800°. Apoi acesta se topeşte cu o 
cantitate minimă de pirosulfat de potasiu şi se dizolvă topitura în acid 
sulfuric diluat. Trebuie să se obţină o soluţie completă, însă uneori pe 
fundul paharului se poate depune puţin precipitat cristalin de sulfaţi in¬ 
solubili. Se răceşte soluţia, se trece într-un balon gradat şi se diluează cu 
apă pînă la semn. Ferul prezent în această soluţie se determină prin unul 
dintre procedeele prezentate în continuare la descrierea metodei, şi se 
raportează ferul din sulfuri ca FeS 2 . 


15 — Metode chimice de analiză a rocilor 

DETERMINAREA FERULUI FEROS 

Uşurinţa cu care ferul feros este convertit în fer feric prin oxidare 
în aer este bine cunoscută, astfel că în cursul preparării probei de rocă şi 
în toate stadiile următoare ale determinării trebuie să se ia măsuri de 
precauţie pentru a reduce la minimum această oxidare. Hillebrand, făcînd 
observaţia că o oxidare parţială a ferului feros din rocă se produce în 
timpul zdrobirii şi măcinării probei, recomandă ca probele bogate în fer 
feros să nu fie mărunţite decît pînă la trecerea prin sita de 70 mesh. Fo¬ 
losirea de mojare mecanice a facilitat tendinţa de suprasfărîmare a pro¬ 
belor, astfel că sînt necesare multe cerneri dacă se doreşte să se evite o 
oxidare importantă. In cazuri speciale, sfărîmarea poate să fie finalizată 
sub alcool curat. 

Prezenţa unei cantităţi apreciabile de sulfură care se dizolvă în acid 
împiedică determinarea ferului feros, deşi uneori se pot obţine valori 
aproximative. Pirita nu este uşor atacată de amestecul de acid fluorhi- 
dric cu acid sulfuric care se utilizează pentru descompunerea rocilor sili- 
catice; în schimb alte sulfuri, cum este pirotitul, sînt mult mai intens des¬ 
compuse, cu formare de hidrogen sulfurat, care conduce la reducerea 
unei părţi din ferul feric din rocă. Conţinuturile de fer feros şi feric care 
provin din pirotit pot fi corectate, dar rareori aceste corecţii sînt vala¬ 
bile, pentru că o parte din sulf se pierde, de obicei, şi atacul mineralului 
adeseori este incomplet. 

Alţi constituenţi ai rocilor silicatice care afectează determinarea fe¬ 
rului feros sînt dioxidul de mangan (care apare în unele roci silicatice), 
vanadiul, care se oxidează la valenţa 5 (V) în timpul titrării (se poate 
aplica o corecţie dacă se cunoaşte conţinutul de vanadiu (III) al rocii) şi 
materia organică. 

Grafitul ca atare nu pare să aibă vreun efect asupra determinării 
ferului feros, dar alte forme de materie organică pot compromite complet 
determinarea. 

Metoda care se foloseşte uzual pentru deter¬ 
minarea ferului feros este cunoscută în unele labo¬ 
ratoare ca „metoda Pratt“. Deşi forma în care se 
aplică diferă întrucîtva de aceea descrisă iniţial 
de Pratt [4], principiul s-a păstrat. Pentru deter¬ 
minare se foloseşte un „creuzet Pratt“ de platină 
sau platină-iridiu, cu capacitatea de 80 ml (fig. 41). 

Proba de rocă se descompune în acest creu¬ 
zet 1 folosind un amestec de acid fluorhidric cu acid 
sulfuric la punctul de fierbere. Creuzetul cu con¬ 
ţinutul se scufundă într-o soluţie de acid boric, 
iar ferul feros care se eliberează prin descompu¬ 
nere cu acizi se titrează cu un agent oxidant. Ini¬ 
ţial se folosea permanganat de potasiu, dar s-a 
observat că în prezenţa acidului fluorhidric se 
obţinea un punct final foarte slab. Un punct final 



Fig. 41. Creuzet de pla¬ 
tină folosit pentru de¬ 
terminarea ferului feros 
(creuzetul Pratt). 

mai satisfăcător se obţine cu dicromat de potasiu, folosind ca indicator 
difenilaminosulfonat de bariu. 

îmbunătăţirile aduse metodei Pratt includ unele dispozitive de 
eliminare a aerului din probă în cursul descompunerii — cum este apa¬ 
ratul de cupru conceput de Harris [5] şi cutia de plumb concepută de 
Treadwell [6], în care se menţine o atmosferă de dioxid de carbon. 

[Lo Sun Jen [7] a realizat un pahar de laborator de 400 ml din 
PTFE, prevăzut cu un capac bine etanşat. Acesta înlocuieşte creuzetul 
de platină folosit de Pratt. In pahar se adaugă acid boric şi acid fosforic 
după ce proba de rocă a fost descompusă complet. 

Un alt procedeu de determinare titrimetrică a ferului feros din mi¬ 
nerale şi roci silicatice a fost conceput de Wilson [8, 9], Descompunerea 
probei de rocă se face la temperatura camerei, în prezenţa unui exces de 
soluţie de vanadat. Excesul de agent de oxidare se determină prin ti- 
trare cu fer feros. Vanadiul la starea de valenţă III din roci nu inter- 
feră, însă materia organică, dioxidul de mangan şi „sulfurile care se 
descompun în acid“ împiedică determinarea. 

Reichen şi Fahey [10] au încercat şi ei introducerea unui oxi¬ 
dant — în acest caz dicromat de potasiu — în scopul de a preveni crea¬ 
rea unei atmosfere de oxidare a ferului feros eliberat ou ajutorul acizi¬ 
lor sulfuric şi fluorhidric. De notat însă că în acest caz intervine o anu¬ 
mită reacţie între dicromat şi acidul fluorhidric, intensitatea acestei 
reacţii părînd să fie proporţională cu cantitatea de dicromat în exces. 
De aceea se poate aprecia că este de preferat procedeul lui Wilson ba¬ 
zat pe folosirea vanadatului de amoniu. 

Cînd în componenţa rocilor supuse analizei intră minerale rezis¬ 
tente care conţin fer feros, cum sînt cromitul şi staurolitul, atunci des¬ 
compunerea cu acizi trebuie înlocuită printr-un procedeu de topire, aşa 
cum a făcut Rowledge [11]. Procedeul implică topirea cu fluorură de so¬ 
diu şi oxid boric într-un tub de sticlă etanş. Modificări la acest proce¬ 
deu au adus Vineent [12], Groves [13] şi Meyrowitz [14]. 

Procedee colorimetrioe de determinare a ferului feros din probe în 
cantităţi mici au fost descrise de Shapiro [15] şi Wilson [9], care au fo¬ 
losit respectiv 1,10-fenantrolină şi 2,2'-dipiridil. Metoda lui Wilson im¬ 
plică folosirea de soluţii de beriliu (foarte periculoase) pentru comple- 
xarea ionilor de fluorură; procedeul care se prezintă aici este cel conceput 
de Shapiro, care a folosit acid boric în acest scop. 

Dificultăţile metodei Pratt au fost discutate de French şi Adams [6] 
care au recomandat folosirea de flacoane de polipropilenă cu gura largă 
cu capac filetat şi o autoclavă mică pentru descompunerea probei. Aceşti 
autori au recomandat, de asemenea, folosirea unui amestec fierbinte de 
acid sulfuric cu acid fluorhidric. Deşi această recomandare poate să fie 
ideală pentru unele roci, există pericolul ca reacţia să fie prea violentă 
cu altele, astfel că trebuie utilizată cu precauţie. De asemenea, folosirea 
soluţiilor de beriliu pentru a complexa ionii de fluorură este riscantă, 
operaţiile trebuind executate cu stricta respectare a regulamentului de 
manipulare, supraveghere şi depozitare a soluţiilor care conţin beriliu. 


15* 

METODA PRATT 


Reactivi: Soluţie saturată de acid boric. 

Soluţie de difenilaminosulfcmat de bariu. Se dizolvă 0,15 g re¬ 
activ în 50 ml apă. 

Soluţie standard de dicromat de potasiu. Se dizolvă 3,268 g de 
dicromat de potasiu pur şi uscat în 2 1 de apă. Pentru majo¬ 
ritatea scopurilor, această soluţie poate fi considerată ca stan¬ 
dard N/30, dar pentru lucrări de precizie ea trebuie standar¬ 
dizată prin titrare în comparaţie cu o soluţie preparată din 
fer pur. 

Mod de lucru. Se cîntăreşte o cantitate de 0,5 g de pulbere de rocă în- 
tr-un creuzet de platină Pratt, se umezeşte cu puţină apă distilată recent 
preparată şi se adaugă 10 ml de acid sulfuric 20 N, apoi din nou apă recent 
distilată, fiartă, pînă cînd creuzetul se umple aproximativ pînă la jumă¬ 
tate. Se acoperă creuzetul cu capacul de platină, apoi se pune pe un su¬ 
port triunghiular, deasupra unei flăcări mici protejată de curenţi de aer 
şi se aduce repede conţinutul creuzetului la punctul de fierbere. Se dă 
uşor la o parte capacul şi se adaugă 10 ml acid fluorhidric concentrat; 
se pune capacul la loc şi se aduce repede la fierbere. Se continuă fierbe¬ 
rea timp de 7—10 min. în timpul fierberii, din creuzet, pe sub capac tre¬ 
buie să iasă un jet constant de vapori, reprezentînd oxigenul atmosferic. 
Dacă proba este în măsură apreciabilă descompusă numai de acid sul¬ 
furic, atunci creuzetul trebuie umplut cu dioxid de carbon dintr-un mic 
generator înainte de adăugarea acidului. 

Se îndepărtează flacăra şi se scufundă creuzetul şi capacul într-o 
soluţie de acid boric, care se prepară adăugind 30 ml soluţie saturată de 
acid boric la 150 ml de apă distilată rece, recent preparată. Se clătesc 
creuzetul şi capacul şi se dau la o parte. Se adaugă 10 ml de acid fos- 
foric siropos şi 5 picături soluţie de difenilaminosulfonat de bariu, apoi 
se titrează imediat ferul feros cu soluţie de dicromat de potasiu. După 
terminarea titrării, se lasă paharul să stea, apoi se decantează soluţia 
apoasă. Dacă rămîn granule sau particule colorate închis, ceea ce este 
un indiciu că pulberea de rocă nu a fost atacată complet, acestea tre¬ 
buie colectate şi supuse din nou tratamentului de mai sus. Dacă rămîne 
o cantitate apreciabilă de material neatacat după o fierbere prelungită, 
atunci materialul de rocă ce se analizează trebuie măcinat mai fin înainte 
de a repeta descompunerea. 

Indicatorul nu va schimba de culoare în absenţa ferului feros şi o 
determinare „martor 11 nu va da, deci, un punct final. De aceea, înainte 
de titrare, la soluţia martor se va adăuga o mică cantitate de soluţie de 
sulfat de feroamoniu şi se face corecţia necesară la volumul de soluţie 
de dicromat de potasiu folosită. 

METODA WILSON 

Aparatură. Se foloseşte un vas de polietilenă cu o capacitate de 75— 
100 ml, cu un capac care se fixează etanş, aşa cum se arată în fig. 42. De 

notat că vasul poate să fie confecţionat şi din polipropilenă sau poli- 
carbonat. 

Reactivi: Soluţie de vcmodcit de cnyioniu. Se dizolvă 5 g de metavanadat 
de amoniu şi 2 g hidroxid de sodiu în 100 ml apă. 

Mod de lucru. Se cîntăreşte o cantitate de 0.5 g de rocă (pulbere) în va¬ 
sul de polietilenă, se adaugă cu pipeta 2 ml de soluţie de vanadat şi 
10 ml de acid fluorhidric concentrat (măsurat cu un cilindru gradat) 
Se acoperă vasul cu capacul lui ermetic şi se lasă 
să stea pînă cînd pulberea de rocă se descompune 
complet, adică pînă cînd se dizolvă toate granulele. 

Nu trebuie să se confunde însă aceste granule cu 
precipitatul de fluorură care se separă, de regulă, în 
acest timp. Pentru majoritatea rocilor, descompune¬ 
rea va fi completă după ce amestecul a fost lăsat 
să stea o noapte sau cel mult două nopţi. Sînt rare 
cazurile cînd descompunerea necesită un timp mai 
îndelungat. 

După ce descompunerea este completă, se 
adaugă 30 ml de acid sulfuric 10N în vas şi se clă¬ 
teşte conţinutul într-un pahar de laborator de 800 ml, 
în care s-a pus în prealabil o cantitate de 250 ml de 
soluţie saturată de acid boric. Se adaugă 5 picături 
de soluţie de difenilaminosulfonat de bariu, se agită 
pînă cînd precipitatul de fluorură s-a dizolvat aproa¬ 
pe în totalitate şi se titrează soluţia cu o soluţie fe¬ 
roasă standard. Se titrează, de asemenea, o soluţie 
martor, preparată similar dar fără să conţină probă 
de rocă, precum şi o alicotă de 2 ml de soluţie de 
vanadat de amoniu. Această cantitate de vanadat de 
amoniu (0,1 g) este suficientă pentru roci care conţin pînă la 12% fer 
feros şi ea trebuie mărită sau micşorată dacă proba analizată conţine 
mai mult sau mai puţin fer feros. 

DETERMINAREA SPECTROFOTOMETRICA A FERULUI FEROS 

în procedeul titrimetric conceput de Wilsop, descris mai înainte, 
ferul feros eliberat prin dizolvarea rocii silicatice în acid fluorhidric este 
separat imediat din soluţie, prin reacţia cu vanadat de amoniu. 

O altă metodă de a extrage din soluţie ferul feros liber este com¬ 
binarea cu un reactiv, chelatizant adecvat, cum sînt 1,10-fenantrolina, 
2,2'-dipiridilul sau alţi cîţiva reactivi asemănători. Procedeul prezintă 
avantajul suplimentar că intensitatea chelatizării feroase (deci a ferului 
feros din proba de rocă) poate fi observată prin măsurarea densităţii op¬ 
tice a soluţiei colorate. Procedeul prezentat mai jos este cel descris de 
Shapiro [15], care îl recomandă pentru roci ce conţin material oxidabil, 
cum sînt materia organică sau sulfurile minerale, ’ pentru care pe altă 
cale nu se obţin rezultate demne de încredere. 


L_J 

Fig. 42. Recipient de 
polietilenă folosit 

pentru determinarea 
ferului feros prin 
metoda Wilson. 

Prin descompunerea majorităţii rocilor se obţine o soluţie tulbure, 
datorită prezenţei fluorurilor şi sulfaţilor în soluţie. Măsura în care 
această turbiditate voalează traiectoria iuminii spectrofotometrului se de¬ 
termină prin măsurarea densităţii optice la o altă lungime de undă, mai 
mare. Valoarea obţinută se scade din densitatea optică înregistrată la lun¬ 
gimea de undă mai mică. 

în condiţiile de fierbere pînă la evaporare în care se lucrează, com¬ 
plexul feros-fenautrolinic nu este complet stabil, culoarea slăbind cu 
circa 1% la fiecare 3 minute de repaus. O perioadă prea scurtă de eva¬ 
porare poate avea ca rezultat atacul incomplet al probei, iar o perioadă 
prea lungă poate duce la reducerea accentuată a sensibilităţii. Se esti¬ 
mează că o durată de 30 minute reprezintă un compromis rezonabil. Eroa¬ 
rea introdusă de procesul de decolorare poate fi limitată folosind pentru 
etaionare rocă silicatică al cărui conţinut de fer feros se cunoaşte. 

Aparatură. Flacoane (baloane) de polietilenă cu capacitatea de circa 25 ml. 

Reactivi: 1,10-fenantrolină, reactiv solid sub formă de pulbere. 

Acid boric. Se dizolvă 5 g de reactiv în 100 ml apă caldă şi 
se lasă să se răcească. 

Soluţie de citrat de sodiu. Se dizolvă 50 g de dihidrat în 
500 ml apă şi se filtrează dacă este necesar. 

Eşantion de referinţă. Se alege o rocă silicatică cu compoziţia 
similară cu a probei care se analizează, şi al cărui conţinut 
de fer feros este cunoscut. 

Mod de lucru. Se cîntăreşte o cantitate de probă de rocă fin sfărîmată 
într-un flacon uscat de polietilenă şi o cantitate similară de rocă de refe¬ 
rinţă într-un alt flacon. într-un al treilea flacon se pune soluţia mar¬ 
tor. Se adaugă 20 mg de 1,10-fenantrolină în fiecare, apoi 3 ml de acid 
sulfuric 4 N şi 0,5 ml de acid fluorhidric concentrat. Se mută flacoanele 
pe o 'baie de abur într-o ordine fixată (astfel ca primul pus pe baie să 
fie primul care se dă la o parte) şi se lasă timp de 30 minute. 

în timpu. cit flacoanele se află pe 'baia de albur, se pun cîte 5 ml 
soluţie de acid boric într-o serie de baloane gradate de cîte 100 ml fie¬ 
care. în ordinea în care au fost puse pe baia de apă, flacoanele se dau 
la o parte şi, cît mai repede posibil, se adaugă 20 ml soluţie de acid ci¬ 
tric în fiecare flacon. Apoi, cît mai repede posibil, fiecare flacon va fi 
pus din nou pe baia de apă, unde se lasă încă 30 minute. Se trşnsferă, 
după aceea, conţinutul din fiecare flacon într-unul din baloanele de 
100 ml, folosind: puţină apă pentru a le clăti. Se diluează cu apă pînă la 
semn şi se amestecă bine. 

Cu un spectrometru fixat la lungimile de undă de 555 nm şi 640 nm 
se măsoară densităţile optice ale soluţiilor, folosind soluţie martor ca 
referinţă. Pentru fiecare soluţie, se scade densitatea optică înregistrată 
la 640 nm din cea înregistrată la 555 nm şi se determină conţinutul de 
fer feros al probei prin raportare la diferenţa de densitate optică măsu¬ 
rată pentru roca silicatică al cărui conţinut de fer feros este cunoscut. 

DETERMINAREA FERULUI FEROS DIN ŞISTURI CARBUNOASE 

Importanţa cunoaşterii conţinutului de fer feros din şisturi cărbu- 
noase l-a făcut pe Nicholls (17] să propună o metodă de determinare cu 
o toleranţă de pînă la 4% carbon. Şistul se descompune prin încălzire cu 
acid fluorhidric şi acid sulfuric, iar excesul de fluorură este complexat 
cu acid boric prin procedeul uzual. Ferul feros este lăsat să reacţioneze 
cu monoclorură de iod, iar iodul pus în libertate se titrează cu soluţie 
standard de iodat de potasiu. Această metodă de determinare a fost pro¬ 
pusă de Heisig [18] în 1928 şi a fost aplicată ulterior de Hey [19] pentru 
determinarea ferului feros din roci silicatice. Procedeul este descris în 
detaliu mai jos. Ca şi în cazul altor metode în care pentru determinarea 
ferului feros se recurge la descompunerea probei cu acid fluorhidric şi 
acid fosforic, şi în acest caz se poate produce o interferenţă din cauza 
prezenţei sulfurilor minerale. 

Reactivi: Tetraclorură de carbon. 

Soluţie de monoclorură de iod. Se dizolvă 10 g iodură de po¬ 
tasiu şi 6,44 g iodat de potasiu în 150 ml acid cloThidric 6 N. 

Soluţie standard de iodat de potasiu 0,1 N (M/40). Se dizolvă 
5,35 g de iodat de potasiu uscat şi pur în apă şi se aduce la 
semn cu apă într-un balon de 1 1. 

Mod de lucru. Se cîntăreşte o cantitate de 0,5 g de probă fin sfărîmată 
într-un creuzet de platină, se umezeşte cu apă, se adaugă 10 ml acid 
sulfuric 20 N şi 5 ml acid fluorhidric concentrat. Se acoperă creuzetul 
cu un capac adecvat şi se fierbe încet timp de 5 minute, sau pînă cînd 
se constată că descompunerea este completă. Se toarnă conţinutul din 
creuzet într-un pahar de laborator de 100 ml conţinînd 2 g de acid boric 
solid, se clăteşte creuzetul de platină şi capacul cu apă distilată rece şi 
se toarnă apa de spălare în pahar pentru a obţine circa 5 ml de soluţie. 

Se toarnă această soluţie într-un flacon de 200—250 ml care con¬ 
ţine 75 ml acid clorhidric concentrat şi 6 ml soluţie de monoclorură de 
iod preparată. Se clăteşte paharul adăugind lichidul de spălare în fla¬ 
con şi se diluează soluţia pînă la circa 150 ml. Apoi se adaugă 10 ml te¬ 
traclorură de carbon, se astupă flaconul şi se agită timp de 20 secunde, 
în acest stadiu, stratul de tetraclorură de carbon trebuie să fie colorat 
purpuriu intens ou iodul extras din faza apoasă. Culoarea poate fi par¬ 
ţial neclară din cauza prezenţei materialului cărbunos, care tinde să se 
separe la interfaţă. Se titrează soluţia prin adăugare de soluţie standard 
de iodat de potasiu dintr-o biuretă, souturînd flaconul cu intermitenţă, 
pînă cînd culoarea purpurie dispare din stratul organic. In continuare 
se adaugă încă 10 ml de tetraclorură de carbon, pentru a se forma o zonă 
lipsită de material cărbunos pe fundul flaconului, în care punctul final 
(dispariţia completă a culorii purpurii) să poată fi detectat cu uşurinţă. 
Către sfîrşitul titrării se agită conţinutul flaconului, după adăugarea 
fiecărei picături de soluţie de iodat de potasiu. 

DETERMINAREA FERULUI FERIC 


Determinarea directă a ferului feric este rareori necesară în analiza 
rocilor silicatice, conţinutul acestuia puţind fi dedus cu o exactitate sa¬ 
tisfăcătoare prin scăderea ferului feros din ferul total determinat sepa¬ 
rat, ambele fiind exprimate ca Fe 2 0 3 . Aşa cum s-a notat în subparagra- 
ful anterior, prezenţa mineralelor din grupa sulfurilor şi a materialului 
cărbunos poate conduce (datorită reducerii ferului trivalent) la erori 
apreciabile în determinarea conţinutului de fer feros, ceea ce implicit se 
reflectă în calcularea conţinutului de fer feric. Se admite uneori premisa 
că sulfurile minerale prezente în aceste roci sînt insolubile în amestecul 
de acid fluorhidric cu acid sulfuric folosit la determinarea ferului feros, 
deci că această determinare nu ar fi afectată. Această consideraţie este 
în mare măsură, dar nu în totalitate, fondată pentru pirită (FeS 2 ) care 
este mineralul — sulfură ce apare cel mai frecvent în roci silicatice. De 
aceea cînd proba conţine pirită în cantităţi mai mari decît sub formă de 
urme, ferul legat de sulfuri, calculat ca Fe 2 0 3 , se adaugă la ferul feros 
(calculat de asemenea ca Fe 2 0 3 ) înainte de a calcula ferul feric. Piroti- 
tul şi alte cîteva sulfuri sînt solubile în măsură apreciabilă în amestecul 
de acizi folosit la determinarea ferului feric. 

La nevoie se poate face determinarea directă a ferului feric prin 
titrarea directă a soluţiei în care a fost dizolvată roca, fără să se adauge 
acid azotic sau un alt agent de oxidare, dar folosind ea titrant soluţie de 
clorură titanoasă sau de sulfat de titan. în principiu, această metodă 
poate asigura o determinare mai precisă a conţinutului de fer feric decît 
metoda calculării prin diferenţă, în special atunci cînd raportul fer feric 
la fer feros este mic. Metoda, descrisă mai jos, elaborată de Murphy et al. 
[1], implică titrarea ferului feric din soluţie cu ferocen (ferodiciclopenta- 
dienil), pe baza reacţiei 

Fe(C 5 H 3 ) 2 +Fe 3 +=Fe 2 ++Fe'(C 5 H 5 ) . 

în prezenţa ionilor de cianat, punctul final este indicat de dispa¬ 
riţia culorii roşii a tiocianatului feric şi înlocuirea ei prin culoarea al¬ 
bastră a ionului de fericenium. 

Reactivi: Soluţie de tiocianat de amoniu. Se dizolvă 5 g de reactiv în 
100 ml apă. 

Soluţie de Lissapol NDB. Se dizolvă 5 ml de detergent Lisa- 
pol NDB lichid (produs de Hopkin şi Williams Ltd) în 
95 ml de etanol 95%. 

Soluţie de ferocen. Se dizolvă 0,583 g de ferocen (ferodieiclo- 
pentadienil) în 2-metaxietanol şi se diluează ou acest sol¬ 
vent pînă la 500 ml. Se păstrează într-un recipient de sticlă 
cu dop. 

Soluţie de acid boric, apoasă saturată. 

Soluţie de permanganat de potasiu 0,1% apoasă. 

Soluţie standard de fer feric. Se dizolvă 0,4911 g de sulfat fe¬ 
ros de amoniu în circa 25 ml de apă care conţine 10 ml de 
acid sulfuric 20 N şi se adaugă un mic exces de apă de 
brom. Se evaporă soluţia pînă la fumegarea acidului sulfu¬ 
ric, se răceşte, se adaugă circa 100 ml apă. Se încălzeşte 
pînă se obţine o soluţie completă, apoi se transferă intr-un 
balon gradat de 500 ml, se răceşte la temperatura camerei 
şi se aduce la semn cu apă. Această soluţie conţine 0,2 mg 
Fe 2 0 3 /ml. Se prepară, de asemenea, o soluţie ferică, diluînd 
un volum din soluţia standard de fer feric cu patru volume 
de apă. Dacă este necesar, conţinutul de sulfat feros de 
amoniu poate fi controlat dizolvînd 1 g din acesta în apă, 
oxidînd cu apa bromată şi precipitînd hidroxidul feric cu 
amoniac. Precipitatul trebuie filtrat, calcinat la 1 000“ şi 
calculat ca Fe 2 0 3 . 

Mod de lucru. Intr-un pahar curat de plastic de circa 250 ml, se pune o 
cantitate de 10 ml de acid fooric saturat, iar intr-un alt pahar, de aceeaşi 
capacitate,, se pun 50 ml din aceeaşi soluţie. Se pun la o parte pentru 
stadiul următor. 

într-un creuzet mare de platină (creuzetul Pratt) se pune o cantitate 
de 0,5 g de pulbere de rocă, se adaugă cîţiva mililitri de apă şi 10 ml 
de acid sulfuric 20 N. Se completează apoi cu apă pînă cînd creuzetul se 
umple aproximativ la jumătate cu apă şi se încălzeşte pînă la fierbere 
la flacără mică, protejată' de curent. După cîteva secunde de fierbere se 
adaugă 10 ml de' acid fluorhidric concentrat fără să se ia de pe foc, 
se pune imediat capacul şi se notează timpul la care fierberea reîncepe. 
După 10 minute de fierbere se îndepărtează flacăra şi repede se clă¬ 
teşte capacul deasupra creuzetului cu soluţie de acid boric din paharul 
de 100 ml. Se adaugă în continuare soluţie de acid boric pînă cînd creu¬ 
zetul aproape se umple şi imediat se deşartă conţinutul într-un pahar 
de laborator de 250 ml în care s-a pus în prealabil o cantitate de 100 ml 
soluţie de acid boric. Se clăteşte creuzetul în pahar cu soluţia de acid 
boric care a rămas în paharul de 100 ml, apoi se transferă tot conţinutul 
într-un balon cotat de 200 ml, folosind apă fiartă şi fără bule de aer 
pentru clătire şi pentru diluţie la semn. 

Se transferă 20 ml din această soluţie într-un pahar de laborator 
de sticlă cu capacitatea de 150 ml şi se diluează pînă la circa 75 ml cu 
apă fierbinte. Se agită soluţia şi, după ce se adaugă 10 ml de soluţie de 
tiocianat de amoniu şi 2 ml de soluţie de Lissapol NDB, se titrează cu 
soluţie de ferocen. Punctul final este indicat în condiţiile unei bune 
iluminări albe de apariţia unei culori albastre fără nici o urmă de cu¬ 
loare roşie a tiocianatului feric. Se adaugă 1 ml de soluţie ferică şi se 
titrează din nou pînă la acelaşi punct final, notînd volumul total de ti- 
trant care s-a folosit. Titrarea se face folosind 1 ml de soluţie de fer fe¬ 
ric la care s-a adăugat 1 ml de acid sulfuric 20 N înainte de a dilua so¬ 
luţia de 75 ml, şi se notează volumul de titrant necesar. 

Pentru etalonarea soluţiei de ferocen se transferă 10 ml de soluţie 
standard de fer feric, prin pipetare, într-un pahar de laborator de 150 ml, 
şi se adaugă soluţie de permanganat de potasiu, cîte o picătură,, pînă 
cînd se observă un mic exces, apoi se diluează la 75 ml şi se continuă 
aşa cum s-a arătat mai sus, inclusiv cu adăugarea a 1 ml de soluţie de 
fer feric. 


DETERMINAREA FERULUI TOTAL 


Există o diversitate de metode de determinare a conţinutului total 
de fer din rocile silicatice şi carbonatice. Metodele fotometrice sînt de 
cea mai mare utilitate pentru analiza probelor care conţin cantităţi mici 
de fer, dar pentru că aceste metode sînt dintre cele mai precise din 
această categorie, ele se aplică pe scară largă pentru determinarea fe¬ 
rului chiar cînd aceasta este prezent ca constituent major. 

Mercy şi Saunders [20] susţin că, totuşi, metodele titrimetrice sînt 
mai precise decît cele fotometrice, deşi diferenţele pe care ei le-au deter¬ 
minat sînt destul de mici. Intr-o comparaţie între două metode titri¬ 
metrice şi trei metode fotometrice, metodele titrimetrice s-au dovedit a 
fi mai consecvente în ceea ce priveşte rezultatele, iar cele trei metode 
fotometrice au dat rezultate cu anumite diferenţe, cu toate că toate cinci 
metodele dau aproximativ aceleaşi valori medii. 

Pentru recuperarea ferului din soluţie există cîteva metode de se¬ 
parare. Cea mai simplă este precipitarea cu apă amoniacală, urmată de 
filtrare şi disoluţia reziduului în acid clorhidric. Titaniul, vanadiul, cro¬ 
mul, fosforul, cea mai mare parte din aluminiu şi ceva mangan vor 
acompania ferul. Este necesară o precipitare dublă pentru a îndepărta 
calciul şi magneziul din compania ferului. Există procedee cu schimbă¬ 
tori de ioni, cu răşini schimbătoare atît de cationi cît şi de anioni. Pro¬ 
cedeul cu schimbare de anion este deosebit de util pentru separarea fe¬ 
rului de aluminiu, titaniu, mangan şi alte elemente metalice. 

Procedeele de extracţie cu solvenţi se folosesc rareori la determi¬ 
narea ferului din roci silicatice. De notat, totuşi că într-o schemă conce¬ 
pută pentru determinarea a mai mulţi componenţi majori, Kiss [21] a 
utilizat o bine. cunoscută separare bazată pe extracţia ionului de cloro- 
ferat din soluţie de acid clorhidric 7 M cu metilizobutilcetonă. Ferul din 
extractul organic este recuperat prin agitarea extractului cu apă. 

REACTIVI FOTOMETRICI PENTRU FER 

Există o varietate mare de reactivi coloranţi propuşi pentru deter¬ 
minarea ferului din roci silicatice şi carbonatice. Tironul (sare disodică 
a acidului catechol-3,5-disulfonie, fig. XIII) este recomandat pentru de¬ 
terminarea din aceeaşi soluţie a ferului şi titaniului [22], 

Complexul de fer este colorat violet, avînd un maxim de absorb¬ 
ţie la lungimea de undă de 560 nm. Această soluţie poate fi decolorată 
prin reducerea ferului eu ditionit de sodiu, rămînînd în soluţie comple¬ 
xul de titaniu colorat galben. Acesta are un maxim de absorbţie la 
430 nm şi nu absoarbe la lungimea de undă de 560 nm folosită pentru 



S0 3 No 


Tiron (sare disodicâ a acidului) 
3 = 5 -I cotechol - disulfonic) 


determinarea ferului. Există păreri contradictorii în legătură cu pH-ul 
ce trebuie folosit pentru această determinare [23, 24], Autorii indicaţi 
prin trimiterile bibliografice consideră că, pe lingă o instabilitate a agen¬ 
tului reducător, ce conduce la formarea de sulf coloidal, folosirea tiro- 
nului pentru, determinarea ferului nu este cea mai indicată, între altele 
pentru că există reactivi superiori pentru determinarea titaniului. 



Atît jenil-2-piridilketoxima (fig. XIV) [25, 26] cit şi 4,7-dihicLroxi- 
1,10-fenantrolina [27] numită şi ( reactivul lui Snyder, fig. XV) reacţio¬ 
nează cu ferul feros în soluţie alcalină, dînd produşi coloraţi care au fost 
folosiţi pentru determinarea ferului din roci silieatice. Ultimul reactiv este 
extrem de scump şi pare să prezinte un avantaj neînsemnat (dacă nu 
chiar nul) faţă de primul. într-o lucrare nepublicată [28] se arată că 
timpul care se cîştigă lucrînd cu roci silieatice în soluţie alcalină a fost 
anihilat şi chiar depăşit de timpul necesar pentru separarea ferului aliat 
cu platină provenită din creuzetul folosit. Prin acest procedeu se pot 
produce pierderi de fer, uneori destul de mari. 

1,10-Fenantrolina (fig. XVI) şi 2,2’-Dipiridilul (fig. XVII) sînt doi 
dintre reactivii cei mai frecvent utilizaţi pentru fer. Ambii reactivi for¬ 
mează cu ferul feros complecşi coloraţi în roşu, stabili la intervale largi 
de temperatură şi de concentraţii de sare, nu necesită un control riguros 
al pH-ului, iar interferenţa altor elemente este neglijabilă. De asemenea, 
aceşti reactivi sînt complet stabili în stare solidă. 

Complecşii feroşi se formează rapid, sînt complet stabili in soluţie 
apoasă şi aceste soluţii se supun legii Beer-Lambert. Procedeul descris 
mai jos se bazează pe folosirea 1,10-fenantrolinei, însă în acelaşi mod 
se poate folosi şi dipiridil. 


XH 

1:10-Fenantrolin6 


yyll (J \\- (/ 'S 2:2'-Dipiridil 

\=N N^ 7 

In trecut se folosea tiocianat de amoniu — NH 4 CNS pentru deter¬ 
minarea fotometrică a ferului. Acesta prezintă mai multe dezavantaje, în 
special în comparaţie cu cei doi reactivi despre care s-a vorbit mai sus, 
Astfel, densităţile optice ale soluţiilor de tiocianat depind de condiţiile 
în care se desfăşoară reacţia (temperatură, aciditate, exces de reactiv); 
de asemenea soluţiile se pot decolora şi nu se supun complet legii Beer- 
Lambert. Abaterea de Ia această lege nu este considerată ca foarte gravă 
astfel că tiocianatul de amoniu se mai utilizează încă în mai multe la¬ 
boratoare. 

Alţi reactivi care se mai folosesc pentru determinarea fotometrică 
a ferului din roci silicatice sînt acidul salicilic, EDTA şi peroxidul de 
hidrogen (perhidrol), acetilacetona şi acidul sulfosalicilic. 

DETERMINAREA SPECTROFOTOMETRICA A FERULUI TOTAL 

Unii analişti recomandă să se folosească un amestec de acid per- 
cloric cu acid fluorhidric pentru descompunerea rocilor şi mineralelor 
silicatice şi pentru volatilizarea silicei. Acidul percloric este ideal pentru 
cazurile cînd proba conţine numai minerale care se descompun cu uşu¬ 
rinţă, cum sînt feldspaţii, dar temperaturile ceva mai ridcate care se 
realizează folosind acid sulfuric sînt de preferat pentru analiza rocilor 
silicatice, în general, adică inclusiv atunci cînd materialul conţine o va¬ 
rietate de minerale accesorii. Chiar atunci cînd se foloseşte acid sulfuric, 
rămîne, uneori, o mică cantitate de reziduu de minerale neatacate, cum 
sînt turmalină, zircon, ilmenit şi rutil, împreună cu bariu precipitat ca 
sulfat. Ferul conţinut în acest reziduu se recuperează prin topire cu car¬ 
bonat de sodiu şi se adaugă la soluţia principală în care s-a descompus 
roca. Dacă este necesar, conţinutul de bariu din rocă se poate determina 
din acest reziduu. 

Ferul prezent într-o parte alicotă corespunzătoare de soluţie de 
rocă este redus la starea bivalentă folosind clorhidrat de hidroxilamină, 
iar culoarea roşie dată de 1,10-fenantrolină se formează în soluţia tam¬ 
ponată cu tartrat de amoniu. Maximul de absorbţie apare la lungimea de 
undă de 508 nm (fig. 43) în fig. 44 este reprezentată curba de etalonare. 

Reactivii folosiţi pentru această determinare conţin, toţi, mici can¬ 
tităţi de fer; de .aceea este deosebit de important ca soluţia reactivă mar¬ 
tor să fie preparată cu grijă. O atenţie specială se va da curăţirii apara¬ 
turii folosite, mai ales creuzetelor de platină şi cuvelor spectrofoto- 
metrului. 

Pentru materiale silicatice conţinînd doar mici cantităţi de fer (de 
exemplu cuarţ filonian sau cuarţit) se poate folosi sulfat de feroamoniu 
pentru prepararea soluţiei standard de fer folosită la etalonare, însă pen¬ 
tru cele care conţin mai mult de 1% fer se va folosi fer metalic pur. 




Fig. 43. Spestrul de absorbţie al com- Fig. 44. Grafic de etalonare pentru fer cu 
plexului de fer cu 1,10-fenantrolină 1,10-fenantrolină (cuve de 1 cm, lungime 
(cuve de 1 cm, 0,6 jxg Fe/100 ml). de undă 508 nm). 


Reactivi: Soluţie de acid tartric. Se dizolvă 10 g de reactiv solid în 
100 ml apă. 

Soluţie indicator de p-nitrofenol. Se dizolvă 1 g de reactiv so¬ 
lid în 100 ml apă. 

Soluţie de clorhidrat de hidroxilamină. Se dizolvă 10 g de 
reactiv solid în 100 ml apă. 

Soluţie standard de fer de bază. Se eîntăreşte cu exactitate o 
cantitate de 0,112 g de fer pu'r intr-un pahar mic de labora¬ 
tor, se adaugă 20 ml apă şi 5 ml acid sulfuric 20 N. Se în¬ 
călzeşte lent pînă cînd metalul s-a dizolvat complet apoi se 
diluează la 1 1 cu apă. Această soluţie conţine 160 gg 
Fe,0 3 /ml. 

Soluţie standard de fer pentru lucru. Se pipetează 25 ml din 
soluţia de bază într-un balon cotat de 100 ml şi se aduce 
la semn cu apă. Această soluţie conţine 40 gg Fe 2 0«/ml. 

Mod de lucru. Se eîntăreşte .1 g de probă de rocă fin sfărimată, într-un, 
creuzet curat de platină, se adaugă 0,5 ml acid sulfuric 20 N (v. nota 1), 
cîteva picături de acid azotic concentrat şi 10 ml de acid fluorhidric. Se 

trece creuzetul pe o plită şi se evaporă pînă la fumegarea acidului sul¬ 
furic. Se dă apoi creuzetul la o parte,, se lasă să se răcească, se mai 
adaugă 5 ml de acid fluorhidric şi încă o dată se încălzeşte pentru a se 
evapora acidul sulfuric. Se lasă din nou să se răcească, se clătesc mar¬ 
ginile creuzetului cu puţină apă, se adaugă încă 2 ml de apă, se sfărîmă 
cu o baghetă de platină eventualii bulgări care se formează şi se evaporă 
din nou pe plită, de data aceasta pînă la fumegarea abundentă a acidu¬ 
lui sulfuric. Se lasă creuzetul să se răcească. 

Se clătesc marginile creuzetului şi se mai adaugă apă pînă apro¬ 
ximativ la jumătatea creuzetului. Se lasă să stea pe o plită cîteva mi¬ 
nute, pentru ca reziduul solid să se dezintegreze şi să treacă parţial în 
soluţie. Se clăteşte reziduul şi se toarnă soluţia într-un pahar de labora¬ 
tor de 200 ml; se dă creuzetul la o parte, iar soluţia se încălzeşte pînă 1 
cînd tot materialul solubil s-a dizolvat. Se colectează materialul insolu¬ 
bil rămas pe o bucată mică de hîrtie de filtru cu porozitate fină, se spală 
bine cu acid sulfuric foarte diluat şi transferă hîrtia şi reziduul în creu¬ 
zetul de platină folosit anterior. Se colectează filtratul şi lichidul de spă¬ 
lare într-un balon cotat de 250 ml şi se lasă la o parte. 

Se usucă şi se calcinează hîrtia, se topeşte eventualul reziduu cu 
carbonat anhidru de sodiu timp de cel puţin 30 minute, apoi se lasă să 
se răcească. Se extrage topitura cu apă, se clătesc soluţia şi reziduul şi 
se trec într-un pahar mic. Se încălzeşte creuzetul cu puţin acid sulfuric 
diluat şi se clăteşte această soluţie acidă în pahar. în acest stadiu nu 
trebuie să mai rămînă neatacată nici o particulă din materialul de rocă 
ce se analizează, iar singurul precipitat trebuie să fie sulfatul de bariu 
care se va forma dacă proba conţine o cantitate apreciabilă de bariu. Se 
colectează acest precipitat pe o 'bucată de hîrtie de filtru cu porozitate 
mică, se spală cu acid sulfuric foarte diluat şi se dă la o parte. Se adaugă 
soluţia de acid sulfuric şi lichidul rezultat din spălarea precipitatului de 
sulfat de bariu la soluţia conţinută în balonul cotat de 250 ml şi se di¬ 
luează la semn cu apă. 

Se pipetează o parte alicotă adecvată din această soluţie într-un 
bal'on cotat! de 100 ml, se adaugă 10 ml de soluţie de acid tartric şi o 
picătură de soluţie indicator de p-nitrofenol, apoi amoniac concentrat, 
pînă cînd soluţia devine galbenă. Se adaugă acid clorhidric diluat, pică¬ 
tură cu picătură, pînă cînd această culoare aproape dispare. Se răceşte 
soluţia la temperatura camerei, se adaugă 2 ml de soluţie de clorhidrat 
de hidroxilamină şi 10 ml de soluţie de 1,10-fenantrolină, apoi se aduce 
la semn cu apă. Se amestecă bine, se lasă să stea 1 oră şi se măsoară 
densitatea optică la lungimea de undă de 509 mm, în comparaţie cu o so¬ 
luţie martor, preparată în acelaşi mod dar fără să conţină material de 
rocă. 

Etalonarea. Pentru construirea curbei de etalonare, utilizînd cuve de 
1 cm ale spectrofotometrului, se pipetează părţi alicote de 0—25 ml de 
soluţie standard conţinînd 0—1 mg Fe în baloane cotate de cîte 100 ml, 
se adaugă în fiecare 10 ml soluţie de acid tartric şi o picătură de soluţie 
de p-nitrofenol. Se ajustează pH-ul adăugind soluţie de amoniac şi de 
acid clorhidric, aşa cum s-a arătat mai înainte, iar în final adăugind 

soluţie de clorhidrat de hidroxilamină şi 1,10-fenantrolină şi diluând la 
volum, ou apă. După ce se lasă şă stea, se măsoară densităţile optice ale 
acestor soluţii la 508 nm şi ou valorile obţinute se construieşte graficul 
valorilor obţinute faţă de concentraţia în fer (fig. 60). 

Note 

1. Această cantitate de acid sulfuric este suficientă pentru material 
bogat în silice (>96% Si0 2 ) dar trebuie crescută pînă la 10 ml pentru 
roci care conţin cantităţi mai mici de silice şi cantităţi proporţional mai 
mari de fer, aluminiu şi alte elemente. 

DETERMINAREA TITRIMETRICĂ A FERULUI TOTAL 

Procedeele de titrare pentru determinarea ferului total se bazează 
pe conversia prin titrare a ferului de o anumită valenţă la cealaltă va¬ 
lenţă. Titrarea ferului feric la fer feros nu s-a practicat niciodată, pro¬ 
cedeele cele mai utilizate fiind cele de titrare a ferului feros spre fer 
feric. 

a. Titrarea ferului total ca fer feros. Numai cîţiva 
dintre oxidanţi dau rezultate bune în această titrare, între care dicro- 
matul de potasiu sau sulfatul de ceriu. Permanganatul de potasiu poate 
oxida ionul de clorură, astfel că trebuie evitat să fie folosit cu soluţii 
acide. 

Pentru reducerea ferului feric s-a sugerat folosirea unei game di¬ 
verse de agenţi, deşi unii dintre ei sînt departe de a fi ideali. Dioxidul 
de sulf şi hidrogenul sulfurat, de exemplu, deşi sînt reactivi reducători 
eficace, trebuie adăugaţi în exces, care apoi este dificil de înlăturat; pen¬ 
tru aceasta este necesară o fierbere prelungită, după care, totuşi, mai 
rămîn, de obicei, unele urme de compuşi de sulf; în plus există pericolul 
oxidării Fe 2 + la Fe 3 +. S-au recomandat, de asemenea, sulfat şi clorură 
de titan, dar aceste soluţii sînt instabile şi nu se pot conserva perioade 
mai lungi. De fapt, ele nu prezintă nici un avantaj faţă de soluţia de 
clorură stanoasă, care este un reducător convenţional. 

De notat că şi atunci cînd se utilizează clorură stanoasă trebuie să 
se evite un exces mare, pentru că în caz contrar clorură de mercur care 
se adaugă pentru a îndepărta excesul de clorură stanoasă va fi redusă 
la starea metalică (de calamină). Hume şi Kolthoff [3.2] au descris un 
procedeu de reducere a clorurii stanoase prin adăugarea de cacothelină 
pentru a indica prezenţa unui mic exces de clorură stanoasă. Acest ex¬ 
ces este titrat apoi cu soluţie de sulfat de ceriu înainte de titrarea feru¬ 
lui feros cu acelaşi reactiv. 

b. Reducerea cu clorură stanoasă. în această metodă 
se foloseşte clorură stanoasă pentru a reduce la starea divalentă ferul 
feric eventual prezent în soluţie. în procedeul care se descrie mai jos, 
excesul de clorură stanoasă se îndepărtează prin titrare cu soluţie stan¬ 
dard de sulfat de ceriu. De menţionat şi procedeul mai vechi cu clorură 
mercurică pentru care se face titrarea de dieromat. 

Reactivi: Soluţie de clorură stanoasă. Se dizolvă 7,5 g dihidrat de solu¬ 
ţie stanoasă în 100 ml acid clorhidric 6 N. Se prepară proas¬ 
pătă la intervale dese. 

Soluţie standard de sulfat de ceriu 0,03 N. Se dizolvă 10 g de 
sulfat ceric în apă oomţiinînd 50 ml acid sulfuric 20N şi 
se diluează la semn într-un balon cotat de 1 1. Se etalo- 
nează prin titrare în comparaţie cu o soluţie de fer pur sau, 
şi mai bine, în comparaţie cu oxid arsenios, în prezenţa te- 
traoxidului de osmiu (catalizator). 

Cachotelină reactiv. Se macină 0,5 g de reactiv solid care a 
fost umezit cu 0,5 ml apă. Se adaugă încă 50 ml apă. Se 
agită înainte de utilizare. 

Soluţie indicator de feroină. Se dizolvă 0,742 g de 1,10-fenan- 
trolină monohidrat, în 50 ml de soluţie care conţine 6,95 g 
de sulfat de sodiu (heptahidrat) la 1 1. 

Soluţie de clorură mercurică saturată. 

Soluţie standard de dicromat de potasiu 0,03N. Se usucă o 
mică cantitate de reactiv pur la temperatura de 150° timp 
de 4 ore, apoi se dizolvă circa 1,5 g în apă şi se diluează cu 
apă la volumul de 1 1 într-un balon cotat. Concentraţia 
acestei soluţii se poate calcula din greutatea materialului 
dizolvat; dar, pentru o mai mare precizie, soluţia care re¬ 
zultă se va etalona prin titrare prin comparaţie cu o soluţie 
etalon de fer. 

Soluţie indicator de difenilamină. Se dizolvă 10 mg sulfonat 
de difenilamină (sare de sodiu) într-un amestec de 50 ml 
apă şi 50 ml acid fosforic siropos. 

Mod de lucru. Se cîntăreşte 1 g de material din proba de rocă adusă în 
stare de pulbere (vezi nota 1) într-o capsulă de platină, se umezeşte cu 
apă şi se adaugă 5 ml de acid percloric concentrat şi 10 ml de acid fluor- 
hidric concentrat. Se pune capsula pe o plită şi se încălzeşte, la început 
pentru evaporarea acidului percloric, apoi pînă la uscarea completă. Se 
lasă să se răcească, se umezeşte reziduul uscat eu puţin acid percloric 
şi din nou se evaporă pînă la uscare pe o plită. Peste reziduu, se adaugă 
5 ml de apă şi 5 ml de acid clorhidric concentrat, apoi se încălzeşte pînă 
cînd tot materialul solubil trece în soluţie. La anumite roci se realizează 
solubilizarea completă în acest stadiu. La altele rămîne puţin reziduu 
insolubil în acid clorhidric. Se colectează acest reziduu pe o bucată mică 
de hîrtie de filtru, se spală cu apă, se usucă şi se calcinează într-un creu¬ 
zet mic de silice. Se adaugă puţin pirosulfat de potasiu la reziduu şi se 
încălzeşte pînă cînd se obţine o topitură mată. Se lasă topitura să se 
răcească, se extrage în puţin acid clorhidric diluat şi se adaugă la soluţia 
principală de rocă (v. nota 2). 

Se diluează soluţia la circa 75 ml, se adaugă 5 ml de acid clorhidric 
concentrat, se încălzeşte pînă aproape de fierbere şi se adaugă soluţie de 
clorură stanoasă, picătură cu picătură, pînă cînd culoarea galbenă a so¬ 
luţiei dispare complet. Se adaugă încă a picătură de clorură stanoasă. 

Se lasă să se răcească şi se adaugă 5 picături de cachotelină (suspensie) 
care virează culoarea în violet intens. Se titrează această soluţie, pică¬ 
tură cu picătură, cu soluţie de sulfat ceric, pînă cînd .culoarea, violetă 
se schimbă, trecând mai întâi în brună, apoi la galben propriu-zis. .Cînd 
se estimează că virajul culorii se apropie de punctul final, .poate să apară 
necesitatea de a mai adăuga 2—3 picături de suspensie indicator de <ca- 
chotelină pentru a se observa mai bine momentul în care se ajunge la 
acest punct. 

Se adaugă 125 ml de apă, 6 ml de acid sulfuric ,20 N şi 3 picături 
de soluţie indicator de feroină şi se titrează cu soluţie standard de sul¬ 
fat ceric, pînă la dispariţia culorii roşii pe care o dă indicatorul cu ferul 
feros. înainte de a calcula conţinutul de fer total, din valoarea ,abţinută 
prin titrare se va scădea valoarea soluţiei reactive martor. 

Excesul de clorură .stanoasă poate fi îndepărtat, de asemenea, adău¬ 
gind 5 ml de soluţie de clorură mercurică şi lăsînd soluţia să stea timp 
de 5 minute, de preferinţă în mediu de gaz inert, cum este azotul sau 
dioxidul de carbon. Apoi, se adaugă 50 ml apă şi 10 ml soluţie indicator 
de difenilamină şi ,se titrează cu soluţie de dicromat de potasiu 0,03 N 
pînă cînd culoarea virează la roşu estompat. 

Note 

1. Proba avînd această greutate trebuie titrată cu dirca 30 ml de 
soluţie oxidantă 0,03 N in cazul rocilor care conţin în jur de 6% Fe. 
Pentru rocile bazice şi pentru alte roci 'bogate în fer, greutatea va fi 
redusă. Se poate folosi ca oxidant şi o soluţie 0,1 N. 

2. Prin această tratare se vor descompune practic aproape toate 
mineralele de fer. Dacă rămîne, totuşi, ceva reziduu, acesta va fi colec¬ 
tat şi topit cu puţin hidroxid de sodiu, topitura va fi dizolvată în apă 
conţinînd puţin acid clorhidric, iar soluţia obţinută va fi adăugată la so¬ 
luţia principală în care a fost dizolvată roca, 

3. Conţinutul de fer total al rocilor carbonatice poate fi determi¬ 
nat în acelaşi mod ca şi din roci silicatice, cu deosebirea că în stadiul 
iniţial al descompunerii este suficient ca materialul supus analizei să fie 
evaporat pînă la uscare, cu acid clorhidric. După dizolvarea reziduului 
în acid clorhidric diluat, materialul insolubil care, eventual, mai rămîne 
se descompune prin topire cu .puţin carbonat anhidru de sodiu. 

c. Metode bazate pe agenţi reducători metalici. 
Deşi au fost recomandate mai multe metode pentru reducerea ferului fe¬ 
ric Ja fer feros, numai două dintre ele — zincul şi argintul — se folosesc 
pe scară largă la analiza rocilor silicatice. Un reducător Jones de zinc 
amalgamat este mai puţin recomandabil să fie folosit în ,acest scop, de¬ 
oarece se produce o considerabilă interferenţă de către titaniu, care este 
redus la ,Ti 3+ . Cromul şi vanadiul, care pot fi prezente în cantităţi mi¬ 
nore, sînt reduse la Cr 2+ şi respectiv V 2+ . Mai multe alte elemente pot 
fi reduse prin trecerea prin reducător, dar .acestea, de obicei, sînt pre¬ 
zente în cantităţi mici şi nu dau interferenţe. 

Nici titaniul, nici cromul (Cr 3+ ) nu se reduc prin trecerea printr-un 
reducător de argint; doar vanadiul V 5+ este redus la V 4+ . Formarea de 

perhidrol (apă oxigenată) in reducători de argint, semnalată de Miller şi 
Chalmers [30], împiedică reducerea completă a ierului feric; pentru a 
contracara acest efect se folosesc soluţii saturate în dioxid de carbon. 
Reducătorii de argint favorizează şi reducerea platinei (Pt 4+ trece în 
Pt 2 +) provenită din vasele folosite pentru deter¬ 
minare, deranjînd titrarea ferului prin catalizarea 
reducerii titaniului. Pentru a evita această inter¬ 
ferenţă se poate recurge la utilizarea pentru topire 
a creuzetelor de aur sau de argint. 

Metoda pe care o prezentăm în detaliu este 
cea descrisă de Mercy şi Saunders ‘[20], care au 
folosit un reducător de argint şi titrarea cu solu¬ 
ţie standard de dicromat de potasiu. Materialul 
silicatic este descompus prin topire cu un ames¬ 
tec de carbonat de sodiu şi sticlă de borax intr-un 
creuzet de argint. 

Aparatură. Se folosesc creuzete de argint de 
4 ml, cu capace tot de argint. Argintul se topeşte 
la temperatura de 960°, aşa că topirea trebuie 
supravegheată; în nici un caz ea nu trebuie făcută 
deasupra flăcării deschise a arzătorului cu gaz. 
sinterizata p en (; ru limpezire, în creuzete se poate topi puţin 
hidroxid de sodiu iar topitura se extrage cu apă. 
După ce extractul a fost transferat, creuzetul se 
fierbe cu acid clorhidric 6 N. 

Reducătorul de argint (fig. 45) constă dintr-o 
coloană (tub) de sticlă lungă de circa 15 cm şi cu 
diametrul de 1,5 cm, cu robinet de închidere. Ar¬ 
gintul metalic se prepară prin precipitare din so- 
Fig. 45. Reducător de luţie de azotat de argint cu cupru metalic şi, după 
argint. ce se transferă în coloană se spală cu acid clor¬ 

hidric N saturat cu dioxid de carbon. Metalul ar¬ 
gint se ţine tot timpul acoperit cu acest acid şi nu trebuie lăsat să ajungă 
la uscare. înainte de a fi folosit, prin reductor se trece o soluţie conţinînd 
circa 5 mg sulfat feros în 50 ml acid clorhidric N, pentru a îndepărta toate 
urmele de perhidrol din coloană; apoi acesta se spală cu circa 120 ml 
acid clorhidric N, saturat eu dioxid de carbon. 

Reactivi: Amestec de topire. Se amestecă 30 g de carbonat anhidru de 
sodiu cu 20 g sticlă de borax. 

Mod de lucru. Se cîntăreşte o cantitate de 0,5 g de probă de rocă fin sfă- 
rîmată intr-un creuzet de argint. Se adaugă aproximativ 4 g de amestec 
de topire şi se amestecă bine pu o spatulă mică de nichel sau de platină. 
Se scutură particulele care aderă pe spatulă înapoi în creuzet şi se aco¬ 
peră cu un ,strat subţire de amestec de topire. Se acoperă creuzetul cu 
un capac de argint şi se introduce intr-un cuptor electric. Se creşte încet 
temperatura, de la cea ambiantă pînă la circa 880° intr-un interval de 

timp de cel puţin 1 oră şi se menţine la această temperatură pentru incă 
1 oră. Se scoate creuzetul şi se lasă să se răcească. 

6e transferă creuzetul şi capacul într-un pahar de laborator de 
150 ml şi se extrage topitura cu 30 ml apă şi 20 ml acid clorhidrie 6 N, 
prin încălzire lentă pe o plită fierbinte sau pe o baie de ,apă. Cînd dez¬ 
integrarea este completă şi tot materialul solubil s-a dizolvat, şe clă¬ 
tesc creuzetul şi capacul. Dacă rămîne ceva reziduu, acesta trebuie co¬ 
lectat, spălat r cu apă, uscat şi topit cu o cantitate mai mică de amestec 
de topire. 

Se trece toată soluţia prin reducătorul de argint şi se clăteşte co- 
loana_ cu 120 ml acid clorhidrie saturat în ,prealabil cu dioxid de carbon 
şi adăugat în porţii mici. Se colectează eluatul şi apa de spălare într-un 
pahar conic în care s-a introdus în prealabil o mică bucată de marmoră 
şi cîţiva ml de add clorhidrie, pentru a crea o atmosferă de dioxid de 
carbon. Se adaugă 10 ml acid sulfuric 20 N şi 10 ml soluţie indicator de 
difenilamină, apoi se^ titrează ferul feros cu o soluţie standard 0,03 N 
de dicromat de potasiu. Se determină, de asemenea, valoarea reactivului 
martor, care se scade din titru înainte de a calcula conţinutul de fer to¬ 
tal al probei luată în analiză. 

TITRAKEA FERULUI TOTAL CA FER FERIC 

Dificultăţile care se întîmpină la reducerea ferului feric din soluţia 
în care a fost dizolvată proba de rocă pot fi evitate prin titrarea nu de 
la feros la feric ci de la feric la feros. Thornton şi Chapman [31] au descris 
un procedeu în care au utilizat permanganat de potasiu pentru a avea 
siguranţa. că tot ferul prezent este în starea de valenţă cea mai mare, 
apoi au titrat ferul feric cu o soluţie standard de sulfat titanos. Punctul 
final a fost indicat de dispariţia culorii roşii date de ferul feric cu tio- 
cianat. Pentru a aprecia acest punct este necesară o anumită experienţă, 
deoarece reacţia este lentă aproape de punctul final. 

în această determinare interferă acidul azotic, acidul fluorhidric 
liber, vanadiul, molibdenul şi alte cîteva ,elemente metalice. Reactivul se 
poate prepara dizolvînd titaniu spongios în acid sulfuric; după preparare 
acesta trebuie păstrat sub un strat subţire de hidrocarbură inertă şi pro¬ 
tejat de lumina solară. Soluţiile de sulfat titanos se oxidează foarte uşor, 
astfel că sînt necesare ..precauţii speciale la livrarea şi păstrarea unei ast¬ 
fel de soluţii în cursu-l analizei. Experienţa a arătat că sulfatul titanos 
trebuie etalonat la intervale scurte de ,timp pentru ca rezultatele obţi¬ 
nute prin folosirea lui să aibă o precizie satisfăcătoare. 

Pentru această titrare se poate folosi şi ..azotat mercuros [3], proba¬ 
bil şi alţi titranţi, cum sînt soluţiile de sulfat vanados şi sulfat cromos. 
Şi aceşti reactivi trebuie protejaţi de oxidarea atmosferică şi nu par să 
prezinte vreun avantaj semnificativ asupra soluţiilor de sulfat titanos. 

Ferul feric mai poate fi titrat cu soluţii de EDTA; pentru indica¬ 
rea punctului final al reacţiei nu sînt indicaţi nici tiocianatul de amoniu 
nici acidul salieilic, ci este de preferat un indicator de redox, de exem¬ 
plu albastru variamin B [32], 

Pribil şi Vesely [33] au propus un procedeu de titrare indirectă, 
constînd din adăugarea unui exces de soluţie de EDTA şi ,titrarea acestui 
exces cu soluţie de bismut, thoriu sau plumb, folosind oranj de xilenol 
ca indicator. 

23. FLUOR 


OCURENŢA 


O consultare a analizelor publicate duce la concluzia că, deşi fluo- 
rul este unul dintre elementele cele mai interesante pentru petrolog şi 
mineralog, el nu este urmărit şi determinat de analiştii din laboratoarele 
de profil. Aceasta este şi explicaţia că numai metodele de analiză a 
fluorului erau calificate ca dificile, incomode, inprecise şi insensibile; în 
prezent pare să nu mai existe nici un motiv justificat pentru a exclude 
fluorul din majoritatea analizelor aşa-numite „complete 1 *. 

Conţinutul de fluor din rocile magmatice creşte odată cu creşte¬ 
rea conţinutului de silice, variind de la 200—300 ppm în rocile bazice, 
pînă la valori între 600 şi 1 000 ppm în multe graniţe şi sienite nefeli- 
nice. în unele graniţe formate în stadiile tîrzii ale cristalizării magmei, 
conţinutul poate să ajungă pînă la 1»/» F, iar separaţiile pegmatitice pot 
să dea naştere la roci conţinînd chiar mai mult fluor şi chiar la unele 
minerale de fluor specifice: fluorit (fluorină), ambligonit, topaz, turma- 
lină şi mult mai rar criolit, precum şi mice şi amfiboli bogate în 
fluor [1], 

Formarea corpurilor de roci carbonatitice poate să aibă loc, de ase¬ 
menea, în condiţii care permit concentrarea fluorului, rezultînd roci bo¬ 
gate în fluor şi conţinînd fluorit, diferite mice fluorifere, amfiboli, apa- 
tit, apatit şi piroclor. Apatitul, mica şi amfibolul găzduiesc fluorul în ro¬ 
cile silicatice normale, aşa cum turmalina îl găzduieşte în rocile silica- 
tice mai acide. Argilele conţin cantităţi de fluor similare cu ale rocilor 
magmatice (200—900 ppm), în timp ce rocile carbonatice (cu excepţia 
carbonatitelor) au conţinuturi ceva mai mici (200—300 ppm). 

Fluorul poate exista sub forma de ion cu o singură sarcină, de 
exemplu în mineralul fluorit-CaF, sau ca un component în ionii com¬ 
plecşi A1F;T, BFr etc., de exemplu în criolit-Na 3 AlF G şi avogadrit-KBF 4 . 
O valoare apropiată între raza ionilor de fluorură (133 pm) şi raza ionu¬ 
lui de hidroxil OH - (140 pm) favorizează o substituţie continuă în mi¬ 
nerale din seria apatitului: 

Ca 3 (P0 4 ) 2 0H —> Ca 5 (P0 4 ),F 

hidroxiapatit fluorapatit 

Diferenţa dintre raza ionului de fluor şi razele ionilor celorlalţi 
halogeni (CI =|180 pm; Br~=190 pm; I~=220 pm) este mare, nepermi- 
ţînd substituirea fluorului din minerale de clor, brom şi iod şi vice¬ 
versa. Chiar în clorapatit, atomii de clor se consideră că ocupă poziţii 
atomice diferite [2] de cele ocupate de fluor în fluorapatit. 


CONSIDERAŢII ASUPRA METODELOR 
DE DETERMINARE 


Cea mai veche şi mai de încredere metodă de determinare a fluo¬ 
rului pare să fie metoda lui Berzelius [3], în care roca silicatică este des¬ 
compusă prin topire cu carbonat alcalin, silicea şi alumina se elimină 
prin precipitare cu carbonaţi de amoniu şi zinc, fosfatul şi cromatul se 
separă prin precipitare cu soluţie de azotat de argint, iar fluorul este 
precipitat în final ca fluorură de calciu dintr-o soluţie de acetat. Pen¬ 
tru a obţine rezultate bune, însă, analistul trebuie să aibă experienţă, 
să fie dispus să dedice un timp mai îndelungat şi să aibă răbdare. Me¬ 
toda are, totuşi, două avantaje considerabile: primul că nu există încă 
o altă metodă de încredere; al doilea, că dă posibilitatea de a recupera 
silicea din precipitate de carbonat de amoniu şi zinc oferind (singura 
metodă cunoscută pe atunci) o metodă de determinare a silicei din ma¬ 
teriale conţinînd fluor. Limita de detecţie este estimată la circa 
0,05% F [4], 

O îmbunătăţire importantă a constituit-o distilarea din soluţie de 
acid sulfuric sau acid percloric descrisă de Willard şi Winter [5], Dez¬ 
avantajul metodei este că prezenţa unei cantităţi mari de silice sau de 
aluminiu împiedică volatilizarea fluorului, astfel că în cantităţi mici 
acest element este dificil de determinat, făcînd ca separarea amoniului 
şi a carbonatului de zinc să fie stadiile preliminare esenţiale ale acestei 
metode. Fluorul din distilat se determină titrimetric folosind azotat de 
thoriu ca titrant şi lac roşu de zirconiu — alizarină ca indicator. Culoarea 
trandafirie din distilat dispare din cauza fluorului, dar reapare la punctul 
final al titrării cu azotat de thoriu. Soluţia de azotat de thoriu se etalo- 
nează prin titrare cu cantităţi cunoscute de fluor. Punctul final este slab, 
necesitînd potrivirea culorii şi o iluminare corespunzătoare cînd fluorul 
este prezent în cantităţi mai mari de cîteva miligrame. 

Metodele gravimetrice şi titrimetrice bazate pe precipitarea cloro- 
fluorurii de plumb [6] s-au dovedit a fi utile la analiza rocilor care 
conţin cantităţi apreciabile de fluorit, dar nu sînt aplicabile la rocile 
silicatice şi carbonatice comune. Domeniul conţinuturilor pentru care 
metoda prezintă sensibilitate este cuprins între 1 şi 20% F; procedeul 
de titrare pentru aceste conţinuturi este prezentat în detaliu mai jos. 

Se mai cunoaşte o metodă, bazată pe precipitarea cromofluorurii 
de plumb [7], 

Una dintre primele metode colorimetrice utilizate pentru determi¬ 
narea fluorului, pusă la punct de Steiger [8], se baza pe acţiunea de de- 
colorare a fluorului asupra culorii galbene produse de titaniu cu apă 
oxigenată. Merwin [9] a îmbunătăţit metoda lui Steiger, făcînd-o mai 
sensibilă decît metoda gravimetrică a lui Berzelius, dar nu suficient de 
sensibilă pentru a determina cu siguranţă conţinuturi de ordinul a 
0,01% F. Această metodă necesita, în plus, eliminarea silicei şi alumi¬ 
niului prin precipitare cu carbonat de amoniu. 

Metodele spectrofotometrice mai recente sînt bazate pe acţiunea 
decolorantă a unor complecşi coloraţi de zirconiu şi thoriu. Una dintre 
aceste metode, elaborată de Megregian [10] şi studiată mai în detaliu de 
Sarma [11], este prezentată mai jos, în forma descrisă de Evans, şi Ser- 
geant [12], 

Alte metode spectrofotometrice se bazează pe reacţia fluorului cu 
complexon de alizarină şi soluţie de ceriu sau lantaniu [13, 14], Această 
reacţie pozitivă de culoare a ionului de fluor, nu poate fi efectuată fără 
separarea prealabilă a aluminiului şi ferului [15]; după o separare pre¬ 
liminară cu carbonaţi de amoniu şi de zinc ea a fost folosită la analiza 
rocilor silicatice {16], Metoda reclamă un control riguros atît al pH-ului, 
cit şi al concentraţiei tampon al soluţiei de fluorură. 

Cînd roca conţine mai mult de circa 0,5% F (cazul pegmatitelor şi 
al concentratelor minerale), atunci se poate aplica, cu rezultate mai 
bune, metoda pirohidrolizei. Aceasta este simplă şi rapidă, nu implică 
separaţii prealabile şi se pretează la folosirea unor procedee de titrare 
relativ simple pentru determinarea fluorului din distilat. Detaliile aces¬ 
tui procedeu sînt descrise mai jos. 

Este descrisă, de asemenea, mai jos, o metodă de determinare a 
fluorului din roci silicatice cu ajutorul unui electrod ion-selectiv. Ele¬ 
mentele care formează complecşi rezistenţi cu ionul de fluorură, cum 
este cazul aluminiului, tind să interfere în astfel de determinări; de 
aceea, în procedeul care se prezintă, după Ingram [17], se foloseşte o 
concentraţie mare de citrat, pentru a preveni această interferenţă. Ast¬ 
fel de concentraţii ridicate tind însă să întîrzie momentul de echilibrare 
a electrodului, ceea ce presupune o toleranţă corespunzătoare. 


METODA CLOROFLUORURII DE PLUMB 


După separarea cu carbonat de zinc, se precipită clorofluorura de 
plumb dintr-o soluţie în care s-a introdus ca tampon acetat de sodiu, se 
colectează precipitatul, se spală şi se dizolvă în acid azotic concentrat. 
Clorul prezent este precipitat cu un exces de soluţie de azotat de ar¬ 
gint, iar cantitatea de exces se determină prin titrare cu soluţie stan¬ 
dard de tiocianat de potasiu. 

Reactivi: Carbonat de potasiu 

Azotat de plumb 

Trihidrat de acetat de sodiu 

Acid azotic 1,6 N 

Soluţie de azotat de zinc. Se dizolvă 10 g de azotat de argint 
în 200 ml apă. Se amestecă această soluţie cu o alta, care 
conţine 1 g de fluorură de sodiu şi 2 ml de acid clorhidric 
concentrat în 100 ml apă. 

Soluţie de hidroxid de sodiu. Se dizolvă 10 g de reactiv în 
100 ml de apă. 

Soluţie de azotat de argint. în acest scop se foloseşte o solu¬ 
ţie standard 0,2 N. 

Soluţie de tiocianat de potasiu 0,2 N. Se dizolvă 20 g de reac¬ 
tiv în 1 1 de apă. 

Soluţie de clorură de sodiu. Se dizolvă 10 g clorură în 100 ml 
apă. 

Soluţie de clorofluorură de plumb pentru spălare. Se dizolvă 
10 g de azotat de plumb în 200 ml apă. Se amestecă această 
soluţie cu o altă soluţie, conţinînd 1 g fluorură de sodiu 
şi 2 ml de acid clorhidric concentrat în 100 ml apă. Se 
spală precipitatul prin decantare cu cîte 200 ml de apă de 
5 ori. Se adaugă 1 1 de apă la precipitat, se agită din cînd 
în cînd, apoi se lasă să stea 1 oră şi se filtrează printr-o 
hîrtie de filtru cu porozitate mică înainte de folosire. 

Soluţie indicator de fer. Se dizolvă 14 g de alaun feric în apă 
conţinînd 5 ml de acid azotic concentrat şi se diluează cu 
apă pînă la 100 ml. 

Mod de lucru. Se cîntăreşte o cantitate de probă care să conţină între 
0,01 şi 0,1 g fluor într-un creuzet curat de platină şi se adaugă 6 g 
carbonat de potasiu. Se topeşte amestecul, se lasă să se răcească şi se 
extrage topi tura cu 100 ml apă într-un pahar de 250 ml. Se fierbe 
10 minute apoi se colectează reziduul pe o hîrtie de filtru cu porozitate 
fină şi filtratul într-un pahar de 400 ml. Se spală bine reziduul cu apă 
fierbinte înainte de a-1 înlătura. Se combină filtratul şi lichidul de spă¬ 
lare, se încălzeşte la fierbere şi se adaugă 20 ml de soluţie de azotat de 
zinc. Se fierbe şi se amestecă încontinuu timp de 1 minut. Se colectează 
precipitatul pe o hîrtie de filtru cu porozitate mare şi filtratul într-un 
pahar curat de 400 ml. Se spală precipitatul bine, cu apă fierbinte, şi 
apoi se dă la o parte. 

Se combină filtratul cu lichidul de spălare, se adaugă cîteva pică¬ 
turi de soluţie indicator albastru de bromofenol şi 3 ml soluţie de clo¬ 
rură de sodiu, apoi se diluează la un volum de circa 250 ml. După aceea 
se adaugă acid azotic 1,6 N pînă cînd culoarea indicatorului virează la 
galben, apoi se aduce din nou la culoarea albastră cu soluţie de hidroxid 
de sodiu, adăugată picătură cu picătură. Se adaugă 1 ml acid clorhidric 
concentrat şi 5 g azotat de plumb solid. Cînd sarea de plumb s-a dizol¬ 
vat complet, se adaugă 5 g de acetat de sodiu şi se agită. Formarea 

unui precipitat alb de clorofluorură de plumb indică prezenţa fluorului. 

Se transferă paharul pe o baie de apă, unde se lasă ’ 30 minute, 
agitînd din cînd în cînd, apoi se lasă paharul să stea timp de 4 ore sau, 
mai bine, peste noapte. 

Se colectează precipitatul pe o hîrtie de filtru cu porozitate mică 
şi se spală o dată cu apă rece, de 4—5 ori cu soluţie rece de cloro¬ 
fluorură de plumb şi în final încă odată cu apă rece. Se pune hîrtia de 
filtru cu precipitatul în paharul în care s-a făcut filtrarea, se adaugă 
100 ml acid azotic 1,6 N, se agită pînă cînd hîrtia se reduce la o pastă, 
şi se mută paharul pe o baie de apă unde se lasă 5 minute. 

Se adaugă la soluţie, cu pipeta, 25 ml de nitrat de argint şi alţi 
25 ml se pun într-un pahar separat. Se pune din nou paharul cu solu¬ 
ţia de analizat pe baia de apă timp de 30 minute, apoi se lasă să se ră¬ 
cească la întuneric. Cînd este rece se colectează clorura de argint pre¬ 
cipitată pe o hîrtie de filtru cu porozitate mare şi se pune, împreună cu 
filtratul, într-un vas conic de 500 ml. Se spală precipitatul bine cu apă 
rece şi se dă la o parte. Apoi se combină filtratul şi lichidul de spălare 
în vasul conic, se adaugă 2 ml de soluţie indicator de fer şi se titrează 
cu soluţie tiocianat de amoniu. Pe măsură ce se adaugă cîte o picătură 
apare o culoare roşie-brună, care dispare prin agitare. Cînd se apropie 
de punctul final, precipitatul floculează şi se depune cu mai multă uşu¬ 
rinţă. în final o singură picătură de reactiv face să apară o culoare 
slab-brună care nu mai dispare prin agitare. 

Se titrează, de asemenea, cealaltă porţie de soluţie de azotat de 
argint, se acidizează cu 100 ml de acid azotic 3,6 N şi se diluează cu 
apă pînă la volumul de circa 200 ml. Se calculează conţinutul de clor 
al clorofluorurii precipitate (PbCIF) şi de aici conţinutul de fluor al pro¬ 
bei analizate. 

DETERMINAREA SPECTROFOTOMETRICĂ A FLUORULUI 

Există mai multe procedee fotometrice pentru fluor, parte dintre 
ele asemănătoare. Procedeul prezentat aici este cel descris de Evans şi 
Sergeant [12]; a fost ales acest procedeu pe considerentul că nu necesită 
o separare prealabilă a silicei şi aluminei în cazul unor probe în canti¬ 
tate mică. Pentru a recupera fluorul dintr-o cantitate de circa 0,2 g 
material se foloseşte separarea prin distilare a acidului fluosilicic (me¬ 
toda Willard şi Winter). Ca şi în alte procedee care implică distilarea, 
se realizează o recuperare a fluorului de circa 95%. Distilatul trece di¬ 
rect într-o coloană cu răşină schimbătoare de anion, care are rolul de 
a concentra fluorul şi din care acesta este eluat cu un volum mic de 
soluţie de acetat de amoniu. Determinarea finală se face spectrofotome- 
tric printr-o metodă cu eriocromcianină R. 

_ Această metodă spectrofotometrică se bazează pe acţiunea decolo- 
rantă a fluorului asupra complexului colorat format din zirconiu şi 
eriocromcianină R. Condiţiile în care se produce această reacţie au fost 
studiate de Sarma [11], dar ele au fost modificate pentru această apli¬ 
caţie. în intervalul de concentraţii în soluţie cuprins între 2 şi 54 pg 

F/ml, se obţine o etalonare negativă liniară. Reactivul martor conţine 
3 pg F, corespunzînd la circa 15 ppm. 

Aparatură. în fig. 46 se prezintă schema aparatului de distilare 
şi coloana schimbătoare de ion. Răşina folosită — De Acidit FF — trece 
la forma hidroxilică prin tratare cu 5 ml de soluţie de hidroxid de so¬ 
diu, urmată de spălarea cu alcali şi circa 50 ml apă. După folosire, ră¬ 
şina poate fi renegerată prin repetarea tratării. O cantitate de circa 
750 mg răşină este suficientă pentru circa 40 determinări înainte de a 
fi necesară regenerarea. 



Fig. 46. Aparat pentru separa¬ 
rea şi recuperarea fluorului. 


Reactivi: 

Soluţie de acetat de sodiu 0,1 M. 

Soluţie de clorură de zirconil. Se dizolvă 
0,1235 g de clorură de zirconil ZrOCl 2 - 811,0 
în puţină apă, se adaugă 600 ml de acid 
clorhidric concentrat şi se diluează cu apă 
pînă la 1 1. 

Soluţie de eriocromcianină R. Se dizolvă 0,8 g 
de reactiv solid în 1 1 de apă. S-a observat 
că alte dozaje din acest reactiv conţin can¬ 
tităţi variabile de sulfat de sodiu. Acesta 
poate fi eliminat prin dizolvare cu metanol 
colorat, filtrare şi evaporarea soluţiei pînă 
la uscare sub presiune redusă. Reactivul 
purificat se păstrează intr-un desicator. 

Soluţie etalon de fluor de bază. Se dizolvă 
0,1106 g de fluorură de sodiu în apă şi se 
diluează la 500 ml. Această soluţie con¬ 
ţine 100 pg F/ml. Se păstrează intr-un fla¬ 
con de polietilenă. 

Soluţie etalon de fluor de lucru. Se diluează 
cu apă 10 ml din soluţia de bază la 500 ml. 
Această soluţie conţine 2 pg F/ml. Se păs¬ 
trează intr-un flacon de polietilenă. 


Mod de lucru. Se cîntăreşte intr-un creuzet de platină, o cantitate de 
0,2 g de rocă silicatică sfărîmată fin. Se adaugă 1 g de carbonat de so¬ 
diu anhidru se topeşte la un arzător Meker timp de 15—20 min. Se 
lasă să se răcească, se adaugă încet 10 ml de acid sulfuric 2 N şi se lasă 
să se descompună amestecul timp de 30 min, apoi conţinutul creuzetu¬ 
lui se transferă intr-un vas de distilare. Se clătesc creuzetul şi capacul 
cu 45 ml de acid sulfuric 18 N, apoi acidul cu care s-a clătit se transferă 
in vasul de evaporare. Se asamblează aparatul aşa cum se arată în 
fig. 46. Se trece aburul în vasul de distilare cînd temperatura a ajuns 
la 125°. Temperatura de distilare trebuie menţinută la 145—150°, iar 
ritmul de distilare să fie de 6—8 ml/min; aceasta se realizează prin 

reglarea distanţei faţă de încălzitor şi a debitului de aer. în articolul 
în care s-a descris metoda se arată că s-a folosit un termometru de 
contact pentru măsurarea temperaturii. Se lasă 300—400 ml de distilat 
să treacă prin coloana schimbătoare de ion, apoi se eluează fiorul absor¬ 
bit din coloană cu 25 ml soluţie de acetat de sodiu 0,1 M, colectînd 
eluatul într-un balon cotat de 100 ml. Se diluează la semn cu apă. 

Se pipetează o parte alicotă din această soluţie conţinînd cel mult 
50 pg fluor într-un balon gradat de 100 ml şi se diluează pînă la circa 
70 ml cu apă. Se adaugă 10 ml soluţie de clorură de zirconil şi 10 ml 
de soluţie de eriocromcianină R, apoi se diluează la semn cu apă şi se 
amestecă bine. Se lasă soluţia să stea 30 min, apoi se măsoară densitatea 
optică în cuve de 1 cm, cu spectrofotometrul fixat la lungimea de undă 
de 525 nm. Soluţia de referinţă se prepară din 70 ml apă, 6 ml acid 
clorhidric concentrat şi 10 ml soluţie de eriocromcianină R, apoi se di¬ 
luează la 100 ml, ca şi în cazul soluţiei care conţine roca. 

Etalonarea. Se transferă părţi alicote de 5—25 ml, din soluţia stan¬ 
dard de fluor (care conţine 10—50 pg F) în baloane cotate de cîte 
100 ml şi se diluează soluţia pînă la 70 ml cu apă, în fiecare balon. Se 
adaugă soluţie de clorură de zirconil şi eriocromcianină, cum s-a arătat 
mai înainte, se diluează la semn cu apă şi se măsoară densitatea optică 
prin comparare cu o soluţie de referinţă, ca şi în cazul soluţiei care con¬ 
ţine proba. Se construieşte diagrama relaţiei dintre densitatea optică şi 
concentraţia de fluor, obţinînd curba de etalonare. 

DETERMINAREA SPECTROFOTOMETRICA FARA DISTILARE 

Huang şi Johns [18] au folosit şi ei o metodă spectrofotometrică 
bazată pe lucrări publicate de Megregian [10] şi Sarma [11], dar, intro- 
ducînd oxid de zinc în fondantul alcalin folosit la descompunerea pro¬ 
bei, au constatat că este posibil să se dispenseze de etapa de distilare. 
Ferul şi fosforul rămîn în totalitate în reziduu după extracţia apoasă. 
Aluminiul este extras parţial, dar făcînd soluţia alcalină şi lăsînd so¬ 
luţia colorată să stea 60—90 minute înainte de măsurarea fotometrică, 
conţinutul de aluminiu poate fi tolerat. Sulfaţii reacţionează în mod 
asemănător la acţiunea fluorului, însă conţinuturile de sulfaţi din majo¬ 
ritatea rocilor sînt prea scăzute pentru a da interferenţe importante. 
Mod de lucru. Se amestecă 0,5 g de pulbere din proba de rocă cu cca. 
3,5 g de carbonat anhidru de sodiu şi 0,6 g oxid de zinc într-un creuzet 
mare de platină, se topeşte într-un cuptor electric la o temperatură de 
circa 900° timp de 20—25 minute. Se lasă să se răcească, se adaugă 
100 ml apă şi 3 picături de etanol pentru a reduce manganatul care s-a 
format, eventual, în timpul topirii, apoi se încălzeşte pe o plită pentru 
ca topitura să se dizolve. După aceea se fierbe 1 minut şi se lasă să se 
răcească. Se filtrează soluţia printr-o hîrtie de filtru cu porozitate 
mică, colectînd filtratul într-un pahar de polietilenă de 100 ml. Se se¬ 
pară reziduul de 5 ori prin decantare cu porţii de cîte 2 ml de apă 
fierbinte şi se lasă la o parte. 

Se adaugă 4,1 ml acid azotic concentrat, care va face soluţia slab- 
acidă, apoi se agită pentru a stimula eliberarea celei mai mari părţi a 

dioxidului de carbon. Se transferă soluţia într-un balon cotat de 50 ml 
şi se diluează la semn cu apă (v. nota 1). Se folosesc alicote de 5 ml 
din această soluţie pentru determinarea fluorului. Se adaugă 6 picături 
de soluţie 6M de hidroxid de sodiu, se amestecă bine şi se adaugă 3 ml 
eriocromcianină R (v. nota 2) şi 3 ml soluţie de clorură de zirconil, se 
diluează la volum cu apă, se amestecă bine şi se lasă să stea 60 pînă la 
90 minute înainte de măsurarea fotometrică. 

Note 

1. Această soluţie se poate folosi şi pentru determinarea clorului. 

2. Soluţiile de clorură de zirconil şi de eriocromcianină R trebuie 
să conţină de două ori (în greutate) mai mult reactiv decît soluţiile fo¬ 
losite de Evans şi Sergeant [12], 


DETERMINAREA PRIN PIROHIDROLIZA 


Prin încălzire într-un curent de aer umed a mineralelor care con¬ 
ţin fluor se produce hidroliză şi fluorul se degajă — probabil sub formă 
de acid fluorhidric gazos. O degajare completă a fluorului se poate rea¬ 
liza folosind un fondant adecvat şi un accelerator. Fondantul recoman¬ 
dat este un amestec de oxizi de bismut şi vanadiu, iar acceleratorul 
■—■ oxidul de wolfram. Folosirea acestui amestec face să fie suficientă 
o temperatură de 655—665°. Acidul fluorhidric gazos eliberat se colec¬ 
tează în soluţie de hidroxid de sodiu şi se determină titrimetric, prin- 
tr-o metodă cu EDTA ceroasă (de ceriu). 

Aparatură. Instalaţia folosită în acest scop este reprezentată în schema 
din fig 47. Ea constă dintr-un tub orizontal cu rol de cuptor (cuptor tu- 
bular), care are o cameră de 4 cm diametru şi o lungime de 30 cm, şi un 

tub de reacţie din silice, de diametru mai mic, răcit cu apă. Se folosesc 
vase de combustie de 75X15X12 mm din silice. Una dintre cauzele re¬ 
cuperării incomplete a fluorului este temperatura prea joasă, astfel că 
valorile pe care le indică trebuie controlate din timp în timp, suprave¬ 
ghind punctul de topire a sulfatului de argint (652°) în vas în porţiu¬ 
nea cea mai fierbinte a cuptorului. 

Reactivi: Pentoxid de vanadiu 

Trioxid de bismut 

Bismutat de sodiu (v. nota 1) 

Oxid wolframic 

Soluţie de hidroxid de sodiu. Se dizolvă 5 g de reactiv în 1 1 
de apă. 

Soluţie indicator de p-nitrofenol. Se dizolvă 0,3 g de sub¬ 
stanţă solidă în apă şi se diluează la 100 ml. 

Soluţie tampon de cloracetat, cu p H 2,7. Se dizolvă 9,45 g acid 
monocloracetic în 50 ml apă. 

Cu ajutorul unui pH-metru se ajustează pP-ul soluţiei la 
2,7, adăugind soluţie de hidroxid de sodiu apoi diluînd la 
100 ml cu apă. 

Soluţie indicator portocaliu de xilenol. Se dizolvă 0,067 g de 
reactiv solid într-un amestec de 25 ml apă cu 25 ml etanol, 
se diluează cu apă la 100 ml şi se filtrează dacă este necesar. 
Soluţia se prepară în fiecare zi pentru a fi proaspătă. 

Gelatină (praf); 

Soluţie tampon de cloracetat (cu pH=6). Se dizolvă 46 g ace- 
tat de amoniu şi 18 g de acetat de sodiu trihidrat în 1 1 
de apă. Cu ajutorul unui pH-metru se aduce pH-ul la va¬ 
loarea 6, prin adăugare de acid acetic glacial. 

Soluţie 0,0 5 M de azotat ceros. Se dizolvă 21,7 g azotat ceros 
hexahidrat în apă şi se diluează la 1 1 cu apă. 

Soluţie indicator Arsenazo III. Se dizolvă 0,02 g de reactiv 
sodiu în 100 ml de apă care conţine 2 picături de hidroxid 
de sodiu. 

Fluorură de sodiu pură. Se dizolvă 2,5 g de Anala R sau un 
carbonat de sodiu similar, în 25 ml de apă, într-o capsulă 
de platină. Se neutralizează prin adăugare de acid fluor- 
hidric Anala R (40Vo) pînă cînd încetează efervescenţa, 
apoi 1 ml în exces. Se evaporă pînă la uscare pe o baie 
de abur, apoi într-un cuptor electric la 120° şi în conti¬ 
nuare se calcinează la 500° pînă cînd greutatea rămîne 
constantă. 

Acid etilendiamintetraacetic (EDTA), soluţie 0,025 M. Se di¬ 
zolvă 9,31 g de sare disodică a dihidratului de EDTA în 
apă şi se diluează la 1 1. Se etalonează cîntărind 0,1 g de 
fluorură de sodiu pură, se transferă într-un balon cotat de 
100 ml şi se dizolvă în circa 30 ml de apă. Se adaugă 10 ml 

soluţie de hidroxid de sodiu şi se continuă după procedeul 
descris mai jos, începînd cu adăugarea indicatorului p-ni- 
trofenol. 

Mod de lucru. Se pisează la un loc, într-un mojar de agat 1,5 g pentoxid 
de vanadiu, 0,5 g trioxid de bismut şi 0,2 g oxid vanadic. Se cîntăreşte 
şi se adaugă o porţie de probă de rocă care să conţină 1—30 mg fluor, 
se amestecă bine şi se macină împreună. Se trece amestecul într-o na¬ 
celă de calcinare din silice şi se presează cu o spatulă. 

Se controlează dacă temperatura cuptorului este între 655 şi 665°. 
Se reglează curentul de aer la debitul de 100—110 l/oră şi ritmul de 
condensare a vaporilor la 0,5 ml/min. Se scoate tubul de admisie aer/va¬ 
pori din tubul de reacţie şi se şterge ajutajul pentru a fi uscat. Se 
scurge o cantitate de 10 ml soluţie hidroxid de sodiu într-un balon 
gradat şi se conectează la condensor, cum se arată în fig. 47. Se intro¬ 
duce nacela conţinînd proba la capătul tubului de reacţie. Se remon¬ 
tează tubul de admisie aer/vapori şi se împinge nacela în interiorul 
cuptorului. La fiecare minut nacela va fi deplasată cu circa 4 cm, pînă 
cînd ea ajunge în zona fierbinte a cuptorului, retrăgînd de fiecare dată 
vergeaua în porţiunea rece a tubului. Se lasă să se producă pirohidro- 
liza timp de 30 min, după ce cuptorul a revenit la temperatura iniţială. 
Se deconectează tubul de imersie şi se clăteşte deasupra paharului fo¬ 
losind nu mai mult de 5 ml apă. Se adaugă 1 picătură de soluţie indi¬ 
cator de o-nitrofenol şi se neutralizează cu 5 ml de acid azotic 5 N. Se 
adaugă 0,5 ml soluţie tampon de cloracetat şi 2—3 picături soluţie indica¬ 
tor portocaliu de xilenol. Dacă culoarea devine roşie, atunci se titrează 
pînă la galben cu EDTA (soluţie) pentru a complexa urmele de compuşi 
metalici care au distilat sau au fost introduşi pe altă cale. Se adaugă 
5—10 mg praf de gelatină şi exact 20 ml soluţie de nitrat ceros şi se 
încălzeşte pînă la circa 40° pe o baie de apă timp de 5 minute. Se 
adaugă 10 ml acid azotic 0,1 N, se diluează la volum cu apă şi se fil¬ 
trează printr-o hîrtie de filtru uscată cu porozitate mare. Se pipetează 
50 ml de filtrat într-un pahar conic gradat de 250 ml, se adaugă 10 ml 
de soluţie tampon de acetat şi 1—2 ml soluţie indicator arsenazo(III) 
Se titrează cu soluţie de EDTA pînă la punctul final. 

Se execută şi o determinare martor, începînd cu adăugarea a 
10 ml hidroxid de sodiu în balonul gradat. 

Note 

1. în prezenţa unor cantităţi apreciabile de plumb sau bariu, poate 
apărea necesitatea prelungirii timpului de pirohidroliză pînă la 40 min, 
pentru a permite eliminarea completă a fluorului. în aceste cazuri pre¬ 
cum şi pentru mineralele sulfuri, se va înlocui 0,3 g de trioxid de bis¬ 
mut cu cantităţi echivalente de bismutat de sodiu. Prin aceasta se pre¬ 
vine tendinţa compuşilor de sulf de a distila. 

2. O cantitate de 1 ml soluţie de azotat ceros 0,05 M este echiva¬ 
lentă cu 2,85 mg fluor. Cum numai o jumătate din hidrolizat este titrat, 
fiecare mililitru de titru EDTA 0,025 M este echivalent cu 2,85 g F. 

DETERMINAREA CU ELECTROD 
ION-SELECTIV 


Procedeul este în esenţă cel descris de Ingram [17], în care ionul 
de fluorură se determină fără separarea aluminiului, în soluţie tampon 
de citrat. 

Aparate. Electrod ion-selectiv. Un electrod selectiv de fluorură, cum 
este Orion Model No 94-09. 

Electrod de referinţă — un electrod saturat de calomel. Un pH- 
metru pentru măsurarea potenţialelor soluţiilor. 

Reactivi: Soluţie de citrat de sodiu. Se dizolvă 59 g de azotat de sodiu 
dihidrat şi 20 g azotat de potasiu în apă şi se diluează 
la 1 1. 

Soluţie standard de fluorură de sodiu. Se dizolvă 1,105 g 
fluorură de sodiu pură în apă şi se diluează la 500 ml în- 
tr-un balon cotat. Această soluţie conţine 1 mg F/ml sau 
1 000 ppm. 

Mod de lucru. Se cîntăreşte o cantitate de 0,1 g de probă de rocă fin mă¬ 
cinată într-un creuzet de 10 ml de platină şi se amestecă cu 0,5 g car¬ 
bonat anhidru de sodiu şi 0,1 g oxid de zinc. Se calcinează la 900° timp 
de 30 min şi se lasă să se răcească. Se introduce apoi creuzetul într-un 
pahar de laborator de 50 ml, se adaugă 30 ml apă, se acoperă şi se lasă 
să se dizolve peste noapte pe o baie de abur sau de apă. 

Se scoate creuzetul. Se sfărîmă eventualele aglomerări de mate¬ 
rial solid cu ajutorul unei baghete de sticlă aplatizată la capăt şi se lasă 
soluţia să se răcească la temperatura camerei. Se filtrează într-un balon 
gradat de 100 ml, folosind o hîrtie de filtru cu porozitate fină (de 
exemplu Whatman nr. 42), se spală hîrtia şi reziduul de cîteva ori cu 
cantităţi mici de soluţie de carbonat de sodiu 0,l“/d, iar reziduul se 
aruncă. 

Se adaugă la filtrat, încet şi cu grijă, 2 ml de acid clorhidric 6 N, 
agitînd puternic şi des, pentru a se elimina dioxidul de carbon. Se di¬ 
luează la volum cu apă şi se agită pentru a se amesteca bine. Se pipe- 
tează 10 ml din această soluţie într-un pahar de laborator de 100 ml şi 
se măsoară potenţialul acestei soluţii după adăugarea a 10 ml de soluţie 
de citrat de sodiu şi după ce a stat o perioadă de timp adecvată (v. no¬ 
tele 1 şi 2). 

Note 

1. Ingram recomandă folosirea a doi electrozi, unul pentru soluţii 
care conţin 0,02—0,4 ppm F, iar celălalt pentru a determina domeniul 
concentraţiei ionului de fluorură şi concentraţia de fluor între 0,4 şi 
4 ppm. Dacă concentraţia ionilor de fluorură depăşeşte 4 ppm, soluţia 
trebuie diluată pentru a se încadra în acest interval. 


255 



2. în intervalul 0,02 la 0,4 ppm F, se măsoară după 5 minute, iar 
în intervalul 0,4 la 4 ppm F după 10 minute. Trebuie comparate şi 
standardele aferente. 

3. Standardele (etaloanele) se prepară din soluţia de bază a fluo- 
rurii de sodiu, pentru a acoperi intervalele 0,02—0,4 şi 0,4—4 ppm F, 
astfel ca fiecare să conţină cantităţi similare de carbonat de sodiu, acid 
clorhidric şi soluţie de citrat de sodiu faţă de soluţia de rocă pregătită 
pentru măsurare. 

24. FOSFOR 


OCURENŢA 


Sub forma mineralului apatit, fosforul este cunoscut de mult timp 
ca un constituent omniprezent al rocilor silicatice. Landergren [1] a 
constatat o descreştere treptată a conţinutului de fosfor pe măsura creş¬ 
terii conţinutului de silice atît în 
rocile plutonice cit şi în cele vul¬ 
canice (tabelul 22 ). 

O examinare a rezultatelor 
analizelor publicate arată că aceste 
valori oferă doar o imagine cu to¬ 
tul generală a conţinutului de fos¬ 
for cînd este vorba de o probă de 
analizat. Abundenţa generală a 
fosforului în rocile magmatice a 
fost estimată de Conway [2] ca 
fiind de 1 200 ppm. 

Calcarele şi gresiile conţin 
cantităţi de fosfor sensibil mai mici 
decît rocile magmatice — cîteva sute ppm. Sedimentele de mare adîncă 
au conţinuturi de fosfor mari, de ordinul a cîteva mii ppm. 

Fosforul apare foarte frecvent sub forma ionului fosfatic PO 4 “ 
în minerale fosfatice, mai ales în minerale din grupa apatitului, care 
cuprinde fluorapatit, hidroxiapatit şi termeni intermediari avînd com¬ 
poziţia generală Ca 3 X(P 0 4 ) 3 , în care X reprezintă F sau OH. Calciul 
poate fi înlocuit de elemente alcaline sau alcalino-pămîntoase, iar fos¬ 
fatul de către sulfat şi silicat. Alţi fosfaţi minerali, ceva mai rari, sînt 
monazitul, xenotimul, ambligonitul şi triplitul. Există, de asemenea, cu 
o abundenţă mai redusă, un număr de fosfaţi ai unor metale, între care 
fosfaţi de plumb (cerrusit, piromorfit, fosgenit şi leadhilit), de cupru 
(turcoasa, torbernitul, libethenitul) şi alte metale grede, care apar în ză¬ 
căminte de minereuri. 


Tabelul 22. Conţinuturile de fosfor din 
unele roci silicatice 


Tipul de rocă 

Conţinut 

de fosfor, ppm 

Bazalt 

2 400 

Gaibbro şi norit 

1 700 

Diorit 

1 400 

Slenit' 

1 330 

Arudezit 

1 230 

Granit 

870 

Hioli't şi Tipărit 

550 


\7 — Metode chimice de analiză a rocilor 

CONSIDERAŢII ASUPRA METODELOR 
DE DETERMINARE 


Cînd este prezent în cantităţi întîlnite curent în multe roci silica- 
tice, fosforul poate fi precipitat din soluţie de acid azotic sub forma 
complexului fosfomolibdat şi cîntărit ca atare sau ca pirofosfat de mag¬ 
neziu. Aceste două procedee se aplică mai mulţi ani, dar sînt greoaie 
şi nu suficient de adecvate pentru acest interval de concentraţii ale fos¬ 
forului. in prezent ele sînt, în mare măsură, înlocuite cu procedee foto- 
metrice de determinare pe baza culorii galbene pe care o dă fosforul cu 
vanadomolibdat, sau a culorii albastre a soluţiilor reduse de fosfomolib¬ 
dat. Ultimul procedeu este cel mai sensibil, iar primul poate fi adaptat 
pentru determinarea fosforului din roci fosfatice conţinînd pînă la 30% 
P2C*5- 


DETERMINAREA FOSFORULUI 
CU VANADOMOLIBDAT 


Formarea unui complex galben de fosfor cu soluţie de vanadomo¬ 
libdat s-a folosit încă din 1908 [2] pentru determinarea continuturilor 
mici de acid fosforic. Mai tîrziu s-a stabilit [4] că absorbţia maximă a 
soluţiilor de vanadomolibdofosfat (unii autori îl numesc molibdovanado- 
fosfat) are loc la lungimea de undă de 315 nm, în partea ultravioletă 
a spectrului. Mulţi analişti preferă, însă, să folosesască lungimi de undă 
din intervalul 420—470 nm pentru că interferenţa ferului este mult re¬ 
dusă sau complet eliminată. 

Concentraţia acidului necesară pentru formarea acestei culori gal¬ 
bene este de 0,021—0,071 N pentru acidul clorhidric i[4] şi 0,2—1,6 N 
pentru acidul azotic [5], Se mai folosesc acid sulfuric şi acid percloric, 
îndeosebi pentru determinarea fosforului din roci care conţin mult fer. 

Dintre elementele care dau interferenţe se menţionează: siliciul, 
care formează un vanadomolibdat galben asemănător [6]; titaniul şi zir- 
coniul, cînd sînt prezente în cantităţi mai mari [7]; cromul [8] şi arseniul. 
Este puţin probabil ca aceste din urmă metale să fie prezente în roci fos¬ 
fatice în cantităţi suficiente pentru a interfera în determinare, iar siliciul 
este eliminat în primele stadii ale analizei, a cărei desfăşurare este 
descrisă în detalii mai jos. 

DETERMINAREA FOSFATULUI SOLUBIL IN ACIZI 

DIN ROCI FOSFATICE 

Reactivi: Soluţie de vanadomolibdat. Se prepară soluţii separate, dizol- 
vînd 35 g molibdat de amoniu în 500 ml apă şi 1,12 g vana- 
dat de amoniu într-un amestec de 240 ml acid percloric con- 

centrat cu 260 ml apă. Aceste două soluţii sînt destul de 
stabile, puţind fi păstrate cîteva luni. înainte de folosire se 
amestecă volume egale din cele două soluţii. 

Soluţie standard (etalon) de fosfat. Se dizolvă 0,3835 g de orto- 
fosfat de potasiu în apă şi se diluează la 1 1 cu apă. Această 
soluţie conţine 0,2 mg P 2 0 5 /ml. 

Mod de lucru. Se cîntăreşte o cantitate cuprinsă între 0,2 şi 1 g de rocă 
fin măcinată (cantitatea depinde de conţinutul de fosfor la care se aş¬ 
teaptă) intr-un pahar de laborator de 150 ml, se adaugă 25 ml acid clor- 
hidric concentrat şi 10 ml de acid azotic concentrat. Se acoperă paharul 
şi se încălzeşte lent pe o plită sau pe o baie de abur pînă cînd se produc 
toate reacţiile intermediare; se clăteşte şi se dă la o parte capacul de 
sticlă, se spală, de asemenea, paharul cu puţină apă şi se evaporă soluţia 
la un volum de circa 5 ml. Se ia paharul de pe plită, se lasă să se ră¬ 
cească şi se adaugă 5 ml acid percloric concentrat şi se încălzeşte pînă 
cînd acidul percloric produce un reflux peste gura paharului. Se lasă 
să continue această refluxare 10 minute. Se ia paharul de pe plită şi se 
lasă să se răcească uşor. Se adaugă 50 ml apă, se încălzeşte aproape pînă 
la fierbere şi se menţine timp de 20—30 minute aproape de punctul de 
fierbere. 

Se colectează reziduul insolubil pe o bucăţică de hîrtie de filtru cu 
porozitate fină şi se spală reziduul şi hîrtia cu apă. Se dă reziduul la o 
parte. Se combină filtratul şi lichidul de spălare şi se diluează la semn 
cu apă intr-un balon cotat de 250 ml. 

Se pipetează o alicotă de 5 pînă la 25 ml din această soluţie intr-un 
balon cotat de 100 ml. Folosind o pipetă, se adaugă 20 ml soluţie reactivă 
de vanadomolibdat şi se diluează la semn cu apă. 

Se măsoară densitatea optică a soluţiei în cuve de 1 cm, după 15 
pînă la 60 minute de la preparare. Spectrofotometrul se fixează pentru 
lungimea de undă de 460 nm, iar soluţia de referinţă trebuie să fie un 
reactiv martor preparat la fel ca şi soluţia care conţine proba, dar fără 
aceasta. 

Etalonarea. Se transferă părţi alicote de pînă la 30 ml din soluţia 
standard de fosfat conţinînd pînă la 6 mg P 2 0 5 în baloane cotate, sepa¬ 
rate, de 100 ml. Se adaugă exact 20 ml de soluţie reactivă de vanadomo¬ 
libdat in fiecare balon şi se diluează la semn cu apă. Se măsoară den¬ 
sităţile optice prin comparaţie cu soluţia la care nu s-a adăugat fosfor, 
aşa cum s-a arătat mai sus, apoi se construieşte o curbă de etalonare, 
proiectînd pe o diagramă valorile densităţii şi concentraţiile de fosfor. 

Note 

1. Se produc interferenţe uşoare numai de către arseniu, 1 mg 
As 2 0 3 dind o densitate optică echivalentă cu circa 0,01 mg P 2 0 3 . Dacă 
este prezent în cantităţi mari, arseniul poate fi eliminat prin volatili¬ 
zare, după cum urmează: După ce proba este atacată cu acid clorhidric 
şi acid azotic şi evaporată la un volum de 5 ml, se adaugă 10 ml de acid 
clorhidric concentrat şi se evaporă din nou la un volum de circa 5 ml. 


17' 

Se repetă încă de două ori evaporarea cu 10 ml acid clorhidric concen¬ 
trat. Apoi se adaugă 10 ml de acid clorhidric concentrat, 5 ml de apă şi 
1 g de zinc granulat. După producerea reacţiei se evaporă la circa 5 ml, 
se răceşte lent, se adaugă cîţiva ml apă şi 5 ml acid percloric concen¬ 
trat. Se evaporă din nou pentru eliminarea acidului percloric şi se con¬ 
tinuă aşa cum s-a arătat mai sus. 

2. Interferenţa pe care o produce cromul poate fi contracarată 
adăugind 1 g clorură de sodiu înainte de momentul adăugării celor 5 ml 
de acid percloric. Prin aceasta, cromul care este prezent se volatilizează 
sub formă de clorură de cromil în timpul evaporării care se efectuează 
cu scopul eliminării acidului percloric. 

DETERMINAREA FOSFORULUI TOTAL DIN ROCI SILICATICE 

Unii cercetători au adaptat reacţia fosforului cu soluţii de vanado- 
moiibdat la determinări din roci silicatice. 

Bennet şi Pickup [9], care au constatat interferenţa titaniului la se¬ 
pararea fosforului, au pus la punct un procedeu de separare atît a silicei 
cit şi a titaniului, prin topirea probei de rocă cu carbonat de sodiu. O 
alicotă din soluţia în care a fost dizolvată roca (preparată din 5 g de ma¬ 
terial) şi folosită de ei pentru determinarea bariului, zirconiului, cromu¬ 
lui, vanadiului, clorului şi sulfului total, poate servi şi pentru determina¬ 
rea fosforului. 

Metoda descrisă de Bennet şi Pilckup este prezentată mai ; jos. 
Aceasta este adecvată pentru multe roci silicatice, dar pentru că fosfo¬ 
rul total nu apare întotdeauna în soluţia apoasă după topirea cu carbo¬ 
nat, rezultatele determinării lui pot fi eronate, în sensul subestimării; 
aceasta se întîmplă mai ales cînd se fac determinări din roci bogate in 
calciu. 

O metodă întrucîtva mai simplă, care poate fi folosită pentru roci 
care conţin pînă la 1,6% TiO s sau 0,1% Zr0 2 , a fost descrisă de Baads- 
gaard şi Sandell [7], Silicea a fost eliminată prin evaporarea probei de 
rocă cu acid fluorhidric şi acid azotic, iar determinarea a fost corectată 
pentru interferenţa ferului. Shapiro şi Brannock [10] în cadrul schemei 
de analiză rapidă a rocilor elaborată de ei) au determinat fosforul din- 
tr-o alicotă a unei soluţii denumită de ei „Soluţia B“, preparată prin eva¬ 
porarea probei de rocă cu acid fluorhidric sau acid percloric. 

Reactivi: Soluţie de carbonat de sodiu pentru spălare. Se dizolvă 10 g 
de reactiv solid în 500 ml apă. 

Soluţie de acid azotic diluat. Se diluează 22 ml de acid azotic 
concentrat pînă la volumul de 100 ml, cu apă. 

Soluţie de vanadomolibdat. Se dizolvă 20 g molibdat de amoniu 
în apă şi se toarnă încet peste o cantitate de 140 ml acid 
azotic concentrat. Se adaugă 1 g vanadat de amoniu, se agită 
pînă cînd reactivii s-au dizolvat complet, apoi soluţia obţi¬ 
nută se diluează cu apă pînă la 1 1. Reactivul obţinut este 
stabil timp de cîteva luni. 

Soluţie standard de fosfor. Se dizolvă 0,192 g ortofosfat de po¬ 
tasiu în apă şi se diluează cu apă la 1 1. Această soluţie con¬ 
ţine 100 |_ig P 2 Oj/ml. 

Mod de lucru. Se cîntăreşte o cantitate de 0,2 g de pulbere de rocă intr-un 
creuzet mic de platină, se adaugă 1,2 g carbonat de sodiu, anhidru, şi 
0,1 g azotat de potasiu; se încălzeşte şi se topeşte conţinutul timp de 
1 oră, pentru ca să se descompună complet toate mineralele prezente. Se 
lasă creuzetul să se răcească apoi se dizolvă topitura cu apă. Reziduul se 
colectează pe o bucată mică de hîrtie de filtru cu porozitate mare şi se 
spală bine cu cantităţi mici de soluţie fierbinte de spălare de carbonat de 
sodiu. Se înlătură reziduul. Se combină filtratul cu lichidul de spălare 
şi se transferă într-un vas de platină. Se acoperă vasul, se acidizează (cu 
atenţie) cu acid azotic concentrat şi se adaugă 5 ml în exces. Se adaugă 
15 ml de acid fluorhidric concentrat şi se evaporă soluţia pînă la uscare. 
Se dizolvă reziduul cu puţină apă, se adaugă 5 ml de acid azotic concen¬ 
trat şi 5 ml de acid fluorhidric concentrat şi se repetă operaţia de eva¬ 
porare pînă la uscare. Se adaugă apoi 2 ml de acid azotic concentrat şi 
din nou se evaporă pînă la uscare. 

Se adaugă 2 picături de acid azotic concentrat peste reziduul uscat 
şi se dizolvă în puţină apă. In acest stadiu trebuie să se obţină o soluţie 
limpede, dar dacă roca conţine mult magneziu, atunci în reziduul insolu¬ 
bil poate fi reţinută o anumită cantitate de magneziu; acesta poate fi 
eliminat prin filtrare sau prin evaporări suplimentare cu mici cantităţi 
de acid azotic concentrat. 

Se transferă soluţia apoasă într-un balon gradat de 50 ml, se adaugă 
5 ml de acid azotic concentrat şi 10 ml soluţie reactivă de vanadomolib- 
dat, apoi se aduce la semn, cu apă. 

Densitatea optică a soluţiei se măsoară în cuve de 2 cm, într-un 
spectrofotometru fixat la lungimea de undă de 470 nm, comparativ cu 
soluţie reactivă martor, pre¬ 
parată în acelaşi fel dar fără 
a dizolva în ea material din 
proba de analizat. Conţinutul 
de fosfor se obţine de pe dia¬ 
grame de etalonare. 

Etalonarea. In baloane 
cotate de cîte 50 ml se pun 
părţi alicote de pînă la 30 ml 
de soluţie standard de fosfat 
conţinînd pînă la 3 pg PX>5. 

Se adaugă 5 ml de acid azo¬ 
tic diluat şi 10 ml soluţie de 
vanadomolibdat în fiecare 
balon, apoi se aduc la semn 
cu apă. Se măsoară densită¬ 
ţile optice comparativ cu so¬ 
luţia care nu conţine fosfor 



P 2 0 5 ,mg/50 ml 

Fig. 48. Grafic de etalonare pentru fosfor prin 
metoda molibdovanadatului (cuve de 2 cm, lun¬ 
gime de undă de 470 nm). 

din cuvele de 2 cm (descrise mai sus). Se construieşte diagrama relaţiei 
dintre densităţile optice şi concentraţiile de fosfat, obţinînd curba de eta- 
lonare (fig. 48). 

DETERMINAREA FOSFORULUI DIN ROCI CARBONATICE 

Nu există nici o dificultate în aplicarea metodei vanadomolibdatului 
la determinarea fosforului din roci carbonatice. Se cîntăreşte o cantitate 
adecvată de rocă carbonatică, se evaporă cu acid azotic pînă la uscare, 
pentru ,a elimina dioxidul de carbon şi a oxida substanţa organică, apoi 
de două ori (tot pînă la uscare) cu acid percloric şi acid fluorhidric pen¬ 
tru a elimina silicea prezentă în roca ce se analizează. După o altă eva¬ 
porare cu acid percloric, în scopul descompunerii fluorurilor rămase, re¬ 
ziduul uscat se umezeşte cu acid percloric şi se dizolvă în apă. Această 
soluţie se poate folosi direct pentru determinarea fosforului, adăugind 
vanadomolibdat, aşa cum s-a arătat mai sus. 

O altă metodă, recomandată îndeosebi pentru analiza carbonaţilor cu 
conţinuturi apreciabile de fer, este de a separa fosforul de fer şi de alte 
elemente cu ajutorul răşinilor schimbătoare de cationi [11], Ionul de fos¬ 
fat nu este reţinut de răşină şi poate fi determinat fotometric din eluatul 
cu vanadomolibdat. Soluţia în care este dizolvată proba trebuie să fie 
acidă şi, pentru a preveni precipitarea fosfaţilor de fer şi de aluminiu pe 
coloană, fosfatul trebuie eluat cu acid clorhidric 0,015 N. 

Calciul, magneziul, ferul şi aluminiul sînt reţinute de răşina schim¬ 
bătoare de cationi şi poate fi recuperată ulterior prin elutie cu acid clor¬ 
hidric 4 N. 

DETERMINAREA FOSFORULUI CA ALBASTRU DE MOLIBDEN 

Silicea şi fosforul reacţionează cu soluţiile acide de molibdat de 
amoniu dînd complecşi de culoare galbenă, care pot fi reduşi la soluţii 
colorate în albastru. Aceste soluţii conţin un complex coloidal cunoscut 
sub denumirea de albastru de molibden [12]. Intensitatea culorii acestuia 
depinde de pH-ul soluţiei, agentul reducător folosit, raportul molibdat- 
acid, cantitatea de molibdat şi de prezenţa altor ioni [13, 14, 15], Proce¬ 
deul poate fi de pînă la douăzeci de ori mai sensibil decît cel bazat pe cu¬ 
loarea galbenă a vanado-molibdofosfatului. Valoarea pH-ului la care se 
face determinarea poate fi cuprinsă între 1,9 şi 6,0 [16], 

Pentru obţinerea acestei culori din fosfomolibdatul galben au fost 
recomandaţi numeroşi agenţi reducători, între care sulfat feros, praf de 
zinc, clorură slanoasă, hidrazină, acid l-amino-2-naftol-4-sulfo'nic, hidro- 
chinonă şi alţii [17]. Aici va fi prezentat un procedeu în care se foloseşte 
acidul ascorbic [18] — agent reducător care dă o soluţie stabilă de al¬ 
bastru de molibden; procedeul, în sine, este mai sensibil decît acelea ba¬ 
zate pe utilizarea altor reducători recomandaţi. Dezavantajul constă în 
dezvoltarea lentă a culorii (fig. 49), din care cauză se recomandă ca solu¬ 
ţiile să fie lăsate, de preferinţă, peste noapte. 

Cînd se foloseşte acest reactiv, absorbţia maximă a soluţiilor de 
albastru de molibden apare la lungimea de undă de circa 830 nm 
(fig. 50), iar măsurarea densităţilor optice se poate face la 650 nm, deşi 



6 12 18 2U 600 700 800 900 

Timp, h *i nm 


Fig. 49. Dezvoltarea culorii albastru- Fig. 50. Spectrul de absorbţie al 

lui de molibden la determinarea unei soluţii de albastru de molibden, 

fosforului (cuve de 2 cm, 830 nm, 

50 (lg P 2 0 5 /ml). 


sensibilitatea este mult redusă. în procedeul care se prezintă mai jos, 
graficul de etalonare este o linie dreaptă (fig. 51), ceea ce arată că legea 
Beer-Lambert este valabilă peste intervalul de concentraţii folosit. 

Interferenţa din partea silicei poate fi evitată prin evaporare cu 
acid fluorhidric, apoi fie cu acid sulfuric fie cu acid percloric, prin pro¬ 
cedeul cunoscut. 

Arseniul formează cu molibdat de amoniu un complex galben care 
poate fi redus în mod similar la albastru de molibden. In roci silicatice 


şi carbonatice acest element nu 
este, de regulă, prezent în can¬ 
tităţi care să ducă la interfe¬ 
renţă, astfel că nu este necesar 
să se recurgă la operaţii de vo¬ 
latilizare a arseniului. 

Datorită sensibilităţii mari 
a metodei la urme de fosfor şi 
siliciu, toate ustensilele de sti¬ 
clă ce se folosesc pentru deter¬ 
minare trebuie curăţate cu cea 
mai mare grijă. Riley [18] reco¬ 
mandă să se rezerve un set de 
baloane gradate numai pentru 
această determinare. Aceste ba¬ 
loane trebuie lăsate să stea pli¬ 
ne cu acid sulfuric concentrat 
timp de cîteva ore şi spălate 



P 2 0 5 , jjg/5Cml 

Fig. 51. Grafic de etalonare pentru fosfor 
prin metoda albastrului de molibden (cuve 
de 1 cm, lungime de undă de 830 nm). 

apoi bine cu apă distilată. După folosire, baloanele se clătesc şi apoi 
se umplu cu apă distilată pentru păstrare. 

Reactivi: Acid sulfuric 3 N. 

Soluţie de molibdat de amoniu. Se dizolvă 5 g de reactiv pur 
în apă şi se diluează la 250 ml cu apă. 

Soluţie de acid ascorbic. Se dizolvă 4,4 g de reactiv în apă şi 
se diluează la 250 ml. Intrucît soluţia se degradează treptat 
în timp este mai bine să fie preparată proaspăt înainte de 
determinare. 

Soluţie reducătoare. Se diluează cu apă un amestec de 125 ml 
de acid sulfuric 3N, 38 ml soluţie de molibdat de amoniu 
şi 60 ml soluţie de acid ascorbic. Această soluţie, care are 
culoarea verzuie, trebuie preparată cu puţin înainte de a fi 
folosită. 

Soluţie etalon de fosfat de bază. Se dizolvă 0,0959 g ortofosfat 
de potasiu (uscat) în apă şi se diluează la 1 1 într-un balon 
gradat. Această soluţie conţine 50 pg P 2 0 5 /ml. 

Soluţie standard de fosfat pentru lucru. Se diluează 20 ml din 
soluţia de bază pînă la 250 ml, cu apă. Această soluţie con¬ 
ţine 4 pg P 2 0 5 /ml. Pentru etalonarea cuvelor de 4 cm ale 
spectrofotometrului, se prepară o soluţie de fosfat conţinînd 
1 pg P 2 0-,/ml, prin diluarea a 5 ml din soluţia de bază la 
250 ml. 

Mod de lucru. Se cântăreşte 1 g din proba de analizat, măcinată fin, în¬ 
tr-un mic creuzet de platină şi se lasă să stea peste noapte cu 2 ml de 
acid percloric şi 5 ml de acid fluorhidric concentrat. Se evaporă pe o baie 
de abur pînă cînd se observă că acidul fluorhidric nu mai fumegă, apoi 
se încălzeşte cu o lampă cu radiaţii infraroşii pînă cînd acidul percloric 
a fost eliminat în cea mai mare parte. Nu trebuie lăsat reziduul să se 
usuce complet. Se adaugă 1 ml de acid percloric concentrat la reziduul 
umed şi se evaporă din nou dar nu chiar pînă la uscare. 

Folosind o pipetă gradată, se adaugă 0,8 ml de acid percloric con¬ 
centrat la reziduu şi circa 20 ml apă. Se încălzeşte lent pe o plită sau pe 
o baie de abur, pînă cînd tot materialul solubil a trecut în soluţie, apoi 
se clăteşte şi se transferă într-un mic pahar de laborator. Dacă nu ră- 
mîne nici un reziduu solid vizibil, se transferă soluţia într-un balon cotat 
de 100 ml şi se aduce la semn cu apă. 

Dacă proba de rocă supusă analizei nu se descompune complet prin 
acest procedeu şi rămîne o mică cantitate de reziduu, acesta se colectează 
pe o mică bucată de hîrtie de filtru cu porozitate fină şi se spală cu 
puţină apă. Se combină filtratul şi lichidul de spălare într-un balon cotat 
de 100 ml. Se usucă şi se calcinează reziduul într-un mic creuzet de pla¬ 
tină, apoi se topeşte cu o mică cantitate de carbonat de sodiu anhidru. Se 
lasă topitura să se răcească, se solubilizează cu apă, se acidizează cu o 
cantitate minimă de acid percloric diluat şi se adaugă la soluţia din 
balonul cotat de 100 ml. Se diluează cu apă pînă la semn. 

Cu o pipetă se transferă 25 ml din soluţia care conţine roca într-un 
balon gradat de 50 ml, se adaugă 20 ml de soluţie reducătoare, se di¬ 
luează la semn cu apă şi se amestecă bine. Se lasă soluţia să stea peste 
noapte, apoi se măsoară densitatea optică în cuve de 1 sau de 4 cm cu 
apă ca soluţie de referinţă şi cu spectrofotometrul fixat la lungimea de 
undă de 830 nm. 

Se măsoară de asemenea, densitatea optică a unei soluţii martor, 
preparată în acelaşi mod dar fără să aibă roca dizolvată în ea. Se calcu¬ 
lează conţinutul de fosfor prin raportare la curba de etalonare sau folo¬ 
sind un factor de etalonare. 

Etalonarea. Se pipetează părţi alicote de pînă la 25 ml din soluţia 
de fosfat pentru lucru, care conţine pînă la 100 (Hg P 2 0 5 (pentru etalonare 
în cuve de 1 cm) sau pînă la 25 pg P 2 0 5 (în cazul cuvelor de 4 cm), în 
baloane separate de 50 ml, se adaugă 20 ml soluţie reducătoare în fiecare 
şi se diluează pînă la semn. Se lasă soluţiile să stea peste noapte, se mă¬ 
soară densităţile optice în celule potrivite, folosind spectrofotometrul, 
aşa cum s-a arătat mai sus. Valorile obţinute se raportează pe un grafic 
în care pe una din coordonate se trec concentraţiile de fosfat, exprimate 
în pg P 2 O s la 50 ml de soluţie. Soluţia care conţine 100 pg P 2 0 5 va avea 
o densitate optică de circa 0,780. 

Note 

1. Acest procedeu poate fi folosit pentru determinarea fosforului 
din roci carbonatice doar cu modificări minore. Pentru descompunerea 
probei se foloseşte acid percloric diluat şi dacă reziduul conţine minerale 
silicatice se recurge la dizolvarea cu acid fluorhidric şi acid percloric, 
aşa cum s-a arătat pentru roci silicatice. 

2. Dacă arseniul se găseşte în cantităţi care pot produce interfe¬ 
renţă, atunci în loc să se facă evaporarea probei de rocă cu acid fluor¬ 
hidric şi acid percloric, se va proceda la o evaporare cu acid fluorhidric, 
acid clorhidric şi acid azotic, aşa cum se arată în nota 1 de la pag. 250. 
în final soluţia se evaporă cu acid percloric pînă aproape de uscare, îna¬ 
inte de a proceda cum s-a arătat mai sus. 

25. GALIU 


OCURENŢA 


Galiul apare în conţinuturi de cîteva părţi per milion în majorita¬ 
tea rocilor silicatice, în care, datorită razelor ionice şi potenţialelor de 
ionizare, el tinde să fie mascat de aluminiu (Ga 3+ are raza ionică de 
62 pm iar Al de 51 pm) [1]. Folosind o metodă fluorimetrică, Sandell [2] 
a estimat abundenţa galiului în litosfera superioară ca fiind de 15 ppm, 
valoare care concordă bine cu rezultatele obţinute de Goldschmidt şi Pe- 
ters [3] prin determinări spectrografice şi de Burton, Culkin şi Riley [4] 
prin determinări spectrofotometrice. 

Rocile cu olivină şi piroxeni, care se separă la începutul diferen¬ 
ţierii magmatice, sînt sărace atît în aluminiu cit şi în galiu. Brunfelt et 
al. [5], apoi De Laeter, au raportat conţinuturi sub 1 ppm Ga în periodo- 
tite şi în dunite. Atît aluminiul cit şi galiul apar în conţinuturi mai mari 
în cristalite mai tîrzii, pegmatitele granitice puţind conţine pînă la 60 ppm. 
Burton et al. [4] au determinat în muscovit, flogopit şi lepidolit peste 
100 ppm. 

Rocile şi mineralele carbonatice, evaporitele şi sulfurile minerale 
conţin cantităţi mici de galiu; Burton et al. [4] au determinat, totuşi, din- 
tr-un eşantion de blendă (sfalerit) 111 ppm Ga, ceea ce reprezintă pro¬ 
babil o excepţie. 


DETERMINAREA SPECTROFOTOMETRICA 


Reactivul cel mai frecvent utilizat pentru determinarea galiului 
este rodamina B, la care R=H (v. fig. XVIII). Kuznetzov şi Bolshakova 
[7] au constatat, însă, că grupul carboxil are efect nefavorabil asupra 
solubilităţii complexului de rodamină şi au recomandat să se folosească 
esterul butilic (R=ri-butil), cu denumirea de butilrodamină. Acest 

din urmă reactiv a fost folosit de Skrebkova )[8] la determinarea galiului 
din minereu de plumb aflat în faza de preparare, din bauxite, minereuri 
cuprozincifere şi greizene de cuarţ-topaz. 



în procedeul bazat pe rodamină B, complexul de culoare roşie 
format cu anionul de clorogalat este extras în soluţie organică înainte 
de a se măsura densitatea optică. Onishi şi Sandell [9] au arătat că cea 
mai favorabilă extracţie în benzen se realizează dintr-o soluţie de acid 
clorhidric 6N, care conţine 0,036% rodamină B. în aceste condiţii coefi¬ 
cientul de extracţie Gabenzen/ Ga ap» are o valoare de 0,57 la temperatura 
de circa 25°. Extracţia poate fi îmbunătăţită dacă în soluţie se adaugă 
acetonă (Kuznetsov şi Tanaev [10]), dacă se înlocuieşte benzenul cu un 
amestec de clorobenzen cu tetraclorură de carbon (Culkin şi Riley [11]) 
sau prin combinarea acestor două adaosuri. 

Aceste patru procedee dau curbele de etalonare din fig. 52. în fie¬ 
care caz, galiul a fost extras dintr-un volum de 25 ml de acid clorhidric 
6N în 10 ml de solvent organic. La aceste concentraţii este respectată le- 




Fig. 52. Curbe de etalonare 
pentru galiu. Solvenţi: 

1 — clorbenzen, plus tetraclorură 
de carbon şi acetonă; 2 — benzen 
plus tetraclorură de carbon şi 
acetonă; 2 — benzen plus acetonă; 
3 — clorbenzen plus tetraclorură 
de carbon; 4 — benzen. 


Fig. 53. Spectrul de absorbţie al clorogala- 
tului de rodamină B (6 fig Ga, cu clorben¬ 
zen plus tetraclorură de carbon şi ace¬ 
tonă). 


268 





gea Beer-Lambert şi s-au obţinut curbe de etalonare reprezentate prin 
linii drepte. 

Compoziţia clorogalatului de rodamină B a fost investigată de Cul- 
kin şi Rilex [12], care au definit-o prin formula (RH)GaCl 4 (unde R este 
rodamina B). Spectrul de absorbţie al clorogalatului în soluţie de cloro- 
benzen şi tetraclorură de carbon este arătat în fig. 53. Absorbţia maximă 
are loc la lungimea de undă de 562 nm. 

In condiţiile în care s-a lucrat pentru a extrage clorogalatul, ro¬ 
damina B dă şi compuşi organici coloraţi cu stibiu(III), aur(III), taliu(III) 
şi fer(III). Kuznetsov şi Tanaev [10] au redus toate aceste elemente la 
valenţe inferioare cu clorură de titan, înainte de a extrage galiul. Onishi 
şi Sandell [7] au separat galiul de aceste elemente care produc interfe¬ 
renţă, printr-o extracţie prealabilă în di-izopropileter. O astfel de sepa¬ 
rare au făcut, de asemenea, Burton et al. [4], care au extras din aceeaşi 
porţie de probă şi germaniul, cu ajutorul tetraclorurii de carbon. In pro¬ 
cedeul pe care îl prezentăm mai jos este descrisă separarea cu di-izo¬ 
propileter, urmată de extracţia clorogalatului de rodamină B în tetra¬ 
clorură de carbon şi în prezenţa acetonei. 

Reactivi: Soluţie de clorură titanoasă 15%. 

Di-izopropileter, proaspăt distilat din hidroxid de sodiu solid 
cu punctul de fierbere la 68°. In ceea ce priveşte eterul etilic 
este de notat că formarea peroxidului poate să dea ames¬ 
tecuri instabile explozive. 

Solvent de colorobenzen şi tetraclorură de carbon. La 375 ml 
de monoclorbenzen se adaugă 12 ml tetraclorură de carbon. 

Soluţie standard de galiu de bază. Se dizolvă 0,5 g de galiu 
pur în 50 ml acid clorhidric 6N. Se transferă conţinutul 
într-un balon cotat de 1 1, se adaugă 60 ml acid clorhidric 
concentrat şi se aduce la semn cu apă. Această soluţie con¬ 
ţine 0,5 mg Ga/ml în acid clorhidric N. 

Soluţie standard de galiu pentru lucru. Se prepară o soluţie 
diluată conţinînd 1 pg Ga/ml prin diluarea soluţiei de bază 
cu acid clorhidric N. 

Mod de lucru. Se cîntăreşte o cantitate de 0,2 g pulbere din proba de 
rocă într-un mic creuzet de platină şi se adaugă 2 ml de acid 'ulfuric 
20 N, 0,5 ml acid azotic concentrat şi 5 ml acid fluorhidric. Se încălzeşte 
creuzetul pe o plită sau pe o baie de nisip, pînă cînd acidul sulfuric se 
evaporă abundent. Se lasă să se răcească, se clăteşte creuzetul cu puţină 
apă şi se evaporă din nou, de această dată pînă la uscare. Se dizolvă re¬ 
ziduul în aproximativ 25 ml acid clorhidric 6 N şi se transferă soluţia 
într-o pîlnie de separare de 100 ml. 

Se adaugă clorură titanoasă 15% picătură cu picătură, pînă cînd 
dispare complet culoarea galbenă a ionului feric, apoi se mai adaugă 
cîteva picături în exces. Se adaugă 10 ml de di-isopropil eter şi se agită 
timp de 20—30 secunde. Se toarnă faza apoasă într-o altă pîlnie de se¬ 
parare şi se agită din nou cu 5 ml de di-isopropileter. Se repetă extracţia 
cu încă o porţie de 5 ml de eter, se scurge stratul apos şi se combină 

extractele organice intr-un pahar de laborator de 50 ml. Se evaporă 
eterul într-un vas de fumegare şi se adaugă 15 ml acid clorhidrie 6N 
la reziduul uscat. Se încălzeşte lent, apoi se transferă soluţia într-un 
vas cu fundul aplatizat. Se clăteşte paharul cu puţin acid clorhidrie 
6N, se adaugă lichidul de spălare în vas şi se diluează la volumul de 
25 ml tot cu acid clorhidrie 6N. Se adaugă soluţie de clorură titanoasă, 
picătură cu picătură, pînă cînd apare o culoare slab violetă persistentă, 
ceea ce indică un exces, apoi se lasă soluţia să stea timp de 10 min. Se 
adaugă 2 ml soluţie apoasă de rodamină B şi 5 ml de acetonă, se ames¬ 
tecă bine şi se lasă să stea încă 1 oră. Se adaugă apoi, cu pipeta, 10 ml 
de solvent de clorobenzen-tetraclorură de carbon şi se agită puternic 
pentru a extrage clorogalatul în faza organică. 

Se lasă să se separe fazele. Se scurge stratul organic inferior într-o 
cuvă de 1 cm a spectrofotometrului şi se măsoară densitatea optică la 
lungimea de undă de 562 nm. Se măsoară, de asemenea, densitatea optică 
a unei soluţii reactive martor, care a fost preparată în acelaşi mod dar 
fără să conţină material din proba de analizat. 

Etalonarea. Se transferă părţi alicote de pînă la 10 ml din soluţia 
standard de galiu (care conţine pînă la 10 pg de galiu) în baloane cu 
fundul lat avînd capacitatea de 100 ml şi se diluează fiecare pînă la 25 ml 
cu acid clorhidrie 6N. Se extrage galiul ca clorogalat, aplicînd procedeul 
descris mai înainte, apoi se măsoară densităţile optice în acelaşi fel. Se 
construieşte graficul relaţiei dintre densitatea optică şi concentraţia de 
galiu (fig. 53). 

Notă. La folosirea unor reactivi puternici, s-a observat că extrac¬ 
tele de clorogalat se decolorează mult. Pentru a preveni aceasta, s-a lăsat 
amestecul de solvenţi să stea cîteva zile deasupra acidului sulfuric con¬ 
centrat, s-a separat stratul organic, s-a. agitat cu hidroxid de sodiu şi în 
final s-a agitat împreună cu apă. 


DETERMINAREA PRIN ABSORBŢIE 
ATOMICA 


Această metodă nu este suficient de sensibilă pentru determinarea 
conţinuturilor mici de galiu care se găsesc în majoritatea rocilor silicatice 
şi de altă natură; de aceea este necesar să se ia o cantitate mare de 
probă, care să fie supusă mai întîi la o concentrare. Un astfel de proce¬ 
deu a fost descris de Lypka şi Chow [13] pentru determinarea galiului 
din minereuri. 

S-au supus la evaporare cu acid sulfuric şi acid fluorhidric porţii 
de minereu de 4—5 g, excesul de acid sulfuric fiind eliminat prin fume- 
gare. Reziduurile au fost dizolvate prin încălzire cu acid clorhidrie 7 M, 
iar galiul a fost extras în izopropileter purificat, după reducerea clorurii 

de titaniu (III). După evaporarea solventului organic, reziduul a fost di¬ 
zolvat în acid clorhidric 7 M şi pulverizat într-o flacără aer-acetilenică 
moderată, pentru măsurare. 

26. GERMANIU 


OCURENŢA 


Diferenţa de conţinut de germaniu din diferite tipuri de roci mag¬ 
matice este mică, majoritatea silicaţilor conţinînd 1—2 ppm. In tabelul 23 
sînt arătate conţinuturile medii menţionate de Onishi [1] pentru roci sili- 
catice, majoritatea din Japonia. 

Valori asemănătoare (ceva mai mari) au fost comunicafe de Burton, 
Culkin şi Riley [2], iar El Wardani a determinat conţinuturi ceva mai 

mici pentru roci în majoritate din 
Statele Unite ale Americii [3], 
Conţinuturile de germaniu din 
■•oci argiloase şi alte roci asemă¬ 
nătoare sînt comparabile cu cele 
din roci magmatice [4]. Rocile 
carbonatice conţin foarte puţin 
germaniu. Sulfurile minerale, de 
asemenea, conţin circa 1 ppm, deşi 
Burton et al. au determinat 
116 ppm dintr-un eşantion de 
blendă din Derbyshire, iar Brewer, Cox şi Morris [3] au determinat con¬ 
ţinuturi de pînă la 670 ppm în blende din diferite regiuni, majoritatea 
din Marea Britanie. Concentrarea germaniului în cărbune din strate di¬ 
ferite a fost semnalată de mai mulţi cercetători; în cenuşi de cărbune 
s-au determinat pînă la 1% germaniu. 

Există un număr de minerale foarte rare care conţin germaniu, în¬ 
tre care germanitul (o sulfură de cupru, germaniu şi arseniu) şi argirodi- 
tul considerat ca avînd formula Ag s GeS 6 ; este, însă, puţin probabil ca 
vreunul din aceste minerale să fie întîlnit de analist cînd face determi¬ 
nări pe roci silicatice. Multe minerale silicatice s-au dovedit a fi gazde 
pentru germaniu în conţinuturi pînă la 100 ppm, posibil sub forma 
Ge 4+ (R=44 pm) substituind siliciul Si 4 + (R=39 om). 


Tabelul 23. Conţinuturile de germaniu din 
unele roci magmatice 


Tipul de rocă 

Conţinut de Ge, 
(ppm 

Roci granitice 

1,3 

Roci intermediare 

1,5 

Baizalte şi diabaze 

1,3 

Gabbrouri 

1,2 

UI trama fi ce 

1,0 

DETERMINAREA SPECTROFOTOMETRICA 


Interesul pentru proprietăţile acestui element au condus la publi¬ 
carea unui număr considerabil de articole privind determinarea lui. Au 
fost descrişi, de asemenea, mai mulţi reactivi pentru determinări foto- 
metrice, între care fenilfluoronul (fig. XIX) (9-fenil-2,3,7-trihidroxi-6-flu- 



oron sau 2,3,7-trihidroxi-9-fenilxanten-6-on). Acest reactiv, folosit prima 
dată de Gillis, Hoste şi Claeys [6] ca reactiv pentru încercări pe eşan¬ 
tioane, a fost studiat de Cluley [7, 8] pentru determinarea germaniului 
în prezenţa unei mari varietăţi de alte elemente. Complexul format de 
germaniu cu fenilfluoron are o densitate optică maximă la lungimea de 
undă de 504 nm (fig. 54), iar legea Beer-Lambert este respectată la con¬ 
centraţiile întîlnite în roci silicatice (fig. 55). 

Deşi într-un articol ulterior [9] se afirmă că nu este necesară o se¬ 
parare prealabilă a germaniului, cei mai mulţi autori recomandă fie dis¬ 
tilarea, fie extracţia germaniului din acid fluorhidric ca un mijloc de 
separare de alte elemente. Distilarea conduce şi la concentrarea germa¬ 
niului într-un volum mic, eliberat de celelalte elemente, cu excepţia 
unor urme de sulf, arseniu, stibiu şi staniu prezente în roca luată în ana¬ 
liză. în cantităţile în care se găsesc de obicei în roci silicatice, aceste ele¬ 
mente nu produc intereferenţe. 

Un procedeu de extracţie, de asemenea uzual, este cel descris de 
Schneider şi Sandell [10]. Extracţia se face din soluţie de acid clorhidric. 
Pentru cantităţile de germaniu prezente în mod obişnuit în roci este su¬ 
ficientă o singură extracţie cu un volum egal de tetraclorură de carbon. 
Ulterior, însă, Burton et al. [2] afirmă că printr-o singură operaţie se ex¬ 
trag doar 85—90’/» din germaniu şi recomandă să se facă trei extracţii 
succesive. 

S-a recomandat să se folosească şi un adaos de EDTA pentru a îm¬ 
piedica extracţia şi a altor elemente în soluţia de tetraclorură de carbon. 

Rocile şi mineralele silicatice pot fi descompuse prin evaporare cu 
un amestec de acid sulfuric cu acid azotic şi acid clorhidric. După elimi¬ 
narea excesului de acid sulfuric, reziduul poate fi dizolvat în acid clor¬ 
hidric. Hybbinette şi Sandell [12] au arătat că această metodă de atac 
poate fi folosită pentru probe conţinînd chiar 0,05% clor, fără pierdere 
de germaniu, prin volatilizarea germaniului cu tetraclorură. Aceasta se 
datoreşte, probabil, formării acidului fluogermanic, care nu este volatil. 

Fig. 54. Spectrul de absorbţie al complexului 
germaniu-fenilfluorenă (cuve de 1 cm, 5 fxg 
Ge/10 ml). 



Ge, ^jg/iOmt 


Fig. 55. Curba de etalonare pentru germaniu cu 
fenilfluorenă (cuve de 1 cm, lungime de undă 
de 504 nm). 




Reactivi: Tetraclorură de carbon. 

Soluţie acidă EDTA (acid etilendiamintetracetic ). Se dizolvă 
1 g sare de sodiu in apă şi se diluează la 200 ml. 

Soluţie de gumă arabică. Se dizolvă 0,1 g în circa 80 ml apă 
fiartă, se filtrează şi se diluează la 100 ml cu apă. 

Soluţie de fenilfluoron. Se dizolvă 0,05 g reactiv solid în 75 ml 
etanol şi 5 ml acid sulfuric 5N, prin încălzire pe o baie de 
abur. Cînd se răceşte, se diluează la 100 ml cu apă. 

Soluţie standard de germania de bază. Se cîntăreşte o cantitate 
de 0,036 g de oxid de germaniu pur într-un mic pahar, se 
adaugă 0,5 g de hidroxid de sodiu şi 20 ml apă. Cînd dizol¬ 
varea este terminată, se transferă soluţia într-un balon co¬ 
tat de 250 ml şi se aduce la semn cu apă. 

Soluţie standard de germaniu de lucru. Se diluează 10 ml din 
soluţia de bază la 1 1, înainte de întrebuinţare. Această solu¬ 
ţie conţine 1 pg Ge/ml. 

Mod de lucru. Se cîntăreşte o cantitate de 0,5 g de probă de rocă sub 
formă de pulbere într-o capsulă de platină, se descompune prin evapo¬ 
rare pînă la fumegare cu 3 ml acid sulfuric 20 N, 0,5 ml acid azotic con¬ 
centrat şi 5 ml acid fluorhidric concentrat. Se lasă să se răcească, se clă¬ 
teşte capsula cu puţină apă şi se evaporă din nou pînă la fumegare. De 
fiecare dată se va evita fumegarea prelungită sau puternică a acidului 
sulfuric. După răcire, se adaugă 5 ml de apă şi se încălzeşte pînă aproape 
de fierbere cîteva minute, pentru a se dezintegra reziduul. Se răceşte şi 
se transferă amestecul într-o pîlnie de separare, la sfîrşit adăugind 5 ml 
acid clorhidric concentrat. Se astupă pîlnia şi se lasă să stea, agitînd din 
cînd în cînd, pînă cînd tot materialul solid s-a dizolvat (eventual pînă la 
30 minute dacă materialul nu s-a dizolvat complet). Dacă materialul care 
se analizează este bogat în calciu sau bariu, atunci va rămîne ceva sulfat 
insolubil nedizolvat, însă acesta nu dă interferenţă. 

Se adaugă suficient acid clorhidric pentru a se ajunge la o concen¬ 
traţie acidă de 9 molar, se amestecă bine şi se răceşte sub 25°. Apoi se 
adaugă 10 ml de tetraclorură de carbon şi se agită intens timp de 2 mi¬ 
nute. Se scurge stratul organic într-un pahar mic şi se repetă extracţia 
cu două porţii succesive de 10 ml de tetraclorură de carbon. Se combină 
extractele organice într-o pîlnie de separare, se adaugă exact 5 ml de 
apă în care s-au picurat în prealabil 1—2 picături de soluţie de hidroxid 
de sodiu 0,01 M şi se agită timp de 2 minute. Se dă la o parte faza orga¬ 
nică şi se transferă soluţia apoasă într-un balon cotat de 10 ml. Se adaugă 
1 ml de acid sulfuric ioN, 0,4 ml soluţie EDTA, 2,4 ml etanol, 0,4 ml 
soluţie de gumă arabică, şi 0,6 ml soluţie de fenilfluoron. Se diluează 
soluţia la volum cu apă, se amestecă şi se lasă să stea timp de 1 oră la 
temperatura de 25° sau ceva mai scăzută. 

Se măsoară densitatea optică a soluţiei în comparaţie cu apa în cuve 
de 1 cm, cu spectrofotometrul fixat la lungimea de undă de 504 nm. Dacă 
temperatura este mai mare de 25° se introduce balonul într-o baie de 
apă cu temperatura de circa 20° unde se ţine timp de 30 minute, apoi se 

lasă balonul să stea la temperatura camerei pentru încă 30 min, înainte 
de măsurare. 

Se măsoară, de asemenea, densitatea optică a unei soluţii martor, 
preparată în acelaşi mod ca şi soluţia în care este dizolvată proba de rocă 
dar fără să conţină rocă. 

Etalonarea. Se transferă părţi alicote de soluţie standard de germa- 
niu conţinînd 1—5 pg Ge într-o serie de baloane cotate de 10 ml. In fie¬ 
care dintre acestea se adaugă acid sulfuric ION, soluţie EDTA, etanol, 
gumă arabică şi fenilfluoron, aşa cum s-a arătat mai sus. Se diluează, fie¬ 
care, la volum cu apă, se lasă să stea, se măsoară densitatea optică la 
504 nm, în acelaşi fel ca şi pentru soluţia care conţine proba de rocă. Se 
construieşte diagrama relaţiei dintre densitatea optică şi concentraţia de 
germaniu pentru a obţine curba de etalonare. 

27. HIDROGEN 


OCURENŢA 


Hidrogenul se prezintă în mai multe forme în rocile silicatice, între 
care ca hidrogen liber (elemental), hidrogen legat organic, ca umiditate ad- 
sorbită, în apa de cristalizare, în apa „combinată 44 şi în grupele hidroxil 
prezente în structura sub formă de reţea a mai multor minerale. Unele 
din aceste forme nu pot fi diferenţiate, mai ales în cazul unor minerale 
silicatice care au fost alterate şi au dat naştere la altele noi, mai hldra- 
tate. 


HIDROGENUL LIBER 


Deşi rocile silicatice pun în libertate volume considerabile de hi¬ 
drogen prin topire, este cert că acest gaz este prezent întotdeauna în 
forma liberă sau elementară. Jeffery şi Kipping [1] au observat că pentru 
numărul mic de roci magmatice examinate de ei conţinuturile de hidro¬ 
gen eliberat (tabelul 24) au fost doar aproximativ reproductibile şi în fie¬ 
care caz mai mici decît cantităţile care s-ar fi putut obţine prin redu¬ 
cerea apei prezente. 

Tokhtuyev şi Frantzuzova [2] au demonstrat că rocile metamorfice 
conţin hidrogen liber (elementar) şi că acesta poate fi recuperat prin 
captarea gazelor care se degajă în timpul sfărîmării şi aducerii probei la 
starea de pulbere, dacă aceste operaţii se fac sub vacuum, fără încălzire — 
tehnică pusă la punct anterior de către Adison [3]. Prezenţa hidrogenului 
ar putea fi pusă pe seama formării magnetitului în procesul de metamor- 
fism, conform ecuaţiei 

3FeO + H,0=Fe 3 0 4 + H,, 

cu toate că această ipoteză este considerată ca lipsită de argument, din 
moment ce se poate recupera hidrogen din silicaţi care conţin puţin 
magnetit sau chiar deloc. 

Tabelul 24. Hidrogen (gaz) produs la calcinarea unor roci magmatice 


Probe analizate 

Conţinut de hidrogen 

| determinat 

calculat* 

% în greutate 

% voi. j 

| % greut. 

Granit din Shetland, R117 

55 

0,0019 

0,005 


65 

0,0022 


Granit din Cornwall, R138 

720 

0,025 

0,030 


700 

0,025 


Granit din Westerly (R.I.) G-l 

122 

0,0042 

0,14 


125 

0,0043 



127 

0,0045 


Diabaz din Centerville (Va), W-l 

260 

0,0087 

0,122 


210 

0,0068 



* Pe baza conţinultului de FeO, presupunând că hidrogenul este produs de 
reacţia 2Fe0+H 2 0 = Fe 2 0 3 +H 2 . 


Shorockhov [4] a semnalat ocurenţa frecventă a hidrogenului în 
roci sedimentare. 

Metodele care se folosesc, de regulă, Ia determinarea conţinutului 
de hidrogen liber din roci silicatice se bazează fie pe încălzirea probei 
pînă la o anumită temperatură, fie pe captarea lui (împreună cu alte 
gaze) sub vacuum. Din amestecul gazos care se obţine prin ambele pro¬ 
cedee, este nevoie ca hidrogenul să fie separat printr-un procedeu spe¬ 
cific: cu ajutorul unui aparat de presiune constantă sau volum constant 
(aparate tip Haldane sau Bone and Wheoler“), cu un aparat de conversie 
a hidrogenului în apă (urmată de absorbţie şi cîntărire) sau printr-o apro¬ 
ximare, de exemplu pe baza cromatografiei de gaz [5], 


HIDROGENUL ORGANIC 


Materiile organice sînt componenţi importanţi ai multor roci silica¬ 
tice, în special ale celor de origine sedimentară, în’care au fost semnalate 
de mulţi cercetători conţinuturi de pînă la 5’/ 0 . material cărbunos. Folo¬ 
sind solvenţi organici, adeseori se pot face extracţii de 5—15% din aceşti 
componenţi, care se asemănă ca aspect şi compoziţie cu petrolul şi pot fi 
analizaţi ca atare. O altă parte de materie organică, cunoscută sub nu¬ 
mele de „acizi humici“ se_ poate extrage cu soluţiii alcaline. Partea inso¬ 
lubilă de materie organică — „kerogenul •— poate fi extrasă prin dizol¬ 
vare în acizi. De exemplu Forsman şi Hunt [6] sugerează folosirea aci¬ 
dului clorhidric şi a acidului fluorhidrio pentru a elimina carbonaţii şi 
silicaţii (v. cap. Carbon — Determinarea materiei organice). Materialul 
organic insolubil este transformat în dioxid de carbon şi apă, prin com¬ 
bustie într-un curent de oxigen, care în final se absoarbe şi se cîntăreşte. 

APA CARE SE EVAPORĂ LA 105 


Pentru caracterizarea pierderii în greutate a unei probe de rocă prin 
încălzire la 105° pînă cînd greutatea acesteia rămîne constantă se folo¬ 
sesc termenii „apă higroscopică“, „umiditate", „apă care se evaporă la 
105°“, „apă volatilă 11 . Rezultatul acestei determinări se foloseşte ca mă¬ 
sură a apei „libere 11 , distinct de cea combinată. în această privinţă ea nu 
este o măsură satisfăcătoare prin aceea că include o anumită cantitate 
de apă volatilă din unele minereuri care se descompun cu uşurinţă (cum 
sînt zeoliţii), în timp ce nu include o parte din apa nevolatilă a multor 
alte minerale. Această determinare face parte totuşi din lista a 13 con¬ 
stituenţi acceptaţi ca minim necesar pentru o analiză completă a rocilor 
silicatice. 

în unele laboratoare se obişnuieşte ca această „umiditate 11 sau „apă 
higroscopică“ să fie eliminată prin uscarea pulberii de rocă la o tempe¬ 
ratură între 108 şi 110° şi să se raporteze analiza, de exemplu sub forma 
„material uscat la 105°“. Acest procedeu nu trebuie practicat în cazurile 
în care este prezentă o mare cantitate de dorit, care este un indiciu că 
materialul uscat este susceptibil de a fi extrem de higroscopic. De la o zi 
la alta variaţia în greutate a unor astfel de probe este adeseori conside¬ 
rabilă, chiar în cazul în care ele nu au fost uscate în prealabil. Din fig. 56 
se observă că variaţia în greutate a bazaltului eloritizat ajunge pînă la 
0,730/c faţă de greutatea iniţială a materialului, în timp ce un granit, 
măcinat şi expus în atmosferă odată cu bazaltul alterat, îşi schimbă greu¬ 
tatea cu numai 0,03% în aceeaşi perioadă de timp. Cînd urmează să fie 
analizate astfel de roci cloritizate este recomandabil să se cîntărească în 
acelaşi timp toate porţiile destinate determinării „apei higroscopice 11 , 
apei totale şi constituenţilor majori. 



Fig. 56. Schimbările în greutate a două roci sili- Fig. 57. Dispozitiv pen- 

catice (în stare de pulbere) prin expunere la aer. tru determinarea pier- 

derii în greutate prin 
încălzire la 105°. 


279 





Conţinutul de apă al unei probe de rocă silicatică va depinde de fi¬ 
neţea de măcinare. Hillebrand [7] arată, de exemplu, că pentru un număr 
de roci o măcinare excesivă conduce la creşterea conţinutului de apă al 
probei, iar în prezenţa unor minerale, de exemplu a gipsului, situaţia 
se inversează, adică măcinarea fină duce la pierderea de apă. 

Cea mai simplă metodă de determinare a „apei evaporate la 105°“ 
este de a măsura pierderea în greutate a circa 2 g de pulbere de rocă 
înainte de a fi încălzită într-un cuptor electric timp de 2—3 ore, sau 
chiar mai mult, pînă cînd greutatea acesteia rămîne constantă. Vechiul 
procedeu constînd din utilizarea băilor de toluen este depăşit în prezent. 
Unele roci care conţin mult fer feros nu pot ajunge la o greutate con¬ 
stantă din cauza oxidării lente continue care are loc la această tempe¬ 
ratură. * 

Multe roci sînt higroscopice cînd sînt complet uscate; din acest mo¬ 
tiv pentru determinarea acestora se foloseşte, de obicei, un flacon cu un 
capac ermetic, de forma celui din fig. 57. 

Dificultăţile pe care le comportă cîntărirea unui material foarte 
higroscopic şi prezenţa unei mari cantităţi de fer feros, uşor oxidabil, pot 
fi evitate prin determinarea directă a apei evaporabile. In fig. 58 este 
arătat un aparat pentru o astfel de determinare. Aparatul descris de Jef- 
fery şi Wilson [8] constă dintr-un sistem de circulaţie închisă, care in¬ 
clude o pompă electrică mică, o cameră de încălzire care se menţine la 
temperatura de 104—105° cu alcool izobutiric încălzit la o plită (pentru 
care este indicat un bloc de încălzire controlat termostatic şi fixat la 
105°), două tuburi de absorbţie şi un barbotor conţinînd acid ortofosforic 
şi avînd rolul de a indica viteza curentului de aer care trece prin aparat, 
înainte de a introduce proba, tubul A se înlocuieşte cu o bucată de tub 
de sticlă şi se acţionează pompa timp de circa 30 minute, pentru a usca 
aerul din aparat. Apoi se cîntăreşte tubul A şi se montează la loc, se 
introduce vasul care conţine proba, după care se continuă circularea ae- 

Reflux 


Pompă 


Fig. 58. Aparat pentru determinarea directă a apei eliberate din rocă prin încălzire, 

la 105°. 

rului pînă cînd toată apa care s-a degajat din probă a trecut în tubul de 
absorbţie. Durata circulării curentului de aer este de circa 2 ore, timp 
suficient pentru a antrena toată apa, inclusiv cea care eventual se con¬ 


densează pe porţiunile mai reci ale camerei de 
încălzire. 

Creşterea în greutate a tubului de absorb¬ 
ţie A cînd determinarea se execută fără intro¬ 
ducerea probei (echivalentul soluţiei martor) 
este mai mică de 0,1 mg. Tubul A care se folo¬ 
seşte în locul tradiţionalului tub în formă de U, 
conţine o spirală de hîrtie, care previne depu¬ 
nerea percloratului de magneziu cînd este ab¬ 
sorbită o mare cantitate.de apă. Capătul deschis 
al tubului, prevăzut c‘u o îmbinare cu sticlă 
şlefuită (în Anglia sticlă tip B7), se astupă cu 
un capac în timpul cîntăririi. Tubul, împreună 
cu capacul, cîntăreşte 20—25 g. 

Metoda Dean-Stark. Rocile şistoase şi unele 
dintre rocile eruptive alterate care conţin cîteva 
procente de umiditate pierd, adeseori, o parte 
din conţinutul de apă în timpul preparării pro¬ 
bei. La aceste roci, precum şi la argile, care nu 
pot fi preparate pentru analiză chimică fără a 
pierde din umiditate, se poate calcula conţinutul 
aproximativ de umiditate prin metoda Dean- 
Stark [9], procedînd după cum urmează: Se 



sfărîmă 20—-50 g material, se fierbe cu toluen, 


iar apa evaporabilă la 105° se colectează la par¬ 
tea inferioară a braţului lateral al aparatului, 
care este gradat direct în mililitri (fig. 59). 


Fig. 59. Aparatul Dean- 
Stark pentru determinarea 
apei. 


APA TOTALA 


Metoda folosită pentru determinarea apei totale constă în colecta¬ 
rea directă şi cîntărirea totalului de apă care poate fi eliminată din probă 
prin încălzire la o temperatură ridicată. 

Una dintre primele metode a fost cea a lui Penfield [10]. Proba 
conţinută într-o băşică era suflată la capătul închis al unui tub de sticlă 
călită, în care era încălzită la o temperatură cu ceva mai joasă decît 
punctul de topire a sticlei. Apa care se elibera se condensa pe partea 
mai rece a tubului, de care partea încălzită putea fi detaşată. Conţinutul 

de apă al probei se afla cîntărind această parte mai rece a tubului înainte 
şi după încălzirea probei. Metoda prezenta neajunsul că nu exista cer¬ 
titudinea că toată apa se condensa, îndeosebi cînd umiditatea era redusă, 
şi că toată apa din probă era eliberată la temperatura la care se încăl¬ 
zea. în schimb, metoda lui Penfield prezintă avantajele că este simplă 
şi rapidă: de aceea pentru aplicarea ei s-au adus unele îmbunătăţiri de 
către Courville [11], Shapiro şi Brannock [12], Harvey [13], 

Metoda Courville-Penfield [11]. Această metodă este foarte asemă¬ 
nătoare cu cea iniţială, a lui Penfield, prin aceea că după încălzirea pro¬ 
bei balonul în care este conţinută proba se dă la o parte şi porţiunea 
care rămîne din tubul de sticlă este cîntărită înainte şi după uscarea 
probei. In scopul creşterii eficienţei eliberării apei din probă, aceasta este 
amestecată cu oxid de plumb (litargă) înainte de a fi trecută în tubul 
în care se încălzeşte. Amestecul se topeşte prin încălzire, iar tubul poate 
fi uşor de detaşat. în această variantă a metodei sînt necesare, însă, unele 
precauţii cînd proba ar putea conţine anumite elemente volatile, cum 
este fluorul. 

O metodă asemănătoare de analiză, la scară micro, a fost descrisă 
anterior de Sandei [14], care amesteca 20—30 mg de probă cu litargă 
dacă proba conţinea fluor sau alte volatile, sau oxid de calciu dacă se 
presupunea că prin încălzire s-ar putea degaja trioxid de sulf sau hidro¬ 
gen sulfurat. 

Metoda Shapiro şi Brannock-Penfield [12]. Această metodă se folo¬ 
seşte ca parte din schema pentru analiza rapidă şi completă a rocilor 
silicatice. Proba se încălzeşte cu wolframat de sodiu, într-un tub fierbă- 
tor din sticlă pirex, iar apa degajată este colectată într-o fîşie de hîrtie 
de filtru cîntărită în prealabil. întrucît, însă, nu toată apa este reţinută 
de hîrtia de filtru, este necesară o corecţie empirică: se adaugă 10Vo la 
greutatea apei dacă aceasta a fost sub 20 mg, iar dacă s-au obţinut mai 
mult de 20 mg apă, atunci se adaugă 2 mg. 

Metoda Harvey-Penfield [13]. în această metodă, proba se introduce 
într-un tub de sticlă şi apa care se degajă prin încălzire este absorbită 
de clorura de calciu anhidră conţinută într-un tub ataşat la camera de 
încălzire. Ulterior Wilson [15] a adus unele îmbunătăţiri la acest proce¬ 
deu, folosind perclorat de magneziu şi aparatul schiţat în fig. 60, la care 
îmbinările tuburilor de sticlă sînt etanşate cu manşoane de PTFE, care 
permit încălzirea Ia temperaturi mai mari. Timpul de încălzire folosit a 
fost de 1 oră, însă el susţine că în unele cazuri este suficientă o încăl¬ 
zire de 10 minute. înainte şi după încălzire, tubul de absorbţie se astupă 
cu un dop şi un capac pentru cîntărire. 

Metoda lui Penfield şi modificările descrise prezintă dezavantajul 
că multe dintre mineralele componente (talcul, topazul, sturolitul, cor- 
dieritul şi epidotul) nu sînt descompuse complet; or din aceste minerale 
s-ar degaja încă unele cantităţi de apă dacă încălzirea s-ar face la tem¬ 
peraturi mai ridicate. Un alt dezavantaj, atît al metodei iniţiale cît şi al 
unor variante îmbunătăţite, este că nu întotdeauna colectarea apei dega¬ 
jate este completă şi că uneori sînt colectate şi cîntărite drept apă şi alţi 
constituenţi volatili (de exemplu sulful şi fluorul). 

Alternativa la metoda lui Penfield este de a colecta apa degajată 
într-un tub de absorbţie care poate fi cîntărit înainte şi după încălzire. 
Materialul de analizat, conţinut într-un vas de aluminiu sau de platină, 
poate fi încălzit pînă la temperatura de 1 000° într-un cuptor din tuburi 



a 



b 

Fig. 60. Aparatul Wilson pentru determinarea conţinutului 
total de apă al rocilor silicatice: 
a — asamblat pentru utilizare; b — prgătit pentru cîntărire. 

de silice, încălzit cu arzătoare de gaz sau cu curent electric, iar apa care 
se degajă poate fi colectată folosind perclorat de magneziu sau alt absor¬ 
bant adecvat. Această metodă, descrisă detaliat de Groves [16], poate 
permite încorporarea unor adaptări pentru reţinerea gazelor şi vaporilor 
de fluor, sulf şi oxizi de sulf. Folosind un vas de platină şi un fondant, 
de exemplu wolframat de sodiu, chiar mineralele refractare, cum sînt 
staurolitul, pot fi descompuse într-un timp rezonabil. In acest scop mai 
pot fi folosiţi ca fondanţi carbonat de sodiu şi metafluoborat. Valorile 
obţinute în analize martor sînt totdeauna destui de mari cînd se folosesc 
fondanţi, şi sînt cu totul neglijabile cînd încălzirea se face fără fondanţi. 

Preocupaţi să reducă aceste valori martor, Jeffery şi Wilson [8] au 
folosit un sistem în circuit închis ca o modificare atît a metodei descrisă 
de Groves, cît şi a topirii simple, folosind un amestec de wolframat de 
sodiu şi sticlă de borax în proporţii egale în greutate. Valorile martor 
pentru fiecare dintre determinări nu vor fi mai mari de 0,1 mg dacă 
aerul este reciclat în aparat, aşa cum s-a descris. Dacă aerul este absorbit 
în aparat, aşa cum se procedează în metoda lui Groves [16], atunci se va 
obţine o valoare martor de cîteva miligrame la prima utilizare a apara¬ 
tului; aceasta se va reduce la o valoare constantă de 0,5—1 mg după cî¬ 
teva zile de folosire. 

Mod de lucru. Se foloseşte un aparat care constă dintr-un tub de 
silice, în care se introduce proba pusă într-un vas de porţelan ne¬ 
glazurat care în prealabil a fost ars la temperatura de 1 000°. Cu o 
mică pompă electrică de recirculare se trece un curent de aer printr-un 
tub de absorbţie care conţine perclorat de magneziu şi azbest sodic, peste 
probă, printr-un tampon de cromat bazic de plumb, apoi printr-un tub 
de absorbţie care conţine perclorat anhidru de magneziu şi care a fost 
cîntărit în prealabil. Circularea se încheie prin trecerea printr-un bar- 

botor ce conţine acid ortofosforic, care indică viteza curentului de aer 
prin aparat şi, în final, din nou în pompă. Un tampon de cromat bazic 
de plumb, reţinut de o spirală de cupru şi menţinut la o temperatură de 
300—400°, are rolul de a reţine oxidul de sulf [17], în acest scop se mai 
folosesc sîrmă de cupru şi pulbere de argint la temperatura de 700—750°. 
Capătul larg al tubului de silice este închis cu un dop de cauciuc sili- 
conic. 

Tubul de absorbţie se înlocuieşte cu o bucată de tub de sticlă şi 
se trece, timp de o oră, un curent de aer uscat prin aparat punînd în 
funcţiune pompa de aer. în acest timp, manşonul este lăsat să atingă tem- 
peratura de funcţionare. Apoi tubul se cîntăreşte şi se înlocuieşte. Proba, 
eîntărită într-un vas inert, este introdusă în cuptor, care este lăsat apoi 
să ajungă la temperatura sa maximă, la care se menţine timp de 1 oră. 
Se scoate apoi tubul A din aparat, se lasă să stea. pe balanţă timp de 45', 
după care se recîntăreşte pentru a stabili greutatea totală a apei eli¬ 
berate. 

Principalul dezavantaj al metodei, similar cu al celei descrisă de 
Groves, este că într-o zi nu pot fi efectuate mai mult de trei determi¬ 
nări, pentru că este necesar ca tubul-încălzitor să se răcească înainte ca 
proba următoare să fie introdusă. 

Pentru a creşte numărul de determinări, se poate folosi aparatul 
din fig._ 26, folosit de Riley [18], în acest aparat, proba este împinsă 
treptat în cuptor în zona în care temperatura este suficient de ridicată 
pentru ca toată apa să fie eliminată prin evaporare în circa 20 minute. 
Cu acest aparat se pot efectua 12 determinări într-o singură zi lucră¬ 
toare. Pentru majoritatea rocilor este suficientă temperatura de 1 100°, 
dar pentru minerale mai refractare (topaz, epidot, staurolit ş.a.) este 
necesară o temperatură de 1 200°. La această din urmă temperatură, s-a 
constatat că se poate determina şi dioxidul de carbon eventual prezent 
în material, încluzînd în agregatul de absorbţie un tub de absorbţie cu 
azbest sodic. Interferenţa compuşilor de sulf este prevenită introd’ucînd 
în acelaşi agregat un strat de burete de argint şi un barbotor conţinînd 
o soluţie saturată de trioxid de crom în acid ortofosforic. Groves a folo¬ 
sit un curent de azot (gaz) obţinut dintr-un cilindru de gaz. Reactivii 
martor au fost de 0,1 mg/oră apă şi 0,2 mg/oră dioxid de carbon. Amă¬ 
nunte asupra procedeului în care se foloseşte acest aparat pentru de¬ 
terminarea dioxidului de carbon şi a apei sînt date la pag. 171, 172. 

Metoda Gooch-Sergeant. Problema recuperării apei din minerale re¬ 
fractare este rezolvată şi atunci cînd roca este topită cu carbonat anhidru 
de sodiu, aşa cum a procedat mai întîi Gooch [19], Prin această metodă, 
folosind un fondant alcalin se asigură reţinerea atît a sulfului cât şi a 
fluorului. Seargeant [20] a introdus o modificare la această metodă, 
încălzind proba cu fondantul într-un creuzet de platină (sau alt metal 
rezistent la topire) în interiorul unui vas de silice, folosind un cuptor 
cu inducţie de înaltă frecvenţă. Ca gaz de antrenare se foloseşte azot, 
iar pentru a evita eventuale pierderi de apă prin interacţiune cu ferul 
feros care ar putea fi prezent în roca analizată se adaugă clorat 
de sodiu. 


284 



PIERDERI EA CALCINARE 


Cînd se încălzeşte proba de rocă măcinată la temperatura de 1 000° 
sau mai mult au loc o serie de transformări. Astfel, se degajă hidro¬ 
genul şi alte gaze, iar apa adsorbită şi apa de cristalizare sînt eliminate 
împreună cu o parte sau cu toată apa de combinaţie din mineralele 
componente; mineralele carbonatice sînt descompuse mai mult sau mai 
puţin complet, cu degajare de dioxid de carbon, o parte din alcali (dar 
nu toţi) se vaporizează, se pot produce pierderi de fluor şi sulf, iar o 
parte din ferul feros şi din sulf se oxidează. Suma aritmetică a modi¬ 
ficărilor în greutate care se produc este definită cu termenul „pier¬ 
deri la calcinare" (încălzire). Sînt rare cazurile în care aceste pierderi 
dau o măsură a conţinutului total de apă din rocă, dar în nici un caz 
ele nu pot fi considerate ca un substitut al determinării apei. 

28. INDIU 


Puţini analişti au raportat indiu din roci magmatice, iar valorile 
abundenţei menţionate pentru roci silicatice de diferiţi cercetători care 
au folosit date provenite din regiuni diferite nu prezintă concordanţă, 
aşa cum se vede în tabelul 25. 


Tabelul 25. Conţinuturile de indiu din unele roci silicatice In, g/t (ppm) 


Granitice 

Intermediare 

Bazaltice 

Gabbroice 

Ultramafice 

Referinţa 

0,05 


* 



1 

0,12 





2 

2,0 



0,3 


3 

0,26 


0,22 

0,015 

0,013 

4 

0,26 (G-l) 


0,064 (W-l) 



5 

(0,09)** 



0,054-0,18 


6 

0,06 



0,12 

0,33 

7 



Roci mafice 

• 


0,17 

0,05 

0.07 

0,04 

8 


* Prea mic pentru a fi măsurat; 

** Granofir acid sau microgram!, 75% 310,. 


Cea mai indicată pentru determinarea indiului s-a dovedit a fi 
metoda activării neutronilor [5]; prin spectrografia de emisie şi prin 
spectrofotometrie se atinge cu greu gradul de sensibilitate necesar pen¬ 
tru determinarea acestui element. 

Un procedeu spectrofotometrie bazat pe analiza unor probe în 
cantităţi mari a fost folosit de Rozbianskaya şi descris succint de Iva- 
nov [8]. O porţie de 5 g de rocă silicatică în stare de pulbere a fost 
dizolvată într-un amestec de acid sulfuric şi acid fluorhidric, iar mate¬ 
rialul insolubil a fost tratat prin topire cu bisulfat de potasiu. Ferul, 
titaniul şi alte elemente, între care şi indiul, au fost precipitate cu amo¬ 
niac şi, după solubilizare în acid bromhidric 5 N, indiul a fost recupe¬ 
rat prin extracţie în eter. Indiul a fost reluat în fază apoasă printr-o 
nouă extracţie în acid clorhidric 6 N conţinînd şi perhidrol. S-a format 

apoi complexul cu rodamina C în acid bromhidric 2 N, conţinînd şi acid 
ascorbic, din care indiul a fost extras într-un amestec de 3:1 benzen 
şi eter. 

Determinările au fost completate prin comparaţie vizuală cu ex¬ 
tracte similare preparate dintr-o soluţie standard de indiu. Pentru con¬ 
ţinuturile de indiu de peste 2 pg/ml, soluţiile au fost examinate în lu¬ 
mină transmisă, iar pentru conţinuturi sub 2 pg/ml soluţiile au fost exa¬ 
minate în lumină ultravioletă şi s-au comparat fluorescenţele. 

29. MAGNEZIU 


OCURENŢA 


De regulă, magneziul se raportează ca oxid-MgO, formă sub care 
el poate ajunge la 51% în unele roci silicatice (în varietăţi de dunite, 
de exemplu, conţinuturi de 30—40Vo MgO sînt destul de comune), între 
care rocile ultrabazice, cum sînt picritele şi peridotitele. Distribuţia 
magneziului în roci silicatice este arătată în fig. 61, care ilustrează, pe 
de o parte, asocierea lui cu roci bazice, iar pe de altă parte epuizarea 
acestuia în magmele reziduale, pe măsura diferenţierii magmatice. 

Magneziul şi ferul formează cristale izomor’fe, în care Fe 2+ (f?= 
74 pm) este substituit de Mg-+ (R=66 pm). în cursul cristalizării mine¬ 
ralelor feromagneziene, primele fracţii solide care se separă sînt întot¬ 
deauna bogate în magneziu faţă de compoziţia magmei, iar ultimele 
fracţii care cristalizează sînt întotdeauna bogate în fer. Termenii extremi 

Fig. 61. Conţinutul de magneziu al rocilor silicatice. 

ai seriei de minerale feromagneziene, importanţi din punct de vedere 
petrografic, au o ocurenţă (răspîndire) mai redusă decît termenii inter¬ 
mediari. Printre aceştia din urmă se numără termeni din seria forsterit- 
fayalit (Mg 2 Si0 4 —Fe 2 Si0 4 ) din olivina comună, din seria enstatit-fero- 
silit (MgSi0 3 —FeSi0 3 ) din ortopiroxenii hiperstenici şi alte serii asemă¬ 
nătoare de minerale silicatice care intră în componenţa rocilor. 

Alte minerale silicatice în compoziţia cărora magneziul intră ca 
un component principal sînt talcul, doritul, crisotilul şi serpentina. 

Din grupa carbonaţilor se cunosc următoarele minerale de magne¬ 
ziu: magnezitul—MgCOj, dolomitul—CaMg(CO s ) 2 şi ankeritul; în dolo- 
mit magneziul este substituit în parte de fer şi mangan. 

Minerale de magneziu mai rare sînt spinelul—MgAl 2 0 4 , pericla- 
zul—MgO, brucitul—Mg(OH) 2 şi selaitul—MgF 2 . în depozitele evapori- 
tice (săruri naturale) se întîlnesc următoarele minerale care conţin 
magneziu: carnalit—K 2 MgCl 4 • 6H a O, bischofit—MgCl 2 • 6H 2 0, kieserit— 
MgS0 4 ■ H 2 0, hexahidrit—MgS0 4 • 6H 2 0, epsomit—MgS0 4 ■ 7H„0, precum 
şi minerale mixte (cloruri şi sulfaţi). 


DETERMINAREA GAVRIMETRICA 
DIN ROCI SILICATICE 


METODA PJROFOSFATULUI 


Această metodă a fost folosită multă vreme pentru determinarea 
fracţiei principale în analiza rocilor silicatice şi carbonatice. în această 
schemă, ea se aplică după separarea aproape a tuturor celorlalţi consti¬ 
tuenţi din proba analizată, între care siliciul, ferul, aluminiul, ’ titaniul, 
vanadiul, cromul şi o parte din mangan. Restul manganului este preci¬ 
pitat cu magneziul ca fosfat de amoniu—(Mg, Mn) (NH 4 )P0 4 , apoi acesta 
se calcinează şi trece în pirofosfat (Mg, Mn) 2 P 2 0 7 din care magneziul 
poate fi determinat gravimetric. Metoda este descrisă în capitolul 4. 


METODA CU 8-HIDROXICHINOLINA 

Metoda pirofosfatului a arătat că la rocile care conţin foarte puţin 
magneziu recuperarea lui prin metoda clasică este nesatisfăcătoare. S-a 
constatat că din unele roci este imposibil să se recupereze magneziu 
pînă cînd se distrug sărurile de amoniu, însă prin aceasta recuperarea 
este incompletă. Pentru aceste roci este de preferat procedeul gravi- 
metric bazat pe precipitare cu 8-hidroxichinolină. Această metodă nu 
este, însă, adecvată pentru determinarea de probe în cantitate mare, 
iar pentru roci bogate în magneziu soluţia trebuie diluată la volum şi 


19 — Metode chimice de analiză a rocilor 

să se ia alicote convenabile pentru precipitare. Ca şi la metoda piro- 
fosfatului, este necesar să se elimine majoritatea celorlalţi constituenţi 
ai rocilor silicatice prin precipitare cu amoniac; de asemenea este pre¬ 
ferabil să se elimine toate sărurile de amoniu înainte de precipitarea 
magneziului. De regulă, determinarea se finalizează prin evaporarea 
soluţiei în care este dizolvată roca şi încălzirea reziduului cu acid azo¬ 
tic concentrat. Această fază nu este necesară cînd pentru determinarea 
magneziului se ia o, singură porţie de soluţie. 

Reactivi: Soluţie de 8-hidroxichinolină. Se dizolvă 2,5 g de reactiv în 
100 ml de acid acetic 2 N. 

Mod de lucru. Se combină filtratele şi apele de spălare rezultate de la 
precipitarea oxalatului de calciu, se acidizează cu acid clorhidric şi se 
evaporă pînă aproape de uscare pe o baie de abur. Se lasă să se răcească, 
se acoperă cu sticlă de ceas, şi se adaugă 50 de g acid azotic concentrat. 
Se trece paharul pe baia de abur şi se ridică temperatura treptat, pînă 
cînd se produce o reacţie puternică de degajare de vapori de azot de 
culoare brună. Cînd reacţia a încetat, se clăteşte capacul şi se dă la o 
parte, se clăteşte şi paharul şi se evaporă din nou pînă la uscare. Dacă 
rămîne o cantitate apreciabilă de reziduu de sare de amoniu, se repetă 
evaporarea cu încă o cantitate de acid azotic concentrat apoi se evaporă 
pînă la uscare. Se înmoaie reziduul cu puţin acid clorhidric concentrat 
şi se evaporă încă o dată pînă la uscare, pentru a se elimina urmele de 
acid azotic rămase. 

Se dizolvă reziduul în puţină apă fierbinte conţinînd 1 ml acid clor¬ 
hidric concentrat şi se filtrează, dacă este necesar, într-un pahar de la¬ 
borator de 400 ml, curat. Se diluează cu apă pînă la un volum de circa 
100 ml, se încălzeşte pînă la fierbere şi se adaugă amoniac concentrat 
pînă cînd se ajunge la un mic exces. Dacă în acest stadiu se formează, 
încă, precipitat, acesta trebuie colectat, spălat cu puţin amoniac diluat 
şi îndepărtat (v. nota 1). Se lasă combinaţia formată din filtrat şi apa de 
spălare să se răcească la temperatura de 65—70°, apoi se adaugă 10 ml 
de soluţie de 8-hidroxichinlină (v. nota 2) şi 8 ml de soluţie concentrată 
de amoniac. Se agită soluţia şi se pune pe baia de abur timp de 5 mi¬ 
nute, se agită din nou, apoi se lasă să stea 30 minute. 

Se colectează precipitatul într-un creuzet de sticlă sinterizată sau 
de porţelan şi se spală bine cu soluţie caldă de amoniac 0,5 N. Se intro¬ 
duce apoi creuzetul într-un cuptor electric programat pentru tempera¬ 
tura de 140° şi se usucă pînă cînd greutatea rămîne constantă dacă în¬ 
călzirea continuă. Precipitatul de Mg(C 9 H 6 ON), conţine 12,91»/o MgO (v. 
nota 3). 

Note 

1. In acest stadiu se observă, de obicei, urme de alumină care nu 
au fost colectate în precipitatul principal cu amoniac. 

2. Această cantitate de reactiv este suficientă pentru precipitarea 
a circa 30 mg de acid de magneziu, ceea ce revine la 3»/o MgO din o por- 

ţie de probă de 1 g. Pentru roci cu conţinut mai mare de oxid de ma¬ 
gneziu, cantitatea de reactiv trebuie crescută proporţional sau să se di¬ 
lueze la volum soluţia în care este dizolvată roca şi să se ia o alicotă pen¬ 
tru precipitare. 

3. Dacă excesul de reactiv este mare, atunci precipitatul de magne¬ 
ziu va fi contaminat cu reactiv. Acesta se poate îndepărta prin dizolvarea 
precipitatului în acid diluat şi reprecipitarea în felul arătat mai înainte. 

4. Manganul eventual prezent în soluţie va fi recuperat cu magne- 
ziul. El poate fi determinat pe cale fotometrică (vezi capitolul 30 — Man- 
gan). 


DETERMINAREA TITRIMETRICA DIN ROCI 
SILICATICE 


DETERMINAREA CU 8-IIIDROXICIIINOLINA 

Precipitarea magneziului sub forma complexului cu 8-hidroxichino- 
lină poate sta la baza determinării titrimetrice a magneziului. Ca şi la 
metoda gravimetrică, mai întîi trebuie eliminate aluminiul, ferul şi alte 
elemente din grupa amoniului, iar manganul care nu se colectează în pre¬ 
cipitatul de amoniac se va colecta cu magneziul sub forma complexului 
organic cu 8-hidroxichinolină. Acest precipitat se colectează, se dizolvă 
în acid clorhidric diluat şi i se adaugă un exces, în cantitate dinainte cu¬ 
noscută, de soluţie standard de bromură de potasiu —- bromat de pota¬ 
siu, pentru a bromina reactivul organic. Se determină apoi excesul de 
agent de oxidare, adăugind iodură de potasiu, şi titrînd iodul eliberat cu 
soluţie standard de tiosulfat de sodiu. 

DETERMINAREA TITRIMETRICA A CALCIULUI Şl MAGNEZIULUI 

Magneziul şi calciul formează, amîndoi, complecşi stabili cu EDTA 
la pH=10, în timp ce la pH=7,6 este stabil numai cel de calciu. De 
aceea, teoretic este posibil ca, alegînd un pH chiar peste 7,6 şi un indi¬ 
cator adecvat să se titreze calciul în prezenţa magneziului, iar folosind 
un pH mai mare de 10 să se poată titra calciul împreună cu magneziul. 
In practică, însă, calciul se titrează, de regulă, la pH=12, sau chiar mai 
mare, cînd magneziul precipită ca hidroxid şi atunci nu interferă. Deter¬ 
minarea titrimetrică constă, deci, din două titrări separate: o determi¬ 
nare a calciului, singur, şi o determinare a calciului plus magneziu, con¬ 
ţinutul de magneziu fiind calculat prin diferenţă. Multe alte metale pre¬ 
zente în soluţie pot fi titrate la fel; unele dintre ele, de exemplu ferul, 
reacţionează ireversibil cu indicatorii recomandaţi. Ferul, aluminiul şi 
manganul pot fi complexaţi prin adăugare de trietanolomină, însă pre¬ 

zenţa acestor elemente în cantităţi mai mari decît urme, chiar atunci 
cînd sînt mascate în felul acesta, pot duce la schimbarea culorii soluţiei 
indicator, făcînd dificilă detectarea punctului final. Chiar atunci cînd se 
titrează soluţii pure de magneziu sau de calciu, punctul final este subiec¬ 
tiv, şi pentru ca rezultatul să fie cit mai bun este necesar ca fiecare ti- 
trare să se facă în aceleaşi condiţii de diluţie, concentraţie de indicator, 
iluminare şi examinare. 

Sînt propuşi ca indicatori pentru determinarea titrimetrică a mag- 
neziului şi calciului următoarele substanţe: negru eriocrom T (salochrome 
black T, C.I. 14 645) [1], negru albăstrui B de eriocrom (solochrome black 
6B, C.I. 14 640) [2], calmagit [3], metalftaleină cu mascarea verdelui B de 
naftol [4] şi acid 4-[bis(earboximetil)aminometil]-3-hidroxi-2-naftoie 
(DHNA) [5], Cînd magneziul este prezent doar în cantităţi foarte mici 
(cum este, de exemplu, în multe calcare), atunci pentru titrarea calciului 
din soluţie se poate folosi negru acid de alizarină S.N. (C.I. 21 726) [6] şi 
albastru de metiltimol [7], In cazul mai general, cînd calciul şi mag¬ 
neziul sînt prezente în cantităţi importante, mai pot fi folosiţi pentru ti¬ 
trarea calciului următorii indicatori: calceină [8], calcon (negru albăstrui 
de eriocrom R (C.I. 15 705 [9] sau HSN [10], („Indicator Patton şi Reeder“). 

In procedeul care se descrie mai jos, magneziul plus calciul sînt de¬ 
terminate de DHNA, după metoda descrisă de Clements et al. [5], Calciul 
se determină prin titrarea unei alte alicote din aceeaşi soluţie în care 
este dizolvată roca, cu EGTA, la pH=13, în prezenţa unui adaos de trie- 
tanolamină cu calceină ca indicator [11], 

O altă modalitate de determinare titrimetrică atît a calciului cit şi 
a magneziului este cea descrisă de Abdulah şi Riley [12], în care aceste 
elemente sînt separate de altele prezente în roca silicatică şi unul de 
altul prin eluare dintr-o coloană cu răşină schimbătoare de cationi. Şi 
acest procedeu este descris în detaliu mai jos. 

Reactivi: Soluţie de trietanolamină. Volume egale de reactiv de trieta- 
nolamină şi apă. 

Soluţie tampon cu pH—10. Se dizolvă 67,5 g clorură de amo¬ 
niu în apă, se adaugă 570 ml soluţie de amoniac (d=0,88) 
şi se diluează la 1 1 cu apă. 

Reactiv DHNA (acid l-dicarboximetilaminometil-2-hidroxi-3- 
naftoic). Se amestecă 0,05 material solid cu 10 g clorură de 
sodiu. 

Soluţie de CyDTA (acid diaminociclohexantetraacetic 0,01 M. 
Se dizolvă 3,3 g de reactiv solid în circa 200 ml apă cu puţin 
adaos de soluţie de hidroxid de sodiu M, preparată cînd se 
foloseşte. Se adaugă acid acetic pentru a aduce pH-ul la va¬ 
loarea 10 şi se diluează la 1 1 cu apă. Se etalonează prin 
titrare cu soluţie standard de magneziu, aşa cum se arată mai 
jos. 

Soluţiei de etilenbisfoxietilennitrilojtetraacetat (EGTA). Se di¬ 
zolvă 3,81 g acid liber în 25 ml soluţie IM de hidroxid de 
sodiu şi se diluează la 1 1 cu apă. Se etalonează prin titrare 

cu părţi alicote de soluţie standard de clorură de calciu, după 
procedeul care se prezintă mai jos. 

Soluţie de hidroxid de potasiu IM. Se dizolvă 14 g de material 
solid în 250 ml de apă. 

Reactiv de calceină. Se sfărîmă împreună 0,1 g de reactiv solid 
cu 10 g azotat de potasiu solid. 

Soluţie standard de magneziu. Se curăţă o bandă de magneziu 
metalic şise dizolvă 0,603 g în circa 100 ml apă în care s-au 
adăugat, în prealabil, 10 ml de acid percloric concentrat 

Soluţie standard de calciu 0,02 N. Se dizolvă 2,002 g de car¬ 
bonat de calciu pur şi uscat într-o cantitate cit se poate de 
mică de acid clorhidric foarte diluat, apoi se diluează pînă la 
1 1 cu apă. Această soluţie conţine 1,12 mg CaO/ml. 

Mod de lucru pentru determinarea magneziului plus calciu. Se cîntăreşte 
1 g de pulbere de rocă într-un vas de platină, se înmoaie cu apă, se adaugă 
1 ml acid azotic concentrat, 5 ml acid percloric concentrat şi 20 ml acid 
tluorhidric concentrat şi se lasă vasul să stea peste noapte. Se încheie 
descompunerea materialului prin evaporare pînă la uscare. Se repetă 
aceasta evaporare aproape pînă la uscare încă de două ori, adăugind între 
timp mici cantităţi de acid percloric. La sfîrşit se adaugă 5 ml de acid 
percloric concentrat şi 5 ml apă, apoi se încăzeşte pe o baie de apă pînă 
cmd se dizolvă tot materialul; se lasă să se răcească şi se diluează la 
volum (semn) cu apă într-un balon de 200 ml. 

Se transferă, prin pipetare, într-un vas de titrare, 10 ml din soluţia 
m care s-a dizolvat roca, se adaugă 80 ml apă, 5 ml de soluţie de trie- 
ţanolamină, 10 ml din soluţia tampon preparată şi circa 30 mg reactiv 
indicator DHNA. Folosind un titrator fluorimetric, se titrează calciul total 
plus magneziul, cu soluţie de CyDTA sub o iluminare filtrată ultravio¬ 
leta, pînă la punctul final indicat de dispariţia fluorescentei verde albăstrui 
(nota 1). 

Modul de lucru pentru determinarea calciului. Se transferă, prin 
pipeţare, 20 ml soluţia în care s-a dizolvat roca (v. nota 3) într-un vas 
de titrare, se adaugă 4 ml soluţie de trietanolamină (v. nota 4) şi 2 ml 
soluţie IM de hidroxid de potasiu (v. nota 5). Se adaugă circa 30 mg 
reactiv de calceină (preparat aşa cum s-a arătat la reactivi) şi se titrează 
lent cu soluţia de EGTA 0,02N pînă la dispariţia fluorescentei verzi (v 
nota 6). 

Note 

1. Punctul final precis este dificil de distins vizual în condiţii obiş¬ 
nuite^ de iluminare, datorită unei uşoare fluorescenţe reziduale, din care 
cauză este necesară folosirea unui titrator fluorimetric. 

2. Bariul şi stronţiul se titrează parţial în prezenţa calciului şi mag¬ 
neziului, dar ele, ca atare, nu formează complecşi fluorescenţi cu DHNA. 

3. Soluţia nu trebuie să conţină o cantitate mai mare de 40 g mag¬ 
neziu total plus calciu, şi nu mai mult de 50 mg fer plus aluminiu. 

4. Această cantitate poate fi crescută pînă la 8 ml, dacă este nece¬ 
sar să se complexeze alte elemente (fer, aluminiu etc.) prezente în soluţia 
ce conţine proba. 

5. Adică o zecime din volumul iniţal al probei. 

6. Cînd este prezent mult magneziu, există tendinţa ca rezultatele 
să fie ceva mai mari, posibil cu pînă la circa 5%. Cînd magneziul este 
prezent în cantităţi mari şi se cer determinări mai exacte, atunci se va 
face o retitrare, aşa cum au arătat Pribil şi Vesely [11], 


SEPARAREA ŞI DETERMINAREA CALCIULUI 
ŞI MAGNEZIULUI 


în această metodă, descrisă de Abdullah şi Riley [12], se foloseşte 
o răşină schimbătoare de cationi, pentru a separa ferul, aluminiul şi alte 
elemente prin eluţie cu EDTA (soluţie) la pH-ul de 4,5. Calciul şi mag¬ 
neziul nu sînt eluate cu EDTA, dar pot fi recuperate pe rînd, prin eluţie 
cu soluţie de clorură de amoniu. Pentru efectuarea analizei sînt necesare 
cîteva zile, dar aceasta nu implică multe operaţii, iar separaţiile pot fi 
făcute în paralel cu finalizarea altor determinări. 

Aparatură. O coloană schimbătoare de ioni, de 34 cm lungime şi 0,8 mm 
diametru, umplută cu răşină schimbătoare de cationi (granulaţia 52— 
100 mesh), de exemplu Zeo-Carb 225, Se spală cu 250 ml acid clorhidric 
2N şi 50 ml apă. Se aduce la forma de amoniu, prin spălare cu 200 ml 
soluţie 2N de clorură de amoniu. înainte de întrebuinţare se spală cu 
50 ml de apă. 

Reactivi: Soluţie EDTA (pentru eluţie). Pentru fiecare separare se pre¬ 
pară 250 ml soluţie de EDTA(NH 4 ), prin titrarea a 0,55 g 
acid liber în 200—225 ml apă, cu apă amoniaeală IN, pînă 
la un pH=4,5 şi se diluează pînă la 250 ml cu apă. 

Soluţii de clorură de amoniu. Se dizolvă 26,8 g, 53,5 g şi 107 g 
clorură de amoniu, separat în cîte 1 1 de apă, obţinînd so¬ 
luţii cu concentraţii de 0,5M, IM şi 2M respectiv. 

Soluţie EDTA standard. Se dizolvă în apă aproximativ 11 g 
sare disodică a EDTA, se adaugă circa 0,1 g clorhidrat de mag¬ 
neziu, se transferă intr-un balon de 1 1 şi se diluează la 
semn cu apă. Se etalonează prin titrare comparativ cu solu¬ 
ţii standard de calciu şi magneziu. 

Soluţie de negru de eriocrom T. Se dizolvă 0,25 g de indicator 
în 50 ml de metanol. Această soluţie nu este complet stabilă 
şi trebuie aruncată după 7—10 zile. 

Mod de lucru. Se prepară o soluţie din proba de rocă în acid percloric, 
prin evaporarea a 0,5 g de material cu acid fluorhidric şi acid percloric, 

cum s-a arătat mai înainte. Se diluează soluţia la 250 ml, cu apă, intr-un 
balon cotat. 

Se pipetează 50 ml din această soluţie intr-un pahar de laborator 
de 400 ml, se adaugă 150 ml apă şi se transferă într-o coloană schimbă¬ 
toare de ioni. Se lasă să percoleze intr-un ritm de circa 40 ml/oră. Cînd 
toată soluţia care conţine roca a fost adăugată, se clăteşte coloana cu 
200 ml apă, apoi se eluează ferul, aluminiul etc., cu aceeaşi viteză, cu 
250 ml soluţie de EDTA. Se clăteşte coloana cu 1 litru de apă astfel ca 
să ise înlăture complet soluţia de EDTA, după care se spală cu 200 ml 
soluţie de clorură de amoniu 0,5 M. Se aruncă aceste lichide de spălare. 

Se eluează magneziul cu 240 ml soluţie de clorură de amoniu, co- 
lectînd eluatul intr-un balon cotat de 250 ml, se testează dacă eluţia 
magneziului a fost completă (nota 1), apoi se eluează calciul cu 240 ml 
soluţie de clor-ură de amoniu IM, se colectează din nou eluatul intr-un 
balon cotat de 250 ml. Cînd se termină eluţia, se trece o cantitate de 
100 ml de soluţie 2M de clorură de amoniu prin coloană, pentru a pre¬ 
para răşina pentru următoarea analiză. Se diluează soluţiile de calciu şi 
de magneziu la volum, cu apă, se agită bine şi se transferă alicote de 
cîte 100 ml, separat, în flacoane conice. In fiecare se adaugă 10 ml de 
hidroxid de amoniu concentrat şi 2—3 picături de soluţie indicator negru 
T de eriocrom, apoi se titrează cu soluţie standard de EDTA, pînă la 
punctul final verde-albăstrui. 

Notă 

1. Se trece prin coloană o cantitate de încă 50 ml soluţie 0,5 M de 
clorură de amoniu şi se determină magneziul din eluat, adăugind 10 ml 
hidroxid de amoniu şi cîteva picături de soluţie-indicator. In prezenţa 
unui conţinut oarecare de magneziu, soluţia care altfel este albastră, va 
căpăta o nuanţă roză, şi se va titra cu soluţie standard de EDTA. 


DETERMINAREA FOTOMETRICÂ DIN ROCI 
SILICATICE 


Foarte puţini reactivi fotometrici se pretează la o utilizare generală 
pentru determinarea magneziului din roci carbonatice sau silicatice, într-o 
anumită măsură din cauză că există puţini reactivi buni pentru determi¬ 
narea acestuia şi datorită faptului că interferenţa altor elemente este 
puternică. Se menţionează doi reactivi care se utilizează pentru deter¬ 
minarea fotometrică a magneziului: galben de titaniu şi magon — denu¬ 
mirea uzuală a reactivilor cu formulele structurale reprezentate în figu¬ 
rile XX ş,i XXI. 



XX Galben de titaniu 

Cel mai bine cunoscute sînt utilizările galbenului de titaniu C.I. 
19 540 (cunoscut şi sub denumirile de galben 2GS, galben Clayton, galben 
tiazol, acridingelb 5G, azidingelb 5G şi galben brilliant). Acest compus este 
un colorant de tiazol solubil în apă, care formează un lac de culoare 
roşieţică cu hidroxidul de magneziu coloidal proaspăt format. Coloidul 
este împiedicat să precipite prin adăugarea altor coloizi, între care agar, 
amidon, gumă arabică şi, mai recent, alcool polivinilic, polacrilat şi gli- 
cerol. In soluţie eoloidală, lacul format între hidroxid de magneziu şi 
galben de titan are maximul de lumină şi absorbţie la lungimea de undă 
de 530 nm; cînd se adaugă alcool polivinilic, atunci se foloseşte lungi¬ 
mea de undă de 540 nm pentru a preveni interferenţa complexului format 
cu această substanţă, a cărui maxim de absorbţie este de 490 nm. 

Galbenul de titan se obţine prin asocierea acidului dehidrotio-p- 
toluidin sulfonic cu sarea de diazoniu a acestuia; s-a constatat că există 
diferenţe considerabile în ceea ce priveşte reactivitatea faţă de magneziu 



Fig. 62. Curba de etalonare pentru magneziu cu 
galben de titan. 


a acestuia în funcţie de fur¬ 
nizor [13, 14], Este bine cu¬ 
noscută complexitatea acestui 
compus organic în care în 
unele dozări predomină să¬ 
ruri anorganice (în special 
clorură). King şi Pruden [14] 
au sugerat să se fracţioneze 
materialul solubil în acetonă 
pe o coloană Sephadex G-10 
(un gel de dextran). 

într -un articol mai re¬ 
cent [15] se propune o sinte¬ 
ză a galbenului de titan mult 
superioară sorturilor existen¬ 
te anterior în ceea ce priveşte 
reactivitatea faţă de magne¬ 
ziu. In fig. 62 este dat gra¬ 
ficul de etalonare obţinut cu 
acest material. 

Intre elementele care 
interferă la determinarea 

magneziului face parte aluminiul şi alte elemente din grupa amoniului, 
precum şi calciul şi fosforul. Interferenţele pot fi împiedicate prin adău¬ 
garea unor agenţi de mascare, însă s-a constatat că aceasta afectează sta¬ 
bilitatea lacului de magneziu, prejudiciind reproductibilitatea rezultatelor. 

Densitatea optică a coloidului este de asemenea, afectată de con¬ 
centraţia de săruri de amoniu, astfel că orice schemă pentru îndepărtarea 
elementelor din grupa amoniu împreună cu calciu prin precipitare cu 
amoniac şi oxalat de amoniu trebuie să includă şi o etapă ulterioară în 
care sărurile de amoniu adăugate să fie îndepărtate sau distruse. Evans 
[lti] a descris un procedeu de îndepărtare a elementelor din grupa amo¬ 
niului, bazat pe precipitare cu succinat de sodiu la pH-ul 6. Cantitatea 
de succinat are un efect neînsemnat asupra determinării, însă face să 
crească întrucîtva valoarea reactivului martor. Calciul nu este îndepărtat 
prin acest procedeu; interferenţa acestuia se evită prin adăugare de za- 
haroză. 

MagonuL (f?=H) şi sulfatul de magon (/t=SO ; ,H), cunoscut şi cu de¬ 
numirea de albastru xllidil, formează cu magneziul complecşi solubili co¬ 
loraţi în roz [17, 18], 

Abey şi Maxwel [19], care au utilizat aceşti reactivi, au eliminat 
în prealabil ferul şi aluminiul prin precipitare cu amoniac, au evaporat 
o alicotă de filtrat de acizi (clorhidric şi azotic), pentru a descompune 
sărurile de amoniu. Pentru a complexa aluminiul rezidual au adăugat 
trietanolamină; în soluţie etalon de borax s-a dezvoltat culoarea roză. 

Prezenţa calciului are un uşor efect asupra determinării magneziu¬ 
lui. Pentru evitarea interferenţei acestui element se adaugă un exces echi¬ 
valent cu 40% CaO, pentru a se realiza un efect constant al calciului. 

Reactivul Magon are culoare albastră şi o apreciabilă absorbţie la 
lungimea de undă care se foloseşte la măsurarea absorbţiei complexului 
de magneziu. De menţionat că s-a constatat o anumită instabilitate a 
complexului de magneziu [17], în procedeul recomandat se analizează două 
sau trei soluţii standard, fiecare cu conţinuturi diferite de probă dizol¬ 
vată, iar rezultatele se calculează prin interpolare. 

Se prezintă metoda descrisă de Evans [16], care implică descom¬ 
punerea probei de analizat prin evaporare cu acid fluorhidric şi acid per- 
doric, precipitarea ferului, aluminiului şi altor elemente, prin fierbere 
cu soluţie de succinat de sodiu şi determinarea fotometrică cu galben de 
titaniu. 

Reactivi: Succinat de sodiu. 

Soluţie de succinat de sodiu pentru spălare. Se dizolvă 0,25 g 
succinat în 500 ml apă. 

Soluţie de hidroxid de sodiu 2M. Se dizolvă 8 g de reactiv 
în 100 ml apă. 

Soluţie de galben de titaniu de bază. Se dizolvă prin fierbere 
50 mg alcool polivinilic în 50 ml apă, se adaugă 100 g galben 
de titan pur şi se agită pentru a se dizolva. 

Soluţie de galben de titaniu pentru lucru. Se dizolvă prin fier¬ 
bere 100 mg de alcool polivinilic în 50 ml apă, se adaugă 
5 ml soluţie de galben de titan de bază, 4 g zaharoză şi 
100 ml de glicerol. Se transferă într-un balon gradat de 
200 ml şi se diluează cu apă la volum. 

Soluţie etalon de magneziu de bază. Se dizolvă 0,151 g de mag¬ 
neziu curat şi proaspăt (bandă) într-un amestec de 10 ml 
acid percloric cu 90 ml apă. Se transferă într-un balon cotat 
de 1 1 şi se diluează la semn cu apă. Această soluţie conţine 
250 pgMgO/ml. 

Soluţie etalon de magneziu de lucru. Se diluează cu apă 10 ml 
de soluţie de bază; se obţine un volum de circa 450 ml. Se 
aduce pH-ul la 6, prin adăugarea de soluţie de succinat de 
sodiu pentru spălare. Se transferă într-un balon cotat de 
500 ml şi se diluează la semn cu apă. Această soluţie con¬ 
ţine 5 pg MgO/ml. 

Mod de lucru. Se cîntăreşte 1 g de pulbere de rocă silicatică într-o capsulă 
de platină, se înmoaie cu apă şi se adaugă 5 ml acid percloric concentrat 
şi 20 ml acid fluorhidric concentrat. Se pune capsula pe o plită şi se eva¬ 
poră, la început pînă la fumegarea acidului percloric, apoi pînă la uscare. 
Se lasă să se răcească, se clăteşte capsula cu puţină apă, se adaugă 5 ml 
de acid percloric concentrat şi se evaporă din nou pînă la uscare pe 
plită. Se repetă evaporarea cu acid percloric încă de două ori, iar în final 
se dizolvă reziduul în 5 ml acid percloric concentrat şi circa 40 ml apă. 

Majoritatea rocilor se dizolvă complet prin acest tratament. Dacă 
rămîne ceva reziduu, acesta poate conţine sau poate fi contaminat de 
fluorură de magneziu, astfel că el trebuie colectat, spălat cu apă, calcinat 
într-un creuzet de silice şi topit cu puţin pirosulfat. Se lasă apoi să se 
răcească, se extrage topitura cu apă conţinînd cîteva picături de acid 
percloric şi se adaugă la soluţia de bază în care este dizolvată roca. Se 
transferă într-un balon cotat de 100 ml şi se diluează la semn cu apă. 

Se pipetează 10 ml din soluţia de rocă într-un pahar de 15 ml, se 
adaugă 30 ml apă, se aduce pH-ul soluţiei la valoarea 2 prin adăugare, 
picătură cu picătură, de soluţie 2M de hidroxid de sodiu (pH-ul se mă¬ 
soară cu un pH-metru). Se adaugă 2 g succinat solid de sodiu şi puţină 
hîrtie de filtru macerată, se fierbe soluţia timp de cîteva minute, apoi 
se lasă precipitatul să se depună. Se filtrează soluţia prin hîrtie de filtru 
cu porozitate fină într-un balon cotat de 200 ml şi se spală reziduul cu 
soluţie de succinat de sodiu pentru spălare. Se clăteşte reziduul şi se pune 
înapoi în pahar, se adaugă peste el 1 ml acid percloric concentrat şi se 
diluează cu apă pînă la volumul de circa 40 ml. Se potriveşte apoi pH-ul 
la 2 şi se reprecipită cu succinat de sodiu ca mai înainte. Se lasă preci¬ 
pitatul să se depună şi se filtrează în balonul cotat de 200 ml în care s-a 
făcut filtrarea mai înainte. Se îndepărtează reziduul, se combină filtra¬ 
tele şi apa rezultate de la spălare, diluîndu-le la volum cu apă. 

Se pipetează o parte alicotă din soluţie ce conţine 10—50 pg oxid 
de magneziu într-un balon gradat de 50 ml (v. nota 1) şi se diluează 
pînă la 30 ml cu apă. Apoi se adaugă cu pipeta 10 ml soluţie de galben 
de titan pentru lucru, se agită prin scuturare, şi se mai adaugă 5 ml din 
soluţia de hidroxid de sodiu 2M. Se diluează la volum cu apă, se ames¬ 
tecă bine şi se lasă să stea timp de 1 oră. Se măsoară densitatea optică 
a soluţiei în cuve de 2 cm, cu spectrofotometrul fixat la lungimea de 
undă de 540 nm. 

Se prepară, de asemenea, o soluţie reactivă martor, în acelaşi mod 
ca şi soluţia în care s-a dizolvat proba dar fără a dizolva în ea rocă. 
Dezvoltarea culorii şi măsurarea densităţii optice a soluţiei care conţine 
proba, a soluţiei reactive martor şi a unui set de soluţii standard se vor 
face de preferinţă concomitent. 

Etalonarea. Se transferă părţi alicote de 0—10 ml din soluţia stan¬ 
dard de magneziu (care conţine 0—50 gg MgO) în baloane cotate de cîte 
50 ml şi se diluează, fiecare, la volumul de circa 30 ml. Se adaugă soluţii 
de galben de titan şi de hidroxid de sodiu, cum s-a arătat mai înainte, 
se diluează la volum cu apă şi se măsoară densităţile optice la lungimea 
de undă de 540 nm. Se construieşte graficul relaţiei dintre densitatea op¬ 
tică şi concentraţia de magneziu (v. fig. 63). 

Note 

1. Toate baloanele gradate folosite pentru determinare trebuie spă¬ 
late cu acid clorhidric 6N, clătite cu apă şi lăsate să se usuce înainte 
de folosire. 

2. Acest procedeu se poate folosi pentru determinarea conţinutului 
de magneziu al calcarelor şi rocilor carbonatice, cu excepţia celor care 
conţin magneziu ca constituent major (dolomit, magnezit, calcar magne- 
zian, ankerit etc.). Descompunerea iniţială cu acid clorhidric şi acid per- 
cloric se înlocuieşte printr-o dizolvare în acid percloric diluat. 


DETERMINAREA CALCIULUI ŞI MAGNEZIULUI 
PRIN SPECTROSCOPIA DE ABSORBŢIE 
ATOMICA 


Metodele flamfotometrice nu au intrat în practica curentă a determi¬ 
nării magneziului, probabil pentru motivul că celelalte elemente ce intră 
în componenţa rocilor silicatice interferă puternic cu emisia magneziului. 
Intre aceste elemente se numără, în primul rînd, aluminiul, siliciul, fos¬ 
fatul şi sulfatul; pentru acestea se poate reduce întrucîtva interferenţa, 
adăugind un exces de calciu sau stronţiu ca agent de separare, ori lucrînd 
într-un mediu de acetonă apoasă [20]. 

O interferenţă asemănătoare, deşi mult mai slabă, s-a constatat la 
determinarea calciului şi magneziului prin spectroscopia de absorbţie ato¬ 
mică, de către siliciu, aluminiu, fosfat şi sulfat. Interferenţa fosfatului 
şi sulfatului se reduce considerabil folosind o flacără cu temperatură ridi¬ 
cată (de ex. de aer-acetilenă) şi dacă materialul de analizat se descom¬ 
pune cu un amestec de acizi percloric şi fluorhidric, în loc de sulfuric şi 
fluorhidric; procedînd astfel, efectul sulfului şi fosfatului poate fi ignorat. 
Siliciul se îndepărtează şi el în acest stadiu, astfel că singurul element 
care mai produce o interferenţă notabilă rămîne aluminiul. 

S-a constatat că un adaos de calciu reduce efectul nedorit al alumi¬ 
niului asupra absorbţiei magneziului, dar pentru a completa eliberarea 
magneziului este necesară o foarte mare cantitate de calciu, astfel că 
acesta din urmă nu mai poate fi determinat. 

S-a recomandat să se folosescă în acest scop şi lantaniul, aşa cum 
se arată în procedeul pe care îl prezentăm. 

Rubeska şi Moldan [21] au obţinut cele mai bune rezultate în deter¬ 
minarea magneziului adăugind în soluţie calciu şi 8-hidroxichinolină di¬ 
zolvată în metanol înainte de a fi pulverizată. 8-Hidroxiquinolina reduce 
(dar nu elimină_ complet) efectul de interferenţă al aluminiului, în timp 
ce metanolul măreşte absorbţia magneziului. Etaloanele care se folosesc 
pentru construirea curbelor de lucru trebuie să aibă aceleaşi concentraţii 
de acid, calciu adăugat, 8-hidroxichinolină şi, îndeosebi, de metanol. S-a 
constatat că oxidul de aluminiu formează un compus mixt cu calciul 
şi magneziul, compus care nu se disociază la flacără aer acetilenică. Acea¬ 
stă interferenţă a aluminiului poate fi evitată folosind o flacără cu tem¬ 
peratură mai ridicată, de exemplu cu un arzător cu oxid de azot [22], 

O metodă interesantă pentru determinarea calciului şi magneziului 
prin spectroscopie de absorbţie atomică a fost descrisă de Govindaraju 
[23], Proba de rocă a fost topită cu un amestec de boraţi de litiu şi stron- 
ţiu, iar produsul topirii a fost dizolvat în acid citric diluat. în aceste 
condiţii, interferenţa din partea acizilor organici care se folosesc curent 
pentru determinare este evitată, iar interferenţa din partea altor ele¬ 
mente majore prezente în silicaţi este redusă foarte mult. 

In procedeul pe care îl prezentăm, bazat pe descrierea lui Esson [24], 
se foloseşte un amestec de acid percloric şi acid fluorhidric pentru descom¬ 
punerea probei silicatice, iar ca agent de separare se adaugă soluţie de 
clorură de lantan. 

Reactivi: Soluţie de clorură de lantan. Se dizolvă 58,6 oxid de lantan prin 
încălzire cu 1 1 acid clorhidric 1,2 N. Se păstrează intr-un fla¬ 
con de polietilenă. 

Soluţie standard de magneziu de bază. Se dizolvă 0,151 g de 
magneziu pur şi proaspăt (bandă) în acid percloric, se trans¬ 
feră într-un balon gradat de 1 1 şi se diluează la volum cu 
apă. Această soluţie conţine 250 gg MgO/ml. 

Soluţie standard de magneziu pentru lucru. Se pipetează 10 ml 
din soluţia de bază într-un balon gradat de 250 ml şi se di¬ 
luează la semn cu apă. Această soluţie conţine 10 pg MgO/ml. 

Soluţie standard de calciu, de bază. Se dizolvă 0,446 g car¬ 
bonat de calciu pur în acid percloric diluat, se trece într-un 
balon gradat de 1 1 şi se diluează la semn cu apă. Această 
soluţie conţine 250 pg CaO/ml. 

Soluţie standard de calciu pentru lucru. Se pipetează 10 ml din 
soluţia de bază într-un balon de 250 ml şi se diluează la 
volum cu apă. Această soluţie conţine 10 pg CaO/ml. 

Mod de lucru. Se cîntăreşte o cantitate de 0,1 g de material silicatic mă¬ 
cinat fin într-un creuzet mic de platină, se umezeşte cu apă, se adaugă 
5 ml de acid fluorhidric concentrat şi 4 ml de acid percloric concentrat. 
Se pune creuzetul pe o plită şi se descompune materialul prin evaporare 
repetată cu acid percloric, aşa cum s-a arătat mai înainte la determinarea 
fotometrică a magneziului. Se diluează soluţia de rocă conţinînd 1 ml acid 
percloric concentrat într-un balon de 100 ml aducîndu-se la semn cu 
apă. 

Se pipetează un volum de 1 pînă la 10 ml (funcţie de conţinutul 
de calciu şi magneziu) din soluţia conţinînd roca într-un balon gradat 
de 100 ml, curat, se adaugă 20 ml soluţie de lantan, se diluează la volum 
cu apă şi se amestecă bine. Acţionînd instrumentul în concordanţă cu 
indicaţiile date de furnizor, se pulverizează soluţia în flacără de aer-ace- 
tilenă a unui spectrometru de absorbţie atomică echipat, succesiv, cu o 
lampă de calciu şi o lampă de magneziu. Se pulverizează, de asemenea, 
o soluţie reactivă martor, preparată în mod similar, dar fără a conţine 
pulbere de rocă silicatică. 

Etalonarea. Se prepară un set de soluţii standard conţinînd 0— 
200 ug CaO şi 0—200 pg MgO, fiecare cu cîte 20 ml soluţie de lantan, 
în baloane separate de 100 ml. Se pulverizează, la rînd, în flacăra aer- 
acetilenică a spectrofotometrului, ca şi soluţiile de rocă şi martor, şi se 
construieşte diagrama raportată la concentraţiile de calciu şi de magne¬ 
ziu. Curbele de etalonare pot fi uşor convexe faţă de axa concentraţiei. 


DETERMINAREA MAGNEZIULUI DIN ROCI 
CARBONATICE 


Magneziul poate fi determinat din majoritatea probelor de roci car- 
bonatice prin metode foarte asemănătoare cu cele folosite la determinări 
din roci silicatice. La determinarea din roci carbonatice, însă, rareori este 
necesar să se adauge acid fluorhidric, pentru că mineralele silicatice 


301 



complexe prezente în aceste roci pot fi transformate, de regulă, în silicaţi 
de calciu solubili în acizi obişnuiţi, prin calcinarea materialului de ana¬ 
lizat la circa 1 000°, înainte de a fi tratate cu acid. Rocile oarbonatitice, 
care conţin o gamă largă de minerale accesorii, necesită o tratare supli¬ 
mentară, în general topirea reziduului insolubil în acid. Compoziţia fon- 
dantului necesar depinde de compoziţia mineralogică a reziduului. 

Metoda gravimetrică cu pirofosfat şi metoda titrimetrică cu EDTA 
nu sînt cele mai indicate pentru determinarea conţinuturilor mici de 
magneziu care există în multe roci carbonatice; în schimb se pot aplica 
cu uşurinţă metodele fotometrică şi a absorbţiei atomice. Interferenţele 
care s-au semnalat la determinarea magneziului prin aceste două metode 
nu par să aibă efecte importante asupra determinării lui. Acestea se pre¬ 
tează şi la determinarea magneziului din calcare, cu excepţia celor care au 
conţinuturi mari; pentru acestea din urmă alternativa este determinarea 
titrimetrică cu EDTA, preferabilă oricum determinării gravimetrice (cum 
este aceea a pirofosfatului de magneziu). 

Albastrul de metil timol şi alţi indicatori care se folosesc de obicei 
pentru titrarea cu EDTA a calciului plus magneziu nu au un punct final 
suficient de distinct pentru determinarea magneziului singur cînd acesta 
se află în cantităţi mari; se preferă în acest caz ca indicatori negrul erio- 
crom T (solochrome black T, C.I. 14 645), negrul albăstrui B de eriocrom 
(solochrome black 6 B, C.I. 14 640). De notat însă că aceştia sînt deosebit 
de sensibili la prezenţa fierului şi manganului (chiar cînd se adaugă tri- 
etanolamină), făcînd dificilă, dacă nu imposibilă, detectarea punctului fi¬ 
nal. Atît fierul cit şi manganul pot fi eliminate din soluţie printr-o ex¬ 
tracţie cu cloroform a complecşilor metalici cu dietilditiocarbamat. Alu¬ 
miniul nu este extras prin aceasta, dar poate fi complexat cu tri- 
etanolamină. 

Dacă nu se adaugă o considerabilă cantitate de clorură de amoniu, 
atunci o parte din magneziu poate să precipite ca hidroxid dacă pH-ul 
soluţiei este reglat înainte de titrare cu EDTA. Această precipitare poate 
fi evitată adăugind cea mai mare parte a EDTA necesar pentru titrare 
înainte de ajustarea pH-ului. Pentru aceasta se poate adăuga o soluţie de 
EDTA mai concentrată decît cea indicată pentru titrare. 

In aceste condiţii calciul care este, eventual, prezent în soluţia în 
care este dizolvată proba va fi titrat şi el. Prin urmare, este necesară 
o titrare separată cu EDTA la un pH mai mic decît pentru roci silicatice, 
iar ca indicator se va folosi calceină. Acest procedeu cu titrare dublă 
este adecvat pentru dolomite, ankerite şi calcare magneziene, dar nu se 
pretează pentru determinarea cantităţilor mici de calciu prezente în 
magnezite. Pentru determinarea calciului din aceste roci se recomandă o 
metodă de absorbţie atomică. 

Metoda care se prezintă aici dă rezultate bune pentru magnezite 
complet solubile în acid clorhidric. Rocile care conţin silicaţi rezistenţi 
la acizi trebuie calcinate puternic înainte de tratare. Dacă după descom¬ 
punere cu acid rămîne puţin reziduu, acesta poate fi descompus prin 
topire cu puţin carbonat anhidru de sodiu, prin procedeul uzual. 

Reactivi: Cloroform. 

Soluţie de dietilditiocarbamat. Se dizolvă 2 g de sare de sodiu 
în 20 ml apă, înainte de folosire. 

Clorură de amoniu. 

Soluţie de trietanolamină. Se diluează 10 ml de reactiv cu 
40 ml apă. 

Soluţie indicator negru T de eriocrom. Se dizolvă 0,5 g reactiv 
în 100 ml metanol. Se prepară pentru împrospătare la inter¬ 
vale de 7—10 zile. 

Soluţie standard 0,2 M de EDTA şi soluţie standard 0,05 M 
de EDTA. Se prepară prin dizolvarea a 37,2 g şi 9,3 g respec¬ 
tiv, de sare disodică dihidratată în 500 ml apă şi se etalonează 
prin titrare în comparaţie cu soluţia pură de magneziu. 

Mod de lucru. Se cîntăreşte o cantilate de 0.25 g pulbere de rocă mag- 
nezitică într-un pahar înalt sau de formă conică şi se adaugă 50 ml apă. 
Se acoperă paharul cu o sticlă de ceas şi se adaugă 5 ml de acid clorhidric 
concentrat, prin prelingere puţin cîte puţin pe peretele paharului. După 
ce s-au adăugat tot acidul şi efervescenţa a încetat, practic, se pune pa¬ 
harul pe o baie de abur şi se încălzeşte timp de 1 oră sau pînă cînd proba 
s-a dizolvat complet. Dacă rămîne ceva reziduu, acesta se colectează pe 
o bucată de hîrtie de filtru, se spală cu apă şi se dă la o parte (vezi mai 
înainte cazul în care rămîne nedizolvată o cantitate mai mare decît ur¬ 
me). Se combină filtratul cu lichidul de spălare într-un balon gradat 
de 250 ml, se diluează la semn şi se agită bine. 

Se pipetează 100 ml din această soluţie într-o pîlnie de separare de 
250 ml şi se adaugă apă amoniacală, picătură cu picătură, pînă cînd prima 
apariţie a unui precipitat din grupa amoniului nu se redizolvă prin agi¬ 
tare (scuturare). Atunci se limpezeşte acest precipitat cu o picătură de 
acid clorhidric concentrat şi se adaugă 1 ml în exces. Se adaugă 20 ml 
cloroform şi 5 ml soluţie de dietilditiocarbamat, se astupă pîlnia şi se 
agită prin scuturare cîteva secunde înainte de descărcarea presiunii. Se 
continuă agitarea timp de circa 1 minut apoi se lasă să se depună în 
strate şi se scurge stratul organic. Se adaugă 20 ml de cloroform şi încă 
5 ml soluţie de dietilditiocarbamat şi se repetă extracţia, înlăturînd din 
nou stratul organic. Se repetă extracţia cu volume mai mici de cloroform 
pînă cînd extractul este complet incolor. 

Se dau la o parte extractele organice şi se transferă soluţia apoasă 
într-un vas conic. Se clăteşte pîlnia de separare cu apă şi se adaugă 
această apă în vasul conic. 

In soluţia apoasă rămîne, de regulă, o mică cantitate de cloroform, 
care se elimină prin încălzirea soluţiei pînă aproape de fierbere. Se lasă 
să se răcească, se adaugă 5 ml de soluţie 0,2 M de EDTA, 2 g de clorură 
de amoniu, 5 ml soluţie de trietanolamină şi 20 ml de hidroxid de sodiu 
concentrat. Se adaugă cîteva picături de soluţie indicator negru erio¬ 
crom T şi se titrează cu soluţie standard 0,05 M de EDTA cînd culoarea 
virează de la roşu la albastru curat. 

30. MANGAN 


OCURENŢA 


In rocile silicatice de origine magmatică, manganul este prezent în 
starea bivalentă, asociat, în cea mai mare parte, cu minerale feromagne- 
ziene şi accesorii. In procesul de alterare, oxidarea progresivă conduce la 
formarea mineralelor conţinînd mangan tri- şi tetravalent. 

Cele mai mari conţinuturi de mangan s-au determinat din rocile 
care cristalizează în primele stadii ale diferenţierii magmelor, în special 
în peridotite, bazalte şi gabrouri (tabelul 26); rocile granitice conţin foarte 
puţin mangan. 

Tabelul 26. Conţinuturi de mangan în unele roci silicatice* 


Tipul de rocă 

Conţinut, MnO, % 

Granit şi granoflr 

0,05 

Felsit, riolit şi obsidian 

0,05 

Tonalii şi granodiorit 

0,07 

Diorit 

0,12 

Andezi't şi trachiandezit 

0,15 

Gabbro, bazalt şi dolerit 

0,17 

Pierit 

0,17 


* După analize publicate de roci magmatice din Ma¬ 
rea Britanie. 

între razele ionice ale magneziului (R=66 pm), ferului (R=74 pm) 
şi manganului (R=80 pm) există diferenţe suficient de mari pentru a ex¬ 
plica modul în care aceste trei elemente intră în reţelele ionice ale silica- 
ţilor: manganul se concentrează, comparativ cu ceielalte două elemente, 
în cristalatele mai tîrzii. Astfel, pe măsură ce concentraţiile de fer şi man¬ 
gan descresc în procesul diferenţierii magmatice, raportul Mn : Fe creşte, 
de fapt. Argilele şi rocile marnoase conţin cantităţi de mangan similare 
cu cele din roci argiloase, în timp ce gresiile şi sedimentele reziduale au 
conţinuturi foarte mici. Rocile carbonatice au conţinuturi de mangan 

foarte diferite: creta şi alte roci calcaroase sînt foarte sărace în mangan, 
în timp ce carbonatitele ankeritice au conţinuturi ridicate în acest element. 
O caracteristică, neobişnuită a geochimiei manganului este ocurenţa unor 
depuneri de mangan (IV) în anumite sedimente din grupa oxidatelor, ceea 
ce atrage după sine concentrarea unui număr de elemente rare. 

Principala resursă naturală de mangan o constituie mineralul piro- 
lusit—MnO,, urmat de hausmanit—Mn : 0 4 , braunit—Mn 2 0 3 , psilomelan şi 
wad, apoi carbonatul de mangan—MnCO» (rhodocrosit) şi silicatul acestuia 
— MnSi0 3 (rhodonit). 


CONSIDERAŢII ASUPRA METODELOR 
DE DETERMINARE 


Deşi există mai multe metode volumetrice pentru determinarea man¬ 
ganului din minereuri, acestea nu sînt recomandate pentru analiza rocilor 
silicatice. Spectrofotometria poate fi şi ea utilizată pentru determinarea 
acestui element, însă cea mai modernă şi mai eficientă metodă se dove¬ 
deşte a fi spectroscopia de absorbţie atomică. 

Cea mai frecvent utilizată metodă spectrofotometrică este cea bazată 
pe oxidarea manganului (II) la permanganat, fie cu periodat de potasiu, 
fie cu persulfat de amoniu în prezenţa ionilor de argint drept catalizator, 
încercările de a folosi oxid de argint (II) în acest scop nu au dat rezultate, 
conţinuturile determinate în acest fel fiind inferioare celor reale pentru 
mai multe probe etalon; se pare că după distrugerea excesului de oxid 
de argint (II) are loc o anumită reducere a permanganatului. S-a sugerat 
ca în această metodă să se folosească perxenat de sodiu pentru oxidarea 
manganului la permanganat [2], dar ţinînd seamă de costul ridicat al 
acestui reactiv, pare puţin probabil că el va fi utilizat pe scară largă în 
analiza rocilor silicatice. 

Oxidarea cu periodat de potasiu se produce destul de repede în so¬ 
luţie de acid azotic sau de acid sulfuric încălzite la (sau aproape de) 
punctul de fierbere şi, dacă manganul este prezent în cantităţi mai mari 
decît urme, oxidarea are loc în timp ce circa 1 oră. După opinia lui 
Nydahl [3], în aceste condiţii oxidarea este incompletă dacă manganul 
este prezent doar ca urme; din acest motiv el preferă să folosească per¬ 
sulfat de amoniu, care determină o oxidare mult mai rapidă şi se desfă¬ 
şoară uşor în soluţie acidă (nitric-fosforic) în care se introduce o cantitate 
de argint ca ion catalitic. 

Aşa cum Nydahl a obţinut oxidarea completă a manganului cu per- 
suflat, nu cu iodat, tot aşa Langmyhr [4] a obţinut oxidarea completă a 
acestuia numai cu periodat; acesta a constatat că ambii reactivi conduc 
la oxidare completă, dar oxidarea a fost stînjenită atunci cînd soluţiile 
de persulfat au fost încălzite la fierbere. 

Soluţiile de permanganat răspund legii Beer-Lambert (fig. 63) şi 
variaţiile neînsemnate ale concentraţiei de reactiv nu influenţează va¬ 
lorile densităţii soluţiei. Spectrul de absorbţie are o serie de maxime 
cuprinse în intervalul de la 500 la 575 nm (fig. 64); pentru determinare 
se recomandă lungimea de undă de 525 nm. 




Fig. 63. Curba de etalonare a manganului Fig. 64. Spectrul de absorbţie al unei 
sub formă de permanganat (cuve de 1 ern; soluţii de permanganat. 

lungime de undă 525 nm). 


La determinarea manganului, culoarea galbenă a ionului feric se 
schimbă dacă se adaugă acid fosforic, însă prin aceasta se pot crea difi¬ 
cultăţi dacă proba supusă analizei conţine mult titaniu, care poate să 
precipite ca fosfat. Pentru a preîntîmpina precipitarea acestuia se poate 
creşte concentraţia de acid sulfuric. Dintre elementele care rămîn în so¬ 
luţia în care s-a dizolvat roca numai cromul are o absorbţie apreciabilă 
la 525 nm. Interferenţa cromului poate fi prevenită făcînd măsurătoarea 
fotometrică la lungimea de undă de 575 nm [5]; de notat, însă, că la 
această lungime de undă curba de absorbţie are o cădere bruscă, astfel 
că fixarea lungimii de undă şi înregistrarea trebuie făcute cu multă acu¬ 
rateţe. întrucît soluţiile de cromat nu sînt reduse de azotatul de sodiu, 
interferenţa cromului poate fi evitată prin măsurare cu un reactiv mar¬ 
tor, obţinut adăugind puţin azotat de sodiu la o alicotă separată din so¬ 
luţie de permanganat. 

Toate soluţiile de permanganat se diluează la volum cu acid azotic 
foarte diluat, care, în prealabil a fost fiert cu periodat de potasiu sau 
persuflat de amoniu şi lăsate apoi să se răcească. Dacă nu se face aşa, 
şi se foloseşte apă distilată, este de aşteptat să se producă o anumită 
decolorare a permanganatului. Se va evita folosirea de apă din vasele de 
polietilenă în care se pun lichidele de spălare, acestea putînd să fie, de 
asemenea, o cauză a decolorării [6], De obicei pentru determinarea foto¬ 
metrică a manganului se folosesc soluţii de acid sulfuric sau acid percloric, 

care se obţin prin evaporarea materialului de analizat cu acid fluorhidric 
şi unul dintre acizii sulfuric sau percloric, aşa cum se arată în capitolul 3. 
Eventualele minerale accesorii care rămîn după acest atac iniţial pot con¬ 
ţine o mare proporţie din manganul total prezent în proba care se anali¬ 
zează, astfel că trebuie să se recupereze manganul şi din această fracţie 
reziduală. La multe roci, descompunerea completă se realizează prin eva¬ 
porarea porţiei de material luat în analiză pînă la uscare cu acid fluor¬ 
hidric şi acid sulfuric, iar reziduul uscat care rezultă se topeşte cu puţin 
pirosulfat de potasiu. 


DETERMINAREA SPECTROFOTOMETRICx\ 
A MANGANULUI CA PERMANGANAT 


In metodele care se prezintă mai jos, pentru descompunerea mate¬ 
rialului se folosesc acid sulfuric şi acid fluorhidric, iar după descompu¬ 
nerea mineralelor accesorii care eventual rămîn, soluţia în care s-a di¬ 
zolvat toată proba se diluează la volum pentru determinarea manganului. 
Aceeaşi soluţie se poate folosi pentru determinarea ferului total, tita- 
niului şi fosforului, dacă este necesar. 

OXIDAREA CU PERIODAT 

Reactivi: Periodat de potasiu. 

Azotit de potasiu. 

Soluţie de acid azotic. Se fierbe 1 1 de acid azotic 0,2 N cu 
0,1 g periodat de potasiu, se lasă să se răcească într-un vas 
de sticlă pentru spălare. 

Soluţie standard de mangan de bază. Se cîntăreşte o cantitate 
de 0,155 g de mangan pur într-un pahar mic de laborator, 
se dizolvă în 50 ml, acid sulfuric 0,5 N. Se transferă într-un 
balon gradat de 1 1 şi se diluează la volum cu apă. Această 
soluţie conţine 200 gg MnO/ml. 

Soluţie standard de mangan pentru lucru. Se transferă 25 ml 
din soluţia de bază într-un balon gradat de 100 ml şi se 
diluează la volum cu apă. Această soluţie conţine 50 gg 
MnO/ml şi va fi folosită pentru etalonarea cuvelor de 1 cm 
ale spectrofotometrului. Dacă se preconizează folosirea cu¬ 
velor de 4 cm, atunci soluţia pentru lucru se poate prepara 
prin diluarea a 5 ml din soluţia de bază pînă la 100 ml, ob- 
ţinînd o concentraţie de 10 gg MnO/ml. 

Mod de lucru. Se cîntăreşte o cantitate de 0,5 g (vezi nota 1) de pulbere 
de rocă într-un creuzet sau într-o capsulă de platină, se umezeşte cu pu¬ 
ţină apă şi se adaugă 1 ml de acid azotic concentrat, 5 ml acid sulfuric 
20 N şi 10 ml acid fluorhidric. Se pune capsula pe o plită şi se evaporă 

acidul sulfuric. Se lasă capsula să se răcească se clăteşte cu cîţiva ml de 
apă, se adaugă 5 ml acid fluorhidric concentrat şi se evaporă din nou, 
de această dată pînă la uscare completă. Se lasă capsula să se răcească. Se 
adaugă o mică cantitate de pirosulfat de potasiu la reziduu şi se topeşte 
încet pînă se obţine o topitură fluidă. Se lasă să se răcească, se adaugă 
puţină apă în capsulă şi se încălzeşte pentru ca topitură să se desprindă 
de capsulă. Se clăteşte şi se trece conţinutul capsulei intr-un pahar de 
100 ml, se adaugă 5 ml de acid azotic concentrat, 2,5 ml acid fosforic 
sirupos şi 0,2 g periodat de potasiu, apoi se diluează pînă la volumul de 
circa 45 ml. Se adaugă cîteva granule de alumină topită (sau un dispo¬ 
zitiv care previne stropirea accidentală, cum este tubul fierbător Gernez), 
se acoperă paharul cu o sticlă de ceas şi se fierbe lent pînă cînd se for¬ 
mează culoarea purpurie de permanganat. Dacă culoarea nu se dezvoltă 
după fierbere timp de circa 30 min, se mai adaugă 0,2 g periodat de 
potasiu şi se continuă fierberea încă 30 min. 

Se lasă soluţia să se răcească, se transferă într-un balon gradat de 
50 ml şi se diluează la volum cu acid azotic diluat fiert în prealabil cu 
puţin periodat de potasiu. 

Se umplu două cuve ale fotometrului cu soluţie colorată în care 
este dizolvată, proba şi numai în una dintre ele se adaugă un mic cristal 
de azotit (nitrit) de sodiu. Se amestecă uşor cu o baghetă subţire de sticlă 
pentru ca permanganatul că se descompună complet. Se măsoară densi¬ 
tatea optică a soluţiei colorate în comparaţie cu soluţia în care s-a 
adăugat azotit de sodiu, cu spectrometrul fixat la lungimea de undă de 
525 nm. Se determină conţinutul de mangan al rocii analizate, prin ra¬ 
portare la curba de etalonare sau folosind un factor de etalonare (v. nota 2). 

Etalonarea. Se transferă părţi alicote de 5 pînă la 25 ml din soluţia 
standard de mangan ce conţine 0,25—1,25 mg MnO (v. nota 3) în pahare 
separate de 100 ml, se diluează fiecare alicotă pînă la circa 40 ml, se 
adaugă acid azotic concentrat, acid fosforic siropos şi periodat de potasiu 
şi se continuă aşa cum se arată mai sus pentru soluţia în care este dizol¬ 
vată proba. Se măsoară densitatea optică a fiecărei soluţii şi se trec aceste 
valori pe grafic faţă de concentraţiile de mangan. 

O densitate optică de 1000 corespunde unei concentraţii de circa 
1,48 mg MnO/ml, cînd se măsoară în celule de 1 cm şi la circa 0,27 mg 
MnO/50 ml cînd măsurarea se face în celule de 4 cm. 

Note 

1. Această cantitate de material (probă) se recomandă pentru roci 
acide, cum sînt graniţele, riolitele şi alte roci sărace în mangan. Pentru 
roci bazice şi intermediare este adecvată o cantitate de probă de 0,1 g. 

2. Dacă densitatea optică măsurată a soluţiei care conţine proba di¬ 
zolvată depăşeşte intervalul corespunzător cuvei de 1 cm a curbei de 
etalonare, atunci se transferă 5 ml de soluţie de permanganat într-un pa¬ 
har de 100 ml, se adaugă cantităţi suplimentare de acid azotic concentrat, 
acid fosforic siropos şi periodat de potasiu, se diluează la circa 45 ml şi 
se repetă oxidarea, aşa cum s-a arătat. 

3. Aceste alicote sînt sugerate pentru calibrarea cuvelor de 1 cm 
ale fotometrului. Cînd se utilizează cuve de 4 cm, se foloseşte o soluţie 
de lucru standard mai diluată, iar alicotele respective vor conţine 50— 
250 pg MnO/ml. 

OXIDAREA CU PERSULFAT DE AMONIU 

Ca şi în metoda descrisă mai sus, cu persulfat de amoniu se poate 
determina manganul din soluţia preparată pentru determinarea ferului 
total, titaniului şi fosforului. 

De notat că manganul se poate determina dintr-o porţie de probă 
separată, mai mică în greutate, destinată exclusiv determinării acestuia. 
La determinare, se adaugă, mai întîi, sulfat mercuric pentru a complexa 
ionii de clor care, eventual, se găsesc în soluţie; această operaţie poate fi 
omisă în cazul rocilor silicatice care conţin doar urme de clor. 

Reactivi: Soluţie reactivă acidă. Se dizolvă 36,5 g sulfat mercuric intr-un 
amestec de 200 ml acid azotic concentrat cu 100 ml de apă. 
Se adaugă 100 ml acid fosforic siropos şi 0,017 g azotat de 
argint. Cînd se răceşte se aduce cu apă la volumul de 
500 ml. 

Soluţie reactivă de acid diluat. Se adaugă 0,5 g persulfat de 
amoniu la soluţia reactivă acidă şi se diluează cu apă pînă 
la 1 1. Se fierbe această soluţie timp de 5 minute, se lasă să 
se răcească şi se păstrează într-o sticlă de tipul celor folo¬ 
site pentru apă de spălare. 

Persulfat de amoniu. Acest reactiv trebuie folosit numai In 
stare proaspătă şi de calitate bună. 

Mod de lucru. Se descompune o porţie de 0,5 g din proba de rocă măci¬ 
nată fin, prin evaporare cu acizi (azotic, fluorhidric şi sulfuric), iar rezi¬ 
duul se topeşte cu persulfat de potasiu, aşa cum s-a arătat mai înainte. 
Se extrage topitura cu apă, se diluează la volum într-un balon gradat şi 
se transferă într-un pahar de 100 ml o alicotă care conţine cel mult 
1,25 mg MnO. Se diluează la circa 40 ml cu apă. Se adaugă 3 ml de soluţie 
reactivă acidă şi circa 0,5 g sulfat de amoniu. Folosind cîteva granule de 
alumină sau un alt antispumant, se aduce soluţia la fierbere şi se fierbe 
rapid timp de 2 minute, dar nu mai mult. Se răceşte repede soluţia şi se 
diluează la volum într-un balon gradat de 50 ml cu soluţie reactivă acidă 
diluată. 

Se prepară şi o soluţie reactivă martor, diluînd o altă parte alicotă 
de soluţie de rocă împreună cu 3 ml de soluţie reactivă acidă prin aducere 
la volum într-un alt balon gradat de 50 ml. 

Se umple o cuvă a spectrofotometrului cu soluţia colorată de per- 
manganat, şi se măsoară densitatea optică comparativ cu a soluţiei 
reactive martor dintr-o altă cuvă. 

Se prepară de asemenea, soluţii de etalonare, în acelaşi mod, dar 
folosind soluţia reactivă şi persulfat de amoniu ca oxidant. 

DETERMINAREA SPECTROFOTOMETRICA 
CU FORMALDOXIMA 


Manganul (II) reacţionează cu forraaldoximă în soluţie alcalină, dînd 
un complex roşu-oranj care poate fi folosit pentru măsurarea fotometrică. 
Sensibilitatea determinării este de circa 5 ori mai mare decît atunci cînd 
se foloseşte culoarea roşu-purpurie a permanganatului. în această deter¬ 
minare, interferenţa cea mai deranjată pare să fie din partea ionului de 
fer (III), care formează un complex intens colorat cu reactivul. Această 
interferenţă poate fi contractată prin adaosuri de acid ascorbic, clorhidrat 
de hidroxilamină şi EDTA [7], 

Mod de lucru. Se descompune o cantitate de 0,5 g de pulbere de rocă prin 
evaporare cu acid fluorhidric şi acid percloric, prin procedeul cunoscut, şi 
se diluează soluţia de percloraţi metalici la 500 ml cu apă. Se transferă 
cu pipeta o alicotă de 20 ml de soluţie într-un balon gradat de 50 ml şi se 
adaugă succesiv 3 ml soluţie de acid ascorbic 0,4 M, 3 ml soluţie de for- 
maldoximă 0,4 M şi 4 ml dintr-o soluţie tampon conţioînd 70 g clorură 
de amoniu şi 600 ml amoniac (ci=0,88) la 1 litru. Se lasă în repaus 
2 minute. 

Se adaugă 3 ml soluţie 0,1 M de EDTA şi 4 ml soluţie 2,2 M de 
clorhidrat de hidroxilamină. Se diluează la volum cu apă, se astupă ba¬ 
lonul cu un dop şi se agită bine. Se lasă să stea 5—10 minute, apoi se 
măsoară densitatea optică în euve de 1 cm, la lungimea de undă de 
490 nm, comparativ cu a apei. Se prepară, de asemenea o soluţie reactivă 
martor şi o serie de soluţii de etalonare conţinînd pînă la 0,5 mg MnO 
în 50 ml. 


DETERMINAREA SPECTROFOTOMETRICA 
DIN ROCI CARBONATICE 


Majoritatea rocilor carbonatice se pot descompune prin încălzirea 
materialului în stare de pulbere cu acid azotic diluat. Pentru determi¬ 
narea fotometrică se preia o alicotă adecvată de soluţie prin unul dintre 
procedeele arătate mai înainte pentru roci silicatice. 

Cînd metoda fotometrică se aplică la roci carbonatitice fracţia mi¬ 
nerală carbonatică se descompune odată cu unele dintre mineralele acce¬ 
sorii (de exemplu sulfuric), rămînînd majoritatea mineralelor oxidice 
şi silicatice, care pot conţine o proporţie importantă din conţinutul total de 
mangan al probei analizate. Aceste minerale (oxizi şi silicaţi) se pot des¬ 
compune prin topire cu porţii de probă cu peroxid, într-un creuzet de 
zirconiu. După extracţia cu apă, de regulă materialul este complet solubil 

în acid sulfuric. După diluare la volum se poate prelua din această so¬ 
luţie o alicotă convenabilă pentru determinarea manganului efectuînd o 
oxidare cu periodat de potasiu. 


DETERMINAREA PRIN SPECTROSCOPIE 
DE ABSORBŢIE ATOMICA 


Aşa cum s-a arătat mai înainte, determinarea manganului din roci 
silicatice sau din alte roci se combină, aproape invariabil, cu determina¬ 
rea altor elemente componente, în special aluminiu fer, titaniu, calciu şi 
magneziu. S-au propus diverse metode generale, implicînd descompunerea 
cu acid fluorhidric, cu sau fără alţi acizi (sulfuric, azotic sau percloric). în 
prezent se folosesc, în general, vase sub presiune. Se recomandă adăugarea 
de acid boric, acesta avînd rolul de a complexa unele dintre elementele 
prezente (de exemplu siliciu) şi de a dizolva fluorurile precipitate. Se 
adaugă, de asemenea, o sare a unui metal alcalin (de regulă potasiu sau 
cesiu) ca agent tampon pentru ionizare, dacă prin această metodă urmează 
să se determine potasiul, iar determinarea se încheie prin măsurarea ab¬ 
sorbţiei atomice într-o flacără de oxid azotic-acetilenă, cu spectrofotc- 
metrul fixat la o lungime de undă adecvată (279,5 în cazul manganului). 

31. MERCUR 


OCURENŢA 


Despre distribuţia mercurului în roci silicatice şi în alte tipuri de 
roci există puţine informaţii. Stock şi Cucuel [1] au raportat conţinuturi 
de la 0,6 la 0,1 ppm în unele roci magmatice, iar abundenţa medie din 
roci eruptive a fost estimată de Winchester [2] la 0,06 ppm. Valori ceva 
mai mari au fost raportate de Morris et al. pentru două dintre probele 
analizate (G=l şi W=l), însă s-ar putea ca la determinarea acestora să 
se fi produs o contaminare. Intr-o lucrare mai recentă, efectuată de 
Ehmann şi Lovering [4] sînt indicate abundenţe mai ridicate în roci 
acide decît în roci ultrabazice şi bazice. Valorile de 0,004—0,04 ppm Hg, 
determinate într-o serie de roci standard din S.U.A., sugerează că multe 
dintre conţinuturile determinate anterior sînt prea mari. Rocile din zone 
cu mineralizaţii pot conţine mari concentraţii de mercur. Kaspar şi Kral [5], 
de exemplu, raportează 1—3 ppm Hg în zona Munţilor Presor din Slovacia 
de vest, în unele roci de aici fiind determinate conţinuturi şi mai mari. 


DETERMINAREA MERCURULUI DIN ROCI 
SILICATICE 


Metodele obişnuite de analiză a rocilor — spectroscopia optică şi 
spectrofotometria — nu sînt suficient de sensibile pentru determinarea 
mercurului din roci silicatice. Se poate aplica pentru determinarea acestui 
element analiza prin activarea neutronilor [4, 5] luînd însă măsuri de 
prevenire sau limitare a pierderii de mercur prin vaporizare în timpul 
desfăşurării analizei. Pentru analiza rocilor din zăcăminte cu concentraţii 
mari de mercur, Popea şi Jemăneanu [6] au propus o metodă bazată pe 
extracţie cu ditizonă într-o soluţie de tetraclorură de carbon: se încăl¬ 
zesc 1—5 g din probă care se analizează, în reflux cu acid sulfuric şi acid 
azotic, apoi se extrage ditizonatul de mercur la un pH de 4—5 dintr-o 

soluţie de acid acetic conţinînd EDTA şi tiocianat de potasiu. Prin această 
metodă se pot determina conţinuturi de 2 —20 jug Mg. 

Pyrih şi Bisque [7] au descris o metodă în care extracţia cu diti- 
zonă este combinată cu spectroscopia de absorbţie atomică directă, folo¬ 
sind extract organic; limitele de detecţie menţionate de ei sînt de 0,05 ppm 
din probe de roci obişnuite. 


DETERMINAREA MERCURULUI PRIN ABSORBŢIA 
VAPORILOR 


Această metodă de determinare a mercurului, cunoscută şi sub 
denumirile de „absorbţie atomică fără flacără 11 şi „absorbţie de vapori 
Ia rece“ a fost folosită iniţial [8, 9] pentru a determina mercurul din 
roci care conţin acest element în proporţii de pînă la circa 0,05 ppm. 
Ulterior ea s-a extins [10, 11] pentru determinări din roci care conţin 
numai cîteva ppb (1 din IO 9 ). Interferenţele pe care le produc dioxidul de 
sulf şi compuşii organici, care absorb la linia de rezonanţă a mercurului 
de 253,7 nm, pot fi prevenite folosind un spectrofotometru eu două 
fascicule şi măsurînd diferenţa de absorbţie dintre vaporii din proba de 
rocă ce se analizează şi aceeaşi vapori din care mercurul a fost extras. 

Există şi alte metode de detei'minare a mercului. Astfel Aston şi 
Riley [12] au propus un procedeu care implică un stadiu de purificare, 
după captarea mercurului degajat din probă intr-un captator de tempe¬ 
ratură joasă (de exemplu cu azot lichid), iar Warren et al. [13] recomandă 
să se folosească ca agent captator aurul, care extrage mercurul sub forma 
de amalgam. Metoda care se prezintă aici se bazează pe cele descrise 
de Head şi Nicholson [14] şi de Omang şi Paus [11]. 

Pentru a avea siguranţă că tot mercurul din proba de rocă se va 
elibera, este necesar să se recurgă la un procedeu de descompunere cu 
acid clorhidric. Pentru aceasta se foloseşte un vas de PTFE, în care se 
adaugă şi acid azotic, pentru a menţine condiţiile de oxidare, deoarece 
mercurul se pierde cu uşurinţă din soluţii reduse. Pentru a complexa 
ionul de fluor se foloseşte acid boric, iar pentru a asigura menţinerea 
mediului oxidant la momentul potrivit se foloseşte clorură stanoasă. 

Soluţia se aerează pentru a antrena mercurul eliberat, care este 
colectat pe sîrmă de aur. După ce colectarea este terminată, se topeşte 
intr-un cuptor, pentru ca mercurul să se elibereze, apoi se trece la 
absorbţia de vapori, care se măsoară la 253,7 nm, cu ajutorul unui spectro¬ 
fotometru cu absorbţie atomică etalonat, prevăzut cu o cuvă pentru gaz 
cu geam de cuarţ şi cu înregistrator cu peniţă. 

Aparat. Pentru descompunerea probei se foloseşte o bombă căptu¬ 
şită cu PTFE cu capacitatea de circa 110 ml. Aparatul pentru determi¬ 
nare este reprezentat schematic în fig. 65. Acesta constă din: un barbo- 

tor A (în care se introduce proba), conectat cu un tub de uscare cu per- 
clorat de mangan B, un colector din sîrmă de aur C, cuptorul D şi cu o 
celulă pentru gaz cu geam de cuarţ (dreapta figurii). Sistemul de circu¬ 
lare a gazului incorporează un captator de mercur F, sub forma unei bo¬ 



bine din sîrmă de argint, un debitmetru şi un sistem de conducte de 
ocolire a cuptorului. Cuptorul, descris de Nicholson şi Smith [15], constă 
dintr-un tub de cuarţ în care se află o bobină de sîrmă de aur; tempera¬ 
tura cuptorului este de 850°. Celula de gaz este montată într-un spectro- 
fotometru de absorbţie atomică etalonat. 

Colectorul din sîrmă de aur constă din circa 10 g sîrmă de aur cu 
diametrul de 0,5 mm; din această sîrmă se înfăşoară două spirale, între 
care se pun bucăţi de sîrmă de aur de 2 mm în tubul de cuarţ. 

Reactivi; Acid boric, soluţie apoasă saturată. 

Soluţie de clorurâ stanoasă. Se dizolvă 50 g clorură în 250 ml 
acid sulfuric 4 N. 

Soluţie etalon de mercur de bază. Se dizolvă 0,0540 g oxid de 
mercur (HgO) în 250 ml acid sulfuric 4 N. Această soluţie 
conţine 200 mg Hg/ml. 

Soluţie etalon de mercur de lucru. Se diluează 10 ml din solu¬ 
ţia de bază pînă la volumul de 500 ml, cu acid sulfuric N. 
Această soluţie conţine 4 mg Hg/ml. Dacă este necesar, solu¬ 
ţia se diluează în continuare cu acid sulfuric 1 N pentru a se 
ajunge la 0,2 mg Hg/ml. 

Mod de lucru. Se cîntăreşte o cantitate de 0,2 g pulbere de rocă într-un 
vas (bombă) de descompunere căptuşit cu PTFE, se umezeşte cu apă, se 
adaugă 5 ml acid fluorhidric concentrat şi 0,5 ml acid azotic concentrat. 
Se astupă ermetic vasul, se introduce într-un cuptor electric şi se încăl¬ 
zeşte la temperatura de 120° timp de 10 min. Se lasă să se răcească la 
temperatura camerei, se deschide bomba, se adaugă 50 ml acid boric 
saturat şi se încălzeşte pentru a se dizolva orice precipitat de fluorură. 

Se asamblează aparatul, aşa cum se arată în schema din fig. 65, 
cu un barbotor de 250 ml în care s-a pus o cantitate de 50 ml apă. Se 
reglează la 2,5 1/min debitul de aer care trece prin aparat şi se încăl¬ 
zeşte cuptorul la temperatura de 850°. Se introduce în cuptor tubul de 

cuarţ cu colectorul din sîrmă de aur, se lasă 2—3 minute, apoi se deviază 
curentul de aer trecîndu-1 peste colector. Mercurul absorbit va fi antrenat 
şi va fi înregistrat pe înregistratorul spectrofotometrului. Se repetă 
această operaţie de două-trei ori, pînă cînd aparatul nu mai indică nici o 
modificare. Apoi se împinge tubul de silice astfel ca colectorul de sîrmă 
de aur să iasă în afara zonei de încălzire a cuptorului şi se lasă să se 
răcească. 

Se deviază curentul de aer prin conducta de ocolire a cuptorului. 

Se înlocuieşte barbotorul care conţine apă cu un alt barbotor cu 
soluţie conţinînd proba dizolvată şi în care s-au adăugat 2 ml acid sulfu¬ 
ric 20 N şi 2 ml soluţie de clorură stanoasă. In acelaşi timp se dirijează, 
din nou, curentul de aer peste colectorul de aer şi prin cuptor, aşteptînd 
să colecteze mercurul degajat pe sîrmă de aur. 

După 2 minute se deviază încă odată curentul de aer prin conduc¬ 
torul care ocoleşte cuptorul şi se împinge tubul de silice astfel încît colec¬ 
torul să ajungă din nou în zona fierbinte a cuptorului unde se ţine 1 mi¬ 
nut. Apoi din nou se deviază curentul de aer şi se trece peste colector 
pentru a antrena mercurul degajat spre celula de gaz şi spre înregistra¬ 
torul de absorbţie a mercurului. 

Pentru etalonare se folosesc alicote de soluţie de cea mai mică con¬ 
centraţie din soluţia etalon de lucru, conţinînd pînă la 10 ng Hg. Curba de 
etalonare este liniară cel puţin pînă la acest conţinut, căruia îi corespunde 
o densitate optică de circa 0,215 pentru o celulă de gaz de 150 nm. 

Note 

1. Bobina de argint trebuie să elimine micile cantităţi de mercur 
care se găsesc, de regulă, în aerul introdus. 

2. Pentru aer, debitmetrul, care poate fi de tipul rotametrului, tre¬ 
buie reglat pentru debite între 0,5 şi 2,5 1/min. 

32. METALE ALCALINE 


OCURENŢA 


O descriere detaliată a ocurenţei, geochimiei şi distribuţiei acestor 
metale în silicaţi şi în alte roci a fost făcută de Heier şi Adams [1], care 
au sintetizat şi analizat datele existente pînă în anul publicării articolu¬ 
lui lor pentru toate cele 5 elemente. 

Litiu. Majoritatea rocilor silicatice conţin 20—40 ppm litiu. Se pot 
cita însă multe exemple de roci conţinînd cantităţi mai mari, cum este 
cazul unor eşantioane prelevate din masivul granitic din Munţii Mourne 
[2], în care au fost determinate conţinuturi de 0,023—0,014% Li,0. Tay- 
lor [3] consideră că o concentraţie mai mare de 100 ppm este un indiciu 
al unei diferenţieri avansate şi că în acest caz roca este produsul ultimului 
stadiu al acestei diferenţieri. în forma sa extremă, diferenţierea fracţio- 
nată este reflectată de pegmatite în care sînt cristalizate minerale de litiu, 
cum sînt lepidolitul, spodumenul, zinwalditul, petalitul şi alte minerale 
cu ocurenţă mai puţin frecventă. 

Sodiu şi Potasiu. Rocile şi mineralele silicatice conţin sodiu şi potasiu 
în cantităţi variind de la mai puţin de 100 ppm în unele roci ultrabazice 
(cum sînt dunitul şi peridotitul) pînă la 10% K,0 sau 15% Na 2 0 în 
minerale feldspatice. Roci care conţin cantităţi mari de potasiu sau sodiu 
sînt rare; majoritatea specimenelor de roci silicatice conţin ambele ele¬ 
mente în cantităţi aproape egale: 1—6«/ 0 Na,0 şi 0,5—6% K,0. Ambele 
elemente sînt constituenţi majori ai multor minerale principale ale roci¬ 
lor, în special ale celor din grupa feldspaţiilor, şi sînt decelate întotdea¬ 
una atunci cînd se efectuează analiza completă a unei roci silicatice sau 
a unui mineral silicatic. 

Rubidiu. Marea asemănare a rubidiului cu potasiul, în ceea ce pri¬ 
veşte comportarea chimică, raza ionică, electronegativitatea şi potenţialul 
de ionizare, determină o foarte strînsă asociere a acestor două metale şi 
un raport K:Rb destul de constant, de circa 230:1 [4], 

Rocile bazice şi ultrabazice sărace în potasiu conţin puţin rubidiu, 
de obicei pînă la 30 ppm, în timp ce rocile granitice şi alte roci bogate 
în potasiu pot conţine 100—200 ppm rubidiu. Diferenţa mică a dimen¬ 
siunii ionului conduce la o uşoară îmbogăţire în rubidiu în rocile for- 

mate în ultimele stadii comparativ cu potasiul; de exemplu graniţele for¬ 
mate în stadiul tîrziu al diferenţierii pot conţine rubidiu în cantităţi de 
cîteva sute ppm, raporturile între potasiu şi rubidiu fiind chiar sub 150:1. 
O diferenţiere magmatică extremă poate duce la formarea de pegmatite 
în care acest raport poate să fie chiar mai mic, însă, spre deosebire de 
cesiu, rubidiul nu formează minerale separate. Se şi cunosc roci cu rapor¬ 
turi potasiu-rubidiu foarte mari, pînă la 400:1; o explicaţie asupra acestei 
anomalii aparente a fost dată de Taylor [3]. 

Cesiu. Majoritatea rocilor silicatice conţin numai cîteva ppm de 
cesiu. Dimensiunea mare a ionului acestui element limitează posibilitatea 
ca el să substituie alte elemente în structurile silicaţilor (se cunosc totuşi 
cazuri în care el substituie potasiul). De aceea cesiul tinde să se concen¬ 
treze în stadiile tîrzii ale diferenţierii magmatice, în special în graniţele 
din stadiile tîrzii, în care cantităţile de cesiu pot fi de 100—300 ppm şi în 
pegmatite granitice în care cristalizează chiar un silicat de cesiu şi alu¬ 
miniu cu 30—40% Cs,0 numit pollucit. 


METODE DE DETERMINARE A METALELOR 
ALCALINE DIN ROCI 
ŞI MINERALE SILICATICE 


METODE GRAVIMETRICE 

Aceste metode se folosesc de mult timp pentru determinarea celor 
5 metale alcaline. Ele reclamă o separare foarte riguroasă a totalului ele¬ 
mentelor alcaline de siliciu, aluminiu, calciu şi alte elemente prezente. 

Cel mai frecvent procedeu utilizat în acest scop, elaborat iniţial 
de Lawrence Smith [5], constă în descompunerea probei de rocă prin 
calcinare cu clorură de amoniu şi carbonat de calciu. Metalele alcaline 
erau recuperate prin solubilizare cu apă şi apoi separate de mica can¬ 
titate de calciu care rămînea în soluţie. Sulfaţii se converteau în cloruri, 
iar sărurile de amoniu introduse erau eliminate prin volatilizare. Unii 
autori [6] consideră că sînt necesare măsuri de precauţie speciale pentru 
a se asigura recuperarea completă a litiului împreună cu celelalte metale 
alcaline. Reziduul de cloruri obţinut după eliminarea sărurilor de amo¬ 
niu se calcina şi se cîntărea înainte de separarea individuală a metalelor 
alcaline. 

Un alt procedeu pentru descompunerea probei de rocă silicatică şi 
recuperarea metalelor alcaline sub formă de cloruri se bazează pe eva¬ 
porarea probei cu acid fluorhidric şi precipitarea ferului, aluminiului, cal¬ 
ciului şi a altor elemente cu amoniac şi carbonat de amoniu. Metoda 
derivă din lucrări efectuate de Berzelius [7], în acest procedeu, separarea 
litiului se bazează pe solubilitatea clorurii de litiu în solvenţi organici: 

izobutanol, pentanol, piridină sau amestecuri de eter şi etanol. Adeseori 
determinarea se încheia prin convertirea clorurii de litiu în sulfat înainte 
de cântărire. Acest procedeu gravimetric de determinare a litiului nu este 
suficient de sensibil pentru majoritatea rocilor silicatice, astfel că litiul 
putea fi determinat numai din probe bogate în acest element. 

Sodiul şi potasiul erau determinate urmînd schema precipitării pota- 
siului cu acid cloroplatinic, acid percloric sau cobaltnitrit de sodiu. Săru¬ 
rile insolubile de potasiu se colectau şi se cîntăreau direct, sau prin pro¬ 
cedee indirecte. Sodiul se determina, de regulă, prin diferenţă, însă unii 
analişti preferau să-l precipite sub formă de triacetat de uraniu şi zinc 
sau alte minerale bivalente. Pentru toate aceste procedee de precipitare 
erau necesare corecţii pentru solubilitatea sărurilor de potasiu sau sodiu. 

Rubidiul şi cesiul, chiar cînd erau prezente în cantităţi de luat în 
consideraţie, rareori se supuneau la încercări de a se separa de potasiu 
sau unul de celălalt, şi chiar atunci cînd se făceau astfel de separări, 
rezultatele nu erau întotdeauna de încredere. 

FLAMFOTOMETRIA 

în prezent toate metodele gravimetrice de determinare a celor cinci 
metale alcaline sînt depăşite, ca urmare a dezvoltării unor metode fizice 
noi, între care flamfotometria şi spectroscopia de absorbţie atomică. 
Aceste două metode au o importanţă deosebită pentru grupa metalelor 
alcaline. 

Flamfotometria se bazează pe măsurarea luminii emise de o flacără 
în care se pulverizează continuu soluţie în care este dizolvată proba 
de analizat. Spectrele de emisie ale metalelor alcaline sînt toate foarte 
simple, constînd dintr-o linie proeminentă sau un dublet numite linie 
(Unii) de rezonanţă, corespunzînd tranziţiei dintre starea de excitare cea 
mai slabă şi starea fundamentală (normală) împreună cu liniile cele mai 
slabe raportate la alte tranziţii (tabelul 27). 

Tabelul 27. Spectrele flăcării de emisie ale metalelor alcaline 


Linia de rezonanţă 

(s), nm 


Alte linii utile, nm 

Litiu 

670,8 


323,3 

610,4 

819 

Sodiu 

589,0 

589,6 

330,2 

818 


Potasiu 

766,5 

769,9 

404,4 



Rubidiu 

780,0 

794,8 

402,2 

421,6 


Oesiu 

752,1 

894,4 

455,5 




Litiul şi sodiul se ionizează puţin în flacăra care se utilizează curent, 
spre deosebire de celelalte metale alcaline, al căror grad de ionizare creşte 
în ordinea K, Rb, Cs. Ultimul element (cesiul) trece în stare ionizată în 
în mare parte. Aceasta explică sensibilitatea redusă a metodei în deter- 

minarea cesiului şi, în gene- Tabelul 28. Limitele de detecţie ale metalelor 
ral, descreşterea sensibilităţii 
de la sodiu la cesiu (tabelul 
28). 

Unele dintre valorile ci¬ 
tate ale sensibilităţii flam- 
fotometrice la determinarea 
metalelor alcaline pot induce 
în eroare, pentru că sensibili¬ 
tatea depinde nu numai de 
emisia de flacără ca atare în 
condiţiile date ale performanţei flăcării, ci şi de prezenţa sau absenţa altor 
elemente, de acidul şi de concentraţia de anioni în soluţie, precum şi de 
caracteristica de frecvenţă a fotoelementului la o anumită lungime de 
undă. Cifrele date sînt preluate dintr-un manual întocmit de furnizor [8], 
astfel că ele pot să fie folosite ca un ghid general al sensibilităţii care se 
poate obţine folosind un bun instrument. 

O cale de a mări sensibilitatea faţă de un anumit element într-o 
soluţie dată este aceea de a introduce în flacără un alt element, uşor 
ionizabil, de exemplu un alt metal alcalin. Prin aceasta scade domeniul 
de ionizare a elementului care trebuie să fie determinat şi creşte proporţia 
de atomi disponibili pentru tranziţie, ceea ce dă naştere la linii de rezo¬ 
nanţă. La o concentraţie ridicată de elemente alcaline are loc o anumită 
pierdere de emisie prin autoabsorbţie. Acest efect, care a fost constatat 
în special la litiu şi sodiu [9], poate să fie diminuat dacă se foloseşte o 
soluţie cu un grad mai mare de diluţie. Curbe de etalonare sub formă 
de drepte se obţin numai la concentraţii reduse de alcali, însă aceste 
abateri de liniaritate nu creează dificultăţi prea mari. Concentraţia peste 
care curbele de etalonare au formă de dreaptă descreşte în ordinea Li, 
Na, K, Rb, Cs. 

Pentru a obţine cele mai bune rezultate prin flamfotometrie este 
necesar să se standardizeze condiţiile în care se lucrează cu instrumentele 
(presiunea gazului, presiunea aerului, raţia combustibil/aer), reglajele 
instrumentelor (lăţimea fantei, puterea de rezoluţie) şi condiţiile de prepa¬ 
rare a soluţiei-probă (concentraţia în acid şi sare). Efectul altor ele¬ 
mente asupra flăcării de emisie a alcaliilor poate fi diminuat prin intro¬ 
ducerea în soluţia-probă a unei substanţe care atenuează radiaţia (limi- 
tatori de radiaţie), de exemplu a sulfatului de amoniu [10], încă nu a fost 
pusă la punct o metodă de precizie pentru determinarea cantităţilor 
mici ale unui metal alcalin în prezenţa unui foarte mare exces de alt 
metal din această grupă. în natură, însă, foarte multe roci silicatice con¬ 
ţin cantităţi de sodiu şi potasiu în cantităţi aproape egale, astfel că se 
pot obţine rezultate aproape identice şi acceptabile pentru cele două 
elemente printr-o metodă destul de simplă. 

Efectele de interferenţă care apar la determinarea flamfotometrică a 
metalelor alcaline sînt sintetizate în tabelul 29. Pentru o documentare 

Tabelul 29. Electele interferenţei în determinarea metalelor alcaline 


Interferenţa 

Cauza 

Remedii 

Emisie continuă sau de 

Emisia spectrală a sol- 

1'. Se face o corecţie de fond 

fonid 

venţilor alcaliilor şi al¬ 
tor elemente 

2. Se foloseşte un instru¬ 
ment de înregistrare cu 
reglare automată a lun¬ 
gimii de /unidă 

Interferenţă de radia¬ 
ţie 

Creşterea sau descreşte¬ 
rea conţinutului de al- 
oalii sau alte elemente 
prezente în flacără 

lt Folosirea unor soluţii eta¬ 
lon conţinîmd aceste ele¬ 
mente străine 

2. Folosirea unei „radiaţii 
tampon “ 

3. Se separă mai întîi me¬ 
talele alcaline, pe rînd 

Interferenţă de spec¬ 
tru 

Necesitatea utilizării 
unei soluţii sau a 
unei flăcări cu alte 
caracteristici 

Apropierea strînsă a al¬ 
tor linii, spectrale 

Variaţii ale tensiunii su¬ 
perficiale, viiscozităţii, 
concentraţiei de acid 
sau de sare, or de pre¬ 
siune a aerului sau 
combustibilului 

il. Se foloseşte un instrument 
de înregistrare cu reglare 
automată a lungimii de 
undă 

2. Se separă elementele stră¬ 
ine care produc interfe¬ 
renţă 

Etalonarea condiţiilor de 
preparare a soluţiei şi 
de măsurare a emisiei de 
flacără 


mai amănunţită a acestor interferenţe se pot consulta lucrări şi articole 
mai recente privitoare la flamfotometrie şi la metale alcaline, indicate în 
bibliografia de la finele acestui capitol [9, 11, 12], 

SPECTROSCOPIA DE ABSORBŢIE ATOMICĂ 

Aşa cum s-a arătat mai înainte şi cum rezultă din tabelul 12, me¬ 
todele emisiei de flacără sînt supuse la unele interferenţe, directe sau 
indirecte, de care trebuie să se ţină cont pentru ca rezultatele să fie mai 
precise. Unele dintre erori pot să fie evitate folosind metoda spectrosco¬ 
piei de absorbţie atomică, cu toate că şi în acest caz rămîn, totuşi, efecte 
de interferenţă datorită faptului că se folosesc atomizoare pentru pulveri¬ 
zarea soluţiei în flacără. 

Pentru metalele alcaline, lămpile catodice tubulare care se utili¬ 
zează de obicei în această metodă sînt înlocuite cu lămpi cu descărcare 
în gaze care sînt surse de emisie stabile lineare. Ca şi în cazul spectro- 
fotometriei, sensibilitatea cea mai mare se obţine cînd se folosesc linii de 
rezonanţă. Lungimile de undă utilizate pentru determinarea fiecărui me¬ 
tal alcalin sînt date în tabelul 30, în care sînt arătate şi „cele mai mici 
concentraţii detectabile 11 după Billings şi Adams [13], care au folosit un 
spectrometru modulat cu emisie dublă. Aceste concentraţii-limită diferă 

de la un instrument la altul şi depind de construcţia arzătorului şi înăl¬ 
ţimea lui, de natura gazului folosit pentru producerea flăcării, de rapor¬ 
tul gaz/aer şi de alţi factori. 

In afară de articolul publicat de Billings şi Adams [13], determi¬ 
narea sodiului şi potasiului prin spectroscopia de absorbţie atomică este 

descris în mai multe altele. în ar¬ 
ticolele publicate ulterior în 
reviste de specialitate sînt des¬ 
crise, de asemenea, determinarea 
litiului din roci silicatice [14] şi 
a rubidiului din roci şi minerale 
[15]. Ca şi în metodele flamfoto- 
metrice, înainte de determinarea 
rubidiului este necesar să se a- 
dauge potasiu. Vosters şi Deutsch 
[15] recomandă să se adauge lan- 
taniu ca soluţie tampon şi să se 
înregistreze din oficiu conţinuturi 
de 0,5 şi 3 ppm rubidiu, fără să 
se mai recurgă la separarea chi¬ 
mică. 

Soluţiile preparate pentru determinarea flamfotometrică a metalelor 
alcaline pot să fie folosite, de regulă, şi pentru determinarea acestora prin 
spectroscopia de absorbţie atomică. 

SEPARAREA CROMATOGRAFICA A METALELOR ALCALINE 

Un procedeu care dă bune rezultate la separarea amestecurilor de 
metale alcaline este cromatografia prin schimb de ioni. Pentru această 
separare se pot folosi răşini, de exemplu de tip Dowex 50 [16] sau Am- 
berlit 120 [17], cu ajutorul cărora toate cele cinci elemente formează ioni 
pozitivi bine marcaţi în soluţie. 

De notat că prin acest procedeu se realizează o bună separare a so¬ 
diului de potasiu [18], precum şi a rubidiului de cesiu [19]. Totuşi nici- 
unul dintre aceste procedee nu este ideal pentru separarea curentă şi 
determinarea tuturor celor cinci metale alcaline. 

O variantă a acestei metode constă în folosirea fosfomolibdatului de 
amoniu ca schimbător anorganic de ioni. Ionii de amoniu din complex 
pot să fie înlocuiţi de metale alcaline. Această substanţă se amestecă cu 
azbest şi se introduce într-o coloană scurtă. Procedeul dă rezultate foarte 
bune la determinarea rubidiului şi cesiului [20—22], 

In paragrafele care urmează se dau detalii pentru determinarea fie¬ 
cărui metal alcalin în parte. Primul procedeu descris priveşte determi¬ 
narea sodiului şi potasiului; el implică descompunerea cu acid fluor- 
hidric şi acid percloric şi folosirea unei „radiaţii tampon". Acest procedeu 
este simplu şi dă rezultate bune pentru rocile în care cele două elemente 
se găsesc în cantităţi medii. Pentru determinarea sodiului şi potasiului 


Tabelul 30. Lungimea de undă utilizată 
pentru determinarea prin metoda absorb¬ 
ţiei atomice a metalelor alcaline 


Elementul j 

Lungimea de 
undă, nm 

Concentraţia 

detectabilă 

[121, ppm 

Li 

670,8 


N,a 

589,0 

0,01 


330,2 

10 

K 

766,5 

0,01 


405,4 

50 

RSb 

730,0 

0,1 

Cs 

852,1* 



* Se obţine cu Unicam SP 90 B. 


21* 

din roci care conţin aceste două elemente în cantităţi mici, precum şi 
pentru determinarea litiului, rubidiului şi cesiului se prezintă alte 
procedee. 


DETERMINAREA SODIULUI ŞI POTASIULUI 
DIN ROCI SILICATICE 


Metoda care se descrie aici se bazează pe lucrări efectuate de auto¬ 
rul acestei cărţi şi de Eardley şi Reed [12], Roca folosită în analiză se des¬ 
compune prin evaporare cu acid fluorhidric, acid azotic şi acid sulfuric, 
deoarece s-a constatat că acidul clorhidric şi acidul percloric au efect 
depresant asupra emisiei de flacără a alcalinelor. In majoritatea cazurilor 
mica cantitate de reziduu care rămîne după această tratare poate să fie 
ignorată, însă pentru determinări de precizie, reziduul trebuie colectat 
şi analizat separat (v. nota 1). Pentru a elimina interferenţa spectrului 
provenit de la calciu se adaugă soluţie de sulfat de aluminiu, iar drept 
soluţie tampon împotriva ionizării se foloseşte soluţie de sulfat de cesiu. 
Procedeul a fost conceput pentru a fi aplicat în cazul folosirii unui 
spectrofotometru tip Unicam SP 900, dar el poate fi adaptat cu uşurinţă 
şi în cazul instrumentelor care folosesc arzătoare cu flacără de tempera¬ 
tură joasă (de exemplu flacăra unei butelii cu propan). 

Reactivi: Sulfat de sodiu (anhidru) 

Sulfat de potasiu 

Soluţie de sulfat de aluminiu. Pentru obţinerea acestei soluţii 
se curăţă aluminiul pur, destinat pentru analiză, prin spălare 
cu acid clorhidric diluat, apă, etanol şi eter. Se cîntăreşte 
o cantitate de 1,06 g de metal într-un pahar de laborator de 
400 ml, se adaugă 20 ml de apă, 10 ml de acid sulfuric con¬ 
centrat şi 20 ml de acid azotic concentrat. 

La început, se aşteaptă un timp în care reacţia se pro¬ 
duce la rece, apoi se ridică treptat temperatura pînă cînd des¬ 
compunerea este completă. Se ridică în continuare tempe¬ 
ratura, pentru a se elimina acidul azotic şi oxizii azotului, 
apoi pentru a fumega acidul sulfuric. Se lasă să se răcească, 
se dizolvă topitura în apă şi se diluează pînă la 1 litru cu apă. 
Această soluţie conţine 2 000 ppm A1 2 0 3 . 

Soluţie de sulfat de cesiu. Se dizolvă 0,205 g de sulfat de 
cesiu pur (Cs 2 S0 4 ) în 500 ml apă. 

Mod de lucru. Se cîntăreşte circa 0,1 g din roca silicatică fin pulverizată 
într-o capsulă de platină (v. nota 1), se umezeşte cu puţină apă; se 
adaugă 10 ml de acid azotic concentrat, 5 ml de acid sulfuric concentrat 
şi 10 ml de acid fluorhidric. Se pune capsula pe o plită rece şi se ridică 

temperatura treptat, pînă cînd acidul sulfuric începe să fumege. Se ia 
capsula de pe fierbător, se răceşte, se clătesc pereţii capsulei cu puţină 
apă şi se mai adaugă 5 ml de acid fluorhidric. Se pune, din nou, capsula 
pe fierbătorul care între timp a fost lăsat să se răcească puţin, apoi se 
ridică, din nou, temperatura încet, însă de această dată se lasă pînă cînd 
conţinutul din capsulă fumegă bine. Din nou se lasă să se răcească şi se 
clăteşte cu apă, după care se pune capsula pe fierbător şi se evaporă de 
această dată pînă cînd nu se mai degajă vapori de acid sulfuric şi se 
obţine un reziduu uscat. 

Peste reziduul răcit se adaugă 1 ml de acid azotic concentrat, apoi 
25—30 ml de apă. 

Se încălzeşte capsula pentru ca reziduul să se desprindă de ea şi 
conţinutul se transferă într-un pahar de laborator de 400 ml. Se digeră 
prin evaporare pînă cînd tot materialul solubil a trecut în soluţie şi se 
colectează tot reziduul fin pe o hîrtie de filtru cu porozitate mică şi se 
spală cu puţină apă. Se recuperează reziduul de pe hîrtia de filtru (v. 
nota 2, de la finele capitolului), se diluează filtratul şi se spală cu apă 
aducîndu-1 la volum într-un balon gradat. 

Se transferă, cu pipeta, 25 ml din această soluţie într-un balon 
gradat, se adaugă 5 ml de soluţie de sulfat de cesiu şi 5 ml de soluţie de 
sulfat de aluminiu, apoi se diluează pînă la semn cu apă, amestecînd bine 
(v. nota 3). Se prepară, de asemenea o soluţie reactivă martor în acelaşi 
fel ca şi soluţia probă, folosind aceleaşi cantităţi de reactivi, dar omiţînd 
dizolvarea materialului de rocă. 

Se potriveşte linia de referinţă a spectrofotometrului cu flacără 
pentru a se pulveriza apa, iar sensibilitatea la deflecţia maximă de 
10 ppm, pentru a pulveriza soluţia standard de 10 ppm, cu reglajul lun¬ 
gimii de undă fixat la 589 nm pentru sodiu sau 766,5 nm pentru potasiu. 
Ajustarea sensibilităţii va afecta poziţia liniei de referinţă, ceea ce poate 
face necesar controlul acestei poziţii de 2 sau 3 ori. După ce se termină 
această reglare, se pulverizează soluţia martor şi soluţia-probă, notînd 
emisia de flacără înregistrată pentru ambele lungimi de undă, din care 
se calculează conţinutul de alcali din probă cu ajutorul curbelor de 
etalonare. 

în cazul în care spectrofotometrul este echipat cu un motor pentru 
reglarea lungimii de undă şi cu un înregistrator, răspunsul flăcării pentru 
fiecare element poate să fie obţinut prin analiza spectrului. Trebuie exa¬ 
minate, de asemenea, soluţia reactivă martor şi întregul set de soluţii 
standard. Pentru sodiu se analizează spectrul între circa 560 nm şi 620 nm 
iar pentru potasiu de la 730 nm la 820 nm. 

La mulţi silicaţi, soluţia de rocă preparată în modul prezentat mai 
înainte poate să fie utilizată pentru determinarea conţinutului de litiu 
din rocă. Pentru aceasta se foloseşte direct soluţia de probă conţinută în 
balonul gradat şi emisia de flacără măsurată la 670,8 nm. După cum se 
arată mai jos, emisia se măsoară pe frontul posterior al emisiei potasiului. 
De aceea, este preferabil să se baleieze printr-un interval de lungime de 
undă de la 600 la 750 nm, notînd răspunsul pe diagrama de înregistrare, 
aşa cum se arată în fig. 66. 

Etalonarea. Se usucă cantităţi mici de sulfat de sodiu şi de sulfat 
de potasiu într-un cuptor electric şi se lasă să se răcească într-un desica- 
tor. Se cîntăresc cu exactitate 0,2291 g de sulfat de sodiu anhidru şi 
0,1850 g de sulfat de potasiu anhidru, se introduc în acelaşi pahar, se 
dizolvă în apă şi se diluează cu apă pînă la semn într-un balon gradat 



Fig. 66. Diagrama conţinutului de litiu Fig. 67. Curbe de etalonare pentru sodiu 
dintr-un sienit nefelinic (proba R 204, şi potasiu înregistrate cu flanifotometrul 
conţinut de litiu 0,005%.) SP 900: sodiul la 589 nm; potasiul la 

766,5 nm. 

de 1 litru. Această soluţie conţine 100 gg Na,0 şi 100 pg KoO per ml. 
Se prepară o soluţie standard de 200 ppm, prin diluarea cu apă a 50 ml 
din această soluţie de bază (măsurată cu o pipetă) şi 1 ml de acid azotic 
concentrat aduse la volumul de 250 ml cu apă şi bine amestecate. Se 
transferă cu pipeta 25 ml din această soluţie într-un balon gradat de 
50 ml, se adaugă 5 ml de soluţie de sulfat de aluminiu şi 5 ml de soluţie 
de sulfat de cesiu şi se aduce la semn cu apă distilată. Prin aceasta se 
obţine o soluţie standard de 10 ppm, care se foloseşte pentru controlul 
sensibilităţii spectrofotometrului cu flacără. 

Se prepară, de asemenea, o serie de soluţii, fiecare conţinînd 5 ml 
de soluţie de sulfat de aluminiu, 5 ml soluţie de sulfat de cesiu şi o 
concentraţie de 2 ml acid azotic concentrat per litru într-un volum de 
50 ml, dar cu 2, 4, 0 şi 8 ppm din fiecare element. Acestea, împreună 
cu soluţia standard de 10 ppm, se folosesc la construirea curbelor de 
etalonare. 

Se măsoară emisia de flacără a fiecărei dintre aceste soluţii, după ce 
în prealabil s-a stabilit linia de referinţă a instrumentului şi sensibilitatea 
generală, aşa cum s-a arătat mai înainte. Se trasează curbele atît pentru 
sodiu cît şi pentru potasiu. Ambele curbe prezintă o uşoară bombare, 
însă în direcţii opuse (fig. 67). 

Note 


1. Greutatea probei de material luat în analiză şi volumul final de 
soluţie pot să fie variabile, în funcţie de conţinutul de alcali din probă, 
însă soluţia finală pentru măsurare trebuie să aibă o concentraţie corectă 
de acid şi să conţină cantităţile recomandate de sulfat de aluminiu şi 
sulfat de cesiu. 

2. Această mică cantitate de reziduu conţine mult zircon (mineral) 
şi ceva din turmalina prezentă în rocă, precum şi diferite proporţii de 
alte minerale care se descompun greu cu acid fluorhidric. Rareori aceste 
minerale conţin metale alcaline în proporţii mai mari decît sub formă de 
urme, astfel că erorile care provin din neglijarea acestor conţinuturi 
reduse se încadrează, de regulă, în limitele erorilor experimentale ale 
metodei. Dacă cantitatea de reziduu dă semne că o parte apreciabilă din 
probă nu a fost atacată, atunci se recurge la un alt procedeu de descom¬ 
punere a probei, de exemplu, topirea cu borat de litiu. 

3. Nu trebuie să se facă tentativa de a simplifica procedeul, făcînd 
o soluţie de bază amestec conţinmd sulfaţi de cesiu şi aluminiu, întrucît 
aceasta conduce la o precipitare lentă a sulfatului de cesiu şi aluminiu, 
care şi aşa sînt greu solubili. 


DETERMINAREA METALELOR ALCALINE 
DIN ROCI ULTRABAZICE 


Există roci ultrabazice care conţin doar cantităţi mici de sodiu şi 
potasiu. Importanţa acestor roci este neînsemnată faţă de răspîndirea lor. 
Pentru a obţine date de încredere privind conţinuturile atît de mici de 
metale alcaline ale acestor roci, trebuie să se dea multă atenţie opera¬ 
ţiilor de determinare. S-a ajuns la concluzia [23] că datorită sensibilităţii 
ridicate a instrumentelor pe care le reclamă determinarea acestor conţi¬ 
nuturi mici de metale alcaline, o mare parte din emisia totală de lumină 
poate să se datoreze radiaţiei de fond. Autorii acestei observaţii [23] 
apreciază că o corecţie pentru radiaţia de fond este de importanţă esen¬ 
ţială pentru materialul meteoritic şi piroxenitic pe care ei le-au exami¬ 
nat. Cea mai simplă cale de a obţine corecţia pentru această radiaţie de 
fond este fără îndoială de a înregistra spectrele emisiei de flacără în 
domeniile aferente, folosind un instrument adecvat, echipat cu un gene¬ 
rator de unde cu motor şi un înregistrator. 

Examinînd o serie de roci ultrabazice (serpentine, peridotite, du- 
nite, piroxenite, şisturi talcoase şi alte roci înrudite, Hamilton şi Mount- 
joy [24] au etalonat instrumentul de răspuns adăugind mici cantităţi de 
sodiu şi potasiu la soluţia de rocă. Prin aceasta au fost compensate inter¬ 
ferenţa cu alte elemente şi efectul de creştere în cantitate a unui element 
alcalin asupra altuia. 

Mod de lucru. Se prepară soluţia de rocă din 1 g de rocă, prin evaporare 
pină la uscare cu acid fluorhidric concentrat şi un amestec de acid sul¬ 
furic concentrat cu acid percloric concentrat, apoi se solubilizează rezi¬ 
duul umezit în 20 ml de acid clorhidric 0,5 N. Se filtrează şi se separă 
tot reziduul. Se diluează filtratul pînă la 50 ml cu apă şi se iau două 
porţii (alicote) de cîte 5 ml pentru analiză. Se diluează o alicotă cu 5 ml 
apă şi cealaltă cu 5 ml de apă care conţine 5 ppm atît de sodiu cît şi 
de potasiu. Se pulverizează fiecare dintre aceste soluţii în fotometrul cu 
flacără şi se continuă determinarea în succesiunea obişnuită. 


DETERMINAREA POTASIULUI DIN MICE 


Necesitatea unor determinări foarte precise ale potasiului este 
ilustrată de modul simplu în care se pot determina vîrstele geologice prin 
cunoaşterea cu precizie a raporturilor Ar 40 : K 40 . Micile cantităţi de argon 
pot fi recuperate cu uşurinţă şi determinate izotopic cu un spectrometru 
de masă. Şi potasiul poate să fie determinat uşor prin spectroscopia de 
flacără, dar acurateţea şi precizia care se realizează prin procedeele obiş¬ 
nuite, cum sînt cele prezentate anterior în detaliu, cu toate că sînt satis¬ 
făcătoare pentru multe probleme de petrografie, nu sînt pe măsura celor 
care se obţin în cazul argonului. 

O metodă de determinare cu ajutorul fotometrului cu flacără a fost 
pusă la punct de Abbey şi Maxwell [25]. Proba se descompune cu acid 
fluorhidric şi acid sulfuric, iar excesul de acid fluorhidric se degajă prin 
fumegare. După ce se adaugă în exces o anumită cantitate de sulfat de 
magneziu, se îndepărtează şi excesul de acid sulfuric prin evaporare pînă 
la uscare. Sulfaţii se calcinează, reziduul răcit se spală cu apă caldă, iar 
suspensia care rezultă se filtrează; rezultă o soluţie neutră de sulfat con- 
ţinînd metalele alcaline, magneziu şi mici conţinuturi din alte elemente. 
Apoi se determină proporţiile relative de metale alcaline şi se prepară 
o soluţie neutră avînd o compoziţie asemănătoare cu soluţia de probă. 

In final, determinarea potasiului se face cu un fotometru cu flacără, 
folosind ca etalon această soluţie în care s-a adăugat potasiu. 

Mod de lucru. Se cîntăresc probe duplicat din materialul pentru analiză 
fin sfărîmat (vezi prepararea micelor pentru analiză la sfîrşitul capito¬ 
lului 2) în capsule de platină de 100 ml în care se adaugă cîte 5 ml apă, 
2 ml acid sulfuric 20 N şi 5 ml de acid fluorhidric. Se acoperă capsulele 
şi se încălzesc pe o baie de abur pentru descompunerea pulberii de rocă 
luată în analiză. Se ridică capacele, se clătesc, se adaugă 2—3 ml de acid 
fluorhidric concentrat, apoi se evaporă pînă la uscare pe o baie de abur. 
Se roteşte cu grijă fiecare capsulă deasupra unui arzător pînă cînd se 
degajă din abundenţă vapori de acid sulfuric, apoi se lasă să se răcească. 
Se clătesc marginile capsulei cu puţină apă, apoi soluţia se încălzeşte pe o 
baie de abur pînă cînd devine limpede. (In acest stadiu, orice reziduu de 

probă nedescompusă devine vizibil şi poate să fie eliminat prin tratare 
cu acid fluorhidric.) 

Se adaugă suficient sulfat de magneziu în soluţie pentru a se ajunge 
la echivalentul a 60 mg magneziu, se amestecă prin agitare şi se evaporă 
pînă la uscare. Se încălzeşte pe o baie de nisip pînă cînd nu se mai pro¬ 
duce nici o degajare de trioxid de sulf, apoi se încălzeşte cu atenţie pe 
un arzător pînă la reapariţia vaporilor de trioxid de sulf, iar în final se 
încălzeşte bine deasupra flăcării puternice a arzătorului pînă nu se mai 
degajă nici un fel de vapori. Se lasă să se răcească. Se umezeşte reziduul 
cu circa 10 ml de apă, se acoperă şi se încălzeşte pe baia de abur. Se 
clăteşte capacul şi se dă la o parte, se sfărîmă reziduul şi se încălzeşte 
pasta astfel formată pînă la uscare. 

Se repetă calcinarea pentru a se degaja în totalitate trioxidul de 
sulf captat în reziduu de la prima calcinare. Se lasă să se răcească. 

Se adaugă 25 ml de apă, se acoperă şi se încălzeşte timp de cel 
puţin 15 minute. Se filtrează soluţia pe o hîrtie de filtru cu textura deasă, 
iar filtratul se colectează intr-un balon gradat de 200 ml. Se repetă de 
două ori spălarea şi filtrarea, folosind cîte 10 ml de apă de fiecare dată, 
durata macerării fiind de 10 min. în final se clăteşte reziduul deasupra 
hîrtiei de filtru, prin spălare de 3—4 ori cu apă. Se răceşte filtratul, se 
diluează la volum, cu apă, apoi se pune la păstrare într-un flacon de 
polietilenă pînă cînd se face determinarea. 


DETERMINAREA LITIULUI 


Metoda simplă de determinare a sodiului şi potasiului poate să fie 
extinsă şi la determinarea litiului prezent în proba de rocă. Pentru 
aceasta este necesară o sensibilitate ceva mai mare a instrumentelor, 
condiţie care în prezent este satisfăcută de gama de instrumente moderne 
care există. 

Pentru determinare se poate folosi direct soluţia descrisă anterior 
pentru determinarea sodiului şi potasiului, dar în cazul în care roca 
conţine doar cîteva ppm litiu se recomandă folosirea unei soluţii mai 
concentrate. 

Pentru a elimina o interferenţă similară cu interferenţa spectrală 
de la calciu, aşa cum s-a recomandat la determinarea sodiului şi potasiu¬ 
lui (vezi mai înainte), se poate folosi un adaos de sulfat de aluminiu şi la 
determinarea litiului. 

Pentru rocile bazice care au conţinuturi ridicate de calciu, Sulcek 
şi Rubeska [26] au recomandat folosirea cromatografiei cu schimb de ioni 
cu acid clorhidric metanolic 0,5 M, ca eluat, pentru a separa conţinuturile 
foarte scăzute de litiu, faţă de elementele calciu şi stronţiu. Astfel, 
se pot determina conţinuturi de litiu de pînă la 5 ppm. 

Dintre toate metalele alcaline, litiul are cel mai redus efect asupra 
răspunsului flăcării celorlalte elemente şi este cel mai puţin afectat de 

acestea [27], Acest efect asupra răspunsului litiului poate să fie ignorat 
în diferite reacţii, dar pentru acurateţea determinărilor se pot măsura 
cantităţile de sodiu şi potasiu prezente în soluţia de rocă şi să se adauge 
cantităţi identice la soluţiile standard care se folosesc pentru etalonarea 
litiului. 

Cea mai sensibilă linie a litiului este linia de rezonanţa de la 
670,8 nm. La concentraţiile de litiu prezente în majoritatea rocilor silica- 
tice, aceasta suferă de pe urma interferenţei de la dubletul sodiu de la 
589 nm. Cea mai simplă cale de a observa răspunsul litiului este de a 
folosi un fotometru cu flacără, echipat cu un generator de unde cu 
motor şi un înregistrator cu peniţă. O curbă înregistrată cu un astfel de 
fotometru pentru domeniul 600—750 nm este arătată în fig. 66. Proba 
analizată a fost un sienit nefelinic cu 50 ppm litiu, iar răspunsul litiului 
la 670,8 nm se vede clar deasupra emisiei de fond de la sodiu. 

în cele ce urmează se prezintă şi un procedeu de determinare a 
litiului, împreună cu rubidiul şi cestul, descris de Afobey [28]. 

Folosirea spectroscopiei de absorbţie atomică pentru determinarea 
litiului din roci silicatice a fost descrisă de mai mulţi autori, între care 
O’Gorman şi Suhr [29], Stone şi Chesher [30] şi Zelykova et al. [31]. 
Soluţia de rocă pentru determinare poate să fie preparată fie prin dizol¬ 
vare în acizi (HF, H 2 S0 4 etc.), fie prin topire cu borat. în procedeul pe 
care îl prezentăm mai jos, adaptat după cel descris de O’Gorman şi Suhr 
[29], se foloseşte topirea cu borat de sodiu. 

Mod de lucru. Se cîntăreşte o cantitate de 0,1 g probă de rocă silicatică 
sub formă de pulbere intr-un creuzet de grafit pentru topire, se adaugă 
0,5 g de borat anhidru de sodiu (Na 2 B 4 0 7 ) şi se topeşte timp de 10 mi¬ 
nute într--un cuptor electric cu muflă la temperatura de 1 000°C. Se 
toarnă topitura rezultată direct într-un pahar de laborator conţinînd 
exact 50 ml dintr-o soluţie de acid azotic 3»/o. Se amestecă cu un agitator 
magnetic pînă cînd disoluţia este completă. Se foloseşte această soluţie, 
fără alt tratament, pentru pulverizare în flacăra spectrofotometrului de 
absorbţie atomică după procedeul uzual. 

Pentru prepararea soluţiilor standard, se folosesc porţii de probă 
şi o rocă silicatică cunoscută ca fiind lipsită de litiu (de exemplu peridotit) 
şi se adaugă alicote din soluţia standard de litiu. Se recomandă să se 
folosească soluţii echivalente pentru două intervale de conţinuturi de litiu 
în roci silicatice: 0—200 ppm şi 0—2 000 ppm. 


DETERMINAREA RUBIDIULUI 
ŞI CESIULUI 


Teoretic nu există nici un considerent ca metodele descrise pentru 
determinarea sodiului şi potasiului să nu fie folosite la determinarea 
rubidiului şi cesiului. Totuşi, ţinînd seama că aceste elemente sînt, de 

regulă, prezente doar sub formă de urme în ceea ce priveşte cantităţile, 
şi că comportarea flăcării este dependentă în mare măsură de alte ele¬ 
mente prezente în soluţie, pentru determinarea lor este de preferat o 
tehnică modificată. 

Horstman [32] a descris o metodă bazată pe determinarea elemente¬ 
lor oxidate (fier, aluminiu etc.) cu carbonat de calciu, iar a calciului prin 
precipitare cu sulfat în soluţie apoasă de alcool. Se determină conţinu¬ 
turile de sodiu şi potasiu din soluţia de rocă (şi litiul este prezent în 
aceasta în anumite cantităţi), şi se adaugă cantităţi similare la soluţiile 
standard de rubidiu şi cesiu care se vor folosi pentru etalonarea flăcării 
spectrofotometrului. 

Mod de lucru. Se cîntăreşte o porţie de 0,5—2 g din proba de rocă sub 
formă ^ de pulbere într-o capsulă de platină, se umezeşte cu apă şi se 
adaugă acid sulfuric şi acid fluorhidric în cantităţi suficiente pentru a 
asigura descompunerea completă a probei. Se adaugă 2—3 picături de 
acid azotic concentrat şi se evaporă pe o plită pentru a se degaja acidul 
sulfuric. Se lasă capsula să se răcească, se spală cu puţină apă şi din nou 
se încălzeşte pentru a se evapora acidul sulfuric, de’această dată pînă 
cînd se degajă tot acidul sulfuric, rămînînd doar un reziduu umed. Se 
lasă capsula să se răcească, apoi se dizolvă reziduul în 25 ml apă, încăl- 
zindu-se dacă este necesar. Se transferă cu eventualele granule nedizol¬ 
vate (şi cu precipitatul de sulfat dacă există încă) într-un pahar de 
laborator de 150 ml şi se dizolvă cu apă pînă la un volum total de 
70 80 ml. Se adaugă oîteva picături de soluţie indicator de albastru 
bromtimol şi se neutralizează prin adăugare de'carbonat de calciu solid. 
Se lasă precipitatul să stea peste noapte. 

Se încălzeşte combinatul de soluţie şi precipitat pînă la fierbere, 
apoi se filtrează pe o hîrtie de filtru cu porozitatea medie. Se spală bine 
reziduul cu apă fierbinte, pînă cînd volumul de filtrat şi de apă de 
spălare ajunge la circa 150 ml. Se aruncă reziduul şi se evaporă soluţia 
pînă la volumul de 50 ml, se răceşte şi se adaugă 50 ml de etanol pentru 
precipitarea sulfatului de calciu. Se lasă precipitatul să stea peste noapte, 
apoi se colectează pe o hîrtie de filtru fină. Se spală precipitatul cu un 
amestec de apă şi etanol în volume egale, pînă cînd volumul de filtrat 
împreună cu apa de la spălare ajunge din nou la 150 ml. Se aruncă 
reziduul de sulfat şi se evaporă soluţia, pînă la uscare, pe o baie de abur. 
Se dizolvă reziduul uscat în puţină apă şi ,se diluează la volum într-un 
balon gradat de 50 ml. 

Folosind un spectrofotometru fixat la lungimile de undă indicate 
de instrucţiunile furnizorului, se determină conţinutul de sodiu şi potasiu 
precum şi conţinuturile aproximative de litiu, rubidiu şi cesiu. Pentru 
rocile care conţin doar urme din cele mai rare metale alcaline se prepară 
cîte o serie de soluţii de etalonare pentru fiecare dintre aceste metale, 
soluţii care au aproximativ aceleaşi valori şi conţin aceleaşi cantităţi de 
sodiu şi potasiu ca şi soluţia de rocă. Pentru acele roci şi minerale care 
conţin cantităţi apreciabile de rubidiu sau cesiu se adaugă fiecare din 
aceste elemente la soluţia standard folosită pentru etalonarea celuilalt. 

Curba din fig. 68, înregistrată cu fotometrul cu flacără, a fost 
obţinută dintr-un eşantion de polucit, descompus după procedeul pre¬ 
zentat mai înainte; ea ilustrează dificultatea determinării cantităţilor 
mici de rubidiu în prezenţa potasiului. 

Determinarea metalelor alcaline prin pulverizarea directă a rocii 
silicatice fin măcinate într-o flacără a fost descrisă de Lebedev [33], Mai 

recent acelaşi procedeu a fost 
aplicat la spectrofotometria de 
absorbţie atomică de către Go- 
vindaraju et al. [34], pentru 
rubidiu şi de către Langmyhr 
şi Thomassen [35] pentru ru¬ 
bidiu şi cesiu. Metoda ar pu¬ 
tea fi folosită mai mult în vii¬ 
tor, dar aplicarea ei la o gamă 
mai largă de roci şi minerale 
necesită studii mai aprofundate. 

Procedeul pe care îl pre¬ 
zentăm mai jos a fost pus la 
punct de Abbey [28], Proba de 
rocă se descompune prin di¬ 
zolvarea în acizi convenţionali 
şi nu se fac separări chimice. 
Procedînd la adăugarea de po¬ 
tasiu pentru a împiedica ioni- 
zarea, se determină litiul, ru- 
bidiul şi cesiul prin emisie di¬ 
rectă sau absorbţie (numai li¬ 
tiul şi rubidiul) într-o flacără 
aercetilenică. La nevoie se poa¬ 
te folosi o metodă standard de 
adăugare, pentru a preveni e- 
fectele date de matricea rocii. 
Se pot folosi părţi alicote din 
soluţia de probă pentru deter- 
Fig. 68. Alura curbelor pentru rubidiu şi ce- minarea stronţiului şi bariului 
siu din mineraUh^ponudt.^mregistrate cu un p r ; n S p ec troscopia de absorbţie 

atomică cu o flacără oxiaceti- 
lenică. 

Mod de lucru. Se cîntăreşte o cantitate de 0,5 g de pulbere de rocă în du¬ 
plicat, în capsule de platină de 100 ml şi în fiecare se adaugă cîte 5 ml 
de acid azotic concentrat, 2 ml de acid percloric concentrat şi 5 ml de 
acid fluorhidric. Se transferă capsulele pe o plită fierbinte şi se evaporă 
pînă cînd vaporii de acid percloric fumegă puternic. Se lasă să se răcească, 
se clătesc pereţii cu puţină apă şi se evaporă din nou pe plită, de data 
aceasta pînă la uscare completă. Se lasă să se răcească, se adaugă 2 ml 
de acid clorhidric concentrat, apoi se spală iar pereţii cu puţină apă şi 

se evaporă pînă la deshidratare completă (v. nota 1). Folosind o pipetă, 
se adaugă 2 ml de acid clorhidric concentrat, se spală cu puţină apă, se 
încălzeşte pentru a se dizolva clorurile şi se transferă cu apă într-un 
balon gradat de 50 ml. La unul dintre duplicate se adaugă soluţii de 
alcali conţinînd 25 pg litiu, 250 pg rubidiu şi 2,5 pg cesiu (vezi nota 2). 
Se adaugă 1 ml soluţie tampon de potasiu (76,3 g clorură de potasiu la 
1 1) la ambele porţii de probă, se diluează fiecare la volum cu apă 
(v. nota 3). 

Se determină emisia de flacără la 670,8 nm pentru litiu la 780 nm 
pentru rubidiu şi la 852,1 nm pentru cesiu, înregistrate de preferinţă 
la valori ale lungimii de undă superioare intervalului conţinînd pic-ul de 
emisie complet. Se foloseşte de preferinţă o flacără de aer-acetilenă. 
Litiul şi rubidiul pot fi determinate din aceeaşi soluţie prin spectroscopie 
de absorbţie atomică, folosind, de asemenea o flacără aer-acetilenică. 

Note 

1. Dacă din aceeaşi soluţie urmează să se determine şi bariul, 
atunci reziduul trebuie colectat, topit cu puţin carbonat anhidru de sodiu 
şi extras cu apă. Se dă la o parte extractul apos şi se acidizează reziduul 
cu foarte puţin acid clorhidric diluat. Acesta se poate adăuga, apoi, la 
soluţia principală, înainte de evaporarea ei finală pînă la uscare. 

' 2. In volumul final de 50 ml, aceste cantităţi corespund unor con¬ 
ţinuturi suplimentare de 50 ppm litiu, 500 ppm rubidiu şi 5 ppm cesiu. 

3. Dacă din această soluţie trebuie determinate bariul şi stronţiul, 
atunci se pipetează 10 ml într-un balon gradat de 50 ml, se adaugă 2 ml 
de soluţie tampon de potasiu, 10 ml de soluţie tampon de lantaniu (50 g 
La 2 0 3 la 1 litru), se diluează cu apă la volum, se amestecă bine şi se 
determină bariul şi stronţiul prin absorbţie atomică, folosind o flacără 
de oxid nitros-acetilenă. 

33. MOLIBDEN ŞI WOLFRAM (TUNGSTEN) 


OCURENŢA 


Ocurenţa şi distribuţia molibdenului au .fost studiate şi publicate de 
Ishimori [1], Kuroda şi Sandell [2], Vinogradov et al. [3], Studennikova 
et al. [4], iar wolframul a fost studiat de Jeffery [2] şi Vinogradov et 
al. [3]. Aceste studii conchid că atît molibdenul cit şi wolframul apar în 
cantităţi foarte mici în aproape toate rocile sedimentare, metamorfice şi 
eruptive. Valori tipice pentru unele roci silicatice sînt date în tabelul 31, 
compilat după diferite lucrări publicate şi nepublicate. 

Se pare că există variaţii re¬ 
gionale în distribuţia atît a mo¬ 
libdenului cît şi a wolframului. 

Ambele elemente sînt prezente în 
proporţii mai mari în argile bo¬ 
gate în substanţe organice şi în 
sulfuri. Deşi în multe roci molib¬ 
denul şi wolframul apar cam în 
aceleaşi proporţii, pot exista deo¬ 
sebiri mari datorită caracterului 
calcofil al molibdenului. De e- 
xemplu, molibdenul tinde să se a- 
cumuleze în magme reziduale şi 
să cristalizeze ca bisulfură, numită molibdenit — MoS,, în timp ce wol¬ 
framul cristalizează, de regulă, sub forma wolframatului de fier şi man- 
gan — woljramit. 

Molibdenul este asociat adeseori cu calcopirită în „minereurile de 
tip porfiry", care au conţinuturi mici de metale dar sînt foarte răspîn- 
dite. Se cunosc şi cîteva minerale mai rare din grupa molibdaţilor, între 
care wulfenit — PbMo0 4 şi powelit — Ca(Mo, W)0 4 . Principalele mine¬ 
rale de wolfram sînt scheelitul ■— CaW0 3 şi woljramitul, acesta din urmă 
avînd o compoziţie care variază de la ferberit — FeW0 4 la hubnerit — 
MnW0 4 . Wolframitul (bungstenitul) — WS, se aseamănă cu molibdenitul 


Tabelul 31. Conţinuturi de molibden şi 
wolfram din unele roci 


Tipul de rocă 

Molibden, 

PPm 

Wolfram, 

PPm 

Roci granitice 

1,5 

2,1 

Rocii intermediare 

1,0 

2,0 

Dazal'te şi diaibaze 

2,0 

1,0 

Gabbrouri 

1,9 

1,6 

Roci ultrabazice 

0,4 

0.7 

Argile 

3 

4 

Cal'care 

0,4 

0,6 

însă este un mineral foarte rar. Dintre wolframaţi (de asemenea minerale 
rare) se menţionează raspitul şi stolzitul, ambele avînd formula PbW0 4 
şi cuproscheeiitul — (Ca, Cu)W0 4 . 


CONSIDERAŢII ASUPRA METODELOR 
DE DETERMINARE 


Aceste două elemente sînt prezente în cantităţi foarte mici în rocile 
silicatice. Ele sînt dificil de determinat prin spectrografia de emisie; 
o metodă combinată, constînd din extracţie cu solvenţi şi spectrografie, 
a fost descrisă de Edge et al. pentru molibden [6], Informaţiile de pînă 
acum privitoare la abundenţa acestor elemente provin în mare măsură 
din determinări efectuate prin metode spectrofotometrice şi, într-o anu¬ 
mită măsură, de la analiza bazată pe activarea neutronilor. Această din 
urmă metodă a fost aplicată de Atkins şi Smales [7] la determinarea 
wolframului din roci şi meteoriţi; ea a fost aplicată, de asemenea, de 
Hamaguchi et al. [8] la determinarea ambelor elemente din silicaţi. în 
ambele procedee, wolframul şi molibdenul au fost determinate după 
activitatea beta. Limitele de detecţie menţionate sînt de 0,0021 ppm W 
în procedeul lui Atkins şi Smales şi de 0,01 ppm W şi circa 1 ppm Mo 
pentru procedeul descris de Hamaguchi et al. 

Holten [9] a descris o metodă polarografică pentru determinarea 
molibdenului din roci şi minereuri; limita de detecţie prin această me¬ 
todă ar fi de circa 0,01y 0 Mo, ( cu mult peste conţinuturile de molibden 
din majoritatea rocilor silicatice. 

Pentru determinarea conţinuturilor de molibden de proporţia urme¬ 
lor din roci silicatice, Butler şi Mathews [10], precum şi Hutchinson [11] 
au utilizat spectroscopia de absorbţie atomică. Sensibilitatea metodei este, 
însă, insuficientă pentru determinarea directă din soluţie acidă după 
îndepărtarea silicei, dar ea poate fi crescută prin concentrare treptată, 
implicînd extracţia cu solvent a complexului de molibden, anume cu 
8-hidroxichinolină [10] sau a-benzoinoximă [11]. Chiar în cazul acestor 
stadii de concentrare, sensibilitatea metodei este insuficientă pentru multe 
dintre rocile silicatice. 

Dintre puţinii reactivi propuşi pentru determinarea fotometrică a 
molibdenului şi wolframului, numai tiocianatul şi ditiolul au o largă 
utilizare în analiza rocilor silicatice. 

Determinarea cu tiocianat. Molibdenul şi wolframul 
reacţionează cu tiocianat alcalin dînd culori de la galben la oranj intens, 
care pot servi la determinarea fotometrică a fiecărui dintre cele două 
elemente. Reacţiile se produc numai în soluţii acide, în prezenţa unor 
agenţi puternic reducători, cum este clorura stanoasă. Eşantioanele de 
culori pot fi măsurate direct în soluţie apoasă, sau după extracţie într-un 

solvent imiscibil în apă, cum sînt izopentanolul sau eterul izopropilic. 
Dacă este necesar un solvent mai greu decît apa, atunci se poate folosi 
un amestec de izopentanol şi tetraclorură de carbon. 

De notat că elementele vanadiu, titan şi crom dau şi ele produşi 
coloraţi, deci pot interfera în determinarea atît a molibdenului cit şi a 
wolframului. în prezenţa clorurii stanoase, ferul este redus la starea 
feroasă, care nu va mai reacţiona şi nu va mai da un produs colorat. In 
prezenţa unei cantităţi mari de fer se poate produce o anumită oxidare 
cu aerul atmosferic, ceea ce conduce la formarea tiocianatului feric, de 
culoare roşie, care colorează extractele organice. S-a constatat, însă că 
prezenţa fenolului în cantităţi mici poate fi avantajoasă, ajutînd la dez¬ 
voltarea cidorii. Molibdenul deranjează determinarea wolframului în mă¬ 
sură mai mare decît deranjează wolframul determinarea molibdenului. 

Un procedeu de determinare a molibdenului din roci silicatice prin 
această reacţie a fost descris de Sandell [12], Roca fărîmiţată este des¬ 
compusă prin topire cu carbonat alcalin, iar topitura este extrasă cu apă. 
Din părţi alicote ale filtratului care se obţine, Sandell a determinat cro¬ 
mul, vanadiul şi molibdenul. Ca dificultăţi ce apar la aplicarea procedeu¬ 
lui se menţionează precipitarea silicei ceea ce conduce la recuperări re¬ 
duse ale molibdenului, slăbirea culorii extractului organic (ceea ce, de 
asemenea, duce la recuperări mai reduse) şi dependenţa de temperatură 
a reacţiei de culoare (care conduce la valori eronate). 

Pentru wolfram, Sandell [13] a descris, mai în detaliu, un procedeu 
bazat pe descompunerea rocii silicatice cu acid fluorhidric şi acid sul¬ 
furic. El a separat volframul de fer şi de titaniu prin precipitare cu 
alcali apoşi şi de molibden prin precipitarea acestuia din urmă ca sul- 
fură, folosind stibiu ca agent purtător. Acest mod de separare a fost cri¬ 
ticat de Chan şi Riley [14], care au constatat că la conţinuturi reduse de 
wolfram, o parte din acest element a coprecipitat cu molibdenul şi stibiul. 
O decolorare a extractelor organice a fost observată şi la acest procedeu. 
Limita inferioară de detecţie (folosind 1 g de probă pentru analiză) este 
estimată la 0,5 ppm, mai puţin sensibilă decît aceea pentru molibden şi 
nu chiar adecvată pentru multe dintre rocile bazice. 

Determinarea cu toluen-3,4-ditiol. Acest reactiv 
(fig. XXII), numit de majoritatea analiştilor „ditiol“ formează complecşi 
de culoare verde atît cu molibdenul cît şi cu wolframul. Aceşti complecşi 
sînt solubili în mulţi solvenţi organici, dînd soluţii verzi, care pot fi folo¬ 
site pentru măsurători fotometrice. 


CH 3 , 

xxn 


5H 

Toluen -3.4 -ditiol 
'SH 


Cu acest reactiv mai formează complecşi coloraţi staniul, bismutul, 
cuprul şi alte metale, dar aceştia sînt insolubili în majoritatea solvenţilor 
organici. Reactivul, ca atare, este instabil, iar soluţiile se degradează 
treptat cu timpul, chiar dacă se adaugă acid tioglicolic. Din acest motiv, 


22 — Metode chimice de analiză a rocilor 

soluţiile trebuie păstrate într-un refrigerator şi aruncate după circa 
14 zile. Durata de menţinere a calităţilor reactivului poate fi prelungită 
prin conversie în sare de zinc sau într-un derivat diacetil. 

Condiţiile necesare pentru dezvoltarea completă a complecşilor de 
molibden şi wolfram au constituit obiectul unor ample cercetări, iar 




Fig. 69. Curbe de etalonare pentru 
libden şi wolfram înregistrate prin me- :4: 
toda fotometrică cu ditiol (cuve de 
1 cm; lungimi de undă de 680 nm pen¬ 
tru Mo şi 630 nm pentru W), 


Fig. 70. Spectre de absorbţie ale 
complecşilor cu ditiol ai molibdenu¬ 
lui şi wolframului (cuve de 1 cm; 
5 fig de Mo (W) per 5 ml de ex¬ 
tract). 


rezultatele sînt, într-o anumită măsură, contradictorii. Este clar, totuşi, 
că complexul de molibden se formează în condiţii de aciditate ridicată 
şi că nu sînt necesari agenţi reducători. Pentru wolfram s-au pus urmă¬ 
toarele două condiţii destul de contradictorii: reacţia să se desfăşoare 
la cald, în soluţie puternic acidă, în prezenţa unui agent reducător; 
reacţia să aibă loc la cald, în soluţie slab acidă fără adaos de agent redu¬ 
cător. Pentru ambii complecşi se obţin curbe de etalonare reprezentate 
prin drepte (fig. 69). Absorbţia maximă are loc la lungimea de undă de 
630 nm pentru wolfram şi la 680 nm pentru molibden (fig. 70). 

Ca solvenţi pentru complecşi de molibden şi wolfram s-au utilizat 
cloroform, tetraclorură de carbon, produse petroliere uşoare, acetat de 
izopentil şi n-butil acetat, dar s-a constatat că unii dintre solvenţii de 
tipul hidrocarburilor produc o decolorare pronunţată. Acest neajuns poate 
fi preîntîmpinat lăsînd solvenţii să stea peste acid sulfuric concentrat 
pînă cînd acidul sulfuric nu se mai închide la culoare, apoi spălînd sol¬ 
ventul cu soluţie apoasă alcalină şi apoi cu apă. 

Formarea complexului de wolfram este frînată complet dacă se 
adaugă acid citric [15]; în schimb, prin acest adaos nu este frînată for¬ 
marea complexului de molibden, care trebuie extras într-un solvent orga¬ 
nic adecvat. Această comportare diferită permite separarea cantitativă a 
molibdenului de wolfram, care nu este extras, şi care poate fi determinat 

cu ditiol, după distrugerea .acidului citric rămas în soluţie. Acest procedeu 
de separare a celor două elemente dă rezultate mai precise decît cele 
obţinute printr-un procedeu mai vechi [16], bazat pe determinarea foto- 
metrică simultană. 


DETERMINAREA SPECTROFOTOMETRICA 
A WOLFRAMULUI ŞI MOLIRDENULUI 


Procedeele iniţiale de determinare a acestor două elemente din roci 
silicatice se bazau pe descompunerea probei prin topire cu oarbonat alca¬ 
lin, urmată de o extracţie apoasă a topiturii. încă de pe atunci s-a obser¬ 
vat că determinările eronate ale molibdenului şi wolframului se datorau 
în parte dificultăţi de a recupera cantitativ aceste două elemente din 
filtratul alcalin. Din acest motiv, în prezent se preferă procedeul descom¬ 
punerii acide, cu evaporarea acizilor fluorhidric şi sulfuric. 

Stepanova şi Yakumina [17], care pledează pentru această descom¬ 
punere acidă, susţin că din unele roci silicatice complecşii de molibden 
şi wolfram pot fi extraşi cu ditiol direct din soluţia de sulfat acid care 
rămîne după eliminarea silicei. Pentru roci mai complexe, însă, este 
recomandată şi o separare. Aceasta implică extracţia complecşilor de 
molibden şi wolfram cu a-benzoinoximă, descrisă anterior de Jeffery [16]. 
Dintre alte scheme destinate acestei separări se menţionează cea descrisă 
de Chan şi Riley [14, 18], care implică coprecipitarea cu dioxid de man- 
gan, urmată de o separare cu schimbători de ioni, şi cea descrisă de 
Kawabuchi şi Kuroda [19], care implică o separare cu schimbare de ioni 
din soluţia de sulfat acid conţinînd perhidrol. 

Procedeul descris în detaliu în cele ce urmează se bazează pe 
lucrări publicate şi nepublicate ale autorului acestei cărţi. 

Reactivi: u-Benzoinoximă (soluţie). Se dizolvă 2 g de reactiv în 100 ml 
de etanol. 

Cloroform 

Soluţie de acid citric. Se dizolvă 25 g reactiv în apă şi se di¬ 
luează la 100 ml. 

Soluţie de toluen-3,4-ditiol. Se dizolvă 1 g de reactiv şi 5 g 
hidroxid de sodiu în 500 ml apă. Cînd solubilizarea este ter¬ 
minată se adaugă 5 ml de acid tioglicolic. Se păstrează în- 
tr-un refrigerator şi se aruncă după 14 zile. Acest reactiv 
poate fi preparat din 1,4 g complex de zinc sau din 1,5 g 
derivat de diacetil, prin dizolvare în soluţie diluată de 
hidroxid de sodiu. 

Tetraclorură de carbon 

Soluţie standard de molibden şi wolfram de bază. Se dizolvă 
0,150 g oxid de molibden şi 0,126 g oxid wolframic pur, 

separat, în volume reduse de soluţie diluată de hidroxid de 
sodiu, apoi se diluează fiecare la volumul de 1 1 cu apă. 
Aceste soluţii conţin cîte 100 pg Mo şi W la 1 ml. 

Soluţie de molibden şi wolfram pentru lucru. Folosind o pipetă, 
se transferă cîte 10 ml din cele două soluţii în baloane gra¬ 
date de cîte 1 1 şi se diluează la semn cu apă. Aceste soluţii 
conţin 1 pg Mo şi respectiv 1 pg W per ml. 

Mod de lucru. Se cîntăreşte 1 g de pulbere de rocă silicatică într-o cap¬ 
sulă de platină, se umezeşte cu apă, se adaugă 1 ml de acid azotic con¬ 
centrat, 3 ml acid sulfuric 20 N şi 10 ml acid fluorhidric concentrat. Se 
pune capsula pe o plită şi se evaporă acidul sulfuric. Se lasă să se 
răcească, se clăteşte capsula cu puţină apă, se adaugă 5 ml acid fluor¬ 
hidric concentrat şi, din nou, se încălzeşte pentru a se evapora acidul 
sulfuric. Se lasă să se răcească, din nou se clăteşte capsula cu puţină apă 
şi se evaporă, de această dată pînă la uscare. Se lasă reziduul uscat să se 
răcească, apoi se adaugă 2 g pirosulfat de potasiu şi se topeşte pînă se 
obţine o topitură complet fluidă. 

Se extrage topitură cu circa 100 ml acid clorhidric (v. nota 1) şi se 
transferă soluţia într-o pîlnie de separare de 250 ml. Se adaugă 2 ml 
soluţie de a-benzoinoximă şi se agită prin scuturare. Se adaugă 10 ml 
de cloroform, se astupă pîlnia şi se scutură circa 90 secunde pentru ca 
molibdenul şi wolframul să treacă în soluţie organică. Se lasă să se separe 
fazele, se elimină stratul organic şi se repetă extracţia cu 5 ml de cloro¬ 
form. Se îndepărtează stratul de cloroform şi se repetă extracţia cu încă 
5 ml de cloroform. Se îndepărtează stratul apos. 

Se combină extractele de cloroform într-un creuzet de platină, se 
adaugă 50 ml carbonat de sodiu şi se lasă să se evaporeze cloroformul. 
Se usucă reziduul, apoi se oalcinează şi se topeşte lent deasupra unui 
arzător, apoi se lasă să se răcească. Se extrage topitură cu 10 ml de apă 
(v. nota 2), se transferă soluţia într-un vas conic de 100 ml, se adaugă 
1 ml soluţie de acid citric şi suficient acid sulfuric 20 N pentru a aduce 
concentraţia acidă finală la 10 N. Se adaugă 5 ml soluţie de ditiol, se 
amestecă şi se lasă să stea timp de 30 minute. Se adaugă 5 ml tetra- 
clorură de carbon, se astupă flaconul şi se scutură timp de 1 minut, 
pentru a extrage complexul de moiibden-ditiol în soluţia organică. 

Se transferă conţinutul vasului conic într-o pîlnie de separare şi se 
scurge stratul organic. Se filtrează, dacă este necesar, printr-o bucată 
de hîrtie de filtru, într-o cuvă de 1 cm şi se măsoară densitatea optică, 
cu spectrofotometrul fixat la lungimea de undă de 680 nm. 

După extracţia molibdenului, se clăteşte soluţia apoasă cu 2 ml 
tetraclorură de carbon şi se elimină stratul organic. Stratul de soluţie 
apoasă se toarnă într-un pahar de laborator de 100 ml, se adaugă 3 ml 
de acid azotic concentrat şi 2 ml de acid percloric concentrat, apoi se 
evaporă .pînă la uscare pe o plită. După evaporarea acidului sulfuric 
trebuie să rămînă un reziduu alb. Dacă acest reziduu nu este alb, se 
adaugă 1 ml acid sulfuric 20 N, 3 ml de acid azotic concentrat şi 2 ml 

acid percloric concentrat şi se repetă evaporarea. Această oxidare trebuie 
repetată din nou, dacă este necesar, pentru a obţine un reziduu alb. 

Se dizolvă reziduul în 50 ml apă şi cu ajutorul unui pH-metru se 
aduce pH-ul soluţiei la valoarea 2, prin adăugare de amoniac diluat sau 
chiar acid sulfuric diluat, dacă este necesar. Se transferă soluţia într-un 
vas conic şi se adaugă 3 ml soluţie reactivă de ditiol. Se pune vasul pe o 
plită şi se încălzeşte pînă aproape de fierbere timp de 30 minute. Se 
lasă să se răcească, se adaugă 5 ml tetraclorură de carbon, ,se astupă 
vasul conic şi se scutură circa 1 minut pentru a extrage wolframul în 
stratul organic. Se lasă să se separe stratele şi se filtrează soluţia orga¬ 
nică de_ culoare verde printr-o hîrtie de filtru într-o cuvă de 2 cm. Se 
măsoară densitatea optică, cu spectrofotometrul fixat la lungimea de 
undă de 630 nm. 

Etalonarea. Se transferă părţi alicote de pînă 0—5 ml din soluţia 
standard de molibden (care conţine pînă la 5gg Mo) în flacoane conice 
de 100 ml şi fiecare soluţie se diluează pînă la 10 ml cu apă. Se adaugă 
1 ml soluţie de acid citric în fiecare flacon, apoi acid sulfuric 20 N în 
cantitate suficientă pentru a aduce concentraţia acidă finală la 10 N. Se 
adaugă 5 ml de soluţie reactivă de ditiol, se amestecă .prin răsucire şi se 
lasă să stea timp de 30 minute. Se extrage complexul de molibden în 
5 ml tetraclorură de carbon şi ise măsoară densitatea optică la lungimea 
de undă de 680 nm, cum s-a arătat mai înainte. Se construieşte diagrama 
relaţiei dintre densitatea optică şi concentraţia de molibden (fig. 69). 

In mod similar se procedează pentru etalonarea wolframului. Se 
transferă alicote de pînă la 5 ml din soluţia standard (etalon) de wolfram 
(care conţine pînă la 5 pg W) într-o serie de pahare de cîte 100 ml. Se 
diluează cu apă fiecare soluţie pînă la volumul de circa 50 ml şi se 
aduce pH-ul la valoarea 2, adăugind acid sulfuric diluat. Se trec soluţiile 
în flacoane conice de cîte 100 ml, se clătesc, fiecare, cu puţină apă şi se 
adaugă cîte 3 ml ditiol în fiecare. Se pun flacoanele pe o plită şi se în¬ 
călzesc pînă aproape de punctul de fierbere timp de 30 min. Se lasă să se 
răcească, se extrage complexul de wolfram în 5 ml tetraclorură de carbon 
şi se măsoară densitatea optică la lungimea de undă de 630 nm, cum 
s-a arătat mai înainte. Se construieşte graficul relaţiei dintre densitatea 
optică şi concentraţia de wolfram (fig. 69). 

Note 

1- La majoritatea rocilor silicatice reziduul obţinut este în cantitate 
mică sau lipseşte în acest stadiu. Dacă se observă un reziduu, el trebuie 
colectat, spălat cu apă, calcinat şi topit într-un creuzet de platină cu 
puţin carbonat anhidru de sodiu. Topitura se extrage cu apă, se acidi- 
zează cu puţin acid clorhidric şi se adaugă la soluţia principală de rocă. 

2., Multe roci silicatice conţin sub 5 ppm molibden şi wolfram. Pen¬ 
tru aceste probe se va lua întreaga cantitate de soluţie de rocă pentru 
foi marea şi extracţia complecşilor cu ditiol. Soluţiile de roci care conţin 
cantităţi mai mari de molibden sau wolfram trebuie diluate la volum 
şi din ele se vor lua alicote pentru analize ulterioare. 

34. NICHEL 


OCURENŢA 


Nichelul este un constituent minor frecvent întîlnit în unele roci 
ultrabazice. Capacitatea ionilor de nichel de a .substitui ionii de magneziu 
conduce la strînsa asociere a acestor două metale şi, pentru că magneziul 
tinde să apară în minerale feromagneziene care cristalizează din topitura 
magmatică, acestea sînt şi .mineralele şi rocile care au cele mai ridicate 
conţinuturi de nichel. De exemplu, Wager şi Mitchell [1] au raportat 
0,2»/o nichel în olivina cristalizată în stadiile iniţiale ale seriei de Skaer- 
gaard şi numai 10 ppm în olivina bogată în fer, cristalizată în stadiile 
tîrzii ale cristalizării. 


Cristalizarea mineralelor 
magneziene din magma bazică 
face să scadă conţinutul de ni¬ 
chel din rocile care se formează 
ulterior, aşa cum rezultă din 
tabelul 32, întocmit după date 
publicate de Vogt [2], Gold- 
schmidt [3] şi Sandell şi Gol- 
dich [4], precum şi din fig. 71 
construită după date publicate 
de Unksov şi Lodochnikova [5] 


Tabelul 32. Conţinuturile de nichel 
ale unor roci silicatice 


Tipul de rocă 

Ni, ppm 

peridotit, duni't 

1 000—3 O'DO 

piroxcndt 

800 

norit 

350 

bazal't, d i aba z etc. 

5 0'—300 

sienit, dioriit etc. 

10—60 

granit 

2—10 



3 6 S 

MgC.% 


Fig. 71. Conţinuturile de nichel ale rocilor silica- 
tiee, comparativ cu conţinuturile de magneziu. 

Diagrama din fig. 71 ilustrează raporturile dintre proporţiile de 
nichel şi cele de magneziu în roci silicatice din S.U.A. 

Olivina a fost menţionată ca unul dintre mineralele cu conţinuturi 
considerabile de nichel; pe lingă aceasta sînt de notat hiperstenul şi unii 
piroxeni. Primele minerale de fer care cristalizează dintr-o magmă 
bazică pot conţine nichel pînă la 300 ppm pe cînd cele care cristalizează 
mai tîrziu au sub 2 ppm nichel. Dintre mineralele de nichel mai sînt de 
menţionat milleritul — NiS şi maucheritul — Ni 4 S 8 , unele arseniuri sau 
sulfoarseniuri şi antimoniuri. Nichelul mai este prezent şi în unele sul¬ 
furi minerale de fer (pentlandit şi bravoit) şi de cobalt (linneit şi siegenit). 


CONSIDERAŢII ASUPRA METODELOR 
DE DETERMINARE 


Vechile metode de determinare gravimetrică prin precipitare cu 
sulfură dintr-o soluţie amoniacală sînt, în prezent, abandonate total, în 
favoarea determinării cu dimetilglioximă (v. fig. XXIII), fie pe cale 
gravimetrică, fie prin fotometrie. Au fost recomandate pentru determi¬ 
narea nichelului şi alte a-dioxime, care însă nu s-au impus cu aplicaţie 
largă la determinarea silicaţilor. 

CH 3 —C=N0H 

XXTH Dimetilglioximă 

CH,—C=N0H 

Procedeul gravimetric care se prezintă în detaliu mai jos, bazat 
pe cel descris de Harwood şi Theobald [6], se recomandă pentru rocile 
bogate în nichel, dar nu este indicat pentru roci care conţin doar 
cîteva ppm. Pentru acestea din urmă au fost elaborate procedee foto- 
metrice bazate pe culoarea pe care o dă nichelul cu dimetilglioximă în 
prezenţa unor agenţi oxidanţi [7]. Culoarea poate să apară direct în 
soluţia în care a fost dizolvată roca, sau — de preferat — se poate obţine 
după o separare preliminară de alte elemente prezente în roca silica'tică 
(de exemplu prin extracţia complexului de nichel în cloroform). 


DETERMINAREA GRAVIMETRICA 
CU DIMETILGLIOXIMĂ 


Acest procedeu necesită timp mult, dar este de preferat pentru cazu¬ 
rile în care se cere analiza unui număr , mic de probe, sau pentru con¬ 
trolul rezultatelor obţinute prin alte metode. 

Se descompune proba de rocă, apoi se elimină silicea prin evapo¬ 
rare cu acid fluorhidric şi acid sulfuric. Apoi nichelul din soluţia sulf atică 
se precipită cu dimetilglioximă, în prezenţa de acid citric care diminuează 
coprecipitarea hidroxizilor de fer şi de aluminiu. Precipitatul organic se 
distruge prin evaporare cu acid azotic, iar nichelul se precipită din nou 
cu dimetilglioximă, de data aceasta dintr-un volum mai mic, dar tot în 
prezenţa acidului citric. Complexul roşu de nichel se colectează într-un 
creuzet din sticlă sinterizată, în care se usucă şi se cîntăreşte. 

Intrucît dimetilglioximă nu este un reactiv uşor solubil în apă, 
adeseori ea se adaugă în soluţie de alcool. Prin aceasta, însă, o parte din 
reactivul în exces poate să contamineze complexul de nichel care pre¬ 
cipită; de aceea este de preferat ca în loc de soluţie de alcool să se folo¬ 
sească o soluţie apoasă a sării de sodiu. 

Reactivi: Acid citric 

Soluţie de hidroxid de sodiu. Se dizolvă 250 g de reactiv în 
250 ml apă. 

Soluţie indicator de roşu de metil. 

Dimetilglioximă (soluţie). Se dizolvă 2 g sare de sodiu în 
100 ml apă. 

Mod de lucru. Se cîntăreşte o cantitate de 1—2 g de rocă silicatică fin 
măcinată într-o capsulă de platină şi se umezeşte cu puţină apă. Se 
adaugă 10 ml de acid sulfuric 20 N, .apoi 1 ml acid azotic concentrat şi 
25 ml acid fluorhidric concentrat. Se pune capsula pe o plită sau pe o 
baie de nisip şi se evaporă acidul sulfuric, pînă cînd acesta fumegă, 
agitînd, dacă este necesar, cu o baghetă de platină, avînd grijă să nu se 
producă pierderi prin stropire, îndeosebi în faza finală a evaporării. Se 
lasă să se răcească. Se adaugă 10 ml de apă în capsulă şi se spală pereţii 
acesteia folosind încă o cantitate oarecare de apă. Se amestecă soluţia 
şi din nou se evaporă pe o plită, de această dată pînă la fumegarea 
intensă a acidului sulfuric. Se lasă să fumege cel puţin 10 min, apoi se dă 
la o parte pentru a se răci. 

Se diluează soluţia rece cu apă, se clăteşte şi se trec soluţia şi 
eventualul reziduu într-un pahar de laborator de 600 ml, folosind o can¬ 
titate totală de apă .de 200—300 ml. Se încălzeşte pe o baie de abur, 
pentru ca tot materialul solubil să treacă în soluţie şi se filtrează dacă 
este cazul (v. nota 1). Se spală reziduul cu apă şi se combină filtratul şi 
apa cu care s-a spălat. 

Se adaugă la soluţie circa 3 g de acid citric solid şi se agită pentru 
a se dizolva. Se adaugă soluţie apoasă concentrată de hidroxid de sodiu, 
pînă cînd soluţia devine alcalină (folosind roşu de metil). Dacă precipită 
hidroxid de fer şi hidroxid de aluminiu, atunci soluţia se acidizează cu 
acid sulfuric, se adaugă încă 3 g acid citric, se agită pentru a ,se dizolva 
şi din nou se alcalinizează (indicator roşu de metil). Apoi se adaugă acid 
sulfuric diluat, pînă cînd soluţia devine acidă. Se încălzeşte soluţia pînă la 
circa 50°, se adaugă 25 ml soluţie de dimetilglioximă şi în continuare 

amoniac diluat, picătură cu picătură, pînă cînd soluţia devine alcalină, 
după care se mai adaugă 2—3 picături în exces. Se transferă paharul pe 
o baie de abur unde se ţine 30 min, apoi ise lasă să se răcească. Se colec¬ 
tează precipitatul pe hîrtie de filtru cu .porozitate mică şi se spală bine 
cu apă rece (v. nota 2). 

Cu un jet subţire de apă, se clăteşte reziduul într-un pahar mic şi 
se dizolvă în puţin acid azotic 8 N. Se umezeşte hîrtia de filtru cu acid 
azotic 8 N şi se filtrează soluţia din nou prin ea, la sfîrşit spălînd hîrtia 
cu puţină apă. Se colectează filtratul şi lichidul de spălare într-un 
pahar mic. 

Se adaugă 5 picături de acid sulfuric 20 N la soluţie şi se evaporă 
pe o baie de apă. Se mută paharul pe o plită şi se încălzeşte pînă la fiu- 
megarea acidului sulfuric, pentru eliminarea completă a acidului azotic. 
Dacă soluţia tinde să capete o nuanţă brună, ea se limpezeşte cu acid 
azotic concentrat şi se evaporă din nou pînă la fumegarea acidului sul¬ 
furic. Se dizolvă reziduul în puţină apă şi se filtrează, dacă este nevoie, 
într-un pahar de 250 ml. în acest stadiu volumul soluţiei va fi de circa 
100 ml. în această soluţie se adaugă circa 0,1 g acid citric solid, 10 ml 
soluţie de dimetilglioximă şi cîteva picături de soluţie indicatoare de roşu 
de metil. Se adaugă apoi amoniac diluat, pînă cînd soluţia devine alcalină 
(v. nota 3) şi în continuare 2—3 picături în exces. Se lasă soluţia să stea 
pînă a doua zi, apoi se colectează precipitatul roşu de sare de nichel în¬ 
tr-un creuzet de sticlă sinterizată cu porozitate medie, care în prealabil 
a fost uscat şi cîntărit. Se introduce creuzetul cu precipitatul într-un 
cuptor electric, se încălzeşte, pînă la uscare, ,1a temperatura de 120—130°, 
apoi se cîntăreşte. Precipitatul conţine 20,31®/» Ni sau 25,8% NiO. 

Note 

1. Unele roci silicatice sînt atacate complet prin această evaporare, 
astfel că nu mai rămîne nici un reziduu, iar din unele rămîne doar 
puţin reziduu alb, constituit în cea mai .mare parte din bariu. Este puţin 
probabil că acesta conţine nichel, astfel că se poate arunca. Reziduurile 
de culoare brună pot conţine o importantă proporţie din conţinutul total 
de nichel al rocii, astfel că acestea trebuie calcinate, topite cu puţin 
carbonat de sodiu (sau de peroxid dacă roca conţine cromit), iar topitura 
se extrage cu puţină apă, se acidizează cu acid sulfuric şi se adaugă la 
soluţia principală. 

2. în acest stadiu, odată cu nichelul precipită, de obicei, şi puţin 
fer. La o proporţie mai mică de 0,04o/ 0 Ni nu este întotdeauna posibil 
să se distingă slabul precipitat al complexului de pichel şi pentru acest 
motiv se va face o nouă precipitare înainte de a raporta absenţa nichelu¬ 
lui la această concentraţie. 

3. Schimbarea de culoare poate fi ascunsă de prezenţa unei mari 
cantităţi de nichel. Dacă se întrevăd dificultăţi la neutralizarea soluţiei, 
se va apela la încercări cu hîrtie de roşu de metil. 

DETERMINAREA SPECTROFOTOMETRICA 
CU DIMETILGLIOXIMĂ 


Această determinare se bazează pe formarea unui complex de nichel 
de culoare roşu intens cu dimetilglioximă în soluţie puternic alcalină şi 
în prezenţa unui agent de oxidare. Reacţia a fost observată prima dată 
de Feigl [9], care a folosit brom ca agent de oxidare. Dintre alţi agenţi 
oxidanţi folosiţi se menţionează persulfatul [10, 11], hipocloritul, perioda- 
tul .şi iodul. 

Din soluţie se pot forma doi oompuşi coloraţi. Hooreman [12] afirmă 
că în aceşti doi compuşi nichelul şi dimetilglioximă intră în raporturile 
1:2 şi 1:4 respectiv. Complexul 1 :2 este instabil şi pentru acest motiv 
procedeele analitice care se aplică pentru determinarea nichelului tre¬ 
buie să favorizeze formarea complexului 1 :4. Aceasta se realizează cu 
ajutorul unui exces de reactiv, prin reducerea cantităţii de amoniac adău¬ 
gată şi prin folosirea hidroxidului de sodiu pentru a creşte alcalinitatea 
soluţiei. In procedeul dare se prezintă mai jos, în linii generale bazat pe 
cel descris de Radev şi Grimaldi [13], se foloseşte persulfat de potasiu 
ca agent oxidant, iar pentru separarea nichelului de elemente care pot 
interfera (de exemplu ferul) se face în prealabil o extracţie a complexu¬ 
lui de nichel în cloroform. 

Pentru prevenirea precipitării hidroxizilor de fer şi aluminiu se 
adaugă acid citric la soluţia în care este dizolvată roca, iar pentru a 
preveni oxidarea manganului se adaugă clorhidrat de hidroxilamină. Even¬ 
tualele urme de cupru dare sînt extrase cu nichelul se elimină agitînd 
(prin scuturare) extractul de cloroform cu apă amoniacală diluată. 

Reactivi: Clorhidrat de hidroxilamină. 

Soluţie de hidroxid de sodiu. Se dizolvă 250 g reactiv în 250 ml 
de apă, agitînd dacă este necesar. 

Soluţie de dimetilglioximă. Se dizolvă 1 g de reactiv în 100 ml 
alcool etilic. ,Se păstrează într-o sticlă astupată. 

Soluţie de citrat de sodiu. Se dizolvă 10 g de hidrat în apă şi 
se diluează la circa 100 ml. 

Soluţie indicator de fenolftaleină. 

Soluţie de persulfat de potasiu. Se dizolvă 5 g de reactiv pur 
şi proaspăt în apă şi se diluează la 100 ml într-un balon 
gradat. Această soluţie se degradează prin păstrare, astfel că 
trebuie preparată înainte de folosire. 

Cloroform. 

Soluţie standard de nichel de bază. Se dizolvă 0,405 g clorură 
de nichel (hexahidratată) în ,apă în care s-au adăugat în 
prealabil cîţiva ml de acid clorhidric concentrat, apoi se di¬ 
luează la 1 1. Această soluţie conţine 100 gg Ni/ml. 

Soluţie standard de nichel pentru lucru. Se diluează 25 ml 
din soluţia de bază, cu apă, pînă la 250 ml, într-un balon 
gradat. Această soluţie conţine 10 gg Ni/ml. 

Mod de lucru. Se cîntăreşte o cantitate de 1—2 g probă de rocă fin mă¬ 
cinată într-o capsulă de platină şi se umezeşte cu puţină apă. Se adaugă 
5 ml acid azotic concentrat, 5 ml acid percloric concentrat şi 15 ml acid 
fluorhidric concentrat. Se pune capsula pe o plită sau pe o baie de nisip 
şi se evaporă pînă la fumegarea intensă a acidului percloric. Se lasă să 
se răcească, se clăteşte capsula cu puţină apă, se adaugă încă 5 ml de apă 
şi se evaporă din nou pe plită sau pe baia de nisip, de această dată pînă 
cînd reziduul rămîne doar umezit, în nici un caz nu pînă la uscare. 

Se adaugă 1-—2 ml acid clorhidric concentrat şi 20 ml apă, apoi se 
încălzeşte adăugind, dacă este necesar, încă o cantitate de apă, pentru 
a asigura dizolvarea completă a întregii cantităţi de material solubil. 
Dacă rămîne, totuşi, ceva reziduu neatacat, se .colectează pe o bucată de 
hîrtie de filtru şi se spală bine cu apă rece (v. nota 1). Se diluează filtra¬ 
tul şi apa de spălare (combinate) într-un balon gradat de 100 ml. 

Se transferă 25 ml din această soluţie într-o pîlnie de separare de 
60 sau 100 ml (pentru roci care conţin peste circa 200 ,ppm Ni, se folo¬ 
seşte o alicotă mai mică, conţinînd cel mult 100 pg Ni şi se diluează 
la 25 ml cu apă) şi se adaugă 10 ml de citrat de sodiu (v. nota 2). Apoi 
se adaugă amoniac concentrat, pentru a aduce pH-ul soluţiei la 9 (la 
culoarea roză a fenolftaleinei), făcînd în final ajustări cu amoniac diluat 
sau cu acid clorhidric. Se adaugă 0,1 g clorhidrat de hidroxilamină şi 
3 ml soluţie de dimetilglioximă în pîlnia de separare, se scutură bine, 
şi se lasă soluţia să stea 5 ‘minute. 

Se adaugă 5 ml cloroform la soluţie şi şe agită, prin scuturare, 
2 minute. Se lasă să se separe fazele, apoi se transferă stratul organic 
inferior într-o .altă pîlnie de separare. Se repetă extracţia soluţiei apoase 
încă de două ori cu alicote de 5 ml de cloroform şi se combină cele trei 
extracte. Se îndepărtează stratul de apă. ,Apoi se adaugă 10 ml de amo¬ 
niac diluat la .soluţia de cloroform, ise agită 2 minute şi din nou se separă 
stratul organic, care se transferă într-o a treia pîlnie de separare. Se 
adaugă 3 ml de cloroform la faza apoasă care a rămas în cea de a doua 
pîlnie, se agită timp de 1 minut şi se adaugă stratul de cloroform la 
extractul principal din a treia pîlnie. Se aruncă faza apoasă. 

Se adaugă 10 ml de acid clorhidric 0,5 N la soluţia de cloroform 
şi ,se agită intens timp de 2 minute. Se transferă stratul organic inferior 
într-o altă pîlnie de separare (a patra), în care se adaugă o altă porţie 
de 10 ml de acid clorhidric şi se agită. Se dă la o parte stratul de cloro¬ 
form. Se combină extractele acide şi se filtrează printr-o bucată mică de 
hîrtie de filtru cu porozitate mică într-un balon gradat de 50 ml. Folo¬ 
sind cel mult 10 ml apă, se clătesc pîlniile de separare, hîrtiile de filtru 
şi pîlnia de filtrare, adăugind apa de spălare la soluţiile precipitate. Se 
adaugă 2 ml soluţie de citrat de sodiu în balon, apoi 0,6 ml soluţie de 
hidroxid de sodiu concentrat, pentru a se ajunge la pH-ul 12 sau chiar 
ceva mai mult. Se adaugă 10 ml soluţie ,de persulfat de potasiu şi 3 ml 
de dimetilglioximă. Se diluează la volum, se omogenizează bine ,şi se lasă 
să .stea 30 pînă la 60 minute pentru ca să ,se dezvolte culoarea. 

Se măsoară densitatea optică a soluţiei în cuve de 4 sau 5 cm, cu 
spectrofotometrul fixat la lungimea de undă de 530 nm. De asemenea, 

se măsoară densitatea optică a unui extract martor de reactiv, care se 
prepară în acelaşi mod ca şi extractul ce conţine proba, dar cu 25 ml 
apă în loc de 25 ml soluţie în care este dizolvată proba. 

Se calculează conţinutul ,de nichel al probei supusă analizei, prin 
raportare la curba de etalonare. 

Etalonarea. Se preiau părţi alicote de pînă la 12 ml din soluţia de 
nichel în baloane gradate de cîte 50,ml. Acestea conţin pînă la 120 pg Ni. 


în fiecare balon se adaugă 2 
ml citrat de sodiu, 0,6 ml so¬ 
luţie de hidroxid de sodiu, 10 
ml soluţie de persulfat de 
potasiu şi 3 ml soluţie de di- 
metilglioximă. Se diluează 
fiecare la volum, cu apă, se _ 
omogenizează bine, se lasă să 2 
stea, apoi se măsoară densi- 
tăţile optice, aşa cum s-a a- 
rătat mai sus. Se construieş¬ 
te graficul relaţiei dintre 
densitatea optică şi concen¬ 
traţia de nichel (fig. 72). 

Note 



1. Dacă reziduul conţi¬ 
ne particule granulare de 
culoare închisă de material 
netacat, se impune o nouă 


Nt pg/50ml 


Fig. 72. Curba de etalonare a nichelului sub 
formă de complex cu dimetilglioximă după oxi- 
dare cu persulfat (cuve de 2 cm; lungime de 
undă de 530 nm). 


tratare pentru a recupera tot 

conţinutul de nichel. Reziduul se usucă, se calcinează şi se topeşte cu 
carbonat de sodiu, se extrage cu apă, se acidizează cu acid clorhidric şi se 
adaugă la soluţia principală. Cînd proba de rocă conţine cromit, poate 
apărea necesitatea de a sinteriza sau de a topi reziduul neatacat cu pero- 
xid de sodiu, într-un creuzet de zirconiu. 

2. Pentru unele roci bazice .poate fi necesară o cantitate mai mare 
de citrat de sodiu, pentru a m en ţi ne în soluţie toată cantitatea de fer şi 


aluminiu. 


DETERMINAREA SPECTROFOTOMETRICA 
DUPĂ SEPARARE 
CU SCHIMBĂTORI DE IONI 

în acest procedeu .se foloseşte apă de brom pentru a oxida nichelul 
din soluţia apoasă înainte de formarea complexului roşu solubil cu dime¬ 
tilglioximă. Soluţiile de nichel preparate în acest mod sînt instabile, 

astfel că densităţile optice trebuie să fie măsurate cit mai curînd posibil 
după preparare. 

Modul de separare descris mai jos se bazează pe eliminarea ferului 
şi a altor elemente care interferă la schimbarea anionului. Complecşii 
chimici ai ferului, cuprului, cobaltului, cadmiului şi zincului pot să fie 
reţinuţi pe o coloană de răşină schimbătoare de anioni puternic bazică, 
care face posibilă separarea de nichel a elementelor aluminiu, titaniu, 
calciu, magneziu şi metale alcaline, care nu sînt reţinute. Procedeul care 
se prezintă în cele ce urmează este similar cu cele descrise de Lieberman 
[14] pentru determinarea nichelului. din minereuri cuprifere şi de Easton 
şi Lovering [14] pentru determinarea nichelului din meteoriţi chondritici. 

Pentru determinare se foloseşte o răşină schimbătoare de anioni 
puternic bazică, cum este Dowex 1 :3, ,sub forma unei coloane mici, de 
12 cm lungime şi 1 cm în diametru. Se spală stratul, succesiv, cu acid 
clorhidric 10 M, acid clorhidric 0,5 M, apă şi ,din nou cu acid clorhidric 
10 M, fiecare în cantităţi echivalente cu de 4 ori volumul coloanei. 

Reactivi: Apă de brom saturată. 

Citrat de sodiu şi soluţii ,de dimetilglioximă, cum s-a arătat 
mai sus. 

Mod de lucru. Se descompune o porţie de 1—2 g de probă de rocă sub 
formă de pulbere, prin evaporare cu acid fluorhidric, acid azotic şi acid 
percloric, cum s-a arătat mai înainte. Reziduul care .rămîne nedizolvat 
trebuie colectat, descompus şi adăugat la soluţia de bază_ înainte de 
evaporarea prin care se obţine un reziduu umezit. Se dizolvă acest rezi¬ 
duu într-o cantitate cit mai mică de acid clorhidric 10 M şi se toarnă 
soluţia care rezultă la partea superioară a stratului de răşină schimbă¬ 
toare de ioni. 

Se eluează nichelul din coloană cu o cantitate de acid clorhidric 
10 M de 4 ori cît volumul coloanei, ,colectînd eluatul într-un pahar mic. 
(Coloana trebuie spălată apoi în succesiune cu acid clorhidric 0,5 M, apă 
şi acid clorhidric 10 M înainte de a putea fi folosită pentru o nouă sepa¬ 
rare a nichelului). Se pune paharul pe o plită şi se evaporă soluţia 
aproape pînă la uscare (dar .nu pînă l'a uscare) pentru a elimina excesul 
de acid clorhidric. Se transferă soluţia rămasă într-un balon gradat de 
100 ml şi se diluează la volum cu apă. 

Se transferă o parte alicotă din această soluţie (care conţine maxi¬ 
mum 60 |tg Ni) într-un balon gradat de 50 ml şi se adaugă 2 ml soluţie 
de citrat de sodiu şi 1 ml apă de brom saturată. Această cantitate de 
brom trebuie să fie suficientă pentru a da soluţiei o culoare galbenă 
distinctă. Se lasă să stea circa 5 .minute. Se adaugă apă amoniacală con¬ 
centrată, picătură cu picătură, pînă dispare culoarea, apoi se mai adaugă 
1 ml de amoniac şi 1 ml soluţie de (dimetilglioximă. 

Se diluează la volum cu apă, se agită bine pentru omogenizare, 
apoi se măsoară densitatea optică in comparaţie cu a apei. Pentru aceasta 
se folosesc .cuve de 4 cm, iar spectrofotometrul şe fixează la lungimea 

de undă de 450 nm. Se determină, de asemenea, valoarea unui reactiv 
martor şi se calculează conţinutul de nichel al 'probei de rocă, prin rapor¬ 
tare la curba de etalonare. 

Etalonarea. Se transferă părţi alicote de pînă la 12 ml de soluţie 
de nichel (care conţin pînă la 120 pg de nichel) în baloane gradate de 
50 ml. Se adaugă 2 ml de citrat de sodiu în fiecare, precum şi apă de 
brom care să coloreze soluţia în galben. Apoi se adaugă soluţie de amo¬ 
niac, picătură cu picătură (pentru dispariţia culorii), un exces de amoniac 
de 1 ml şi dimetilglioximă, cum s-a arătat mai sus. Se măsoară densitatea 
optică a fiecărei soluţii în cuve de 4 cm, cu spectrofotometrul fixat pen¬ 
tru lungimea de undă de 450 nm, apoi se .construieşte graficul relaţiei 
dintre densitatea optică ,şi concentraţia de nichel. 


DETERMINAREA PRIN SPECTROSCOPIA 
DE ABSORBŢIE ATOMICA 


Procedeul care se prezintă mai jos, bazat pe cel descris de Warren 
şi Carter, poate fi combinat cu determinarea şi a altor elemente din 
rocile silicatice, între care cupru, vanadiu, .crom, cobalt şi bariu. Matri¬ 
cea rocii se descompune cu acid percloric şi acid fluorhidric într-un vas 
de descompunere sub presiune, adăugind şi acid boric pentru a dizolva 
eventualele fluoruri precipitate. Pentru măsurarea nichelului se folo¬ 
seşte o flacără de aer-acetilenă. De regulă se preferă absorbţia niche¬ 
lului la 341,5 nm (aşa cum arată Warren şi Carter), dar se poate folosi 
o linie mai sensibilă de la 232 nm, cu o corecţie de fond. 

Mod de lucru. Se descompune o cantitate de 2 g de probă fin măcinată 
într-o bombă de PTFE, prin evaporare în mod uzual, cu un amestec de 
acizi — azotic, percloric şi fluorhidric (v. nota 1). Se evaporă pînă la 
fumegarea acidului percloric, dar nu pînă la uscare. Se răceşte, se 
adaugă 10 ml acid fluorhidric concentrat, apoi 15 ml apă şi 1,6 g acid 
boric. Se fierbe lent cîteva minute, pentru a se dizolva eventualele 
fluoruri precipitate. Se răceşte din nou, se transferă într-un balon gra¬ 
dat de 200 ml, se adaugă cu pipeta 10 ml soluţie tampon de potasiu 
(v. nota 2) şi se diluează la volum cu apă. Dacă măsurarea absorbţiei 
atomice nu se face imediat, atunci soluţia în care este dizolvată roca’se 
transferă într-un flacon de polietilenă curat şi uscat. Se prepară o soluţie 
reactivă martor, în mod similar cu soluţia de rocă dar fără a dizolva 
rocă în ea. 

Pentru determinarea nichelului (v. nota 3), se instalează specto- 
metrul de absorbţie conform instrucţiunilor furnizorului. Trebuie să ,se 
folosească o lampă catodică tubulară, alimentată de curentul recomandat. 

De asemenea se foloseşte lungimea de undă de 341,5 nm (vezi şi mai sus) 
şi o flacără de aer-acetilenă. Măsurările soluţiei de rocă trebuie inter¬ 
puse între cele ale soluţiilor standard şi a soluţiei martor. 

O soluţie de bază se poate prepara clizolvînd consecutiv 3 174 g de 
pilitură de aluminiu, 2,238 g pilitură de fer, 0,482 g de magneziu, 3 570 g 
carbonat de calciu, 3,016 g clorură de sodiu şi 1,898 g clorură de potasiu, 
în cantităţi minime de acid clorhidric diluat (1 + 1), adăugind 80 ml acid 
percloric, 4 ml acid azotic, 200 ml acid clorhidric şi 32 g acid boric şi 
diluînd la 2 1. 

Soluţiile standard se prepară transferînd alicote de soluţie stan¬ 
dard de nichel, plus 100 ml soluţie de bază şi 10 ml soluţie tampon de 
potasiu într-un balon gradat de 200 ml şi se diluează la volum cu apă 
(v. nota 4). 

Note 

1. Dacă nu se foloseşte un vas de descompunere sub presiune, 
se vor lua măsuri de recuperare, prin procedeul uzual, a materialului care, 
eventual, a rămas neatacat. 

2. Se dizolvă 7,628 g clorură de potasiu în apă şi se diluează la 
volumul de 200 ml. Această soluţie conţine 20 g potasiu per litru. Acest 
adaos se recomandă în special cînd din soluţia de rocă urmează să se 
determine şi bariul. 

3. Condiţiile în care se determină nichelul nu sînt în mod obli¬ 
gatoriu aceleaşi cu condiţiile pentru determinarea altor elemente care 
se determină din această soluţie de rocă. 

4. Se pot utiliza soluţii de bază care conţin toate cele şase ele¬ 
mente: cupru, vanadiu, crom, nichel, cobalt şi bariu. 

23 — Metode chimice de analiză a rocilor 



35. NIOBIU ŞI TANTAL 


OCURENŢA 


Existenţa unor minerale de niobiu şi tantal în asociaţie cu minerale 
de litiu şi beriliu în zăcăminte pegmatitice arată tendinţa acestor ele¬ 
mente de a se acumula în magme reziduale şi de a cristaliza ca minerale 


Tabelul 33. Conţinuturi de niobiu şi tantal 
din unele roci silicatice* 


Tipul de rocă 

Conţinut 
de Nb, 
ppm 

Conţinut 
de Ta, ppm 

Sienit nefelinic 

200 

0,8 

Sienit 

30 

2,0 

Granit** 

20 

4,2 

Diorit 

3,6 

0,7 

Gabbro 

19 

1.1 

Rod ultrabaizioe 

16 

1,0 


* Date după Rankama şi după o 
lucrare nepublicată efectuată de Dubois 
şi Jeffery. 

** Znameniskii et al. [3] au estimat 
în roci granitice abundenţe de 14 ppm Nb 
şi 1 ppm Ta, iar Edge şi Ahrens [4] ci¬ 
tează 11,5, 11,6, 1*3,4 şi 15,9 ppm Nb din 
4 probe de graniţe din Africa de Sud. 


distincte în ultimele stadii ale pu¬ 
nerii în loc a masivelor granitice. 
Rocile alcaline subsaturate conţin 
cantităţi apreciabile de niobiu dar 
relativ puţin tantal. Asocierea mi¬ 
neralelor de niobiu, în particular 
a piroclorului (un niobat de cal¬ 
ciu), cu roci carbonatitice a fost 
semnalată în multe locuri; piro- 
clorul a mai fost semnalat ca mi¬ 
neral accesoriu în unele mase 
granitice. Rocile bazice conţin ni¬ 
obiu în cantităţi considerabil mai 
mici decît rocile acide (tabelul 33). 
în aproape toate rocile silicatice, 
conţinutul de niobiu depăşeşte 
conţinutul de tantal în proporţii 
variind între 4:1 în roci bazice 
pînă la 400 :1 în unele sienite ne- 
felinice. 


DETERMINAREA NIOBIULUI 


Dintre numeroşii reactivi propuşi pentru determinarea niobiului, 
numai cîţiva au aplicabilitate la analiza rocilor şi mineralelor. în tabe¬ 
lul 34 sînt arătaţi unii dintre reactivii propuşi, precum şi absorbtivităţile 

molare ale complecşilor pe care Tabelul 34. Absorbtivitatea molară a unor 
îi formează. Sensibilitatea tiocia- complecşi de mobiu 


natului şi a 4-(2-piridilazo)-rezor- 
cinolului (PAR) fac ca aceşti doi 
reactivi să aibă importanţă deose¬ 
bită pentru analiza rocilor silica- 
tice. 

Procedeele bazate pe forma¬ 
rea complexului peroxidic, deşi 
nu sînt suficient de sensibile pen¬ 
tru majoritatea silicaţilor, pot fi 
folosite, totuşi, pentru unele roci 
şi minerale în care sînt posibile u- 
nele concentraţii de niobiu. In 


Reactivul 

Absorbtivitatea 

Perhidrol 

950* 

4-(2-Piridilazo)- 

32 400** 

resorcinol 

35 600 [7] 

Tiocianat 

35 500 [8] 

Oranj de xilenol 

116 000 [9] 

Tribromopirogalol 

6 170 [.10] 

Lumogallion 

16 400 [M] 


• Charlot [6] indică 892. 
** Extracţie cu eter. 


cele ce urmează se prezintă un 

procedeu de determinare a niobiului din astfel de minerale (carbonatice), 


aplicat de Bakes et al [5] pentru roci care conţin piroclor [15]. 


DETERMINAREA SPECTROFOTOMETRICA A NIOBIULUI 
DIN CARBONATITE CU PERHIDROL 


Niobiul este unul dintre elementele care formează complecşi de cu¬ 
loare galbenă cu perhidrol. Singurul dintre elemente care produce o inter¬ 
ferenţă mai accentuată este titaniul, care formează un complex peroxidic 
propriu în condiţii întrucîtva similare cu cele ale niobiului. Această 
interferenţă a titaniului poate să fie evitată dacă se adaugă acid fosforic 
la soluţia de niobiu în acid sulfuric concentrat, măsurînd densitatea optică 
la lungimea de undă de 356 nm. 


Condiţiile în care niobiul are sensibilitate maximă concomitent cu 


o interferenţă minimă a ti¬ 
taniului au fost investigate 
de Pickup [12], care a con¬ 
chis că în timp ce culoarea 
peroxidică a niobiului scade 
în intensitate cu creşterea 
conţinutului de apă al solu¬ 
ţiei, culoarea corespunzătoa¬ 
re titaniului se intensifică, 
tn mod asemănător, dacă s-a 
adăugat suficient perhidrol 
pentru a se forma complexul 
de niobiu, o creştere în con¬ 
tinuare nu va afecta intensi- 



300 340 380 «0 

A, nm 


tatea culorii niobiului, dar 
va face mai intensă culoarea 
titaniului. Deoarece acidul 


Fig. 73. Spectrul de absorbţie al complexului 
de niobiu cu perhidrol (cuve de 1 cm; 10 mg 
NbzOs/lOO ml). 


23* 

fosforic conţine mai multă apă decît acidul sulfuric, o creştere a raportu¬ 
lui acid fosforic la acid sulfuric va diminua, de asemenea, intensitatea 
culorii niobiului şi va intensifica culoarea titaniului. 

Procedeul care se prezintă mai jos a fost elaborat pentru roci car- 
bonatitice în care niobiul apare, în principal, sub forma mineralului piro- 
clor. Mineralele de titaniu, cum este perovskitul pot să fie, de asemenea, 
purtătoare de niobiu. Aceste minerale se descompun prin combinarea eva¬ 
porării cu acid fluorhidric cu topirea împreună cu pirosulfat de potasiu. 
Niobiul prezent se separă prin precipitare cu tanin, folosind titaniu ca 
purtător şi adăugind cinchonină pentru a asigura precipitarea completă 
atît a titaniului cit şi a niobiului; determinarea se încheie prin măsu¬ 
rare spectrofotometrică sub forma complexului peroxidic de niobiu într-o 
soluţie mixtă de acid sulfuric — acid fosforic. 

Reactivi: Clorhidrat de hidroxilamină 

Soluţie de titaniu. Se dizolvă 100 g dioxid de titaniu în 10 ml 
acid sulfuric concentrat şi se diluează la 100 ml cu acid sul¬ 
furic 2 N. 

Soluţie de tanin. Se prepară cînd este nevoie, prin dizolvarea a 
10 g de acid tanic în 100 1 apă fierbinte. 

Pudră de celuloză 

Soluţie de cinchonină. Se dizolvă 5 g cinchonină în 100 ml de 
acid clorhidric 0,2 N. 

Soluţie de tanin pentru spălare. Se dizolvă 2 g acid tanic în 
100 ml, acid clorhidric 0,2 N. 

Perhidrol 

Soluţie standard de niobiu de bază. Se topeşte o cantitate de 
0,14 g de pentoxid de niobiu pur şi calcinat cu 1 g de piro¬ 
sulfat de potasiu. Se extrage topitura în acid sulfuric, aşa 
cum se arată mai jos, apoi se evaporă pînă cînd fumegă 
acidul sulfuric şi se diluează la semn intr-un balon gradat de 
100 ml cu acid sulfuric concentrat. Această soluţie conţine 
1 mg Nb/ml. 

Mod de lucru. Se cîntăreşte o cantitate de circa 2 g de probă de rocă în 
stare de pulbere într-un pahar de laborator de 400 ml, peste care se 
adaugă 50 ml apă şi, cu grijă, 10 ml acid azotic concentrat. 

Cînd reacţia slăbeşte, se încălzeşte paharul pe o plită pînă cînd nu 
se mai observă nici o manifestare a reacţiei. Se colectează reziduul pe 
o bucată mică de hîrtie de filtru cu porozitate mică şi se spală bine cu 
apă. Se aruncă filtratul (v. nota 1). Se pun hîrtia de filtru şi reziduul 
într-o capsulă mică de platină, se usucă şi se arde hîrtia. Se adaugă 
5—10 ml acid fluorhidric concentrat peste reziduu şi se evaporă pînă la 
uscare pe o plită (v. nota 2). Se adaugă 3 g pirosulfat de potasiu şi se 
topeşte lent pînă cînd se obţine o topitură omogenă. Se lasă topitura să 
se răcească şi apoi se dizolvă în 10 ml de acid sulfuric 4 N şi se adaugă 
150 ml apă. 

Se adaugă 50 ml acid clorhidric concentrat, apoi se aduce soluţia 
la starea alcalină, adăugind soluţie de amoniac. Se adaugă 10 ml de solu- 

ţie de titaniu, 7,5 ml acid clorhidric concentrat şi 2 g clorhidrat de 
hidroxilamină. Se încălzeşte soluţia, pînă aproape de fierbere, pe o plită 
şi se menţine la această temperatură pînă cînd dispare culoarea galbenă 
a ferului feric din soluţia de elorură. Se diluează soluţia la volumul de 
450 ml cu apă, se aduce la fierbere, se adaugă 25 ml soluţie de tanin, se 
agită, apoi se lasă să stea pe o baie de apă timp de 15 minute. Se adaugă 
1 g de celuloză (pulbere) şi se agită, apoi 5 ml soluţie de cinchonină şi 
din nou se pune paharul pe baia de apă unde se ţine încă 45 minute. 

In timp ce este caldă încă se filtrează soluţia printr-o hîrtie de 
filtru cu porozitate mare şi se spală bine cu soluţie de tanin pentru spă¬ 
lare. Se transferă hîrtia de filtru şi precipitatul într-un creuzet de silice 
(v. nota 3), se usucă într-un cuptor, se ard hîrtia şi alte materiale orga¬ 
nice pînă la stadiul de cenuşă, la un arzător. Se topeşte reziduul cu 3,5 g 
pirosulfat de potasiu. Se răceşte, se adaugă 2 ml de acid sulfuric 4 N şi 
se încălzeşte pentru a se dezagrega topitura. Se transferă într-un pahar 
de laborator de 100 ml în care s-au pus în prealabil 50 ml acid sulfuric 
4 N şi 4 picături de perhidrol, apoi se încălzeşte pînă la dizolvare. Se 
evaporă soluţia pînă cînd acidul sulfuric fumegă intens şi se continuă 
fumegarea timp de circa 20 minute. 

Se răceşte soluţia şi se transferă într-un balon gradat de 50 ml 
uscat, conţinînd 10 ml acid fosforic, apoi se clăteşte paharul cu acid sul¬ 
furic concentrat, pînă cînd soluţia ajunge la volumul paharului (50 ml). 
Se amestecă bine, se lasă să se răcească, se diluează la volum cu acid 
sulfuric concentrat şi, din nou, se amestecă bine. Se umple un balon 
gradat de 25 ml cu această soluţie, se adaugă exact 0,1 ml de perhidrol 
şi se agită bine. Se măsoară densitatea optică a acestei soluţii comparativ 
cu soluţia care rămîne în balonul de 50 ml, în cuve de 1 cm, cu spectro- 
fotometrul fixat la lungimea de undă de 356 nm. 


Etalonarea. Graficul de 
etalonare se construieşte prelu- 
înd părţi alicote de soluţie 
standard de niobiu care conţin 
2—10 mg. Nb. Fiecare alicotă se 
transferă în cîte un balon gra¬ 
dat de 50 ml în care s-a pus în 
prealabil 10 ml de acid fosfo¬ 
ric şi se continuă aşa cum s-a 
arătat mai sus pentru soluţia 
conţinînd roca dizolvată. Se 
construieşte graficul relaţiei 
dintre densitatea optică şi con¬ 
centraţia de niobiu (fig. 74). 

Note 



1. Mineralele de niobiu şi 
titaniu sînt insolubile în acid 


Fig. 74. Curbă de etalonare pentru niobiu cu 
perhidrol (cuve de cuarţ de 1 cm, lungime 
de undă de 356 nm). 

azotic diluat, astfel că prin aruncarea acestui filtrat se pierd cantităţi de 
niobiu cu totul neînsemnate. 

2. în prezenţa ceriului, perhidrolul se descompune rapid şi face să 
slăbească culoarea galbenă a complexului de niobiu care se formează apoi. 
Eventualele pămînturi rare care sînt prezente trebuie eliminate prin fil¬ 
trare sub formă de fluoruri ale acestor elemente, după tratarea reziduului 
cu acid fluorhidric. Se evaporă filtratul pînă la fumegarea acidului sul¬ 
furic, apoi pînă la uscare. 

3. Platina care intră în soluţie de la ustensilele de platină joacă rol 
de catalizator în descompunerea perhidrolului. 

4. Pentru determinarea niobiului din graniţe cu piroclor, procedeul 
necesită o adaptare specifică. Se descompune o cantitate de 0,5 g probă 
de rocă prin evaporare pînă la uscare cu acid fluorhidric şi acid sulfuric, 
se topeşte reziduul cu pirosu'lfat de potasiu, iar topitura se dizolvă în 
acid sulfuric 4 N. Niobiul se precipită cu tanin, iar determinarea se face 
aşa cum se arată mai sus. 

DETERMINAREA SPECTROFOTOMETRICA A NIOBIULUI 

DIN ROCI SILICATICE CU TIOCIANAT 

Niobiul formează un tiocianat de culoare galbenă, care poate fi 
folosit ca bază pentru determinarea spectrofotometrică. Există două pro¬ 
cedee care au o utilizare mai generală pentru această determinare: unul 
implică extracţia într-o soluţie organică [13], celălalt constă din formarea 
tiocianatului într-o soluţie omogenă de acetonă şi apă [14, 15]. 

Primul procedeu, folosit de unii cercetători [16—18] pentru deter¬ 
minarea rocilor silicatice, este prezentat mai jos, în forma propusă de 
Esson [19]. 

Complexul galben are un maxim de absorbţie la 385 nm (fig. 75) 
iar curba de etalonare este o linie dreaptă pentru intervalul de conţi¬ 
nuturi de pînă la 10 pg Nb/25 ml acetat de etil (fig. 76). Intensitatea 
culorii este dependentă de timp, cu toate că schimbarea densităţii optice 
este neînsemnată după ce soluţia rămîne în repaus timp de 1 oră. Can¬ 
titatea de tiocianat de niobiu extrasă din faza apoasă în cea organică 
este dependentă de temperatură; Grimaldi susţine că este necesar ca 
soluţia în care este dizolvată proba să fie însoţită de o soluţie standard 
de niobiu în timpul formării culorii şi al extracţiei în cazurile în care 
temperatura camerei diferă cu mai mult de 2° de temperatura la care 
s-a făcut etalonarea. învechirea reactivilor poate, de asemenea, să afecteze 
intensitatea culorii; se recomandă ca soluţiile de clorură stanoasă şi de 
tiocianat să fie proaspăt preparate. 

Chiar cantităţile extrem de mici de platină care pot intra în soluţie 
din vasul de platină în cursul atacului probei de rocă cu acid sulfuric 
sînt suficiente pentru a produce o interferenţă în determinarea niobiului. 
De aceea, Grimaldi recomandă descompunerea materialului prin topire cu 
hidroxid de sodiu. Descompunerea acidă în capsule de PTFE poate fi 
mai eficientă pentru unele minerale. 

Elementele care interfera în timpul determinării sînt wolframul, 
molibdenul, uraniul şi eîteva alte elemente mai rare; toate acestea tre¬ 
buie separate de niobiu în timpul precipitărilor pe care le implică metoda. 
Titaniul şi tantalul interferă şi ele, însă într-o măsură mult mai redusă^ 



Fig. 75. Spectrul de absorbţie al tiocia- Fig. 76. Curbă de etalonare pentru niobiu 
natului de niobiu (cuva de 4 cm; 6 pg cu tiocianat (cuve de 4 cm, lungime de 
Nb,O f) /25 ml). undă de 385 nm). 


astfel că pot fi ignorate, cu excepţia cazurilor în care sînt prezentate în 
cantităţi importante. 

Esson semnalează faptul că atunci cînd se efectuează multe sepa¬ 
rări şi extracţii, se pot pierde cantităţi însemnate de niobiu, variabile de. 
la o probă la alta. Din probele care conţin fer, niobiul a fost recuperat 
mai complet, probabil pentru faptul că hidroxidul feric acţionează ca 
suport pentru niobiu în cursul precipitării. Pentru a corecta diferitele 
pierderi de element, el a adăugat o mică cantitate de niobiu-95 (radio¬ 
activ) la fiecare probă şi ulterior a determinat „debitul chimic 11 de nio¬ 
biu prin măsurări ale activităţii y (gama) a extractului final de cianat, 
aşa cum se arată în metoda care se descrie aici. 

Reactivi: Soluţie de clorură de amoniu. Se dizolvă 10 g reactiv în 500 ml 
apă. 

Soluţie de hiăroxid de sodiu. Se dizolvă 50 g reactiv în 500 ml 
apă. 

Soluţie de tiocianat de amoniu. Se dizolvă 25 g reactiv în apă 
şi se diluează pînă la 100 ml. Se prepară proaspăt în ziua 
folosirii. 

Soluţie de extracţie prin dizolvare (leşiere). Se amestecă 20 ml 
acid tartric apos 25°/o cu 65 ml acid clorhidric concentrat şi 
115 ml apă. 

Soluţie de clorură stanoasă. Se dizolvă 40 g de dihidrat în acid 
clorhidric concentrat şi se diluează la 100 ml. Se prepară 
proaspăt pentru fiecare serie de probe. 

Acetat de etil 

Soluţie de stripare. Se amestecă 80 ml apă, 40 ml acid clor¬ 
hidric concentrat, 30 ml soluţie de tiocianat de amoniu şi 
3 ml soluţie de clorură stanoasă. Se prepară înainte de în¬ 
trebuinţare. Această cantitate este suficientă pentru şase 
probe. 

Soluţia trasor de niobiu-95. Se diluează 1 mCi de soluţie 
lipsită de ioni de oxalat cu apă, astfel că 2—5 ml dau circa 
10 000 cpm. 

Soluţie standard de niobiu de bază. Se cîntăreşte cu precizie o 
cantitate de 0,143 g pentoxid de niobiu pur şi uscat într-un 
creuzet de silice şi se topeşte cu 2 g pirosulfat de potasiu. 
Se lasă să se răcească, se dizolvă în 10 ml de acid sulfuric 
concentrat şi, după răcire, se transvazează într-un balon gra¬ 
dat de 250 ml. Se clăteşte creuzetul cu două porţii de cîte 
5 ml acid sulfuric şi se adaugă lichidele de spălare la solu¬ 
ţia din balon. Se adaugă 120 ml acid sulfuric 20 N, se diluează 
cu apă pînă aproape de semn şi se amestecă bine. Se lasă 
soluţia să se răcească la temperatura camerei, se aduce la 
semn cu apă şi, din nou, se amestecă intens. Această soluţie 
conţine 400 pg Nb/ml. 

Soluţie standard de niobiu pentru lucru. Se prepară cînd se 
foloseşte, prin diluare a 5 ml din soluţia de bază pînă la 
100 ml, într-un balon gradat, cu suficient acid sulfuric pentru 
a ajunge la o concentraţie finală de 12 N şi folosind acelaşi 
procedeu de diluţie ca şi pentru soluţia de bază. Această 
soluţie conţine 20 pg Nb/ml. 

Mod de lucru. Se cîntăreşte o cantitate de 0,3—0,5 g de rocă fin măcinată 
într-o capsulă de PTFE de 40 ml. Se umezeşte cu apă, se adaugă 2—5 ml 
soluţie trasor de niobiu, 5 ml acid fluorhidric concentrat, 5 ml acid sulfu¬ 
ric 20 N şi 1 ml acid azotic concentrat. Se evaporă pînă la fumegarea 
puternică a acidului sulfuric, se răceşte, se adaugă 10 ml apă şi 10 ml 
acid clorhidric concentrat, apoi se încălzeşte pentru a se dizolva sărurile. 
Se transvazează soluţia într-un pahar de laborator de 150 ml, clătind 
capsula cu acid clorhidric diluat. Se încălzeşte pînă aproape de fierbere 
apoi se alcalinizează cu amoniac. Se concentrează amestecul prin evapo¬ 
rare timp de 15 minute, apoi se colectează reziduul pe o hîrtie de filtru 
cu porozitate mare şi se spală bine cu soluţie caldă de clorură de amoniu. 
Se clăteşte precipitatul cu un jet de apă direct în paharul din care a 
rezultat reziduul. Se clăteşte hîrtia de filtru cu 10 ml acid clorhidric 6 N 
şi cu apă, colectînd tot lichidul de spălare în pahar. Se încălzeşte pentru a 
se dizolva precipitatul. 

Se adaugă 50 ml hidroxid de sodiu diluat la soluţia fierbinte, se 
concentrează prin evaporare 10 minute, apoi se colectează precipitatul 

pe hîrtia de filtru care s-a folosit anterior, spălîndu-1 cu apă amoniacală 
diluată. Se dizolvă acest precipitat ca şi mai înainte, se reprecipită cu 
amoniac, spălînd ca mai înainte, cu soluţie de clorură de amoniu. Se trec 
hîrtia şi precipitatul Intr-un creuzet de silice, se usucă şi se calcinează. 

Se adaugă 1 g pirosulfat de potasiu, cîntărit cu suficientă exactitate, 
şi se topeşte lent amestecul, pînă cînd topirea este completă. Se răceşte, 
se adaugă 0,4 ml acid sulfuric concentrat şi se încălzeşte bine amestecul 
pe o baie de nisip, pînă cînd turta se dezintegrează. Se lasă să se răcească. 
Se dizolvă pasta din creuzet prin încălzire pe o baie de nisip cu 10 ml 
soluţie de leşiere şi se toarnă într-un pahar de 50 ml clătind cu încă 
20 ml soluţie de leşiere. Se încălzeşte pînă cînd începe să dea spre fier¬ 
bere şi se filtrează printr-o bucată mică de hîrtie de filtru într-o pîlnie 
de separare de 50 sau 100 ml. 

Se prepară şi o soluţie reactivă martor, din 1 g de pirosulfat de 
potasiu, care se topeşte, se dizolvă şi se filtrează în acelaşi mod ca şi 
soluţia în care s-a dizolvat roca. 

La soluţiile filtrate se adaugă, în următoarea ordine: 5 ml soluţie 
de clorură stanoasă şi 20 ml acetat de etil. Se agită, prin scuturare, timp 
de 1 minut apoi se lasă să stea, pentru ca să se separe stratul organic. 
Se prepară suficientă soluţie de stripare, aşa cum s-a arătat mai înainte. 
După aceea se scurge şi se îndepărtează stratul apos. Se agită stratul 
organic timp de 1 minut cu 15 ml soluţie de stripare, se lasă să se separe 
fazele, se îndepărtează stratul apos şi se repetă agitarea (prin scuturare) 
cu încă 10 ml soluţie de stripare. Se scurge stratul de acetat de etil 
(care trebuie să aibă culoare galbenă vizibilă dacă proba conţine peste 
circa 10 pg de niobiu) într-un balon gradat de 25 ml şi se aduce la semn 
cu acetat de etil. Fără a se face pauză (v. nota 1) se măsoară densitatea 
optică a extractului prin comparare cu extractul din soluţia reactivă 
martor în cuve de 4 cm, cu spectrofotometrul fixat la lungimea de undă 
de 385 nm. 

Se determină, de asemenea, activitatea -y a extractului organic şi se 
compară cu activitatea unei alicote similare (2—5 ml) din soluţia indica¬ 
tor diluată la 25 ml (v. nota 2). De aici se calculează factorul de extracţie 
pentru niobiu. 

Etaloncirea. Se construieşte curba de etalonare, prin evaporarea 
unor părţi alicote de 0,1—0,5 ml de soluţie standard de niobiu diluată, 
care conţine 0—10 pg Nb, împreună cu soluţie trasor de niobiu adăugată 
în creuzete de silice şi topind reziduul cu pirosulfat de potasiu, după care 
se continuă aşa cum se arată mai sus. 

Se determină atît densităţile optice cît şi factorii de extracţie. 

Note 

1. Densitatea optică se reduce cu circa 2% în timp de 1 oră. 

2. Această soluţie indicator va fi preluată din soluţia de bază, odată 
cu aceea care se adaugă la proba de analizat, se adaugă’cî te va miligrame 
de soluţie de niobiu inertă şi, după diluare pînă la 25 ml cu apă, se lasă 
la o parte pînă cînd se foloseşte pentru comparaţie. 

DETERMINAREA NIOBIULUI CU 4-(2-PIRIDILAZO)-RESORCINOL 


Reactivul 4-(2-piridilazo)-resorcinol, PAR (v. fig. XXIV) formează 
complecşi coloraţi cu multe metode, dar în prezenţa EDTA sau CyDTA 
are o mare selectivitate pentru niobiu [20, 21], Complexul de niobiu, de 
culoare roşie, are absorbţie maximă la lungimea de undă de 550 nm 
(fig. 77), în timp ce reactivul cu atare are acest maxim la 410 nm (la 



lungimi de undă mai mari absorbţia lui fiind neglijabilă). La folosirea 
reactivului PAR în acest scop este necesar un control riguros al pH-ului 
(fig. 78), pentru reglarea acestuia fiind recomandabilă utilizarea acetatu- 
lui de amoniu. 

Durata necesară pentru dezvoltarea culorii, care în condiţii normale 
este de 25 minute, se măreşte la 40 minute în prezenţa EDTA. După 
această perioadă de timp, densitatea optică atît a reactivului cît şi a solu¬ 
ţiei de niobiu creşte puţin în timp. 

Interferenţele pe care le produc uraniul, vanadiul şi fosforul pot fi 
prevenite prin separare prealabilă a acestor elemente, iar interferenţa 
produsă de tantal poate fi evitată prin mascare cu acid tartric. Cînd se 
analizează roci silicatice, silicea poate fi eliminată în mod satisfăcător 
prin evaporarea cu acid fluorhidric şi acid sulfuric, prin procedeul uzual. 



X,nm 

Fig. 77. Spectrul de absorbţie al com¬ 
plexului de niobiu cu PAR (cuve de 
4 cm, 55 pg Nb/100 ml). 



pH 

Fig. 78. Relaţia dintre densitatea 
optică şi pH la formarea complexu¬ 
lui de niobiu cu 4-(2-piridilazo)-re- 
sorcinol (PAR). 

Niobiul prezent se poate separa uşor de excesul de fer, aluminiu şi alte 
elemente prin precipitare din soluţie sulfatică, sub un control riguros al 
cantităţii de cupferon. Vanadiul nu precipită dacă la soluţie se adaugă 
acid sulfuros, în timp ce cuprul, uraniul, wolframul şi molibdenul se 
îndepărtează din corpul filtrului prin spălare cu apă amoniacală diluată. 

Reziduul de cupferat se calcinează într-un creuzet de silice, se to¬ 
peşte cu puţin pirosulfat de potasiu şi se extrage; complexul colorat se 
formează în soluţie de acid tartric şi CyDTA. Acest procedeu, prezentat 
în detaliu mai jos, a fost adaptat după cel descris de Jenkins [8] pentru 
determinarea niobiului din oţel moale. 

Greenland şi Campbell [22] au descris un procedeu mai elaborat, 
bazat pe utilizarea PAR, cu separarea niobiului de elementele care inter¬ 
fera într-o coloană schimbătoare de ioni. Pentru că această separare a 
niobiului nu poate fi cantitativă, se aplică o metodă de diluţie izotopică. 

Reactivi: Cupferon. Se dizolvă 6 g în 100 ml de apă, înainte de a fi 
utilizată. Reactivul trebuie să fie întotdeauna proaspăt şi de 
calitate bună. 

Soluţie de cupferon pentru spălare. Se adaugă 1 ml de soluţie 
de cupferon de concentraţia arătată mai sus la 1 1 de acid 
sulfuric 2 N. Se utilizează imediat după preparare. 

Acid sulfuros. Apă distilată saturată cu dioxid de sulf. 

Soluţie de amoniac diluiată. Se diluează 25 ml soluţie concen¬ 
trată de amoniac pînă la 500 ml, cu apă. 

Soluţie de acid tartric. Se dizolvă 50 g în 500 ml de apă. Se 
prepară, de asemenea, o soluţie l»/o prin diluare înainte de 
utilizare. 

Soluţie de sulfat de zinc. Se dizolvă 0,75 g sulfat de zinc hepta- 
hidratat în 250 ml de apă. 

Soluţie de acid ciclohexandiaminotetvaacetic. Se dizolvă 6,92 g 
reactiv şi 5 g hidroxid de sodiu în apă şi se diluează la 1 1. 

Soluţie de hidroxid de sodiu. Se dizolvă 12 g de reactiv în 
100 ml de apă. 

Soluţie de 4-(2-piridilazo)-resorcinol (PAR). Se dizolvă în apă 
0,295 g reactiv şi 5 g de hidroxid de sodiu şi se diluează 
la 1 1. 

Soluţie tampon de acetat de amoniu. Se dizolvă 40 g acetat 
de amoniu în apă, se adaugă 2,25 ml de acid acetic glacial 
şi se diluează la 500 ml cu apă. 

Soluţie standard de niobiu de bază. Se topeşte o cantitate de 
71,6 mg pentoxid de niobiu pur şi uscat cu 2 g pirosulfat de 
potasiu, într-un creuzet de platină. Se dizolvă topitura în 
soluţie de acid tartric 10°/ 0 Şi se diluează cu soluţie de acid 
tartric pînă la 500 ml. Această soluţie conţine 100 pg Nb/ml. 

Soluţie standard de niobiu pentru lucru. Se diluează 10 ml de 
soluţie de bază cu apă pînă la 100 ml. Se prepară atunci 

cînd se foloseşte. Această soluţie conţine 10 pg Nb/ml în 
l°/o acid tartric. 

Mod de lucru. Se cîntăreşte o cantitate.de 0,5 g pulbere fină de rocă in¬ 
tr-un creuzet de platină. Se umezeşte cu puţină apă şi se adaugă 1 ml 
acid sulfuric 20 N, 1 ml acid azotic concentrat şi 10 ml acid fluorhidric 
concentrat. Se pune creuzetul pe o plită şi se evaporă mai întîi pînă la 
fumegarea acidului sulfuric, apoi pînă la uscare. Se lasă creuzetul să se 
răcească, se adaugă 2 g pirosulfat de potasiu şi se topeşte la un bec Bunsen 
pînă cînd se obţine e topitură clară. Se lasă să se răcească. 

Se dezagregă topitură prin încălzire cu puţină apă, apoi se trans- 
vazează soluţia şi eventualul reziduu într-un pahar de laborator de 250 ml. 
Se adaugă 12 ml acid sulfuric 20 N şi se încălzeşte pe plită pînă cînd 
dizolvarea este completă. Se diluează la circa 90 ml cu apă, se adaugă 
10 ml acid sulfuros şi se răceşte soluţia (dacă este cazul în refrigerator) 
pînă ajunge la temperatura de 10—15°. Se precipită niobiul din soluţie, 
împreună cu ferul care eventual este prezent, prin adăugarea a 1 g soluţie 
de cupferon. Se introduce puţină pastă de hîrtie de filtru, se agită, se 
colectează precipitatul pe o bucată de hîrtie de filtru cu porozitate mare 
şi se spală de 5—6 ori cu soluţia de cupferon pentru spălare şi de 4—5 ori 
cu soluţie de amoniac diluat. Se dă la o parte filtratul. 

Se transferă reziduul şi hîrtia de filtru într-un creuzet de platină, 
se usucă şi se calcinează reziduul la o temperatură cît mai scăzută (sub 
600°), apoi se topeşte reziduul cu 1 g pirosulfat de potasiu. Se extrage 
topitură în 10 ml soluţie de acid tartric 1% caldă, şi se transferă într-un 
pahar de 100 ml cu puţină apă. Se răceşte soluţia la temperatura camerei, 
se adaugă 1 ml soluţie de sulfat de zinc şi 10 ml soluţie de CyDTA. Con- 
trolînd cu un pH-metru, se reglează pH-ul soluţiei la o valoare de circa 6, 

adăugind soluţie de hidroxid 
de sodiu (circa 2—3 ml); se a- 
daugă apoi 10 ml soluţie PAR 
şi 0,5 ml soluţie tampon de a- 
cetat de amoniu. Se transva- 
zează soluţia rezultată într-un 
balon gradat de 100 ml şi se 
aduce la semn cu apă. Se agi¬ 
tă bine, se lasă să stea 40 mi¬ 
nute, apoi se măsoară densita¬ 
tea optică în cuve de 4 cm, cu 
spectrofotometrul fixat la lun¬ 
gimea de undă de 550 nm. 

Etalonarea. Se preiau, în 
pahare de 100 ml, părţi alicote 
de pînă la 10 ml din soluţia 
standard de niobiu pentru lu¬ 
cru, care conţine pînă la 100 
pg Nb. Se adaugă soluţie de 
acid tartric pentru a se ajunge 



Fig. 79. Curbă de etalonare pentru niobiu 
folosind PAR (cuve de 4 cm; lungime de 
undă de 550 nm). 

la volumul de 10 ml fiecare, apoi se continuă cum s-a arătat mai sus 
pentru formarea şi măsurarea densităţii optice a complexului niobiu ■—• 
PAR. Se construieşte graficul relaţiei dintre densitatea optică şi concen¬ 
traţia de niobiu, obţinînd curba de etalonare (fig. 79). 

DETERMINAREA NIOBIULUI PRIN SPECTROSCOPIA 

DE ABSORBŢIE ATOMICA 

Determinarea niobiului prin această metodă nu are utilizare pe 
scară largă datorită sensibilităţii ei reduse. In cazul unor probe cu conţi¬ 
nuturi mari, de exemplu de roci granitice sau alcaline cu piroclor, se 
poate aplica procedeul descris de Huşier [23]. în acest procedeu, proba 
se descompune prin evaporare într-un amestec de acid clorhidric şi acid 
fluorhidric, ambii concentraţi. Soluţia de fluorură la care se adaugă ca 
agenţi tampon de fer, aluminiu şi potasiu se foloseşte direct pentru măsu¬ 
rarea absorbţiei, fără separarea prealabilă a niobiului. Limita inferioară 
a conţinuturilor ce pot fi determinate prin această metodă pare să fie de 
ordinul a 0,02% Nb. 


DETERMINAREA TANTALULUI 


Reactivii care au fost sugeraţi pentru determinarea fotometrică a 
tantalului nu sînt atît de sensibili cum sînt tiocianatul sau PAR pentru 
niobiu. Petrovsky [22] a descris un procedeu fotometric de determinare 
a tantalului pentru conţinuturi de tantal de 20—400 pg, bazat pe culoarea 
care acest element o dă cu p-dimetilaminofenilfluoron. Această metodă 
poate fi aplicată la unele pegmatite şi alte roci (mai rare) cu conţinuturi 
apreciabile de tantal, dar nu dă rezultate la roci silicatice cu conţinuturi 
reduse. 

Un procedeu întrucîtva mai sensibil a fost descris de Pavlova şi 
Blym [25], Acesta implică mai tntîi, extracţia complexului de tantal cu 
butilrodamină-S, urmată de determinarea fotometrică cu rodamină 6 J [26]. 

Spre deosebire de metodele spectrofotometrică şi a spectrografiei 
de emisie, analiza prin activarea neutronilor termici este deosebit de sen¬ 
sibilă pentru acest element. Aceasta se datorează în parte faptului că 
secţiunea transversală pentru captarea neutronilor termici este destul de 
mare, iar pe de altă parte faptului că elementul are o perioadă de înju- 
mătăţire a nuclizilor care permite prepararea chimică a materialului ira¬ 
diat. Procedee de determinare a tantalului din roci silicatice prin această 
metodă au fost descrise de Atkins şi Smales [27], apoi de Morris şi 
Olya [28], 

36. PLUMB 


OCURENŢA 


Cea mai amplă descriere a ocurenţei şi distribuţiei plumbului în 
roci magmatice, metamorfice şi sedimentare aparţine lui Wedepohl [1]. 
Valorile estimate de el (tabelul 35) sînt similare cu cele raportate de 
Sandell şi Goldich [2] pentru roci din America de Nord. Este regretabil că 
valoarea dată de Wedepohl pentru granitul G-l (26 ppm Pb) este aproxi¬ 
mativ jumătate din cea acceptată în prezent [3], Valorile iniţiale ale con- 
ţinuturilor de plumb sugerau o distribuţie bimodală, cu maxime de circa 
27 şi 50 ppm. în prezent conţinutul mediu acceptat este de aproape 
50 ppm, ca urmare a îmbunătăţirii metodei de analiză a erorilor [4]. 

Plumbul este un element 
calcofil, care apare în roci mag¬ 
matice ca mineral primar — ga¬ 
lena (PbS) — şi ca minereu depus 
ulterior atît în roci silicatice cît 
şi în roci carbonatice. Din lucrarea 
publicată de Sandell şi Goldich 
[2j rezultă că plumbul poate să 
apară şi în fracţia silicatică a di¬ 
ferenţierii (în roci silicatice), sub¬ 
stituind potasiul, care are o rază 
ionică comparabilă. S-au făcut 
chiar corelări între conţinutul de 
plumb al rocilor silicatice şi con¬ 
ţinuturile de potasiu şi siliciu pe 
de altă parte. 

Galena este cel mai important mineral şi minereu de plumb. într-un 
zăcămînt de minereuri se găsesc, de regulă, şi alte minerale secundare de 
plumb, în special în zona de oxidaţie. Dintre acestea se menţionează 
anglezitul — PbS0 4 (sulfat), cerusitul — PbC0 3 (carbonat) şi uneori, în 
cantităţi mai mici, fosfat, vanadat, molibdat ş.a. Acest element apare, de 
asemenea, ca constituent important în unele minerale de uraniu, mai 
fiind întîlnit şi în alte minerale radioactive, cum sînt euxenitul, thoritul 
şi samarskitul. 


Tabelul 35. Conţinuturile medii de plumb 
în unele roci 



| Conţinut 


de Pb, ppm 


Ultrabazice 

3 

Bazice 

6 

Intermediare (calcalcaline) 

10 

Intermediare (alcaline) 

12 

Granodiorit 

15 

Granit 

20 

Sedimente angiloaise 

20 

Sedimente arenacee 

7 

Sedimente calcaroase şi do- 
lomi'tice 

9 

DETERMINAREA PLUMBULUI DIN ROCI SILICATE 


PROCEDEE DE SEPARARE 

Majoritatea metodelor de determinare a plumbului din roci silica- 
tice reclamă îndepărtarea silicei ca prim pas în pregătirea soluţiei care 
serveşte la analiză. Pentru eliminarea siliciului se folosesc, în general, 
amestecuri de acizi: fluorhidric cu percloric sau fluorhidric cu azotic; unii 
analişti au folosit chiar amestec de acid fluorhidric cu acid clorhidric. 
In general este evitată folosirea acidului sulfuric, probabil din cauză că 
sulfatul de plumb poate coprecipita cu bariu şi calciu din rocile bogate 
în aceste elemente. 

Procedeele de separare cu schimbare de ioni nu au o largă utilizare 
pentru separarea plumbului din roci silicatice. De notat că acest procedeu 
a fost aplicat de Korkisch şi Keik [5] la determinarea plumbului din sedi¬ 
mente marine, prin eluţie cu amestec de tetrahidrofuran şi acid azotic 
dintr-o răşină puternic bazică (Dowex 1X8). 

Mulţi analişti preferă să facă separarea iniţială a plumbului de alte 
elemente prezente în roci silicatice prin extracţie într-un solvent. Astfel 
a fost descrisă extracţia cu ditizonă [6], care însă prezintă dificultăţi în 
cazul rocilor bogate în fer [7]. A mai fost propus în acest scop dietil- 
ditiocarbamatul [8], care a fost apreciat de Baskova [9] ca fiind adecvat 
(în urma comparării a mai multe metode de determinare a Pb din roci 
silicatice). 

Urmele de plumb pot fi precipitate cu purtători metalici adecvaţi. 
Ca procedee au fost sugerate precipitarea sub formă de sulfură cu mercur 
sau cu zinc, şi precipitarea ca sulfat, cu bariu. Niciunul din aceste pro¬ 
cedee nu asigură, însă, o recuperare bună a plumbului [9] la nivelul 
concentraţiilor în care acesta se găseşte în roci silicatice, dar ele pot 
constitui o bază pentru un procedeu de diluţie izotopică. 

Există un procedeu de separare a plumbului care nu reclamă nici 
eliminarea silicei, nici dizolvarea în acizi a probei de analizat, ci este 
bazat pe uşurinţa cu care plumbul poate fi sublimat sau distilat din 
materialul adus în stare de pulbere. Iordanov şi Kocheva [10] au descris 
un astfel de procedeu cu sublimarea în vacuum; mai simplu este proce¬ 
deul descris de Marshall şi Hess [11], care implică sublimarea într-un 
curent de azot, la temperatura de 1 400° (sensibilitatea procedeului este 
de 0,01 ppm Pb). 

Aplicarea spectroscopiei de absorbţie atomică la determinarea plum¬ 
bului din roci silicatice este limitată mai mult de sensibilitatea redusă a 
metodei decît de alţi factori. Moldan et al. [12] au estimat că este posibilă 
determinarea a circa 2 ppm Pb, dacă se foloseşte un spectrometru cu 
sensibilitate rezonabilă, o flacără de hidrogen-aer şi un arzător cu trei 
fante. Pentru a îmbunătăţi rezultatele obţinute, Moldan et al. au folosit 
un tub de absorbţie de lungime mai mare, aşa cum notează Rubeska [13]. 
Un procedeu ceva mai simplu, descris de Jenkins şi Moore [14], implică 

o extracţie prealabilă cu dietilditiocarbamat de dietilamoniu. Recupera¬ 
rea Pb este slabă dacă ferul prezent nu este redus (autorii recomandă 
reducerea cu acid ascorbic). 


METODE DE DETERMINARE 

In soluţie de acid acetic — acetat de amoniu, plumbul are o undă 
polarografică de reducere bine definită la —0,61 V, ceea ce permite 
determinarea a cîteva micrograme de Pb, de preferinţă după o separare 
prealabilă din materialul luat în analiză. Această metodă este menţionată 
pentru analiza rocilor silicatice dar nu este aplicată pe scară largă. 

Avînd în vedere importanţa determinării cantităţilor mici de plumb 
într-o varietate mare de matrice de roci, este surprinzător că se acordă 
atît de puţină atenţie stabilirii unor noi reactivi pentru plumb. Dintre 
reactivii cunoscuţi, ditizona prezintă o sensibilitate mai bună pentru 
determinări curente, iar dacă în soluţie se introduc şi agenţi de comple- 
xare, selectivitatea este rezonabilă. Reactivul are culoare verde închis, 
aproape neagră. In cloroform şi tetraclorură de carbon dă soluţii de cu¬ 
loare verde, care se degradează lent cu timpul. Ditizona reacţionează uşor 
cu un mare număr de ioni metalici din soluţie, dînd complecşi intens colo¬ 
raţi (în majoritate bruni, oranj sau roşii) solubili în solvenţi organici. In 
prezenţa ionilor de cianură numai ionii de plumb, bismut, taiiu, staniu (II) 
şi posibil indiu pot fi extraşi ca ditizonaţi. Bismutul taliul staniul şi indiul 
sînt prezenţi doar în cantităţi foarte mici în rocile silicatice şi nu par să 
interfere. Toate patru elementele se separă, însă, de plumb, printr-o 
concentrare preliminară care implică extracţia complexului de plumb cu 
dietilditiocarbamat în soluţie organică. 

Soluţiile de ditizonat de plumb în tetraclorură de carbon (cel mai 
frecvent solvent utilizat) au absorbţia maximă la lungimea de undă de 
520 nm şi se supun legii Beer-Lambert pînă la circa 3 ppm Pb. Concen¬ 
traţiile pentru care determinarea dă rezultate bune în cazul rocilor sili¬ 
catice sînt de pînă la ,1 ppm Pb. 


EXTRACŢIA CU SOLVENT ŞI DETERMINAREA 
SPECTROFOTOMETRICA 


Această metodă a fost descrisă schematic de Baskova [9] şi, apoi, 
în detaliu de Gage [16], Se utilizează un amestec de acid fluorhidric şi 
acid azotic pentru eliminarea silicei, în soluţie rămînînd plumbul şi alţi 
constituienţi metalici. Separarea de fer şi unele metale se face prin ex- 


24 — Metode chimice de analiză a rocilor 


369 



tracţia complexului de dietilditiocarbamat intr-un solvent organic com¬ 
pus dintr-un amestec de pentanol şi toluen. Plumbul este trecut în soluţie 
apoasă după agitare cu acid clorhidric diluat şi se adaugă la o soluţie 
amoniacală de ditizonă conţinînd cianură de potasiu şi metabisulfit de 
sodiu. Ditizonatul de plumb, de culoare roşie, se extrage în tetraclorură 
de carbon, apoi se măsoară densitatea optică a extractului la lungimea 
de undă de 520 nm. 

Reactivi: Amestec pentanol-toluen. Se amestecă volume egale de penta¬ 
nol şi toluen. Alte dozaje ale amestecului s-au soldat cu recu¬ 
perări slabe ale Pb, chiar atunci cînd s-au utilizat solvenţi 
din care lipsea sulful. Aceste amestecuri pot fi purificate prin 
tratare cu suficient brom pînă cînd dau o culoare galbenă; 
după 30 minute de repaus, se decolorează cu soluţie de 
bisulfit şi se spală cu apă. 

Soluţie de citrat şi bicarbonat. Se dizolvă 25 g citrat de sodiu 
dihidrat şi 4 g bicarbonat de sodiu în apă şi se diluează la 
100 ml. 

Dietilditiocarbamat de sodiu 

Soluţie amestec de amoniac-cianură-sulfat. Se amestecă 
95 ml soluţie de amoniac 10 M cu 5 ml soluţie de cianură de 
potasiu conţinînd 10 g la 100 ml şi se adaugă'5 g metabisulfit. 

Soluţie de ditizonă. Se dizolvă 2 mg de reactiv solid în 100 ml 
tetraclorură de carbon, pură. Se păstrează în refrigerator. 

Soluţie sandard de plumb de bază. Se dizolvă 0,160 g azotat 
de plumb în apă şi se diluează la 1 1. Această soluţie conţine 
100 pg Pb/ml. 

Soluţie standard de plumb pentru lucru. Se diluează 10 ml din 
soluţia de bază pînă la 1 1, cu apă. Această soluţie conţine 
1 pg Pb/ml. 

Mod de lucru. Se cîntăreşte o cantitate de 0,5 pînă la 1 g de rocă fin pul¬ 
verizată Intr-o capsulă mică de platină, se adaugă 10 ml acid fluorhidric 
concentrat şi 5 ml acid azotic concentrat, după care se evaporă pînă la 
uscare. Se adaugă 5 ml acid fluorhidric şi 5 ml acid azotic la reziduul 
uscat şi se evaporă, din nou, pînă la uscare. Se umezeşte reziduul cu 
2 ml de acid azotic concentrat şi se evaporă pînă la uscare. Se repetă 
această evaporare cu încă două porţii de acid azotic, pentru a elimina 
acidul fluorhidric. Reziduul uscat se înmoaie cu acid azotic apoi se clă¬ 
teşte şi se trece conţinutul într-un pahar mic (v. nota 1). Se evaporă 
soluţia de două ori, pînă la uscare, cu acid clorhidric concentrat pentru 
ca azotaţii să treacă în cloruri, se evaporă soluţia de cloruri pînă cînd se 
obţine un reziduu umed. Acest reziduu de cloruri se dizolvă în 10 ml 
acid clorhidric 6 N, încălzind, dacă este necesar apoi se lasă soluţia 
să stea. 

Se transferă 25 ral de soluţie citrat — bicarbonat într-o pîlnie de 
separare şi se adaugă circa 10 mg de dietilditiocarbamat. Se agită, prin 
răsucire, pentru a se dizolva solidul, se lasă, să stea 15 minute, apoi se 
adaugă 25 ml de solvent (pentanol-toluen). Se astupă pîlnia de separare, 
se scutură 1 minut, se lasă să se separe stratele apoi se scurge stratul 
inferior în paharul care conţine proba de rocă dizolvată şi care a fost 
lăsat anterior în repaus. Se agită prin scuturare, stratul organic care 
rămîne în pîlnie, cu două porţii succesive de cîte 10 ml acid clorhidric 
şi se dă la o parte lichidul care rezultă. 

Se transvasează, apoi, în pîlnia de separare soluţia în care este 
dizolvată roca, clătind cu cîţiva mililitri de solvent (pentanol-toluen). 
Se lasă să stea 15 minute, se agită, prin scuturare 2 minute, se lasă să se 
separe stratele şi se aruncă stratul inferior apos. Stratul organic se spală 
cu 25 ml apă redistilată şi se aruncă apa de spălare. Se extrage stratul 
organic cu două porţii succesive de cîte 10 ml acid clorhidric, scuturînd 
2 minute şi respectiv 1 minut, apoi se transferă extractele acide într-un 
balon gradat de 50 ml. Se clăteşte pîlnia cu acid clorhidric 6 N, se adaugă 
acest lichid la soluţia din balon şi se diluează la volum cu acid clorhidric 
6 N. Se agită bine. 

Se pipetează 25 ml de amestec reactiv amoniac — cianură-sulfat 
într-o pîlnie de separare de 100 ml, curată, se adaugă 10 ml soluţie de 
ditizonă, se astupă pîlnia şi se agită, prin scuturare, timp de 1 minut. 
Se lasă să se separe stratele, se aruncă cel inferior, organic. Se spală 
stratul amoniacal, prin scuturare cu 10 ml tetraclorură de carbon şi se 
aruncă lichidul de spălare. Se pune în pîlnia de separare o parte alicotă 
de soluţie de rocă din balonul gradat, care conţine cel mult 10 g Pb, şi 
se extrage plumbul în soluţie organică, prin scuturare timp de 2 minute 
cu 10 ml tetraclorură de carbon. Se scurge stratul organic inferior, se fil¬ 
trează printr-o hîrtie de filtru uscată într-o celulă a spectrofotometrului 
şi se măsoară densitatea optică la lungimea de undă de 520 nm. 

Se determină, de asemenea, densitatea optică a unei soluţii martor, 
preparată similar dar fără să conţină rocă dizolvată. 

Etalonarea. Pentru etalonare se iau părţi alicote din soluţia stan¬ 
dard de plumb conţinînd 2—10 g Pb, urmînd procedeul complet, inclu- 
zînd extracţia cu dietilditiocarbamat şi, în final, măsurînd densitatea 
optică a fiecărui extract cu ditizonă. Se construieşte diagrama relaţiei 
densităţii optice ale extractelor şi concentraţiile de plumb, obţinîndu-«e 
curbe de etalonare. 

Note 

1. Cantităţile foarte mici de reziduu din care rezultă, de obicei, pot 
fi neglijate. Cînd cantitatea de reziduu este apreciabilă, acesta trebuie 
colectat, topit cu carbonat de sodiu, extras cu apă şi filtrat. Se aruncă 
filtratul. Se dizolvă reziduul în puţin acid clorhidric 0,6 N şi se adaugă 
la soluţia principală de rocă. 

DETERMINAREA PRIN SUBLIMARE 


Pentru rocile care conţin 1 ppm plumb (sau mai puţin) se poate 
aplica metoda sublimării descrisă de Marshall şi Hess [11], în acest scop 
se foloseşte o cantitate de circa 20 g rocă silicatică pentru fiecare măsu¬ 
rătoare. Proba de analizat se pune intr-un creuzet de carbon de formă 
înaltă, constituit din grafit cit mai pur, care în prealabil a fost curăţat 
prin introducere în acid clorhidric concentrat, clătit, uscat şi ars timp 
de 1 oră la temperatura de 1 300—1 400°. Această temperatură se reali¬ 
zează cu un încălzitor prin inducţie şi se măsoară cu un pirometru optic. 



Fig. 80. Aparat pentru 
recuperarea plumbului 
prin distilare. 


Aparatul pentru efectuarea determinării 
este schematizat în fig. 80. El constă dintr-un tub 
de sticlă de cuarţ ce se răceşte cu apă. Acest tub 
formează camera cuptorului şi în el se introduce 
creuzetul de grafit în care se află proba de ana¬ 
liză. Creuzetul este aşezat pe nişte inele de cuarţ, 
aşezate, la rîndul lor pe un piedestal de grafit. 
Pentru extragerea produselor gazoase, inclusiv a 
plumbului volatilizat, din zona încălzită se folo¬ 
seşte un curent de azot care, înainte de ieşire, 
este trecut printr-un disc de sticlă sinterizată de 
cuarţ şi printr-un tampon de vată de sticlă de 
cuarţ. Plumbul se condensează pe pereţii came¬ 
rei, în discul şi în vata de sticlă de cuarţ. Mars¬ 
hall şi Hess au încălzit timp de 1 oră probele pe 
care le-au analizat, dar această durată de încăl¬ 
zire, este probabil mai mare decît cea necesară. 
Unii dintre silicaţi tind să fiarbă excesiv, astfel 
că ritmul de creştere a temperaturii trebuie con¬ 
trolat cu atenţie pentru ca topitura să nu sară 
din creuzet. 

După răcire şi demontarea aparatului, plum¬ 
bul din probă, împreună cu alte metale care au 
sublimat pe pereţii tubului, se recuperează prin 
spălare cu acid azotic concentrat, urmată de o 
clătire cu apă. Plumbul din soluţia care rezultă 
poate fi determinat apoi fotometric, cu ditizonă, 
după o separare prealabilă cu dietilditiocarbamat, 
aşa cum s-a arătat mai înainte. 

Determinarea plumbului din roci silicatice 
nu este întotdeauna cantitativă, completă, dar ur¬ 
mele de plumb care rămîn pot fi determinate 


printr-o tehnică de diluţie izotopică, ce implică adăugarea de Pb 212 la 


proba care se pune în creuzet înainte de a începe încălzirea. în timpul 


topirii s-ar produce o echilibrare, iar pierderile care se produc în acest 


stadiu şi în cele subsecvente pot fi determinate cu uşurinţă. 

DETERMINAREA PRIN SPECTROSCOPIE 
DE ABSORBŢIE ATOMICA 


Metodele absorbţiei atomice pentru plumb s-au îmbunătăţit consi¬ 
derabil faţă de vremea cînd se considera că nu sint suficient de sensibile 
pentru a fi aplicate la roci silicatice. Există intr-adevăr o puternică inter¬ 
ferenţă de la absorbţia moleculară a unei benzi largi a CaOH. Din această 
cauză, măsurările de fond trebuie să fie făcute întotdeauna la lungimea 
de undă de 217 nm. 

Aici se prezintă metoda bazată pe absorbţia atomică după o preala¬ 
bilă separare cu schimbători de ioni, după Korkisch şi Gross. 

Reactivi: Răşină schimbătoare de ioni Dowex ly.8. Se umezesc 4 g de 
răşină sub formă de clorură de 100—200 mesh în cîţiva ml 
de acid clorhidric 2 M. Se trece într-o coloană mică de 
sticlă pentru a forma un strat de circa 1 cm diametru şi 
10 cm lungime. Se lasă să treacă 50 ml acid bromic 2 M prin 
coloană, pentru a transforma clorura de bromură. 

Acid bromhidric 2 M. Se diluează 235 ml de acid concentrat 
(47°/o) la 1 litru cu apă. 

Soluţie standard de azotat de plumb. Se dizolvă 33 g de azotat 
de plumb — Pb(NO) s în 0,5% acid azotic şi se diluează la 
1 1 cu acid azotic 0,5%. Această soluţie conţine 20,36 mg 
Pb/ml. Conţinutul exact de Pb se poate determina prin ti- 
trare cu EDTA cînd este cazul. Se pot prepara soluţii de lucru 
conţinînd 0,2—200 ppm Pb din soluţia de bază, prin diluare 
cu acid azotic, cînd este nevoie. 

Mod de lucru. Se cîntăreşte o cantitate de circa 1 g de rocă fin măcinată 
într-o capsulă de platină, se amestecă cu apă şi se adaugă 5 ml acid 
azotic concentrat şi 10 ml acid fluorhidric concentrat. Se trece capsula 
pe o baie de nisip sau pe o plită fierbinte şi se evaporă pînă la uscare. 
Se adaugă 10 ml acid azotic concentrat şi se evaporă din nou. Se preia 
reziduul în 1 ml de apă şi 2 ml acid azotic concentrat, apoi se dizolvă 
în 20 ml acid bromhidric 2 M, lăsîndu-1 să stea circa 1 oră. 

Folosind pentru clătire 10 ml acid bromhidric 2 M, se transferă 
soluţia intr-un pahar mic de laborator. Se adaugă 2 g bromură de potasiu 
şi se lasă să stea timp de cîteva ore sau peste noapte pentru ca să cris¬ 
talizeze percloratul de potasiu. 

Se filtrează materialul insolubil, clătind cu puţin acid bromhidric 
şi se diluează filtratul la circa 50 ml cu acest acid. Se transferă soluţia 
în coloana schimbătoare de ioni şi se lasă să percoleze prin ea. Se spală 
stratul cu 50 ml acid bromhidric 2 M şi se îndepărtează eluatul. Se scoate 
plumbul din stratul de răşină, prin eluare cu 50 ml de acid clorhidric 6 M. 
Se transferă soluţia rezultată într-un pahar mic şi se evaporă pînă la 
uscare pe o baie de abur, se dizolvă reziduul în 5 ml acid azotic 0,5o/o şi, 
după circa 30 minute, se transferă într-un balon gradat de 10 ml şi se 

diluează la volum cu acid azotic 0,5%. Dacă soluţia conţine particule de 
material insolubil, se filtrează printr-o hîrtie uscată înainte de a fi 
aspirată într-o flacără de aer-acetilenă a unui spectrometru de absorbţie 
atomică fixat la lungimea de undă de 283,3 nm. Se foloseşte o lampă cu 
tub catodic şi instrumentul se reglează conform instrucţiunilor fur¬ 
nizorului. 

Se prepară şi o soluţie reactivă martor, care se aspiră în mod simi¬ 
lar, împreună cu soluţiile standard de plumb, care au concentraţii de la 
0,5 la 100 ppm Pb. 

37. SCANDIU, YTRIU 

ŞI ELEMENTE LANTANIDICE RARE 


OCURENŢA 


Elementele din grupa lantanidelor sau „pămînturilor rare“, de la 
lantaniu la luteţiu, sînt cu mult mai abundente decît alte elemente mai 
bine cunoscute, astfel că termenul „rare" este adecvat mai curînd ele¬ 
mentelor considerate individual, în stare pură. Această grupă de elemente 
este un exemplu interesant de confirmare a regulii Oddo-Harkins că „ele¬ 
mentele cu numere atomice pare sînt mai abundente decît cele cu numere 
atomice impare 11 . Ele sînt de un interes deosebit pentru geochimişti şi 
petrologi în interpretarea proceselor magmatice, pentru că în condiţiile 
unei fracţionări extreme o descreştere constantă a razei ionice cu creş¬ 
terea numărului atomic facilitează accesul cationilor mici, ceea ce con¬ 
duce la îmbogăţirea topiturii reziduale în elemente mai grele. 

Raza ionică a ytriului este apropiată de cea a disprosiului, ceea ce 
permite ca ytriul să se acumuleze împreună cu lantanide sau să fie 
camuflat de acestea. Starea de oxidare a magmei poate crea condiţia ca 
unele lantanide să aibă o abundenţă similară, de exemplu, ceriul şi euro- 
piul, care au mai mult de o stare stabilă de valenţă. 

Există unele discrepanţe între valorile abundenţei estimate de dife¬ 
riţi autori. Aceasta se datoreşte, pe de o parte, dificultăţii de a obţine 
rezultate analitice sigure pentru fiecare dintre elementele lantanidice 
rare şi pentru scandiu şi ytriu, iar pe de altă parte diferenţelor de conţi¬ 
nuturi care există în rocile provenite din regiuni diferite. în tabelul 36 
sînt date cîteva valori tipice ale conţinuturilor în aceste elemente pentru 
anumite tipuri de roci. Datele sînt compilate după estimări făcute de 
Borisenkov [1], Taylor [2], Flangan [3], Fryklund şi Fleisher [4], Fleisher 
[5] şi alţii. 

în cursul evoluţiei magmatice, lichidele reziduale se îmbogăţesc în 
toate elementele din grupa lantanidelor, care apar în concentraţii cres¬ 
cute în cirstalatele mai tîrzii, în final intrînd în compoziţia fosfaţilor, 
fluorurilor şi mineralelor oxidice din asociaţiile pegmatitice. 

Geochimia elementelor din grupa pămînturilor rare a preocupat 
pe mulţi cercetători şi există un număr foarte mare de articole care 

Tabelul 36. Conţinuturi tipice de 8c, Y şi TR în unele tipuri 
de roci 


Tipuri de roci 

Scandiu, 

ppm 

Ytriu, 

ppm 

Pămînturi 
rare, ppm 

Ultrabazice 

10 


20 

Bazice 

40 

40 

50 

Intermediare 

20 

30 


Granodiorit 

10 

35 


Granit 

5 

50 

200 

Argile 

17 

25 

100 

Calcare 

5 

15 

22 


descriu lucrări executate în acest domeniu. O privire generală asupra 
unor aspecte din geochimia acestor elemente a fost publicată de Ah- 
rens [6], 


DETERMINAREA SCANDIULUI DIN ROCI 
SILICATICE 


Majoritatea determinărilor scandiului din roci silicatice au fost 
efectuate prin metoda spectrografiei de emisie. în anii mai din urmă 
a fost aplicată cu succes analiza prin activarea neutronilor [7—9]. 

Au fost propuşi mulţi reactivi fotometrici pentru determinarea 
scandiului, dar nici unul dintre ei nu este specific; chiar cei mai selectivi 
dintre aceşti reactivi necesită separări laborioase pentru îndepărtarea 
elementelor care interferă. Brudz et al. [10] au examinat 14 reactivi care 
formează complecşi coloraţi cu scandiul între care arsenazo, thoronul, 
alizarina, chinalizarina, carminul şi murexidul; dintre aceştia au reco¬ 
mandat sulfonazo (fig. XXV), ca fiind un reactiv care pe lingă o sensi¬ 
bilitate ridicată are o selectivitate mare penru scandiu. 

Sulfonazo are culoarea roşu-închis şi este uşor solubil în apă, dînd 
o soluţie roşu-violet, care se schimbă spre roz cînd se adaugă acid clor- 

hidric diluat. La pH 4—5,5, sulfonazo formează cu scandiul un complex 
stabil de culoare albastru violet solubil în apă. Acesta ca şi complexul 
similar pe care sulfonazo îl formează cu ytriul are o absorbţie apropiată 
de cea a reactivului, motiv pentru care măsurarea densităţii optice se 
face la lungime de undă diferită de a maximului de absorbţie. Intr-o solu¬ 
ţie tampon de acetat, absorbţia complexului de ytriu este asemănătoare 
cu aceea a reactivului şi ytriul nu interferă în determinarea scandiului. 
Elementele care reacţionează cu sulfonazo şi interferă în determinarea 
scandiului sînt vanadiul, cobaltul, galiul, cuprul, indiul, uraniul (VI), alu¬ 
miniul şi zincul. Elementele fer, titaniu şi zirconiu interferă prin hidroliză. 

Procedeul de separare descris de Brudz et al. [19] comportă preci¬ 
pitarea cu hidroxid de sodiu pentru eliminarea aluminiului, extracţia cu 
eter pentru eliminarea ferului şi precipitarea scandiului cu tartrat de 
amoniu în prezenţa ytriului, care se adaugă. Precipitatul de ytriu-scandiu 
în tartrat de amoniu se calcinează pînă la starea de oxizi, se dizolvă în 
acid clorhidric, iar culoarea specifică pe care o dă cu sulfonazo se dezvoltă 
în soluţie amestec de acetat şi utropină (hexametilentetramină) la pH 5. 

Un procedeu de separare întrucîtva asemănător, implicînd precipi¬ 
tarea sub forma unui amestec de tartrat de amoniu şi ytriu, respectiv 
scandiu a fost descris de Belopoliski şi Popov [11], care au folosit porto¬ 
caliu de xilenol pentru a desăvîrşi determinarea fotometrică. Shimizu [12] 
a folosit reactivul arsenazo pentru determinarea scandiului din roci sili- 
catice, după o prealabilă separare bazată pe schimbul atît de cationi cît 
şi de anioni. Aceeaşi separare a fost efectuată de Shimizu şi Momo [13], 
folosind 4-(2-tiazolil) rezorcinol ca agent fotometric. 

Un procedeu mai simplu de separare, descris de Galkina şi 
Strelitsova [14], constă din extragerea scandiului într-o soluţie de izo- 
butanol a acidului butiric, în prezenţa acidului sulfosalicilic. Determi¬ 
narea se încheie cu măsurarea fotometrică, folosind arsenazo III. 


DETERMINAREA YTRIULUI DIN ROCI 
SILICATICE 


Ytriul se determină, de regulă (ca şi scandiul) prin metoda spec¬ 
troscopiei de emisie. Sensibilitatea metodei este, însă mai slabă la de¬ 
terminarea acestui element. O anumită îmbunătăţire a sensibilităţii se 
poate realiza prin concentrare printr-o metodă bazată pe schimbarea ca- 
tionului, descrisă de Edge şi Ahrens [15], Ca reactivi fotometrici pentru 
determinarea ytriului au fost propuşi albastru de metiltimol, roşu de 
alizarină S, thoron, violet de catechină şi portocaliu de xilenol. Aceşti 
reactivi nu au selectivitatea pe care o reclamă determinarea acestui 

element, astfel că mai sînt necesare cercetări înainte ca ele să poată fi 
aplicate la determinarea ytriului din roci silicatice. 

Utilizarea spectroscopiei de absorbţie atomică este descrisă pe larg 
în paragraful care urmează. 


DETERMINAREA ELEMENTELOR LANTANIDICE RARE 


Individual, elementele din această grupă se determină, de obicei, 
prin metode fizice, cum este spectrografia de emisie, sau prin metode 
chimice şi fizice combinate, cum este analiza prin activarea neutroni¬ 
lor ori tratarea chimică, urmată de spectrografie cu radiaţii X de fluo- 
rescenţă. 

Cînd se cere determinarea conţinutului total global de lantanide 
din roci şi minerale, atunci se pot folosi metode gravimetrice. 

DETERMINAREA GRAVIMETRICA DIN ROCI SILICATICE 

Operaţiile finale ale acestei determinări sînt precipitarea lantani- 
delor sub formă de oxalat, urmată de calcinare cu formare de oxizi 
micşti. Majoritatea ceriului prezent va fi în starea de valenţă mai ridi¬ 
cată decît Ce0 2 , în timp ce reziduul cîntărit va include şi thoriul even¬ 
tual prezent sub formă de ThO, şi ytriul sub formă de YoO». Dacă este 
necesar, ceriul şi thoriul se pot separa chimic din pămînturile care ră- 
mîn şi determinate individual. 

Pentru ca oxalaţii să poată precipita, este necesar ca în prealabil 
lantanidele să fie separate de majoritatea celorlalţi componenţi existenţi 
în roca silicatică. In acest scop se face o precipitare cu hidroxid de so¬ 
diu pentru a elimina aluminiul şi elementele alcalino-pămîntoase. Ur¬ 
mează o precipitare cu acid fluorhidric pentru a elimina ferul, titaniul, 
zirconiul şi alte elemente care formează cloruri solubile, apoi o clori- 
nare pentru a elimina elementele care formează cloruri volatile (fer, 
titaniu, aluminiu şi zirconiu). 

Din combinarea acestor procedee de separare a rezultat o diversi¬ 
tate de metode de determinare globală a elementelor lantanidice. în 
majoritatea determinărilor, însă, se produc pierderi însemnate de pă- 
mînturi rare, de la 3% pînă la 25% sau mai mult. Aceste pierderi pot 
fi observate şi corectate prin adăugarea unui izotop radioactiv al unuia 
sau al mai multora dintre lantanide înainte de prima separare. S-au 
propus să se utilizeze în acest scop Ceriu-144 şi Ytriu-90, dar mai pot 
fi utilizaţi izotopi radioactivi şi ai altora dintre aceste elemente. Me¬ 
toda care se prezintă mai jos a fost descrisă de Varshal şi Ryabchikov 
[16]. Proba de rocă silicatică se descompune prin evaporare cu acid 
fluorhidric şi acid percloric prin procedeul uzual. Separarea, implicînd 

precipitarea cu hidroxid de sodiu, se combină cu o clorinare înainte de 
precipitarea elementelor lantanidice ca amestec de oxalaţi. 

Determinarea globală a elementelor lantanidice se poate combina 
cu determinarea cromului, vanadiului, clorului, bariului şi zincului, des- 
compumnd proba de analizat prin topire cu un carbonat alcalin. Ele- 



Fig. 81. Aparat pentru clorinarea reziduurilor de pămînturi rare. 


mentele lantanidice se recuperează prin precipitare cu hidroxid (amo¬ 
niac), după recuperarea zirconiului prin precipitare ca fosfat. Precipi¬ 
tatul cu hidroxid care conţine fosfat se dizolvă apoi în acid fluorhidric, 
iar reziduul de fluorură se recuperează pentru a fi transformat în oxa¬ 
laţi şi apoi în oxizi. 

Dacă nu se cere determinarea zirconiului, atunci nu se va adăuga 
soluţie de fosfat de amoniu, iar precipitatul cu hidroxid se obţine adău¬ 
gind amoniac la soluţia de acid sulfuric. Acest precipitat poate fi cal¬ 
cinat şi clorinat aşa cum se arată mai jos (mod de lucru). Dacă nu se 
cere nici determinarea bariului, atunci reziduul obţinut după extracţia 
topiturii iniţiale cu apă se dizolvă în acid clorhidric diluat, hidroxizii 
se precipită cu amoniu, apoi se calcinează inainte de clorinare. 

Aparat. Pentru clorinare se foloseşte schema din fig. 81, după de¬ 
scrierea făcută de lordanov şi Daiev [17], In schema intră un tub de 
cuarţ (cu rol de cuptor) care se aduce la temperatura de 600“ şi o sursă 
care să asigure o atmosferă conţinînd vapori de tetraclorură de carbon. 
Ca gaz purtător se poate folosi fie dioxid de carbon uscat, fie azot uscat. 

Reactivi: Soluţie de hidroxid de sodiu. Se dizolvă 40 g reactiv în apă 
şi se diluează la 100 ml. Se păstrează în vas de polietilenă. 

Soluţie de hidroxid de sodiu pentru spălare. Se dizolvă 2,5 g 
hidroxid de sodiu în 500 ml apă. Se păstrează într-un vas 
de polietilenă. 

Tetraclorură de carbon 

Dioxid de carbon sau azot, într-un cilindru rezervor 

Perhidrol 30»/o 

Soluţie de azotat de amoniu pentru spălare. Se dizolvă 10 g 
reactiv în 500 ml apă şi se alcalinizează cu amoniac 

Soluţie de oxalat de amoniu. Se dizolvă 4 g oxalat de amoniu 
în 100 ml apă 

Soluţie de acid oxalic saturată 

Soluţie de hexametilentetramină (utropină). Se dizolvă 2,5 g 
reactiv în 10 ml apă 

Soluţie de acid oxalic pentru spălare. Se dizolvă 4 g acid oxa- 
lic în 100 ml apă şi se adaugă 2 picături de soluţie de hexa¬ 
metilentetramină. 

Mod de lucru. Se cîntăresc 5 g din proba de rocă fin măcinată într-o 
capsulă de platină, se umezeşte cu apă, se adaugă 10 ml acid percloric 
concentrat şi 40 ml acid fluorhidric concentrat. Se pune capsula pe o 
plită şi se încălzeşte pentru fumegarea acidului percloric. Se lasă să 
se răcească se adaugă 10 ml acid fluorhidric concentrat şi se evaporă 
din nou la fumegaire, Se lasă să se răcească, se clăteşte capsula eu pu¬ 
ţină apă şi apoi se evaporă pînă la uscarea completă. Se lasă să se ră¬ 
cească, se umezeşte cu acid percloric şi din nou se evaporă pînă la us¬ 
care completă. Se repetă evaporarea cu încă puţin acid percloric dar 
de această dată se ia capsula de pe plită fierbinte înainte ca reziduul 
să fie uscat complet. Se lasă să se răcească şi se dizolvă percloraţii 
umezi în circa 400 ml apă. 

Dacă rămîne un reziduu, acesta se colectează cu atenţie pe o bu¬ 
căţică de hîrtie de filtru, se spală cu puţină apă, se usucă şi se calci- 
nează într-un creuzet mic de platină. Se topeşte reziduul cu puţin car¬ 
bonat anhidru de sodiu, se extrage cu apă, se acidizează cu puţin acid 
percloric diluat şi se adaugă la soluţia principală în care este dizolvată 
roca. 

Se încălzeşte soluţia cu roca dizolvată pînă la circa 60°, se adaugă 
soluţie de hidroxid de sodiu pînă cînd se observă că nu se mai produce 
o precipitare, apoi se mai adaugă un exces de 10 ml. Se lasă să stea 
pe o plită circa 15 minute, se lasă să se răcească şi se colectează pre¬ 
cipitatul pe o hîrtie de filtru tare, cu porozitatea mare. Se spală pre¬ 
cipitatul de 4—5 ori cu soluţie de hidroxid de sodiu pentru spălare. Se 
dau la o parte filtratul şi apa de spălare. 

Se clăteşte reziduul cu apă înapoi în paharul iniţial şi se dizolvă 
uşor adăugind 10 ml acid clorhidric concentrat. Se filtrează soluţia prin 
hîrtia care s-a folosit la colectarea precipitatului cu hidroxid şi se spală 
bine cu apă. Se diluează cu apă la volumul de -circa 250 ml şi se preci¬ 
pită hidroxizii, prin adăugare de soluţie de amoniac concentrată, pînă 
cînd nu se mai observă precipitarea, apoi se mai adaugă 15 ml în ex¬ 
ces. Se lasă paharul să Stea pe o plită fierbinte timp de 30 minute şi 
se colectează precipitatul pe o nouă hîrtie de filtru cu porozita-te mare, 
apoi se spală de 5 ori cu soluţie de azotat de amoniu pentru spălare. 
Se dau la o parte filtratul şi apa de spălare. Se redizolvă reziduul în 
acid clorhidric, ca mai înainte, se repre-cipită hidroxizii cu amoniac şi 
din nou se colectează precipitatul pe o hîrtie de filtru cu porozitate 
mare. 

Se transferă hîrtia şi precipitatul într-un creuzet de Silice, se 
usucă şi se calcinează reziduul într-un cuptor electric la temperatura 
de 600°. Se lasă să se răcească şi se perie reziduul de oxid într-o nacelă 

de cuarţ pentru calcinare. Se asamblează aparatul ca în fig. 81, dar cu 
nacela de calcinare în afara zonei încălzite a cuptorului, care se men¬ 
ţine la temperatura de 600°. Se trece azot uscat (sau dioxid de carbon) 
prin tetraclorura de carbon şi prin tubul cuptor. 

Se împinge încet nacela de calcinare în zona încălzită a cuptoru¬ 
lui, unde are loc procesul de clorinare, pînă cînd rămîne un reziduu 
complet alb. Aceasta se poate observa scoţînd nacela cu ajutorul tijei 
cu miner care serveşte şi la introducerea acesteia în cuptor. Timpul ne¬ 
cesar calcinării poate dura circa 1 oră, funcţie de cantitatea totală a 
reziduului de oxid. 

Se scoate nacela din tub, se lasă să se răcească şi se umezeşte re¬ 
ziduul cu apă. Se clăteşte şi se transferă intr-un pahar de 50 ml, se 
adaugă cîţiva ml de acid azotic concentrat şi cîteva picături de per- 
hidrol, se acoperă paharul cu o sticlă de ceas şi se dizolvă pe o plită 
fierbinte timp de circa 30 minute. Se ia capacul şi se evaporă aproape, 
dar nu chiar pînă la uscare. Se lasă să .se răcească, se mai adaugă cîţiva 
ml acid azotic concentrat şi din nou se repetă evaporarea aproape pînă 
la uscare. Se adaugă circa 4 ml apă fierbinte la reziduu, se amestecă 
pînă cînd se dizolvă tot materialul solubil şi se colectează reziduul pe 
o bucăţică de hîrtie de filtru cu porozitate mică. Se spală reziduul cu 
puţină apă fierbinte conţinînd şi cîteva picături de acid azotic diluat, 
apoi se dă la o parte (v. nota 1). 

Se colectează filtratul şi lichidul de spălare (avînd un volum to¬ 
tal de circa 7 ml) intr-un pahar de 25 ml. Se încălzeşte amestecul pe o 
baie de abur şi se precipită hidroxizii, adăugind soluţie de amoniac con¬ 
centrată, picătură cu picătură, pînă cînd se observă că precipitarea este 
terminată, apoi se mai adaugă în exces 1 ml soluţie. Se încălzeşte pe 
baia de abur 15 minute, apoi se colectează precipitatul pe o bucată de 
hîrtie de filtru. Se testează filtratul pentru calciu, adăugind soluţie de 
oxalat de amoniu. Dacă calciul este prezent, atunci se dizolvă preci¬ 
pitatul de pămînturi rare în puţin acid azotic diluat se reprecipită 
hidroxizii, cum s-a arătat mai înainte. Se colectează precipitatul şi apa 
cu soluţie de azotat de amoniu pentru spălare. 

Se dizolvă reziduul în puţin acid azotic diluat şi se filtrează prin 
hîrtie intr-un pahar de 10 ml. Se îndepărtează acidul în exces prin eva¬ 
porare pînă aproape de uscare şi se dizolvă reziduul umed în 2 ml de 
apă. Se adaugă amoniac pentru a neutraliza ultimele urme de acid azo¬ 
tic şi se încălzeşte pe o baie de abur, pentru a elimina amoniacul în 
exces. Se răceşte, se adaugă 3 ml apă, 1 picătură soluţie de hexameti- 
lentetramină şi 3 ml soluţie de acid oxalic. Se amestecă şi se lasă să stea 
peste noapte. Se colectează precipitatul pe o bucată mică de hîrtie de 
filtru cu porozitate mică şi se spală de 4 ori cu soluţie de acid oxalic 
de spălare. Se îndepărtează filtratul şi lichidele de spălare. Se trec 
hîrtia de filtru şi precipitatul într-un creuzet de platină cîntărit în prea¬ 
labil, se usucă, se calculează şi se cîntăresc ca oxizi totali ai pămîntu- 
rilor rare. 

Note 


1. Acest reziduu este constituit în mare măsură din silice dar 
poate conţine o proporţie apreciabilă de pămînturi rare din roca anali¬ 
zată. Pămînturile rare se pot recupera prin evaporare cu acid fluorhidric 
şi acid azotic, iar soluţia care rămîne se adaugă la soluţia principală. 

2. Dacă se adaugă trasori radioactivi la proba de rocă pregătită 
pentru analiză, atunci trebuie examinată de mai multe ori radioactivita¬ 
tea filtratelor şi a lichidelor de spălare înainte de a fi aruncate. în com¬ 
pletarea determinării gravimetrice, oxizii pămînturilor rare trebuie to¬ 
piţi cu puţin carbonat de sodiu, extraşi cu apă, dizolvaţi în acid azotic 
diluat şi radioactivitatea lor comparată cu radioactivitatea trasorilor 
adăugaţi iniţial. 

DETERMINAREA GRAVIMETRICA DIN ROCI CARBONATICE 

Unele roci carbonatitice conţin cantităţi mari de elemente din 
grupa lantanidelor, mai ales sub forma mineralului monazit, dar şi în 
mineralul bastnaezit şi în altele. în unele specimene s-au determinat 
pînă la 15o/o elemente lantanidice. Conţinutul total de lantanide se poate 
determina gravimetric, aplicînd procedeele de preparare amintite mai 
înainte. 

Fracţia carbonatică din roca carbonatitică se descompune prin în¬ 
călzire cu acid clorhidric diluat. Monazitul şi alte minerale din reziduul 
insolubil se descompun prin fumegare prelungită cu acid sulfuric con¬ 
centrat, după o evaporare cu amestec de acid fluorhidric şi acid sulfu¬ 
ric. Pentru precipitarea hidroxizilor se foloseşte soluţie de amoniac, 
după care aceştia se dizolvă în acid fluorhidric, rămînînd un reziduu de 
fluoruri care conţine pămînturile rare. Acesta se descompune prin eva¬ 
porare cu acid percloric, percloraţii se dizolvă în acid clorhidric di¬ 
luat, iar amestecul de pămînturi rare este precipitat ca oxalaţi, după 
procedeul uzual. Pentru rocile conţinînd 2—15% lantanide, s-au realizat 
o recuperare de 97 c / 0 aplicînd analiza prin diluţie izotopică. 

DETERMINAREA FOTOMETRICA DIN ROCI SILICATICE 

Reactivii sugeraţi pentru determinarea globală a elementelor lan¬ 
tanidice sînt roşu-S de alizarină, aluminon, oranj de xilenol, arsenazo 
I şi III, (l-(2-piridilazo)-2-naftol (PAN) şi 4-(2-piridilazo)rezorcinol 
(PAR). Insă niciunul dintre aceştia nu este propriu pentru elementele 
din grupa pămînturilor rare, toţi avînd o selectivitate slabă. Reactivul 
care combină cel mai bine o sensibilitate ridicată cu o oarecare selecti¬ 
vitate este arsenazo III (fig. XXVI). La un pH scăzut, acesta formează 
complecşi cu un mare număr de alte elemente, între care thoriu, uraniu 
şi zirconiu, iar la un pH ridicat formează complecşi de fer, ytriu, pămîn¬ 
turi rare şi alte elemente. în metoda prezentată mai jos se foloseşte un 
pH de 1,8—2 pentru determinarea elementelor din grupa pămînturilor 
rare. 

Complecşii pe care îi formează ytriul şi elementele lantanidice cu 
arsenazo III au spectre de absorbţie similare cu absorbţia maximă care 
se produce la o lungime de undă de circa 660 nm. Complexul arsenozo 



III al scandiului are absorbţia maximă la o lungime de undă ceva mai 
mare şi deranjează într-o anumită măsură determinarea elementelor 
lantanidice. Pentru determinare se recomandă un filtru roşu de bandă 
largă [18], 

înainte de a putea aplica acest procedeu fotometrie este necesar 

să se separe elementele lantanidice de toate celelalte elemente care 

reacţionează cu arsenazo III. Separarea se poate realiza prin precipitare 

ca hidroxizi de amoniu, urmată de precipitarea ca oxalaţi, cu adăugare 

de calciu ca purtător. Procedeul prezentat mai jos se bazează pe cel 
descris de Goryushina, Savvin şi Romanova [16], 

Reactivi: Soluţie de perhidrol 30%. 

Soluţie de azotat de amoniu de spălare. Se dizolvă 10 g reac¬ 
tiv în 500 ml apă şi se adaugă cîteva picături de amoniac. 

Soluţie purtătoare de ioni de calciu. Se dizolvă 0,50 g de car¬ 
bonat de calciu pur într-o cantitate minimă de acid clor- 
hidric diluat, apoi se diluează pînă la 100 ml cu apă. 
Această soluţie conţine 2 g Ca/ml. 

Acid oxălic 

Soluţie de acid oxălic pentru spălare. Se dizolvă 5 g acid oxa- 
lic în 500 ml apă. 

Soluţie tampon de clorură de potasiu. Se amestecă 80 ml acid 
clorhidric 0,2 N cu 250 ml soluţie de clorură de potasiu 
0,2 M şi 670 ml apă. 

Soluţie de arsenazo III. Se dizolvă 0,10 g reactiv în 100 ml 
acid clorhidric 0,01 N. 

Mod de lucru. Se cîntăreşte 1 g de probă de rocă fin măcinată (v. nota 1) 
într-o capsulă de platină, se umezeşte cu apă şi se adaugă 15 ml acid 
fluorhidric concentrat, 1 ml acid azotic concentrat şi 5 ml acid sulfuric 
20 N. Se pune capsula pe o plită fierbinte şi se evaporă pentru a fu¬ 
mega acidul sulfuric. Se lasă să se răcească, se clăteşte capsula cu pu¬ 
ţină apă, se adaugă 5 ml acid fluorhidric concentrat şi din nou se eva¬ 
poră pentru a fumega acidul sulfuric. Se lasă să se răcească, din nou se 
clăteşte capsula cu puţină apă şi se evaporă de această dată pînă la eli¬ 
minarea excesului de acid sulfuric cit mai complet, rămînînd un rezi- 

duu umed de sulfaţi. Se lasă capsula să se răcească, se adaugă 10 ml 
apă, se zdrobeşte reziduul cu o baghetă de sticlă şi se clăteşte conţinu¬ 
tul capsulei cu circa 100 ml apă, trecîndu-1 într-un pahar de laborator 
de 250 ml. Se adaugă 3 picături de soluţie de perhidrol şi 10 ml acid 
clorhidric concentrat, apoi se încălzeşte pe o plită pînă cînd se obţine o 
soluţie completă. 

Dacă rămîne un reziduu, acesta trebuie colectat, spălat cu apă, 
uscat şi calcinat într-un creuzet mic de platină, apoi topit cu puţin car¬ 
bonat anhidru de sodiu. Se extrage topitura cu apă, se acidizează cu 
puţin acid clorhidric diluat şi se adaugă la soluţia în care este dizol¬ 
vată roca. 

Se încălzeşte soluţia pînă aproape de fierbere, se adaugă solu¬ 
ţie concentrată de amoniac pînă cînd se termină precipitarea hidroxi- 
zilor, apoi se mai adaugă 15 ml în exces. Se lasă precipitatul să se de¬ 
pună, se filtrează cît timp soluţia mai este caldă, pe o hîrtie de filtru 
cu porozitate mare, apoi se spală bine cu soluţie de azotat de amoniu 
pentru spălare. Se dau la o parte filtratul şi lichidul de spălare. 

Se clăteşte reziduul cu circa 100 ml apă, trecîndu-1 în paharul 
iniţial, şi se dizolvă prin încălzire cu 100 ml acid clorhidric concentrat. 
Se filtrează soluţia caldă prin hîrtia de filtru folosită anterior şi se spală 
bine cu apă. La filtrat se adaugă 10 ml soluţie de calciu purtător şi 
1,5 g acid oxalic. Se agită se încălzeşte soluţia pînă aproape de fier¬ 
bere. Apoi se adaugă amoniac concentrat pînă cînd se aduce pH-ul so¬ 
luţiei la valoarea 5, măsurată cu hîrtie-indicator. Se pune să se dizolve, 
timp de 1 oră, pe o plită fierbinte, apoi se dă paharul la o parte şi se 
lasă peste noapte. 

Se colectează precipitatul de oxalat pe o hîrtie de filtru cu porozi¬ 
tate mică şi se spală cu soluţie de acid oxalic de spălare. Se înlătură 
filtratul şi lichidul de spălare. Se transferă hîrtia de filtru şi reziduul 
într-un creuzet mic de platină sau de silice, se usucă şi se calcinează 
într-un cuptor electric la temperatura de 500°, pentru ca oxalaţii să se 
transforme în carbonaţi. Se lasă să se răcească şi se dizolvă reziduul 
într-un volum mic de acid clorhidric adăugind şi cîteva picături de per¬ 
hidrol. Se transvazează soluţia într-un pahar de 50 ml şi se evaporă 
pînă la uscare, pe o baie de abur. Se dizolvă reziduul de clorură în acid 
clorhidric 0,01 N şi se diluează la volum într-un balon gradat de 100 ml, 
cu acid clorhidric 0,01 N. 

Se transferă într-un balon de 50 ml o parte aii,cotă din această 
soluţie (v. nota 2), care conţine 5—30 pg elemente lantanidice, ,se adaugă 
5 ml soluţie tampon de clorură de potasiu şi 2 ml soluţie de arsenazo III. 
Se diluează la volum cu acid clorhidric 0,01 N şi se agită bine. 

Se măsoară densitatea optică a acestei soluţii folosind un specbro- 
fotometru echipat cu un filtru roşu. Soluţia de referinţă se prepară 
din acid clorhidric 0,01 N, la care se adaugă 5 ml soluţie tampon şi 2 ml 
de arsenazo III. 

Etalonarea. Curba de etalonare se poate obţine proiectînd pe o 
diagramă densităţile optice ale soluţiilor de rocă analizată (care conţin 

pîmă la 30 ug/ml elemente lantanidice,) la care s-au adăugat soluţie 
tampon ^şi de arsenozo III, aşa cum s-a arătat mai sus pentru soluţia de 
referinţă. Ideal este să se folosească un amestec de lantanide diri roca 
silicatică care se analizează, însă nici folosirea unei precipitat de ele¬ 
mente lantanidice rare provenite din alte roci sau chiar din alte surse 
nu introduce erori semnificative. 

Note 

1. Această cantitate este indicată pentru roci care conţin sub 
500 ppm pămînturi rare (global). Ea se reduce la 0,2 g pentru roci care 
au concentraţii mai mari de elemente lantanidice. 

2. Pentru rocile bazice şi pentru alte roci care conţin mult sub 
100 ppm elemente lantanidice, poate apărea necesitatea de a folosi în¬ 
treaga cantitate de soluţie pentru determinarea fotometrică. 


DETERMINAREA YTRIULUI ŞI A UNOR 
LANTANIDE PRIN SPECTROSCOPIE 
DE ABSORBŢIE ATOMICA 


Ytriul şi pămînturile rare, considerate fiecare separat, nu au sen¬ 
sibilităţi similare la determinarea prin această metodă. Prezentăm o 
listă cu valorile sensibilităţilor stabilite pentru o parte dintre aceste 
elemente, însoţite de lungimile de undă care s-au folosit 


Ytriu 

5—1 500 ppm 

410,24 nm 

Neodium 

10—3 000 ppm 

492,45 nm 

Samariu 

20'—1 500 ppm 

429,67 nm 

Europiu 

0,2—80 ppm 

459,40 nm 

Disprosiu 

0,4—150 ppm 

421,17 nm 

Holmiu 

1—200 ppm 

410,38 nm 

Erbiu 

0,5—150 ppm 

400,80 nm 

Thulium 

0,2—80 ppm 

371,79 nm 

Yterbiu 

0,1—15 ppm 

398,80 nm 


In general, valoarea inferioară a conţinuturilor indicate pentru 
aceste elemente este de 10 ori mai mică decît limita de detecţie prin 
această metodă. Ceriul, gadoliniul şi thoriul nu prezintă sensibilităţi la 
metoda spectroscopiei de absorbţie atomică, nici la cea cu emisie de fla¬ 
cără. Praseodiumul, cu toate că este mai sensibil la metoda cu emisie 
de flacără, nu se pretează la această determinare din cauza conţinutu¬ 
rilor mici în care se găseşte; nici măcar nu prezintă pericolul de a in¬ 
terfera cu neodiumul, deşi are absorbţia la lungime de undă apropiată 
(492, 459). Terbiul şi luteţiul, de asemenea, nu pot fi determinate. 


25 — Metode chimice de analiză a rocilor 

în metoda care se prezintă aici, lantanul se foloseşte ca tampon 
spectroscopie, adăugîndu-se în soluţie înainte de măsurarea absorbţiei 
atomice. 

Intrucît din totalul pămînturilor rare, lantanul poate reprezenta o 
proporţie apreciabilă, conţinutul de lantan a fost determinat prin 
spectroscopia cu flacără de emisie, apoi s-a adăugat o cantitate înainte 
de măsurarea absorbţiei atomice a celorlalte elemente din grupă, adu- 
cînd concentraţia totală de lantan la 1%. 

Se consideră că este puţin probabil ca slaba variaţie a concentra¬ 
ţiei de lantan în soluţie ca urmare a adăugării unei cantităţi fixe din 
acest element să ducă la erori semnificative în determinarea lantanide- 
lor la nivelul conţinuturilor în care acestea sînt prezente în roci sili— 
catice. 

Pentru că lantanul se foloseşte ca tampon, el nu se determină prin 
spectroscopie de absorbţie atomică în această schemă. Totuşi, după cum 
s-a notat mai sus, el poate fi inclus în măsurătoarea emisiei de fla¬ 
cără a soluţiilor de bază de pămînturi rare, înainte de a adăuga soluţia 
tampon. 

Din cauza sensibilităţii reduse a elementelor lantanidice la deter¬ 
minarea prin această metodă, este necesar să se ia o cantitate mare de 
probă şi să se concentreze aceste elemente într-un volum mai mic 
înainte de aspirare şi măsurare. Pentru separarea şi concentrarea pă¬ 
mînturilor rare, împreună cu ytriu şi thoriu se fac precipitări cu fluo- 
rură, exalat (v. nota 1) şi hidroxid. 

Reactivi: Soluţie tampon de lantaniu. Se dizolvă prin încălzire 5,85 g 
oxid de lantaniu pur (La 2 0 3 ) în acid clorhidric diluat, se 
evaporă la un volum mic, se adaugă 10 ml de acid percloric 
concentrat şi se evaporă pînă rămîne un reziduu uşor umed. 
Se răceşte şi se dizolvă în 25 ml de etanol. Se diluează pînă 
la 100 ml cu etanol. Această soluţie conţine 50 mg La/ml. 

Soluţie etalon de lantanide (de bază). Se dizolvă oxizii puri în 
acid azotic diluat, se adaugă puţin acid percloric, se evaporă 
nu chiar pînă la uscare completă, se dizolvă în etanol pur 
şi se diluează la volum tot cu etanol. Soluţiile etalon (fie¬ 
care conţinînd l«/o lantan) vor trebui să acopere gama de so¬ 
luţii de lucru indicată mai sus. 

Soluţie de oxalat de metil. Se dizolvă 40 g acid oxalic anhidru 
uscat în 100 ml etanol. Se lasă să stea şi, dacă este nece¬ 
sar, se filtrează înainte de întrebuinţare. 

Mod de lucru. Se cîntăreşte o porţie suficient de mare de pulbere de rocă 
(v. nota 2) într-o capsulă mare (100 ml sau mai mult) de platină, se 
umezeşte cu apă şi se adaugă 30 ml acid fluorhidric concentrat. Se aco¬ 
peră, se încălzeşte pe o baie de abur, amestecînd din cînd în cînd pînă 
cînd se constată că matricea rocii s-a descompus complet. Se evaporă 
pînă la uscare, se adaugă 40 ml acid fluorhidric concentrat, se acoperă, 
se dizolvă pe o baie de abur apoi se colectează fluorurile precipitate pe 

o hîrtie de filtru cu porozitate fină, deasupra unei plinii de filtrare din 
polietilenă şi se spală cu apă fierbinte. Se dau la o parte filtratul şi 
apa de spălare. 

Se transferă hîrtia de filtru şi fluorura precipitată în capsula ini¬ 
ţială de platină, se adaugă 25 ml acid azotic concentrat, se acoperă şi 
se încălzeşte pînă cînd hîrtia s-a descompus. Se evaporă pînă la uscare. 
Se repetă evaporarea pînă la uscare cu încă 25 ml acid azotic con¬ 
centrat. Se adaugă apoi 5 ml acid azotic şi 10 ml acid percloric, şi cu 
multă grijă se evaporă pînă cînd se ajunge la un reziduu uşor umed. 
Se dizolvă acest reziduu în puţin acid azotic 10% conţinînd circa 5% 
perhidrol (cu concentraţia 30% volum). Dacă mai rămîne ceva reziduu, 
acesta se colectează pe o hîrtie de filtru şi se spală bine cu acid azotic 
diluat conţinînd cîteva picături de perhidrol. Se păstrează filtratul. 

Se calcinează reziduul eventual rămas, într-un creuzet de platină, 
la o temperatură care să nu depăşească 600°, se topeşte cu puţin piro- 
sulfat de potasiu; reziduul care mai rămîne se dizolvă în acid sulfuric 
diluat şi se adaugă la soluţia de bază. Se adaugă soluţia de azotat de 
calciu echivalentă cu circa 50 mg CaO, se încălzeşte pe baia de abur şi, 
controlînd cu hîrtie indicatoare de pH, se ajustează pH-ul la 3,8 prin 
adăugare de amoniac. Se adaugă 10 ml soluţie de oxalat de metil, încet 
şi agitînd. Se încălzeşte pe o baie de abur timp de o jumătate de oră, 
se potriveşte pH-ul la 2, cu amoniac, şi se lasă să stea 1 oră. 

Se colectează oxalaţii precipitaţi pe o hîrtie de filtru cu porozitate 
mică şi se spală cu soluţie de oxalat de amoniu 0,1%. Se descompune 
amestecul de oxalaţi, prin încălzire cu 25 ml acid azotic concentrat. Se 
adaugă 5 ml acid percloric concentrat şi se evaporă pînă cînd se ajunge 
la un reziduu umed (v. nota 1). 

Se dizolvă reziduul în puţin acid azotic diluat şi care conţine puţin 
perhidrol, se adaugă o cantitate suficientă de clorură sau nitrat de fer 
pentru a rezulta 6 mg oxid feric, apoi 2 g clorhidrat de hidroxilamină. 
Se precipită ferul şi pămînturile rare, prin adăugare de amoniac la so¬ 
luţia încălzită. Se potriveşte pH-ul la valoarea 10, se colectează preci¬ 
pitatul pe o hîrtie de filtru cu porozitate mare şi se spală cu soluţie 
fierbinte de azotat de amoniu l»/o care conţine cîteva picături de apă 
amoniacală. Se dizolvă precipitatul şi se descompune hîrtia de filtru 
prin evaporare cu acid azotic şi acid percloric, cum s-a arătat mai sus. 
Se evaporă soluţia la volum mic, se transferă într-un pahar de laborator 
de 20 ml şi se evaporă pînă cînd rămîne un reziduu puţin umed. Se 
răceşte într-un desicator şi se dizolvă perlocraţii umeziţi în etanol pur. 
Se diluează la volum într-un balon gradat de 10 ml tot cu etanol pur, 
pentru a obţine soluţia de bază de pămînturi rare. Se determină lantanul 
din această soluţie prin emisie de flacără la lungimea de undă de 
550,13 nm. 

Se prepară o soluţie pentru spectroscopia de absorbţie atomică, 
prin diluarea unei părţi alieote din soluţia alcoolică la volum (v. nota 
3) cu etanol pur, după ce, în prealabil s-a adăugat o suficientă cantitate 
de soluţie tampon de lantan, pentru a obţine concentraţia de 1% lantan 

în soluţia finală, şi se determină absorbţia prin procedeul uzual, folo¬ 
sind o flacără de oxid azotos — acetilenă, cu spectrofotometrul fixat 
la o lungime de undă adecvată. 

Note 

1. Sen Gupta recomandă o dublă precipitare a oxalaţilor de lan- 
tanide rare. 

2. Pentru majoritatea rocilor trebuie să se ia în analiză o canti¬ 
tate de cel puţin 5 g. Sen Gupta [18] sugerează folosirea unei cantităţi 
între 2 şi 10 g. 

3. Se pot folosi baloane gradate de 3, 5 sau 10 ml, în funcţie de 
concentraţia de lantanide la care se aşteaptă. 


REFERINŢE BIBLIOGRAFICE 


1. BORISENKOV L. F., Geokhimiya (1959) (7), 623. 

2. TAYLOR S. R., Geochim. Cosmochim. Acta (1962 ) 26, 81. 

3. FLANAGAN F. J., Geochim. Cosmochim. Acta (1967) 31, 289. 

4. FRYKLUND V. C. Jr and FLEISCHER M., Geochim. Cosmochim. Acta (1963) 
27, 643. 

5. FLEISCHER M., Geochim. Cosmochim. Acta (1965) 29, 755. 

6. AHRENS L. H., Progress Sci. Tech. Rare Earths (1964) 1, 1 (Pergamon). 

7. KEMP D. M. and SMALES A. A., Anal. Chim. Acta (1960) 23, 410. 

8. DES AI H. B., KRISHNAMOORTHY IYER R. and SANKAR DAS M., Talanta 
(1964) 11, 1249. 

9. HAMAGUCHI H., WATANAEE T., ONUMA N., TOMURA K. and KURO- 
DA R., Anal. Chim. Acta (1965) 33, 13. 

10. BRUDZ V. G., TITOV V. I., OSIKO E. P., DRAPKINA D. A. and SMIRO- 
VA K. A., Zhur. Anal. Khim. (1962) 17, 568. 

11. BELOPOL’SKII M. P. and POPOV N. P., Zavod. Lah. (1964) 30, 1441. 

12. SHIMIZU T., Anal. Chim. Acta (1967) 37, 75. 

13. SHIMIZU T. and MOMO E., Anal. Chim. Acta (1970) 52, 146. 

14. GALKINA L. L. and STRTL’TSOVA S. A., Zhur. Anal. Khim. (1970) 25, 889. 

15. EDGE R. A. and AHRENS L. H., Anal Chim. Acta (1962) 26, 355. 

16. VARSHAL G. M. and RYABCHIKOV D. I., Zhur. Anal. Khim. (1964) 19, 202. 

17. IORDANOV N. and DAIEV KHR.„Z7iur. Anal. Khim. (1962) 17, 429. 

18. GORYUSHINA V. G., SAVVIN S. B. and ROM ANO VA E. V., Zhur. Anal. 
Khim. (1963) 18, 1340. 

19. SEN GUPTA J. G., Talanta (1976) 23, 343. 



38. SELENIU ŞI TELUR 


OCURENŢA 


Aceste două elemente prezintă multă asemănare cu sulful, iar în 
rocile silicatice sînt, în mare măsură, asociate cu minerale accesorii 
din grupa sulfurilor. Raportul Se : S, estimat de Goldschmidt [1] ca 
fiind de 1 :6000 pentru rocile magmatice echivalează cu un conţinut 
mediu de 0,09 ppm seleniu. Acest conţinut concordă, în mare, cu valori 
obţinute recent prin metoda activării neutronilor, aplicată la o serie de 
roci standard [2]. 

Conţinutul mediu de telur este probabil, cu cel puţin un ordin de 
mărime inferior seleniului. 

Sulfurile minerale conţin cantităţi întrucîtva mai mari atît de 
seleniu cît şi de telur, ajungînd în cazuri izolate chiar la cîteva ppm. 

Se cunosc multe seleniuri şi telururi, mai ales ale metalelor grele 
(plumb, cupru, bismut, aur, argint şi platină), însă sursele economice 
din care se extrag aceste două elemente le constituie cenuşile şi şlamu- 
rile anodice care provin de la extracţia şi prepararea minereurilor, în 
scopul concentrării metalelor pe care le conţin sulfurile minerale. 


DETERMINAREA SPECTROFOTOMETRICA 
A SELENIULUI CU DIAMINOBENZIDINA 


Seleniul reacţionează cu 3,3 '-diaminobenzidină (v. fig. XXVII a) 
dînd un compus de culoare galben intens, numit piazselenol (fig. 
XXVII b). Această reacţie, descrisă de Hoste şi Gillis [3] a fost aplicată 
la determinarea seleniului de către Cheng [4], care a folosit EDTA ca 
agent de mascare pentru a preveni interferenţa unor metale şi a extras 
complexul în toluen, în vederea măsurării fotometrice. Soluţiile de 
piazselenol au maxime de absorbţie la lungimi de undă de 340 şi 
420 nm; este preferabilă ultima valoare a lungimii de undă, pentru că 

reactivul însuşi absoarbe cu mult mai puţină lumină la 420 nm decît 
la 340 nm. Legea Beer-Lambert este respectată la concentraţii de peste 
5—25 ng Se în 10 ml de toluen. 


Diaminobenzidind 


Piazselenol 




Este necesar un interval de timp de circa 30 minute pentru dez¬ 
voltarea completă a culorii, la un pH al soluţiei de 2—3, în prezenţa 
de acid formic. Pentru extracţia în toluen, pH-ul soluţiei se ajustează 
la o valoare cuprinsă între 5 şi 6. 

Rapp Willigman şi Patraw [5] au folosit această reacţie la deter¬ 
minarea seleniului din roci tari (stîncoase) şi roci necoezive, iar Stanton 
şi McDonald [6] au aplicat-o la roci necoezive şi sedimente. Aceste două 
procedee au fost adoptate pentru analiza unor probe de roci provenite 
dm arii cu mineralizaţii în care este de aşteptat ca conţinutul de seleniu 
să fie cu mult mai mare decît în rocile silicatice obişnuite. 

Belopol'skaya [7] a descris o metodă rapidă de determinare a se¬ 
leniului din sulfuri şi minerale silicatice. Metoda implică descompune¬ 
rea prin încălzire cu amestec eschka timp de 1,5—2 ore la o temperatură 
de 750—800°. Extractul apos se acidizează cu acid clorhidric şi se încăl¬ 
zeşte cu acid bromhidric. Apoi se adaugă acid sulfosalisilic şi EDTA, 
d u pă care se aduce pH-ul la 2—3, adăugind soluţie de diaminobenzodină. 
După 30 minute se ajustează din nou pH-ul de data aceasta între 7 
şi 8, şi se extrage piazselenolul în toluen pentru măsurarea fotometrică. 

Chan şi Riley [8] au elaborat procedee de determinare a seleniu¬ 
lui din apa marină, din organisme marine şi din silicaţi mai sensibile 
decît cele cunoscute anterior constînd din: coprecipitare cu hidroxid 
feric, separarea de fer prin schimb de ioni şi, în final, extracţia compu¬ 
sului piazselenol în toluen. 

Conţinutul de seleniu care se recuperează prin acest procedeu (de 
obicei circa 95%) se determină adăugind seleniu-75 în timpul descom¬ 
punerii probei şi comparînd activitatea soluţiei apoase, după termina- 
rea^ separării seleniului, cu aceea al unei alicote similare de soluţie ac¬ 
tivă. Această metodă este descrisă mai jos. 

_ Elankley [9] a descris o metodă de determinare a seleniului din 
sticlă. Metoda implică topirea cu carbonat de sodiu, volatilizarea sub 
formă de tetrabromură şi măsurarea fotometrică ca piazselenol. Aceasta 
nu este direct aplicabilă la determinarea conţinuturilor mici care există 
în majoritatea rocilor şi mineralelor silicatice, dar poate fi utilizată pen¬ 
tru roci din zone mineralizate care conţin cîteva ppm seleniu. 

Aici se prezintă metodele elaborate de Chan şi Riley. 

Aparatură. O coloană schimbătoare de ioni. Această constă dintr-o ră¬ 
şină schimbătoare de ioni, cum este Zeo-Carb 225, de 52—100 mesh, 
avînd formă de coloană lungă de 10 cm şi cu diametrul de 1,5. Ră¬ 
şina se spală cu acid clorhidric N pînă cînd eluatul nu mai dă reacţie 

pentru fer, apoi cu apa pînă cînd s-a spălat aproape tot acidul. 

Cuve spectroţotometrice de 4 cm şi cu capacitatea doar de cîţiva 
mililitri (microcuve). 

Reactivi: Soluţie de diaminobenzidină. Se dizolvă 50 mg de reactiv sub 
formă de hidroclorură în 10 ml apă. Se păstrează în refri¬ 
gerator şi se aruncă după 3 zile sau mai curînd dacă culoa¬ 

rea ei se închide. Reactivul este scump iar soluţia este de- 
gradabilă, astfel că trebuie preparată numai în cantităţi 
mici, înainte de întrebuinţare. 

Soluţie de EDTA. Se dizolvă 3,72 g de sare disodică a EDTA 
în 100 ml apă. 

Soluţie de acid formic 2,5 M. 

Soluţie purtătoare de ioni de fer. Se dizolvă 2 g clorură ferică 
anhidră în 100 ml apă în care s-au pus cîteva ml acid clor¬ 
hidric concentrat, pentru a împiedica hidroliza. 

Soluţie de seleniu- 75. Soluţie de selenit fără purtător, diluată 
cu apă pînă cînd se ajunge la circa 10 000 impulsuri pe mi¬ 
nute per ml. 

Soluţie standard de seleniu de bază. Se dizolvă 0,25 g de se¬ 
leniu pur în 1-—2 ml acid azotic concentrat şi se diluează 
la 250 ml cu apă. Această soluţie conţine 1 mg Se/ml. 

Soluţie standard de seleniu pentru lucru. Se prepară prin 
diluare din soluţia de bază, cu apă, înainte de folosire. Con¬ 
ţine 2 pg Se/ml. 

Mod de lucru. Se cîntăreşte o cantitate de 1—2 g de probă de rocă fin mă- 
măcinată (v. nota 1) într-o capsulă de platină, se umezeşte cu apă şi se 
adaugă 2 ml de soluţie de seleniu-75. în acelaşi timp se transferă o 
parte alicotă de 2 ml de soluţie activă într-o cuvă de măsurare, se eva¬ 
poră pînă la uscare şi se dă la o parte. La proba de analizat din capsula 
de platină se adaugă 10 ml acid fluorhidric concentrat şi 10 ml acid 
azotic concentrat, se acoperă capsula şi se lasă să stea peste noapte. Se 
clăteşte capacul şi se dă la o parte, iar capsula se pune pe o baie de 
abur, unde se evaporă conţinutul pînă la uscare. Se adaugă 10 ml acid 
fluorhidric concentrat şi 10 ml acid azotic concentrat şi se repetă eva¬ 
porarea pînă la uscare. Se adaugă 5 ml acid azotic concentrat la rezi¬ 
duu şi din nou se evaporă pînă la uscare. Se repetă această evaporare 
cu încă 2 porţii de 5 ml acid azotic, pentru a descompune fluorurile 
şi a elimina fluorul sub formă de acid fluorhidric. 

Se umezeşte reziduul cu acid azotic, se clăteşte şi se trece într-un 
pahar de 100 ml, apoi se evaporă pînă la uscare. Se adaugă 25 ml acid 
clorhidric 4 N şi se fierbe încet timp de 5 minute pentru ca selenatul 

să treacă în selenit. Dacă în acest stadiu rămîne un reziduu, acesta se 
colectează pe o bucată mică de hîrtie de filtru, se spală cu apă şi se 
combină filtratul cu lichidul de spălare. Se dă reziduul la o parte (v. 
nota 2). 

Se diluează soluţia la circa 51, cu apă, şi se adaugă soluţie di¬ 
luată de hidroxid de sodiu, pentru a aduce pH-ul la o valoare între 3,5 
şi 4. Se adaugă 60 g clorură de sodiu solidă, se amestecă pentru a se 
dizolva, apoi în timp ce se agită se adaugă 3 ml de soluţie purtătoare 
de fer. După aceea, se aduce pH-ul la o valoare între 4 şi 5, adăugind 
apă amoniacală diluată, se agită, apoi se lasă să stea 2 ore. Se adaugă 
încă 3 ml soluţie purtătoare de fer, se controlează pH-ul şi se ajustează 
la o valoare între 4 şi 5 dacă este cazul, se agită şi se lasă să stea timp 
de cel puţin 2 zile. Se decantează sau se scurge lichidul supernatant 
(de la suprafaţă) şi se colectează precipitatul pe o bucată de hîrtie de 
filtru. Se spală precipitatul de hidroxid feric cu soluţie diluată de azo¬ 
tat de amoniu şi se aruncă filtratul şi apa de spălare. 

Se clăteşte precipitatul intr-un pahar mic, se dizolvă în 1—2 ml 
de acid azotic concentrat (v. nota 3) şi se dizolvă eventualele urme de 
reziduu de pe hîrtie. Se diluează soluţia pentru a se ajunge la o con¬ 
centraţie acidă de 0,2N şi se trece prin coloana schimbătoare de cationi. 
Se eluează cu 350 ml de acid azotic 0,2 N. Se combină percolatul şi elua- 
tul, se adaugă 1 ml hidroxid de sodiu 2N şi se evaporă pînă aproape de 
uscare. Se transferă într-o cuvă de măsurare şi se continuă evaporarea 
pînă la uscare. Se compară activitatea cu aceea a reziduului activ care 
s-a pus la o parte şi de aici se calculează cantitatea de seleniu. 

Se clăteşte reziduul din cuva de măsurare intr-un pahar mic, se 
adaugă 2 ml acid formic 2,5M şi 5 ml soluţie de EDTA, apoi se diluează 
la circa 25 ml, cu apă. Se aduce pH-ul soluţiei la o valoare între 2 şi 3, 
adăugind acid azotic diluat sau amoniac diluat, după cum este cazul. 
In continuare se adaugă 2 ml reactiv de diaminobenzidină, se lasă să 
stea 30 minute, se adaugă amoniac diluat pentru a aduce pH-ul între 
6 şi 7 şi se clăteşte soluţia trecînd-o într-o pîlnie de separare. 

Se adaugă 5 ml de toluen şi se agită 3 minute. Se scurge stratul 
apos şi se măsoară densitatea optică a extractului de toluen în micro- 
cuve de 4 cm, cu spectrofotometrul fixat la lungimea de undă de 429 nm, 
folosind toluen pur ca soluţie de referinţă. 

Etalonarea. Se preiau alicote de pînă la 5 ml de soluţie standard 
de seleniu (conţinînd pînă la 10 pg seleniu) în pahare separate, se adau¬ 
gă 2 ml acid formic 2,5M în fiecare, apoi se continuă cum s-a arătat 
mai înainte. Se construieşte diagrama relaţiei dintre densitatea optică 
şi concentraţia de seleniu. 

Note 

1. Sedimentele marine şi alte probe de roci care conţin clor solu¬ 
bil în apă se spală cu apă pînă cînd în apa de spălare nu se mai pot 
detecta ioni de clor, apoi se usucă înainte de analiză. 

2. Dacă reziduul conţine minerale silicatice, el trebuie retratat 
prin evaporare cu cantităţi mici de acid fluorhidric şi acid azotic, aşa 

cum s-a arătat; reziduul rezultat se dizolvă în acid clorhidric şi se 
adaugă la soluţia principală de rocă. 

3. Dacă apar dificultăţi în solubilizarea completă, se adaugă 0,1 ml 
acid clorhidric concentrat la extractul de acid azotic. 


DETERMINAREA TELURULUI 


Conţinuturile foarte mici de telur sînt dificil de determinat. Han- 
son [10] a descris un procedeu spectrofotometric bazat pe reducerea te- 
lurului la o formă coloidală, prin adăugare de soluţie de clorură sta- 
noasă. Folosind această metodă pentru determinarea telurului din ma¬ 
teriale naturale, Anderson şi Peterson [11] au determinat o limită infe¬ 
rioară de 0,5 ppm, folosind porţii de probă de 10 g. Această concentra¬ 
ţie este cu mult mai mare decît conţinutul de telur din majoritatea ro¬ 
cilor silicatice. 

Lovering, Lakin şi McCarty [12] au determinat conţinuturi de 
pînă la 0,1 ppm în probe de jasperoid, printr-o metodă bazată pe pre¬ 
cipitarea indusă a aurului elementar dintr-o soluţie de acid clorhidric 
6N conţinînd clorură de aur, clorură de cupru şi acid hipofosforos. Can¬ 
titatea de aur redusă este proporţională cu cantitatea de telur pre¬ 
zentă [13], 

Hubert [14] a determinat conţinuturi de telur de ordinul a 0,005 
ppm (5 ppb) măsurînd efectul catalitic asupra reducerii aurului de că¬ 
tre acidul hipofosforic. Metoda este aplicabilă numai pentru acele ma¬ 
teriale din care telurul poate fi eliberat prin dizolvare cu brom şi acid 
bromhidric. Pentru izolarea şi concentrarea telurului se face o extracţie 
în metilizobutilcetonă. 


DETERMINAREA SELENIULUI ŞI TELURULUI 
PRIN SPECTROSCOPIE DE ABSORBŢIE 
ATOMICA 


Deşi această metodă a fost propusă pentru determinarea atît a se- 
leniului cît şi a telurului din probe de natură diferită [15, 16, 17], ea s-a 
dovedit a nu avea suficientă sensibilitate pentru aplicare directă la roci 
silicatice. Este esenţial să se facă o separare prealabilă şi numai atunci 
sensibilitatea este adecvată. 

39. SILICIU 


OCURENŢA 


După oxigen, siliciul este cel mai abundent dintre toate elemen¬ 
tele, ajungînd la 28% din constituţia rocilor care alcătuiesc litosfera 
[1]. Chiar cînd este prezent sub formă de urme, siliciul se raportează 
aproape întotdeauna ca silice — Si0 2 , formă adoptată şi în această carte. 

Rocile silicatice au fost clasificate după diferite criterii, între care 
textura rocii, dimensiunile cristalelor componente, modul de punere în 
loc etc., dar cea mai simplă din punctul de vedere al compoziţiei chi¬ 
mice este cea bazată pe conţinutul în silice (fig. 82). 

Distribuţia silicei în rocile silicatice a fost investigată de Richard- 
son şi Sneesby [2], care au arătat că valorile maxime corespund la două 
dintre cele mai răspîndite roci, bazaltul şi granitul, care conţin 52,5 şi 
respectiv 73% silice. Detaliile asupra acestui mod de distribuţie au fost 
criticate de mulţi cercetători, între care Ahrens [5] care consideră că 
s-au comis erori în ceea ce 


priveşte distribuţia silicei în 
roci bazaltice şi că în tota¬ 
lul analizelor care au stat la 
baza acestor calcule au fost 80 
incluse în proporţii exagera¬ 
te roci neobişnuite şi rare. 

La aceasta se mai adaugă 60 
faptul că determinările gra- 
vimetrice efectuate la început o* 

(şi luate în calculul conţinu- w uQ 
tului mediu) sînt afectate de 
erori sistematice. 

Majoritatea rocilor sili- 2g 
catice conţin între 35 şi 80 % 
silice; intervalul de valori ia 
care analistul se poate aştep¬ 
ta poate să fie mai mare la _. 
gresii şi cuarţite, pe de o 

Fig. 82. Conţinuturile de silice din roci mag¬ 
matice. 

parte, şi la carbonaţi silicioşi şi argiloşi pe de altă parte. Astfel, cuarţitele 
şi gresiile pot conţine pînă la 99% silice, valorile cuprinse între 90 şi 
95% fiind frecvente. în timp ce conţinutul de silice al acestor roci nu 
prezintă mare interes pentru petrolog sau geochimist, el este important 
pentru studii economice, pentru că aceste roci se folosesc pe scară largă 
la fabricarea sticlei şi materialelor refractare, în industria sticlei şi în 
construcţii. 

_ Rocile carbonatice sînt reprezentate printr-o grupă care include o 
gamă largă şi variată de roci magmatice (carbonatite) sedimentare şi 
metamorfice, ale căror conţinuturi de silice variază între circa 1% (de 
exemplu în unele roci din categoria celor calcaroase, cum sînt creta şi 
unele marne) şi 30% sau chiar mai mult în unele sedimente şi în car¬ 
bonatite. 

Silicea, ca atare, se prezintă în cîteva forme cristaline (cuarţ, tri- 
dimit, cristobalit, coesit) şi în stare amorfă (opal, onix, calcedonie). Cele 
mai răspîndite forme în care se prezintă în rocile silicatice sînt combi¬ 
naţiile cu magneziu, fer, aluminiu, elemente alcaline şi alcalino-pămîn- 
toase, sub formă de minerale silicatice complexe, cum sînt mineralele 
din seriile olivinei, piroxenului, amfibolului, micei şi feldspaţilor. Din¬ 
tre alte minerale silicatice se menţionează feldspatoizii (nefelin, nosean, 
leucit, sodalit ş.a.), aluminosilicaţii (cianit, caolin, silimanit) şi o diver¬ 
sitate de minerale accesorii (zircon, turmalină, sfen). 


DETERMINAREA GRAVIMETRICA A SILICEI 
DIN CUARŢITE ŞI GRESII 


în metoda clasică de determinare a silicei, se foloseşte un reziduu 
de silice, obţinut prin tratarea chimică a probei luată în analiză. Acest 
reziduu se supune evaporării cu un amestec de acid fluorhidric şi acid 
sulfuric, iar pierderea în greutate cauzată de volatilizarea tetrafluorurii 
de siliciu este luată ca o măsură a conţinutului de siliciu din reziduu. 

De notat că în cazul rocilor bogate în silice, cum sînt cuarţitele, 
reziduul obţinut prin tratare chimică obişnuită poate conţine elemente, 
în special sodiu, în cantităţi mai mari decît cuarţitul luat în analiză. în 
plus, este de precizat că nu toată silicea se va colecta în reziduul de 
silice. Din aceste motive este mai bine să se omită etapa separării pre¬ 
liminare şi pierderile în greutate care se produc prin volatilizarea sili¬ 
cei să se determine direct din roca adusă în stare de pulbere. Această 
metodă este aplicabilă numai la probele cu conţinut mare de silice, la 
care ceilalţi constituenţi reprezintă cel mult 1—2% din total. Metoda 
este utilizată, totuşi, adeseori, pentru analiza nisipurilor şi gresiilor care 
conţin mai puţină silice; la aceste roci, erorile pot fi considerabile. Mi¬ 
neralele carbonatice intră rareori în componenţa acestor roci; la unele 

gresii, totuşi s-a constatat că granulele componente sînt cimentate cu 
un material feruginos calcaros. Pierderile de dioxid de carbon care se 
produc în stadiul iniţial al încălzirii nu dau naştere la erori în deter¬ 
minarea silicei, dar prezenţa ferului feros, care se oxidează şi trece în 
fer feric în timpul descompunerii sulfaţilor, conduce la o eroare ne¬ 
gativă. O eroare similară s-a constatat că apare cînd gresia conţine gra¬ 
nule de magnetit sau ilmenit, din care ferul feros este convertit la sta¬ 
rea de valenţă superioară. O altă sursă de erori provine de la volati¬ 
lizarea metalelor alcaline dacă, aşa cum frecvent se întîmplă, gresia 
conţine granule de feldspat. 

Reactivi: Acid fluorhidric concentrat 
Acid sulfuric 20 N 

Mod de lucru. Se calcinează un creuzet de platină de circa 30 ml curat, 
deasupra flăcării mari a unui arzător Meker, se lasă să se răcească şi 
se cîntăreşte gol. Se pune apoi în el circa 1 g rocă cuarţitică adusă în 
stare de pulbere şi se cîntăreşte, pentru a se stabili greutatea materia¬ 
lului (v. nota 1). Din nou se calcinează creuzetul deasupra arzătorului 
Meker, la început la flacără mică apoi la flacără mare, timp de 1 oră. 
Se lasă să se răcească şi se recîntăreşte creuzetul împreună cu conţi¬ 
nutul. 

Se repetă calcinarea pînă cînd nu se mai înregistrează pierderi în 
greutate. Pierderea în greutate se raportează ca „pierdere la calcinare“. 
Această pierdere se datorează oxidării ferului feros şi materiei organice, 
volatilizării apei, dioxidului de carbon şi altor gaze. 

Se adaugă 4 picături de acid sulfuric 20N la reziduu apoi 20 ml 
acid cluorhidric concentrat. Se pune creuzetul pe o plită fierbinte sau 
pe o baie de nisip şi se elimină silieea şi acidul fluorhidric în exces, 
prin volatilizare prin procedeul cunoscut. Se încălzeşte lent creuzetul pe 
plită pentru a elimina acidul sulfuric în exces, apoi se calcinează ţinînd 
creuzetul la flacără mare a arzătorului Meker timp de 10 minute. Se 
lasă să se răcească şi se recîntăreşte creuzetul. Se repetă calcinarea pînă 
cînd nu se mai produc pierderi în greutate. Se determină un martor 
reactiv prin volatilizare în acelaşi mod, dar fără să conţină rocă dizol¬ 
vată. Valoarea martor obţinută cu acid fluorhidric de grad analitic va 
fi cuprinsă, probabil între 0,3 şi 1 mg. Aceasta se adaugă la pierderea 
prin volatilizare, dînd conţinutul de silice al probei. 

In foarte puţine probe mai pot rămîne granule de mineral silicatic 
nedescompuse. Acestea pot fi atacate printr-o a doua evaporare cu can¬ 
tităţi mai mici de acid fluorhidric şi acid sulfuric. 

Nota 1. 

Tsubaki [4] descrie o variantă modificată a acestui procedeu, în 
care se adaugă 3 g acid boric la 0,5 g de probă înainte de a fi supusă 
calcinării la 1000°. în continuare, determinarea continuă aşa cum s-a 
arătat mai sus. 

DETERMINAREA GRAVIMETRICA DIN ROCI 
SILICATICE ŞI CARBONATICE 


Procedeul clasic de determinare a silicei din roci silicatice a fost 
descris în detalii în capitolul 4. El constă dintr-o topire cu carbonat al¬ 
calin, extracţie cu apă, dizolvare şi deshidratare cu acid clorhidric şi, 
în final, determinarea pierderii prin volatilizare cu acid fluorhidric. De 
regulă, se fac două deshidratări, iar silicea care, eventual, mai rămîne 
în filtrat din a doua deshidratare se recuperează din precipitatul cu 
amoniac. 

Acest procedeu necesită foarte mult timp, în parte datorită ope¬ 
raţiilor aferente lui, în parte din cauză că în această metodă clasică nu 
se poate trece la stadiile următoare ale analizei rocii decît după ce s-a 
realizat determinarea silicei. Aceste operaţii însumează 3 zile. Aşa se 
explică eforturile considerabile care s-au făcut pentru a se găsi o cale 
mai bună şi mai rapidă de a recupera silicea din soluţia de acid clor¬ 
hidric a topiturii de rocă. 

Pentru deshidratarea silicei se utilizează acid sulfuric şi acid per- 
cloric. Acidul sulfuric este mai eficient decît acidul clorhidric pentru 
această tratare, iar acidul percloric este şi mai eficient dar necesită aten¬ 
ţie pentru a evita producerea unor explozii în timpul folosirii. Cauzele 
acestora pot fi oxidarea puternică a materiei organice prezente în solu¬ 
ţie sau, mai ales, incompleta eliminare a acidului percloric din hîrtia 
de filtru care se foloseşte pentru a colecta silicea deshidratată. 


DETERMINAREA DIN ROCI CARBONATICE 


S-a constatat că acidul percloric este deosebit de util pentru de¬ 
terminarea conţinuturilor ridicate de silice (de la 5°/a în sus) din roci 
carbonatice. 

Mod de lucru. Se cîntăreşte 1 g de rocă adusă la starea de pulbere fină, 
într-un creuzet de platină parţial acoperit cu un capac de platină, şi 
se calcinează puternic deasupra unui arzător Meker, timp de 30 minute 
(v. nota 1). Se lasă să se răcească, se umezeşte turta cu apă şi şe clă¬ 
teşte reziduul într-o capsulă de platină (v. nota 2). Se adaugă 50 ml apă, 
5 ml acid azotic concentrat şi 10 ml acid percloric concentrat. Se clă¬ 
tesc creuzetul şi capacul cu puţin acid azotic diluat şi se adaugă la so¬ 
luţia din capsula de platină. Se pune capsula pe o baie de abur şi se 
evaporă pînă cînd aproape toată apa a fost eliminată. Se trece apoi 
capsula pe o plită fierbinte sau pe o baie de nisip şi se continuă eva¬ 
porarea pentru a fumega acidul percloric. Se lasă să fumege lent timp 

de 10 min, apoi se lasă să se răcească şi se adaugă 50 ml apă. Se încăl¬ 
zeşte pentru a facilita trecerea în soluţie a tuturor sărurilor solubile, 
apoi se colectează reziduul pe o hîrtie de filtru cu porozitate mică. Se 
spală reziduul de două ori cu acid clorhidric 0,1N, apoi de cîteva ori 
cu apă fierbinte. Dacă se cere, se mai pot recupera cîteva miligrame de 
silice din filtrat repetînd deshidratarea; dacă nu, atunci se combină 
filtratul şi lichidul rezultat de la spălare şi se păstrează pentru deter¬ 
minarea ferului, calciului, magneziului şi altor constituenţi ai calcarului. 

Reziduul (sau reziduul combinat dacă s-a efectuat o a doua des¬ 
hidratare) se transferă într-un creuzet de platină cîntărit şi se deter¬ 
mină conţinutul de silice prin volatilizare cu acid fluorhidric, aşa cum 
se arată la metoda clasică de analiză a silicaţilor (capitolul 4). 

Note: 

1. Dacă se cere, „pierderea la calcinare“ poate fi determinată în 
acest stadiu. Mineralele carbonatice sînt transformate în mare parte, în 
oxizi în timpul calcinării, care determină de asemenea conversia mine¬ 
ralelor silicatice insolubile în acid în silicaţi de calciu solubili în acid. 

2. Pentru această deshidratare a silicei cu acid percloric, unii cer¬ 
cetători au folosit capsule de cuarţ, pahare de cuarţ şi de sticlă boro- 
silicatică. 

DETERMINAREA GRAVIMETRICA FĂRĂ DESHIDRATARE 

înlocuirea acidului clorhidric cu acid percloric la determinarea si¬ 
licei scurtează doar cu puţin durata analizei. O economie importantă 
de timp se realizează prin eliminarea fazei de deshidratare. Pentru a 
elimina această fază se adaugă gelatină la soluţia acidă obţinută după 
adăugarea acidului clorhidric la extractul apos al topiturii. Gelatina ser¬ 
veşte la coagularea silicei, permiţînd ca aceasta din urmă să fie colec¬ 
tată şi determinată prin procedeul cunoscut. Metoda se foloseşte de 
mult timp în practica industrială pentru analiza zgurei de silice, în care, 
însă se pune accent mai mult pe viteză decît pe acurateţe; prin aceasta 
analiză rămîne în soluţie un procent de 2—4% silice, cantitatea exactă 
depinzînd de condiţiile în care aceasta se efectuează şi de compoziţia 
zgurei. Această mică cantitate de silice nu este recuperabilă decît prin 
deshidratare după procedeul uzual, cînd o parte din ea este colectată. 

Ca alternativă la procedeul adăugării de gelatină, Bennett şi Reed 
[5] propun să se adauge agenţi industriali de coagulare, cum sînt po¬ 
limeri ai oxidului de etilenă. Au fost testaţi în acest scop mai mulţi 
polimeri „Polyox“ şi s-a constatat că toţi sînt eficienţi în ceea ce pri¬ 
veşte coagularea silicei şi evitarea etapei de deshidratare. Acest pro¬ 
cedeu prezintă avantajele că elimină din soluţie silicea pînă la conţi¬ 
nutul de 0,5% (aceste urme de silice pot fi determinate fotometric), că 
oxidul de polietilenă (polietilenoxidul) introdus nu interferă în determi¬ 
narea fotometrică subsecventă a ferului, titaniului sau aluminiului şi 
că o foarte mică cantitate de bor va însoţi silicea chiar cînd la carbo- 

natul alcalin s-a adăugat borat pentru descompunerea probei. In cele 
ce urmează se prezintă procedeul descris de Bennet şi Reed [5], impor¬ 
tant în toate detaliile date de autori. 

Reactivi: Amestec de topire. Un amestec echimolecular de carbonaţi de 
potasiu şi magneziu. 

Acid boric 

Soluţie de oxide de polietilenă. Se dizolvă 0,25 g oxid coagu¬ 
lant de polietilenă în 100 ml apă (de exemplu polimer de 
oxid de polietilenă furnizat de BDH). 

Mod de lucru. Se cîntăreşte 1 g rocă silicatică în stare de pulbere într-o 
capsulă de platină, se adaugă 3 g din amestecul de topire şi 4 g acid 
boric (v. nota 1). Se amestecă cu o spatulă mică şi se topeşte lent la un 
arzător pînă cînd descompunerea este completă, apoi se introduce în- 
tr-un cuptor electric unde se ţine la temperatura de 1200° timp de 
10 min. Se lasă să se răcească, se adaugă 10 ml apă şi 15 ml acid clor- 
hidric concentrat. Se acoperă şi se încălzeşte pe o baie de abur pînă 
cînd topitura se descompune complet şi nu se mai degajă de loc dioxid 
de carbon (prin control). Se dă capacul la o parte şi se clăteşte cu pu¬ 
ţină apă lichidul care aderă la el introducîndu-1 înapoi în capsulă. 

Se pune, din nou, capsula pe baia de abur şi se încălzeşte 30 mi¬ 
nute, apoi se amestecă în soluţia care acum conţine silice gelatinoasă, 
puţină hîrtie de filtru macerată, 5 ml soluţie de oxid de polietilenă şi 
10 ml apă. Se lasă să stea circa 5 minute apoi se colectează reziduul pe 
o bucată mică de hîrtie de filtru (v. nota 2). Se spală reziduul de trei 
ori cu acid clorhidric 0,5N şi apoi cu apă, pînă cînd filtratul nu mai 
conţine anion de clorură. Se combină filtratul şi lichidul rezultat din 
spălare, păstrîndu-se pentru determinarea 'urmelor de silice (v. pag. 49), 
ferului, titaniului şi aluminiului. Se transferă hîrtia de filtru şi rezi¬ 
duul într-un creuzet de platină cîntărit dinainte, se usucă, se ealcinează 
şi se determină silicea, prin evaporare cu acid fluorhidric după proce¬ 
deul obişnuit (v. capitolul 4). 

Note: 

1. Acest fondant se recomandă pentru argile şi pentru alte mate¬ 
riale cu conţinut ridicat de silice cum sînt rocile silicioase. Pentru ma¬ 
teriale refractare şi pentru alte materiale bogate în alumină se folosesc 
2 g din amestecul topit şi 0,4 g acid boric, prelungind durata de topire 
a rocii în stadiul final pînă la 30 minute. 

2. Pot apărea dificultăţi la filtrare dacă soluţia de oxid de poli¬ 
etilenă se adaugă înainte de a se produce gelificarea silicei. La mate¬ 
riale care conţin mai puţin de circa 30% silice, gelificarea nu se observă, 
dar dacă soluţia în care este dizolvată proba este ţinută pe baia de abur, 
aşa cum s-a arătat, atunci se va produce polimerizarea şi a acestor so¬ 
luţii de roci, astfel că se vor preîntîmpina dificultăţile la filtrare. 

DETERMINAREA TITRIMETRICA A SILICEI DIN ROCI 
SILICATICE 


Singura metodă titrimetrică general aplicabilă la determinarea si¬ 
licei se bazează pe reacţia de tip fluorură 

Si(OH) 4 + 6F-+4H + =SiF| ~+4H,0 

care se produce în soluţia acidă la care s-a adăugat un exces de fluo¬ 
rură alcalină. Pentru a aplica această reacţie la roci silicatice Khalizova 
et al. [6] au descompus proba de rocă prin topire cu hidroxid de pota¬ 
siu şi peroxid de sodiu, au dizolvat topitura în apă, au acidizat-o cu 
acid clorhidric şi au eliminat aluminiul, ferul, titaniul, calciul, magne¬ 
ziu 1 şi alte elemente trecînd soluţia printr-o coloană conţinînd o răşină 
schimbătoare de ioni. 

Soluţia trebuie să fie suficient de diluată pentru a împiedica po- 
limerizarea silicei. 

Eluatul este neutralizat la metiloranj şi se adaugă în exces o can- 
titafe dinainte stabilită de acid clorhidric. Se adaugă apoi fluorură de 
potasiu şi clorură de potasiu iar acidul clorhidric în exces se titrează 
cu soluţie standard de hidroxid de sodiu. Pentru a aprecia punctul fi¬ 
nal exact este necesară o anumită experienţă, deşi aceasta ar putea fi 
suplinită de folosirea unui indicator mascat. 

Aparat. Coloană schimbătoare de ioni , de 20 cm lungime şi 1,2—1,3 cm 
diametru, cu umplutură de răşină schimbătoare de ioni pu¬ 
ternic acidă (KU-2). 

Reactivi: Soluţie de hidroxid de potasiu aproximativ 2,5 M. 

Soluţie de hidroxid de sodiu 0,25 M, standard. 

Acid clorhidric 0,3 M standard. 

Soluţie de fluorură de potasiu. Se dizolvă 25 g fluorură nor¬ 
mală în apă şi se diluează la 100 ml. 

Clorură de potasiu. 

Mod de lucru. Se topeşte o cantitate de circa 5 g hidroxid de potasiu 
intr-un creuzet de nichel şi se lasă să se răcească. Se cîntăreşte apoi o 
cantitate de circa 0,5 g din proba de rocă silicatică adusă la starea de 
pulbere, care se pune pe topitură, şi se adaugă aproximativ 0,5 g per¬ 
oxid de sodiu. Se acoperă creuzetul cu un capac de nichel şi se topeşte 
conţinutul, la o temperatură de 500—600° timp de 3 minute. Se răceşte 
creuzetul introducînd partea inferioară în apă rece; apoi se pune creu¬ 
zetul culcat, cu capac cu tot, într-un pahar de 250 ml. Se adaugă 100 ml 
apa fierbinte şi se încălzeşte, dacă este necesar, pînă la dezintegrarea 
completa a_ topiturii. Se clăteşte capacul şi creuzetul şi se dau la o parte. 
Se diluează la circa 150 ml, se acoperă cu o sticlă de ceas şi se adaugă 
cu atenţie, 15 ml acid clorhidric concentrat. în acest stadiu al analizei! 
soluţia poate să fie tulbure, dar turbiditatea dispare prin încălzire. 

Se răceşte soluţia, se transvazează într-un balon gradat de 250 ml 
se diluează la volum cu apă şi se agită bine. Această soluţie diluată se 

trece apoi puţin cîte puţin (cîte circa 10 ml) în coloana schimbătoare 
de ioni şi se colectează eluatul. Prima porţie de eluat de 50 ml se arun¬ 
că, şi se colectează porţiile următoare, de circa 60 ml în pahare sepa¬ 
rate, de cîte 10 ml. 

Cu o pipetă se transferă 50 ml din eluat într-un pahar de polieti¬ 
lenă sau polipropilenă şi se adaugă 3 picături de soluţie indicator de 
metiloranj. Se neutralizează adăugind mai întîi soluţie de hidroxid de 
potasiu 2,5 M pînă cînd se ajunge la punctul extrem roz-gălbui, apoi se 
adaugă soluţie de hidroxid de sodiu pînă la punctul extrem galben cu¬ 
rat. Se adaugă apoi, cu pipeta, 25 ml soluţie de acid clorhidric 0,3 M şi, 
în continuare, 5 ml soluţie de fluorură de potasiu şi 35 g clorură de po¬ 
tasiu solidă. Se agită pentru a se dizolva, se răceşte într-o baie de gheaţă 
sau în refrigerator timp de 1 oră, apoi se titrează excesul de acid clor¬ 
hidric cu soluţie de hidroxid de sodiu 0,25 M. Se va face de asemenea 
o titrare pe o probă martor. 


DETERMINAREA SPECTROFOTOMETRICA 
A SILICEI 


Există un mare număr de articole care descriu determinarea fo- 
tometrică a silicei, dar aproape toate sînt variante la două metode de 
bază. Acestea sînt determinarea ca silicomolibdat galben şi determina¬ 
rea ca albastru de molibden la care poate fi redus complexul galben. 

Complecşi similari de molibdat galben, care pot fi reduşi la al¬ 
bastru de molibden, mai pot forma elementele fosfor, arseniu, şi ger- 
maniu. însă nici arseniul nici germaniul nu sînt prezente în roci silica- 
tice în cantităţi suficiente pentru a interfera iar fosfomolibdatul galben 
poate fi descompus prin adăugarea unuia dintre acizii tartric, citric sau 
oxalic (prin aceasta se previne şi interferenţa ionului de fer). 

Ca reactivi pentru reducerea silicomolibdatului galben la albastru 
de molibden au fost propuşi clorura stanoasă, hidroxilamina, hidrochi- 
nona, acidul ascorbic, sulfatul de amoniu feros şi acidul l-amino-2-naf- 
tol-4-sulfonic. Clorura stanoasă este un agent reducător foarte puternic 
si este preferat datorită acţiunii sale extrem de rapide. Culorile albas¬ 
tre care se obţin nu sînt însă atît de stabile ca acele date de acidul 
l-amino-2-naftol-4-sulfonic, care, în combinaţie cu sulfit şi bisulfit al¬ 
calin, sînt recomandate de mulţi autori. 

Soluţiile de silicomolibdat galben au maximul de absorbţie la lun¬ 
gimea de undă de circa 350 nm; la o anumită scădere a sensibilităţii, 
unii autori recomandă lungimi de undă superioare. Aceasta nu este im¬ 
portant în analiza rocilor silicatice, pentru că rareori o sensibilitate 
foarte bună este un avantaj. 

Metodele cu albastru de molibden sînt chiar mai sensibile decît 
cele bazate pe complexul galben. Soluţiile care conţin albastru de mo- 

libden au un maxim de absorbţie la lungimea de undă de 810 nm 
(fig. 83), deşi unii cercetători [7] recomandă o lungime de undă infe¬ 
rioară, de 650 nm, care ar da valori mai uşor reproductibile ale densi¬ 
tăţii optime în prezenţa ferului. 

Metoda pe care o prezentăm aici se bazează pe utilizarea albastru- 
lui de molibden şi a fost aplicată de Shapiro şi Barnnock [8] la deter¬ 
minarea silicei, ea fiind o com¬ 
pilaţie a metodelor de determi¬ 
nare rapidă a rocilor silicatice. 

Prezentarea metodei. O bună 
sensibilitate a metodei faţă de 
silice, concomitent cu prezenţa 
acesteia sub formă de compo¬ 
nent major (în multe roci sili- 
cea depăşeşte suma restului de 
oxizi) constituie criterii pentru 
ca porţia de rocă luată în ana¬ 
liză să fie în cantitate foarte 
mică. Pentru a se obţine rezul¬ 
tate de o acurateţe mai bună 
trebuie să se dea atenţie mă¬ 
surării acestei cantităţi mici de 
probă şi desfăşurării analizei în 
continuare. 

O anumită grijă trebuie 
să se acorde alegerii materialu¬ 
lui silicatic care se foloseşte 
ca etalon. S-a recomandat să se 
folosească în acest scop probe 

de roci silicatice care au fost analizate anterior, însă acest pro¬ 
cedeu are dezavantajul că orice eroare făcută în aceste analize an¬ 
terioare se repetă în determinările fotometrice care se execută ulterior. 
Etaloanele (standardele) de roci cum sînt granitul G-l, diabazul W-l sau 
feldspatul NBS, No 99 sînt materiale standard recomandate în acest scop. 
Alte etaloane bune sînt cuarţitul preparat în mod corespunzător, nisipul 
folosit la fabricarea sticlei (peste 99o/ 0 silice) sau cristale de cuarţ pur 
(peste 99,5o/o silice); cu acestea se pot efectua determinări exacte aie si¬ 
licei prin evaporare cu acid fluorhidric, cum s-a arătat mai înainte (la 
Determinarea gravimetrică a silicei din cuarţite şi gresii). 



Fig. 83. Spectrul de absorbţie al unei so¬ 
luţii de silicomolindat după reducere la 
albastru de molibden (cuve de 2 cm; 
125 fig Si0 4 ). 


Reactivi: Soluţie de hidroxid de sodiu. Se dizolvă 30 g hidroxid de so¬ 
diu (pelete) în apă şi se diluează la 100 ml. Se păstrează 
într-un flacon de polietilenă. 

Soluţie de molibdat de amoniu. Se dizolvă 7,5 g molibdat de 
amoniu în 80 ml apă şi se adaugă 20 ml acid sulfuric 9N. 
Se păstrează într-un flacon de polietilenă. 

Soluţie de acid tartric. Se dizolvă 25 g reactiv în apă şi se di¬ 
luează la 250 ml. 

Soluţie reducătoare. Se dizolvă 0,7 g sulfat de sodiu şi 0,15 g 
de acid l-amino-2-naftol-4-sulfonic în 100 ml apă, se adau¬ 
gă 9 g metabisulfit de sodiu şi se agită pînă cînd dizolvarea 
este completă. Se păstrează la rece şi la întuneric într-un 
dulap; se prepară proaspăt după cîteva zile. 

Mod de lucru. Se transferă părţi alicote de cîte 5 ml soluţie de hidroxid 
de sodiu într-o serie de 6 creuzete, cu o pipetă de polipropilenă sau, 
mai simplu, prin cîntărire directă cu o balanţă obişnuită de laborator. 
Se pun cele 6 creuzete pe o plită fierbinte şi se evaporă soluţiile pînă 
la uscare. Trebuie să se evite pierderi importante de reactiv (pierde¬ 
rile neînsemnate care se produc prin stropire pot fi ignorate). Se lasă 
să se răcească într-un desicator. 

Se cîntăreşte o cantitate de 0,5 g pulbere de rocă şi se pune peste 
hidroxidul de sodiu în trei dintre creuzete, apoi cîte 0,05 g de pulbere 
se pun în alte două dintre creuzete, iar ultimul creuzet se rezervă pen¬ 
tru reactivul martor. Se acoperă toate cele 6 creuzete cu capace şi se 
trec pe o plită fierbinte fixată la temperatura sa maximă, pentru ca 
hidroxidul de sodiu să se topească şi să favorizeze procesul de topire a 
rocii. Se ia, pe rînd, fiecare creuzet şi se încălzeşte pînă la culoarea 
roşu închis deasupra unui arzător, timp de 5 minute, învîrtindu-1 pen¬ 
tru ca topitura să fie omogenă (v. nota 1). Se lasă să se răcească. 

Se pune fiecare creuzet, în poziţie culcată, acoperit cu capacul său, 
în cîte un pahar mic de polipropilenă şi se adaugă 100 ml apă. Se aco¬ 
peră paharele cu capace de polietilenă sau polipropilenă şi se încălzesc 
încet, pînă cînd tot materialul solubil a trecut în soluţie. In continuare 
se tratează fiecare soluţie după cum urmează. 

Se clăteşte capacul paharului şi se dă la o parte, apoi se scoate 
creuzetul şi capacul, clătindu-1 cu grijă. Folosind o baghetă cauciucată 
se desprind toate particulele de reziduu care aderă la creuzet şi la ca¬ 
pac şi se reintroduc în pahar cu un jet fin de apă. Se pun la o parte 
creuzetul şi capacul pentru determinarea următoare (v. nota 2). Se 
toarnă soluţia de rocă conţinînd reziduul de hidroxid de sodiu într-un 
pahar de 600 ml în care s-au pus dinainte 400 ml apă şi 10 ml acid clor- 
hidric concentrat. Se clăteşte paharul de polipropilenă şi se adaugă apa 
de spălare la soluţia principală de rocă. Dacă nu se obţine o soluţie 
clară, atunci se mai încălzeşte lent timp de cîteva minute pînă cînd se 
limpezeşte, apoi se răceşte, se transferă într-un balon gradat de 1 1 şi se 
diluează la volum cu apă. Se amestecă bine. 

Soluţia acidă de rocă este satisfăcător de stabilă în vasul de sticlă, 
dar dacă se observă că apariţia culorii întîrzie, atunci ea se transferă 
într-un flacon de polietilenă pentru păstrare. 

Se transferă 10 ml din fiecare dintre cele trei soluţii care conţin 
proba, din cele două soluţii standard şi din soluţia martor, separat în 
baloane gradate de cîte 100 ml, se diluează fiecare la 60 ml, cu apă, se 
adaugă cu pipeta cîte 2 ml soluţie de molibdat de amoniu, se agită pen¬ 
tru a se amesteca şi se lasă să stea 10 minute. După exact 10 minute 
se adaugă cu pipeta cîte 4 ml soluţie de acid tartric în fiecare balon, agi- 

tînd, pentru ca să se amestece. Apoi se adaugă cîte 1 ml din soluţia 
reducătoare, se diluează la volum cu apă, şi se agită bine. Se lasă solu¬ 
ţiile din toate cele şase baloane să stea 30 minute sau chiar 1 oră. Se 
măsoară densitatea optică a fiecărei soluţii comparativ cu a apei, în cuve 
de 1 cm, cu spectrofotometrul fixat la lungimea de undă de 650 nm. 

Etalonarea. Întrucît legea Beer-Lambert este respectată, media den¬ 
sităţii optice a celor două soluţii etalon de rocă, după scăderea valorii 
soluţiei martor, poate să fie folosită la construirea poziţiei curbei de 
etalonare. Conţinutul de silice al fiecărei porţii de probă se mai poate 
calcula direct, cu formula 

SiQ 2 %= Sl x <‘° g /of/)aX Wl ■ 

(log /<,//), x U) a 

în care w t şi w 2 sînt greutăţile soluţiei de probă şi soluţiei etalon, iar 
(log y/)i şi (log IJI) 2 sînt respectiv densităţile lor optice; S este conţi¬ 
nutul de silice (în procente) al soluţiei etalon. Se poate calcula apoi o 
valoare medie a conţinutului de silice al probei. 

Note 

1. La retopirea hidroxidului de sodiu, o parte din materialul din 
proba de analizat poate pluti pe suprafaţa topiturii şi să nu fie atacată 
de hidroxid. Cînd se întîmplă aşa, se amestecă uşor topitura, pentru ca 
pulberea de rocă să se disperseze cit mai bine, apoi se lasă topitura să 
se solidifice. La o nouă retopire, materialul se va topi complet. 

2. Creuzetul şi capacul se spală cu acid clorhidric diluat înainte 
de a fi folosite pentru următoarea determinare. 

3. Metoda descrisă aici pentru determinarea silicei din roci silica- 
tice poate fi aplicată direct şi rocilor carbonatice. 

Pentru analiză se cîntăreşte o cantitate de pînă la 0,2 g, iar analiza 
se execută ca şi pentru rocile silicatice. Ca standard (etalon) de referinţă 
se foloseşte o rocă silicatică. 


DETERMINAREA SILICEI PRIN METODA 
GRAVIMETRICA COMBINATA CU MĂSURAREA 
FOTOMETRICA 


Precizia determinării fotometrice a silicei este controlată, în mare 
măsură, de limitările inerente ale spectrofotometriei. 

Determinările fotometrice nu pot fi, prin natura lor, atît de pre¬ 
cise ca acele efectuate prin metode gravimetrice bine puse la punct, 
deşi există, evident posibilitatea unor erori sistematice la ambele me¬ 
tode. In scopul combinării avantajelor şi evitării dezavantajelor celor 

două metode Jeffery şi Wilson [7] au propus o nouă metodă, bazată pe 
o singură deshidratare cu acid clorhidric, rezultînd o fracţie majoră de 
silice ca reziduu insolubil şi o fracţie minoră în filtrat, care poate fi 
determinată fotometric. In plus, întrucât prin aceasta determinarea fo- 
tometrică se execută pe o cantitate mică de probă (2—8 mg, ceea ce 
echivalează cu mai puţin de 1% din compoziţia rocii), acurateţea limi¬ 
tată, caracteristică metodelor fotometrice, nu mai este restrictivă. 

Un dezavantaj care apare în acest procedeu este că în filtratul care 
rezultă din colectarea fracţiei majore a silicei, toate elementele care ră- 
mîn apar într-o concentraţie crescută în raport cu silicea. în această 
situaţie, elemente care în mod obişnuit nu sînt prezente în cantităţi care 
să producă interferenţă se pot concentra pînă la sau chiar peste acest 
conţinut critic. Astfel, s-au constatat interferenţe ale titaniului şi fosfo¬ 
rului, deşi prezenţa pînă la conţinutul de 5% Ti0 2 în materialul care 
se analizează nu are un efect semnificativ, iar P 2 0 5 poate fi tolerat pînă 
la conţinutul de 10°/o- 

Fluorul în conţinuturi-urme nu interferă, însă dacă este prezent 
în cantităţi însemnate poate conduce la pierderea unei părţi din silice 
prin volatilizare în timpul deshidratării, ca şi în cazul metodei clasice 
de determinare a silicei. 

Reactivi: Soluţie de molibdat de amoniu. Se dizolvă 10 g molibdat de 
amoniu în apă amoniacală diluată N şi se diluează la 100 ml 
cu amoniac N. 

Soluţie de acid oxalic. Se dizolvă 10 g în apă şi se diluează 
la 100 ml. 

Soluţie reducătoare. Se dizolvă 0,15 g de acid l-amino-2-naf- 
tol-4-sulfonic, 0,7 g sulfit anhidru de sodiu şi 9 g metabisul- 
fit de sodiu în 100 ml apă. Se prepară din nou în fiecare 
lună. 

Mod de lucru. Detalii complete privind topirea rocii silicatice, dizolvarea 
topiturii, deshidratarea silicei şi determinarea prin volatilizare cu acid 
fluorhidric sînt date în capitolul 4. Această parte a metodei va fi pre¬ 
zentată aici numai în rezumat. 

Se topeşte 1 g din materialul care se analizează cu 5 g carbonat 
anhidru de sodiu într-un creuzet de platină şi se dizolvă topitura cu 
apă. Se acidizează cu acid clorhidric concentrat, adăugind circa 10 ml 
în exces, şi se evaporă pînă la uscare, într-o capsulă mare de platină. 
După uscarea completă se adaugă încă 10 ml acid clorhidric concentrat 
şi suficientă apă pentru a dizolva tot materialul solubil. Se colectează 
tot reziduul pe o bucată mică de hîrtie de filtru, se spală bine cu apă 
fierbinte, şi se determină fracţia majoră de silice, după procedeul uzual. 
Se colectează filtratul şi fluidul rezultat de la spălarea reziduului de 
silice într-un balon gradat de 200 ml şi se diluează la volum cu apă. 

Cu o pipetă, se transferă 5 ml din această soluţie într-un balon 
gradat şi se adaugă 10 ml de apă. Apoi se adaugă 1 ml soluţie de molib¬ 
dat de amoniu Şi se lasă să stea 10 minute pentru ca să se formeze 

complexul de silicomolibdat. După exact 10 minute, se adaugă 5 ml so¬ 
luţie de acid oxalic, se roteşte uşor balonul pentru a se amesteca con¬ 
ţinutul, apoi se adaugă imediat 10 ml soluţie reducătoare. Se diluează 
această soluţie la volum cu apă, şi se lasă să stea cel puţin 30 minute 
(de preferinţă 1 oră), apoi i se măsoară densitatea optică în cuve de 
2 cm, cu spectrofotometrul fixat la lungimea de undă de 650 nm. 

Etalonarea. Se transferă părţi alicote de soluţie standard de sili- 
cat conţinînd pînă la 200 pg silice în baloane gradate de 100 ml sepa¬ 
rate, se diluează la 15 ml cu apă şi se adaugă 1 ml acid clorhidric 3N 
în fiecare. După aceea, se adaugă 1 ml soluţie de molibdat de amoniu 
în fiecare, se lasă să stea 10 minute, apoi se reduce silicomolibdatul la 
albastru de molibden, cum s-a arătat mai înainte. Se diluează fiecare 
soluţie la volum, cu apă, şi se măsoară densitatea optică în cuve de 
2 cm, cu spectrofotometrul fixat la lungimea de undă de 650 nm. Se 
construieşte diagrama relaţiei dintre densitatea optică şi concentraţia de 
silice. întrucît curba de etalonare este o linie dreaptă care trece prin 
origine, -pentru etalonarea care urmează se poate folosi o singură metodă. 


DETERMINAREA SILICEI PRIN SPECTROSCOPIE 
DE ABSORBŢIE ATOMICA 


Deşi s-au făcut încercări de a determina silicea prin această me¬ 
todă la scurt timp de la introducerea generală a spectrofotometrelor cu 
absorbţie atomică în laboratoarele de analiză a rocilor, rezultatele ob¬ 
ţinute erau slabe atît ca acurateţe cit şi ca precizie. O anumită îmbu¬ 
nătăţire s-a realizat cu introducerea arzătorului cu flacără de oxid ni- 
tros de temperatură mai ridicată, cînd s-a observat şi o independenţă 
relativă faţă de interferenţa altor elemente la concentraţiile existente 
în roci. Cu toate acestea s-a raportat conţinuturi considerabil mai mari 
[9] şi considerabil mai mici [10] decît cele reale, probabil din cauza unor 
greşite aprecieri ale chimiei siliciului în soluţiile de rocă folosite pentru 
determinare. 

Rezultate bune au obţinut Van Loon şi Parissis [9], folosind o 
tehnică de descompunere similară cu cea recomandată de Ingamells [11]. 
Mod de lucru. Se cîntăreşte o cantitate de 0,2 g din roca adusă în stare 
de pulbere într-un creuzet mic de platină şi se amestecă cu 1 g de me- 
taborat de litiu. Se topeşte la temperatura de 1000° timp de 30 min, se 
agită prin răsucire şi se introduce creuzetul în poziţie verticală într-un 
pahar de 100 ml care conţine 25 ml acid azotic diluat (1 + 24). Menţi- 
nînd creuzetul în poziţie verticală, se adaugă încă 50 ml acid azotic di¬ 
luat şi se agită fără să se încălzească, pînă cînd dizolvarea este com¬ 
pletă. Se trece soluţia într-un balon gradat de 250 ml şi se diluează la 
volum, cu acid azotic diluat. 

Se măsoară absorbţia, pulverizînd soluţia într-un speetrofotome- 
tru de absorbţie atomică, folosind o flacără de oxid azotos — acetilenă 
la lungimea de undă de 251,6 nm. Se măsoară, de asemenea, absorbţia 
soluţiilor standard de silice, preparate similar din silice pură pentru a 
se face etalonarea. 

40. STANIU 


OCURENŢA 


Multe dintre lucrările vechi asupra ocurenţei staniului în roci sili¬ 
catice au fost dezavantajate de lipsa unei metode adecvate de analiză, 
respectiv a unei metode suficient de sensibilă. Unul dintre primele stu¬ 
dii sistematice ale geochimiei staniului efectuat de Onishi şi Sandell [1] 
s-a bazat pe determinarea printr-o metodă colorimetrică [2], Studii ul¬ 
terioare, efectuate de Barsukov [3], apoi de Hamaguchi et al. [4] au cal¬ 
culat valori similare pentru conţinuturile de staniu din roci silicatice. 
In tabelul 37 sînt date valorile medii pentru unele tipuri de roci. 

Valori de aceleaşi ordine,»— 

ceva mai ridicate, au fost estima- Tabelul 37. Conţinuturile medii de staniu 
te de Durasova [5], care distinge ale «nor roci magmatice 

două tipuri de granitoide interme¬ 
diare, unele bogate în staniu (va¬ 
loarea medie 8,5 ppm) şi altele 
sărace în staniu (media conţinutu- 
rilor 3,3 ppm); cele bogate în sta¬ 
niu provin, probabil, din asimila¬ 
rea unor sedimente stanifere. 

Studiile geochimiei staniu¬ 
lui fac referiri la un „factor re- 
gional“, adică la ocurenţa rocilor granitice cu conţinuturi ridicate de sta¬ 
niu în ariile în care se găsesc zăcăminte de staniu. Aceste roci au, de re¬ 
gulă, conţinuturi de 15—30 ppm; în unele districte au fost determinate 
conţinuturi de 400 ppm şi chiar mai mari. 

Ahrens şi Leibenberg [6] afirmă că staniul este închis, cel puţin 
parţial, în reţeaua cristalină a mineralelor de mică; se pare, însă, că cea 
mai mare parte a conţinutului de staniu din unele roci silicatice se pre¬ 
zintă sub formă de casiterit, ea mineral accesoriu. Acest mineral este 
larg dispersat în anumite grupe de graniţe, sub formă de granule de 
dimensiuni foarte mici. în pegmatite, el se prezintă în granule mai mari 
şi poate fi acompaniat de minerale ale altor elemente mai rare, cum 
sînt tantalul şi litiul. 


Tipul de rocă 

Conţinut Sn, ppm 

Granit 

3,6 

Intermediară 

1,5 

Bazică 

0,9 

UTtrafoazică 

0,35 

Argile coesive 

6 

CONSIDERAŢII ASUPRA DETERMINĂRII 
STANIULUI 


La concentraţiile în care se găseşte în roci silicatice obişnuite, me¬ 
todele absorbţiei atomice, flamfotometrică şi polarografieă nu sînt su¬ 
ficient de sensibile nici chiar pentru detectarea prezenţei staniului. Se 
pot folosi metode spectrofotometrice, dar unele dintre cele descrise în 
literatura de specialitate nu sînt aplicabile la rocile care conţin sub 
1% ppm Sn. Cînd se cere o sensibilitate superioară, se recomandă ana¬ 
liza activării neutronilor [7]. 

DESCOMPUNEREA PROBEI 

Rocile care conţin atomi în reţeaua cristalină a silicaţilor nu ri¬ 
dică probleme speciale la descompunerea probei. Astfel de probe se pot 
descompune prin evaporare cu acid fluorhidric şi cu unul dintre acizii 
sulfuric sau percloric, după procedeul uzual. Reziduul poate fi topit cu 
pirosulfat de potasiu, iar topiturile obţinute se dizolvă în acid fluorhi¬ 
dric sau acid sulfuric. 

Cînd roca conţine particule discrete de casiterit, dizolvarea este 
considerabil mai dificilă. Aceasta din cauza nereactivităţii casiteritului 
cu acizi şi fondanţi acizi, precum şi datorită dificultăţii de a transfera 
granulele foarte fine de casiterit neatacate dintr-un vas în altul, în sco¬ 
pul descompunerii fazei silicatice cu acid fluorhidric. Aceste granule 
se descompun cu uşurinţă prin topire cu peroxid de sodiu, dar, din 
cauza atacului vaselor de platină, procedeul nu se poate utiliza direct 
după volatilizarea silicei cu acid clorhidric. încercările de a amesteca 
reziduul uscat cu peroxid de sodiu şi de a sinteriza la 500° nu au con¬ 
dus la descompunerea completă a casiteritului rezidual. 

Topirea probei de rocă cu un amestec de carbonat de sodiu şi sulf 
face ca tot staniul prezent să treacă într-o tiosare, din care acesta se 
recuperează, împreună cu alte metale grele, ca sulfură. Acest procedeu 
a fost utilizat de Popov [8] la determinarea staniului din roci şi mine¬ 
reuri de staniu, dar nu este adecvat pentru roci care conţin cantităţi 
foarte mici de staniu. 

Unul dintre cele mai simple procedee de descompunere a casiteri¬ 
tului din probele de roci este calcinarea cu iodură de amoniu. Acest 
procedeu a fost utilizat în prospectarea geochimică a staniului [9] şi la 
determinarea staniului din roci silicatice [10], în forma ei cea mai sim¬ 
plă, proba se amestecă intim cu iodură de amoniu, se transferă într-o 
eprubetă de borosilicat şi se calcinează deasupra unui arzător cu gaz. 
întrucît încercările de recuperare cantitativă a staniului din tonalitul 
T-l nu au dat rezultate, a fost necesară punerea la punct a unei va¬ 
riante mai elaborate a acestei descompuneri [11], Aparatul care se fo¬ 
loseşte în acest scop este schiţat în fig. 84, iar procedeul aplicat consta 
din următoarele operaţii: 

Se adăugau 5 ml acid fluorhidric concentrat şi 0,5 ml acid sulfuric 
concentrat la 0,5 g de probă de analizat, într-un creuzet mic de platină, 
iar silicea era eliminată prin evaporare pînă la uscare. Reziduul se 
amestecă cu 0,25 g iodură de amoniu, iar creuzetul se introducea în¬ 
tr-un tub de silice, aşa cum se 
arată în fig. 84. Tubul se încălzea 
pînă cînd capăt culoarea roşu 
închis şi se menţinea această tem¬ 
peratură 5 minute. După răcire 
reziduul era extras prin încălzi¬ 
re cu acid clorhidric 6 N. Pereţii 
tubului şi derivaţiile reci ale apa¬ 
ratului se spală cu acid clorhidric 
6 N cald, iar lichidele rezultate 
din spălare se combinau cu ex¬ 
tractul acid. Iodul liber se elimina 
cu acid ascorbic, iar staniul pre¬ 
zent în soluţie era determinat cu 
salicilidenamino-2-tiofenol (fig. 

XXVIII). 

XXVIII 

Salicilidenamino -2 - 
tiofenol 

C H= N _P> 

SH 

Deşi acest procedeu de des¬ 
compunere a granulelor de casi- Fig. 84. Aparat pentru descompunerea ro- 
ter din roci silicatice conduce la cilor silicatice conţinînd casiterit. 
recuperarea mai bună a staniului 

decît procedeul simplu de descompunere, în unele cazuri recuperarea era 
foarte slabă, iar cauzele nu au fost explicate încă. 

Agterdenbos şi Vlogtman [12] au atras atenţia asupra prezenţei 
staniului în reţelele silicaţilor, precum şi sub formă de casiterit ca mi¬ 
neral accesoriu. Cînd proba este calcinată cu iodură de amoniu, numai 
staniul din casiterit trece în iodură de staniu(II), iar staniul încorporat 
in reţeaua cristalină rămîne neatacat. Dacă matricea silicatică se distruge 
cu acid fluorhidric şi acid mineral, atunci conţinutul de staniu devine 
disponibil pentru a trece în iodură. 

SEPARAREA STANIULUI 

Huffman şi Bartel [13], apoi De Laeter şi Jeffery [14] au descris 
separarea staniului prin metoda schimbătorilor de ioni. Primii au uti¬ 
lizat o formă de oxalat a unei răşini schimbătoare de ioni şi au absorbit 

staniul dintr-o soluţie conţinînd acid clorhidric şi acid oxalic. Staniul a 
fost recuperat prin eluţie cu acid sulfuric diluat. Ceilalţi doi cercetători 
au folosit forma de clorură de răşini şi au absorbit staniul din soluţie 
de acid clorhidric 6M. Nichelul şi cobaltul au fost eluate cu acid clorhi¬ 
dric 3M, ferul cu acid M, iar staniul cu acid 0,1 M. în această variantă 
se recomandă o a doua separare cu schimbători de ioni. 

O separare asemănătoare, cu schimbători de ioni în mediu acid 6M 
a fost descrisă de Smith [15] într-o metodă destinată determinării ur¬ 
melor de staniu din roci tari, sedimente şi roci sedimentare necoezive. 
Metoda se aseamănă cu cea de mai jos, dar se bazează pe folosirea fe- 
nilfluoronului. 

Un procedeu cu selectivitate superioară de recuperare a staniului 
din soluţii acide a fost descris de Ross şi White [16]. Acesta implică 
extracţia complexului de staniu cu oxid tris-(2-etilhexil)fosfinic într-o 
soluţie de ciclohexan. 

Extracţia iodurii stanice în nitrobenzen a fost descrisă de Gilbert 
şi Sandell, precum şi de Tanaka [18], iar Newman şi Jones [19] au efec¬ 
tuat extracţia în toluen. 

Bromura stanică este deosebit de volatilă. Plecînd de la aceasta, 
Onishi şi Sandell au folosit o metodă de separare a staniului bazată pe 
distilarea din soluţie de acid bromhidric, în scopul determinării conţi- 
nuturilor reduse de staniu din roci silicatice. Mai întîi au fost eliminate 
prin distilare dintr-o soluţie de acid clorhidric elementele arseniu, sti- 
biu şi germaniu. Si-ngurul element care însoţeşte staniul în distilarea din 
bromură şi care dă interferenţă în determinare a fost seleniul. 

DETERMINAREA FOTOMETRICA 

Reactivii recomandaţi pentru determinarea staniului sînt cacothe- 
lina, galeina, 8-hidroxichinolina, hematoxilina, dietilditiocarbamatul, fe- 
nilfluoronul, ditiolul, violetul de metil, violetul de catechol şi salicili- 
denamino-2-tiofenol. Niciunul dintre aceştia nu este ideal, deşi fiecare 
îşi are susţinători. Dintre ei, ditiolul s-a dovedit a avea mai multă uti¬ 
litate decît ceilalţi enumeraţi mai sus, datorită, în principal, uşurinţei 
cu care poate fi identificat complexul roşu pe care reactivul îl formează 
cu staniul. Dar, ca şi în cazul celorlalţi, culoarea este prezentă numai 
în soluţie coloidală. încercările de a extrage complexul de staniu în so¬ 
luţie organică au condus la stabilirea sensibilităţii şi dispariţia culorii 
roşii caracteristice. 

Pentru determinări fotometrice complexul se dispersează în solu¬ 
ţie amoniacală, în care se pot detecta aproximativ 3 pg de staniu. Pen¬ 
tru comparaţii vizuale, limita de detecţie este în jur de 0,5 pg, ceea ce 
permite determinarea a 0,5 ppm atunci cînd se ia în analiză o porţie de 
probă de 1 g. 

Unul dintre cei mai buni reactivi pentru staniu este salicilidena- 
mino-2-tiofenol [20]. Acesta se prepară uşor şi dă un complex de cu¬ 
loare galbenă cu staniul, care poate fi extras în unul dintre numeroşii 

solvenţi organici pentru măsurări fotometrice (de preferinţă xilenui). 
Densitatea optică maximă apare la lungimea de undă de 415 nm (fig. 85), 
iar legea Beer-Lambert este valabilă pînă la aproximativ 45 g Sn în 
10 ml de xilen (fig. 86). Coeficientul molar de extincţie este de apro¬ 
ximativ 15 000, ceea ce permite ca reactivul să poată fi utilizat pentru 
determinarea conţinuturilor mici de staniu care se găsesc în roci silica- 




Fig. 85. Spectrul de absorbţie al com- Fig. 86. Curbă de etalonare pentru sta- 
plexului de staniu cu salicilidenami- niu cu salicilidenamino-2-tiofenol. 

no-2-thiofenol. 

tice. Aplicarea directă a procedeului, folosit şi la analiza minereurilor 
metalifere, a condus la recuperări eronate; de aceea este necesar să se 
facă în prealabil o separare şi o concentrare. 

Există unii coloranţi care formează complecşi coloraţi cu staniul, 
între care violetul de metil şi violetul de catechol. Complecşii astfel 
formaţi sînt solubili în apă, ceea ce face ca operaţiile să fie mai simple 
decît în cazul în care se utilizează reactivi cum sînt ditiolul şi fenil- 
fluoronul, care dau sisteme coloidale. 


DETERMINAREA STANIULUI DIN ROCI 
SILICATICE 


DETERMINAREA SPECTROFOTOMETRICA 
CU VIOLET DE CATECHOL 

In procedeul care se prezintă mai jos, silicea este eliminată prin 
evaporare cu acid fluorhidric, prin procedeul uzual. Casiteritul din re¬ 
ziduul insolubil în acid se recuperează prin topire cu peroxid de so- 

diu. Staniul prezent în soluţie este concentrat prin extracţia bromu- 
rii stanice în soluţie de toluen, iar determinarea se încheie prin foto- 
metrie cu violet de catechol. 

Reactivi: Soluţie de iodură de potasiu. Se dizolvă 83 g iodură de pota¬ 
siu în apă şi se diluează la 100 ml. Se prepară proaspătă 
zilnic. 

Soluţie de iodură de potasiu pentru spălare. Se amestecă 
25 ml acid sulfuric 9 N şi 2,5 ml soluţie de iodură de po¬ 
tasiu. 

Toluen 

Soluţie de hidroxid de sodiu, aproximativ 5 M şi 0,1 M. 

Soluţie de acid ascorbic. Se dizolvă 5 g reactiv în 100 ml apă. 
Se prepară înainte de utilizare. 

Soluţie de violet de catechol. Se dizolvă 50 mg reactiv în 
100 ml apă. Se prepară proaspătă în fiecare săptămînă. 

Soluţie de acetat de sodiu. Se dizolvă 20 g trihidrat în apă şi 
se diluează la 100 ml. 

Soluţie etalon de staniu de bază. Se dizolvă 0,1 g de staniu 
pur prin evaporare pînă la fumegare cu 20 ml acid sulfu¬ 
ric concentrat. Se răceşte, se diluează, cu grijă, cu apă, se 
adaugă 65 ml acid sulfuric concentrat, se răceşte din nou 
şi se diluează cu apă pînă la 500 ml, într-un balon gradat. 
Această soluţie conţine 200 pg Sn/ml. 

Soluţie etalon de staniu pentru lucru. Se diluează 5 ml din 
soluţia de bază la 500 ml cu apă. Această soluţie conţine 
2 pg Sn/ml. 

Mod de lucru. Se cîntăreşte circa 1 g de probă adusă în stare de pulbere 
(v. nota 1) într-un creuzet de platină, se umezeşte cu apă şi se adaugă 
1 ml acid sulfuric 20N, 1 ml acid azotic concentrat şi 10 ml acid fluor- 
hidric concentrat. Se pune creuzetul pe o plită şi se evaporă mai întîi 
pînă la fumegarea acidului sulfuric, apoi pînă la uscare. Se lasă creu¬ 
zetul să se răcească, se adaugă 2 g pirosulfat de potasiu şi se topeşte 
deasupra unui arzător avînd grijă să se evite pierderile prin stropire. 
Se lasă creuzetul să se răcească, se dizolvă topitura prin încălzire cu 
acid sulfuric diluat şi se clăteşte într-o pîlnie de separare, pentru a 
obţine o soluţie în volum de circa 25 ml, în acid sulfuric 9N (v. nota 2). 

Se adaugă 2,5 ml soluţie de iodură de potasiu şi se amestecă. Apoi 
se adaugă 10 ml toluen, se astupă pîlnia şi se agită bine timp de 2— 
3 minute, se lasă să se separe fazele. Acum stratul de toluen conţine 
iodură stanică împreună cu o mică cantitate de iod, care va da soluţiei 
culoarea roză. Se separă şi se aruncă stratul de apă. Fără să se scuture, 
se clăteşte stratul de toluen cu 5 ml soluţie de iodură de potasiu pentru 
spălare şi se dă la o parte lichidul de spălare. 

La soluţia de toluen se adaugă 5 ml apă şi 5 ml soluţie de hidroxid 
de sodiu 5 M, picătură cu picătură, scuturînd, pînă cînd culoarea roz 

a stratului de toluen dispare, apoi se adaugă două picături în. exces. 
Se astupă pîlnia, se scutură pentru agitare 30 secunde, se lasă să se 
separe fazele şi se scurge stratul apos într-un pahar mic. Se clăteşte 
stratul organic, prin scuturare, cu 3 ml soluţie de hidroxid de sodiu 
0,1 M şi se adaugă apa de spălare la soluţia apoasă din paharul mic. 
Se reţine stratul de toluen în pîlnia de separare. Se adaugă 2,5 ml acid 
clorhidric 5 N la soluţia din pahar, apoi se adaugă soluţie de acid 
ascorbic, picătură cu picătură, pentru a decolora iodul care eventual 
s-a mai eliberat. Cu o pipetă, se adaugă 2 ml soluţie de violet de cate- 
chol şi se amestecă. Fără a scutura, se spală toluenul în pîlnia de sepa¬ 
rare cu 5 ml soluţie de acetat de sodiu şi se adaugă lichidul de spălare 
în pahar. Se adaugă amoniac diluat, picătură cu picătură, la soluţia din 
pahar, pentru a aduce pH-ul la valoarea de 3,1 + 0,1 (folosind un 
pHnmetru). Se transferă soluţia într-un balon gradat de 25 ml, se di¬ 
luează la volum cu apă, se amestecă bine şi se lasă să stea 30 minute. 

Se măsoară densitatea optică a soluţiei într-o cuvă de 4 cm 
(v. nota 3), fixînd spectrofotometrul la lungimea de undă de 552 nm. 
Se prepară, de asemenea, o soluţie reactivă martor, în acelaşi mod ca 
şi soluţia cu proba de analizat dar fără a introduce acest material în ea 
(v. nota 4). 

Etalonarea. Se folosesc cuve de 4 cm. Se transferă părţi alicote de 
soluţie standard de staniu conţinînd pînă la 8 pg Sn într-o serie de pa¬ 
hare de laborator de cîte 50 ml şi se diluează la 10 ml, cu apă. Se 
adaugă 1 ml soluţie de hidroxid de sodiu 5M, se amestecă, se adaugă 
2,5 ml acid clorhidric 5 N şi (cu pipeta) 2 ml soluţie de violet de 
catechol. Se potriveşte pH-ul la 3,8 (±0,1) şi se transferă fiecare soluţie 
în cîte un balon gradat de 25 ml. Se adaugă 5 ml soluţie de acetat de 
sodiu, se diluează la volum cu apă, se amestecă bine şi se lasă la o 
parte 30 minute. 

Se măsoară densităţile optice prin raportare la soluţia care nu 
conţine staniu, în cuve de 4 cm, la lungimea de undă de 552 nm, cum 
s-a arătat mai sus. 

Note 

1. Se foloseşte o porţie de 1 g din probă pentru roci care conţin 
pînă la 30 ppm Sn şi cantităţi mai mici pentru probe cu conţinuturi 
mai ridicate. 

2. Acest procedeu se utilizează numai pentru acele roci care se 
descompun complet prin evaporare cu acid fluorhidric şi acid sulfuric, 
urmată de topirea reziduului cu pirosulfat de potasiu. Dacă proba con¬ 
ţine casiterit, atunci reziduul rămas după evaporarea pînă la uscare 
trebuie digerat cu acid sulfuric diluat, iar reziduul care mai rămîne, 
încă, se colectează, se calcinează şi se topeşte într-un creuzet de nichel 
cu puţin hidroxid de sodiu. Topitura se extrage cu apă, se acidizează 
şi se adaugă la soluţia principală de rocă. Deşi se poate produce o 
anumită pierdere, cea mai mare parte a staniului prezent sub formă de 
casiterit poate fi recuperată în acest mod [2], Pentru rocile care conţin 

cîteva sute de ppm Sn sau mai mult, poate apărea necesitatea topirii 
reziduului cu peroxid de sodiu. 

3. Se foloseşte o cuvă de 4 cm pentru conţinuturi de pînă la 
8 gg Sn; pentru roci cu conţinuturi de pînă la 30 gg se foloseşte o 
cuvă de 1 cm. 

4. Se măsoară atît soluţia de rocă cît şi soluţia reactivă martor faţă 
de o soluţie de referinţă preparată fără să se adauge staniu cum s-a ară¬ 
tat la paragraful privitor la etalonare. 

DETERMINAREA SPECTROFOTOMETRICA 

CU SALICILIDENAMINO-2-TIOFENOL 

Această metodă include, şi ea, o evaporare cu acid fluorhidric, 
pentru eliminarea silicei, şi o extracţie a iodurii stanice în soluţie de 
toluen. 

Reactivi: Soluţie de salicilidenamino-2-tiofenol. Se dizolvă 1 g acid as- 
corbic în 100 ml etanol cald. Se adaugă 0,1 g reactiv şi se 
agită pînă la dizolvare. Se păstrează într-o sticlă de culoare 
închisă, ferită de lumina naturală şi se prepară proaspătă 
zilnic. 

Soluţie de acid lactic. Se amestecă 20 ml acid lactic cu 80 ml apă. 

Xilen. 

Mod de lucru. Se descompune o porţie de probă de 1 g şi se recuperează 
staniul, aşa cum s-a arătat mai sus, prin evaporare cu acizi (fluorhidric, 
azotic şi sulfuric), şi topirea reziduului cu pirosulfat (sau hidroxid de 
sodiu dacă este necesar). Se extrage iodura stanică în soluţie de toluen, 
şi apoi se extrage încă o dată într-o soluţie foarte diluată de hidroxid 
de sodiu. 

Se diluează la circa 20 ml, cu apă, şi se adaugă 2 ml soluţie de 
acid lactic. Se controlează pH-ul şi se aduce la valoarea 2(+0,l). Cu o 
pipetă, se adaugă 5 ml soluţie reactivă de salicilidenamino-2-tiofenol, 
se amestecă şi se lasă să stea 20 minute. Se adaugă exact 10 ml xilen, 
se scutură bine timp de 20 secunde şi se lasă să se separe fazele. 

După 5 minute, se măsoară densitatea optică a extractului organic, 
în cuve de 4 cm, cu spectrofotometrul fixat pentru lungimea de undă 
de 415 nm. Se prepară un extract reactiv martor, care se foloseşte ca 
soluţie de referinţă. Pentru etalonare se folosesc alicote de soluţie 
standard conţinînd pînă la 10 gg Sn. 


DETERMINAREA STANIULUI PRIN SPECTROSCOPIA 
DE ABSORBŢIE ATOMICA 


Utilizarea spectroscopiei de absorbţie atomică pentru determinarea 
staniului din roci, între care din roci silicatice şi sulfuri minerale a fost 
studiată de Moldan et al. [21], S-au constatat interferenţe, inclusiv 

efecte de interelement complexe, şi chiar în cazul folosirii unui tub de 
absorbţie cu lungime mare (45 cm), sensibilitatea nu a fost suficient 
de adecvată nici pentru conţinuturi medii de staniu. O îmbunătăţire a 
sensibilităţii se realizează folosind încălzitorul cu flacără mai puternică 
de oxid azotos — acetilenă (care poate disocia structura foarte stabilă 
a SnO) ori prin folosirea unei flăcări reducătoare de aer-hidrogen sau 
de argon-hidrogen (în care se poate forma şi disocia SnH). In condiţiile 
folosirii acestei din urmă flăcări, cea mai mare sensibilitate pare să se 
realizeze la lungimea de undă de 224 nm, deşi s-a folosit şi lungimea 
de undă de 235,5. Acest procedeu, descris de Guimont et al. [15] este 
de o sensibilitate adecvată numai în cazul analizelor de roci silicatice 
obişnuite. 

27 — Metode chimice de analiză a rocilor 



41. SHBIU 


OCURENŢA 


Ocurenţa stibiului in roci silicatice a fost discutată de Onishi şi 
Sandell [1], precum şi de Fleisher [2], 

Majoritatea rocilor magmatice examinate de aceşti autori au avut 
conţinuturi de 0,1—0,2 ppm Sb, valori apropiate de limita pînă la care 
se pot face determinări prin metodele care s-au aplicat. Determinări 
ulterioare, efectuate de Lombard et al. [3], de Steinnes [4] şi alţi cer¬ 
cetători, pe un număr de roci standard, prin analize bazate pe acti¬ 
varea neutronilor, au stabilit conţinuturi de stibiu de la 0,04 ppm în 
G-2 pînă la 4,6 ppm în AGV-1. Aceste valori se situează mult sub cele 
care se pot determina prin spectroscopia de absorbţie atomică [5]. 

Stibiul nu indică o preferinţă marcată pentru roci silicatice sau 
subsilicioase, semănînd cu arseniul in această privinţă. 

Rocile argiloase au conţinuturi de stibiu foarte variabile: unele 
conţin cantităţi similare cu rocile magmatice, altele cîteva ppm. Se 
pare că stibiul, ca şi alte cîteva elemente, este prezent în concentraţii 
mai mari în roci argiloase care sînt bogate în sulfuri şi material căr- 
bunos. Calcarele şi gresiile sînt, în general, sărace în stibiu. 


CONSIDERAŢII ASUPRA METODELOR DE 
DETERMINARE 


La examinarea rocilor silicatice, Onishi şi Sandell [6] au folosit 
ca agent fotometric radamina B. A fost necesar să se ia măsuri speciale 
pentru a exista certitudinea că s-a realizat o separare completă a sti¬ 
biului îndeosebi de fer, galiu, taliu, wolfram şi aur, elemente care dau 
reacţii color intense cu rodamina B. 

Materialul de probă pentru această determinare s-a obţinut din 
soluţie de acid sulfuric. 

La soluţie s-a adăugat sulfat de cupru, iar stibiul şi cuprul au 
precipitat împreună, cu hidrogen sulfurat. Separarea este, însă departe 
de a fi completă, astfel că au fost necesare separări suplimentare pen¬ 
tru a îndepărta ultimele urme de fer, galiu, taliu şi aur. 

Metoda este limitată mai mult de slaba reproductibilitate la con¬ 
ţinuturi de ordinul ppm decît de sensibilitate. Autorii afirmă că limita 
de determinare este cuprinsă în intervalul 0,1—0,2 ppm Sb, concentraţii 
pe care ei le-au observat în multe roci magmatice. 

Rodamina B a mai fost folosită de Ward şi Lakin [7] pentru deter¬ 
minarea stibiului din soluri şi roci. Procedeul lor implică o extracţie 
în eter izopropilic şi poate conduce la erori importante în determinarea 
stibiului, îndeosebi la valori ale conţinutului de 1 ppm. Procedeul de¬ 
scris de ei a fost elaborat iniţial pentru probe de soluri care eonţif- 
neau cantităţi relativ mari de stibiu, şi nu este aplicabil direct la probe 
de roci care conţin cu mult sub 0,5 ppm. 

Reacţia dintre ioni de cloroantimonat şi verde strălucitor a fost 
folosită, de asemenea, pentru determinarea antimoniului [8], Probele 
de rocă şi sol pot fi descompuse fie prin topire cu sulfat acid de potasiu 
fie prin încălzire cu clorură de amoniu. Complexul cu verdele străluci¬ 
tor se formează în soluţie de acid elorhidric conţinînd hexametafosfat 
de sodiu şi este extras în toluen pentru determinare fotometrică. Li¬ 
mita cea mai de jos a conţinutului ce poate fi determinat pare să fie 
de 0,4 ppm Sb. 


DETERMINAREA SPECTROFOTOMETRICA 


Procedeul prezentat aici se bazează pe acela descris de Schnepfe [9], 
Stibiul din soluţia de probă este redus şi volatilizat ca stibină SbH 3 . 
Aceasta este absorbită într-o soluţie de clorură de mercur, oxidată cu 
sulfat de ceriu şi extrasă sub formă de clorantimonat de rodamina B. 
.Arseniul distilă sub formă de arsină — AsH 3 , dar recuperarea a 1 gg Sb 
în prezenţa a 1000 pg As sugerează că arseniul nu este de aşteptat să 
™terfere în determinare. Dacă acest element este prezent în concentra¬ 
ţii ridicate în proba de rocă, atunci este necesar un oxidant adiţional. 

Pentru descompunerea probei, Schnepfe [9] a folosit diferite pro¬ 
cedee, între care topirea cu un amestec de carbonat de potasiu şi car¬ 
bonat de. sodiu, cu hidroxid de potasiu, cu hidroxid de potasiu urmată 
de peroxid de sodiu şi pirosulfat de potasiu. Topirea numai cu pirosul- 
fat de potasiu a dat rezultate la recuperarea stibiului adăugat la roci 
silicatice; acest procedeu va fi descris în cele ce urmează. Este de notat, 
însă, că prin această topire o mare parte din matricea rocii rămîne ne¬ 
descompusă şi că stibiul care este prezent, eventual, în aceasta nu 
poate fi recuperat. 

Aparatură. Pentru reducerea stibiului este necesar un generator de hi- 
drură, cunoscut şi sub denumirea de generator de arsină. Schema 
simplificată a unui astfel de generator este dată în fig. 87. 

Reactivi: 

Soluţie de acid tartric. Se dizolvă 10 g 
de acid în apă şi se diluează pînă la 
100 ml. 

Granule de zinc. 

Soluţie de sulfat de cadmiu. Se dizol¬ 
vă 5 g de sulfat în apă şi se diluează 
pînă la 100 ml. 

Soluţie de clorură mercurică. Se dizol¬ 
vă 5 g de clorură mercurică în 1 1 
acid clorhidric 6 M. 

Soluţie de sulfat de ceriu. Se dizolvă 
10,6 g de acid tetrasulfatoceric — 
H 4 Ce(S0 4 ) 4 în 80 ml de apă, se a- 
daugă 5,56 ml de acid sulfuric 20 N 
şi se diluează cu apă pînă la 100 ml 

Soluţie de rodamină B. Se dizolvă 0,2 
g rodamină în 100 ml apă. 

Soluţie de rodamină B şi clorhidrat de 
hidroxilamină. Se diluează 50 ml so¬ 
luţie de rodamină B cu 50 ml apă şi 
se adaugă 1 g de clorhidrat de hidroxilamină. Soluţia se pre¬ 
pară în fiecare zi, pentru a fi proaspătă. 

Soluţie standard de stibiu (soluţie de bază). (100 pg Sb/ml). 
Se dizolvă 0,274 g de tartrat de antimonil şi potasiu hemi- 
hidrat în 1 1 de acid sulfuric N. Se prepară soluţiile de 
lucru prin diluarea soluţiei de bază cu apă, după necesităţi. 

Mod de lucru. Se cîntăreşte o cantitate de circa 1,5 g pirosulfat de pota¬ 
siu intr-un creuzet de silice şi se topeşte încet, pentru a se îndepărta 
toată umiditatea; se obţine o topitură care nu-şi mai schimbă consis¬ 
tenţa. Se lasă să se răcească, apoi se cîntăreşte 0,2 g din proba de rocă 
silicatică fin pulverizată şi se pune în creuzet. Se acoperă creuzetul 
cu un capac de silice şi se topeşte lent timp de 10—15 minute. Se lasă 
să se răcească. Se adaugă 14 ml de apă şi 1 ml de soluţie de acid tartric 
şi se dizolvă toţi constituenţii solubili din topitură, prin încălzire pe 
o baie de abur. 

Se transferă soluţia şi reziduul în generatorul de hidrură (fig. 87), 
clătind creuzetul şi capacul cu 4 ml de apă, urmat de 40 ml de acid 
sulfuric 20N. Se adaugă acest lichid de spălare în generator; tot în ge¬ 
nerator se adaugă şi 1 ml soluţie de sulfat de cadmiu. Se pune o pîlnie 



420 




de filtrare mică în gîtul flaconului şi se încălzeşte lent lichidul, pînă 
la fierbere, fără să se continue fierberea, apoi se răceşte la un robinet 
pînă la temperatura de 20—25°. 

Se adaugă 15 g granule de zinc în generator, apoi imediat se mon¬ 
tează la aparatul din fig. 87 un tub care se duce deasupra unei pîlnii de 
separare de 60 ml care conţine 20 ml clorură de mercur în soluţie. Se 
lasă să stea timp de 2 ore, apoi se dau la o parte generatorul şi tubul, 
spălînd soluţia care a rămas pe tub şi turnînd apa de spălare înapoi în 
pîlnia de separare. Se dă la o parte conţinutul din balon. 

Folosind o pipetă de precizie, se adaugă exact 10 ml de benzen 
în pîlnia de separare, apoi 0,5 ml de soluţie de ceriu. Se astupă pîlnia 
şi se scutură circa 1 minut. Se adaugă 10 ml de soluţie amestec de 
roadmină B şi clorhidrat de hidroxilamină, se astupă şi se scutură din 
nou timp de 1 minut. Se lasă să se separe fazele, se scurge şi se aruncă 
stratul inferior de apă. Se spală de două ori stratul de benzen cu 10 ml 
cu acid clorhidric 4M, prin scuturare, apoi se dă la o parte lichidul de 
spălare. Se scurge stratul de benzen într-un pahar mic de sticlă şi apoi 
se transferă într-un tub centrifug de 15 ml. Se centrifughează pînă cînd 
se obţine o soluţie omogenă şi apoi se măsoară densitatea optică a solu¬ 
ţiei comparativ cu a benzenului la lungimea de undă de 550 nm. 

Se construiesc curbele de lucru pentru conţinuturile de la 0 pînă 
la 1 pg Sb şi de la 0 la 10 Mg Sb, folosind alicote de soluţie de lucru 
standard. Se transferă fiecare alicotă în generatorul de hidrură, se 
adaugă 1,5 g de pirosulfat de potasiu, 1 ml de soluţie de acid tartric 
18 ml de apă, 1 ml de soluţie de cadmiu şi 40 ml de acid sulfuric 20N. 
Apoi se continuă aşa cum s-a arătat mai înainte. 


DETERMINAREA POLAROGRAFICA 


Atît arseniul cît şi stibiul formează unde polarografice reductoare 
bine dezvoltate în soluţie de acid sulfuric diluat conţinînd clorură de 
potasiu şi albastru de metil. Aceste unde au fost folosite de Morachevs- 
kii şi Kalinin [10] pentru a determina aceste două elemente din roci 
silicatice. Arseniul emite două unde reductoare la E w = — 0,42 V şi 
— 0,65 V, din care numai ultima poate să fie folosită pentru determi¬ 
narea cantitativă a arseniului, în timp ce stibiul emite o singură undă, 
la E i /2 =-—0,14 V, toate în comparaţie cu o electrodă saturată de calo- 
mel. în proporţiile în care apar în roci silicatice nu este necesar ca 
arseniul să se separe de stibiu, însă ele trebuie separate împreună de 
alţi constituenţi ai acestor roci. Separarea se poate face în mod satisfă¬ 
cător prin distilarea halogenurilor. Limita inferioară a determinării este 
de ordinul 0,1 ppm Sb. 

Reactivi: Sulfat de hidrazină 

Soluţie de acid bromhidric. Se dizolvă 5 g bromură de potasiu 
în 100 ml apă şi se adaugă, cînd este rece, 200 ml acid 
sulfuric concentrat. 

Electrolit suport (acid sulfuric 0,05 M, clorură de potasiu 
0,5 M şi albastru de metil IO -5 M). 

Soluţie standard de stibiu de bază. Se dizolvă 0,012 g trioxid 
de stibiu în 55 ml acid clorhidric concentrat şi se diluează 

cu apă pînă la 100 ml. Această soluţie conţine 100 gg Sb/ml. 

Soluţie standard de stibiu pentru lucru. Se diluează 10 ml de 
soluţie de bază pînă la 100 ml cu acid clorhidric 6 M. 
Această soluţie 10 pg Sb/ml. 


Mod de lucru. Se cîntăreşte o,cantitate de circa 5 g de probă de rocă fin 
măcinată într-o capsulă de platină şi se descompune prin evaporare 
(pînă la fumegare puternică) cu 5 ml de acid azotic concentrat, 5 ml 
de acid sulfuric 20 N, şi 25 ml acid fluorhidric concentrat. Se lasă 
capsula să se răcească, se descompune crusta care eventual se formează 
folosind puţină apă, apoi se transferă conţinutul din capsulă într-un 



balon de distilare de 100 ml (fig. 88). 
Se adaugă 0,5 g bromură de potasiu, 
20 ml acid sulfuric concentrat, 10 ml 
acid clorhidric concentrat şi 0,5 g 
sulfat de hidrazină. Ca recipient de 
colectare se foloseşte un pahar co¬ 
nic conţinînd 10 ml apă. 

Se încălzeşte lent balonul de 
distilare pînă se ajunge la tempera¬ 
tura de 80°, apoi se adaugă picătură 
cu picătură 30 ml de soluţie de 
bromură acidă. Se continuă încălzi¬ 
rea pînă se atinge o temperatură de 
distilare de 190—200° şi se distilă la 
această temperatură timp de aproxi¬ 
mativ 1 oră. Se adaugă la distilat 2 
ml acid azotic concentrat şi se eva¬ 
poră apoi pe o baie de abur pînă la 
volumul de 1—2 ml. Se adaugă 1 
ml de acid sulfuric 6 N şi se conti¬ 
nuă evaporarea, de această dată pî¬ 
nă la fumegarea acidului sulfuric. 
Se lasă să se răcească, se adaugă 0,1 
g sulfat de hidrazină şi se evaporă 
pînă la uscarea completă. Se dizolvă 
reziduul în 1 ml de electrolit-suport, 
se transferă într-o cuvă polarogra- 
fică, se dezaerează soluţia cu 
dioxid de carbon sau azot, după 

procedeul uzual, şi se determină arseniul şi stibiul din probă prin re¬ 
ducere polarografică, măsurînd undele la —0,14 V (stibiu) şi —0,65 V 
(arseniu), comparativ cu o electrodă saturată de calomel. 

Se etalonează polarograful, luînd alicote de soluţie standard de 
stibiu (şi arseniu), evaporîndu-le cu acid sulfuric etc. (procedîndu-se 
cum s-a arătat mai înainte), şi măsurînd undele de reducţie la —14 V 
şi —65 V. 


DETERMINAREA PRIN SPECTROSCOPIE 
DE ABSORBŢIE ATOMICA 


Conţinuturile de stibiu care se găsesc în majoritatea rocilor sili- 
catice sînt sub cele care pot fi determinate cu uşurinţă prin spectro¬ 
scopia de absorbţie atomică din soluţia apoasă în care a fost dizol¬ 
vată roca. 

Terashima {11] descrie o metodă în care stibiul prezent în silicaţi 
este convertit în stibină4SbH 3 şi introdus direct într-o flacără argon- 
-hidrogen pentru măsurarea absorbţiei la lungimea de undă de 217,6 nm. 
Au fost raportate rezultate satisfăcătoare pentru intervalul de conţinu¬ 
turi între 0,06 şi 4 ppm Sb. 

Metodele descrise de Welsch şi Chao {12], de McHugh şi Welsch 
[13] au ca aplicabilitate determinarea rapidă a stibiului din probe ob¬ 
ţinute în cursul cercetării geoehimiee, în care cunoaşterea concentra¬ 
ţiei este mai importantă decît precizia şi acurateţea. Procedeul se ba¬ 
zează pe descompunerea mineralelor care conţin stibiu prin încălzire 
cu soluţie de iodură de amoniu solidă în acid clorhidric diluat şi extrac¬ 
ţia stibiului în solventul trioctilfosfină^metilizobutilcetonă. Extractul 
poate fi aspirat direct într-o flacără de aer-acetilenă, iar absorbţia 
stibiului se măsoară la 217,6 nm. Pentru scopuri practice, limita de¬ 
terminării este 0,25 ppm, ceea ce reprezintă 1 ppm Sb eînd se extrage 
o probă de 0,5 g în 2 ml de solvent TOPO-MIBK, 

42. STRONŢIU 


OCURENŢA 


Cu excepţia, poate, a rocilor ultrabazice, dintre care unele con¬ 
ţin doar cîteva ppm, toate rocile silicatice conţin cantităţi apreciabile 
de stronţiu, mergînd pînă la cîteva sute ppm. Ca urmare acestei distri¬ 
buţii şi datorită uşurinţei cu care stronţiul poate fi determinat prin 
spectrografia de emisie, geochimia acestui element a putut fi studiată 
destul de bine de mulţi cercetători [1—4]; în tabelul 38 slnt date valo¬ 
rile caracteristice ale conţi- 
nuturilor acestui element. De 
notat că valorile raportate 
de cercetători pentru fiecare 
dintre aceste roci prezintă 
în unele cazuri, abateri con¬ 
siderabile. 

Relaţia dintre stronţiu 
şi calciu în rocile silicatice 
este complexă [4]; în unele 
roci — de exemplu graniţe 
şi granodirite — conţinutul 
de stronţiu din probe indivi¬ 
duale prelevate din acelaşi 
corp magmatic creşte liniar 
cu conţinutul de calciu, în timp ce relaţia este inversă în cazul unor roci 
aparţinînd aceluiaşi corp bazaltic. 

Deşi stronţiul este prezent în cantităţi pînă la cîteva mii părţi per 
milion în anumite roci silicatice, el se găseşte rareori sub formă de 
minerale de stronţiu specifice. Tendinţa lui este de a fi încorporat în 
reţelele cristaline ale mineralelor silicatice, în special în feldspaţi şi feld- 
spatoizi, cum sînt ortoclazul, microclinul, leucitul şi nefelinul. 

Principala sursă de stronţiu este celestitul (celestina) SrSO.,, un 
mineral evaporitic KÎcseori asociat cu roci gipsifere, calcare şi dolo- 
mite. Stronţianitul — SrS0 3 apare de asemenea în unele depozite eva- 


Tabelul 38. Valori caracteristice pentru conţinu¬ 
turile de stronţiu ale unor roci 


Roca sau familia de roci 

Conţinutul 
de stronţiu, 
ppm 

Granit 

100 

Granodiorit 

400 

Riolit 

200 

Diorift 

300 

Roci bazaftice 

450 

Roci ultrabazice 

25 

Calcare 

600 

Argile coesive 

Sedimente marine calcaroase 

300 

de adâncime 

2 000 

pontice, precum şi sub formă de constituent major al unor carbona- 
tite; a fost semnalat şi în unele pegmatite cristalizate în studiul tîrziu 
al diferenţierii magmatice. 

O cunoaştere a conţinutului de stronţiu din unele minerale sili- 
catice este necesară pentru calcularea vîrstei geologice prin aşa-numita 
metodă rubidiu-stronţiu. Metoda are la bază procesul de acumulare a 
stronţiului-87 de-a lungul timpului geologic prin dezintegrarea elemen¬ 
tului rubidiu-87; pentru aplicarea ei este necesară cunoaşterea nu numai 
a conţinutului total de stronţiu, ci şi a conţinutului total de rubidiu şi 
a compoziţiei izotopice a stronţiului. 


CONSIDERAŢII ASUPRA METODELOR 
DE DETERMINARE 


Multe dintre valorile conţinutului de stronţiu comunicate de cer¬ 
cetători au fost obţinute prin metode epectrografice; acestea sînt, pro¬ 
babil, cu mult mai precise decît vechile metode gravimetrice de deter¬ 
minare a acestui element. Cea mai obişnuită metodă chimică pare să 
fie cea bazată pe precipitarea cu calciu ca oxalat din filtratul din care 
au fost eliminate ferul, aluminiul, titanul şi alte elemente prin precipi¬ 
tare cu amoniac. Oxalaţii în amestec sînt convertiţi în azotaţi anhidri, 
iar azotatul de stronţiu este separat de azotatul de calciu prin dizol¬ 
varea acestuia din urmă în acid azotic concentrat. Groves [5] susţine că 
eroarea care se produce la această separare nu este aşa de mare ca 
aceea care se produce din cauza dificultăţii de a colecta stronţiul din 
materialul analizat precipitat ca oxalat. 

Se cunoaşte o metodă gravimetrică bazată pe precipitarea bariului şi 
stronţiului împreună cu calciul, sub forma sulfaţilor lor, dintr-o solu¬ 
ţie de rocă în care s-au adăugat acid sulfuric şi etanol. Sulfaţii sînt 
convertiţi în carbonaţi prin topire cu carbonat alcalin, iar calciul este 
eliminat prin dizolvarea azotatului în acid azotic concentrat, cum s-a 
arătat mai înainte. Bariul este precipitat apoi sub formă de cromat, 
iar stronţiul se determină din filtrat, prin precipitare ca sulfat. Metoda 
necesită timp mult şi este obositoare. Ea a fost prezentată de Groves [5] 
în cartea Silicate Analysis [10] (Analiza silicaţilor) dar se pare că este 
puţin folosită. 

Metodele spectrofotometrice nu şi-au găsit o largă aplicare la de¬ 
terminarea stronţiului, probabil din cauza interferenţelor pe care le dau 
alte elemente alcalino-pămîntoase. Dintre reactivii care se utilizează 
în aceste determinări se menţionează o-cresolftaleină complexon [6], 
murexidul [7] şi clorofosfonazo III [8], 

In prezent, metoda flamfotometriei şi metoda absorbţiei atomice 
tind să înlocuiască metodsiîT gravimetrice în determinarea stronţiului 

din silicaţi şi alte roci. întrucît ambele metode pot fi, folosite pentru a 
determina o serie de alte elemente din roci silicate ele se aplică în pre¬ 
zent pentru cazurile în care mai înainte se avea în vedere aplicarea 
spectrografiei de emisie. 


DETERMINAREA PRIN FLAMFOTOMETRIE 


împreună cu calciu şi bariu, stronţiul are o flacără de emisie 
foarte caracteristică. Cea mai intensă emisie a stronţiului are loc la li¬ 
nia de rezonanţă de 460,7 nm. Alte linii ale stronţiului sînt la 407,8 şi 
421,6 nm, iar benzile apar la porţiunile oranj şi roşu ale spectrului. Ca 
şi la alte elemente alcalinoteroase, emisia de flacără depinde nu numai 
de condiţiile flăcării ci şi de natura soluţiei care se pulverizează şi de 
concentraţia de alte elemente în ea. Curba de etalonare pentru stron- 
ţiu, bazată pe linia de rezonanţă, se apropie de o linie dreaptă. Cînd se 
cer rezultate mai exacte, se utilizează aşa-numita „metodă a adiţio¬ 
nărilor". 

Sodiu] şi potasiul prezente în concentraţii mari, tind să intensifice 
emisia stronţiului la 460,7 nm, ca dealtfel şi conţinuturile apreciabile 
de calciu. Magneziul, ferul, silicea, fosforul sulfatul şi, mai ales, alu¬ 
miniul slăbesc emisia stronţiului. 

Pentru a evita majoritatea acestor interferenţe, Fabrikova şi 
Isaeva [9] propun să se facă, mai întîi, o separare a calciului, stronţiu¬ 
lui şi magneziului de fer, aluminiu şi fosfor printr-o dublă precipitare 
a ultimelor cu apă amoniacală. Filtratele, combinate, de la ambele pre¬ 
cipitări se evaporă la volum mic şi se măsoară emisia la 460,7 nm. Me¬ 
toda este apreciată ca dînd rezultate doar aproximative, cu o abatere de 
la medie de pînă la 28,5»/a la determinări efectuate în paralel. 

în procedeul care se prezintă aici, toate separările, în afară de cea 
a silicei, sînt evitate, iar determinarea se face adăugind soluţie etalon 
de sţronţiu la alicote de soluţie de rocă separate. Efectul de slăbire a 
emisiei cauzat de prezenţa aluminiului şi altor elemente se previne prin 
adăugarea unui exces important de calciu la soluţia de rocă, aşa cum 
au procedat Fornaseri şi Grandi [10], iar mai recent Kirillov şi Alkhi- 
mankova [11]. Silicea este eliminată prin evaporare cu acid fluorhidric 
şi acid percloric. 

Reactivi: Soluţie de perclorat de calciu. Se dizolvă 25 g carbonat de 
calciu pur in acid percloric diluat, evitând excesul, şi se di¬ 
luează la 500 ml, cu apă. Această soluţie conţine 20 ms 
Ca/ml. 

Soluţie standard de sţronţiu de bază. Se dizolvă 0,1685 g 
carbonat de sţronţiu pur în acid percloric diluat, evitînd 

excesul, şi se diluează la 500 ml cu apă. Această soluţie 
conţine 200 pg Sr/ml. 

Soluţie standard de stronţiu pentru lucru. Se prepară din so¬ 
luţia de bază prin diluare cu apă, atunci cînd se foloseşte. 

Mod de lucru. Se cîntăresc circa 2 g de probă de rocă în stare de pulbere, 
într-o capsulă mică de platină, se umezeşte cu apă, se adaugă 20 ml acid 
percloric concentrat şi se evaporă, pînă la uscare, după procedeul obiş¬ 
nuit. Se răceşte, se mai adaugă 3 ml acid percloric şi se evaporă din 
nou, pînă la uscare. Se răceşte, se adaugă 1 ml acid percloric şi se eva¬ 
poră, de această dată pînă cînd se obţine un reziduu de percloraţi, ume¬ 
zit. Se lasă să se răcească, se dizolvă reziduul în circa 10 ml apă, se 
adaugă 10 ml soluţie de perclorat de calciu şi se diluează la volum 
într-un balon gradat de 100 ml (v. nota 1). Se pipetează 25 ml din această 
soluţie într-un balon gradat de 50 ml (curat) şi se diluează la volum 
cu apă. Se măsoară emisia de flacără a acestei soluţii la lungimea de 
undă de 460,7 nm, folosind un flamfotometru fixat conform instruc¬ 
ţiunilor furnizorului. Dacă se dispune de un dispozitiv de înregistrare, 
se trasează emisia de la circa 480 nm la 450 nm. Din emisia obţinută şi 
din curba de etalonare a stronţiului se calculează conţinutul aproximativ 
de stronţiu al soluţiei diluate. 

Se prepară alte două soluţii de probă de rocă, transferînd două 
porţii de cîte 25 ml de soluţie de rocă în două baloane gradate de 
50 ml, adăugind alicote de soluţie etalon de stronţiu, şi diluîndu-se la 
volum cu apă. Se va avea grijă ca, de această dată, concentraţiile de 
stronţiu să fie de aproximativ de două-trei ori mai mari decît în soluţia 
iniţială diluată de rocă. 

Se măsoară emisia de flacără a celor trei soluţii diluate de rocă 
precum şi cea a soluţiei martor (v. nota 2), din care se determină con¬ 
ţinutul de stronţiu al probei luată în analiză. 

Note 

1. In cazul rocilor şi mineralelor silicatice obişnuite, este puţin 
probabil că se produce precipitarea percloratului de potasiu prin această 
dizolvare. Pentru roci şi minerale bogate in potasiu, se lasă precipita¬ 
tul cristalin să se sedimenteze înainte de a prelua alicotele de 25 ml. 

2. Chiar şi aşa-numitul carbonat de calciu „pur“ poate conţine 
mici cantităţi de stronţiu, motiv pentru care determinarea dintr-o so¬ 
luţie martor este importantă. 

Intr-un studiu asupra metodelor de analiză a bariului. şi stron¬ 
ţiului, efectuate de Ingamells et al. [12] autorii susţin că au investigat 
numeroase procedee de determinare a stronţiului prin fotometria de fla¬ 
cără şi că au constatat că dă rezultate numai metoda în care se folo¬ 
seşte o flacără rece şi o soluţie neutră de azotat de calciu şi stronţiu, 
după o precipitare cu carbonat de amoniu. 

DETERMINAREA PRIN SPECTROSCOPIE 
DE ABSORBŢIE ATOMICA 


La prepararea soluţiei de rocă pentru determinarea stronţiului pot 
fi şi sînt utilizate majoritatea metodelor obişnuite de descompunere 
a rocilor silicatice. Acestea implică topirea cu carbonat alcalin şi borat 
de litiu, precum şi evaporarea cu amestecuri de acizi în care este pre¬ 
zent şi acidul fluorhidric. Procedee adecvate de descompunere au apli¬ 
cat Abey [17] şi Abey et al. [18], Interferenţele produse de aluminiu şi 
siliciu pot fi evitate folosind soluţii de fluorură, în care cele două ele¬ 
mente formează anioni de fluorură. Precipitarea fluoboratului de pota¬ 
siu (provenit dintr-un fondant de borat) poate fi evitată folosind sodiu 
ca agent de ionizare. Procedeul care se prezintă aici este cel descris 
de Abey et al. [18], 

Reactivi: Soluţie de clorură de sodiu. Se dizolvă 10 g de clorură de 
sodiu în apă şi se diluează la 100 ml. 

Soluţie de acid boric. Se dizolvă 50 g acid boric cristalizat în 
1 1 de apă caldă şi se lasă să se răcească. 

Mod de lucru. Se calcinează un creuzet de grafit acoperit într-un cuptor 
electric, la temperatura de 1000° timp de 15—20 min. Se lasă să se 
răcească şi, fără să se deranjeze pulberea de grafit din creuzet, se 
adaugă 1 g de metaborat de litiu şi o cantitate de 0,2 g pulbere de rocă 
luată în analiză. Se acoperă creuzetul, se reintroduce în cuptorul elec¬ 
tric şi se încălzeşte la temperatura de 950—1000° timp de 15 minute. 
Se toarnă topitura într-un flacon (de exemplu de trimetilpenten) care 
conţine 40 ml apă. După ce creuzetul s-a răcit se examinează dacă în 
el a mai rămas ceva material de la topitură; dacă există, aceasta se trece 
în flaconul de plastic. Se adaugă 25 ml acid fluorhidric 5N se astupă 
ermetic flaconul şi se agită pînă eînd topitura s-a dezintegrat complet. 
Se răceşte flaconul într-un refrigerator, se destupă flaconul, se adaugă 
100 ml soluţie de acid boric, se astupă din nou şi se agită pînă cSnd se 
obţine o soluţie clară. Se colectează particulele de grafit pe o hîrtie de 
filtru cu porozitate mare prin filtrare pe o pîlnie de plastic, iar filtra¬ 
tul într-un balon gradat de 200 ml, se clăteşte hîrtia de filtru de cîteva 
ori cu apă, se combină filtratul cu lichidele de spălare, se diluează la vo¬ 
lum, apoi se agită bine şi se transferă într-un flacon de polietilenă 
(v. .nota 1). 

Cu o pipetă se pune o cantitate de 0,5 ml soluţie de clorură de 
sodiu într-un flacon de polietilenă sau dintr-un material similar ori 
într-un alt vas cu capacitatea de 15 ml. Se adaugă cu pipeta 10 ml de 
soluţie de rocă preparată, se amestecă şi se aspiră în flacăra de oxid 
azotos — acetilenă a unui spectrofotometru de absorbţie atomică, prin 
procedeul uzual. Se foloseşte un tub catodic cu stronţiu şi se măsoară 
absorbţia la o lungime de undă de 460,7 nm (v. nota 2). 

Determinarea se poate efectua, de asemenea, prin măsurarea ab¬ 
sorbţiei la 460,7 nm a unor soluţii standard de stronţiu preparate simi¬ 
lar, cu sodiu ca agent de ionizare. Un astfel de procedeu poate da însă 
doar rezultate aproximative, pentru că efectul de matrice este destul 
de pronunţat. Se pot folosi materiale de roci cu valoare de standard 
internaţional şi soluţii standard pentru etalonarea stronţiului, preparate 
în acelaşi mod ca şi soluţia care conţine proiba. Se mai pot folosi ali- 
cote de soluţii etalon de stronţiu care se adaugă la o soluţie de matrice 
de rocă (asemănătoare cu aceea obţinută în cazul probei analizate) pro¬ 
venind dintr-o singură rocă şi care fie că este standardizată, fie că i 
se cunoaşte conţinutul de stronţiu dintr-o determinare anterioară. 

Note 

1. Această soluţie poate fi folosită şi pentru determinarea elemen¬ 
telor majore şi a unor elemente minore din matricea rocii, folosind 
spectroscopia de absorbţie atomică (pentru aluminiu, mangan, crom, 
nichel, fer, magneziu, calciu, sodiu, potasiu, titaniu şi bariu) şi spectro- 
fotometria (pentru siliciu şi fosfor). 

2. în procedeul descris de Abey et al. [18] soluţia folosită pentru 
determinarea stronţiului în care s-a adăugat sodiu ca tampon de ioni¬ 
zare se foloseşte şi pentru determinarea bariului prin măsurare la lun¬ 
gimea de undă de 553,6 nm cu un tub catodic cu bariu şi a flacără de 
oxid azotos — acetilenă. 

43. SULF 


OCURENŢA 


în marea majoritate a rocilor silicatice, conţinutul de sulf este foarte 
mic, ajungînd la nu mai mult de cîteva sute ppm. Această distribuţie 
contrastează cu abundenţa din meteorite, în care în ordinea frecvenţei 
sulful este al cincilea element, în greutate, fiind situat înaintea alu¬ 
miniului [1], Se presupune că această discrepanţă aparentă se datorează 
uşurinţei cu care sulfurile de fer, nichel şi cobalt cristalizează din 
magma primară (parentală) şi se separă din ea scufundîndu-se în jos 
prin topitura silicatică lichidă, cu greutate specifică mai mică. Sulfurile 
care se diferenţiază sînt asociate, adeseori, cu gabrouri intrusive şi cu 
alte roci bazice, uneori sub formă de filoane hidrotermale, care formează 
importante corpuri de minereuri de sulfuri metalice. Rocile intrusive de 
la niveluri superioare şi rocile mai acide care se formează ultimele în 
succesiunea diferenţierii magmatice conţin foarte puţin sulf. 

Rocile sedimentare, în special mîlurile marine şi argilele coesive, 
conţin cantităţi apreciabile de sulf, care se regăseşte şi în gazele naturale 
şi în petrol. în componenţa carbonatitelor intră diferite minerale din 
grupele sulfuri şi sulfaţi; în ansamblu, rocile carbonatice şi gresiile con¬ 
ţin foarte puţin sulf. 

Minerale de sulf prezente în roci silicatice sînt pirita, marcasita, 
pirotitul (pirotina), pentlanditul, blenda, calcopirita, molibdenitul şi 
multe altele m cârtiităţTm ai mki„ —Bmţre~sttl fa ţ i sc menţi one ază bar ţUd- 
(baritina), gipsul, celestina, kainitul, polihalitul. De asemenea, unele mi¬ 
nerale silicatice, cum sînt lazulitul, hauynul şi noseanul conţin sulf. 
Rareori sulful se prezintă în stare liberă (necombinat). 


DETERMINAREA SULFULUI LIBER 


Metodele de determinare a sulfului liber se bazează pe extracţia 
acestuia din roca măcinată, cu ajutorul unui solvent organic. 

în procedeul descris de Volkov [2] se foloseşte un aparat de tip 
Soxhlett, proba fiind circulată timp de 16 ore cu acetonă. Sulful ele¬ 
mentar şi eventualii compuşi organici care conţin sulf sînt recuperaţi 
prin evaporarea acetonei şi convertiţi în acid sulfuric, prin oxidare cu o 
soluţie de brom în tetraclorură de carbon. Apoi sulfatul este redus cu 
acid iodhidric la hidrogen sulfurat, care se distila din soluţie şi se colec¬ 
tează într-o soluţie de acetat de cadmiu. Se adaugă un exces de iod şi 
cantitatea în exces se determină prin titrare cu soluţie standard de tio- 
sulfat de sodiu. 

Ozawa [3] propune durata de extracţie de numai 10 minute, folo¬ 
sind ca solvent disulfură de carbon sau benzen. 

Soluţiile organice de sulf ascultă de legea Beer-Lambert iar den¬ 
sităţile optice pot fi măsurate direct la 390 sau 395 nm (soluţie de CS 2 ) 
precum şi la 330 sau 360 nm (soluţie de benzen). 


DETERMINAREA SULFULUI DIN SULFURI 


în majoritatea cazurilor, determinarea sulfului solubil în acid azo¬ 
tic poate fi considerată ca o măsură a conţinutului de sulfură al rocilor 
silicatice. Determinarea include, în plus, sulful din acele minerale sul- 
fatice care sînt solubile, în acid azotic, precum şi urme de sulf care nu 
sînt solubile în acest acid, cum este baritina. 

Un procedeu de determinare a sulfului conţinut sub forma de sul¬ 
fură care nu include şi sulful din sulfaţi este de a reduce sulfurile la 
hidrogen sulfurat cu acid iodhidric [4], Gazele care se degajă sînt barbo- 
tate printr-o suspensie de hidroxid de cadmiu, iar sulfura de cadmiu se 
determină cu iod prin procedeul uzual. Majoritatea sulfurilor se descom¬ 
pun, însă este necesară prezenţa mercurului [5] pentru a desăvîrşi des¬ 
compunerea piritei şi calcopiritei. 

Reactivi: Acid iodhidric. Se amestecă volume egale de acid clorhidric 
concentrat şi o soluţie apoasă conţinînd 50 g iodură de po¬ 
tasiu în 100 ml. Se adaugă cîteva cristale de îîipofcsfat 
de sodiu pentru a reduce iodul eliberat (evitînd însă ex¬ 
cesul) şi se decontează din clorura de potasiu precipitată. 

Soluţie de acetat de cadmiu. Se dizolvă 2 g acetat de cadmiu 
în apă şi se diluează la 100 ml. 

Iod, soluţie standard 0,1 N. 

Acid acetic N. 

Soluţie standard 0,1 N de tiosulfat de sodiu. 


28 — MetocfŞ chimice de analiză a rocilor 

Mod de lucru. Se cântăreşte în balonul de reacţie o cantitate de 2 g sau 
mai mult de rocă măcinată fin, şi se adaugă câteva grame de mercur. Se 
transformă 25 ml soluţie de acetat de cadmiu în două vase de spălare a 
gazului şi se adaugă 5 ml soluţie de hidroxid de sodiu N în fiecare. Se 



asamblează aparatul conform 
schemei din fig. 89 şi se dislo- 
cuieşte aerul din balonul de 
reacţie cu azot sau hidrogen. 
Se adaugă 10 ml acid iodhidric 
în balon şi se încălzeşte lent 
pentru a uşura descompunerea 
mineralelor sulfidice. Se conti¬ 
nuă să circule gaz prin aparat 
timp de circa 1 oră. 

Se lasă să se răcească ce¬ 
le două vase de spălare a ga¬ 
zului şi se combină conţinutu¬ 
rile lor. în soluţia combinată, 
se adaugă un exces de soluţie 
de iod şi suficient acid acetic 


Î pentru a rezulta o concentraţie 

în jur de 0,5 N şi se titrează 
Fig. 89. Aparat pentru reducerea, distilarea excesul de iod cu soluţie stan- 
şi colectarea sulfului din sulfuri minerale. dard de tiosulfat. 


DETERMINAREA SULFULUI SOLUBIL 
ÎN APA 


Extracţia în cantităţi mai mari decît urme a ionilor sulfatici din roci 
silicatice în soluţia apoasă indică prezenţa de minerale evaporitice cum 
sînt kieseritul-MgS0 4 -H 2 0, kainitul-KCl • MgS0 4 • 3H 2 0 ş.a. Ionul de sul¬ 
fat se determină uşor prin metoda gravimetrică prin precipitare cu clo- 
rură de bariu aşa cum se arată mai jos (Mod de lucru). 


DETERMINAREA SULFULUI SOLUBIL ÎN ACIZI* 


Aşa cum s-a menţionat mai înainte, descompunerea sulfurilor meta¬ 
lice se poate face cu acid azotic. Concomitent se dizolvă şi unii sulfaţi, 

' Sulful solubil în acizi, în acest context, include atît sulful care este di¬ 
rect solubil în acid azotic cit şi cel prezent sub formă de sulfură, care este oxidat 
ca sulfat de către acidul azotic. 

cu excepţia baritului care rămîne în cea mai mare măsură neatacat. 
Silicaţii care conţin sulfaţi cum este lazulitul se descompun complet. 

O dizolvare completă a silicaţilor se obţine, de regulă, numai prin 
adăugare de acid fluorhidric. Acest procedeu a fost aplicat de Wilson 
et al. [6] pentru determinarea sulfului total din roci silicatice, iar pen¬ 
tru dizolvarea completă a materiei organice şi a sulfurilor rezistente la 
descompunere se adaugă şi acid percloric. Pentru a accelera oxidarea 
se adaugă pentoxid de vanadiu (în acest caz se foloseşte o capsulă de 
PTFE). 

Prezenţa bariului determină precipitarea sulfatului de bariu inso¬ 
lubil, iar recuperarea unui conţinut de sulf s-a constatat că este diminu¬ 
ată considerabil de existenţa a 0,2% oxid de bariu în proba de rocă; un 
conţinut de oxid de bariu echivalent cu 1% din greutatea probei duce la 
o importantă pierdere de sulf. Este puţin probabil ca sulful să se piardă 
prin evaporare în timpul încălzirii soluţiei de acid percloric în vasul de 
PTFE, îndeosebi în prezenţa unui exces de săruri de calciu. 

Reactivi: Pentoxid de vanadiu 
Clorură de calciu 

Soluţie de cupferron. Se dizolvă 0,5 g reactiv în 50 ml cloro¬ 
form. Se prepară cînd se foloseşte şi se aruncă restulj 
Soluţie de clorură de bariu. Se dizolvă 3 g de dihidrat în 100 
ml apă. 

Mod de lucru. Se cîntăreşte 1 g de pulbere de rocă într-o capsulă de 
PTFE, se umezeşte cu apă şi se adaugă,, pe rînd, 15 ml acid azotic con¬ 
centrat, 2 ml acid clorhidric concentrat şi 10 ml acid fluorhidric concen¬ 
trat. Se acoperă capsula şi se lasă să stea peste noapte. 

Se dă la o parte capacul şi se evaporă, pînă la uscare, pe o baie 
de abur. Dacă pulberea de rocă este complet descompusă, se adaugă 
cîţiva ml de apă şi 10 ml de acid azotic concentrat, apoi se evaporă din 
nou pînă la uscare. Se repetă această evaporare încă o dată. 

Dacă descompunerea nu este completă după prima evaporare, se 
adaugă 5 ml acid percloric concentrat (00% apă în volum), iar dacă 
proba conţine materie organică, se adaugă şi 100 mg pentoxid de vana¬ 
diu. Dacă materialul analizat este sărac în calciu se adaugă în plus cel 
puţin 100 g clorură de calciu (este necesar ca în acest caz să existe cel 
puţin doi echivalenţi de calciu pentru fiecare echivalent de sulf). Se 
evaporă pînă la uscare, iar dacă mai rămîn particule de materie orga¬ 
nică sau de minerale închise la culoare se continuă evaporarea cu alte 
porţii de acid percloric, pînă la descompunerea completă. 

După evaporarea finală, se adaugă 3 ml acid clorhidric concentrat 
şi circa 20 ml apă. Se digeră pe o baie de abur timp de 15 minute, ames- 
tecînd din cînd în cînd, apoi se răceşte şi se transvazează soluţia într-o 
pîlnie de separare de 250 ml. Se diluează la volumul de circa 100 ml cu 
apă, apoi se extrag ferul şi titaniul pe rînd, cu porţii de soluţie de cup- 
feron de cîte 50 ml, pînă cînd extractul nu mai are culoare brună. Se 
spală soluţia de două ori, cu porţii de cloroform de 50 ml şi, la sfîrşit, 

cu cîte 50 ml benzină uşoară. Se scurge stratul apos într-un pahar de 
laborator de 400 ml şi se spală benzina uşoară de două ori cu cîte 10 
ml de apă. Se combină stratul apos cu lichidul de spălare, se diluează 
la circa 200 ml şi se filtrează dacă este necesar. 

Se încălzeşte soluţia pînă la fierbere şi se adaugă un slab exces de 
soluţie de clorură de bariu. Se lasă soluţia să stea timp de 1 oră pe o 
baie de abur, apoi se dă paharul la o parte şi se lasă peste noapte. Se 
colectează sulfatul de bariu precipitat pe o bucată mică de hîrtie de fil¬ 
tru cu porozitate fină şi se spală de cîteva ori cu cantităţi mici de apă 
caldă. Se trece hîrtia de filtru într-un creuzet de platină cîntărit, se 
usucă, se calcinează şi apoi se cîntăreşte cu BaSOj. 

După calcinare, reziduul de sulfat de bariu va fi alb curat. Valo¬ 
rile martor sînt, de regulă, nesemnificative. 


DETERMINAREA SULFULUI TOTAL 


Tot sulful din proba de rocă ce se analizează (sulf, liber, sulf or¬ 
ganic, sulfura sau sulf din sulfaţi) trece în sulfat alcalin prin topire cu 
carbonat de sodiu conţinînd puţin azotat de potasiu. Topitura se extrage 
cu apă, iar sulfatul din filtratul apos se recuperează prin adăugare de 
acid şi precipitare cu clorură de bariu. Valori mai ridicate şi variabile 
pot rezulta în special atunci cînd pentru topire se folosesc arzătoare cu 
gaz; de aceea se recomandă utilizarea unui cuptor electric. Bariul nu in¬ 
terfera în determinare. 

Se cunoaşte şi o metodă cu tub de combustie, în care proba se 
încălzeşte cu sau fără fondant oxidant cum este pentoxidul de vanadiu 
în curent de oxigen sau de azot pur [7, 8], Oxizii de sulf se co¬ 
lectează şi se determină titrimetric, fotometric sau colorimetric. In 
această determinare s-a folosit ca oxidant şi purtător oxigen gazos. Sen 
Gupta [8] a publicat un studiu comparativ asupra avantajelor folosirii 
unor cuptoare electrice cu rezistenţe sau de inducţie pentru determina¬ 
rea sulfului din roci, minereuri şi meteoriţi pietroşi. Procedeul care se 
descrie în ceea ce urmează se bazează pe topire cu carbonat de sodiu. 


DETERMINAREA GRAVIMETRICA 


Mod de lucru. Se cîntăreşte o cantitate de circa 2 g din pulberea de rocă 
luată în analiză, într-un creuzet mare de platină, şi se amestecă cu 10 g 
de carbonat anhidru de sodiu şi 0,25 g azotat de potasiu (v. nota 1). 

Se pune creuzetul într-un cuptor electric mic, se acoperă cu un capac 
de platină şi se ridică, lent, temperatura pînă la circa 1000°. Se menţi¬ 
ne la această temperatură aproximativ 30 minute, apoi se lasă să se ră¬ 
cească. Se extrage topitura cu apă fierbinte, se clăteşte soluţia şi rezi¬ 
duul, trecîndu-le într-un pahar de 250 ml, se adaugă cîteva picături de 
etanol pentru a reduce manganatul care, eventual, s-a format în urma 
topirii şi se diluează la circa 150 mi cu apă. Se acoperă paharul şi se 
pune pe o baie de abur pentru a dizolva topitura, folosind o baghetă de 
sticlă, pentru a reduce materialul la particule fine. 

Se filtrează soluţia printr-o hîrtie de filtru cu porozitate mică, şi 
se spală reziduul cu soluţie fierbinte de carbonat de sodiu. Se aruncă 
reziduul (v. nota 2). Se colectează filtratul şi apa cu care s-a spălat în¬ 
tr-un pahar de 800 ml şi se diluează la un volum de aproximativ 500 ml. 
Se adaugă cîteva picături de soluţie indicator de roşu de metil şi 
acid clorhidric concentrat pînă se ajunge la punctul neutru, apoi încă 
10 ml acid în exces. Se fierbe soluţia, pentru a elimina dioxidul de car¬ 
bon şi se precipită sulful din soluţia în fierbere adăugind puţină solu¬ 
ţie de clorură de bariu, aşa cum se arată la modul de lucru de la deter¬ 
minarea sulfului solubil în acid. Se colectează, se calcinează şi se cîn- 
tăreşte precipitatul. Dacă roca conţine o cantitate apreciabilă de sulf, 
poate apărea necesitatea de a limpezi precipitatul de sulfat de bariu 
(p. 120—121). 

Note 

1. Cantitatea de azotat de potasiu poate fi crescută pînă la 1 g 
pentru rocile care conţin mult fer feros sau materie organică. 1 

2. Acest reziduu se poate folosi pentru determinarea bariului, zir- 
coniului şi altor elemente, dacă se cere acest lucru. 


DETERMINAREA TITRIMETRICA 


Se face cu ajutorul unui aparat pentru reducere şi titrare. Acesta 
constă dintr-un balon de distilare de 100 ml cu trei gîturi, şi un vas 
de absorbţie de 150 ml. 

Reactivi: Soluţie de hidroxid de potasiu 0,2 N. 

Indicator de ditizonă. Se amestecă 0,1 g ditizonă cu 10 g azotat 
de potasiu. 

Soluţie de acid 2-{hidroximercuri)benzoic. Se dizolvă 0,2 g 
reactiv solid în 1 1 soluţie de hidroxid de potasiu 0,2 N. (Un 
mililitru este echivalent cu circa 10 pg sulf). 

Soluţie etalon de sulfat. Se dizolvă 1,0872 g sulfat anhidru de 
potasiu în apă şi se diluează la 100 ml. Această soluţie con- 

ţine 2 mg S/ml. Se prepară, de asemenea, o soluţie diluată, 
conţinînd 200 pg S/ml, prin diluarea a 5 ml din'soluţie de 
bază la 50 ml, eu acid propionic. 

Mod de lucru. Se cîntăreşte o cantitate de 0,2 g pulbere de rocă într-un 
pahar de 50 ml din PTFE, se adaugă 0,2 g clorat de sodiu solid şi 5 ml 
acid clorhidric concentrat. Se acoperă paharul, se lasă să stea peste 
noapte, apoi se încălzeşte pe o baie de abur. După 30 minute se clăteşte 
capacul şi se dă la o parte, se spală pereţii paharului cu puţină apă şi 
se evaporă pînă la uscare cu o lampă de încălzire. Se zdrobeşte reziduul 
cu o spatulă sau cu o vergea de sticlă şi se transferă într-un desicator 
pînă cînd se trece la următorul stadiu al analizei. 

Se adaugă 1 g iodură de sodiu, 2 g fosfor roşu, 2 ml acid hipofos- 
foros, 8 ml acid ortofosforic şi 10 ml acid propionic în balonul de disti¬ 
lare, şi se trece azot prin aparat într-un ritm de 60 ml/min. Se încăl¬ 
zeşte balonul deasupra unei flăcări mici pentru a refluxa conţinutul 
timp de 30 minute, în timp ce se continuă aportul de azot, apoi se lasă 
să se răcească 15 min înainte de a continua. Apăratul este, acum, gata 
pentru determinare. Se pot face circa 12 determinări înainte de a fi ne¬ 
cesară înlocuirea reactivului. 

Se adaugă 50 ml soluţie de hidroxid de potasiu, şi circa 10 mg 
indicator de ditizonă în vasul de absorbţie, apoi se adaugă soluţie de 
acid 2-(hidroximercuri) benzoic, picătură cu picătură, din biuretă, pînă 
cînd culoarea indicatorului trece de la galben la roz. 

Cu ajutorul unei mici pîlnii de separare cu gîtul larg şi al unei 
periuţe, se transferă reziduul probei din paharul de PTFE în balonul 
de distilare şi se astupă imediat. Se retopeşte conţinutul balonului la un 
arzător, timp de 30 minute. Se lasă balonul să se răcească 10 minute, 
apoi se titrează conţinutul vasului de absorbţie cu acid 2-(hidroxi- 
mercuri) benzoic pentru a-şi recăpăta culoarea roz. Reactivul martor se 
prepară efectuînd în mod identic toate operaţiile fără ca el să con¬ 
ţină probă dizolvată. 

In final se calculează conţinutul de sulf al probei, după etalonarea 
acidului 2-(hidroximercuri) benzoic prin titrare în comparaţie cu 1 sau 
2 ml soluţie etalon de sulfat diluată, adăugată direct în balonul de dis¬ 
tilare şi recuperată în vasul de absorbţie, după cum s-a arătat. Titrarea 
soluţiei etalon de sulfat trebuie potrivită pentru cantitatea mică de so¬ 
luţie martor obţinută din acidul propionic pur. 

44. TALIU 


OCURENŢA 


Metodele spectrografice obişnuite nu sînt suficient de sensibile 
pentru a decela prezenţa taliului în roci silicatice; pentru a mări sen¬ 
sibilitatea a fost elaborată o metodă specială [1], Aplicînd această me¬ 
todă, Shaw conchide că taliul este prezent în magmele iniţiale (parentale) 
în proporţii de 0,13 ppm. Rocile ultrabazice formate în fazele timpurii 
conţin foarte puţin taliu, conţinutul în acest element crescînd în rocile 
formate mai tîrziu, aşa cum se arată în tabelul 39. Datele din acest ta¬ 
bel se bazează pe analize e- 
Tabelul 39. Conţinuturile de taliu al unor roci fectuate pe foarte puţine 
silicatice [11 

roci, dar concordă, în general 
cu valori raportate ulterior 
de Brooks şi Ahrens (tabelul 
40), care au aplicat un pro¬ 
cedeu bazat pe schimbători 
de ioni pentru a concentra 
taliul dintr-o probă mare, 
încheind determinarea prin 
procedee spectrografice obiş¬ 
nuite. 

Ca rezultat al tendinţei 
de a se acumula în magme 
reziduale, ultimele minerale 
conţin cantităţi crescute de 
Tabelul 40. Conţinuturile de taliu în unele roci taliu. Acest lucru s-a cons- 
silicatice tatat îndeosebi la minerale 


Tipuri de rocă 

Taliu, ppm 

Anortozi'fc 

0,015 

Peridotit şi piroxenit 

0,06 

Bazalt 

0,124 

Gafobro 

0,134 

Diorit si amdezit 

0,15 

Grafi odiorit 

0,43 

Siefiit şi monzonit 

1,4 

Granit 

3,1 

Riolit şi obsidiian 

3,5 

Roci nefelinice 

3,6 



Granit şi roci înrudite 0,73 

Bazalte, diaba'ze, gabbrouri 0,11 

Roci sedimentare 0,34 


potasice, în special la mice 
şi într-o anumită măsură la 
feldspaţi în care T1+ poate 
substitui K + aşa cum Rb* 
substituie toţi ionii de di¬ 
mensiuni asemănătoare. Cea 

mai mare concentraţie de taliu se găseşte în minerale pegmatitice, cum 
etste lepidolitul, în care s-au determinat conţinuturi de taliu de 150 
PP m [2]). 


DETERMINAREA SPECTROFOTOMETRICA 
CU VERDE STRĂLUCITOR 


Există mai mulţi reactivi fotometrici pentru taliu: ditizona [3], 
verdele strălucitor [4], violet cristal [5], violet de metil [6] şi rodamina 
B; niciunul dintre ei nu este însă suficient de selectiv pentru a fi utili¬ 
zat fără o separare prealabilă. 

Procedeul care se prezintă aici, în detaliu, este adaptat după cel 
descris de Voskresenskaya [7, 8], bazat pe folosirea verdelui strălucitor. 
Înainte de determinare este necesar să se separe elementele care inter- 
feră, în special stibiul, staniul, mercurul, cadmiul, cromul şi wolfra¬ 
mul. Pentru aceasta, autoarea recomandă extracţia bromurii talice în 
eter etilic. 

Reacţia dintre anionul TlBri" şi cationul de verde strălucitor dă 
un complex organic solubil, de culoare verde, cu absorbţia maximă la 
lungimea de undă de 627 nm (fig. 90). Legea Beer-Lambert este satis¬ 
făcută în intervalul 0,1—5 ug Tl/ml de extract (o parte din acest in¬ 
terval este arătat în fig. 91). 

Proba de rocă silicatică se descompune prin evaporare cu acid 
fluorhidric sau cu un amestec de acid fluorhidric cu acid sulfuric, prin 



Fig. 90. Spectrul de absorbţie al 
complexului de taliu format cu 
verde strălucitor (cuve de 1 cm, 
5 [ig Tl/5 ml). 



Fig. 91. Curba de etalonare a taliului 
cu verde strălucitor (cuve de 1 cm, 
lungime de undă de 627 nm). 

procedeul uzual. Reziduul uscat se converteşte cu bromuri, prin evapo¬ 
rare cu acid bromhidric. Trebuie evitată evaporarea cu carbonaţi alca¬ 
lini, care conduce la volatilizarea taliului pe care acesta îl mai con¬ 
ţine [9], 

Reactivi; Acid bromhidric concentrat şi N. 

Acid bromhidric—apă de brom, ambele concentrate şi acid 
bromhidric N, saturat cu brom. 

Bromură de potasiu 

Eter dietilic saturat cu acid bromhidric N 

Soluţie de verde strălucitor. Se dizolvă 10 mg reactiv în 100 
ml apă 

Acetat de amil 

Soluţie etalon de taliu de bază. Se dizolvă 0,062 g de sulfat 
tăios în apă şi se diluează la 500 ml, obţinînd o soluţie care 
conţine 100 pg Tl/ml. 

Soluţie etalon de taliu pentru lucru. Se diluează 5 ml din so¬ 
luţia de bază la 500 ml, cu apă, se obţine un etalon de lucru 
conţinînd 1 pg Tl/ml. 

Mod de lucru. Se cîntăreşte circa 1 g de pulbere de rocă, într-o capsulă 
sau într-un creuzet de platină, şi se evaporă pînă la uscare cu 5 ml acid 
fluorhidric concentrat. Se răceşte, se adaugă încă 5 ml acid fluorhidric 
împreună cu 2 ml acid sulfuric 20 N, apoi se repetă evaporarea mai 
întîi pînă la fumegarea acidului sulfuric, apoi pînă la uscare completă. 
Se adaugă cîţiva ml de apă la reziduu, se încălzeşte încet şi se sfărâmă 
reziduul. Se clăteşte reziduul cu apă, trecîndu-1 într-un pahar de labo¬ 
rator de 100 ml, se adaugă 5 ml acid bromhidric concentrat şi se eva¬ 
poră pînă la uscare. Se umezeşte reziduul uscat cu acid bromhidric con¬ 
centrat saturat cu brom şi, din nou, se evaporă pînă la uscare. Se re¬ 
petă evaporarea cu acid bromhidric şi brom, dar de această dată nu se 
lasă reziduul să ajungă la uscare. Se dizolvă acest reziduu în 25 ml 
acid bromhidric N saturat cu brom şi se transvazează într-o pîlnie de 
separare de 100 ml. 

Se adaugă la soluţie 25 ml eter dietilic saturat cu acid bromhidric 
şi se agită, prin scuturare, timp de 1 minut, pentru a se extrage taliul. 
Se lasă să se separe stratele şi se dă la o parte extractul de eter. Se 
adaugă încă 25 ml eter saturat cu acid bromhidric N şi se repetă ex¬ 
tracţia. Se scurge şi se aruncă stratul de apă. Se combină extractele de 
eter, se spală cu 2 —3 ml de acid bromhidric N şi se scurge stratul de 
eter într-un pahar de 100 ml. Se elimină eterul prin evaporare pe o 
baie de apă. 

Se adaugă 2 ml de acid clorhidric concentrat la reziduu, apoi 2 ml 
apă de brom, şi se evaporă pînă la uscare. Se repetă încă de două ori 
această operaţie de adăugări şi evaporări, în final dizolvînd reziduul 
uscat în 3 ml de acid clorhidric N. Apoi se adaugă 2 ml apă de brom şi se 
încălzeşte pe o plită fierbinte, pentru ţa se elimina tot bromul liber. Se răi- 
ceşte soluţia, se trece într-o pîlnie de separare de 100 ml, se diluează 

la 25 ml cu apă şi se adaugă 1 ml soluţie de verde strălucitor. Se agită, 
prin scuturare, timp de 1 minut, apoi se adaugă exact 5 ml acetat de 
amil şi, din nou, se agită pentru a se extrage complexul de verde de 
taliu. Se lasă să stea 20—30 minute, apoi se separă stratul organic şi se 
măsoară densitatea optică în cuve de 1 cm, cu spectrofotometrul fixat la 
lungimea de undă de 627 nm. Se măsoară, de asemenea, densitatea op¬ 
tică a unei soluţii reactive martor, preparată în acelaşi mod dar fără 
pulbere de rocă. 

Etalonarea. Se transferă părţi alicote de 1—5 ml din soluţia etalon 
de taliu (care conţine 1—5 g taliu), în pahare separate, de cîte 100 ml. 
în fiecare se adaugă cîte 2 ml de acid clorhidric concentrat şi 2 ml apă 
de bron. Se evaporă fiecare soluţie pînă la uscare pe o plită, apoi se 
repetă încă de două ori operaţiile de adăugare şi evaporare. Se adaugă 
3 ml acid clorhidric N, 10 mg bromură de potasiu şi 2 ml apă de brom. 

Se încălzeşte soluţia, pentru a se elimina bromul liber, şi se con¬ 
tinuă aşa cum s-a arătat mai sus pentru soluţia care conţine pulbere de 
rocă. Se construieşte diagrama relaţiei dintre densitatea optică şi con¬ 
centraţia de taliu (fig. 91). 


DETERMINAREA FLUORIMETRICA 


Complexul de taliu (III) cu rodamina B prezintă o fluorescenţă 
violetă în soluţie de benzeg, reacţie care poate servi la determinarea 
fluorimetrică a taliului. In mod similar se comportă aurul, galiul şi 
stibiul (V). O metodă de determinare a taliului prin această reacţie a 
fost descrisă de Matthews şi Riley [10], Proba de rocă a fost descompusă 
prin evaporare cu acid azotic şi acid fluorhidric, iar taliul a fost oxidat 
la starea trivalentă cu brom şi separat prin cromatografie cu schimbă¬ 
tori de ioni. 

Reactivi: Eter dietilic redistilat 

Dioxid de sulf. Soluţie apoasă saturată 

Apă de brom saturată 

Soluţie de romdamină B. Se dizolvă 0,1 g reactiv solid în 
100 ml acid clorhidric 3,5 N. 

Coloană schimbătoare de ion. Se îndepărtează materialul cu 
granulaţie de 50—100 mesh din Deacidit FF sau o răşină si¬ 
milară, prin decantare în apă. Se dizolvă de două ori cu 
acid clorhidric 2 M, se spală bine cu apă şi se introduce în- 
tr-o coloană cu diametrul de 6 mm, intr-un strat cu grosi¬ 
mea de circa 75 mm. 

Soluţie etalon de taliu de bază. Se dizolvă 0,065 g de azotat 
tăios în 500 ml apă. Această soluţie conţine 100 gg Tl/ml. 

Soluţie etalon de taliu pentru lucru. Se prepară din soluţia de 
bază prin diluare, înainte de întrebuinţare, pentru a obţine 
o soluţie cu concentraţie de 0,5 gg Tl/ml şi o concentraţie 
de 2,7 M în acidul clorhidric. 

Mod de lucru. Se cîntăreşte 1 g de pulbere de rocă silicatică (v. nota 1) 
într-un pahar de 50 ml din PTFE, apoi se adaugă 10 ml acid fluorhidric 
concentrat şi 5 ml acid azotic concentrat. Se acoperă paharul şi se pune 
la încălzire peste noapte pe o baie de abur. Se clăteşte capacul şi se 
dă la o parte, apoi se evaporă conţinutul paharului pînă la uscare, pe 
o baie de abur. Se umezeşte reziduul uscat cu puţin acid azotic concen¬ 
trat şi se evaporă pînă la uscare. Se repetă evaporarea cu puţin acid 
azotic pînă la uscare. Apoi se repetă de încă două ori evaporarea, dar 
cu acid clorhidric 6,5 M, pentru a elimina ionii de nitrat. 

La reziduul uscat se adaugă 7,7 ml acid clorhidric 6,5 M şi 20— 
25 ml apă. Se încălzeşte pînă cînd toate sărurile solubile s-au dizolvat 
în apă, după care se diluează la 500 ml cu apă şi se adaugă 5 ml apă de 
brom. Se lasă această soluţie să percoleze prin coloana schimbătoare de 
ion, la un ritm de circa 3 ml/min. Se spală coloana cu 20 ml apă, apoi 
cu 350 ml acid azotic 0,5 M şi 250 ml acid clorhidric 0,5 M, pentru a 
elua elementele care interfera. Se clăteşte cu 25 ml de apă şi se elimină 
taliul din coloană prin eluţie cu 35 ml de soluţie saturată de dioxid de 
sulf. Se colectează eluatul într-un pahar mic de silice, se adaugă 1 ml 
de acid clorhidric 6,5 M şi se evaporă pe o baie de abur pînă la volumul 
de circa 15 ml. Se elimină ultimele urme de dioxid de sulf, prin adău¬ 
garea a 4 ml apă de brom şi încălzire. 

Se răceşte, se adaugă încă 3 ml apă de brom şi se transvazează în- 
tr-o pîlnie de separare de 50 m), folosind cel mult 5 ml acid clorhi¬ 
dric, 0,3 M pentru a efectua transferul. Se adaugă 15 ml de eter redis- 
tilat şi se agită, prin scuturare, pentru a extrage taliul. 

Se scurge şi se aruncă stratul organic şi se repetă extracţia cu 
încă 15 ml eter. Se combină extractele şi se spală cu 5 ml acid clorhi¬ 
dric 0,3 M. Se scurge stratul de acid şi se transformă extractul de eter 
într-un pahar mic care conţine 5 ml acid clorhidric 2,7 M. Se lasă să se 
evapore eterul şi se oxidează taliul cu 1 ml apă de brom. Se încălzeşte 
lent, pentru a se elimina apa de brom în exces (v. nota 2), apoi se trans¬ 
feră conţinutul într-o pîlnie de separare de 50 ml, folosind 5 ml acid 
clorhidric 2,7 M. Se adaugă 2 ml soluţie de rodamină B plus 5 ml de 
benzen şi se agită, prin scuturare, timp de 2 minute, pentru a extrage 
complexul. Se măsoară fluorescenţa extractului la 600 nm, folosind ex¬ 
citaţia la aproximativ 546 nm. 

Se măsoară, de asemenea, fluorescenţa unui extract reactiv mar¬ 
tor, preparat în mod identic dar fără pulbere de rocă. 

Se construieşte de asemenea o curbă de etalonare, din alicote de 
soluţie de taliu cu concentraţia de 0,05 pînă la 1,5 g Tl/ml. Acestea vor 
fi preluate în pahare mici care conţin acid clorhidric 2,7 M şi 1 ml apă 
de brom. Se încălzesc lent pentru a se îndepărta excesul de brom şi se 

continuă cum s-a arătat mai înainte. Se construieşte graficul relaţiei 
dintre densitatea optică şi concentraţia de taliu, obţinînd curba de 
etalonare. 

Note 

1. Se foloseşte o cantitate de pulbere de rocă suficientă pentru a 
da o concentraţie de 0,05 la 1,5 g TI. 

2. Se va evita supraîncălzirea în acest stadiu (nu se va depăşi 
temperatura de 70°). 

45. THORIU 


OCURENŢA 


Geochimia thoriului a fost examinată, împreună cu cea a uraniu¬ 
lui, de către Adams et al. [1], Thoriul nu apare în conţinuturi impor¬ 
tante în rocile magmatice formate în stadiul timpuriu al separării 
magmelor ci se concentrează în magmele reziduale, deci în roci grani¬ 
tice, mai ales în pegmatite granitice. în tabelul 41 sînt date valorile medii 


Tabelul 41. Conţinuturile de thoriu ale 
unor roci silicatice 


Tipuri de roci 

Conţinut Th, ppm 

Roci ultraibazice 

0,003 

Bazalte şi diabaze 

2 

Sieniite 

10 

Granit 

10 

Granodiorit 

12 

Arg ile coes ive 

12 

Calcare 

1 


ale conţinutului de thoriu din unele 
roci silicatice, întocmit după date 
raportate de Turekian şi Wede- 
pohl [2], Whitfield et al. [3], pre¬ 
cum şi de alţi cercetători. 

Cea mai mare parte a tho¬ 
riului din rocile silicatice este 
prezentă în minerale accesorii, în 
special în minerale ale pămîntu- 
rilor rare — monazit şi allanit; în 
cantităţi mai mici apare în zircon, 
sfen şi epidot. 

Se cunosc două minerale 


proprii de thoriu, ambele fiind constituenţi minori ai pegmatitelor gra¬ 
nitice; acestea sînt thorianitul (Th, U)0 2 şi thoriul ThSi0 4 . 


DETERMINAREA GRAVIMETRICA 


Depozitele nisipoase şi rocile pegmatitice care conţin cantităţi 
apreciabile de thoriu pot fi descompuse prin topire cu hidroxid de po¬ 
tasiu, iar thoriul se poate recupera prin precipitare ca fluorură insolu- 


446 



bilă. După separarea de pămînturi rare şi de alte elemente, thoriul se 
precipită sub formă de oxalat, se calcinează şi se cîntăreşte ca oxid. 
Acest procedeu gravimetric se poate aplica la roci silicatice obişnuite 
numai dacă se ia o probă foarte mare; în prezent este înlocuit cu me¬ 
tode fotometrice. 



Arsenazo I 

DETERMINAREA SPECTROFOTOMETRICA 
PRIN PRECIPITARE CA FLUORURA 


Thoronul mai poartă alte cîteva denumiri, între care thorone tho- 
ronol, thorin, APANS şi naftarsen (naphtarsen). Selectivitatea acestui 
reactiv (care reacţionează şi cu alte elemente) poate fi îmbunătăţită prin 
efectul de mascare al acidului mesotartric [4], Arsenazo I şi II sînt mai 
sensibili la thoriu decît thoronul dar se aseamănă cu acesta din urmă 
prin aceea că formează complecşi stabili cu thoriul şi alte elemente în 
soluţie slab acidă. Arsenazo III este considerabil mai sensibil şi, în plus, 
poate fi folosit chiar în soluţie puternic acidă. Aceasta asigură o selec¬ 
tivitate crescută faţă de thoriu; singurele elemente care iuterferă în 
acest caz sînt zirconiul, hafniul şi uraniul (IV). In limitele conţinuturi- 
lor obişnuite zirconiul şi hafniul pot fi mascate cu acid oxalic, iar ura¬ 
niul (IV) poate fi oxidat la uraniu (VI) care nu reacţionează cu arse¬ 
nazo III. 

Reactivul arsenazo III este o pulbere de culoare roşu-închis care 
se dizolvă în apă, dînd o soluţie de culoare roşu-trandafiriu. Complexul 
de thoriu are culoare verde de smarald, însă, de regulă, soluţiile au cu¬ 
loare purpurie (roşu închis-violet) în prezenţa excesului fie reactiv. Spec¬ 
trul de absorbţie al complexului de thoriu este arătat în fig. 92. La 
665 nm, care este lungimea de undă a absorbţiei maxime a complexu¬ 
lui de thoriu, absorbţia reactivului este redusă totuşi. Ca şi la alţi com¬ 
plecşi ai reactivului arsenazo III, banda de absorbţie a complexului de 
thoriu este foarte îngustă; de aceea trebuie multă atenţie pentru a fi 

siguri ca măsurările densităţii 
optice să se facă la valoarea lor 
maximă. 

Curbele de etalonare obţi¬ 
nute de Savvin [5] şi de Sav- 
vin şi Bareev [7] arată o schim¬ 
bare curioasă a pantei curbei 
la o concentraţie a thoriului de 
0,4 ppm. Această comportare a 
fost confirmată şi de Abbey [6], 
care a constatat că într-o solu¬ 
ţie acidă de amestec de acizi 
clorhidric-percloric, această 
frîngere a pantei curbei de eta¬ 
lonare apare la concentraţia de 
aproximativ 0,6 ppm. May şi 
Jenkins [8] au obţinut curbe de 
etalonare lineare pînă la 2 ppm 
f |nm thoriu, dar propun să se facă o 

Fig. 92. Spectrul de absorbţie al complexului etalonare pentru intervalul 0 
de thoriu cu arsenazo II. 0,4 ppm. 

Metode de separare. Pentru separarea thoriului se pledează pentru 
aplicarea următoarelor metode: schimbul de ioni, cromatografie în co¬ 
loană, extracţia cu solvenţi şi precipitarea. 

Nici una dintre acestea nu permit, însă, separarea printr-o singură 
operaţie; de aceea, mai mulţi cercetători sugerează sau recomandă com¬ 
binarea a două sau mai multe procedee. Se folosesc răşini schimbătoare 
de ioni pentru eliminarea acelor elemente care formează cu thoriul 
complecşi anionici în soluţia de clorură şi nu formează complecşi cu 
alte elemente [8]. Uraniul şi zirconiul — elemente care pot să interfere 
în determinarea fotometrică a thoriului cu arsenazo III — pot fi sepa¬ 
rate prin acest procedeu. Pămînturile rare, care, de asemenea, interferă 
în determinarea thoriului, însoţesc thoriul în eluat. 

Culkin şi Riley [9] au aplicat un procedeu de extracţie cu fosfat 
tributilic pentru a recupera thoriul, zirconiul ( + hafmiul) şi ceriul din 
roci silicatice şi au separat aceste elemente într-o coloană cu răşină 
schimbătoare de cation. Pentru eluarea zirconiului ( + hafniul) şi thoriu¬ 
lui se folosesc soluţii de acid oxalic. 

Pentru analiza minereurilor şi mineralelor de thoriu s-a folosit 
cromatografia în coloană cu pulpă de celuloză, cu sau fără alumină [10, 
11], dar aceasta metodă nu pare a avea aplicare la analiza rocilor sili¬ 
catice. 

Extracţia cu solvenţi are, de asemenea, aplicaţii limitate în acest 
domeniu al analizelor. De menţionat, totuşi extracţia cu oxid de mesi- 
til [12] şi extracţia cu fosfat tributilic (menţionată mai înainte), care 
poate fi folosită pentru a recupera thoriul cu zirconiu şi ceriu. 

Unul dintre cele mai vechi procedee de recuperare a thoriului este 
precipitarea sub formă de oxalat. Aceasta a fost aplicată de Abbey [6], 
care a utilizat calciu ca purtător, înainte de determinarea fotometrică. 
în precipitatul de oxalat, thoriul este acompaniat de pămînturi rare. 

Pămînturile rare şi thoriul pot fi precipitate împreună ca fluoruri 
insolubile, în care caz, de asemenea, poate fi folosit calciu ca purtător 
[13], Separarea thoriului de pămînturile rare se poate face prin precipi¬ 
tarea primului sub formă de iodat dintr-o soluţie de acid azotic [14, 15], 

Pakalns [16] a efectuat o extracţie cu amină cu catenă lungă, pen¬ 
tru a elimina zirconiul şi ferul în cantităţi mari, însă la multe dintre ro¬ 
cile silicatice titaniul care rămîne cu thoriul poate să interfere în de¬ 
terminare. 

Procedeul care se prezintă, în detaliu, mai jos a fost descris de 
May şi Jenkins [13]. Roca de analizat se descompune prin evaporare 
cu acid fluorhidric şi acid azotic, iar thoriul, pămînturile rare şi calciul 
sînt precipitate împreună ca fluoruri, după adăugare de soluţie de cal¬ 
ciu ca purtător. Pentru separarea thoriului de alte elemente se fac se¬ 
parări cu hidroxid de potasiu şi iodat de potasiu, apoi se trece la deter¬ 
minarea fotometrică cu arsenazo III. 


29 — Metode chimice de analiză a rocilor 

Reactivi: Soluţie purtătoare de ioni de calciu. Se dizolvă 5 g carbonat de 
calciu intr-un amestec format din 100 ml acid azotic con¬ 
centrat şi 200 ml apă. Se fierbe pentru a se elimina dioxidul 
de carbon, se răceşte şi se diluează la 500 ml, cu apăi. 

Soluţie de acid fluorhidric de spălare. Se diluează 5 ml acid 
fluorhidric concentrat cu 95 ml apă. 

Soluţie de fer purtătoare. Se dizolvă 0,875 g azotat feric hexa- 
hidratat în 100 ml de apă în care s-a pus 1 ml de acid azo¬ 
tic concentrat. 

Soluţie de mercur purtătoare. Se dizolvă 0,158 g de azotat 
mercuric în 2 ml de acid azotic 8 N şi se diluează la 100 ml 
cu apă. 

Soluţie de acid oxalic. Se dizolvă 50 g de dihidrat intr-un 
amestec fierbinte compus din 500 ml apă şi 500 ml acid 
clorhidric concentrat. 

Soluţie concentrată de hidroxid de potasiu. Se dizolvă 50 g hi- 
droxid de potasiu în 50 ml de apă. 

Soluţie de hidroxid de potasiu pentru spălare. Se diluează 5 ml 
din soluţia concentrată pînă la 1 1, cu apă. 

Soluţie de iodat de potasiu. Se dizolvă 15 g iodat de potasiu în 
apă şi se diluează la 250 ml. 

Soluţie de iodat de potasiu pentru spălare. Se amestecă împre¬ 
ună 3 ml perhidrol 30% şi 100 ml din soluţia de iodat de po¬ 
tasiu, apoi se diluează la 500 ml cu apă. 

Soluţie de 8-hidroxichinolină. Se dizolvă 0,5 g reactiv solid în 
100 ml apă în care s-a pus 1 ml de acid azotic concentrat. 

Soluţie de perhidrol (de concentraţie 3% şi 30%). 

Soluţie de arsenazo III. Se macină 50 mg de reactiv cu 1 ml 
de apă şi se diluează cu apă la 100 ml. Se prepară proaspătă 
zilnic. 

Soluţie etalon de thoriu de bază. Se topeşte o cantitate de 
0,114 g oxid de thoriu pur cu 2 g hidroxid de potasiu. Se ex¬ 
trage topitura cu apă, se acidizează cu acid clorhidric adău¬ 
gind 25 ml în exces. Se încălzeşte pînă cînd dizolvarea este 
completă, se răceşte apoi se diluează la volum cu apă, în- 
tr-un balon de 1 litru. Această soluţie conţine 100 ug Th/ml. 

Soluţie standard de thoriu pentru lucru. Se transferă 5 ml din 
soluţia de bază într-un balon gradat de 500 ml, se adaugă 
25 ml acid clorhidric concentrat şi se diluează la volum cu 
apă. Această soluţie conţine 1 ug Th/ml. 

Mod de lucru. Se cîntăreşte 1 g de pulbere din proba de rocă într-o cap- 
capsulă de platină, se umezeşte cu apă, se adaugă 10 ml acid azotic con¬ 
centrat şi 10 ml acid fluorhidric concentrat şi se evaporă pînă la uscare 
pe o baie de abur. Se lasă să se răcească, se adaugă 5 ml acid azotic con- 

centrat şi 5 ml acid fluorhidric concentrat şi se evaporă din nou pînă la 
uscare, pe baia de abur. Se repetă evaporarea pînă la uscare de 4—5 ori, 
cu cantităţi mici de acid azotic concentrat şi, după aceea, se dizolvă rezi¬ 
duul de azotat prin încălzire cu 5 ml acid azotic concentrat şi 30 ml apă. 

Dacă şi după aceea mai rămîne un reziduu, se colectează pe o bu¬ 
cată mică de hîrtie de filtru, se spală cu apă fierbinte, se calcinează şi 
se topeşte într-un creuzet de platină cu o mică cantitate de carbonat an- 
hidru de sodiu. Se extrage topitura cu apă, se acidizează cu acid azotic, 
se încălzeşte pentru a desăvîrşi dizolvarea şi se adaugă la soluţia prin¬ 
cipală de rocă (v. nota 1). 

Se transferă soluţia în care este dizolvată roca, sau o alicotă din 
aceasta (v. nota 2) într-o capsulă de platină, se adaugă 5 ml din soluţia 
de calciu purtătoare şi se evaporă pînă la uscare. Se umezeşte reziduul 
uscat cu apă, se adaugă 20 ml acid fluorhidric concentrat şi 20 ml apă, 
apoi se lasă să stea pe o baie de abur timp de 2 ore. Se lasă să se ră¬ 
cească. Se amestecă în soluţie o hîrtie de filtru de 9 cm şi se colectează 
pulpa, împreună cu precipitatul de fluorură, pe o bucată mică de hîrtie 
de filtru cu porozitate fină şi care a fost spălată în prealabil cu soluţie 
de acid fluorhidric de spălare. Se spală bine reziduul cu soluţia apoasă şi 
se înlătură filtratul şi lichidul de spălare. 

Se transferă hîrtia şi reziduul într-un creuzet de platină, se usucă, 
apoi se topeşte cu 2 g pirosulfat de potasiu. Se lasă să se răcească şi se 
dizolvă topitura în aproximativ 10 ml de apă în care s-au pus şi 2 ml 
acid azotic. Se clăteşte soluţia trecîndu-se într-un pahar de 400 ml şi se 
diluează cu apă la volumul de aproximativ 150 ml. Se adaugă 1 ml din 
soluţia purtătoare de ioni de fer, 2 picături de perhidrol concentrat, apoi 
soluţie concentrată de hidroxid de potasip, pînă cînd se neutralizează 
acidul prezent şi apoi 15 ml în exces. Se pune paharul pe o baie de abur, 
se încălzeşte timp de circa 15 minute apoi se colectează precipitatul pe o 
hîrtie de filtru cu porozitate mare. Se clăteşte paharul şi se spală preci¬ 
pitatul de cîteva ori cu soluţie de hidroxid de sodiu pentru spălare. 

Se clăteşte cu apă reziduul şi se trece într-un pahar de 100 ml, apoi 
se adaugă 1 ml soluţie de 8-hidroxichinolină. Se umezeşte hîrtia cu 1 ml 
din soluţia diluată de perhidrol, apoi cu 2 ml de acid azotic concentrat, 
cald, adăugat lent, picătură cu picătură. Cînd hîrtia s-a zvîntat, se adau¬ 
gă 5 ml apă fierbinte şi se lasă din nou să se zvînte. Se repetă această 
operaţie de încă două ori pentru siguranţă că tot reziduul de pe ea a 
fost îndepărtat. 

Prin pipetare, se adaugă 10 ml soluţie de iodat de potasiu în pa¬ 
har, urmată de 5 ml soluţie de mercur purtătoare, agitînd în continuare. 
Se lasă paharul să stea într-o baie de gheaţă 45 minute. Se introduce şi 
se amestecă o mică cantitate de pulpă de hîrtie de filtru macerată şi se 
precipită pe o bucată mică de hîrtie de filtru cu porozitate fină. Se clă¬ 
teşte paharul şi se spală precipitatul de 8—10 ori cu soluţie de iodat de 
potasiu de spălare răcită la gheaţă. Se dau la o parte filtratul şi lichidul 

de spălare. Se dizolvă precipitatul de filtru adăugind 5 ml de acid clor- 
hidric 6 N cald, şi clătind cu 5 ml de apă fierbinte. Se repetă această 
adăugare de acid clorhidric şi apă de încă două ori colectînd soluţia şi 
lichidele de spălare într-un pahar de 50 ml. Se pune paharul pe o baie 
de abur şi se evaporă pînă la uscare. Se umezeşte reziduul cu 2 ml de 
acid clorhidric concentrat şi se evaporă, din nou, pînă la uscare. 

Se adaugă 1,6 ml acid clorhidric 6 N în pahar, umezind reziduul şi 
pereţii paharului. Se adaugă apoi 3 ml de apă, se acoperă cu o sticlă de 
ceas şi se încălzeşte 5 minute pe o baie de abur. Se lasă să se răcească, şi 
se transferă conţinutul prin clătire într-un balon gradat de 25 ml, folo¬ 
sind cîteva porţii de apă care să nu depăşească volumul total de 8 ml. Se 
adaugă 10 ml soluţie de acid oxalic, apoi 2 ml soluţie de arsenazo III. Se 
diluează la volum cu apă şi se amestecă bine. 

Se măsoară densitatea optică a soluţiei în cuve de 4 cm, cu spectro- 
fotometrul fixat pentru lungimea de undă de 665 nm, folosind o soluţie 
de referinţă în care nu se adaugă thoriu, şi care se prepară cum se arată 
mai jos pentru curba de etalonare. 

Etalonarea. Se transferă părţi alicote de pînă la 10 ml de soluţie 
etalon conţinînd pînă la 10 pg thoriu în pahare separate de cîte 25 ml. Se 
evaporă, fiecare, pînă la uscare, apoi se adaugă cîte 1,6 ml acid clorhidric 
6 N. Soluţia din fiecare pahar se transvazează, apoi, în cîte un balon gra¬ 
dat de 25 ml, se adaugă cîte 10 ml soluţie de acid oxalic şi 2 ml soluţie de 
arsenazo III, după care se diluează la volum cu apă. Se măsoară densi¬ 
tatea optică a fiecăruia comparativ cu a soluţiei în care nu s-a adăugat 
tohiu, aşa cum s-a arătat mai înainte (la soluţia care conţine proba). Se 
construieşte graficul relaţiei dintre densitatea optică şi concentraţia de 
thoriu. 

Note 

1. Zirconiul şi alte minerale silicatice rezistente se descompun cel 
mai bine cu carbonat de sodiu, aşa după cum s-a arătat. 

Dacă reziduul se compune în principal din minerale oxidice, atunci 
el se topeşte cu pirosulfat de potasiu. Se extrage soluţia cu apă, se to¬ 
peşte prin adăugare de acid azotic diluat, se adaugă 1 ml soluţie de fer 
purtătoare şi se precipită ferul, thoriul şi alte elemente cu amoniac. Se 
colectează precipitatul, se dizolvă în acid azotic diluat şi se adaugă la 
soluţia principală de rocă. 

2. Acest procedeu este destinat pentru roci silicatice care conţin 
0—10 ppm thoriu. Multe roci silicatice au concentraţii de thoriu mai 
mari; pentru acestea se poate lua o cantitate mai mică de probă. Ca al¬ 
ternativă, soluţia de acid azotic în care se dizolvă roca se poate dilua la 
volum şi se pot lua alicote de soluţie conţinînd 10 pg Th sau mai puţin 
pentru etape ulterioare de analiză. 

DETERMINAREA SPECTROFOTOMETRICA 
CU SEPARARE PRIN SCHIMBARE 
DE ANION* 


în procedeul descris mai jos, după descompunerea materialului sili- 
catic, fluorul este complexat cu acid boric, iar soluţia de azotat se trans¬ 
feră într-o coloană de răşină schimbătoare de anion puternic bazică. Ră¬ 
şina se spală cu acid azotic diluat, pentru a elimina elementele care 
interferă, iar thoriul se recuperează prin eluţie cu acid clorhidric. Pentru 
finalizarea determinării spectrofotometrice se utilizează thoron sau ar- 
senazo III. 

Reactivi: Răşină schimbătoare de ioni Dowex 1x8, de 100—200 mesh 
sub formă de clorură. Se converteşte cu acid azotic 8 M pînă 
cînd ionii de clorură nu se mai pot detecta în apa de spă¬ 
lare. Se foloseşte sub forma unei coloane scurte conţinînd 
circa 5 g răşină. După folosire se regenerează prin spălare 
cu acid azotic 8 M. 

Soluţie de thoron 0,1% în apă. 

Soluţie de arsenazo III 0,2%, în apă. 

Soluţie de permanganat de potasiu 2%, în apă. 

Acid azotic 8 M şi M. Se diluează acid azotic concentrat (16 M) 
cu apă. Se lasă să se răcească înainte de întrebuinţare. 

Mod de lucru. Se cîntăreşte o cantitate de probă de 0,5—2 g (pulbere fină), 
în funcţie de cantitatea de thoriu care se presupune că se găseşte în 
probă, într-o capsulă de platină sau PTFE, se umezeşte cu apă, se adau¬ 
gă 10 ml acid azotic concentrat şi 10 ml acid fluorhidric concentrat şi 
se evaporă pînă la uscare pe o baie de abur. Se repetă evaporarea cu 
alte cantităţi din aceiaşi acizi, după cit este necesar, pentru a îndepărta 
toată silicea. Se repetă apoi evaporarea cu porţii de cîte 5 ml de acid 
azotic pentru a elimina fluorul. Se adaugă 50 ml de acid azotic concen¬ 
trat şi 5 g acid boric, apoi se evaporă din nou pînă la uscare. Se di¬ 
zolvă reziduul în 10 ml acid azotic M, se filtrează eventualul exces de 
acid boric, se spală reziduul cu puţin acid azotic M şi se diluează fil¬ 
tratul cu un volum egal de acid azotic concentrat (v. notele 1 şi 2). 

Se transferă soluţia în coloana schimbătoare de anion (preparată 
în prealabil) şi se eluează într-un ritm de 2—3 ml/min, cu 200 ml acid 
azotic 8 M. Se eluează thoriul cu 200 ml acid clorhidric 6 M şi se eva¬ 
poră eluatul, pînă la uscare, pe o baie de abur. Se adaugă 1 ml de acid 
clorhidric M şi 1 ml permanganat de potasiu la reziduu şi din nou se 
evaporă, pînă la uscare, pe o baie de abur. Se dizolvă reziduul, care 
poate să conţină dioxid de mangan precipitat, în 10 ml acid clorhidric 
concentrat, apoi din nou se evaporă, pînă la uscare, pe baia de abur. 
Determinarea se continuă folosind una dintre următoarele metode. 


* Vezi şi Determinarea spectrofotometrică a thoriului de la cap. Uraniu. 

I. Determinarea cu thoron. Se dizolvă reziduul în 5 ml acid clor- 
hidric 0,1 M, se adaugă 1 ml soluţie de thoron şi cîteva cristale de acid 
ascorbic, apoi se diluează la volum, într-un balon gradat de 10 ml, cu 
acid clorhidric 0,1 M. Se măsoară densitatea optică a soluţiei la lungi¬ 
mea de undă de 545 nm, folosind ca referinţă o soluţie reactivă martor 
şi se determină conţinutul de thoriu prin raportare la o curbă de etalo- 
nare obţinută prin determinări pe soluţii conţinînd 0—10 pg Th/ml. 

II. Determinarea cu arsenazo III. Se adaugă la reziduu cîteva pică¬ 
turi de acid formic şi 10 ml de acid clorhidric concentrat şi se evaporă, 
pînă la uscare, pe o baie de abur pentru eliminarea urmelor de azo¬ 
tat. Se dizolvă 5 ml de acid clorhidric concentrat, se adaugă 1 ml solu¬ 
ţie de arsenazo III şi se diluează la volum, cu apă, într-un balon gradat 
de 10 ml. Se măsoară densitatea optică a acestei soluţii, prin comparare 
cu o soluţie martor la lungimea de undă de absorbţie maximă (nota 3) 
şi apoi se determină conţinutul de thoron, prin raportare la o curbă de 
etalonare preparată din soluţii care conţin 0 pînă la 1 pg Th/ml. 

Note 

1. Thoritul şi alte minerale accesorii care conţin cantităţi aprecia¬ 
bile de thoriu nu pot fi descompuse complet prin această metodă. Dacă 
reziduul colectat pe filtru conţine încă granule nedizolvate, thoriul 
eventual prezent în acesta trebuie recuperat prin calcinarea şi topirea 
reziduului cu puţin carbonat de sodiu, acidizare cu puţin acid azotic şi 
adăugare la soluţia principală din rocă. 

2. în acest stadiu, soluţia trebuie să fie limpede şi fără oxizi pre¬ 
cipitaţi de fer şi titaniu. Dacă se obţine o soluţie voalată, aceasta se 
lasă să stea peste noapte şi apoi se filtrează înainte de separarea cu 
schimbător de ioni. 

3. Aceasta a fost determinată ca fiind de 665 nm; ţinînd seama, 
însă, de îngustimea benzii de absorbţie, va trebui ca absorbţia maximă 
să se determine cu instrumentul folosit. 

46. TITANIU 


OCURENŢA 


Abundenţa generală a titaniului în rocile silicatice terestre a fost 
estimată de Clarke şi Washington [1] la 0,64%. Valoarea concordă cu 
aceea de 0,61% estimată de Hevesy [2] pentru analiza probelor de sili- 
caţi complecşi, dar este, probabil, prea mare; aceasta se datorează, în 
parte,, includerii unei proporţii prea mari de roci bazice şi roci rare 
bogate în titaniu, iar, în parte, unor tendinţe ale analizelor mai vechi 
spre rezultate superioare celor reale [3]. 

Cantitatea de titaniu prezentă în anumite roci silicatice variază 
între sub 0,1o/o în unele granitice şi alte roci acide şi pînă la 10% sau 
mai mult în anumite roci bazice (de exemplu în unele norite). In general, 
rocile bazice conţin cu mult mai mult titaniu decît rocile acide, aşa cum 

Tabelul 42. Conţinuturile de titaniu ale unor rezultă din tabelul 42, sinţe- 
roci silicatice tlzat după date de analiză 

publicate în Marea Britanie. 

Ionul de titaniu nu in¬ 
tră cu uşurinţă în reţeaua 
cristalină silicatică, şi titaniul 
prezent în magma parentală 
se concentrează, în cea mai 
mare parte, în minerale acce¬ 
sorii în procesul diferenţierii 
magmatice. 

Deşi rare, se cunosc mai multe minerale silicatice care conţin tita¬ 
niu şi care au o ocurenţă sporadică în roci alcaline bazice şi calco-alca- 
line, dar mineralele de titaniu cele mai frecvente sînt rutilul, ilmenitul, 
magnetitul titanifer, sfenul şi perovskitul. 

Rutilul şi ilmenitul sînt deosebit de rezistente Ia acţiunea de al¬ 
terare şi ca atare se întâlnesc în sedimente reziduale; altele, cum sînt 
sfenul şi perovskitul se pot acumula pe această cale, dar pot să fie şi 
descompuse. Titaniul care trece în soluţie pare să fie îndepărtat prin 
hidroliză şi încorporat ulterior în sediment. De acee^, conţinutul de ti¬ 
taniu al depozitelor reziduale este apropiat de cel al rocilor magmatice, 


Tipuri de roci 

Conţinut Ti, 

% 

Grani't 

0,11 

Pierit, peridotit, serpentină 

0,27 

Diori't şi granodiorit 

0,67 

Andezit şi trahiandezit 

0,79 

Dolerit, gabbro şi 
al'te rod bazice 

1,23 

0,2—1% Ti, sau mai ridicat în locuri în care se acumulează minerale 
mai bogate în acest element. Rocile carbonatice conţin cantităţi mai 
mici de titaniu, nedepăşind, în general, O,lo/ 0 Ti, de regulă 0,01«/ 0 sau 
chiar mai puţin. 


CONSIDERAŢII ASUPRA METODELOR DE ANALIZA 


în analiza chimică, mineralele de titaniu sînt considerabil mai re¬ 
zistente la descompunere decît matricea silicatică în care sînt incluse, 
astfel că este necesară o asigurare că toate granulele minerale sînt ata¬ 
cate complet. Majoritatea mineralelor accesorii pot fi descompuse prin 
evaporare pînă la fumegare cu un amestec de acid sulfuric şi acid fluor- 
hidric. Unele granule de perovskit s-ar putea să rămînă neatacate dacă 
acest mineral este prezent într-o proporţie importantă; de regulă, însă, 
şi acestea se descompun printr-o a doua evaporare. Amestecurile de 
acid fluorhidric cu acid fie azotic, fie percloric nu sînt suficient de 
efective pentru această descompunere. Cel mai eficient procedeu de des¬ 
compunere pare să fie o singură evaporare, pînă la uscare, cu acid sul¬ 
furic şi acid fluorhidric, urmată de o topire cu pirosulfat de potasiu. Ope¬ 
raţia se poate face într-un singur creuzet de platină şi pe această cale se 
elimină şi fluorul, care dacă este prezent interferă în determinarea tita- 
niului. 

Pînă nu de mult, pentru determinarea titaniului se foloseau me¬ 
tode gravimetrice şi, în unele cazuri, titrimetrice pentru rocile conţi- 
nînd 2—3% sau mai mult titaniu, dar în prezent se aplică, de regulă, 
metode spectrofotometrice chiar pentru roci cu conţinuturi mai mari. 
Există destui reactivi pentru titaniu, deşi numai cîţiva dintre ei sînt 
specifici; toţi se bazează pe formarea de complecşi coloraţi cu titaniul 
în soluţie acidă. Cel mai frecvent folosit este perhidrolul; metoda asi¬ 
gură, în adevăr, o precizie înaltă, însă nu este foarte sensibilă (v. tabe¬ 
lul 43). 

Doi dintre reactivii mai sensibili sînt acidul cromotropic (acidul 
1,8 dihidroxinaftalen-3,6-disulfonic) şi tironul (acidul 1,2-dihidroxiben- 
zen-3,5-disulfonic. Mai puţin expusă la interferenţă din partea altor ioni 
metalici este reacţia cu dian- 
tipiril-metan [5], Aceşti trei 
reactivi sînt cam de 20 ori 
mai sensibili decît perhidrolul 
(tabelul 43). 

Unii autori, mai ales 
Walsh, au constatat interfe¬ 
renţa multor elemente (fer, 
aluminiu, mangan, calciu so¬ 
diu şi potasiu) în determina¬ 
rea prin spectroscopia de ab¬ 
sorbţie atomică. 


Tabelul 43. Absorbtivitatea molară a unor 
agenţi pentru titaniu 


Reactivul 

Absorbtivitatea 

Perhidrol 

740 

Acid cromotropic 

17 400 

Tiron 

15 000 

DiantLpiirilmetan 

13 000* 


* Polyak [5] indică 18 000. 

DETERMINAREA SPECTROFOTOMETRICA 
CU PERHIDROL 


Metoda are la bază complexul de culoare galbenă pe care titaniul 
îl formează cu perhidrol în soluţie acidă. Valoarea maximă pentru den¬ 
sitatea optică apare la lungimi de undă din intervalul 400—410 nm (fig. 

93). Există indicii că poziţia 
picului depinde întrucîtva de 
condiţiile de lucru, dar pen¬ 
tru că banda de absorbţie es¬ 
te destul de lată, orice lun¬ 
gime de undă din acest inter¬ 
val poate fi folosită pentru 
măsurare, fără o reducere 
apreciabilă a sensibilităţii. 

Dintre alte metale care 
formează complecşi coloraţi 
cu perhidrol (cum sînt vana¬ 
diu, uraniu, niobiu, molibden 
şi, în unele situaţii, cromul) 
numai vanadiul este capabil 
să dea interferenţe în deter¬ 
minarea titaniului din roci 
şi minerale, şi acesta numai 
în cazuri rare. Absorbţia 
maximă a soluţiilor care 
conţin complexul de vana¬ 
diu este la lungimea de 
undă de 460 nm, ceea ce face 
posibil să se determine atit titaniul cit şi vanadiul din aceeaşi soluţie, 
prin măsurarea densităţilor lor optice la 400 şi respectiv 460 nm. Concen¬ 
traţiile celor două elemente se pot calcula din următoarele ecuaţii simul¬ 
tane: 



Fig. 93. Spectrul de absorbţie al complexului de 
titaniu cu perhidrol (cuve de 4 cm). 


log V * ( 460 nm) =a(Ti) + bV şi 

logVVonm )=“' (Ti) + b' v, 

în care a, a', b şi b' sînt pantele înclinărilor curbelor de etalonare pentru 
titaniu şi vanadiu la cele două lungimi de undă. 

Elementele fer, crom şi nichel, care formează ioni coloraţi în solu¬ 
ţie, pot să interfere şi ele. In rocile silicatice, însă, doar ferul se poate 
găsi în cantităţi care să dea naştere la erori importante în determinare; 
interferenţa lui se poate evita adăugind cantităţi măsurate de acid fos- 
foric în soluţia de rocă şi în soluţiile standard folosite pentru etalonare. 

Ionii de fluorură interferă la determinarea titaniului prin slăbirea 
culorii galbene. Un uşor efect de diminuare a intensităţii culorii a fost 

observat, de asemenea, în prezenţa sărurilor alcaline, acidului citric şi 
acidului fosforic, dar acestea nu interferă la determinarea titaniului din 
roci silieatice. Concentraţiile ridicate de acid pot determina şi ele o anu¬ 
mită slăbire a culorii; de aceea, în majoritatea determinărilor trebuie să 
se folosească acid sulfuric cu concentraţie între 1,5 şi 3 N. Concentraţiile 
acidului percloric pot ajunge pînă la 3,5 M, dar acidul elorhidric trebuie 
evitat, pentru că în acest mediu ferul feros se colorează intens. 

Chiar şi cantităţile extrem de mici de platină introduse în soluţie 
din creuzete vechi în cursul topirii cu pirosulfat pot descompune cata¬ 
litic perhidrolul şi să ducă la o lentă slăbire a culorii galbene dată de 
reacţia titaniu-perhidrol. O astfel de descompunere a perhidrolului s-a 
constatat şi în cazurile în care probele analizate aveau conţinuturi apre¬ 
ciabile de ceriu. 

Reactivi: Perhidrol 20 sau 30«/o în volum. 

Soluţie de pirosulfat de potasiu. Se dizolvă 20 g reactiv în apă 
şi se diluează la 100 ml. 

Soluţie etalon de titaniu de bază. Se poate prepara fie din oxa- 
lat de titanii şi potasiu fie din fluotitanat de potasiu, prin 
cîntăi'ire, evaporare la fumegare cu acid sulfuric şi diluare 
la volum cu apă. Întrucît ambele aceste săruri sînt hidratate, 
soluţiile obţinute trebuie etalonate prin precipitarea titaniu¬ 
lui cu amoniac, cupferon sau N-benzoilfenilhidroxilamină, 
apoi calcinate pînă la oxid. Se mai poate folosi şi titaniu me¬ 
talic pur (vezi nota 1). 

Mod de lucru. Se cîntăreşte o cantitate de aproximativ 0,5 g de pulbere 
de rocă (vezi nota 2) într-un creuzet de platină de 25 ml se adaugă 0,5 ml 
acid azotic concentrat (v. nota 3), 1 ml acid sulfuric 20 N şi 10 ml acid 
fluorhidric concentrat. Se pune creuzetul pe o plită şi se evaporă pînă 
la fumegarea acidului sulfuric. Se lasă să se răcească, se clăteşte creu¬ 
zetul cu puţină apă şi se evaporă, din nou, de data aceasta pînă la us¬ 
care. Se adaugă 2 g pirosulfat de potasiu la reziduul uscat şi se topeşte 
în creuzetul acoperit deasupra unei flăcări mici, minimum de timp ne¬ 
cesar pentru a rezulta o topitură clară. Se lasă să se răcească. 

Se extrage topitură cu apă conţinînd 10 ml acid sulfuric 20 N şi se 
trece soluţia într-un balon cotat de 100 ml. Se adaugă 5 ml acid fosfo¬ 
ric, se amestecă soluţia, se aduce la semn cu apă şi din nou se agită bine 
(v. nota 4). Se umplu cu soluţie două cuve de 1 cm. Intr-o cuvă se 
adaugă doar o picătură de soluţie de perhidrol şi se amestecă cu o ba¬ 
ghetă mică de sticlă. Se măsoară densitatea optică a acestei soluţii co¬ 
lorate în comparaţie cu a soluţiei din cealaltă cuvă în care nu s-a adău¬ 
gat perhidrol. Lungimea de undă la care se face măsurarea trebuie să fie 
cuprinsă în intervalul 400—410 nm. Dacă densitatea optică înregistrată 
la această lungime de undă este cu mult mai mică de 0,1, atunci măsu¬ 
rarea se va repeta în cuve de 4 cm. 

Etalonarea. Această metodă nu este prea sensibilă, dar este foarte 
precisă şi pentru că există o relaţie lineară între densitatea optică şi 
concentraţia de titaniu, se poate folosi un factor de etalonare pentru a 
converti valorile densităţilor măsurate în concentraţii de titaniu (s-a ob¬ 
ţinut o densitate optică de 1 000 dintr-o soluţie care conţinea 11,56 mg 

TiOo în 100 ml). De asemenea se 
poate folosi o curbă de etalona¬ 
re care se obţine după cum ur¬ 
mează: 

Se transferă părţi alicote 
de 4—20 ml de soluţie etalon 
de titaniu, care conţine 2—10 
mg Ti0 2 , în baloane gradate se¬ 
parate de 100 ml şi în fiecare 
se adaugă 10 ml acid sulfuric 
20 N şi 10 ml soluţie de piro- 
sulfat de potasiu. Se diluează 
la volum, se amestecă bine şi 
se determină densităţile optice 
ale soluţiilor din fiecare balon, 
umplînd două cuve de cîte 1 cm 
cu fiecare dintre soluţii, adău¬ 
gind 1 picătură de perhidrol la 
fiecare dintre perechile de cuve 
şi măsurînd soluţia colorată prin 
comparaţie cu soluţia în care nu 
s-a adăugat perhidrol, aşa cum s-a arătat mai înainte pentru soluţia în 
care este dizolvată proba. Se construieşte graficul relaţiei dintre densita¬ 
tea optică şi concentraţia de titaniu, obţinînd curba de etalonare (fig. 94). 



Fig. 94. Curbă de etalonare pentru titaniu cu 
perhidrol (cuve de 1 cm; lungime de undă 
de 500 nm). 


Note: 

1. Pentru prepararea soluţiei etalon de titaniu din foi de metal se 
procedează după cum urmează: se cîntăresc 0,149 g într-un pahar de 
150 ml, se adaugă 25 ml acid sulfuric 20 N şi 50 ml de apă, apoi se 
fierbe încet pe o plită pînă cînd tot titaniul a trecut în soluţie, ceea ce 
durează, de regulă, 3—4 ore. Apoi se adaugă soluţie de perhidrol diluată, 
picătură cu picătură, pînă cînd culoarea violetă a soluţiei dispare şi apare 
o culoare slab gălbuie; se va evita, însă excesul de perhidrol. Se adaugă 
o bucată de platină (un capac de platină) şi se fierbe lent soluţia pentru 
a descompune complexul format de titan cu peroxid; se obţine soluţie 
fără nici o culoare. Se lasă să se răcească, se trece într-un balon gradat 
de 500 ml, se mai adaugă încă 25 ml acid sulfuric 20 N şi se diluează 
la volum cu apă. Se amestecă bine. Această soluţie conţine 0,5 mg Ti0 2 /ml. 
Pentru prepararea din dioxid de titan pur, se topesc 0,5 g de oxid cu 
2,5 g pulbere de pirosulfat de potasiu, se dizolvă în apă conţinînd 50 ml 
acid sulfuric 20 N şi se diluează la 500 ml. 

2. Pentru majoritatea rocilor silicatice este suficientă o cantitate 
de probă de 0,5 g. Dacă se dispune de o cantitate mică de material 
pentru analiză, se poate utiliza o porţie mult mai mică; în acest caz, 
cantităţile de reactivi şi volumele finale se reduc proporţional. 

3. Volumul de acid azotic adăugat va fi crescut pentru probele 
care conţin mult fer feros sau materie organică. 

4. Dacă porţia de probă care se analizează conţine bariu în cantităţi 
mai mari decît urme, atunci în urma dizolvării topiturii va rămîne un 
reziduu alb. După diluarea la volum a soluţiei, acest precipitat poate fi 
lăsat să se depună şi poate fi ignorat. 


DETERMINAREA SPECTROFOTOMETRICA 
CU DIANTIPIRILMETAN 


Reacţia ionului Ti 4+ cu diantipirilmetan (v. fig. XXXIII) care dă 
o soluţie colorată galben intens a fost descrisă, mai întîi de Minin [4] 
pentru determinarea fotometrică a titaniului în prezenţa ferului, vana- 



diului, fluorurilor şi fosfaţilor. Polyak [5] a studiat mai în amănunt utili¬ 
zarea acestui reactiv iar Jefferay şi Gregory [7] l-au utilizat la analiza 
minereurilor, rocilor şi mineralelor. 

Soluţiile de diantipirilmetan se deteriorează cu timpul, în special 
cind sînt expuse la lumina solară, îngălbenindu-se treptat; deteriorarea 
poate fi redusă considerabil dacă se adaugă acid ascorbic şi se păstrează 
la întuneric. Culoarea pe care o dă titaniul apare în soluţie diluată de 
acid clorhidric sau sulfuric; de notat că s-a observat o anumită redu¬ 
cere a intensităţii la concentraţii mai mari ale acidului clorhidric mai 
mari de 4 N. Acidul percloric precipită reactivul. Culoarea se dezvoltă 
rapid, ajungînd la intensitatea maximă după 3 ore (fig. 95) şi este 
stabilă timp de cîteva luni. Ansorbţia maximă se produce la lungimea 
de undă de 380 nm (fig. 96), iar legea lui Beer-Lambert este valabilă pînă 
la 400 -g/100 ml (fig. 97). 

Foarte puţini ioni metalici interferă în reacţie. Astfel, niobiul şi tan- 
talul precipită cu reactivul, reducînd cantitatea de titaniu care poate 
fi recuperat; această interferenţă poate fi evitată, însă, dacă se adaugă 
acid tartric. Ferul şi vanadiul nu interferă la stări inferioare de va- 


461 



log I 0 /I loglo/I 


lenţă. O uşoară interferenţă produce uraniul, molibdenul şi staniul, cînd 
sînt prezente în soluţie; conţinuturi de ordinul a 3—4 mg/100 ml din 
fiecare dintre aceste metale pot fi, totuşi, tolerate. 




Fig. 95. Formarea compltxului de titan 
cu diantipirilmetan (celule de 4 cm; 50 
Ti/100 ml). 


Fig. 96. Spectrul de absorbţie al comple¬ 
xului de titaniu cu diantipirilmetan (ce¬ 
lule de 4 cm; 40 p.g Ti/100 ml). 



Fig. 97. Curbă de etalonare pentru titaniu 
cu diantipirilmetan (cuve de 4 cm; lun¬ 
gime de undă de 380 nm). 


Reactivi: Soluţie de acid ascorbic. Se dizolvă 10 g de reactiv în 100 ml 
de apă. 

Soluţie de diantipirilmetan. Se dizolvă 5 g de reactiv şi 5 g 
de acid ascorbic în 150 ml de acid sulfuric 2 N şi se diluează 
la 500 ml cu apă. Se trece soluţia obţinută într-un flacon 
de sticlă de culoare închisă şi se păstrează la întuneric. 

Soluţie etalon de titaniu pentru lucru. Se pipetează 10 ml din 
soluţia de bază conţinînd 0,5 mg Ti0 2 /ml într-un balon gra¬ 
dat, se adaugă 83 ml acid clorhidric concentrat şi se diluează 
la 1 volum cu apă. Această soluţie conţine 10 pg Ti0 2 /ml. 

Mod de lucru. Se cîntăreşte o cantitate de 0,1 g de pulbere de rocă (pen¬ 
tru graniţe şi alte roci acide cantitatea trebuie să fie de 0,25 g) într-un 
creuzet de platină de 10 ml, se adaugă 0,5 ml acid azotic concentrat, 1 ml 
acid sulfuric 20 N şi 4 ml acid fluorhidrie, apoi se evaporă pînă la fu- 
megarea acidului sulfuric. Se lasă să se răcească, se clăteşte creuzetul şi 
se evaporă din nou, de data aceasta pînă la uscare. Se topeşte reziduul 
cu puţin pirosulfat de potasiu (nu sînt necesare mai mult de 2 g) pînă 
se obţine o topitură omogenă. Se dizolvă această topitură în acid clor¬ 
hidric 2 N, se transferă într-un balon gradat de 100 ml şi se diluează la 
volum cu acid fluorhidrie 2 N. 

Se pipetează o alicotă din această soluţie (care conţine cel mult 
500 pg TiO,) într-un balon gradat şi se adaugă suficient acid clorhidric 
2 N pentru a se ajunge la volumul total de acid clorhidric de 50 ml. Se 
adaugă 50 ml soluţie de acid ascorbic, se agită, prin răsucirea lentă a 
balonului, şi se lasă să stea 30 min. Se adaugă 25 ml soluţie de diantipi- 
rilmetan, se diluează la volum, cu apă, se agită bine şi se lasă în re¬ 
paus 3 ore sau peste noapte. Se măsoară densitatea optică prin compara¬ 
ţie cu o soluţie de referinţă care conţine aceeaşi cantitate de soluţie de 
rocă, 50 ml acid clorhidric 2 N, 5 ml acid ascorbic şi se diluează la vo¬ 
lum într-un balon gradat de 100 ml, fără să se adauge reactivul diantipi- 
rilmetan. Măsurarea se face la lungimea de undă de 380 nm, în cuve fie 
de 1 cm fie de 4 cm. 

Etalonarea. Curba de etalonare se construieşte luînd părţi alicote de 
soluţie etalon de titaniu conţinînd 10 pg/ml TiO s şi diluînd la volum 
cu acid clorhidric, acid ascorbic şi soluţie de diantipirilmetan, aşa cum 
s-a arătat mai înainte. Pentru etalonare în cuve de 4 cm se folosesc 
alicote de 2—8 ml soluţie conţinînd 20—80 pg Ti0 2 , iar pentru cuve de 
1 cm se folosesc alicote de 10—15 ml soluţie conţinînd 100—500 pg TiO L> . 


DETERMINAREA SPECTROFOTOMETRICA 
CU TIRON 


Denumirea acestui reactiv este o denumire uzuală a sării disodice a 
acidului l,2-dihidroxibenzen-3,5-disulfuric (fig. XXXIV). Acesta a fost 
folosit de Yoe şi Jones [8] la determinarea ferului şi de Yoe şi Arm- 

strong [9] pentru determinarea concomitentă a ferului şi titaniului. Rig 
şi Wagnebauer [10] au aprofundat studiul acestui reactiv şi l-au folosit 
pentru determinarea titaniului din roci silicatice. 



xmv 

Tiron (sare disodicâ a acidului 
catechol -3:5 - disulfonic) 


S0 3 Na 


Complexul pe care îl formează cu titaniul are culoarea galbenă şi 
absorbţia maximă la lungimea de undă de 380 nm. Legea Beer-Lambert 
este valabilă pentru concentraţii de titaniu pînă la cel puţin 4 mg/l. 
Densitatea optică a soluţiilor colorate este, însă, dependentă de durata 
de timp cit acestea au stat în repaus, precum şi de pH-ul soluţiei. De 
aceea determinarea trebuie efectuată sub un control riguros. 

Interferenţa ferului poate fi evitată prin reducerea acestuia la va¬ 
lenţa sa inferioară, cu acid tioglicolic. S-a folosit în acest scop şi ditionit, 

dar acesta nu este recomandabil din 
cauza tendinţei lui de a depune sulf la 
un pH scăzut, dînd soluţii tulburi. 

Alte interferenţe produse de ele¬ 
mente din rocile silicatice nu se produc 
decît din partea unor elemente care s-ar 
găsi în cantităţi neobişnuite de mari — 
vanadiu, crom, cupru, wolfram, molib¬ 
den şi uraniu — ceea ce se întîmplă nu¬ 
mai în cîteva roci şi minerale rare. Li¬ 
mitele de toleranţă pentru aceste ele¬ 
mente sînt arătate în tabelul 44. 

Reactivi: Soluţie de tiron. Se dizolvă 5 g de reactiv în apă şi se diluează 
la 100 ml cu apă. Se aruncă la primul semn de decolorare 
galbenă. 

Soltiţie de acid tioglicolic. Se diluează 2 ml acid la 100 ml, 
cu apă. 

Acid acetic N. 

Soluţie tampon. Se dizolvă 136 g acetat de sodiu trihidrat în 
1 1 apă şi se adaugă 390 ml acid acetic glacial. 

Mod de lucru. Procedeul care se prezintă este aplicabil la rocile care con¬ 
ţin pînă la 1% TiO,. Pentru rocile care conţin mai mult titaniu, se poate 
folosi acest procedeu, dar luînd părţi alicote mai mici din soluţia cu 
proba dizolvată, pentru a permite dezvoltarea culorii. 

Se cîntăreşte o cantitate de 0,1 g pulbere de rocă intr-un creuzet 
de platină de 10 ml şi se descompune prin evaporare cu acid fluorhidric, 

Tabelul 44. Limitele de toleranţă 
pentru eroarea de 0,01 în analiza 
rocilor conţinînd 0,5 Tio [10] 


Constituentul 

Conţinut 
procentual 
în roci 

Cr 2 o 3 

0,84 

v 2 o 3 

0,13 

CuO 

0,06 

wo 3 

0,19 

Mo0 3 

0,01 

u 3 o 8 

0,6 



acid sulfuric şi acid azotic, aşa cum s-a arătat la metoda anterioară. Se 
elimină excesul de acid sulfuric, prin evaporarea pe o plită şi se topeşte 
reziduul cu puţin pirosulfat de potasiu. Se lasă topitura să se răcească 
şi se extrage cu 50 ml acid acetic N. Reziduul care poate rămîne în acest 
stadiu este, probabil, sulfat de bariu, care poate fi colectat pe o bucată 
mică de hîrtie de filtru cu porozitate mică, se spală cu puţină apă şi se 
aruncă. Nu trebuie să rămînă granule de minerale neatacate. Se com¬ 
bină filtratul cu apă de spălare şi se diluează la volum cu apă, într-un 
balon gradat de 100 ml. Concentraţia acidului acetic trebuie să fie de 0,5 N. 

Se transferă 10 ml din această soluţie de rocă într-un balon gradat 
de 50 ml şi în el se adaugă, în ordine 25 ml soluţie tampon, 5 ml soluţie 
apoasă de tiron şi 2 ml soluţie de acid tioglicolic. în acest stadiu, pH-ul 
soluţiei va fi de 3,8. Se amestecă conţinuturile baloanelor, se agită prin 
scuturare, se diluează cu apă la volum şi, din nou, se agită bine. Se lasă 
baloanele să stea cel puţin 1 oră, de preferinţă pînă dimineaţa, înainte 
de a se determina densităţile optice cu spectrofotometrul fixat la lun¬ 
gimea de undă de 380 nm. 

Etalonarea. Pentru această determinare nu se vor folosi factori de 
etalonare, deoarece măsurările densităţilor optice vor diferi în funcţie de 
timpii în care se dezvoltă culoarea. Soluţia standard de titaniu pentru 
lucru necesară la etalonare se poate prepara din soluţia de bază, adău¬ 
gind 30 ml acid acetic glacial la o parte alicotă de 10 ml şi diluînd-o la 
500 ml, cu apă. într-un balon gradat. Această soluţie conţine 10 pg TiO L , 
în acid acetic N. Pentru trasarea curbei de etalonare se preiau alicote 
de 2—10 ml din această soluţie ce conţine 20—100 pg TiO, şi se transferă 
în baloane gradate de 50 ml, separate, apoi se continuă operaţiile aşa 
cum s-a arătat mai sus. 


DETERMINAREA PRIN SPECTROSCOPIE 
DE ABSORBŢIE ATOMICA 


Metoda care se prezintă aici a fost descrisă de Walsh [11], care 
a folosit procedeul de descompunere aplicat de Riley. Această metodă 
esţ,e adecvată pentru roci care conţin cantităţi obişnuite (12% sau mai 
mult) de alumină, precum şi fer şi metale alcaline. Dacă conţinutul de 
aluminiu este mic, sau dacă ferul şi metalele alcaline lipsesc, aşa cum se 
întîmplă în anumite minerale silicatice, atunci aceste elemente pot fi 
adăugate la soluţia în care s-a dizolvat roca. Metoda, aşa cum este de¬ 
scrisă mai jos, nu este adecvată pentru roci carbonatice sau pentru 
silicaţi cu conţinuturi mari de calciu (30% sau peste). 

Mod de lucru. Se cîntăreşte o cantitate de 0,5 g pulbere de rocă într-un 
creuzet de platină şi se evaporă pînă la uscare, prin procedeul uzual, cu 
5 ml acid percloric concentrat (60% m/m) şi 15 ml acid fluorhidric. Se 

dizolvă cu apă percloraţii umeziţi şi se diluează la 500 ml. Materialul 
insolubil se colectează, iar titaniul se recuperează în mod obişnuit şi se 
adaugă la soluţie înainte de diluarea la volum. Pentru descompunerea 
soluţiei se poate folosi un vas de PTFE sub presiune. 

Se fixează spectrofotometrul de absorbţie atomică la 365,3 nm şi, 
folosind o flacără de oxid azotos-acetilenă cu nivelul acetilenei scurt, ca 
cel necesar pentru ca flacăra să fie luminoasă, iar cu o lampă cu tub 
catodic se măsoară absorbţia corespunzătoare titaniului la lungimea de 
undă de 364,3 sau 365,3 nm. 

Se măsoară, de asemenea, absorbţia unei serii de soluţii etalon con- 
ţinînd 30, 20, 10 şi 5 pg Ti/ml, împreună cu 100 |ig/ml de aluminiu, 
50 fig/ml de fer şi 35 pg/ml de sodiu, în acid percloric diluat (1% v/v). 

47. URANIU 


OCURENŢA 


Geochimia uraniului a fost analizată, împreună cu cea a fluorului, 
de Adams et al. [1], de Turovskii [2] şi de Witfield et al. [3], în tabe¬ 
lul 45 sînt sintetizate datele privitoare la abundenţa uraniului după aceşti 
autori şi după alte surse. 

Ca şi în cazul altor cîteva Tabelul 45. Conţinutul de uraniu în unele 
elemente, concentraţiile dintr-o 
anumită rocă prezintă variaţii de 
la o regiune la alta. De exemplu, 

Ingerson [4] a determinat în gra¬ 
niţele dintr-un batolit din Califor¬ 
nia de Sud 3—6 ppm uraniu, în 
timp ce aceleaşi roci din seria 
White Mountain (New Hampshire) 
conţin 12—14 ppm uraniu. 

Concentraţia de uraniu din 
argile de origine marină, conţinînd 
sulfuri şi material cărbunos a fost analizată de mai mulţi cercetători, între 
care Swanson [5], care a estimat conţinutul acestor roci la 1—4 ppm 
uraniu (în principal în mineralele zirconiu şi sfen), iar argilele negre 
(cu 2 sau mai multe procente de carbon organic) conţin pînă la 250 ppm 
uraniu, asociat în parte cu nodule fosfatice şi în parte cu material or¬ 
ganic. 

Media raportului dintre thoriu şi uraniu în crusta terestră este de 
aproximativ 3,5 şi, cu mici variaţii, acest raport se menţine pentru 
majoritatea tipurilor de roci. Valorile individuale variază, însă, conside¬ 
rabil. Conţinuturile ambelor elemente au tendinţa să crească odată cu 
creşterea cantităţii de silice din rocă. Parţial thoriul şi uraniul sînt con¬ 
ţinute în minerale silieatice, dar în cea mai mare parte ele apar în mi¬ 
nerale accesorii, în special zircon, thorit, apatit, monazit sfen şi xenotim. 

Interesul considerabil faţă de resurse de uraniu din ultima pe¬ 
rioadă de timp a condus la investigarea aprofundată a mineralogiei ză¬ 
cămintelor de uraniu şi la descoperirea şi descrierea unei mare număr de 


Tipuri de roci 

Conţinut de 
uraniu, ppm 

Roci granitice 

4 

Roci intermediare 

3 

Roci bazice 

i 

Roci uttrabazice 

0,01 

Argile coesive 

4 

Gresii şi ouarţite 

0,4 

Roci carbonatice 

2 


30 ' 

minerale noi. Principalele minerale de uraniu sînt pechblenda, coffini- 
tul, uraninitul şi allanitul. în zona de oxidare U(IV) este convertit în 
U(VI), ceea ce conduce la formarea unui număr mare de minerale care 
conţin grupul uranil —UO|+ de tipurile sulfaţilor complecşi, carbonaţilor, 
arsenaţilor, vanadaţilor şi fosfaţilor. 


DETERMINAREA PRIN METODE 
SPECTROFOTOMETRICE 


Una dintre metodele cele mai sensibile, cu largă utilizare, se ba¬ 
zează pe măsurarea fluorescentei produse de compuşii uraniului în medii 
topite [6]. Intensitatea fluorescentei depinde de mediul folosit, ca şi de 
condiţiile în care se face topirea. Multe elemente au efecte de intensifi¬ 
care sau de slăbire, ceea ce face necesară o separare prealabilă a ura¬ 
niului înainte de aplicarea metodei de determinare din roci silicatice. 
Au fost aplicate în multe cazuri şi metode polarografice de determinare a 
uraniului, dar acestea sînt în general mai puţin sensibile decît metodele 
fotometrice recente. 

Există în general destui reactivi fotometrici pentru uraniu, dar nu 
toţi sînt suficient de sensibili pentru a fi folosiţi la determinarea acestui 
element din roci silicatice. Unii dintre ei au fost folosiţi, totuşi în acest 
scop; printre aceştia din urmă se numără tiocianatul [7], care dă o cu¬ 
loare galbenă cu uraniul, şi peroxidul [8], care, de asemenea, dă culoare 
galbenă în soluţie alcalină. 

Dintre reactivii mai sensibili, propuşi ulterior pentru determinarea 
uraniului se menţionează: dibenzoilmetan [9, 10], arsenazo I [11], l-(2-pi- 
ridilazo)-2-naftol (PAN) [12] şi 4-(2-piridilazo)-resorcinol (PAR) [13]. Ab- 
sorbtivităţile molare ale complecşilor de uraniu cu aceşti reactivi ajung 
pînă la valori de 35 000, dar se produc interferenţe din partea multor 
elemente, ceea ce face necesară separarea prealabilă ca o condiţie pentru 
determinare. 

Arsenazo III [14, 15] a fost folosit fără o separare extensivă de ce¬ 
lelalte elemente, dar interferenţa se produce şi în acest caz, astfel că se 
recomandă şi pentru acesta separarea prealabilă. Absorbtivitatea mo¬ 
lară a complexului de uraniu are valoarea de aproximativ 100 000. Spec¬ 
trul de absorbţie (fig. 98) indică absorbţia maximă la lungimea de undă 
de 662,5 nm, dar acesta este un pic foarte ascuţit, astfel că atunci cînd 
se foloseşte un spectrofotometru trebuie multă atenţie ca densităţile 
optice să fie măsurate la valoarea indicată de acest pic. Se recomandă 
să se prepare o soluţie de etalonare care să fie măsurată odată cu soluţia 
care conţine proba de analizat, aceasta pentru motivul că s-au constatat 
că se produc anumite variaţii ale înclinării curbei de etalonare de la 
o zi la alta. Reactivul ca atare are o absorbţie considerabilă la lungimi 

de undă sub 600 nm; de aceea, toate măsurătorile densităţilor optice se 
fac prin comparaţie cu o „soluţie martor 1 * conţinînd aceeaşi cantitate 
de reactiv arsenazo III. Complexul se formează între reactiv şi ura¬ 
niu (IV). 


Separarea uraniului. Azotatul de uranil este destul de solubil în mai 
mulţi solvenţi organici, astfel că extracţiile cu astfel de solvenţi se uti¬ 
lizează frecvent pentru re¬ 


cuperarea uraniului din so¬ 
luţii apoase. Eficienţa sepa¬ 
rării depinde foarte mult de 
natura şi cantitatea altor 
constituenţi prezenţi în so¬ 
luţie; de regulă dată cu ura¬ 
niul se extrag în faza orga¬ 
nică mici cantităţi şi de alte 
metale. Dintre solvenţii orga¬ 
nici care pot fi utilizaţi se 
menţionează eterul dietilic, 
acetatul de etil şi oxidul tri- 
octilfosforic. 

Pentru recuperarea ura¬ 
niului din soluţii se aplică 
metoda bazate pe schimbători 
de ioni. Korkisch şi Arrhe- 
nius [16] au folosit o răşină 
schimbătoare de anion puter¬ 
nic bazică (Dowex 1X8) pen- 



A,nm 

Fig. 98. Spectrul de absorbţie al complexului 
de uraniu cu arsenazo III. 


tru separarea uraniului, tho- 


riului, pămînturilor rare, cadmiului, bismutului şi plumbului de 
toate celelalte elemente prezente intr-un sediment marin de mare adîn- 
cime. Intr-un articol publicat mai tîrziu, Hazan et al. arată că au se¬ 
parat uraniul şi plumbul de toate celelalte elemente prezente într-o 
rocă silicatică prin absorbţie dintr-o soluţie de acid clorhidric în care 
au adăugat metil-glicol. 


Procedeele, cu schimbători de ioni nu s-au aplicat, totuşi, pe scară 
largă la determinarea uraniului din roci silicatice. Se menţionează se¬ 
pararea de către Sulcek şi Sixta [18] a unor cantităţi de ioni de uranil 
de ordinul microgramelor prin sorbţie pe o coloană de silicagel, şi se- 
paiarea efectuată de Malayasova [19] pe o coloană de mangal (cărbune 
de lemn) activat, pentru determinarea uraniului din roci şi minerale. 

Un procedeu frecvent folosit pentru recuperarea uraniului din roci, 
minereuri şi minerale implică eluţia cu un amestec de eter şi acid azotic 
intr-o coloană cu tampon de celuloză şi alumină [20—22]. Această metodă 
de separare este menţionată în multe lucrări; se prezintă şi în această 
lucrare, pentru determinarea uraniului din roci silicatice. De menţionat 
c f S 1 . l n f ces t procedeu există tendinţa ca prin coloana de celuloză- 
alumină să treacă şi mici cantităţi de thoriu şi zirconiu, ceea ce con- 

duce la înregistrarea unor valori mai mari pentru conţinutul de uraniu 
atunci cînd determinarea se face fotometric cu arsenazo III. Această 
eroare poate fi evitată dacă se împarte soluţia în două porţii, din care 
în una uraniul nereactiv (VI) este redus la uraniu reactiv (IV). După ce 
se adaugă reactivul arsenazo III, soluţia neredusă se utilizează ca reactiv 
martor pentru soluţia cu proba redusă. 

In procedeul care se prezintă aici, silicea se elimină prin evaporare 
cu acid fluorhidric concentrat şi acid azotic concentrat, rămînînd un re¬ 
ziduu de nitrat pentru separarea uraniului pe o coloană cu celuloză şi 
alumină. După eluţia uraniului cu un amestec de eter şi acid azotic, 
solventul se îndepărtează, iar soluţia se diluează la volum. La o parte 
alicotă de soluţie se adaugă zinc metalic pentru a reduce uraniul (VI) 
la uraniu (III), după care se măsoară densitatea optică a complexului 
de uraniu format din arsenazo III, prin comparaţie cu o altă alicotă de 
soluţie neredusă. 

Reactivi: Eter etilic. 

Azotat de fer. 

Acid ascorbic. 

Pudră de celuloză (de ex. Whatman Column Chromedia CF 11). 

Alumină activată, de 100—200 mesh. 

Acid tartric. 

Granule de zinc. Aproximativ 0,5 g fiecare. 

Soluţie de arsenazo III. Se sfărîmă 50 mg de reactiv solid, îm¬ 
preună cu 1 ml apă şi 2 picături soluţie de hidroxid de so¬ 
diu 2,5 M. Se transferă într-un balon gradat de 100 ml, se 
adaugă 50 ml acid clorhidric concentrat şi se evaporă pînă 
la uscare. Se umezeşte cu apă, se adaugă acid clorhidric şi 
se evaporă din nou pînă la uscare. Se dizolvă reziduul de 
clorură în apă şi se diluează la 1 1. Această soluţie conţine 
100 pg uraniu la 1 ml. 

Soluţie etalon de uraniu pentru lucru. Se diluează 5 ml soluţie 
de bază cu apă pînă la 250 ml într-un balon gradat. Această 
soluţie conţine 2 pg uraniu la 1 ml. 

Modul de lucru. Aparatul folosit pentru determinare este o coloană de 
sticlă şi un plunger pentru fiecare porţie de probă. Tubul este constituit 
din sticlă borosilicatică şi are diametrul interior de 2 cm. 

Se cîntăreşte o cantitate de 2,5 g de pulbere din roca ce se anali¬ 
zează într-o capsulă de platină, se umezeşte cu apă, se adaugă 20 ml acid 
fluorhidric concentrat şi 20 ml acid azotic concentrat. Se pune capsula 
pe o baie de abur şi se evaporă pînă la uscare completă. Se lasă să se 
răcească, se adaugă 5 ml acid fluorhidric concentrat şi 5 ml acid azotic 
concentrat, apoi se evaporă din nou pînă la uscare. Se repetă evaporarea 
pînă la uscare, cu volume mici de acid azotic concentrat pentiu a se des¬ 
compune toate fluorurile şi pentru a elimina tot acidul fluorhidric (se 
admit eventuale urme). Se lasă să se răcească, se adaugă 10 ml de acid 
azotic 4 N şi se încălzeşte pentru a se dizolva tot materialul solubil (v. no¬ 
ta 1). Se adaugă 3 g acid tartric şi 3 g azotat feric la soluţia fierbinte, apoi 

se amestecă bine pînă cînd disoluţia este completă. Se adaugă suficientă 
pudră de celuloză pentru a se obţine un amestec friabil, amestecînd cu o 
baghetă de sticlă, apoi se lasă să stea. 




^Nive' I 
solventului 


Separarea in coloană. Se instalează o coloană de sticlă, aşa cum se 
arată în schema din fig. 99. Se prepară, de asemenea, o cantitate de ames¬ 
tec de eter cu acid azotic, amestecînd cu grijă în eterul n 
etilic o cantitate suficientă de acid sulfuric concentrat, U 
proaspăt preparat, în aşa fel încît să se obţină un raport 
eter-acid azotic de 97 :3. Pentru fiecare coloană care se 
foloseşte este necesar un volum de aproximativ 300 ml. 

Se umple tubul de sticlă cu amestec de solvenţi, se 
adaugă celuloză şi se deplasează pistonul în sus şi în jos, 
pentru a se obţine o coloană uniformă fără aer în ea. Cînd 
celuloza s-a depus, se presează tamponul în jos cu ajuto¬ 
rul pistonului şi se mai adaugă celuloză. Se continuă în 
felul acesta pînă cînd se creează un tampon compact de 
celuloză cu lungimea totală de circa 8 cm. Se aşteaptă 
ca solventul să se scurgă prin tamponul de celuloză, în 
acest timp adăugind alumină pînă cînd se realizează o 
grosime de 2 cm deasupra coloanei de celuloză. Nu se 
lasă să scadă nivelul solventului sub linia de nivel re- 
prezentînd suprafaţa superioară a aluminei. Se adaugă 
încă solvent în tubul de sticlă apoi se transferă amestecul 
de celuloză care conţine proba absorbită spre partea su¬ 
perioară a coloanei, folosind din nou pistonul pentru a 
elimina tot aerul captat şi pentru a compacta celuloza. Se 
clăteşte bine capsula de platină cu soluţia-solvent şi se 
adaugă în coloană lichidul de spălare. Se scoate tubul de 
PVC de la baza coloanei şi se colectează eluatul într-un 
vas conic care conţine 50 ml apă. Pentru eluare se folo¬ 
seşte amestec de eter şi acid azotic, supraveghind ca nivelul solventului 
să fie tot timpul deasupra nivelului celulozei din coloană. 


k 


Fig. 99. Aparat 
pentru separa¬ 
rea cromatogra- 
fică în coloană 
a uraniului-. 


Cînd eluarea este completă, se detaşează vasul conic şi se pune pe 
o placă de azbest pe o baie de abur şi se evaporă încet eterul (v. nota 2). 
Cînd s-a evaporat tot eterul, se trece soluţia apoasă într-un pahar de 150 ml 
şi se evaporă pînă la uscare, pe o plită. Se lasă să se răcească, se adaugă 
5 ml acid azotic 4 N şi 2 ml acid percloric concentrat. Se evaporă pînă 
la uscare, se adaugă 2 ml acid percloric şi, din nou, se evaporă pînă la 
uscare. 


Determinarea fotometrică. Se adaugă cîţiva mililitri de acid clor- 
hidric 6 N şi se încălzeşte pînă cînd dizolvarea este completă. Se răceşte, 
se trece soluţia într-un balon gradat de 50 ml, cu acid clorhidric 6 N, se 
diluează la volum cu acid şi se agită bine. Din această soluţie se iau două 
alicote de cîte 20 ml şi se transferă una într-un pahar de 150 ml şi cea¬ 
laltă într-un balon gradat (uscat) de 25 ml. La soluţia din balonul gradat 


471 



se adaugă 5 ml soluţie de arsenazo III pînă la semn, se agită bine şi se 
lasă la o parte să stea. 

Se evaporă soluţia din pahar pînă la uscare pe o plită. Se adaugă 

3 ml acid clorhidric 6 N şi se încălzeşte pentru a se dizolva complet. 
Se trece soluţia într-o eprubetă şi se diluează cu acid pînă se ajunge la 

volumul total de circa 10 ml; 
apoi se adaugă 50 mg acid as- 
corbic, 3 granule de zinc metalic 
(circa 1,5 g) şi se lasă să se pro¬ 
ducă reducerea timp de 15 min. 
Se toarnă soluţia intr-un balon 
gradat de 25 ml, în care s-au 
pus în prealabil exact 5 ml so¬ 
luţie de arsenazo III, avînd grijă 
să se transfere tot zincul meta¬ 
lic. Se clăteşte epruveta, se a- 
daugă apă cu care s-a clătit în 
balon şi se diluează la volum cu 
acid clorhidric 6 N. Se răceşte 
la temperatura camerei, apoi se 
aduce la volum pînă la semn 
adăugind acid clorhidric 6 N şi 
amestecînd bine. 

Se măsoară densităţile optice în cuve de 4 cm, cu fotometrul fixat 
la lungimea de undă de 662,5 nm folosind soluţia neredusă ca referinţă. 
Se măsoară de asemenea, densitatea optică a unei soluţii etalon conţinînd 
10 gg uraniu, preparată aşa cum se arată mai jos la etalonare. Toate 
măsurătorile se vor face în timp de 30 minute. 

Etcilonarea. Se preiau părţi alicote de 0—15 ml de soluţie etalon care 
conţine 0—10 gg de uraniu în eprubete de 30 ml şi se diluează cu apă la 
volumul total de 5 ml, dacă este necesar. în fiecare eprubetă se adaugă 
5 ml acid clorhidric concentrat, aproximativ 50 mg acid ascorbic şi 3 gra¬ 
nule de zinc. Se lasă 15 minute pentru reducere, se transferă fiecare 
soluţie în cîte un balon gradat care conţine 5 ml soluţie de arsenazo III 
şi se diluează la volum cu acid clorhidric 6 N, cum s-a arătat mai înainte. 
Se măsoară densitatea optică a soluţiilor care conţin uraniu în cuve de 

4 cm cu spectrofotometrul fixat pentru lungimea de undă de 662,5 nm şi 
folosind pentru referinţă soluţie care nu conţine uraniu. Se construieşte 
graficul relaţiei dintre densitatea optică şi concentraţia de titamu, pentru 
a obţine curba de etalonare. 

Note 

1. Dacă rămîne neatacată o cantitate importantă de probă, se eva¬ 
poră soluţia din nou pînă la evaporare. Se adaugă la reziduul uscat o can¬ 
titate de peroxid de sodiu de circa 5 ori cit reziduul, se amestecă şi se in- 



U,yg/25ml 

Fig. 100. Curbă de etalonare pentru uraniu 
cu arsenozo III (celule de 4 cm; lungime 
de undă de 662,5 nm). 

troduce capsula într-un cuptor electric fixat la temperatura de 480°, ţi- 
nîndu-se timp de 20 minute. Se scoate capsula şi se lasă să se răcească. 
Apoi se pune capsula într-un pahar de 400 ml şi se adaugă 25 ml apă, 
urmată de acid azotic concentrat, pînă soluţia devine acidă. Se pune 
paharul pe o plită şi se încălzeşte 10 min, apoi se clăteşte capsula de pla¬ 
tină şi se dă la o parte. Se evaporă soluţia pînă la uscare, pe o baie de 
abur, se adaugă 10 ml acid azotic 4 N, se acoperă cu o sticlă de ceas şi se 
pune din nou pe baia de abur, încălzindu-se pînă cînd se obţine o soluţie 
clară. Se lasă să se răcească şi se continuă cum se arată mai sus. 

2. Dacă cantitatea de apă adăugată este insuficientă, oxidarea poate 
să fie foarte puternică. 

48. VANADIU 


OCURENŢA 


Omniprezenţa distribuţiei vanadiului în rocile magmatice şi sedimen¬ 
tare, observată de numeroşi cercetători, a fost sintetizată de Bertrand [1], 
încă din 1930 Pandal [2] a remarcat că conţinutul de vanadiu al rocilor 
silicatice bazice este uneori considerabil, în contrast cu rocile acide care 


Tabelul 46. Conţinuturile de vanadiu ale 
unor roci silicatice 


Tipuri de roci 

Conţinut de 
vanadiu, ppm 

Roci ul'trabazice 

130 

Roci bazice 


(bazaltice) 

250 

Roci intermediare 

130 

Roci granitice 

20 

Argile coesive 

130 

Gresii 

20 

Roci earbonatiioe 

20 


conţin foarte puţin vanadiu. Ana¬ 
lize ulterioare au confirmat acest 
mod de distribuţie, aşa cum rezul¬ 
tă şi din sinteza făcută de Tavlor 
[3], Valori tipice pentru conţinu¬ 
turile de uraniu în cîteva tipuri 
de roci sînt date de tabelul 46, 
după Turekian şi Wedepohl [4], 
Wager şi Mitchell [5] şi alţi autori. 
Valorile estimate pentru fiecare 
grupă de roci silicatice trebuie 
considerate ca aproximative, conţi¬ 
nuturile de vanadiu în fiecare cla¬ 


să de roci putînd fi mult mai mari. 
De exemplu Ahrens [6] a raportat valori între 5,5 şi 630 ppm pentru o 
serie de 27 eşantioane de granit din Districtul Ontario (Canada); majori¬ 
tatea acestora se încadrează în intervalul 5,5—50 ppm. în rocile bazice, 
vanadiul este concentrat în cea mai mare parte în fracţia care se constituie 
ca minereu de fer şi este asociat, în special, cu magnetit titanifer. Din 
unele magnetite se citează conţinuturi de vanadiu de aproape 2°/o acestea 
fiind o sursă economică importantă pentru acest element; conţinuturile 
obişnuite sînt cuprinse în intervalul 0,1—0,4 ppm. 


Goldschmidt [7] arată că concentrarea vanadiului în minerale ferice 
este favorizată de dimensiunile asemănătoare ale razelor ionice (65 pm la 
V 3+ şi 67 pm la Fe J+ ). Relativa raritate a ferului feric în primele stadii 
ale diferenţierii magmatice ar explica, în consecinţă, conţinuturile relativ 
mici de vanadiu în aceste roci. 

Unele argile bituminoase şi carbonacee de origine marină conţin 
cantităţi de vanadiu anormal de mari, considerate ca fiind de origine or¬ 
ganică. Gresiile şi calcarele conţin foarte puţin vanadiu; se cunosc, totuşi, 
varietăţi de gresii şi calcare care datorită structurii lor poroase conţin 
bitumene sau hidrocarburi în care şi conţinuturile de vanadiu sînt mai 
mari. 


DETERMINAREA VANADIULUI 
PRIN METODE SPECTROFOTOMETRICE 


Pentru rocile bogate în vanadiu se foloseau, în trecut, metode titri- 
metrice. In prezent acestea au fost înlocuite prin metode spectrofotografice 
şi spectrofotometrice şi de absorbţie atomică, care sînt aplicabile nu 
numai la silicaţii bogaţi în vanadiu, ci şi la graniţe şi alte roci cu con¬ 
ţinuturi de vanadiu de numai eîteva ppm. 

Unul dintre procedeele cele mai simple de determinare a vanadiu- 
lui este de a măsura densitatea optică a soluţiilor alcaline de vanadat în 
zona ultravioletă a spectrului. în determinare interferă multe elemente, 
astfel că este necesar ca în prealabil să se facă o separare, de exemplu 
prin extracţia complexului de vanadiu cu 8-hidroxichinolină în soluţie 
de cloroform în combinaţie cu o schimbare de cation aşa cum au conchis 
Yoshimura şi Murakami [8]. 


Existenţa multor reactivi care formează complecşi coloraţi cu vana- 
diul a condus la înmulţirea metodelor spectrofotometrice. Aici se prezintă 
trei metode aplicabile la analiza 


rocilor şi mineralelor silicatice. 


DETERMINAREA 
SPECTROFOTOMETRICA 
CU FOSFOWOLFRAMAT 


Vanadiul formează un 
complex de culoare galbenă cu 
wolframat alcalin în soluţii care 
conţin acid fosforic. Soluţia gal¬ 
benă are densitatea optică ma¬ 
ximă în zona ultravioletă a 



spectrului, dar măsurările se pot 


V,yg/10ml 


face comod la 400 nm, chiar cu 
cele mai simple spectrofotome- 
tre. Legea Beer-Lambert este 


Fig. 101. Curbă de etalonare pentru vanadiu 
obţinută prin metoda fosfowolframatului (ca¬ 
ve de 2 cm; lungime de undă de 400 nm). 

respectată peste intervalul de concentraţii care se întâlnesc obişnuit în roci 
silicatice (fig. 101). Reacţia nu este suficient de sensibilă pentru a fi 
aplicată direct pe roca silicatică şi de aceea este necesară o concentrare 
prealabilă a vanadiului. Metoda care se prezintă mai jos, adaptată după 
Bennet şi Pickup [9] include o etapă de extracţie cu solvenţi pentru scoa¬ 
terea vanadiului din soluţia de acid acetic sub formă de complex cu 
8-hidroxichinolină. 


Reactivi: Soluţie de 8-hidroxichinolină. Se dizolvă 1 g de reactiv în 
100 ml acid acetic 2 N. 

Cloroform 

Acid sulfuric 6 N 

Acid fosforic 5 N 

Soluţie de wolframat de sodiu. Se dizolvă 8,25 g de dihidrat 
în 50 ml apă 

Soluţie etalon de vanadiu de bază. Se dizolvă 0,230 g de me- 
tavanadat de amoniu deshidratat şi se diluează la 500 ml 
cu apă. Această soluţie conţine 200 pg V/ml. 

Soluţie etalon de vanadiu pentru lucru. Se diluează soluţie de 
bază cu apă pentru a obţine soluţie etalon pentru lucru, 
conţinînd 10 pg V/ml. 

Mod de lucru. Se cîntăreşte o cantitate de 0,5 g pulbere de rocă intr-un 
creuzet de platină, şi se adaugă 3 g carbonat anhidru de sodiu şi 0,1 g 
azotat de potasiu (v. nota 1). Se topeşte amestecul deasupra unui bec 
Bunsen timp de 30 min, sau mai mult dacă materialul conţine minerale 
rezistente la topire, apoi se lasă să se răcească. Se extrage topitura cu apă 
fierbinte, se filtrează printr-o hîrtie de filtru cu porozitate medie sau 
fină şi se spală reziduul cu soluţie fierbinte de carbonat de sodiu 2% 
(w/v). Se aruncă reziduul şi se combină filtratul cu apa cu care s-a 
spălat. 

Se transferă această soluţie, sau o parte alicotă convenabilă din ea, 
în aşa fel ca ea să conţină maximum 60 pg vanadiu, într-o pîlnie de sepa¬ 
rare de 100 ml, se adaugă 2 picături de soluţie indicator de metiloranj şi 
se titrează cu acid sulfuric 6 N pînă cînd se atinge punctul de echivalenţă. 
Se agită soluţia pentru a se elimina cit mai mult posibil din dioxidul de 
carbon, se adaugă 1 ml soluţie de 8-hidroxinolină şi 3 ml de cloroform. 
Se scutură soluţia 1 minut pentru a se separa complexul de vanadiu 
din culoare închisă, se lasă să se separe fazele şi se înlătură stratul de 
cloroform. Se clăteşte pîlnia cu puţin cloroform. Se adaugă încă 0,5 ml 
soluţie de 8-hidroxichinolină şi 3 ml de cloroform, apoi din nou se agită 
pentru a se separa extractul. Dacă extractul are culoare accentuat în¬ 
chisă, se repetă extracţia pentru a treia oară. Se aruncă soluţia apoasă. 

Se colectează tot extractul cu cloroform, intr-un creuzet mic de pla¬ 
tină, se adaugă 0,1 g carbonat de sodiu şi se lasă să se evapore clorofor¬ 
mul. Se arde materialul de natură organică şi se topeşte reziduul pentru 
a se converti tot vanadiul în vanadat de sodiu. Se dizolvă topitura prin 

încălzire cu 2—3 ml de apă, se trece într-un balon gradat de 10 ml, se 
adaugă 1 ml acid sulfuric 6 N, 1 ml acid fosforic 5 N şi 0,5 ml soluţie de 
wolframat de sodiu. Se încălzeşte soluţia pînă la fierbere, se răceşte şi 
se diluează la semn cu apă. Se măsoară densitatea optică a soluţiei prin 
comparaţie cu a apei, în cuve de 2 cm, folosind un spectrofotometru fixat 
la lungimea de undă de 400 nm. Se măsoară, de asemenea, densitatea 
optică a unei soluţii martor preparată în acelaşi mod ca şi soluţia cu 
proba, dar fără a dizolva în ea pulbere de rocă. 

Etalonarea. Se transferă părţi alicote de 1—6 ml de soluţie etalon 
de vanadiu pentru lucru, conţinînd 10—60 ggV, în baloane gradate sepa¬ 
rate şi în fiecare se adaugă acid sulfuric, acid fosforic şi soluţie de wol¬ 
framat de sodiu, aşa cum s-a indicat pentru soluţia care conţine proba. 
Se construieşte graficul relaţiei dintre densitatea optică şi concentraţia 
de vanadiu, obţinînd curba de etalonare (v. fig. 101). 

Note: Omisiunea adăugării azotatului de potasiu are ca efect o slabă 
recuperare a vanadiului, îndeosebi din rocile bogate în fer feros. Se va 
evita, însă, încălzirea prelungită a probelor de rocă cu un fondant care 
conţine mult azotat de potasiu sau alt agent exidant, deoarece aceasta 
facilitează un atac apreciabil al creuzetului de platină. 


DETERMINAREA SPECTROFOTOMETRICA CU 
N-BENZOIL- o-TOLILHIDROXILAMINĂ 


Au fost propuşi mulţi derivaţi ai hidroxilaminei ca reactivi pentru 
determinarea vanadiului, dar foarte puţin combină o suficientă sensibili¬ 
tate cu exactitatea pentru determinarea acestui element din roci silica- 
tice fără o separare prealabilă de elementele care interferă. Un reactiv 
care se foloseşte în acest scop este N-benzoil-o-tolilhidroxilamina (fig. 
XXXV), care reacţionează cu vanadiul în soluţie puternic acidă, dînd un 


CH 

XXXV 

N - benzoil - 0 - tolilhidroxitaminâ 

complex de culoare purpurie [10], uşor solubil în solvenţi organici. Ab- 
sorbtivitatea molară este de 5 250, iar legea Beer-Lambert este valabilă 
în intervalul 0-60 |ig vanadiu la 10 ml de extract (fig. 102). Densitatea 
optică maximă apare la lungimea de undă de 510 nm (fig. 103). Reacţia 
se produce numai ou vanadiu(V), şi curbele de calibrare sînt întrucîtva 
mai joase, exceptînd cazurile în care alicotele de soluţie standard de va¬ 
nadiu se reoxidează înainte de dezvoltarea culorii. Pentru această oxi- 
dare se foloseşte o soluţie apoasă de permanganat de potasiu, adăugată 
picătură cu picătură pînă cînd ajunge la un exces. Clorul care eventual 
se eliberează la adăugarea acidului clorhidric se elimină cu acid sul¬ 
furic. 

Fig. 102. Curbă de etalonare pentru vanadiu 
obţinută eu JV-benzoil-o-tolilhidroxilamină 
(cuve de 2 cm; lungime de undă de 510 nm). 



Fig. 103. Spectrul de absorbţie al complexului 
de vanadiu cu Ai-benzoil-o-tolilhidroxilamină 
(cuve de 2 cm; 50 ug V/10 ml). 




Reactivul N-benzoil-o-tolilhidroxilamină a fost folosit pentru de¬ 
terminarea vanadiului din minerale şi roci silicatice de Jeffery şi Kerr 
[11]; procedeul este descris în detaliu mai jos. Cea mai puternică interfe¬ 
renţă o produce titaniul, care dă o culoare galben intens cu reactivul. 
Culoarea poate fi complet anihilată prin adăugarea unei cantităţi mici de 
fiuorură de sodiu. 

Reactivul dă de asemenea culoare galbenă, cu aur şi platină. Dacă 
micile cantităţi de aur şi platină existente în rocile silicatice nu sînt sufi¬ 
ciente pentru a interfera în determinarea vanadiului, platina care eventual 
este introdusă î-n soluţie din instrumentele de platină care se folosesc poate 
întuneca complet culoarea violetă pe care o dau rocile ce conţin doar 
cîteva ppm de vanadiu. Din acest motiv trebuie să se evite topirea pre¬ 
lungită în vase de platină sau se va apela la alternativa descompunerii 
în vase de PTFE şi de cuarţ, în special pentru roci cu conţinut redus de 
vanadiu. ■. 

Complexul care se formează între vanadiu şi N-benzoil-O-tolilhidro- 
xilamină este solubil în mai mulţi solvenţi organici. Soluţiile în tetraclo- 
rură de carbon, cloroform, izobutilmetilcetonă şi în toluen dau, toate, 
curbe de etalonare similare. Cloroformul trebuie evitat din cauza posi¬ 
bilei interferenţe cu urme de etanol, ceea ce duce la formarea unui 
complex de culoare galbenă între vanadiu şi reactiv. Cel mai indicat 
solvent este tetraclorura de carbon. 

Reactivi: soluţie de N-benzoil-O-tolilhidroxilamină. Se dizolvă 0,02 g de 
reactiv recristalizat în 100 ml tetraclorură de carbon. Prepa¬ 
rarea acestui reactiv este descrisă de Majundar şi Das [10]. 

Soluţie de permanganat de potasiu, aproximativ 0,02 N 

Soluţie de acid sulfamic, aproximativ 0,05 M. 

Soluţie de fiuorură de sodiu, apoasă saturată, se păstrează in¬ 
tr-un flacon de polietilenă 

Soluţie etalon de vanadiu de bază. Se prepară aşa cum s-a 
arătat la metoda prezentată anterior. 

Mod de lucru. Se descompune o porţie de 100 mg de pulbere de rocă sau 
mineral (v. nota 1), prin evaporare într-un creuzet de platină sau într-un 
vas de PTFE, cu acizi (sulfuric, azotic şi fluorhidric), prin procedeul 
uzual, eliminînd apoi oxidul sulfuric în exces prin încălzire pe o plită. 
Se topeşte reziduul uscat într-un creuzet de platină sau, preferabil, de 
silice cu pirosulfat de potasiu şi se extrage topi tura cu 10 ml de apă în 
care s-au pus 2 picături de acid sulfuric 20 N. Se transferă soluţia în- 
tr-o pîlnie de separare şi se adaugă soluţie de permanganat, picătură cu 
picătură, pînă cîod se ajunge la un exces care dă o culoare roz ce per¬ 
sistă timp de 5 minute. 

Volumul soluţiei va fi în acest stadiu de circa 20 ml. Se adaugă 
2 ml soluţie de acid sulfamic, 2 ml soluţie de fiuorură de sodiu şi 20 ml 
acid clorhidric concentrat. Apoi se pipetează 10 ml de soluţie reactivă de 
iV-benzoil-O-tolilhidroxilamină, se astupă şi se agită 30 secunde. Se lasă 
să se separe straiele şi se filtrează stratul organic inferior, printr-un mic 
tampon de bumbac, într-o celulă spectrofotometrieă de 2 cm. Se măsoară 

densitatea optică comparativ cu a tretraclorurii de carbon, la o lungime 
de undă de 510 nm. Se determină, de asemenea, densitatea optică a unei 
soluţii reactive martor, preparate similar dar fără să conţină pulbere de 
rocă. 

Etalonarea. Se transferă părţi alicote de 1—6 ml soluţie standard 
de vanadiu conţinînd 10—60 pg vanadiu într-o serie de pîlnii de separare 
Şi se diluează fiecare la volumul de 20 ml, cu apă. 

Se adaugă soluţie de permanganat de potasiu, picătură cu picătură, 
pînă cînd se ajunge la un mic exces, apoi se adaugă soluţie de acid sul- 
famic, soluţie de fluorură de sodiu şi acid clorhidric; în continuare se 
procedează aşa cum se indică pentru soluţia în care este dizolvată proba 
de analizat. Se construieşte graficul relaţiei dintre densitatea optică şi 
concentraţia de vanadiu, obţinîndu-se curba de etalonare (v. fig. 103). 

Nota 1. Această cantitate de probă (în greutate) este suficientă pen¬ 
tru probe de rocă ce conţin 50—500 ppm V. Pentru rocile cu conţinuturi 
mai mici de vanadiu, se foloseşte o cantitate mai mare de probă, iar pen¬ 
tru cele care conţin o cantitate mai mare (peste 500 ppm V) se diluează 
soluţia de rocă la volum, şi se foloseşte o alicotă pentru determinare. 


determinarea spectrofotometrica 

CU DIAMINOBENZIDINA 


Cheng [12] a descris un procedeu de determinare a vanadiului bazat 
pe acţiunea oxidantă pe care o au soluţiile de vanadat asupra diamino- 
benzidinei. Soluţiile care rezultă au culoare brun-roşcată şi maximele de 
absorbţie la 340, 380 şi 470 nm (fig. 104). Oxidarea se produce în prezenţa 

unei cantităţi fixe de acid fos- 
foric, în aceste condiţii legea 
Beer-Lambert fiind respectată 
pînă la cel puţin 10 ppm V. Deşi 
produsul colorat este destul de 
stabil, este bine să nu se amîne 
măsurarea densităţii optice a 
soluţiei, pentru a preveni oxi¬ 
darea soluţiei în contact cu 
aerul. 

In determinarea vanadiu¬ 
lui interferă cromul(IV) şi alţi 
agenţi oxidanţi, iar oxidarea 
vanadatului de către reactiv 
este, parţial, inhibată de pre¬ 
zenţa acidului sulfuric şi acidu- 
Fig. 104. Spectrul de absorbţie al benzidinei lui azotic. 

Chan şi Riley [12] au folosit această reacţie ca bază pentru o me¬ 
todă de analiză a rocilor silicatice şi de altă compoziţie. Pentru separarea 
vanadiului din roci sau minereuri care conţin mari cantităţi de fer şi 
pentru concentrarea vanadiului într-un volum mai mic de soluţie se folo¬ 
seşte un procedeu bazat pe schimbători de ioni. 

Reactivi. Soluţie de perhidrol 0,3%. Se diluează 10 ml de soluţie 20% 
la volumul de 1 1. 

Acid percloric 0,05 N 

Soluţie de diaminobenzidină. Se dizolvă 0,1 g reactiv în 25 ml 
apă, înainte de folosire. 

Răşină schimbătoare de ioni, de exemplu Zeo Karb 225, de 
forma unei coloane scurte de 8 cm, cu diametrul de 0,8 cm. 
Se spală de cîteva ori cu acid clorhidric 3 N cald şi apoi din 
abundenţă cu apă. După folosire se regenerează prin spălare 
cu 300 ml acid clorhidric 3N şi 200 ml apă. 

Mod de lucru. Se cîntăreşte o cantitate de 0,5 g pulbere de rocă silicatică 
într-un creuzet de platină şi se descompune, prin evaporare aproape pînă 
la uscare, cu 4 ml acid percloric concentrat şi 15 ml acid fluorhidric 
concentrat. Se adaugă 2 ml acid percloric concentrat şi se repetă evapo¬ 
rarea, de data aceasta pînă la uscare. Se mai adaugă 1 ml acid percloric 
concentrat şi 10 ml apă, apoi se încălzeşte creuzetul pînă cînd se dizolvă 
tot materialul solubil. Se clăteşte soluţia, se toarnă într-un pahar şi se 
diluează cu apă la circa 100 ml. 

Se transferă soluţia la partea superioară a coloanei schimbătoare de 
ioni şi se lasă să treacă prin aceasta într-un ritm de 5—10 ml/min. Se 
clăteşte răşina cu 50 ml acid clorhidric 0,1 N şi se dau la o parte eluatul 
şi lichidul rezultate de la spălare. Se eluează vanadiul din coloană cu 
40 ml soluţie de perhidrol 0,3%. Se transferă eluatul într-o capsulă de 
platină, se adaugă 2—3 picături de acid percloric concentrat şi se eva¬ 
poră pînă la fumegarea puternică a acidului percloric. 

Folosind acid percloric 0,05 N, se trece soluţia într-un balon gradat 
de 10 ml, se adaugă 1 ml acid fosforic concentrat se agită bine şi se lasă 
să se răcească. Se adaugă 1 ml soluţie de diaminobenzidină şi se diluează 
la volum, cu apă. Se agită soluţia, se lasă în repaus 30 minute, apoi se 
măsoară densitatea optică în cuve de 4 cm, cu spectrofotometrul fixat la 
lungimea de undă de 470 nm. De asemenea, se măsoară densitatea optică 
a unei soluţii reactive martor, preparată în acelaşi mod dar fără a di¬ 
zolva în ea pulberea de rocă. 

Etalonarea. Se preiau în baloane gradate, separate, părţi alicote de 
soluţie etalon de vanadiu care conţine pînă la 10 pg vanadiu, se adaugă 
1 ml acid fosforic concentrat şi 1 ml soluţie de diaminobenzidină în fie¬ 
care, se diluează la volum şi se măsoară densităţile optice după 30 minute, 
aşa cum se arată pentru soluţia în care s-a dizolvat proba de analizat. 
Se construieşte graficul relaţiei dintre densitatea optică şi concentraţia 
de vanadiu (curba de etalonare). 


31 — Metode chimice de analiză a rocilor 


481 



DETERMINAREA VANADIULUI PRIN SPECTROSCOPIA 
DE ABSORBŢIE ATOMICA 


Aşa cum s-a arătat, vanadiul poate fi determinat cu uşurinţă prin 
spectroscopia de absorbţie atomică. în determinare interferă mai multe 
elemente, Terashima [14] notează că aluminiul prezent în rocile silicatice 
împiedică aceste interferenţe şi a adăugat aluminiu, calciu şi potasiu la 
soluţiile standard folosite pentru etalonarea spectrofotometrului. 

Warren şi Carter [15] au folosit o gamă ceva mai largă de elemente 
ca adaos la soluţiile standard, între care o cantitate de potasiu, care ser¬ 
veşte ca tampon pentru ionizarea atît a soluţiilor etalon cît şi a soluţiei 
de rocă. Soluţia de rocă a fost descompusă cu un amestec de acizi — 
azotic, percloric şi fluorhidric — într-o bombă de PTFE, la temperatura 
de 100° timp de 1 oră. După evaporare, pentru eliminarea acizilor azotic 
şi fluorhidric fluorurile precipitate au fost dizolvate prin adăugare de 
acid boric. Determinarea se încheie prin măsurarea absorbţiei la 318,4 nm 
într-o flacără de oxid azotic şi acetilenă, prin procedeul uzual. Se arată 
că limita determinării este de 10 ppm, ceea ce este acceptabil pentru ma¬ 
joritatea rocilor silicatice. 

49. ZINC 


OCURENŢA 


Ocurenţa zincului în rocile silicatice a fost examinată de Sandell 
şi Goldich [1], care au conchis că conţinuturile de zinc din rocile silicatice 
şi din roci din seria vulcanitelor pot fi puse în legătură cu suma magne¬ 
ziu + fer feros şi cu conţinutul de mangan. Rader [2] a arătat, de asemenea, 
că conţinutul de zinc al roci¬ 
lor bazaltice poate fi pus în 
legătură cu conţinutul de fer 
total. 

In general, rocile bazice 
conţin mai mult zinc decît 
rocile acide, aşa cum rezultă 
din datele înscrise în tabelul 
47, întocmit după lucrarea 
lui Wedepohl [3], Afirmaţia 
a fost confirmată de Vino- 
gradov [4] şi de Rosman [5], 
deşi ambii cercetători indică 
abundenţe de circa 60 ppm 
pentru roci acide şi valori 
medii mai mici (30 şi respec¬ 
tiv 39) pentru rocile ultra- 
bazice. Argilele conţin zinc în cantităţi similare cu rocile silicatice erup¬ 
tive, pe cînd gresiile au conţinuturi considerabil mai mici. 

Zincul este concentrat în minerale feromagneziene; de exemplu 
unii amfiboli şi piroxeni conţin 600 ppm Zn sau chiar mai mult, acest 
element substituind probabil ferul şi magneziul. In roci eruptive se gă¬ 
sesc minerale silicatice de zinc, dar acestea sînt foarte rare. Mineralele 
willemit şi hemimorfit sînt minerale secundare, formate pe seama sul- 
furii numită blendă (sfalerit). Blenda este cel mai frecvent şi mai cunos¬ 
cut mineral de zinc, găsindu-se împreună cu galena—PbS şi pirita— 


Tabelul 47. Conţinuturile de zinc din unele roci 
silicatice 


Tipurile de roci 

Conţinut de 

Zn, ppm 

Gab'bro 

79 

Diaibaz 

137 

Bazalt 

121 

Sienit, traihit e<tc. 

26 

Diorit, and ezit etc. 

40 

Granit etc. 

34 

Gnanodiorit etc. 

46 

Riol-it, liparit 

60 


* O serie de 12 graniţe provenite au dat 
o medie de 20 ppm Zn, l l l graniţe din S.U.A. 
au dat mediia de 58 ppm Zn; media tuturor 
celorlalte rezultate este de 41 ppm Zn. 

FeS 2 atît în roci silicatice cît şi în roci carbonatice, (acestea din urmă 
intervin cu un procent mult mai mic în producţia de zinc). Ea constituie 
principalul minereu de zinc. 

Pentru determinarea zincului din roci silicatice se foloseşte extracţia 
cu ditizonă. Carmichael şi McDonald [7] au arătat că la determinarea 
prin aceste procedee interferă alte metale, în special cuprul, cobaltul şi 
nichelul. Interferenţa acestora face ca valorile obţinute pentru zinc să Ifie 
mai mari decît conţinutul real (în unele cazuri s-au obţinut valori duble). 
Această concluzie concordă cu opinia lui Greenland [8], care a implicat 
în mod special nichelul ca fiind cauza care a dus la obţinerea unor valori 
ridicate de zinc într-o determinare pe care a efectuat-o folosind extracţia 
cu ditizonă, urmată de determinarea fotometrică cu ditizonă. 

Margerum şi Santacana [9] au investigat mai mult procedee spectro- 
fotometrice pentru determinarea conţinuturilor reduse de zinc. Ei reco¬ 
mandă un singur procedeu de colorare cu ditizonă folosind ca agent de 
mascare bis(2-hidroxietil)ditiocarbamat. Folosirea zirconului nu se reco¬ 
mandă în prezenţa unor impurităţi. Separarea zincului, prin folosirea unei 
coloane cu răşină schimbătoare de anion, a făcut posibilă utilizarea atît 
a ditizonei cît şi a zinconului, astfel de procedee au fost descrise de Rader 
et al. [2] şi Huffman et al. [10]. 

Uşurinţa, simplitatea şi absenţa interferenţelor care caracterizează 
determinarea zincului prin spectroscopia de absorbţie atomică sînt în con¬ 
trast cu durata mare şi dificultatea determinării acestui element prin 
spectrofotometrie, care implică şi o serie cît mai perfectă a elementelor 
ce interferă. 


DETERMINAREA SPECTROFOTOMETRICA 
CU SEPARARE PRIN SCHIMBARE DE IONI 


Zincon este denumirea uzuală a reactivului organic roşu 5-(2-carbo- 
xifenil)-l-(2-hidroxi-5-sulfofenil)-3-fenilformazan (fig. XXXVI), care for¬ 
mează cu zincul un complex albastru în soluţie alcalină [11, 12], Absorbţia 

maximă a soluţiei se produce la lungimea de undă de 620 nm, la care 
reactivul are doar o foarte slabă absorbţie. Legea Beer-Lambert este res¬ 
pectată în intervalul 0—120 pg zinc în 50 ml. Soluţia reactivă este stabilă 
cel puţin o săptămînă, însă complexul de zinc numai cîteva ore. O uşoară 
decolorare se produce după 24 ore. 

în determinare interferă mulţi ioni, între care ionii de aluminiu, 
beriliu, bismut, cadmiu, cobalt, crom(III), cupru, fer(III), mangan, mercur, 
molibden(VI), nichel şi titaniu; toţi aceştia reacţionează cu zirconul, ast¬ 
fel că trebuie separaţi înainte de a se forma complexul de zinc. în acest 
scop se recomandă o separare cu schimbare de anion [13]. 

Procedeul care se prezintă este, în esenţă, cel descris de Huffman 
et al. [10] şi se poate aplica pentru determinarea zincului din roci care 
conţin chiar pînă la 20% fer. Materialul luat în analiză se descompune 
prin evaporare cu acizi (fluorhidric, azotic, perclorie şi sulfuric), iar re¬ 
ziduul se dizolvă în acid clorhidric diluat. La trecerea acidului clorhidric 
printr-o coloană cu răşină schimbătoare de anioni, elementele zinc, plumb, 
molibden, fer, uraniu şi cadmiu sînt absorbite pe răşină iar cele care rămîn 
sînt eluate. Ferul se elimină prin spălarea coloanei eu acid clorhidric 
1,2 M, iar zincul se colectează prin eluţie cu acid clorhidric, 0,01, M. Din 
eluat, zincul se precipită cu ditiocarbamat la pH-ul 8,5, iar precipitatul se 
extrage în cloroform; pentru scoaterea zincului din soluţia organică se 
foloseşte acid clorhidric diluat. Determinarea se continuă fotometric cu 
zircon. 

Instalaţie: coloană schimbătoare de ioni. Se confecţionează o coloană 
schimbătoare de ioni lungă de 8 cm şi cu diametrul de 0,8 cm, dintr-o 
răşină schimbătoare de ioni puternic bazică, cum este răşina Dowex 1X8, 
se spală bine cu acid clorhidric 1,2 M apoi cu acid clorhidric 0,01 M şi, 
după aceea, cu apă. 

Reactivi: Soluţie tampon de citrat de sodiu. Se dizolvă 25 g acid citric 
în 300 ml apă, se aduce pH-ul soluţiei la 8,5, adăugind apă 
amoniacală diluată, apoi se diluează la 500 ml cu apă. 

Soluţie tampon de borat de sodiu. Se dizolvă 14,4 g hidroxid 
de sodiu, 24,74 g acid boric şi 29,8 g clorură de potasiu în 
circa 950 ml de apă, se răceşte la temperatura camerei şi se 
diluează la 1 1. Valoarea pH-ului trebuie să fie de 10,2. 

Soluţie de zincon. Se pune o cantitate de 0,130 g de zincon 
solid într-un balon gradat de 100 ml, se adaugă 2 ml de solu¬ 
ţie de hidroxid de sodiu IM şi se diluează la volum, cu apă, 
după ce zinconul a trecut în soluţie. Soluţia este stabilă 
aproximativ 10 zile. 

Soluţie standard de zinc de bază. Se calcinează sulfat de zinc 
heptahidratat pînă cînd ajunge la greutate constantă, într-un 
cuptor cu muflă fixat pentru temperatura de 450°. Se lasă 
să se răcească, se cîntăreşte o cantitate de 0,247 g sare an- 
hidră într-un balon gradat şi se diluează la volum, cu apă. 
Această soluţie conţine 500 ug zinc per ml. 

Soluţie standard de zinc pentru lucru. Se diluează 5 ml din 
soluţia de bază la 500 ml cu acid clorhidric 1,2 M. Această so¬ 
luţie conţine 10 pg Zn/ml. 

Mod de lucru. Se cîntăreşte o cantitate de aproximativ 0,5 g de pulbere 
de î ocă înti-o capsulă mică de platină sau intr-un creuzet, se umezeşte 
cu apă, se adaugă 10 ml acid azotic concentrat şi 10 ml acid fluorhidric. 
Se acoperă vasul şi se lasă să stea cîteva ore sau, mai bine, peste noapte. 

In capsulă se adaugă, apoi, 5 ml acid percloric şi 10 ml acid sulfuric 
20 N. Se pune capsula pe o plită fierbinte şi se evaporă pînă cînd în ea 
mai rămîne un volum de circa 3 ml. Se răceşte capsula, se spală marginile 
ei cu puţină apă, se mai adaugă 5 ml acid percloric şi se evaporă din nou, 
de data aceasta pînă la uscare — evitînd însă coacerea reziduului. Se 
adaugă peste reziduu 10 ml acid clorhidric concentrat şi 25 ml apă, apoi 
prin clătire se trece soluţia intr-un pahar şi se dizolvă pe o baie de abur 
timp de 30 minute (v. nota 1). Se răceşte soluţia şi se trece intr-un balon 
gradat de 100 ml. 

Dacă mai rămîne ceva reziduu nesolubilizat, acesta se colectează pe 
o bucată mică de hîrtie de filtru, se spală cu puţină apă, se usucă, se 
calcinează şi se topeşte cu o cantitate cit mai mică de carbonat de sodiu. 
Se dizolvă topitura într-o cantitate cit mai mică de acid clorhidric şi se 
combină cu soluţia într-un balon gradat de 100 ml, după care se diluează 
la volum. 

Se transferă întreaga cantitate de 100 ml soluţie (sau o porţie adec¬ 
vată din ea care să conţină 20—100 pg zinc şi se diluează la volumul 
de 100 ml cu acid clorhidric 1,2 M) în coloana de răşină. Se reglează 
debitul de curgere a soluţiei prin coloană la aproximativ 1 ml/min, cu 
ajutorul robinetului de la partea inferioară a coloanei. Cînd scurgerea s-a 
terminat, se aruncă soluţia care a trecut prin coloană, se spală coloana 
cu_50 ml acid clorhidric 1,2 M şi se aruncă soluţia rezultată de la această 
spălare. Se pune un pahar de 150 ml sub coloană şi se eluează zincul prin 
trecerea unei cantităţi de 45 ml acid clorhidric 0,01 M prin răşină, la un 
debit tot de aproximativ 1 ml/min. 

Se adaugă 3 picături de soluţie indicator de fenolftaleină în paharul 
care conţine soluţia de zinc şi se potriveşte pH-ul la 8,5 + 0,5, adăugind 
soluţie de amoniac diluat, picătură cu picătură, pînă cînd începe să apară 
culoarea roz a soluţiei, nu mai mult. Se transferă toată soluţia într-o pil— 
nie de separare de 125 ml, se adaugă 2 ml soluţie de dietilditiocarbamat, 
se astupă pîlnia şi se agită soluţia. Se adaugă 10 ml de cloroform în pîl- 
nie şi se agită, prin scuturare, pentru a se separa complexul zinc-carma- 
bat, apoi se scurge soluţia de cloroform într-o pîlnie curată de separare. 
Se clăteşte piciorul pîlniei de separare cu 2 ml cloroform şi se adaugă 
acest cloroform la extractul organic. Se repetă extracţia (separarea) şi 
operaţia de clătire încă o dată, cu 5 şi respectiv 2 ml de cloroform, apoi 
se aruncă soluţia apoasă. 

Se adaugă 10 ml de apă la soluţia de cloroform şi se spală pîlnia, 
prin scuturare, timp de circa 30 secunde. Se scurge cloroformul într-o 
pîlnie de separare de 125 ml, curată, se clăteşte piciorul pîlniei cu apro- 


486 



ximativ 2 ml de cloroform, care apoi se adaugă la porţia principală de 
cloroform. Se adaugă 10 ml acid clorhidric 0,16 m la soluţia combinată 
da cloroform şi se scoate zincul din stratul organic prin scuturare cel pu¬ 
ţin timp de 1 minut. Se lasă să se separe apoi se scurge şi se aruncă stra¬ 
tul inferior de cloroform. Se spală faza apoasă cu 10 ml de cloroform, 
prin scuturare timp de 30 secunde, apoi din nou se lasă să se separe, se 
scurge şi se îndepărtează stratul inferior de cloroform. 

Se filtrează soluţia apoasă printr-o hîrtie de filtru de 5,5 cm care în 
prealabil a fost spălată cu acid clorhidric 0,16 M, apoi se colectează fil¬ 
tratul într-un balon gradat de 50 ml. Se spală pîlnia de separare de două 
ori, cu aproximativ 3 ml de apă; se trece apa cu care s-a spălat prin hîr- 
tia de filtru în balonul gradat. Se adaugă 10 ml soluţie tampon de borat 
de sodiu în balonul gradat şi se amestecă cu soluţia; pH-ul soluţiei ob¬ 
ţinute va fi 9 + 0,5. Se adaugă 3 ml de soluţie reactivă de zincon în balo¬ 
nul gradat; prin această soluţia capătă o culoare de nuanţă brună (casta¬ 
nie), care trece spre albastru în măsură în care concentraţia de zinc este 
mai mare. Se diluează soluţia la 50 ml cu apă. Intensitatea culorii ajunge 
la maximum foarte repede şi este stabilă timp de cîteva ore. 

Se măsoară densitatea optică a acestei soluţii în cuve de 1 cm, prin 
comparaţie cu aceea a soluţiei reactive martor, cu spectrofotometrul fixat 
la lungimea de undă de 620 nm. 

Etcdonarea. Se transferă părţi alicote de 0—10 ml din soluţia stan¬ 
dard conţinînd 0—100 pg/m ! l Zn în baloane de 100 ml, separate, şi se 
adaugă cîbe 10 ml acid clorhidric 0,16 M şi 10 ml soluţie tampon de borat 
de sodiu, apoi se amestecă bine. Se adaugă 3 ml soluţie reactivă de zin- 
com, se diluează Ia volum şi se agită bine. Se măsoară densităţile optice 
în cuve de 1 cm, la lungimea de undă de 620 nm şi se construieşte gra¬ 
ficul relaţiei dintre valorile acestora şi concentraţiile de zinc, obţinînd 
curba de etalonare. 

Nota 1. Dacă rămîne ceva reziduri insolubil, se colectează pe hîr¬ 
tie de filtru, se spală cu puţină apă, se caleinează şi se topeşte cu puţin 
carbonat de sodiu. Se dizolvă topitura în puţin acid clorhidric şi se com¬ 
bină cu soluţia din balonul de 100 ml înainte de diluare la volum. 


DETERMINAREA ZINCULUI PRIN SPECTROSCOPIE 
DE ABSORBŢIE ATOMICA 


Uşurinţa, simplitatea şi independenţa faţă de interferenţă sînt ca¬ 
racteristici ale determinării zincului prin spectroscopia de absorbţie ato¬ 
mică. Limita de detecţie prin procedeul care se prezintă schematic mai 
jos este de 0,5 ppm zinc, ceea ce este rezonabil pentru majoritatea rocilor 
silicatice. Curba de etalonare pentru zinc este uşor convexă spre axa pe 

care este indicată concentraţia [14]. O metodă de determinarea zincului 
şi cuprului din aceeaşi soluţie a fost descrisă de Belt [15]; metoda a fost 
aplicată ulterior de Burell [16] pentru determinarea zincului din amfi- 
bolite. 

Mod de lucru. Se cîntăreşte o cantitate de aproximativ 0,5 g de pul¬ 
bere din roca siiicatică luată în analiză, într-o capsulă mică de platină 
sau intr-un creuzet, şi se evaporă pînă la uscare cu 1 ml de acid percloric 
concentrat şi 5 ml acid fluorhidric concentrat. Se umezeşte reziduul uscat 
cu încă 1 ml de acid percloric şi se mai evaporă odată pînă la uscare. Se 
lasă să se răcească, apoi se adaugă 0,3 ml de acid percloric şi se clăteşte 
reziduul pentru a fi trecut intr-un pahar mic. Se încălzeşte pînă cînd 
disoluţia este completă, apoi se răceşte şi se diluează la 25 ml, cu apă, 
într-un balon gradat. 

Folosind un spectrofotometru de absorbţie atomică echipat cu o 
lampă de zinc şi procedînd conform instrucţiunilor care însoţesc aparatul 
se măsoară absorbţia la lungimea de undă de 213,9 nm. Pentru a verifica 
precizia aparatului se foloseşte o soluţie standard cu 10 ppm Zn, din 
care se prepară o serie de etaloane eu concentraţii în intervalul 0—1 ppm. 

50. ZIRCONIU ŞI HAFNIU 


OCURENŢA 


Rocile bazice conţin foarte puţin zirconiu şi aceste mici cantităţi 
sînt concentrate, în cea mai mare parte, în piroxeni şi unele minerale 
accesorii. In cursul diferenţierii magmatice, zirconiul şi hafniul se con¬ 
centrează în fracţia reziduală lichidă, dînd naştere la roci care conţin 
cantităţi din ce în ce mai mari din ambele elemente [1], în ultimele di¬ 
ferenţiate ale magmei aceste 
elemente apar în principal 
sub forma mineralului numit 
zircon. Rocile alcaline conţin 
mai mult zirconiu decît rocile 
calc-alcaline [2]. In tabelul 48 
sînt valorile tipice ale con- 
ţinuturilor celor două ele¬ 
mente în cîteva tipuri de roci, 
datele fiind compilate du¬ 
pă Dagenhardt [3], Turekian 
şi Wedepohl [3], Chao şi 
Fleischer [4] şi alţi cercetă¬ 
tori. 

Principala sursă de zirconiu o constituie mineralul zircon—ZrSi0 4 . 
Se cunosc puţine alte minerale de zirconiu, între care silicaţii eudialit şi 
catapleit şi oxidul baddeleyt—Zr0 2 . 

Hafniul nu se cunoaşte sub formă minerale separate. Raportul din¬ 
tre zirconiu şi hafniu în roci şi minerale variază de la circa 30 :1 în 
pegmatite granitice pînă la 80 :1 în roci ultrabazice. Pegmatitele din 
ultimul stadiu conţin uneori zircon cu conţinuturi anormale de hafniu. 


Tabelul 48. Conţinutul de zirconiu şi hatniu în 
unele roci 


Tipul de rocă 

Conţinutul 
de Zr, ppm 

Conţinutul 
de hafniu 
ppm 

Roci ultrabazice 

50 

0,6 

Bazalt 

140 

2 

Simit 

500 

11 

Granodiorit 

140 

2 

Argile coesive 

175 

4 

Gresie 

260 

5 

Calcar 

25 

0,5 


DETERMINAREA GRAVIMETRICA A ZIRCONIULUI 
ŞI HAFNIULUI 

Unul dintre cele mai vechi procedee de determinare a zirconiului 
(+hafniu) se bazează pe precipitarea ca fosfat din soluţie diluată de acid 
sulfuric. Determinarea poate fi combinată uşor cu determinări ale altor 

constituenţi minori ai rocilor silicatice, cum sînt cromul, vanadiul, sulful 
şi clorul dintr-un filtrat alcalin iniţial, precum şi pămînturi rare şi bariu 
cu zirconiu din reziduu. Metoda este prezentată în lucrări destinate ana¬ 
lizei rocilor dar fără să fie subliniate dificultăţile de a face determinări 
exacte ale acestor conţinuturi mici de zirconiu [5], motiv pentru care 
este din ce în ce mai rar folosită. 

Procedeul prezentat în detaliu mai jos se bazează pe metoda descrisă 
schematic de Bennet şi Piekup [5], In analiză se ia o probă în greutate 
de 5 g, se topeşte cu carbonat de sodiu şi azotat de potasiu, apoi se ex¬ 
trage cu apă. Reziduul insolubil se separă, se dizolvă în acid sulfuric di¬ 
luat, iar zirconiul se precipită ca fosfat, după ce, în prealabil, a fost 
separat bariul sub formă de sulfat de bariu. 

Reactivi. Soluţie de carbonat de sodiu pentru spălare. Se dizolvă 10 g de 
reactiv anhidru în 500 ml apă. 

Soluţie de acid sulfuros. Se trece un curent lent de dioxid de 
sulf gazos, dintr-un sifon sau dintr-un tub, prin 50 ml de 
apă, timp de circa 15 minute. Se prepară proaspăt cînd se 
foloseşte. 

Perhidrol soluţie 30% 

Soluţie de fosfat acid de amoniu. Se dizolvă 5 g de reactiv 
în 50 ml apă. 

Soluţie de azotat de amoniu pentru spălare. Se dizolvă 25 g 
reactiv în 500 ml apă. 

Mod de lucru. Se cîntăreşte o cantitate de pulbere de rocă silicatică în- 
tr-o capsulă de platină şi se amestecă bine cu 25 g carbonat anhidru de 
sodiu şi 1 g de azotat de potasiu. Se acoperă capsula cu un capac de 
platină şi se introduce intr-un cuptor electric cu muflă neîncălzit. Se 
creşte treptat temperatura cuptorului pînă la aproximativ 1 000°, lăsînd 
timp suficient pentru ca dioxidul de carbon să se degajă pînă la stadiul 
de sinterizare. Se menţine temperatura de 1 000° din cuptor timp de circa 
30 min, înainte de a scoate capsula din el. Se lasă să se răcească. Se di¬ 
zolvă topitura în apă fierbinte, în care s-a adăugat puţin etanol, pînă 
cînd tot materialul solubil trece în soluţie şi pînă cînd culoarea verde 
datorată prezenţei manganatului a dispărut. Se dă capsula de platină la 
o parte şi se clăteşte cu apă. Se digeră soluţia cu reziduul pe o baie de 
abur timp de 30 min, sfărîmînd reziduul cu capătul aplatizat al unei 
baghete de sticlă. 

Reziduul care mai rămîne se colectează pe o hârtie de filtru cu 
porozitate medie şi se spală bine cu soluţia fierbinte de carbonat de sodiu 
preparată special pentru spălare. Se combină filtratul şi lichidul care a 
rezultat din spălare şi se dau la o parte, păstrîndu-se pentru determinarea 
cromului, vanadiului, sulfului şi clorului. 

Se clăteşte cu apă, reziduul şi se reintroduce în paharul iniţial, se 
adaugă 150 ml apă, apoi acid sulfuric 20 N, picătură cu picătură, în timp 
ce se amestecă, pînă cînd reziduul s-a dizolvat în cea mai mare parte. 
Se adaugă în exces încă 6 ml acid sulfuric 20 N şi suficient acid sulfuros 

pentru a dispărea culoarea brună datorată prezenţei manganului. Se di¬ 
zolvă reziduul care, eventual, a mai rămas pe capsula de platină, prin 
spălare cu cîţiva mililitri de acid sulfuric diluat, fierbinte, se adaugă la 
soluţie lichidul care rezultă şi se diluează la un volum de circa 250 ml, 
cu apă. Se filtrează soluţia prin hîrtia de filtru folosită anterior şi se 
spală cu acid sulfuric foarte diluat. Se reţin hîrtia şi reziduul pentru de¬ 
terminarea bariului. Se combină filtratul şi lichidul de spălare, se lasă 
să stea peste noapte şi se examinează pentru eventuale urme de sulfat 
de bariu precipitat. Dacă se constată prezenţa acestuia, el va fi recu¬ 
perat şi adăugat la reziduul destinat pentru determinarea bariului. 

Se diluează filtratul la volumul de circa 400 ml, apoi se adaugă 
100 ml acid sulfuric 20 N, 5 ml soluţie de perhidrol (v. nota 1) şi 10 ml solu¬ 
ţie de fosfat de amoniu. Se încălzeşte la circa 45° şi se menţine la această 
temperatură timp de 2—3 ore. Fosfatul de zirconiu precipită, de regulă, 
sub forma unui precipitat gelatinos dar floculent. Uneori, însă, mai ales 
cînd concentraţia de zirconiu este redusă, precipitatul se prezintă sub for¬ 
mă de particule foarte fine. în aceste situaţii soluţia trebuie lăsată să 
stea peste noapte înainte de a se filtra. 

Se colectează precipitatul de sulfat de zirconiu pe o hîrtie de filtru 
cu porozitate mică şi se spală de 3—4 ori cu cantităţi mici de soluţie de 
azotat de amoniu preparată special pentru acest scop (soluţie pentru spă¬ 
lare). Se trece hîrtia într-un creuzet mic de platină se usucă şi se arde, 
evitînd calcinarea intensă a reziduului. Acest reziduu este constituit, în 
cea mai mare parte din fosfaţi de zirconiu şi hafniu, dar poate fi conta¬ 
minat cu silice şi cantităţi mici de niobiu, tantal, titaniu şi thoriu. El poate 
să fie purificat procedînd după cum urmează. 

Se umezeşte reziduul cu apă, se adaugă 2 ml de acid fluorhidric con¬ 
centrat şi cîteva picături de acid sulfuric 20N. Se evaporă pînă la uscare 
pe o plită, pentru a elimina silicea, prin procedeul uzual. Apoi se adaugă 
o mică cantitate de carbonat anhidru de sodiu, se topeşte şi se extrage to- 
pitura cu apă. Se colectează reziduul pe o bucată mică de hîrtie de filtru, 
se spală cu puţină apă fierbinte şi se dau la o parte filtratul şi lichidul 
rezultat de la spălare. Se transferă hîrtia de filtru într-un creuzet mic de 
platină, se usucă, se arde şi se topeşte reziduul cu puţin pirosulfat de po¬ 
tasiu. Se răceşte, se dizolvă topitura în puţin acid sulfuric 4N, se adaugă 
puţină soluţie de perhidrol şi se repetă precipitarea cu soluţie de fosfat 
de amoniu. 

Se lasă paharul să stea timp de 2 ore la o temperatură de aproxi¬ 
mativ 50°. Se lasă să se răcească, se colectează precipitatul pe o bucată 
mică de hîrtie de filtru cu porozitate mică, se spală de 3—4 ori cu can¬ 
tităţi mici de soluţie de azotat de amoniu pentru spălare şi se transferă 
într-un creuzet mic de platină cîntărit dinainte. Se usucă, se calcinează 
şi se cîntăreşte reziduul cu pirofosfat de zirconiu (+hafniu)—(Zr, Hf)P.,0 7 
(v. nota 2). 

Note 

1. Perhidrolul se adaugă pentru a forma un complex galben cu tita- 
niul, prevenind precipitarea fosfatului de titaniu. Dacă culoarea galbenă 

slăbeşte în intensitate în timpul dizolvării, atunci se va mai adăuga o 
mică cantitate de perhidrol. 

2. Fosfaţii calcinaţi mai pot fi contaminaţi cu mici cantităţi de tho- 
riu, noibiu şi tantal, dar aceasta nu duce la erori importante la analiza 
rocilor silicatice. 

Alte metode gravimetrice. Deşi este utilizată frecvent pentru deter¬ 
minarea gravimetrică a zirconiului, precipitarea eu acid mandelic, sau 
p-bromomandelic nu pare să fie aplicată pe scară largă la analiza rocilor 
silicatice. Tsekovnitskaya şi Borovaya [6] au descris un procedeu de ex¬ 
tracţie a complexului de zirconiu de către acidul mandelic pentru determi¬ 
narea minereurilor sărace, dar determinarea a fost finalizată pe cale 
fotometrică cu arsenazo I. 

Tuzova şi Nemodruk [7] au descris precipitarea cu acid fenilarsonic, 
urmată de reprecipitare cu acid p-(p-dimetilaminofenilazo)benzenarsonic 
pentru analiza silicaţilor. După calcinarea complexului pentru a trece în 
dioxizi, determinarea zirconiului şi hafniului a fost finalizată prin spec- 
trografia cu radiaţii X. 


DETERMINAREA SPECTROFOTOMETRICA 
A ZIRCONIULUI ŞI HAFNIULUI 


Cu toate că au fost propuşi muşţi reactivi pentru determinarea fo¬ 
tometrică a zirconiului, nici una dintre reacţiile pe care le dau nu sînt 
complet specifice şi puţine sînt, de fapt, selective. La aplicarea acestor 
reactivi pentru analiza rocilor silicatice, de regulă, este necesar să se facă 
o separare a elementelor care interferă în determinare. 

Babko şi Vasilenko [8], care au studiat 18 reactivi pentru zirconiu, 
au ajuns la concluzia că cei mai buni sînt oranj de xilenol şi albastru de 
metiltimol. 

Au mai fost folosiţi pentru determinarea zirconiului din roci şi mi¬ 
nerale reactivii arsenazo I [6] şi arsenazo III [8], iar mai recent s-a pro¬ 
pus acidul chializarin-sulfonic [10], 

Un procedeu implicînd separarea cu schimbarea de ioni a zirconiu¬ 
lui, uraniului şi thoriului, urmată de determinarea spectrofotometrică a 
celor trei elemente cu arsenazo III este descris în capitolul 45. 

Procedeul care se prezintă mai jos se bazează pe folosirea reactivu¬ 
lui oranj de xilenol (fig. XXXVII). Acest reactiv, care are culoarea gal¬ 
benă, formează un complex de culoare cu zirconiul, care are absorbţia 
maximă la 535 nm. în mediu de acid diluat, singurele dintre celelalte ele- 

mente care formează complecşi eu reaotivul sînt hafniul, bismutul, sta- 
niul, molibdenul şi ferul (III). In cursul determinării zirconiului (+hafniu), 
ferul feric este redus cu acid ascorbic. 



Niciunul dintre celelalte elemente care mai rămîn nu sînt de regulă 
prezente în cantităţi suficiente pentru a interfera. In consecinţă nu este 
necesară separarea zirconiului de celelalte elemente, cu excepţia sili- 
ciului. 

Reactivi Soluţie de acid ascorbic. Se dizolvă 2,5 g de reactiv în 50 ml 
apă. Se prepară proaspăt. 

Soluţie de oranj de xilenol. Se dizolvă 50 g reactiv în apă şi 
se diluează la 100 ml. 

Soluţie standard de zirconiu de bază. Se dizolvă 3,9 g sulfat 
de zirconiu -Zr(S0 4 ) 2 • 4H 2 0 în acid sulfuric diluat şi se di¬ 
luează la 1 1 la o soluţie acidă finală cu concentraţia IM. 
Se etalonează prin retitrare cu bismut (după adăugarea unui 
exces de EDTA) folosind oranj de xilenol ca indicator. 
Această soluţie conţine 1 mg Zr per ml. 

Soluţie standard de zirconiu pentru lucru. Se pun 5 ml din 
soluţia de zirconiu de bază într-un balon gradat de 1 1, se 
adaugă 200 ml de acid clorhidric 6N, se diluează la volum cu 
apă şi se agită bine. Această soluţie conţine 5 pg Zr/ml zir¬ 
coniu. 

Mod de lucru. Se cîntăreşte o cantitate de aproximativ 0,5 g pulbere de 
rocă într-o capsulă de platină, apoi se adaugă 5 ml acid sulfuric 20N, 1 ml 
acid azotic concentrat şi 10 ml acid fluorhidric concentrat. Se pune capsula 
pe o plită şi se evaporă pînă la fumegarea acidului sulfuric. Se lasă să 
se răcească, se diluează cu cîţiva mililitri de apă, se adaugă 5 ml de 
acid fluorhidric concentrat şi se evaporă pînă la fumegare. Se lasă să se 
răcească, se diluează cu apă şi se evaporă, din nou, pînă la fumegare. Se 
repetă încă odată evaporarea, de data aceasta pînă la uscare (v. nota 1). 

Se lasă să se răcească, se umezeşte reziduul cu 5 ml de apă, se adaugă 
10 ml de acid clorhidric concentrat, se încălzeşte pentru a se dizolva cît 
mai bine reziduul, apoi se clăteşte şi se trece într-un pahar de 150 ml 
care conţine 50 ml de apă. Se încălzeşte soluţia pe o plită pînă cînd se 
dizolvă tot materialul solubil. Dacă mai rămîne ceva reziduu nedizolvat, 

se colectează pe o bucată mică de hîrtie de filtru, se spală cu puţină apă, 
se usucă şi se calcinează intr-un creuzet mic de platină. în continuare 
se topeşte cu puţin carbonat de sodiu, se extrage topitura cu apă, se fil¬ 
trează, se dizolvă reziduul în puţin acid clorhidric şi se adaugă la soluţia 
principală de rocă. 

Se transferă soluţia intr-un balon gradat de 100 ml, se mai adaugă 
10 ml de acid clorhidric 6N şi se diluează la volum cu apă. Se amestecă 
bine şi se trece o alicotă de soluţie care conţine cel mult 40 gg zirconiu 
într-un balon gradat de 50 ml. Se adaugă acid clorhidric atît cit este nece¬ 
sar pentru a se ajunge la o concentraţie finală de 0,8 N, apoi se continuă 
cu adăugarea a 5 ml soluţie de acid ascorbic (pentru a reduce ferul feric) 
şi 2 ml soluţie de oranj de xilenol. Se diluează la volum cu apă, se agită 
bine şi se măsoară densitatea optică cu spectrofotometrul fixat la lungi¬ 
mea de undă de 525 nm, în comparaţie cu o soluţie reactivă martor pre¬ 
parată în acelaşi fel ca şi soluţia cu proba de rocă dar fără să conţină 
pulbere de rocă. 

Etalonarea. Se pipetează alicote de 0—8 ml de soluţie standard de 
zirconiu pentru lucru, care conţine 0—40 gg zirconiu, în baloane gradate 
de 50 ml şi se continuă cum s-a arătat mai înainte. 

Note 

1. O mare parte din zirconiu poate fi prezent sub forma mineralului 
zircon, care este descompus de acid, însă cu o anumită dificultate. Dacă o 
parte din reziduu rămîne nedescompus, acesta se colectează pe o bucată 
mică de hîrtie de filtru, se spală cu puţină apă, se usucă şi se calcinează 
într-un creuzet mic de platină. în continuare se topeşte cu puţin carbo¬ 
nat de sodiu, se extrage topitura cu apă, se filtrează, se dizolvă reziduul 
în puţin acid clorhidric şi se adaugă la soluţia principală de rocă. 


DETERMINAREA HAFNIULUI 


Aşa cum s-a arătat mai înainte (v. tabelul 47), hafniul este prezent 
în roci în cantităţi mai mici decît zirconiul; de notat însă că şi alte ele¬ 
mente din componenţa rocilor se prezintă în conţinuturi tot aşa de reduse, 
dar pot fi determinate prin metode fotometrice. Metodele chimice, între 
care şi spectrofotometria, nu au dat rezultate la determinarea hafniului din 
roci silicatice. De aceea pentru determinarea acestui element din roci se 
folosesc alte metode: spectrografia de emisie [10], spectrografia cu ra¬ 
diaţii X [7] şi analiza prin activarea neutronilor [12—14]. 

